
PATOLOGIA CAMEREI ANTERIOARE 


Particularităţi anatomo-fiziologice 


Camera anterioară (C.A.) este spațiul cuprins între suprafața pos- 
terioară a corneei, suprafața anterioară a irisului și suprafața anterioară 
a cristalinului, delimitată de marginea pupilei. Ea are forma unui 
menisc-convex (suprafața anterioară — corneană, fiind convexă, iar 
suprafața posterioară — iriană, fiind uşor concavă). Periferia C.A. con- 
stituie unghiul irido-cornean sau sinusul camerular (fig. 1); el este 
format înainte de limbul sclero-cornean, iar îndărăt de joncţiunea 
irido-ciliară și este tapetat pe fața internă de trabecul, constituit din 
trei părți : trabeculul uveal, scleral și cribriform (fig. 2). Trabeculul 
este un țesut poros, format dintr-o împletire de tibrile și din lamele 
suprapuse, acoperite de un endoteliu ; el se întinde de la inelul lui 
Schwalbe la rădăcina irisului ; interstițiile dintre lamele comunică 
între ele prin'orificii (pori), decalate de la un strat la altul (fig. 3) 
devenind din ce în ce mai strîmte, iar lamelele mai neregulate și mai 
omogene, pe măsură ce se apropie de peretele intern al canalului lui 
Schlemm. Acesta este un vas circular, paralel cu limbul (fig. 4) 
situat imediat în afara trabeculului, într-un șanț limitat anterior de 
septul, iar posterior de pintenele scleral ; lumenul său este tapetat 
de un endoteliu. 

C.A. este ocupată de un lichid incolor, U.A., care are un rol dublu : 

— participă la metabolismul ochiului aducînd substanțele nu- 
tritive și eliminînd deşeurile ; 

— este agentul regulator al tensiunei oculare, care este necesară 
pentru menținerea formei globului. 

Ca și celelalte lichide interstiţiale, U.A. se compune dintr-o mare 
cantitate de apă. 98,75%, proteine 10 mgr/100 ml, glucoză 80 mgr/100 
ml, uree 10 mgr/100 ml, acid lactic 22 megr/100 ml, acid ascorbic 13 
mgr/100 ml, Na 330 mgr/100 ml, K 205 mgr/100 ml, Ca 10 mgr/100 ml, 
Cl 365 megr/100 ml bicarbonaţi, 21 mgr/100 ml; cantitatea de U.A. 
este variabilă (100—400 mmĉ)fiind în funcție de forma globului și 

Fig. 1. — 1. Cornee; 2. Linia Schwalbe; 3. Trabecul corneoscleral ; 4. Pintenele 
po i scleral ; 5. Banda ciliară ; 6. Rădăcina irisului. 


Fig. 2. — 1. Membrana Descemet și endo- 

teliul cornean ; 2. Inelul Schwalbe ; 3. Tra- 

beculul cribriform; 4. 'Trabeculul scleral; 

5. Trabeculul uveal; 6. Canalul Schlemm ; 

7. Pintenele scleral; 8. 'Tendonul muşchiu- 
lui ciliar ; 9. Trabecul irian. 

profunzimea C.A. 4/5 se găseşte în CAR 


specii a 1H 023i 1,0059, indicele de refr 
—1,100, DH -UL 7.21, presiunea osmotic 


iar 1/5 în C.P, greutatea 
acție — 1,335, viscozitatea — 
ă—3—5 m Eq: UA. conține 


Fig. 4. (după Becker şi Shaffer). 


de asemenea și unele enzime: proteaza, care dizolvă masele cristalinine 
răspindite în C.A. și anhidrază carbonică care are rol în produ- 
cerea U.A ; se mai găsesc: fosfotaza alcalină, hialuronidaza și o hista- 
minază. Debitul U.A. este de 1,502 ul pe minut. 

După o puncţie evacuatoare, C.A. se reface în 45 minute, dar U.A 
secundară are o compoziţie diferită, care se a 
(U.A. plasmoidă),. modificarea principală constînd într-o proteinoză 
reacțională (proteinele sînt într-un procent de 30 ori mai mare ca 
normal), care se normalizează după 48 ore. 


propie de cea a plasmei 


Metode de examinare, semiologie 


C.A. perfect vizibilă prin transparența corneei, poate fi examinată 
direct (cu ochiul liber, la luminatul lateral sau la biomicroscop), cu 
excepția unghiului camerular care poate fi studiat numai prin utili- 
zarea anumitor metode particulare (gonioscopie). În mod curent, se 
examinează profunzimea, conținutul, unghiul iridocornean. 


Pentru a aprecia profunzimea C.A. se examinează ochiul dintr-o 
poziție de lateralitate, în timp ce bolnavul privește direct înaintea 


sa. O determinare mai exactă se poate face utilizînd diferite aparate, 
care se bazează pe două categorii de procedee : 

a. indirecte — metoda fotometrică (Goldmann), care constă în fo- 
togratierea concomitentă a unei grile milimetrice și a unei secțiuni 
optice la lampa cu fantă, a segmentului anterior sau metoda .ecogra- 
fică, ce utilizează capacitatea de reflexie a unui fascicul de ultra- 
sunete. 

b. directe sau optice, care sînt de asemenea de două tipuri : 
primul, constă în centrarea succesivă a dispozitivului de examinat 
mai întîi pe suprafața corneei și apoi pe planul irido-cristalinian iar 
al doilea utilizează un dispozitiv care permite punerea la punct si- 
multană a celor două elemente și citirea directă a profunzimei (Jaeger). 

Profunzimea normală a C.A. este de 3,23—3,76 mm, cu variații 
importante în funcție de vîrsta și de refracția subiectului: ea poate fi 
redusă în glaucomul cu unghi îngust, cataractă intumescentă, plăgi 
sau ulcere corneene perforante, decolare de coroidă după operația de 
cataractă etc. și mărită în miopie, glaucom congenital, keratoglob, 
keratocon, afakie, luxaţie de cristalin, retracția vitrosului (uveite), 
plagă sclerală cu pierderea de vitros etc. Profunzimea C.A. poate fi 
inegală în subluxația de cristalin, sinechii anterioare, iris bombat 
(secluzie cu ocluzie pupilară), tumoră .de corp ciliar care împinge 
irisul într-un sector etc. 

În mod normal, U.A. este perfect transparentă ; în anumite stări 
patologice, ea poate conține o colecție purulentă (hypopion), depusă 
sub forma unui exudat gălbui în partea declivă a C.A. (ulcer cu hypo- 
pion, irite etc.), o colecţie sanguină (hyphaema), sub forma unui 
depozit de culoare roșu-brun (traumatisme, irită hemoragică), mă- 
suțe cristaliniene (cataractă traumatică) sau chiar un cristalin luxat. 

Examenul la lampa cu fantă permite de a studia C.A. la micros- 
cop, care furnizează o serie de detalii; modificările pe care le suferă 
U.A. se pot observa prin „măturarea“ C.A. cu o fantă luminoasă 
foarte îngustă și scurtă. În mod normal U.A. este optic vidă ; în stări 
inflamatorii ale membranelor oculare se produce o alterare a compo- 
ziţiei sale, ca urmare a prezenţei de substanţe anormale (particule albu- 
minoide, în soluție coloidală sau de celule). Fasciculul luminos care 
o traversează poate pune în evidență o opalescenţă difuză, determinată 
de creșterea procentului de proteine (tyndalizare) sau mici granulații albe 
(corpusculizare) ; prezența acestora este în funcție de permeabilitatea 
barierei hemato-oculare (ansamblul de bariere celulare și membranoase, 
care separă sistemul vascular al ochiului de lichidele endoculare ; ele au 
un caracter unidirecțional care permite de a evita difuziunea extra- 
vasculară a substanțelor indezirabile la nivel interstiţial ; punctul prin- 
cipal al schimburilor dintre conținutul sangvin și U.A. se situează 
la nivelul celulelor clare ale epiteliului ciliar, iar mecanismul de tre- 

cere constă într-o secreție activă, care este sub dependența unor pro- 
cese biochimice complexe). Prin această barieră se desfășoară trans- 
formările biologice (creșterea peremabilității barierii uveo-camerulare), 
care duc la formarea U.A. inflamatorii. Aceasta se 
manifestă printr-o diminuare a transparenţei U.A., 
care se produce datorită unei hiperproteinoze. și 
constituie primul semn de iridociclită : această tul- 
burare este cu atît mai mare cu cît participarea 
ciliară este mai importantă. Procedee fotometrice 
speciale (fluorometrie, tyndalometrie — Huber)pot 
măsura gradul Tyndalului (aglomerat de particule 
foarte fine care opresc lumina), apreciind astfel în 
mod obiectiv, evoluția unei iridociclite. Celulele ȘI 
miceliile din U.A. sînt animate de miscări spon- 
tane, datorită curenților termici (de convexie) din 
CA aa ‚ele coboară în lungul feţei posterioare a 
corneei și urcă în lungul feței anterioare a irisului, 
luînd naștere sub. influența variațiilor de tempe- 
ratură din C.A., zonele din vecinătatea corneei, 
fiind mai reci ca cele din vecinătatea irisului (fig.5). 
Curenţii de convexie contribuie la depunerea 
elementelor figurate pe fața posterioară a corneei, în 1/3 inferioară 
(precipitate pe membrana lui Descemet) și în șanțul irido-cornean : 
acestora li se va studia mărimea, aspectul (în grăsime de oaie) pig- 
mentația (albe, ele traducînd evolutivitatea procesului și pigmen- 
tate, constituind sechele ale acestui proces), topografia "(dispoziţie 
triunghiulară inferioară cu vîrful central sau diseminate pe toată 
suprafaţa). Cînd procentul de fibrină depășește o anumită concentra- 
ție, U.A. se coagulează sub forma unui jeleu transparent (pseudo- 
hypopion) ; la biomicroscop, în faza inițială, se văd citeva filamente 
ȘI mici flocoane albicioase împrăștiate în C.A. și granulații imobile ; 
in cazuri mal grave, se observă o reţea de filamente alb-cenusii pe 
care sint dispuse granulaţiile ; uneori se formează o masă discoidală 
ocupînd în parte C.A. ; în cazuri rare, se poate observa o modificare 
a colorației U.A., care poate fi xantocromică, datorită difuziunii he- 
moglobinei (traumatisme oculare, hemoragii, uveite, decolări vechi 
de retină), lăptoasă (lipemie), pigmentată, sub formă noroasă (pseudo- 
exfoliere_ capsulară, glaucom pigmentar). 

| În C.A. se pot întilni corpi străini provenind fie din organismul 
însuși, fie. din afara lui; se pot observa lambouri sau fragmente de 
endotelio-descemet, sub formă de lamele transparente, cu aspect sti- 


Fig. 5 

clos, cu marginile strălucitoare, de obicei răsucite, măsuţe cristaliniene, 
tumori, cristale, diferite elemente sau substanțe pătrunse din afară 
(așchii metalice, fragmente de piatră, sticlă sau lemn, larve de insecte 
sau de viermi, cili etc.), ușor de recunoscut după caracterele lor fizice 
și morfologice. Se poate observa uneori prezența de chisturi ale C.A., 
care pot fi libere sau implantate pe pereți ; chisturile libere se formează 
pe seama straturilor ectodemice ale irisului, ele sînt rotunde, disciforme, 
cu peretele pigmentat ; chisturile conectate la perete sînt, în general, 
posttraumatice (chisturi perlate, seroase etc.). Uneori chisturile se 
pot dezvolta în grosimea irisului, peretele lor fiind format din țesut 
irian atrofiat prin distensie ; alteori, se poate observa epitelizarea 
C.A. (pe o zonă de întindere variabilă a feței posterioare a corneei, 
se constată o ușoară opalescență, formată de o lamă subțire de țesut 
epitelial, cu aspect sticlos). 

Imediat după un traumatism, se pot vedea la biomicroscop' glo- 
bule roșii deplasîndu-se în C.A., animate de mișcările de convexie 
și acumulindu-se în formă de striuri verticale, paralele, pe fața pos- 
terioară a corneei, ele se depun apoi în partea declivă a C.A., (hy- 
phaema). 

Uneori se observă prezența unui văl de vitros, care constituie 
un semn de subluxație de cristalin. 

Se pot constata cristale de colesterină, care se acumulează în 
partea declivă a C.A. sau pigment, provenit din foaia pigmentară a 
irisului și a corpului ciliar, care poate fi suspendat în C.A., dispus pe 
fața posterioară a corneei sau diseminat pe cristaloidă (uveite, tumori 
ale corpului ciliar, diabet, oftalmie simpatică, glaucom cronic etc.). 

Examinarea periferiei C.A. (unghiul irido-cornean) constituie go- 
nioscopia. În mod normal, sinusul camerular nu poate fi examinat 
din cauza opacității părții sclerale a limbului și a reflexiei totale a 
razelor luminoase foarte oblice, care trebuie să pătrundă în această 
regiune ; pentru a suprima reflexia totală a razelor luminoase, per- 
mițind de a lumina și examina în același timp unghiul camerular ; 
se poate recurge fie la deprimarea regiunei limbului sclero-cornean, 
fie la utilizarea unei sticle speciale de contact — Goldmann, von 
Beuningen etc. (fig. 6). În primul caz se deprimă sclerotica, prin 
intermediul pleoapei, îndărătul limbului și se examinează unghiul iri- 
do-cornean cu ajutorul unui oftalmoscop electric prevăzut cu o len- 
tilă convexă de 12—15 D (metoda lui Trantas). În al doilea caz, se 
utilizează o lentilă de gonioscopie, prevăzută cu o oglindă înclinată 
la 60° (Goldmann), care suprimă reflexia razelor luminoase „vea “se 
aplică pe ochiul de examinat, după o prealabilă anestezie de suprafață 

Și după umplerea feţei sale corneene cu un colir, tip metilceluloză. 
n modul acesta sinusul camerular devine vizibil și poate fi examinat 
la biomicroscop ; fasciculul luminos este reflectat de oglindă, în un- 


Sticla, 
Koeppe 


Sticla Van, Beuningen 


Fig. 6 


ghiul irido-corneean, a cărui imagine reflectată de aceeasi oglindă 
poate fi examinată de observator. Poziția cea mai favorabilă pentru 
acest examen poate fi obținută cînd linia vizuală a observatorului este 
tangentă la partea periferică a feței posterioare a corneei. Metoda 
are inconvenientul de a da o imagine inversată și neclară pe părțile 
laterale ale unghiului. Observarea directă a unghiului se execută 
pe bolnavul culcat, cu sticla lui Koeppe (fig. 6) sau a lui Shaffer, pen- 
tru copii; convexitatea feței externe măreşte imaginea de 1,5 ori. 
Observația se poate facela lampa cu fantă a microscopului operator. 

Goniscopia permite de a aprecia gradul de lărgime a unghiului 
(deschis sau închis), de a studia elementele constitutive ale celor doi 
pereți și modificările lor patologice. Se constată, dinainte îndărăt, 
următoarele formațiuni (fig. NS 

— o linie fină, alb-cenușie, refringentă, foarte netă, mărginită 
adesea de pigment (limitanta anterioară a lui Schwalbe), care marchează 
extremitatea periferică a descemetului 3 

— o dungă cenușie, fin granuloasă, mai mult sau mai puțin pig- 
mentată (trabeculul corneo-scleral), a cărei treime posterioară, mai 
închisă la culoare, corespunde proiecției canalului lui Schlemm ; acest 
canal se poate vedea dacă este plin cu sînge sub forma unui inel 
roşu ; 
. — 0 linie circulară, albă-sidefie, ușor proeminentă, situată ime- 
diat îndărătul canalului lui Schlemm (pintenul scleral) ; 

— o dungă de culoare variabilă (banda ciliară), care corespunde 
mușchiului ciliar ; 
— rădăcina irisului, de convexitate variabilă. 


Fig. 7. (după Donaldson) — 1. Stroma corneană; 2. Faţa posterioară a corneei; 

3. Joncţiunea corneo-sclerală ; 4. Banda corpului ciliar; 5. Rădăcina irisului; 6. 

Cristalin ; 7. Trabecul corneo-scleral ; 8. Limbul sclero-cornean ; 9. Canal Schlemm ; 

10. Linia anterioară a trabeculului ; 11. Trabecul sclero-cornean ; 12. Linia pintenului 
scleral; 13. Pintenele scleral ; 14. Corpul ciliar ; 15. Iris. 


La nivelul unghiului se pot vedea filamente mai fine sau mai mari, 
(trabeculi irieni), situate între iris și trabeculul scleral, înaintea dungii 
ciliare și a pintenului scleral. 

Gonioscopia se utilizează pentru a examina afecțiunile congenitale 
sau inflamatorii ale segmentului anterior, tumori, traumatisme, corpi 
străini ai C.A. etc. ea constituie un timp obligatoriu de examinare al 
ochilor hipertensivi (glaucom, uveite). 

În malformaţiile congenitale, ea permite studierea diferitelor mo- 
dificări angulare : embriotoxonul posterior, apare ca o linie albă, cu 
aspect sticlos, dispusă concentric cu marginea distală a regiunei lim- 
bice ; în colobomul irisului, se observă o panglică îngustă de iris, care 
se inseră pe corpul ciliar, în zona colobomatoasă ; în glaucomul con- 
genital, o parte din sinusul camerular este ocupat de o panglică de 
țesut opac sau translucid, din care cauză periferia acestuia este ro- 
tunjită și mai puţin profundă ; în aniridie, se observă o panglică în- 
gustă de ţesut irian, înserîndu-se pe corpul ciliar ; în ectopia de cris- 
talin, sinusul:este mare și cu partea sa iriană deformată. 

În uveite, exudatele de pe fața posterioară a corneei sau din U.A. 
împiedică adesea examenul. Cînd acesta este posibil, se constată uneori 
un aspect cenușiu-murdar sau albicios al trabeculului, datorită exu- 
datelor care l-au invadat, iar alteori se observă aderenţe între peretele 
extern al sinusului camerular și lama trabeculo-conjuctivală a irisului, 
datorită prezenței de exudate organizate între cele două suprafeţe 
(goniosinechii), avînd diferite forme (conice, trapezoidale etc.). Se 
va căuta să se aprecieze gradul de obstrucție a unghiului. Se pot observa 
vase anormale fie resturi embrionare, fie neovase cu caracter exten- 
siv. În rubeoză se constată, în unghiul C.A o masă gelatinoasă, bogată 
în vase radiare de neoformaţie. Unghiul poate fi ocupat de o masă 
tumorală, din care cauză pare lărgit. În sinusul camerular se poate 
observa uneori o gaură semilunară, prin care se văd procesele ciliare 
(iridodializă) sau o fantă de formă semilunară (cilclodializă) ; alteori 
se constată prezența de corpi străini sau o pigmentaţie intensă, care 
poate interesa toate elementele unghiului. 

In glaucom este necesar de a se aprecia lărgimea unghiului irido- 
cornean ; mărimea acestuia se evaluează după distanța care separă 
inelul lui Schwalbe de iris: 

— dacă unghiul este închis, nu se vede nici o formațiune, căci 
irisul se aplică peste inelul lui Schwalbe (unghi nr. 0); 

— dacă nu se vede decît inelul lui Schwalbe, unghiul este mai 
puțin închis — 10° — (unghi nr. 1); 

— dacă se vede inelul lui Schwalbe și canalul lui Schlemm, în- 
chiderea unghiului în cursul midriazei este posibilă deschizătura sa 
fiind de 10—20* (unghi nr. 2); 

— dacă se văd trei repere (inelul lui Schwalbe, canalul lui Schlemm 
și pintenele scleral) deschiderea unghiului este de 20—30* iar închiderea 
sa este posibilă dar nu sigură (unghi nr. 3); 

— în fine, dacă se vede dunga ciliară, unghiul este larg deschis, 
30—45° (unghi nr. 4). 

Se pot constata inegalităţi fiziologice ale profunzimii unghiului 
camerular (sinus superior mai îngust decît cel inferior) sau patologice 
(blocaj pupilar la afak, subluxaţie de cristalin, chist al foii posterioare 
a irisului sau a corpului ciliar etc.). 

Pentru studierea U.A. sînt necesare, în anumite cazuri și alte 
procedee de examinare : 

— studierea. barierii hemato-oculare, care se poate face după 
injectarea pe cale venoasă a unei soluţii de fluoresceină sodică 10% 
(2 ml) și examinarea la lampa cu fantă a vitezei. de apariție a unei 
fluorescente în cîmpul pupilar, în funcție de care se poate aprecia, 

gradul de: permeabilitate al acesteia ; el este accelerat și crescut în 
cursul iridociclitelor, contuziilor sau degenerescenţelor uveale ; fluo- 
rescența poate fi măsurată și cu o celulă fotoelectrică ; 

— radio-izotopii (Z131) pot: fi de asemenea utilizați, folosind un 
contoar Geiger, special echipat, pentru a măsura permeabilitatea he- 
mato-oculară ; 

— prelevările și microanalizele de: U.A., care sînt necesare în 
anumite afecțiuni : uveite exo - sau endogene, keratite profunde, glau- 
coame secundare etc. ; pentru acestea se va puncționa C.A. de partea 
temporală, la 0,5 mm înăuntrul limbului și puțin dedesubtul meridia- 
nului său orizontal (ora 8 pentru OD, ora 4 pentru OS), cu un trocar 
fin, adaptat la o seringă de tuberculină ; U.A. recoltată prin puncție 
se va studia chimic (dozarea proteinelor totale, a gama-globulinelor), 
citologic (celulele inflamatorii-polinucleare, limfocite, celulele des- 
cuamate din endoteliile vecine, raportul albumino-citologic), bacterio- 
logic (culturi, inoculări). Dacă se crede necesar, se poate efectua elec- 
troforeza și imuno-electroforeza ca și diverse alte reacţii serologice, care 
pot pune în evidență prezența de anticorpi, mai abundenţi în U.A. 
de a doua formație. 


Anomalii congenitale 


Tulburările dezvoltării mezodermului din C.A. dau naștere la o 
serie de anomalii ce privesc corneea, irisul și unghiul camerular. 
Anomaliile unghiului irido-cornean se manifestă sub diferite aspecte : 

— absența C.A. — anomalie extrem de rară, ce se poate întilni 
în microftalmie, datorită unei lipse de dezvoltare a ţesuturilor ce 
provin din ectoderm (cornee, cristalin etc)., stafilom anterior, la care 
nu s-a făcut separaţia între vezicula cristaliniană și ectoderm (,,ne- 
dezvoltarea mezodermului“ din jurul marginei cupei optice, din care 
cauză stratul pigmentar al irisului fuzionează cu pseudo-corneea) ; 

— embriotoxonul posterior — sindromul lui Axenfeld, malfor- 
mație mezodermică a unghiului, care constă într-o îngroșare a inelului 
lui Schwalbe, ce apare ca o striațiune arciformă, de aspect sticlos, 
mai mult sau mai puțin ramificată, proeminînd în C.A. ; de pe fața 
anterioară a irisului pleacă tractusuri conjunctive pigmentate, care 
unesc periferia diafragmului irian la inelul lui Schwalbe ; se asociază 
frecvent cu alte anomalii ale unghiului sau C.A. și se complică adesea 
cu hipertensiune oculară ; 

— disgenezia mezodermică a corneei și irisului — anomalia lui 
Rieger, constă într-o lipsă de diferențiere a unghiului camerular, aso- 
ciată cu anomalii din partea irisului și corneei; poate fi considerată, 

într-un anumit sens, ca o accentuare a embriotoxonului posterior. 
În jurul periferiei corneei, pe fața sa posterioară, se găsește o dungă 
de țesut hialin, translucid, de culoare gris-deschis, care ar reprezenta 
o extenzie anterioară a trabeculului, limitată uneori de un inel Schwalbe 
proeminent ; irisul prezintă de asemenea modificări hipoplazice accen- 
tuate, straturile stromale anterioare fiind reprezentate de rare cor- 
daje, în timp ce straturile profunde pot fi anormale; se observă de ase- 
menea prezenţa de fibre traversînd unghiul pentru a se insera la periferia 
corneei. Uneori irisul este interesat de anomalii mai grave : pseudo- 
policorie, corectopie, colobom, aderenţe irido-corneene asociate cu opa- 
cități corneene locale. Corneea poate prezenta leucoame congenitale. 

Modificările unghiului camerular pot duce la buftalmie sau glau- 
com infantil. Se asociază uneori cu anomalii ale feței (hipoplazia maxi- 
larului superior), dinților (absenți sau supranumerari). Leziunile. sînt 
staționare și constatate de la naștere. 

— Glaucomul congenital — obstrucția căilor de drenaj al U.A. 
la nivelul unghiului camerular s-ar datora unei anomalii de clivaj 
a mezodermului din C.A. ; el constituie o formă tardivă de anomalie, 
la care leziunile se găsesc într-o regiune limitată a unghiului. 

Particularităţi anatomo-fiziologice 


Uveea, membrana vasculară a ochiului, se compune, după cum 
am văzut, din trei părți : irisul, corpul ciliar și coroida. 


1. Irisul, partea anterioară a uveei, este constituit dintrzo mem- 
brană disciformă, dispusă frontal și perforată central de un orificiu, 
pupila. 

Faţa anterioară a irisului (care formează peretele posterior al C.A.) 
are o culoare variabilă, de la un individ la altul și un aspect neomogen, 
cu zone de depresiune (cripte), cute radiare, pliuri de contracție și un 
luciu caracteristic (fig. 8). Faţă posterioară, ușor concavă, de culoare 
neagră, formează peretele anterior al C.P., fiind în zona sa centrală, 
în vecinătatea pupilei, în contact cu cristaloida. 

Histologic, irisul este format din următoarele straturi (fig. 9) : 

— endoteliul anterior, compus dintr-un strat de celule poligonale, 
aplatizate și nepigmentate, prezentînd lacune la nivelul criptelor (sto- 
matele lui Fuchs) ; cercetările ultrastructurale par să infirme existența 
acestuia, fața anterioară a irisului fiind tapetată în realitate de un 
strat unicelular discontinuu de fibroblaste, sub care se găsesc melano- 
cites 

— siroma siriană, for- 
mată dintr-un ţesut con- 
junctiv lax, bogat în fibrile 
colagene fine; ea conține 


vase, nervi și celule con- 


junctive de formă şi în- f, 


cărcare variabilă cu pig- a 
Fig. 8. (după Bonnet) 

ment (melanocite stelare și celule mai rotunjite — Klumpzellen a lui 
Koganey) care asigură o bogată pigmentare stromală. Stroma este 
formată din trei straturi: un strat anterior dens, cu lacune, format 


a vea 


Fig. 9. (după Saraux) — 1. Sfincter ; 2. 
Stroma; 3. Unghi irido-cornean; 4. 
Unghi irido-ciliar ; 5. Dilatator; 6. 
Strat anterior ; 7. Strat posterior ; . 8. 
Desmosomi ; 9. Membrana bazală. 


Fig. 10. — 1 Art. ciliare lungi pos- 
terioare ; 2. Ramuri ascendente şi 
descendente de bifurcaţie ; 3. Art. 
ciliare anterioare ; 4. Marele cerc 
arterial și ramurile radiare. 


dintr-o tramă de fibrile colagene fine, fibrocite și melanocite, dispuse în 
rețea, un strat posterior cu tramă colagenă mai puţin densă (la nivelul 
său trec nervii şi vasele iriene) și un strat mijlociu, foarte lax, semi-vir- 
tual (fanta lui Fuchs), conținînd U.A., ce le separă pe precedentele ; 

— epiteliul posterior, format. din două rînduri de celule încărcate 
cu pigment, corespunzînd celor două foi ale cupei optice primitive. 

În grosimea irisului se găsesc doi mușchi netezi de origine ecto- 
dermică (fig. 9): 

— sfincterul, plat, inelar, format din fibre dispuse circular în 
jurul orificiului pupilar, placat pe epiteliu și aderent la țesuturile vecine; 

— dilatatorul, mai puțin bine individualizat, format dintr-o lamă 
de miofibrile aderente de stromă dispuse radiar, care se întinde din 
vecinătatea marginii pupilare pînă la mușchiul lui Müller, unde se 
fixează ; el rezultă dintr-o transformare parţială, în ţesut muscular, 
al stratului anterior de celule ale epiteliului. 

Arterele irisului provin din cele două artere ciliare lungi poste- 
rioare ; acestea se împart la nivelul limbului sclero-cornean în două 
ramuri (superioară și inferioară), care se unesc cu cele de partea opusă 
constituind în jurul bazei irisului un cerc complet — marele cerc ar- 

terial, la formarea căruia mai contribuie și arterele ciliare anterioare 
(fig. 10) ; de la marele cerc arterial al irisului pleacă numeroase ramuri 
radiare, care anastomozîndu-se în jurul orificiului pupilar, formează 
micul cerc arterial. 

Venele urmează în sens invers traiectul arterelor, colectînd sîn- 
gele venos de la marginea pupilară pînă la periferia irisului, pentru 
a se vărsa împreună cu venele corpului ciliar (cu excepția venelor 
ciliare anterioare) în cele 4 vene vorticoase, care ies din glob la nivelul 
ecuatorului. Vasele irisului sînt căptușite la exterior de un strat de 
colagen, care formează în jurul lor un tub ce le permite să lunece în 
cursul mișcărilor pupilei. 

Inervaţia irisului este dublă, motorie și senzitivă. 

a) NERVII MOTORI — sînt furnizaţi de simpatic și para- 
simpatic : 

— nervii sistemului simpatic au sub dependența 
lor dilatatorul pupilei și provin din simpaticul cervical, pe calea 
celor doi nervi ciliari lungi, ramuri din nervul nazal ; 

— nervii sistemului parasimpatic inervează 
sfincterul pupilar ; ei provin din M.O.C., pe calea nervilor ciliari scurți 
posteriori, ramuri din ganglionul ciliar. 

Sistemul simpatic. Centrul simpaticului se găsește în regiunea 
hipotalamusului, la nivelul planșeului ventriculului III (Karpus și 
Kreidl). Acest centru, plasat aproape de infundibul, pare sub depen- 
dența centrilor corticali (aria 19). Calea simpatică destinată pupilei 
formează o panglică etajată în lungul protuberanței, de la bulb la co- 
loana cervicală (centrii superiori mezencefalici), care merge la cen- 
trul irido-dilatator sau cilio-spinal a lui Budge-Waller, etajat de la 
Cs la Da. Calea iridomotricității pleacă din centrul medular între 
Co și Da, urmează rădăcinile rahidiene D; și Də, apoi, prin intermediul 
ramurilor comunicante și a ansei lui Vieussens, traversează ganglio- 
nul cervical inferior pentru a ajunge la ganglionul cervical superior. 
Fibrele postganglionare urmează nervul carotidian și abordează 
nervul nazal prin anastomoza lui F. Frank. Nervul nazal dă rădăcina 
lungă a ganglionului ciliar (fig. 11). 

Fibrele simpatice, care au rol vasomotor, pleacă de la plexul caro- 
tidian și formează rădăcina simpatică a ganglionului ciliar. 

Fibrele simpatice satelite ale arterei oftalmice și ale ramurilor 
sale asigură inervația vegetativă a capsulei lui Tenon, a mușchilor 
netezi ai orbitei și ai grăsimii orbitare. 

Sistemul parasimpatic. Centrul vegetativ, lipit de nucleul M.O.C., 
constituie centrul irido-constrictor ; el este situat în nucleul pereche 

şi median a lui Edinger-Westphal; partea anterioară și mediană are 
sub dependența sa mișcările pupilare, iar partea caudală mușchiul 
ciliar și convergenta. 


Fig. 11 b — 1. A VIl-a rădăcină cer- 


Fig. 11 a — I-a rădăcină toracică; 2, 
vicală ; 2. A VIII-a rădăcină cerviea- 


Ansa Vieussens; 3. Gg. cervical infe- 


lä; 3. Gg. cervical superior; 4. Ca- 
rotida internă; 5. Gg. ciliar (rădăcina 
simpatică); 6. Nervi ciliari scurți; 7. 
Carotida ; 8. Muşchiul ciliar ; 9. Cen- 
trul bulbo-protuberanţial Budge. 


rior; 4. Gg. cervical mijlociu ; 5. Gg. 
cervical superior ; 6. Carotida internă; 
7. Anastomoza cortico-gasseriană; 8. 
Sfincter ; 9. Dilatator; 10. Muşchiul 
Brucke ; 11. Nerv ciliar lung; 12. Gg. 


Gasser ; 13. Hipotalamus. 


Fibrele ieșite din nucleul parasimpatic sînt directe și încrucișate și 
merg amestecate cu fibrele M.O.C.; după diviziunea M.O.C., fibrele 
parasimpatice trec în ramura inferioară, de care se desprind pentru 
a forma rădăcina motorie a ganglionului ciliar (fig. 12). 

Ganglionul ciliar, situat pe fața externă a nervului optic la 15 mm 
îndărătul polului posterior al ochiului, primește sub denumirea 
de rădăcini (motorie, senzitivă, simpatică), ramuri aferente din M.O.C., 
trigemen și simpaticul cervical (fig. 12). Rădăcina motorie, provine 
din M.O.C. ; filetele nervoase, singurele care fac releu la acest nivel, 
transportă fibre parasimpatice pentru mușchii irisului și corpului 
ciliar. Rădăcina senzitivă vine de la nervul nazal și conține fibre 
centripete ale sensibilităţii corneei, irisului și corpului ciliar și fibre 

simpatice, pentru iris. Rădăcina simpatică provine din plexul peri- 
carotidian și conține fibre vasodilatatoare și fibre simpatice pentru iris. 
Ramurile eferente, nervii ciliari scurți (6—18) pătrund prin sclerotică în 


Fig. 12 — 1. Gg. ciliar şi nervii 

ciliari scurți; 2. Muşchiul Rouget ; 

3. Sfincter ; 4. Nerv III; 5. Cen- 

trul Edinger-Westphal; 6. Nucleul 
perechii III. 


jurul nervului optic, traversează spaţiul supracoroidian dindărăt înain- 
te, urmînd o topografie segmentară și formează un plex supracoroidia n, 
ce emite ramuri vasomotorii pentru coroidă și un plex ciliar ce emite 
filete motorii, senzitive și vasomotorii pentru iris și corpul ciliar și 
de asemenea filete senzitive pentru cornee. 

Nervii ciliari lungi (2—4) se desprind din nervul nazal, traver- 
sează sclerotica, trec prin spațiul supracoroidian și iau parte la consti- 
tuirea plexului ciliar ; ei conțin fibre motorii simpatice pentru corpul 
ciliar și iris. 

b) NERVII SENZITIVI ai irisului provin din trigemen, pe 
calea nervului oftalmic ; fibrele nervoase urmează, de la ganglionul 


Fig. 13 (după Hervouer şi 
Chevannes) — 1. Anastomo- 
za cervico-gasseriană ; 2. Ră- 
dăcina irisului; 3. Nerv na- 
zo-ciliar ; 4. Gg.  oftalmic; 
5. Rădăcina scurtă ; 6. Rădă- 
cina simpatică; 7, Plexul 
simpatic  pericarotidian ; 8. 
Gg. cervical superior ; 9. Gg. 
Gasser 10—12—16 Fibre cen- 
trifuge irido-dilatatorie ; 11. 
Fibre centripete pentru sen- 
sibilitatea irisului, corpului 
ciliar şi „corneei ; , 15. Fibre 
irido-dilatatorii și pentru va- 
sele. globului; 14. Fibre iri- 
do-constrictorii; 15, Fibre 
pentru  acomodaţie. 

lui Gasser, calea nervului oftalmic, apoi ramura sa nazală și prin 
rădăcina senzitivă, pe care acest nerv o trimite ganglionului ciliar, 
ajung la acesta din urmă, de unde, prin nervii ciliari scurți, se duc la 

Fig. 14 (după Wolff) — 1. Sclera; 2. Canal Schlemm; 3. Limb corneo-scleral; 4. 
Cornee; 5. Conjunctivă; 6. Fibre circulare (Müller); 7. Fibre radiare; 8. Fibre 


meridionale ; 9. Epiteliul ciliar ; 10. Stratul pigmentar ; 11. Spaţiul supracoroidian ; 
12. Ora serrata, 


iris (fig. 13). Țesutul irian este foarte sensibil, orice leziune declan- 
șind o durere vie. 

2. Corpul ciliar, partea mi jlocie a uveei, este situat între iris 
înainte și coroidă îndărăt. Pe secțiun e sagitală, el are o formă tri- 
unghiulară, cu o față antero-internă, una antero-externă și o față 
postero-internă (fig. 14). 

Fața antero-internă sau iriană formează dinainte înapoi: pere- 
tele posterior al unghiului de filtrație, acoperit de partea uveală, 
a trabeculului locul de inserție a rădăcinii irisului și unghiul cilio-irian 
prin care ia parte la delimitarea camerei posterioare. 

Faţa antero-externă sau sclerală aderă în porțiunea anterioară 
de pintele scleral (ligamentul ciliar), iar în porțiunea posterioară 

este în raport cu fibre conjunctive (lamina fusca) care o separă de 
scleră. 

Faţa postero-internă sau axială este formată din două zone : 
coroana ciliară, plisată, situată anterior și orbiculus ciliaris a lui 
Henle, neted, situat posterior (fig. 14). Coroana ciliară, lată de 4 mm, 
este constituită dintr-o serie de creste radiare, albicioase — procesele 
ciliare (70—90), dispuse sub forma unor piramide triunghiulare cu 
vîrful posterior, lungi de 2 mm și largi de 0,15 mm, alungite dinainte 
îndărăt, care încep printr-o umflătură sau cap și se termină printr-o 
extremitate subțiată; ele sînt separate unele de altele de văile ciliare, 
de culoare închisă. Procesele ciliare sînt constituite dintr-o stromă 
conjunctivă și dintr-un sistem vascular foarte bogat, fiind irigate de 
arteriole provenind din marele cerc arterial al irisului, care dau naș- 
tere la nivelul lor unei rețele capilare foarte abundente ; capilarele 
au pereții subțiri și cu pori (capilare fenestrate). Orbiculus ciliaris 
sau pars plana, lată de 3—4 mm, de culoare brună, inegal pigmentată, 
este cuprinsă între coroana ciliară și ora serrata. 

Pe fața axială a corpului ciliar, la nivelul epiteliului proceselor 
ciliare și a lui orbiculus ciliaris, se inseră zonula lui Zinn. 

Histologic corpul ciliar este constituit, din afară înăuntru de 
următoarele straturi (fig. 14): 


— lamina fusca sau supraciliara, formată din țesut elastic, dispus 
în lamele, delimitînd spații în care se găsesc melanocite ; ea se continuă 
cu supracoroida și separă corpul ciliar de scleră ; 


— mușchiul ciliar, localizat în stromă, în partea antero-externă 
a corpului ciliar, constituit din două porțiuni : mușchiul lui Brücke- 
Wallace, format din fibre longitudinale și radiare și mușchiul lui 
Rouget-Miiller, format din fibre circulare (fig. 14). Fibrele meridiane 
se inseră anterior pe pintenul scleral iar posterior în supracoroidă și 
pe sclerotică ; fibrele radiare, situate înăuntrul precedentelor, se in- 
seră anterior printr-un tendon comun cu cel al fibrelor longitudinale 
iar posterior se pierd în stroma ciliară ; fibrele inelare sînt situate la 
baza irisului, înăuntrul și înaintea fibrelor radiare ; 


— stroma ciliară, formată din țesut conjunctiv lax, celule pig- 
mentare şi vase, este abundentă mai ales la nivelul proceselor ciliare 5 

— membrana vitroasă, anhistă, care se continuă cu membrana 
vitroasă a coroidei ; 

— epiteliul ciliar, format din două straturi de celule, care repre- 
zintă cele două foi ale veziculei optice secundare : stratul extern, 
pigmentar, constituit din celule cubice şi stratul intern, nepigmentar 

format din celule clare, cilindrice și cubice cu o intensă activitate 
secretorie. i wa 

Arterele corpului ciliar provin din marele cerc arterial al iri- 
sului ; ele irigă mușchiul ciliar și procesele ciliare. 

Venele nasc din rețeaua capilară 
a proceselor ciliare și se varsă în ve- 
nele ciliare anterioare, care se duc în 
venele musculare (fig. 15). 

Inervaţia corpului ciliar este du- 
blă, motorie și senzitivă. 

Nervii motori destinați muş- 
chiului ciliar și vaselor corpului ci- 
liar provin din simpaticul cervical, 
pentru vasele corpului ciliar şi muş- 
chiul lui Briicke-Wallace și din para- 

b). 
Fig. 15 b — 1. Canal Schlemm ; 
=45 2. Marele cerc arterial al irisului ; 
3. Vasele proceselor ciliare ; 4. Va- 
sele irisului; 5. Micul cerc arterial 
al irisului; 6. Iris; 7. Proces ci- 
liar ; 8. Cristalin; 9. Art. coroi- 
i <a — e" diană recurentă; 10. Capilarele co- 
7=— £ = a < HENT roidei ; 11—15. Coroida; 12. A- 
T ALIA í nastomoza vaselor coroidiene şi 
retiniene ; 13. V.C.R.; 14. Retina; 
a). 16. Sclerotica ; 17. Nervul optic şi 
teacă sa și 18219 ACR: și VCR; 
Fig. 15 a (după Leber) — 1—11. Art, ci- 20. Cornee; 21—23. Vasele con- 

liare anterioare ; 2. Muşchi ciliari 3—14 
Sclerotica ; 4. Venă vorticoasă supero-in- 
ternă 5—7 Nervi ciliari; 6—12 Art. ci- 
liare anterioare; 2. Muşchi ciliar 3—14 
Cameră anterioară; 10. Iris; 13. Vase 
vorticoase ale coroidei ; 15. Vena vorticoa- 
să supero-externă ; 16. Art. ciliare scurte 
posterioare. 


junctivei bulbare (anterioare şi pos- 
terioare) ; 22. Conjunctiva ; 24, 
Artere şi vene ciliare anterioare; 
25. Artere şi vene episclerale; 26. 
Venă vorticoasă; 27. Art. ciliare 
lungi posterioare; 28. Art, ciliare 
scurte posterioare; 29. Vasele du- 
rale ale nervului optic. 

simpaticul mezencefalic, pentru mușchiul lui Rouget-Miiller, îm- 
prumutind calea M.O.C. (fig. 11 și 12). 

Nervii senzitivi provin din trigemen, a cărui ramificații se ter- 
mină atît în epiteliul ciliar cît și între fascicolele musculare (fig. 13). 


3. Coroida, porțiunea posterioară a uveei, este în raport cu scle- 
rotica în afară și cu retina înăuntru ; ea se întinde de la ora serrata, 
unde se continuă cu corpul ciliar, pînă la papila nervului optic, aco- 
perind 2/3 din suprafața internă a ochiului. Coroida este separată de 
sclerotică prin spațiul supracoroidian, în care se găsesc cîteva lamele 
elastice dispuse într-o rețea și căptușite de celule endoteliale. 

Histologic coroida este formată, din afară înăuntru, de urmă- 
toarele straturi : 

— lamina fusca sau supracoroida, constituită din țesut conjunc- 
tiv lax, sub formă de lamele, delimitînd lacune în care se găsesc ce- 
lule cromatofore intens pigmentate, celule ganglionare ale sistemului 
vegetativ, vasele şi nervii ciliari posteriori ; 

— lamina vasculosa sau stratul vascular, format din ramificații 
arteriale și venoase. Ramificaţiile arteriale iau naștere din arterele 
ciliare scurte posterioare și din arterele recurente, ramuri din marele 
cerc arterial al irisului ; ele se ramifică din ce în ce, formînd arte- 
riole care vor da naștere stratului corio-câpilar. Venele iau naștere 
din stratul corio-capilar, urmează calea inversă a arterelor și se varsă 
în cele 4 vene vorticoase, după ce s-au dispus în vîrtejuri (fig. 15). 
Spaţiul dintre vase este umplut cu un țesut conjunctiv lax, format 
din fibre colagene și elastice, între care se află celule pigmentare 
(melanocite) și fibrocite ; 

— stratul corio-capilar (Ruysch), lipsit complet de pigment, 
este compus dintr-o reţea de capilare fenestrate (pori orientaţi către 
membrana lui Bruch), cu ochiuri foarte strînse, între care se găsește 
o stromă foarte fină, formată din fibrile elastice și colagene. Corio- 
capilarul are o dispoziție lobulară, fiecare lobul fiind irigat de o 
arteriolă centrală și drenat de venule periferice (fig. 16); 

— membrana lui Bruch (lama bazală a lui Henle) este formată 
din două lamele: una retiniană, anhistă, elaborată de epiteliul pig- 
mentar (ectodermică), lipsită de elasticitate și alta coroidiană (me- 
zodermică), elastică, mai groasă ca precedenta ; pe membrana lui 
Bruch sau membrana vitroasă se fixează epiteliul pigmentar al retinei. 

Vascularizaţia coroidei se împarte în două zone : una posterioară, 
formată din arterele ciliare scurte posterioare (6—8), care perforează 
sclerotica în jurul nervului optic și în care sîngele circulă dinapoi 

înainte și o zonă anterioară, formată din arterele recurente, în care 
sîngele circulă dinainte îndărăt ; (fig. 15) cele două zone se anasto- 
mozează între ele în regiunea ecuatorială, care constituie punctul 
slab al acestei vascularizaţii. 


Fig. 16 (după Hayreh) 


Arterele ciliare scurte posterioare, la intrarea lor în sclerotică, 
pot trimite ramuri retiniene (arterele cilio-retiniene), care au însă 
un rol redus în nutriția retinei. 

Reteaua venoasă a coroidei se termină în cele 4 vene vorticoase, 
care se varsă în vena oftalmică. i oct 

Inervaţia coroidei este vasomotorie și provine din nervii ciliari 
lungi şi scurți ; ea cuprinde filete parasimpatice, simpatice, trigemi- 
nale și un sistem ganglionar. 

În realizarea funcției vizuale irisul are: 

— acţiune de diafragm, ce reglează pe cale reflexă, prin mo- 
dificarea mărimei pupilei, cantitatea de lumină care pătrunde în ochi 
pentru a impresiona retina; | SIA. 

— rol protector al retinei, absorbind prin intermediul pigmen- 
tului razele luminoase ce pătrund prin cornee în afara zonei pupilare : 

— efect stenopeic prin care diminuă defectele aparatului optic 
al ochiului (aberaţia cromatică și de stericitate), elimină razele oblice, 
mărește claritatea imaginilor și ameliorează profunzimea cîmpului ; 

— rol în absorbţia U.A. 

Corpul ciliar : 

— participă la procesul de acomodaţie prin mușchiul ciliar ; 

— asigură formarea umorii apoase prin procesele ciliare ; 

— are rol capital în nutriția segmentului anterior al ochiului. 

Coroida îndeplinește următoarele funcțiuni : 

— nutritivă — prin bogăţia sa în vase, ea asigură nutriția unei 
mari părți a globului ocular și în special a straturilor externe ale re- 
tinei (neuro-epiteliul retinian) ; 

„___— tensională — coroida joacă un rol important în menţinerea. 
și reglarea oftalmotonusului, printr-un mecanism reprezentat de cir- 
culația locală ; 

— de protecție și apărare, care se exercită în două moduri: 

a. coroida apără mecanic globul ocular, comportindu-se ca o 
saltea hidraulică, capabilă să neutralizeze orice traumatism tensional 
și să protejeze elementele sensoriale ale retinei împotriva creșterii 
bruște ale TA. sau de traumatismele externe; 

b. coroida apără biologic globul ocular ; direct, prin prezenţa în 
structura sa a unui țesut (reticulo-endotelial) abundent și indirect, 
datorită proprietăților imunobiologice ale sîngelui pe care-l conţine ; 

__— funcţie termică — datorită bogatei sale vascularizaţii, co- 
roida contribuie la menținerea unei temperaturi optime în interiorul 
globului ocular, necesară unei bune funcționări a elementelor foto- 
sensibile retiniene ; š 

` — funcție optică — prin bogăția sa în pigment, coroida consti- 
tuie o cameră obscură, necesară formării unei imagini clare pe retină. 


Metode de examinare. Semiologie 


„Irisul. În stare normală, irisul are un luciu particular, o culoare 
variabilă după persoane, cu unele zone mai închise și altele mai des- 
chise și un desen radiar fin. Pentru a observa detaliile sale morfolo- 
gice este necesar un examen biomicroscopic. Faţa anterioară a iri- 
sului se poate împărți în două zone distincte, una periferică (ciliară), 
mai proeminentă și mai variabilă ca aspect, alta centrală (pupilară), 
mai îngustată, mai plană și cu aspect net radiar (fig. 8). Cele două 
zone sint separate printr-o margine festonată ușor proeminentă (co- 
lereta sau gulerașul). Culoarea irisului este extrem de variabilă, de la 
albastru (iris leucoderm) pînă la brun (iris melanoderm). Coloraţia varia- 
ză Și în raport cu vîrsta; la noii născuți, irisul este albastru, apoi se închide 

treptat și pe la 15 ani devine definitivă, dar are din nou tendința de 
a se decolora la bătrîni. În afară de colorație, există două forme mari 
de aspecte iriene : iris fibrilar (albastru), cu desen accentuat și iris 
buretos (brun), cu structură mai densă. În cazuri patologice, irisul 
poate prezenta modificări de culoare, de relief, de conformaţie, aderen- 
te, tulburări de motilitate. 

Modificări de culoare. Uneori cele două irisuri ale aceleiași per- 
soane au o culoare diferită (heterocromie). Heterocromia poate fi 
primitivă sau constituțională și secundară sau dobîndită. Modifi- 
cările de culoare pot fi determinate de afecțiuni inflamatorii, dege- 
nerative sau tumorale. 

Irisul poate fi palid, cu stroma lipsită de claritate, desenul șters, 
dînd impresia unei imbibiţii cu lichid (edem), cu luciul dispărut din 
cauza unor exudate tibrinoase sau purulente de pe suprafața sa (afec- 
țiuni inflamatorii: iridociclită, ulcer cu hipopion etc.). 

În stare normală, vasele sînt invizibile pe suprafața irisului ; în 
stări inflamatorii (irite, iridociclite), ele pot deveni aparente ; în zo- 
na ciliară, ele sînt drepte sau ușor ondulate, orientate în sens radiar, 
iar în zona pupilară formează o rețea neregulată. Uneori se observă 
o vascularizație anormală (vase de neoformaţie), sub forma unei 
rețele extrem de fine (rubeoză iriană), localizată mai ales în partea 
pupilară a stromei (diabet, tromboza venoasă a retinei) ; alteori, din 
contra, se observă vase mari, anormale, ce traversează stroma (glau- 
com absolut). Pe suprafața irisului se poate observa o fină pulbere 
piementară (sechele după un puseu de glaucom congestiv). Uneori 
se constată dispariția lizereului pigmentar al pupilei (atrofie senilă 
sau postinflamatorie). Stroma poate fi subțiată, decolorată, cu de- 
senul dispărut, criptele șterse, vasele vizibile sub formă de cordoane 
albicioase (atrofie stromală). Se pot observa uneori tractusuri des- 
prinse din suprafața irisului plutind cu o extremitate în C.A. (irido- 
schisis). Cîteodată, la iluminatul reflectat, irisul prezintă lacune 
(atrofia foiței pigmentare). Uneori atrofia se însoțește de depozite 
pigmentare pe fața posterioară a corneei (fusul lui Krukenberg) sau 
de particule fine de pigment, depuse în unghiul C.A. ; alteori se con- 
stată apariția de mici găuri, rotunjite sau ovale, putînd duce la dispa- 
riția totală a irisului (atrofia iriană esențială). 

Irisul poate prezenta în mod patologic o culoare mai închisă. 
Uneori la nivelul său se pot observa depozite de culoare ruginie (si- 
deroză) sau verzuie (calcoză). El poate prezenta o supraîncărcare 
pigmentară localizată, în raport cu un melanom benign plat ; alteori, 
din contra, se constată o absenţă totală de pigment, nu numai epi- 

telial, dar de asemenea și mezodermic (albinism), irisul avînd la lu- 
mina reflectată un aspect translucid și o coloraţie roză. 

Modificări de velief. Pe suprafaţa irisului se pot observa neofor- 
mații (papile, tumori, gome, chisturi), resturi embrionare, corpi 
străini. Nodulii, de mărime și colorație variabilă, pot fi situaţi fie la 
suprafaţa membranei, fie în interiorul parenchimului (irite). În cazul 
cînd se constată neoformațiuni ce interesează irisul, se vor studia 
caracterele lor (pline sau chistice, transparente sau cărnoase), rela- 
țiile cu țesuturile sau organele din jur, pigmentaţia, influența lor 
asupra tonusului etc. Se pot întîlni aderente anormale între marginea 
pupilară a irisului și cristaloida anterioară (sinechii posterioare), care 
apar ca urmare a exudatelor produse de fenomenele inflamatorii ; 
acestea devin vizibile în urma instilării unui midriatic, deoarece pu- 
pila nu se dilată în zona aderenţială și devine neregulată. Uneori 
aderențele interesează toată marginea pupilară (secluzie) determi- 
nînd prin retenția de U.A., aspectul de iris în tomată. Se observă 
de asemenea aderențe între iris și cornee, ca urmare a unei perforații 
a acestei membrane (U.A. scurgîndu-se, C.A. dispare, irisul venind în 
contact cu corneea se lipește de fața posterioară a acesteia formînd 
o aderență anterioară — sinechie anterioară). 

În unele cazuri se constată o tremurătură a irisului (iridodonezis), 
simptomatică absenței sau deplasării cristalinului, irisul nemaifiind 
susținut de cristalin urmează mișcările vitrosului. În același cadru 
patologic se poate observa la biomicroscop „semnul epoletului“, pro- 
dus de un pliu concentric al irisului situat aproape de rădăcina sa și 
corespunzînd cristalinului deplasat. 

Uneori se constată o pierdere de substanţă la nivelul irisului 
(colobom operator sau congenital). 

Modificările de conformatie. Constau în absenţa irisului, lipsa 
unui sector, mai multe pupile, desinserția rădăcinii membranei etc. 

Pentru a studia vascularizația iriană se poate recurge la angio-și 
tluorografie. 

Corpul ciliar. Poate fi examiat numai în anumite circumstanţe 
(aniridie, iridectomie, iridotomie, iridodializă) ; partea sa posterioară 
(pars plana) poate fi examinată în cursul explorării membranelor 
posterioare. Cel mai adesea suferința corpului ciliar se manifestă 
prin semne indirecte, situate la nivelul segmentului anterior al ochiu- 
lui, în special la nivelul C.A. 

Coroida. Pentru examenul și diagnosticul afecțiunilor coroidei, 
este necesar un examen oftalmoscopic care permite depistarea di- 
feritelor leziuni ale acestei membrane. In stare normală coroidă este 

invizibilă la oftalmoscop, fiind mascată de epiteliul pigmentar al 
retinei. Dacă epiteliul este rarefiat sau dacă se produce o atrofie sau 
degenerescență (miopie forte, albinism, degenerescențe retiniene), va- 
sele coroidiene devin vizibile sub forma unei rețele cu ochiurile strînse, 
anastomozate, de culoare roșu-viu ; dacă vasele sînt sclerozate ele 
iau aspectul de tractusuri albe ; uneori se observă mici grămezi pig- 
mentare dispuse regulat, în lungul unora din aceste vase sclerozate 
(striurile lui Siegrist). Cîteodată, se observă plaje circumscrise, rotunde 
sau ovalare, cu contururi policiclice, de culoare alb-tendinos, datorită 
vizibilității scleroticii prin transparența retinei (atrofia  coroidei). 
În unele cazuri se observă pete roșii sub formă de placarde, pete cu 
contururi policiclice sau petale de floare (hemoragii). De asemenea se 
pot întîlni placarde sau butoni cu marginile șterse, rău delimitați, aso- 
ciaţi cu tulburări de vitros (edeme inflamatorii sau exudative ale co- 
roidei). 


AFECȚIUNILE UVEEI 


Afecţiuni congenitale 


— Persistența membranei pupilare (fig. 17). Membrana, pupilară 
este un rest din segmentul anterior al tunicii vasculare a cristalinului, 
incomplet rezorbită. Ea poate persista sub formă de filamente fine, 
care pleacă de pe fața anterioară a irisului (coleretă), traversînd pu- 
pila sau ca o membrană centrală, liberă sau aderentă de cristaloida 
anterioară și fixată prin filamente de suprafaţa irisului (membrana 
lui Wackendorff). 

— Colobomul irisului (fig. 18). Constituie o lipsă de substanță 
triunghiulară, situată de obicei în partea inferioară a acestei membrane ; 
el este consecința unui defect de închidere a fantei fetale în această 
zonă. 

— Amridia (fig. 19). Se manifestă prin lipsa totală a irisului, 
care s-ar datora absenței de dezvoltare atît a irisului epitelial cît și 
a celui mezodermic. Această anomalie permite să se vadă procesele 
ciliare și zonula lui Zinn. 

— Corectopia (fig. 20). Pupila este situată ușor excentric și 
uneori ia o formă alungită. 

— Policoria. Pe suprafața  irisului se constată existența mai 
multor pupile, din care însă numai una cu sfincter. 

— Ectropionul uveei (fig. 21). Irisul ectodermic acoperă irisul 
mezodermic în zona pupilară. 

— Atrofia congenitală a mezodermului irian. Irisul se reduce numai 
la stratul epitelial, care apare ca o lamă subţire, pig- 
mentată, fără nici un relief. 

— Chisturile congenitale ale marginii pupilare 


Fig. 23 


(fig. 22). Apar ca niște formațiuni semisferice, negre, care deformează 
conturul pupilei. 

— Melanoza difuză unilaterală. Se manifestă printr-o  hiperpig- 
mentație difuză a irisului. 

— Colobomul corpului ciliar. “Țesutul normal este înlocuit de 
un țesut conjunctiv lax, vascularizat, fără diferențierea mușchiului 
ciliar sau a ectodermului neural de suprafață. 

— Colobomul covoidian. Survine, ca și cel irian, datorită unui 
defect de coalescenţă a marginilor fantei embrionare ; în aceste cazuri 
se organizează numai elementele fibroase, ce vor forma sclera, care va 
fi vizibilă în zona colobomatoasă. La examenul oftalmoscopic, teri- 
toriul colobomatos apare ca o plajă alb-sidefie, ușor ectatică, alungită, 

largă de 2—3 D.P., mărginită de un lizereu pigmentat ; ea se întinde 
de la nervul optic pînă la ora serrata și deasupra sa vasele retiniene 
trec nemodificate (fig. 23). Retina este redusă la o lamă de ţesut glial. 
Deficitul vizual variază în funcţie de mărimea colobomului. 

— Albimismul. Ochiul albinos este lipsit de pigment uveal (irisul 
are un aspect roșcat) și complet sau parțial, de pigment retinian. El 
prezintă adesea o hipoplazie generalizată a retinei sau o aplazie ma- 
culară, fără afectarea restului membranei, hemeralopie, strîmtarea 
C.V. miopie forte, nistagmus, deviația conjugată a capului și ochilor; 
F.O. are o culoare portocalie, pe care se văd vasele coroidiene colorate 
foarte viu. 

— Sindromul lui Aicardi. Este o malformaţie caracterizată 
prin agenezia corpului calos, spasme în flexie a membrelor, lacune 
coroidiene sub formă de placarde rotunjite alb-gălbui, situate în re- 
giunea polului posterior. 


Afecțiuni inflamatorii 


Vascularizația abundentă a uveei și mai ales dispoziția sa în 
plexuri capilare, determină o încetinire a curentului sanguin, ceea ce 
favorizează fixarea la acest nivel a diferiților agenți patogeni, pro- 
veniţi din diverse infecţii, localizate sau generalizate, din organism. 

Existența a două teritorii vasculare, unul anterior (irido-ciliar) 
și altul posterior (coroidian), explică posibilitatea apariției de infla- 
maţii limitate fie la primul (iridociclită sau uveită anterioară), fie la 
cel de al doilea (coroidită sau uveită posterioară) ; se întîlnesc totuși 
cazuri cînd ambele teritorii pot fi cuprinse de o inflamație fie simul- 
tan, fie succesiv (panuveită sau irido-ciclo-coroidită). 


A) Uveitele anterioare (iridociclite) 


Datorită raporturilor strînse, tisulare și vasculare, dintre iris 
și corpul ciliar, leziunile inflamatorii ale acestora sînt, în general, 
asociate, constituind tabloul clinic al iridociclitelor sau uveitelor 
anterioare, în care procesul patologic s-a propagat la ambele segmente 
ale părții anterioare a uveei. 

După caracterul lor evolutiv, iridociclitele se împart în acute, 
subacute şi cronice. 

După modul de reacţie, ele se clasifică în seroase, fibrino-plastice, 
hemoragice și purulente. 

După procesul patologic care se află la baza afecțiunii ele pot fi: 
negranulomatoase, corespunzînd iridociclitelor acute de tip seros sau 

purulent, caracterizate histologic printr-o reacție difuză limfoplas- 
mocitară și granulomatoase, corespunzînd iridociclitelor cronice sau 
torpide, de tip fibrinoplastic, caracterizate histologic prin prezența 
de focare (granuloame), conținînd mononucleare macrofage, celule 
i pesti și celule gigante. 

Inidocichitele acute. Simptomele acestora se datoresc hiperemiei 
şi er meras care însoțesc procesele inflamatorii ale acestui organ, 
cu o vascularizație atît de bogată. 

Debutul poate fi brutal, dar uneori, timp de 1—2 zile, el se ma- 
nifestă numai printr-o durere oculară sau peri-orbitară, surdă, inter- 
mitentă, care se exagerează la fixarea unui obiect, la o lumină puternică 
sau în cursul mișcării de convergență. Foarte frecvent, aceste dureri 
devin mai accentuate și se asociază cu fotofobie și lăcrimare, în timp 
ce apar primele semne iritative : congestia perikeratică și constricția 
pupilară (mioză), în scurt timp, se instalează o serie de simptome, 
obiective și subiective. 

Simptome obiective : congestie pericorneană, formată din două 
planuri, unul superficial — conjunctival, de aspect roșu-viu, mobil 
cu mucoasa, altul profund — episcleral, de coloare violacee, imobil, 
format din vasele ciliare anterioare, congestia profundă se atenuează 
spre fundurile de sac; în formele supraacute, se constată un ușor 
chemozis perilimbic și o discretă edemaţiere a marginii palpebrale 
superioare ; 

— pliuri și vergeturi ale descemetului, precipitate pe fața poste- 
rioară a corneei sub! formă de mici pete gri-albicioase, opace, rotunjite, 
uneori aglutinate de o reţea de fibrină, dispuse triunghiular, cu baza 
la limb, datorită curenților termici din C.A. (fig. 24); 

— ușoară tulburare a U.A., din cauza transudaţiei vasculare; uneori 
în partea declivăa C.A., se depune un exudat gros, fibrinos (hypopion); 

— omogenizarea desenului suprafeţei anterioare a irisului, care 
devine mat, decolorat, murdar, îngroșat, datorită stazei venoase ce 
determină o vasodilataţie și un edem interstițial; pe suprafața sa ra 
apărea pete hemoragice sau se poate produce o hemoragie în C.A., 
urma unui proces de endovascularită infecțioasă ; 

— mioză pupilară, a cărei diametru este proporțional cu gradul 
inflamaţiei ; ea se produce datorită hiperemiei și edemului țesutului 
irian cît şi unui spasm reflex al sfincterului pupilar ; ; contracția pu- 
pilei la lumină și convergență, deși încetinită, este totuși păstrată 
atit timp cît nu există aderente irido-capsulare ; 

— apariția de aderențe irido-cristaliniene (sinechii posterioare), 
datorită reacției inflamatorii și exudatelor (fig. 25). Cînd sinechiile 

sînt izolate, pupila devine neregulată; la început ele sînt superficiale și fra- 
gile și se rup ușor sub acțiunea midriaticelor, lăsînd pe cristaloida ante- 
rioară mici grămezi pigmentare, dispuse în coroană sau în puncte izolate ; 

— exudate pupilare, care 
formează mici depozite pe cris- 
taloida anterioară ; uneori ele 
formează o membrană care face 
corp comun cu cristaloida și se 
fixează pe marginea pupilară, 
obturînd tot spaţiul pupilar 
(ocluzie pupilară), diminuînd 
vederea ; 

— hiperemie și prezența 
de exudate la nivelul unghiului 
camerular; ulterior la acest nivel se produce o pigmentaţie și goniosinechii; 

— uneori apar modificări ale tensiunii intraoculare (hipo- sau 
hipertonie). 

Simptome subiective : — dureri oculare sau perioculare, în teritoriul 
trigemenului ; acestea pot fiexacerbate de presiunea digitală, de miș- 
cările oculare, de convergenţă și de către acomodațţie ; A sînt cauzate 
de excitația nervilor ciliari de către exudate și hiperemie; 

— fotofobie, lăcrimare, blefarospasm ; 

— scăderea A.V., care survine datorită exudatelor inflamatorii 
din mediile transparente sau din cîmpul pupilar. 

Uneori, unele simptome traduc totuși predominența sau chiar 
afectarea izolată a uneia din cele două porțiuni ale uveei anterioare. 
Dacă manifestarea clinică interesează în primul rînd irisul, ea dă 
naștere la o irită; dacă procesele inflamatorii interesează în mod 
predominent corpul ciliar se produce o ciclită. 

Iritele se pot manifesta prin dureri oculare și perioculare, foto- 
fobie, lăcrimare, scăderea A.V., congestie perikeratică, mioză, si- 
nechii posterioare, modificări de culoare și relief ale irisului. 

Ciclitele se traduc prin dureri spontane oculare și perioculare, 
mai ales nocturne și la presiunea digitală a părții superioare a regiunii 
ciliare, scădere de vedere, edem palpebral, kemozis, congestie perike- 
ratică, exudate pe fața posterioară a corneei, dispuse triunghiular 
cu baza în jos, exudate fibrinoase în C.A., mioză, exudate pe fața an- 
terioară a cristalinului, exudate retrocristaliniene și vitreene (flocoane), 
modificări ale tensiunii oculare. 

Diagnosticul diferențial. În stadiul incipient el se face cu o le- 
ziune corneană minimă (eroziune), cu un puseu glaucomatos și chiar cu 


Fig. 24 Fig. 25 

o conjunctivită banală. De conjunctivită se deosebește prin lipsa 
secreției, localizarea congestiei în zona perilimbică, exudate pe fața 
posterioară a corneei și în C.A., care determină scăderea de vedere. 
De glaucomul congestiv se diferențiază prin lipsa midriazei, lipsa mo- 
dificărilor de cîmp vizual și a hipertensiunii intraoculare. Diagnosticul 
cu leziunile corneene se face cu ajutorul coloraţiei cu fluoresceină. 


Fig. 26. (după Poulard) 


— 2. Inidociclitele cronice. Se caracterizează prin următoarea sim- 
ptomatologie: 

— congestie perikeratică discretă sau absentă, 

— ușoară tulburare a U.A., prezența de precipitate mari, lardacei, 
în formă de pete de lumînare, cu dispoziție triunghiu- 
lară, pe faţa posterioară a corneei (fig. 26). 

` — discretă vascularizaţie și neoformaţie capilară 
la nivelul irisului ; în unele cazuri se remarcă prezența 
unor noduli de mărime variabilă, situați la suprafață 
sau în parenchimul irian, uneori izolați, alteori multipli, 
de culoare variabilă (de la galbenroz la gri), după gradul 
lor de vascularizaţie și situaţia lor la suprafață sau în 
profunzime; uneori pe iris se pot găsi tuberculi sau gome 

— sinechii iriene posterioare, groase, brune de 
partea periferică, albe de partea centrală, care duc 
repede la secluzie pupilară (fig. 27) ; 

— numeroase flocoane vitreene sub formă de 
alge mobile, ceea ce arată o lichefiere și o degene- 
rescenţă a vitrosului ; 

— modificări ale tensiunii oculare (mai frec- 
vent hipotonie) ; 

— semnele reacționale (durerea, fotofobia, lăcrimarea și blefa- 
rospasmul) sînt atenuate, iar scăderea de vedere este variabilă. 

3. Uveita hipertensivă. Reprezintă o formă particulară de uveită 
anterioară acută ; ea constituie o inflamație uveală, care se complică 
cu hipertensiune în cursul evoluţiei sale, în aproximativ 1/3 din cazuri, 
reprezentînd un sindrom funcţional de iritație a segmentului anterior. 

„Boala debutează prin dureri oculare și perioculare, fotofobie, 
lăcrimare. Tulburările de vedere se însoțesc de perceperea de inele 
colorate, edem palpebral, uneori chemozis, congestie perikeratică, 
edem cornean, precipitate albe, retrocorneene, creșterea profunzimei 
C.A., U.A. tulbure, irisul hiperemiat, edemaţiat, spălăcit ; pupila, în 
general, nu prezintă sinechii, dar uneori se observă cîțiva noduli exu- 
dativi la nivelul lizereului pigmentar ; în partea inferioară a sinusului 
camerular se constată exudate care pot duce la goniosinechii ; vi- 
trosul este tulbure, cu fine opacități pulverulente în straturile an- 
terioare, regiunea ciliară dureroasă la palpare, T.O. crescută. 

Cauza hipertoniei nu ar consta într-o hipersecreţie de U.A., ci 
într-un obstacol angular la scurgerea acesteia, după cum arată tono- 
grafia ; acest obstacol este produs de o infiltrație celulară și edema- 
toasă a trabeculului. 

4. Ciclita posterioară (pars planita, uveita intermediară sau 
uveita bazal). Apare mai frecvent la A.O., la persoane tinere, mai 
ales de sex masculin și se manifestă prin: 

— muște zburătoare, miopie mică, trecătoare ; 

— depozite coloidale pe trabecul, uneori goniosinechii ; 

— fine opacităţi cristaliniene periferice, subcapsulare, posterioare ; 

— hiperemie și edem ale lui pars plana, mici grămezi vitreene, ro- 
tunde, albe (ouă de furnici), lăsînd o umbră pe retina învecinată, 
uneori aglomerate în mici mase policiclice sau digitiforme, formate 
din infiltrate leucocitare, situate în vitros, exudate periferice albe, 
limitate, dense, localizate mai ales în regiunea lui pars plana și trecînd 
adesea pe retina periferică învecinată, hialită periferică, periflebita 
vaselor periferice. Afecţiunea prezintă următoarele forme clinice : 

— ciclita inelară exudativă a spațiului supra- 
coroidian, care produce prin infiltraţie o decolare periferică cenușie 
a coroidei cu aspect pseudotumoral ; 

— ciclite posterioare, asociate cu leziuni vasculare 
periferice importante ; 

— pars planite infantile, caracterizate printr-un 
exudat abundent asociate adesea cu complicaţii importante  (cata- 
ractă, decolare de retină, glaucom). - i 

Complicaţiile ciclitei posterioare sint importante 
și grave : edem macular cistoid, decolare de retină, 

ilită, cataractă. 

PAPI O FUȚIA SI COMPLICA TILE IRIDOCI- 
CLITELOR. Procesul inflamator se poate extinde 
la coroidă și la nervul optic. Persistența exudatelor 
iridopupilare și organizarea lor ulterioară poate fi 
la originea unei sinechii posterioare totale (secluzie 
pupilară). Organizarea exudatelor care ocupă cîmpul 
pupilar, duce la apariția unei membrane care obstruează 
pupila — ocluzie pupilară (fig. 28). a, 

Aceste două complicații pot suprima comunicația 
dintre camera posterioară și cea anterioară ; datorită 
acestui fapt U.A. se acumulează îndărătul irisului 
căruia îi dă un aspect de „iris în tomată (fig. 28). 

Retenţia retro-iriană a lichidului endocular poa- 

Fig. 28 te antrena creșterea tensiunii intraoculare (glaucom 

secundar). a | 

Infiltraţia parenchimatoasă a irisului poate duce la atrofia acestei 
membrane ; uneori, poate surveni și o atrofie a corpului ciliar, ceea ce 
are ca urmare atrofia globului ocular. $ 

În uveitele cronice, se produc alterații corneene, cataracte, 
complicate etc. ; exudatele se pot organiza în bloc și să înglobeze în 
aceeași masă irisul, corpul ciliar și cristalinul, ducînd la atrofia ochiului. 


ANATOMIE PATOLOGICĂ. În iridociclite se constată: 

— o reacţie vasculară (vasodilatație, rupturi vasculare cu in- 
filtratie sanguină, vase de neoformaţie, degenerescența pe reților 
vasculari) ; ar „ata SAA 

— o reacţie exudativă (albuminoasă și fibrinoasă) ; 

— o reacție celulară (infiltrații celulare difuze sau nodulare, 
în care se pot întîlni toate tipurile de celule inflamatorii : polinucleare, 
eosinofile, mononucleare, limfocite mici, plasmocite, celule histiocitare, 
mastocite etc.) ; PI 

— o reacţie tisulară ( pe de o parte, procese de degenerescență 
şi pe de altă parte o reacție proliferativă). ce Ad 
ETIOLOGIE. Într-un mare număr de cazuri, cauzele iridoci- 
clitelor rămîn neelucidate. 

Cele mai multe au o origine infecțioasă, exogenă sau mai frec- 
vent endogenă și se datoresc fie agentului patogen care s-a localizat 
în țesuturi, fie toxinelor acestuia sau unor procese imunobiologice 
(reacții alergice sau hiperergice), la factori etiologici din cei mai diverși. 

a) Iridocichitele de cauză exogenă. Acestea sînt produse prin pă- 
trunderea în ochi, printr-o plagă oculară perforantă (traumatică, 
operatorie sau patologică — ulcer perforant), de microbi (pneumococ, 
streptococ, stafilococ, piocianic etc.), de substanțe chimice (acizi 
sau baze), de toxine animale sau vegetale. 

b) Inidocachitele de cauză endogenă. Orice infecţie, acută sau 
cronică, poate determina apariţia unei iridociclite printr-un mecanism 
infecțios, toxic sau alergic. 

Iridociclitele de cauză endogenă se întîlnesc în : 

— boli infecțioase de natură bacteriană 
(infecție stafilococică, streptococică, piocianică, pneumococică, gono- 
cocică, meningită cerebro-spinală, colibaciloză etc.), virotică (zonă 
zoster, variolă, parotidita epidemică, gripă, hepatită etc.), micotică 
(histoplasmoză, sporotricoză, blastomicoză etc.), parazitară : protozo- 
rică, (toxoplasmoză, malarie, dizenterie amibiană, leismanioză, tri- 
panozomiază etc.) sau helmintiazică (oncocercoză, tenia saginata, 
toxocara canis, filarioză etc.) ; unele dintre aceste afecțiuni (t.b.c., 
sifilis, lepră, bruceloză) pot produce iridociclite fie de tip inflamator 
sau atolicular, fie de tip nodular, granulomatos (folicular) ; 

— infecţii de focar (dentare, amigdaliene, sinusiene, 
anexiale, prostatice) ; 

— stări imunologice: alergia complică foarte mult 
problema diagnosticului, deoarece ne putem afla în fața unei alergii 
încrucișate sau heteroalergii ; ea se poate suprapune infecţiei sau 
invers ; numeroase cazuri de uveite negranulomatoase pot fi conse- 
cința unei reacții imunologice fie la un alergen (de exemplu ser sau 
microorganism), fie la un autoantigen (reacție autoimunologică). 
Uveita ar fi manifestarea unui dezechilibru latent al sistemului imu- 
nologic. Pe cale experimentală, s-a constatat (Campichi) că, într-un 
prim timp, antigenul ar pătrunde în ochi și după -o perioadă de la- 
tență ar difuza în limfaticele conjunctivei și de aici în ganglionii 
regionali, unde ar fi captat de macrofage, care informează celulele 
de tip limfocitar. Aceste celule limfoide sensibilizate ar prolifera și apoi 
ar pătrunde în ochi, atrăgînd și alte celule rotunde, nesensibilizate, 
care s-ar multiplica în uvee; unele dintre limfocite s-ar diferenția 
în plasmocite, care ar produce anticorpi, pe care-i eliberează în ochi 
și în întreg organismul. Unii dintre acești anticorpi se pot uni cu anti- 

genul rămas în ochi (complexe imune), ceea ce antrenează reacții locale 
inflamatorii (uveită primară — clinic fiind absentă sau discretă, excep- 
tînd cazurile cînd antigenul este format de un microorganism viu și infec- 
tant), care după vindecare lasă să persiste în uvee o mică cantitate de 
limfocite sensibilizate, cu memorie imunologică. Dacă după cîteva 
luni antigenul, sub influența unor factori diverși (boli intercurente 
etc.), ajunge din nou la nivelul uveei, pe cale generală, el ar stimula 
celulele cu memorie, care vor atrage, pe cale sanguină (prin elibera- 
rea de anumite substanţe), celule analoge (limfocite), mai ales nein- 
formate, ceea ce ar determina, după o perioadă de latenţă, prin pro- 
liferarea de celule limfoide în uvee și cu diferențierea în plasmocite, 
care fabrică local anticorpi, o nouă inflamație (uveită secundară) ; 
în uveitele granulomatoase, Însăși micro-organismul se instalează în 
ochi și produce o reacție tisulară cu celule epitelioide, care izolează 
antigenul de țesuturile sănătoase; clinic, acest proces se manifestă 
prin formarea de noduli tipici, în vecinătatea cărora rămîn probabil 
celule imunologice, specifice, care în momentul unei noi însămînțări 
de antigen, provenind din focarul ocular sau din alt focar, vor pro- 
voca o nouă reacție. În al doilea caz, de autoimunitate, autoantigenii 
legați de țesuturile uveale sînt responsabili de apariția de anticorpi 
și fenomenele imunologice care rezultă din reacția autoantigeni — 
autoanticorpi constituie grupa afecţiunilor prin autoagresiune. 
La nivelul ochiului, cel puţin două substanțe sînt responsa- 
bile de o inflamație prin autoimunitate: proteinele cristaliniene și 
pigmențţii uveali. Uveita prin proteine cristaliniene, survine ca o 
reacție inflamatorie, care apare în urma eliberării maselor cristali- 
niene în C.A., printr-o perforaţie accidentală sau chirurgicală a 
capsulei ; ea este consecința unui proces imunologic specific ; masele 
cristaliniene eliberate devin antigenice și provoacă formarea de anti- 
corpi anticristalinieni (uveită facoanafilactică sau facoantigenică) ; 

— colagenoze: uveita se întîlnește mai frecvent în cursul 
reumatismului cronic al copilului (boala lui Still) și în artrita cro- 
nică anchilozantă (vertebrală sau periferică) ; 

__boli endocrine (diabetul, menopauză, etc.), pre- 
dispun la uveite prin modificarea terenului. Iridociclita din meno- 
pauză este gravă, cu apariție bilaterală, invadare corodiană și evo- 
luţie cronică. Afecțiunea se manifestă prin sinechii discrete, fine 
precipitate pe fața posterioară a corneei, tulburare foarte marcată a 
vitrosului ; ea poate duce la complicații grave (glaucom secundar, 


cataractă, atrofia globului) ; 

endotelioză), uveo-parotidită lui Heerfordt (localizarea parotidiană și 
facială a bolii lui Besnier-Boeck-Schaumann) ; i ý 

PETE întîlnesc deasemenea uveite de natură to- 
xică, ce apar în dezlipirea veche de retină, hemoftalmii cronice 
tumori, sau sînt produse de substanțe chimice. s 

c) Iridociclitele secundare unor cauze de ordin local. Acestea 
apar În urma propagării unui proces patologic la uvee, pe cale con- 
tinuă și directă, de la țesuturile vecine oculare sau perioculare ele 
pot fi secundare unei coroidite, keratite supurate, sclerite râti it 
abces orbitar, tromboflebită etc. i Ma 

TRA TAMENTUL iridociclitelor este local și general 

„Tratamentul local urmărește dilatarea pupilei 'sedarea durerilor 
suprimarea fenomenelor inflamatorii. Dilatarea pupilei combate ob. 
strucția acesteia și formarea de sinechii posterioare. Ea relaxează 
fibrele nervoase întinse și comprimate de congestia inflamatorie, pro- 
ducînd o sedare a durerilor și pune uveea în repaus prin patale 
sfincterului pupilar și a mușchiului ciliar. Relaxarea mușchiului ci- 
liar, prin care trec arterele ciliare lungi posterioare, ușurează aportul- 
sanguin în segmentul anterior, producînd o hiperemie cu efect favo- 
rabil. In acest scop se utilizează coliruri parasimpaticolitice cu ac- 
țiune midriatică, în special atropina 1—2%. Pentru a întări acţiunea 
midriatică a atropinei se adaugă cocaină 2%, care favorizează efec- 
tul paralitic al acesteia asupra sfincterului, prin excitarea dilata- 
torului irian și prin faptul că ușurează absorbția acesteia. Midriaza 
cea mai rapidă și mai eficace se obține prin asociația midriaticum- 
neosinefrină (simpaticomimetic necicloplegic). 

Se mai pot utiliza: duboisina (hiosciamină — sulfat neutru 
0,5—1%), scopolamina (bromhidrat 0,3—0,5% ), ciclopentolat, sim- 
paticomimetice (epinefrină, norepinefrină) sau asociația de diferite 
midriatice. 

Sedarea durerilor se obține prin injecții intraorbitare de alcool 
40—60% (0,5—1 ml), precedate de o injecție de novocaină sau xilo- 
caină (2—4%, 0,5—1 ml) care are acțiune analgezică suprimă Și 
simptomele iritative ; ele influențează vascularizaţia globului inhibînd 
reflexele nervoase cu punct de plecare în leziune, reflexe care produc 

perturbații vasomotorii. Se mai poate utiliza și dionina soluție 2—3 %. 

Suprimarea fenomenelor inflamatorii se obţine prin cortico- 
steroizi, derivați pirazolinici, radioterapie antiinflamatorie, căldură 
local. Corticosteroizii au o acţiune spectaculară în iridociclitele acute, 
mai slabă în cele cronice; ei acționează datorită influenței directe 
asupra țesutului colagen, inhibînd acțiunea enzimatică a hialuroni- 
dazei. În afară de acțiunea lor antialergică, corticosteroizii diminuă 
perme abilitatea capilară, exudaţia, infiltrația celulară, formarea de 
țesut de granulaţie și neoformaţia vasculară ; ei nu acționează asu- 
pra cauzei inflamației (infecțioasă, toxică, alergică), însă protejează 
temporar țesuturile contra acțiunii nocive a reacției inflamatorii, pe 
care o inhibă pînă în momentul cînd cauza afecțiunii a fost eliminată. 
Corticosteroizii se administrează pe cale locală (coliruri, pomezi, 
injecții subconjunctivale sau retrobulbare) și generală (oral sau pa- 
renteral). Derivaţii pirazolinici (fenilbutazona, irigapirin, butazolidin, 
tanderil, indometacin, brufen etc.) au acțiune analgezică, antipi- 
retică și antiflogistică. Radioterapia antiinflamatorie (500 r) pro- 
voacă o creștere a activităţii celulare și o dilataţie capilară, care 
ușurează rezorbția exudatelor și transudatelor ; ea se utilizează în 
tratamentul uveitelor cronice, mai ales de natură bacilară Și în uve 
itele de menopauză. Termoterapia se folosește sub formă de com- 
prese calde, umede sau uscate; ea produce o hiperemie, care favori- 
zează rezorbția exudatelor. 

În uveitele hipertensive, în afara medicaţiei locale obișnuite 
(midriatice, corticosteroizi, injecții cu alcool etc.), se utilizează inhi- 
bitori ai anhidrazei carbonice, care diminuă secreția U.A.: aceta- 
zolamidă (diamox, ederen, etc), per os 2—3 comprimate pe zi a 250 mg 
etc.), osmoterapice, instilații de colire simpaticomimetice (epinefrină 
1—4%), care diminuă debitul U.A. și micșorează rezistența la scur- 
gere a acesteia. În cazul cînd tratamentul medical este insuficient 
se va recurge la intervenţii chirurgicale (puncţii repetate ale C.A.) 
ciclodiatermie, iridectomie la cald, iridencleizis, trabeculectomie etc.). 

TRATAMENTUL GENERAL este paraspecitic și etiologic. 
Tratamentul paraspecific utilizează medicația de șoc (proteinotera.- 
pie, autohemoterapie, vaccinoterapie, seroterapie nespecitică eta); 
ea are o acţiune de desensibilizare nespecifică și o acţiune curativă 
prin excitarea proceselor de apărare ale organismului ; se poate în- 
trebuința și o medicaţie antialergică (preparate de calciu-gluconat, 
clorură), care ameliorează bariera hemato-oculară, au efect inhibitor 
asupra transudațţiei, scad permeabilitatea pereţilor vasculari, cresc 

rezistența tisulară etc. antihistaminice de sinteză (feniramin, clor- 
fenoxamină, nilfan, romergan etc.). Se mai pot folosi și alte "medi- 
camente ca : cianură de mercur, salicilatul de Na etc. În ultimul 
timp se recomandă, în formele grave, substanțe imunodepresoare 
cu acțiune antimitotică sau antimetabolică și ser antilimfocitar. Pen- 
tru modificarea terenului se pot prescrie gamaglobulină, arsenic, să- 
ruri de aur, vaso-dilatatorii, protectori vasculari, antiagregante anti- 
coagulante, antiprostaglandine etc. 

Se recomandă de asemenea repaos general și ocular. 

TRATAMENTUL E TIOLCGIC vizează afecțiunile cauza- 
toare. În cele infecțioase, se vor administra antibiotice și chimio- 
terapice. Se vor suprima focarele de infecție, se vor trata tulburările 
de metabolism etc. 

PROGNOSTIC. Netratate, iridociclitele duc la pierderea func- 
țională a ochiului fie prin ocluzie și secluzie pupilară (glaucom se- 
cundar), fie prin atrofia globului ocular. In formele acute, tratate 
corect, prognosticul este bun ; fenomenele inflamatorii se amendează 
rapid și se produce o restabilire funcțională; vindecarea se obține cu 
atit mai complet, cu cît tratamentul a fost mai precoce, el nu pune to- 
tuși la adăpost de recidive. În formele cronice, prognosticul estemai grav; 
ele evoluează torpid, adesea spre pierderea vederii și atrofia ochiului. 

~ q) Oftalmia simpatică. Este o formă particulară de iridoci- 
clită, subacută sau cronică, de origine exogenă, care apare după un 
traumatism perforant (accidental sau chirurgical), mai întîi la ochiul 
ja (ochi simpatizant) și apoi la ochiul sănătos (ochi sim- 

„Se întîlnește mai frecvent după plăgile perforante ale ochiu- 
lui, localizate mai ales în regiunea ciliară ; mai rar, poate surveni 
după rupturi sclerale subconjuctivale postraumatice, ulcere corneene 
perforante, tumori intraoculare etc. 

„Boala se manifestă prin prezența unei iridociclite subacute 
plastice, trenante, cu precipitate pe fața posterioară a corneei și 
hipotonie, la un ochi care a suferit un traumatism perforant al mem- 
branei oculare externe și apariția la nivelul ochiului congener a fe- 
nomenelor inflamatorii irido-cicliare, subacute sau cronice sau în 
unele cazuri, a unei neuro-retinite sau coroidite, situaţie în care 
inflamația polului anterior este redusă. Fenomenele inflamatorii apar 
după un timp variabil de la traumatismul perforant (14—40 zile) 
sau în unele cazuri după mai mulți ani de la accident. Uneori se înso- 
țește și de tulburări extraoculare (modificări ale l.c. r., surditate, tul- 
burări de pigmentaţie a pielii și fanerelor). i 

Diagnosticul se bazează pe prezența unei uveite survenite după 
un traumatism perforant și apariţia acelorași fenomene inflamatorii 
și la ochiul congener, după un anumit interval de timp. 

Evoluţia oftalmiei simpatice este îndelungată, avînd un carac- 
ter progresiv și recidivant sau uneori ciclic, cu perioade de activitate 
şi remisiune. 

Complicaţii : cataractă complicată, glaucom secun dar, atrofia 
globului ocular. 

Anatomo-patologic leziunile sînt similare la A.O., constînd 
într-o reacţie granulomatoasă difuză, ce se manifestă printr-o îngro- 
șare a uveei, care este infiltrată cu limfocite, monocite și cuiburi de 
celule epitelioide, care conțin în partea centrală celule gigante, ce 
amintesc leziunile bacilare (nodulii Dalen-Fuchs) ; nu s-a putut pune 
în evidență niciodată prezența bacilului Koch iar inoculările la cobai 
au rămas negative. 

Etiopatogenia nu este încă clarificată. S-au emis diferite teorii. 

Teoriile infecțioase. S-au incriminat succesiv în a- 
pariția oftalmiei simpatice diferiți germeni microbieni, bacilul Koch, 
virusul herpetic, rickettsiile, care au fost însă infirmate de sterlitatea 
culturilor din ochii enucleaţi. Mai recent, s-au găsit particole virale 
intracelulare în interiorul ochilor enucleaţi și ipoteza virală este încă 
menţinută ; germenii ar pătrunde prin plaga oculară și s-ar propaga 
apoi la celălalt ochi pe diferite căi : nervoasă (nervul optic și chiasma, 
pentru a ajunge la nervul optic de partea opusă, fapt ce ar explica 
neuro-papilita, și formele uveo-meningee, s-au găsit celule epitelioide 
la nivelul chiasmei), sangvină, limfatică (transfer limfatic între cei 
doi ochi). Decalajul în timpul de apariție al leziunilor face să se admită 
necesitatea unui alt factor, probabil alergo-imunologic. 

Teoria hipersensibilităţii. Țesutul uveal, modifi- 
cat de necroză sau traumatism ar fi la originea apariţiei de auto- 
antigeni dobindiți, care ar produce o sensibilizare a organismu- 
lui, cu elaborarea de anticorpi; răspunsul imunologic ar fi cauzat 
fie de reacția celulelor informate din țesuturile normale ale celui de 
al doilea ochi, în cazul cînd antigenul responsabil de sensibilizarea 
primului ochi nu este prezent de partea opusă, fie ca o reacție tar- 
divă față de un antigen trecut de la un ochi la altul, pe căi încă nede- 
monstrate (nervoasă, sangvină, limfatică directă, mixtă). Actual- 
mente se admite că la factorul imun se asociază și un factor infecțios. 

PROGNOSTICUL este grav, în funcţie de precocitatea și in- 
tensitatea tratamentului. 

PROFILAXIA afecțiunii constă în tratarea corectă a plăgilor 
oculare perforante (excizia membranelor herniate, extracția corpilor 
străini intraoculari, sutură sau acoperire conjunctivală, antibioterapie, 
corticoterapie etc.). Dacă fenomenele inflamatorii uveale s-au declanșat 
se va institui tratamentul intens al acestora. În cazul cînd leziunile 
au produs distrucția anatomică a ochiului traumatizat, se va recurge 
la enucleația sau eviscerația acestuia, în primele 14 zile de la acci- 
dent pentru a preveni apariţia ulterioară a oftalmiei simpatice. Dacă 
însă fenomenele inflamatorii au apărut și la ochiul sănătos, enucleația 
ochiului traumatizat nu se va face decît în cazul cînd acesta este ne- 
recuperabil, deoarece în multe cazuri această intervenție nu poate 
opri evoluţia ulterioară a procesului inflamator la ochiul afectat se- 
cundar și uneori, ochiul simpatizant, spre deosebire de cel simpa- 
tizat, poate fi recuperat funcțional. 

TRATAMENTUL oftalmiei simpatice constă în terapia obiș- 
nuită a iridociclitelor. El va fi intens și aplicat în mod susținut. Inter- 
vențiile chirurgicale sînt contraindicate cel puțin un an după stin- 
gerea procesului inflamator endocular, deoarece pot redeștepta fe- 
nomenele reacționale și duce la pierderea ochiului. 


B) Uveitele posterioare (coroidite) 


Afecțiunile inflamatorii ale coroidei (uveite posterioare sau coroi- 
dite) pot apărea și evolua uneori fără să intereseze și celelalte porțiuni 
ale uveei, datorită dispoziției teritoriului său vascular, oarecum 
independent. Din cauza raporturilor strînse pe care le are cu retina, 
majoritatea afecțiunilor inflamatorii ale coroidei se extind și la această 
membrană, determinînd corioretinite. i 

Procesele inflamatorii acute ale coroidei pot produce reacții de 
vecinătate prin intermediul sistemului circulator al ochiului. 

Din punct de vedere clinic, coroiditele se clasifică, după evolu- 
ție, în acute, subacute și cronice, după aspectul anatomopatologic în 
purulente și exudative iar după sediu, în generalizate sau difuze și 
localizate sau circumscrise (cu focare unice sau multiple). 

1. Coroiditele supurative 

Sînt cauzate de pătrunderea masivă în tractusul uveal a 
agenţilor piogeni (pneumococ, stafilococ, streptococ, meningococ 
etc.), virusuri sau micoze fie pe cale exogenă, fie pe cale endo- 
genă; procesul inflamator duce la supuraţia tuturor ţesuturilor 
oculare; el poate rămîne cantonat în interiorul ochiului (en- 
doftalmie) sau interesează toate țesuturile oculare, inclusiv sclero- 
tica, afectînd și spațiul subtenonian (panoftalmie). În panoftalmie, 

conținutul ochiului este transformat într-un exudat galben ; toate 
țesuturile oculare sînt infiltrate cu polinucleare alterate ; vasele uve- 
ale sînt dilatate și pline cu polinucleare acumulate în lungul pere- 
ților (marginaţie leucocitară) ; uneori în interiorul vaselor se constată 
trombusuri fibrino-leucocitare. În endoftalmie, tunica sclerocorneană 
nu este interesată de procesul supurativ ; punctul de plecare poate 
fi uveea (infecție primară) sau țesuturile vecine — vitrosul, retina, 
etc. (infecție secundară). Afecțiunile supurative endoculare nu produc 
oftalmie simpatică. 

a) Supuraţiile oculare de origine exogenă-pano f- 
talmia. 

Apare în general în urma unor infecții de natură exogenă, ca o 
complicație fie a unei plăgi accidentale (cu sau fără corpi străini) sau 
chirurgicale, panoftalmie primitivă, fie a unei infecții a segmentului 
anterior  (keratită supurată, iridociclită  purulentă) panoftalmie 
secundară ; uneori survine în urma propagării directe a inflamației 
de la o celulită orbitară. Afecţiunea debutează adesea sub aspectul 
unei iridociclite supurate ; ochiul este sensibil la palpație, mișcările 
sale devin dureroase, apare un edem inflamator al pleoapelor ȘI O 
intensă congestie ciliară. În caz de plagă, buzele acesteia devin ede- 
matoase, infiltrate, U.A. este tulbure și în C.A. se formează un hipo- 
pion ; irisul este edemaţiat, hiperemiat, pupila prinsă în sinechii pos- 
terioare este ocupată de un exudat reticular. 

Iridociclita supurată se poate vindeca sub influența tratamen- 
tului sau își poate continua evoluția în mod subacut, cu alură exu- 
dativă : irisul se sudează de cristalin, pupila se obstrusază printr-un 
exudat dens, iar rădăcina irisului se lipește circular de fața poste- 
rioară a corneei, blocînd unghiul de filtrație, ceea ce poate duce la 
glaucom. Excepţional, tot segmentul anterior se transformă într-o 
masă stafilomatoasă, în timp ce segmentul posterior nu este inte- 
resat de inflamație (vitrosul rămîne clair, iar retina indemnă). 

Mai adesea iridociclita supurată evoluează către panoftalmie ; 
din primele zile ea se anunță prin dureri oculare și perioculare violente, 
lacrimare, fotofobie și se însoțește de o stare generală alterată (febră, 
insomnie, cefalee, vărsături etc.). Pleoapele și conjunctiva prezintă 
un edem inflamator foarte marcat ; un chemozis accentuat herniază 
printre pleoape ; corneea se tulbură, buzele plăgii, edemaţiate, se 
infiltrează cu puroi, hypopionul devine mai abundent ; irisul edema- 
tos și hiperemiat are un aspect murdar ; pupila prinsă în sinechii este 
ocupată de un exudat gălbui. Fundul ochiului nu poate fi examinat ; 
dacă însă se reușește să se dilate pupila, se observă un reflex gălbui 

al vitrosului ; vederea este abolită. Globul ocular devine dur, mărit 
de volum, exoftalm și fixat în orbită, datorită unei reacţii inflamatorii 
perioculare (tenonită inflamatorie difuză). Dacă nu se intervine la 
timp, abcesul se deschide, puroiul se evacuează prin plaga corneană 
iar ochiul se atrofiază. 4 r 

„Diagnosticul diferențial al panoftalmiei se face cu flegmonul 
orbitei. 7 

__ Dacă tratamentul conservator antiinfecțios (antibiotice, sulfa- 
mide) rămîne fără efect, se va recurge la evacuarea conținutului ocular 
(eviscerație), sub protecție de antibiotice, evitîndu-se enucleația 
care, prin deschiderea tecilor nervului optic, favorizează propagarea 
infecției la meninge. 

-= b) Supurațiile oculare de origine endogenă (endoftal- 
mia metastatică). Este produsă de o infecție endogenă și survine pe 
cale hematogenă de la o infecție generală sau de la un focar septic 
ca o complicație a unei stafilococii, pneumonii, febră puerperală, 
febră tifoidă, apendicită, osteo-mielită, endocardită lentă malignă 
angină, erizipel, otită, leziuni dentare etc. Afecțiunea poate de ase- 
menea complica o intervenție chirurgicală executată într-un mediu 
septic (abces pulmonar sau cerebral, osteo-mielită, prostatectomie 
etc.). Endoftalmia metastatică se datorește unor embolusuri septice 
multiple, fixate în vasele uveei sau retinei, de unde invadează apoi 
țesuturile oculare. Se disting mai multe forme clinice : 

—o formă malignă (flegmonul ocular metastatic sau 
panoftalmia metastatică), caracterizată prin rapiditatea evoluției 
ȘI invadarea corpului vitros. Boala începe printr-o tulburare bruscă 
a vederii, care curînd dispare complet ; în primele ore, cînd corneea 
este încă transparentă și cîmpul pupilar liber, vitrosul apare tul- 
bure iar la examenul F.O. se poate zări uneori, cu dificultate, papila 
hiperemiată și vasele sinuoase ; alteori se observă în cîmpul pupilar 
un reflex verzui sau galben-cenușiu. Vitrosul se transformă foarte 
rapid într-un bloc purulent. Ochiul este lăcrimos și fotofob ; foarte 
repede corneea se încețoșează, U.A. se tulbură ; pe fața posterioară 
a corneei se formează precipitate și în C.A. apare un hypopion abun- 
dent ; irisul devine edematos și hiperemiat ; marginea pupilară, ne- 
regulată, este fixată în sinechii iar cîmpul pupilar se acoperă de 
exudate ; concomitent se instalează semne care traduc inflamatia 
endoculară (dureri oculare intense, edem inflamator accentuat al 
pleoapelor și conjunctivei, congestie ciliară intensă), apoi apar simp- 
tome ce traduc reacția inflamatorie a țesuturilor perioculare (mișcă- 
rile oculare devin dureroase și reduse, ochiul devine exoftalm și imo- 

bilizat în orbită). Abcesul ocular provoacă dureri foarte intense și 
tinde să perforeze membrana corneo-sclerală, ceea ce produce o ate- 
nuare a durerilor și regresiunea semnelor inflamatorii, dar care are 
ca urmare atrofia globului. Diagnosticul diferențial se face cu 0 con- 
junctivită acută, cu glaucomul acut sau cu o iridociclită ; i 
— forma subacută se caracterizează printr-o evoluție 
mai puțin zgomotoasă și mai îndelungată. Infecția începe cite ai 
la polul posterior și cuprinde vitrosul și chiar segmentul an alee 
al ochiului. La început se poate vedea focarul inflamator la Fu j 
sub forma unei regiuni edemațiate, însoțită de exudate, care soep re- 
tina; corpul vitros se tulbură, ia o culoare galben-verzuie apoi apar “ape 
mene inflamatorii datorită interesării irisului și corpului ciliar (du- 
reri, lăcrimare, fotofobie, edem palpebral, chemozis, congestie peri- 
keratică, tulburări ale corneei și C.A., precipitate pe fața posterioară 
a corneei, fin exudat în cîmpul pupilar, irisul decolorat, cu márginea 
pupilară prinsă în sinechii posterioare etc.) ; vitrosul sie dear tei 
iar vederea este complet pierdută. Netratată corespunzător, afecțiu- 
nea poate duce la atrofia ochiului;  — — 5 À | 
— uneori  endoftalmia  metastatică îmbracă O; ei 0 Lat ve 
torpidă, cu ușoare dureri și reacţie oculară discretă ; metastaza se 
face la nivelul coroidei și rămîne relativ localizată la polul e ; 
în cîmpul pupilar se constată un reflex anormal, gălbui ci eu 5 
gliom). Vederea este abolită și la lampa cu fantă se o ge v; 
vitros o pulbere cretoasă, înaintea unei mase gălbui ; riere E, 
se poate complica cu o hipertonie oculară. Pseudogliomu arata uie 
confundat cu gliomul, fibroplazia retrolentală și retinita oats. 
Tratamentul endoftalmiei metastatice constă în administrarea 
masivă de antibiotice la care agentul patogen este sensibil; în ara 
de tendință la perforaţie se va recurge la eviscerația globului ocular. 


2. Coroiditele nesupurative (exudative) ta 

Sînt leziuni inflamatorii produse pe cale hematogenă fie ca ur- 
marea unei metastaze infecțioase (microbiană, virotică, sau prada 
ră), fie ca o reacţie toxică (la toxine sau produse de e ra ia 
nind de la un focar infecțios) sau ca o reacție alergică focală. Focarele in- 
fecţioase sînt cauzate de o infecție mai puțin masivă și cu germeni mal 
puţini virulenți : stațilococul și streptococul (în cazul infecției de ral 
B.K., sifilis, lepră, virusuri, protozoare (toxoplasmoza), micoze (histo- 
plasmoza), helmintiaze (toxocara canis, oncocercoză). re 

Leziunile pot interesa în mod difuz toată coroida (coroidite di- 


$ ; ae Pia iei 
fuze sau generalizate) sau numai anumite regiuni ale aceste sie . 
dite localizate) ; acestea din urmă se pot localiza fie în partea pos 

terioară, a cărei circulație depinde de arterele ciliare scurte posterioare, 
fie în partea sa anterioară în teritoriul ramurilor recurente, care pro- 
vin din marele cerc arterial al irisului. 

ANATOMO-PATOLOGIC, oricare ar fi localizarea lor, se pot 
descrie două forme : 

— coroidite granulomatoase, caracterizate prin existența, de fo- 
care (granuloame) conținînd macrofage, monocite, histiocite, luînd 
adesea un aspect epitelioid, cu o coroană limfo-plasmocitară, uneori 
cu necroză centrală și care sînt cauzate de prezența „in situ“ a agen- 
tului patogen însuși ; 

— coroidite negranulomatoase, caracterizate printr-o reacție mai 
difuză plasmo-limfocitară, fără focare veritabile, traducînd o reacție de 
hipersensibilitate tisulară la antigeni diverși ; 

— coroidite intermediare. 

Focarul inflamator se dezvoltă, de obicei, în jurul unui vas flebi- 
tic și trombozat și evoluează către atrofie și chiar necroză, cu lezarea 
lamei vitroase și a epiteliului pigmentar adiacent. Retina de deasupra 
focarului inflamator, inițial edematoasă se dezorganizează din ce în 
ce mai mult și aderă la cicatricea coroidiană (corioretinită) ; ele- 
mentele nobile ale coroidei și retinei sînt distruse și înlocuite cu țesut 
glial sau conjunctiv. 

SIMPTOMATOLOGIE. Semnele funcţionale constau în tul- 
bari vizuale (senzații de încețare a vederii, muște zburătoare, pete 
mobile, corpi flotanți, fosfene etc.), mai marcate și evidente, dacă 
focarul coroidian interesează regiunea centrală a F.O. iar participarea 
edematoasă retiniană este importantă, antrenînd senzații metamor- 
fozice. În unele cazuri, ochiul este ușor congestionat și iritat, iar T.O. 
ușor diminuată. Oftalmoscopic se observă o tulburare vitreană di- 
tuză, pulverulentă sau filamentoasă, cu corpi mari flotanţi, mobili 
la mișcările ochiului ; F.O. se vede voalat iar prin această tulburare, 
papila este mai hiperemiată, retina, mai mult sau mai puţin edema- 
toasă, apare de culoare roșu-cenușiu, tulbure, cu aspect suculent. 
Se întîlnesc și semne discrete de uveită anterioară. Prin tulburarea 
vitreană și edemul retinian se văd elementele clinice caracteristice 
bolii, butonii de coroidită, care evoluează în două faze, una inflama- 
torie și alta de cicatrizare. În faza inflamatorie butonul de coroidită 
apare ca un nodul subretinian proeminent, alb-gălbui, vătos, cu mar- 
ginile difuze, cu dimensiuni de aproximativ 1 D.P., nodul exudativ, 
uneori înconjurat de o coroană hemoragică ; pe măsură ce evoluează, 
contururile devin mai precise, în edemul retinian care se rezoarbe ; 
marginile apar adesea festonate și ușor pigmentate (fig. 29). În stadiul 

cicatricial butonul de coroidită devine o plajă atrofică, cu marginile 
nete, mărginită de pigment, mai mult sau mai puțin albicioasă, după 
profunzimea procesului coroidian și importanța interesării conco- 


Fig. 30 


mitente a retinei. Astfel, se pot observa cicatrici alb-sidefii, de aspect 
colobomatos, dacă sclera este vizibilă ; uneori sînt de un alb uniform 
şi peste ele trec vasele coroidiene, mai mult sau mai puțin alterate ; 
alteori, cicatricile sînt supraîncărcate cu pigment în grămezi, cîteodată 
de un negru cărbunos. } 

În caz de pusee recidivante de coroidită, se observă alături de 
cicatrici, mai mult sau mai puțin atrofice și mai mult sau mai puțin 
testonate, butoni recenți, cu aspect vătos, exudativ (fig. 29). Uneori 
focarele sînt confluente, cu marginile policiclice; alteori tot F.O. ia 
un aspect tigrat, datorită sclerozării vaselor coroidiene. 4 

Alteori butonul de coroidită ia aspectul unui focar unic, masiv; 
în aceste cazuri, tulburarea vitreană este foarte importantă, mai 
ales la nivelul vitrosului posterior, voalînd complet F.O., la nivelul 
focarului exudativ. După cîtva timp se poate vedea într-un sector, 
la o distanță variabilă de papilă, un mare placard albicios, mai deschis 
ca restul F.O. ; treptat, focarul de coroidită ia forma unui enorm bua 
ton, proeminent, înconjurat de o tulburare cenușie și adesea de sufu- 
ziuni hemoragice ; după cîteva săptămîni periferia focarului, cu aspect 
vătos, alb și proeminent, se pigmentează și apoi acesta se retractă 
pentru a lăsa un placard atrofic cicatricial (fig. 30), regulat circumscris, 
pe care se pot vedea vasele coroidiene sclerozate, în mijlocul unor 

grămezi pigmentare, mai mult sau mai puțin diseminate. Chiar dacă 
focarul este relativ periferic, dar mai ales cînd este localizat în sectorul 
temporal, regiunea maculară este infuențată de procesul inflamator ; 
în perioada de debut ea este edematoasă, tulbure, adesea înconju- 
rată de exudate, care pot lua o dispoziţie stelară ; în faza cicatricială 
aceasta ia un aspect ușor degenerativ, adesea persistînd după vindeca- 
rea procesului, un deficit vizual. 

Coroiditele se pot generaliza la tot tractusul uveal, pot afecta 
retina și nervul optic, iar în formele cronice, pot apărea tulburări 
cristaliniene subcapsulare posterioare (cataractă complicată). 

Forme clinice topografice 

a) Coroidita exudativă difuză. Unele forme clinice 
de coroidite se traduc printr-o lezare difuză, în ansamblu, a coroidei, 
fără să se poată distinge butoni sau focare izolate ; F.O. apare foarte 
edematos, suculent, alb-rozat, edemul ducînd la o vastă decolare de 
retină, mai ales în părțile declive. În stadiul cicatricial aceste forme 
lasă o retină atrofică, prin care se vede rețeaua vasculară coroidiană 
și de asemenea grămezi pigmentare, mai ales la nivelul ecuatorului 
și uneori întovărășind marile vase retiniene; F.O. ia aspectul de 
pseudo-retinită pigmentară dobîndită. 

b) Coroiditele exudative localizate. După numărul, 
dispoziția și localizarea focarelor de coroidită, ele se împart în: 

— coroidite diseminate—pe F.O. se constată exis- 
tența mai multor butoni, în același stadiu evolutiv sau în stadii di- 
ferite. Uneori, mai mulți butoni, de dimensiuni relativ identice, 
mai mult sau mai puțin numeroși. sînt grupați într-o anumită re- 
giune a F.O. : ecuatorială (coroidita ecuatorială), peripapilară (coroidita 
areolară a lui Foerster) ; alteori, tot F.O. este acoperit de butoni 
izolaţi (forma generalizată), care pot fi pe alocuri, mai mult sau 
mai puțin aglomerați ; unii pot fi mai proeminenţi și înconjurați de 
formațiuni pigmentare (fig. 29). În stadiul cicatricial pe retină se 
observă diseminate plaje atrofice, cu contur adesea festonat, neregu- 
lat, policiclic (dacă mai mulţi butoni sînt confluenți), peste care vasele 
retiniene trec în punte, nemodificate ; unele dintre aceste plaje sînt 
mărginite de precipitate negricioase, supraîncărcate de pigment. 

Uneori coroiditele diseminate sînt formate din elemente de mici 
dimensiuni și constituie formele de coroidită miliară, a cărui tip re- 
prezentativ este coroidita diseminată tuberculoasă, a căror elemente 
caracteristice sînt granulaţiile lui Bouchut ; 

— coroidite periferice sau anterioare—ele se 
manifestă prin simptome foarte discrete : senzații de puncte negre 

sau de filamente, văl fin înaintea ochiului și uneori cîteva fosfene. 
Leziunile apar, la examenul F.O., de cele mai multe ori, ca o coroidită 
granulomatoasă, nodulară, sub formă de pete albicioase, cu contu- 


Fig. 33 
ruri șterse, diseminate în partea periferică, în regiunea orei serrata ; 
ele se asociază adesea cu aspecte de periflebită a “vaselor terminale și 
cîteva hemoragii. În stadiul cicatricial lasă plaje, mai mult sau mai 
puțin circumscrise sau difuze, de atrofie corio-retiniană sa rii relativ 
puțin pigmentate (fig. 31). Ele se pot complica de o decolare de retină, 
prin desinserţie sau gaură rotundă cu clapetă și cu hemoragii în vitros. 
— coroidită Jia xi a pia. p ibora (Jensen) — afecțiunea se ca- 
racterizează prin localizarea unui buton de coroidită, proeminent și 
uneori hemoragic la marginea papilei, într-un sector în cadran jux- 
tapapilar al corioretinei (fig. 32); el este mai mult sau mai puțin 
vizibil în „perioada de debut fiind ascuns în edemul papilar, care îl 
însoțește în mod constant. Deoarece fibrele nervoase ale segmentului 
retinian corespondent sînt interesate în procesul inflamator, CV: 
prezintă o amputație sau invaginare a izopterelor periferice care 

înglobează pata oarbă (deficit perimetric în cadran sau în sector), 
caracteristic acestei forme clinice (neuroretinita juxta-papilară). 
Plaja atrofică care rămîne după cicatrizarea leziunilor este în conti- 
nuitate directă cu papila și poate fi confundată cu un stafilom ; 

— coroidite maculare—la nivelul regiunii maculare se 
pot observa toate formele anatomo-clinice de coroidite (focar masiv 
de coroidită profundă, hemoragic sau nu, focar discret localizat, 
sub forma unei mici pete gălbui exudative care lasă un aspect fisurat 
și degenerativ, cu deplasări pigmentare etc.). Ceea ce dă acestor 
forme o entitate clinică particulară este sindromul funcţional ma- 
cular, care se întovărășește constant de un scotom central pozitiv, 
adesea metamorfopsic și de persistenţa unui deficit vizual. Diagnos- 
ticul diferenţial al sechelelor cicatriciale întîmpină oarecare dificul- 
tăți cu colobomul macular adevărat, cu diferitele forme de degeneres- 
cență maculară senilă și cu unele forme de degenerescență ereditară 
și familială a maculei. Coroiditele maculare pot fi uneori perfect izo- 
late și strict limitate la regiunea maculară, restul F.O. fiind normal; 
alteori, din contra, ele constituie un element, interesînd macula al 
unei coroidite diseminate, localizată, în regiunea periferică sau a 
unei coroidite difuze. Unele coroidite maculare prezintă prin morfo- 
logia lor aspecte caracteristice, care le fac veritabile entităţi clinice. 

Cicatricea din coroidita maculară toxoplasmică congenitală 
(pseudo-colobomul macular) se prezintă ca o vastă plajă atrofică, 
ovalară, bine delimitată, cu dimensiuni de 1—2 D.P., a cărei margini 
tranșante apar, în unele cazuri, proeminente ; centrul petei este adesea 
alb (vizibilitatea sclerei), în timp ce la periferie sînt dispersate radiar 
grămezi pigmentare, cu contur policiclic, leziunea avînd un aspect 
particular (fig. 33). 

Epiteliopatia în plăci. Constituie o formă particulară de co- 
rioretinită, care interesează joncțiunea corioretiniană (stratul corio- 
capilar și epiteliul pigmentar). Afecţiunea se întîlnește la persoane 
tinere (ceva mai frecvent la sexul feminin) ; ea apare brutal, bila- 
teral (sau bilateralizat) și este simetrică manifestindu-se prin urmă- 
toarea simptomatologie : 

— scădere de vedere, pîlpîiri, fosfene, metamorfopsii, scotoame 
mai ales paracentrale, discromatopsie (axul galben-albastru) ; 

— plaje gălbui, neproeminente, situate îndărătul vaselor reti- 
niene, rotunde sau policiclice, separate prin intervale de retină să- 
nătoasă. 

— E.O.G. este modificată (L/D = 130—140%); angiografic 
se constată o întîrziere a împregnării petelor cu flororesceină. 

Se poate asocia uneori cu semne discrete de uveită anterioară, 
episclerită, papilită, flebită retiniană, decolare de retină. a: 

După aspectul leziunilor s-au descris diverse forme clinice 
serpiginoase, geografică, unilaterală etc. 


Fig. 34 


Evoluţia este în general favorabilă ; uneori persistă ușoare sco- 
toame paracentrale. 

Diagnosticul diferențial se face cu corioretinita în focare, corol- 
dita difuză, heredo-degenerescenţe. , 

După unii autori, afecțiunea s-ar datora unor alteraţii vascula- 
re (obliteraţie), după alţii ar fi de natură auto-imunitară ; dealtfel, 
cele două cauze nu se exclud. 

Forme clinice eliologice. | 

Deși nici o formă clinică de coroidită nu este caracteristică 
unei anumite etiologii, totuși anumite aspecte morfologice ca și 
modul lor de evoluţie, pot evoca pe plan clinic o anumită etiologie. 

— Coroidita diseminată miliară— produsă de eflo- 
rescenţele miliare ale lui Bouchut, presărate pe F.O., este caracteristică 
tuberculozei miliare în faza septicemică, dar se poate întîlni și în 
leptospiroză. 

— Coroidita maculară exudativă — lăsînd o cicatrice 
asemănătoare unei imagini de pseudo-colobom macular este caracte- 
ristică, cînd se întîlnește la copiii mici, toxoplasmozei congenitale, 
diagnosticul fiind confirmat de calcificările intracerebrale, vizibile 
radiografic și de pozitivitatea testelor serologice. l 

— Nodulii de coroidită dispuși în mătănii (Franceschetti), ar 
fi de natură sarcoidozică. 

— Coroidita difuză acută bilaterală, întovărăşindu= 
se de o veritabilă decolare inferioară de retină, este simptomatică bolii 
lui Harada. 

— Coroiditele congenitale (fig. 34), care îmbracă diverse 
aspecte oftalmoscopice, sînt, în general, în relație cu un sifilis conge- 
nital și se întîlnesc sub trei aspecte (Sidler Huguenin) : 

— primul tip se caracterizează prin prezenţa în regiunea ecuato- 
rială, pe un fond ușor cenușiu, a unor pete fine, gălbui, amestecate 
cu puncte pigmentare (aspect de sare și piper) ; ca o variantă a aces- 
tui aspect se pot observa uneori dispersate pe un FO depigmentat 
datorită unei atrofii difuze a coroidei, mici pete neregulate de pigment 
brun (ca presărate cu tutun de prizat) ; alteori, pe un fond de retină 
marmorată, se observă puncte negre, dense, înconjurate de o aureolă 
gălbuie (țintă de tir). Aceleași aspecte se întîlnesc însă și în tubercu- 
loza miliară, tratată cu streptomicină și în unele degenerescențe pig- 
mentare ; 

— tipul al II-lea, unde focarele de coroidită (clare, circulare 
sau cu contururi policiclice, confluiente), sînt înconjurate de pigment 
și dispuse în corimbi, în regiunea periferică ; ele sînt de dimensiuni 
inegale (focare albe, mari, la periferie și focare discrete, în vecinătatea 
polului posterior) ; 

— tipul al III-lea se aseamănă cu retinita pigmentară (pe un 
fond cenușiu, sînt diseminate sau grupate pete pigmentare cu con- 
tururi dințate). 

DIAGNOSTICUL pozitiv al coroiditelor este, în general, ușor 
de făcut, cel etiologic fiind adesea foarte dificil. Cu tot bilanțul clinic 
și humoral, bine condus, multe coroidiie rămîn cu etiologia neprecizată. 

PROGNOSTIC. Coroiditele difuze lasă un deficit vizual im- 
portant, în timp ce celelalte forme, dacă regiunea maculară nu este 
interesată, nu antrenează decît un deficit vizual neînsemnat. 

TRATAMENTUL coroiditelor este local și general. 

Tratamentul local are drept scop: 

— punerea în repaus a ochilor prin instilații zilnice de midriatice 
(atropină 1%) și prin purtarea de lentile colorate ; 

— suprimarea fenomenelor inflamatorii prin corticoterapie (in- 
stilații, injecții subconjunctivale sau intratenoniene), radioterapie 
în doze antiinflamatorii de 50—60 r. pe ședință, repetate la 3 zile, 
pînă la un total de 500—600 r. ; 

— distrucţia focarelor coroidiene localizate prin fotocoagulare 
sau  crioaplicaţii; 

— grăbirea rezorbţiei exudatelor prin injecții retrobulbare cu 
CINa 2—5%, etc. 

Tratamentul general este specific cînd se cunoaște etiologia (t. b. c, 
toxoplasmoză, sifilis, focare de infecție etc.). 

Cînd cauza nu a fost precizată se va institui un tratament para- 
specific, care-are ca scop de a întări și modifica terenul (vitamine, 
antialergice, desensibilizante generale, gama-globulină etc.). 

Se va utiliza de asemenea și un tratament antiflogistic (corticote- 
rapie, pe cale generală asociată cu cea locală, fenilbutazonă, injecții 
intravenoase cu cianură de mercur —0,01 gr, săruri de aur, salicilat 
de Na și acid acetil-salicilic) și antiinfecțios general (antibiote- 
rapie cu spectru larg, ca o acoperire indispensabilă a corticotera- 
piei). 

Uveo-meningite 

Se caracterizează, prin asocierea unei uveite cu o reacție meningee 
(febră, cefalee, vărsături, hiperlimfocitoză în I.c.r.) și inconstant cu 
semne neuro-encefalice și cutanate (vitiligo) ; ele se pot de asemenea 
însoţi de leziuni ale funcției auditive și ale fanerelor (alopecie, po- 
lioză). Se disting următoarele forme : 

— sindromul lui Harada — caracterizat printr-o  coroidită. difu- 
ză care poate produce o decolare inflamatorie a retinei ; 

— sindromul Vogt-Koyanagy — caracterizat printr-o uveită an- 
terioară gravă (segmentită anterioară) ; 

— sindromul Adamantiades- Behget — care se caracterizează prin 
irită recidivantă cu hipopion, aftoză cutanată și mucoasă, recidivantă. 

Uveo-meningitele par a fi cauzate de o viroză, ce ar fi la originea 
unei autosensibilizări secundare. 

Uveo-nevraxita. Se manifestă prin asocierea unei papilite cu o 
uveită posterioară. 

Uveo-parotidita (sindromul lui Heerfordt)—se caracterizează 
printr-o parotidită bilaterală nesupurativă, paralizie facială trecă- 
toare, uveită anterioară nodulară. 


Atecţiuni degenerative 


Pot fi primitive sau esențiale și secundare. 

A) Degenerescenţele iriene primitive 

— Atrofia esențiala a irisului. Este o afecțiune unilaterală, foarte 
rară ; ea survine, în general, la femeile tinere și se manifestă printr-o 
atrofie lentă și progresivă a irisului, de cauză necunoscută, ducînd 
la dispariția straturilor mezenchimatoase, lăsînd să persiste o lamă 
de epiteliu, care ulterior va dispare și ea, formînd astfel veritabile 
găuri (pseudo-pupile) ; pupila deplasată lateral este subliniată de 
un ectropion al uveei. Boala duce la aniridie aproape totală, prin 
confluența găurilor și la glaucom cronic (fig. 35). 

— Inidoschizisul. Constituie un clivaj între stratul anterior și cel 
posterior al stromei iriene ; stratul anterior al irisului, exfoliat pe 

alocuri, lasă să apară fibrele radiare desagregate, care plutesc în U.A. ; 
histologic, se constată atrofia părții intermediare a stromei, ducînd la 
constituirea unei fante între straturile anterioare și cele posterioare 
ale acesteia (fig. 36). 


— Degenevescenţele senile. Acestea se caracterizează prin atrofia 
stromei. mezodermice și prin depigmentare ; ele se traduc clinic prin 
subțierea și aplatizarea irisului, vizibilitatea exagerată a sfincterului, 
degenerescența hialină a țesutului conjunctiv, care produc un oarecare 
grad de mioză și rigiditate pupilară ; ea s-ar datora sclerozei vasculare 
și unei degenerescențe hialine a țesutului conjunctiv. 

B) Degenerescențele secundare 

== Degenerescenţele secundare ale irisului sînt, în general, postin- 
flamatorii, posttraumatice, postischemice, postglaucomatoase și neuro- 
gene,  caracterizîndu-se printr-o creștere a transparenţei țesutului 
irian şi imobilitatea pupilei. abi 

Leziunile degenerative ale corpului ciliar. Acestea nu sînt vizibile 
în vivo ; ele se manifestă prin subțierea și alungirea proceselor ciliare, 
atrofia mușchiului ciliar, hipertrofia epiteliului în zona lui pars planum 
care poate forma chisturi; s-ar datora unei scleroze progresive și 
încărcarea corpului ciliar cu depozite hialine, calcare, ete. ; 

Leziunile degenerative primitive ale coroidei 

Atrofia rețelei vasculare a coroidei. Afecţiunile 
produse de atrofia vasculară a coroidei sînt familiale și se întovărăsesc 
de o degenerescență a epiteliului pigmentar și a neuro-epiteliului reti- 
nian. Ele se caracterizează printr-o depigmentare, mai mult sau mai 
puțin întinsă, a F.O., lăsînd să apară planul coroido-scleral subjacent, 
printr-o scădere a A.V. și prin modificări profunde a E.R.G. 

Coroidermia. Atrofia coroidiană, precoce, lent evolutivă, le- 
gată de cromozomul X, apare înainte de 10 ani, la sexul masculin 
și se manifestă prin hemeralopie, strîmtarea C.V., scăderea A.V. și 

atrofia progresivă, generalizată, a epiteliului pigmentar și a coroidei, 
ceea ce permite să se vadă plaje sclerale sidefii, cu aspect puțin 
murdar, lăsînd totuși să persiste un mic cîmp macular. F.O. consti- 


Fig. 37 Fig. 39 


tuit din sclerotică are un aspect alb, pe care macula apare de culoare 
roşie fig. 37). 

Histologic se constată atrofia coroidei, dispariția epiteliului 
pigmentar și a neuro-epiteliului. 

Distrofia coroidei—se întîlnește sub două forme: 
centrală și difuză. 

— Distrofia coroidiană areolară centrală (Sorsby). Se caracteri- 
zează prin afectarea regiunii maculare și se manifestă prin existența 
unei zone nete, circumscrise de atrofie, de formă areolară (2—4 D.P.), 
care în absenţa epiteliului pigmentar, lasă să se vadă vasele coroidiene, 
sub formă de cordoane albe, mai mult sau mai puțin sinuoase, dispuse 
în toate sensurile (fig. 38). Histologic se constată dispariția epiteliului 
pigmentar și a neuro-epiteliului, dispariția și obliterarea coriocapi- 
larului. 

— Distrofia coroidiană difuză. Începe printr-o 
migrație pigmentară asociată cu cîteva depozite coloidale ale lamei 
vitroase, apoi evoluţia se face către atrofia rețelei coroidiene și atrofia 
difuză a epiteliului pigmentar, prin plaje mai mult sau mai puțin 
generalizate sau în sectoare triunghiulare, situate peripapilar, intere- 
sînd tot polul posterior sau mai întinse, trimițînd digitaţii licheniforme 
către periferie. F. O.areun aspect gălbui, dif uz, presărat cu cîteva pete 
pigmentare și cu vasele coroidiene mari aparent sclerozate. A.V. 
este scăzută, C.V. strîmtat, curba de adaptare și E.R.G. patologică. 

— Atrofia girată a coroidiei şi retinei, Poate 
fi localizată (maculară) sau difuză (fig. 39.) Pe F.O. se observă plaje 
neregulate de atrofie corioretiniană, care confluează pentru a forma 
ghirlande sau placarde cu marginile festonate, mărginite de pigment, 

care invadează progresiv tot F.O. ; mai rar, placardele apar mai 
întîi la polul posterior, respectînd periferia. Curba de adaptare prezin- 
tă tulburări precoce, ERG şi EOG devin patologice tardiv. Histo- 
logic toate straturile retinei sînt atrofiate. 

— Degenerescentele lamei vitroase a lui Bruch. 

1. Verucozităţi hialine (corpi coloizi, degeneres- 
cență coloidală, distrofie hialină, drăsen). Se întîlnesc sub două forme : 
primitivă (degenerescență coloidă senilă, distrofii hialine hereditare) 
și secundară unei afecţiuni oculare sau asociată cu o boală generală. 

Degenerescenţele hialine se caracterizează prin prezența de mici 
pete circulare alb-gălbui, refringente, cu conturul net, cu aspect bom- 
bat, de dimensiuni reduse (1/8DP = un diametru venos) situate 
îndărătul vaselor retiniene, dimensiuni ce se măresc cu vechimea ; 
prin juxtapunere ele dau loc la formațiuni poligonale sau plaje polici- 
clice ; cele vechi pot avea un aspect cristalin datorită calcificării. 
Ele sînt situate cu predilecție la polul posterior, (fig. 40), dar se pot 
întîlni și în alte regiuni, în special în zona ecuatorială și ar corespunde 
depozitării unei substanțe bogate în mucopolizaharide. Dispoziţia 
petelor variază, condiționînd în distrofiile hialine hereditare, aspectele 
semiologice ale diverselor forme clinice: placarde neregulate prin 
confluența verucozităților hialine, dispuse în regiunea papilo-maculară 
și asociate cu o fină remaniere pigmentară — boala Leventină a lui 
Vogt-Klainguti, — aspect de mozaic format din pete romboedrice, 
patrate sau ovale, juxtapuse în regiunea maculară—degenerescența 
corioretiniană în fagure a lui Doyen (fig. 41), mici leziuni rotunjite, 
bilaterale și simetrice, în regiunea maculară și peripapilară— coroiditis 
gutata centrală a lui Hutchinson-Tay (fig. 42), ghirlande, insule, 
mai mult sau mai puțin importante etc. Distrofiile hereditare, care 
apar între 40—50 ani, uneori și mai devreme (20 ani), se complică 
în mod constant cu o degenerescență maculară (fig. 43). Verucozită- 
țile hialine secundare se întîlnesc în procese retiniene sau coroidiene 

(vasculare, inflamatorii, tumorale) sau asociate cu o boală generală 
(proteinoză lipoidică, disproteinemie, sclerodermie, boala lui Rendu- 
Osler, leucemie, pseudoxantom elastic). Histologic depozitele coloidale 
sînt mase hialine situate în membrana lui Bruch, secundare unei 
autolize patologice a celulelor epiteliului pigementar, fiind formate 
din sialomucină și un cerebrozid, După unii autori ele ar a fi elaborate 
de epiteliul pigmentar al retinei (teoria epitelială), după alții ar fi 
depozite de origine sanguină (teoria mezodermică). 

Leziunile fibrelor elastice ale lamei lui Bruch. Fibrele elastice 
ale lamei lui Bruch sînt interesate de elastopatia senilă, degeneres- 
cență ce face parte din diversele modificări pe care le prezintă lama vi- 
troasă în cursul îmbătrînirii sale (degradarea pseudo-elastică a fibrelor 
de colagen). Lama lui Bruch poate fi de asemenea lezată în cursul a 
diverse afecțiuni de sistem interesînd țesutul elastic : sindromul lui 
Ehlers-Danlos (hiperelasticitate cutanată, hiperlaxitate articulară, 
fragilitate vasculară, sclere albastre, subluxaţie de cristalin), elastore- 
xia sistematizată a lui Touraine (pseudoxantom elastic, leziuni cardio- 
vasculare), sindromul lui Groenblad-Strandberg (pseudoxantom 
elastic). Manifestările oculare clinice întîlnite în cursul acestor afec- 
țiuni sînt striurile angioide, care pot apărea de asemenea în osteita 
deformantă a lui Paget și în anemia cu hematii falciforme ; ele se pre- 
zintă ca niște benzi sau striaţiuni brune sau brun-roșcat, mai mult sau 
mai puțin radiare, cu traiect sinuos și contur angular, luînd naștere 
pe un cerc de atrofie peripapilară și care, prin modul lor de bifurcație, 
imită ramificaţiile vaselor retinei ; striurile angioide sînt bilaterale, 
profunde, situate sub reţeaua vasculară retiniană, deasupra celei 
coroidiene, ceva mai late ca vasele retiniene, cu marginile neregulate și 
mărginite de-a lungul lor de striuri albe ; ele se întind pe o lungime de 
2—3 D. P. (fig. 44). Striurile angioide se pot asocia cu modificări pig- 
mentare ale F.O., cu drusen și cu leziuni degenerative, exudative, ale 
maculei. 5 

Histologic, ele corespund unor rupturi ale membranei lui Bruch 
degenerate. 

Fundul ochiului impestritat multicolor reprezintă o manifes- 
tare a sindromului lui Groendblad-Strandberg și are aceaași valoare 
semiologică ca și striurile angioide. Se caracterizează prin prezența de 
pete numeroase, foarte mici, neproeminente, cu contur neregulat, 
de culoare variată (alb-cenuşiu, brun-negru, roșu-venos foarte închis) ; 
petele sînt îngrămădite unele în alte, formînd un mozaic fin de mici 
carouri, de aceeași culoare cu striurile ; leziunile sînt adesea asociate 
cu striurile, dar pot exista și izolat sau să le preceadă apariția. 

Distrofia pseudo-inflamatorie Sorsby. Se manifestă sub aspectul 
unei corioretinite inflamatorii asociată cu o scădere brutală de vedere 
și ar corespunde unei degenerescenţe a lamei externe a lui Bruch. 


Fig. 43 Fig. 44 


Degenerescenţța maculară discitormă (de- 
generescența exudativă Danis-Copez, Junius-Kuhnt). Apare ca o 
consecință a alterațiilor senile ale complexului format de coriocapilar, 
membrana lui Bruch și epiteliul piementar (E.P.). Se produce în 
primul stadiu o tulburare de permiabilitate a coriocapilarului și rupe- 
rea membranei lui Bruch, care provoacă o decolare exudativă sau 
hemoragică a E.P. ; într-un al doilea stadiu, E.P. decolat degenerează 
și exudaţia trece în spațiul subretinian ; în a treia fază se produce o 
organizare glială și fibroasă a regiunii maculare, formînd o pseudo- 
tumoră maculară, întovărășită de plaje sau remanierii pigmentare 

Boala survine bilateral, în jurul vîrstei de 60 ani. Simptomele 
funcționale constau în metamorfopsii, scădere de vedere, scotom 
central pozitiv, sub forma unui cerc negru. 

La examenul oftalmoscopic, în faza incipientă, se observă o he- 
moragie maculară sau o remaniere pigmentară a maculei, alteori 
verucozități hialine ; regiunea maculară devine edematoasă, presă- 
rată cu focare gălbui profunde, apar apoi hemoragii și exudate ; pla- 
jele exudative confluează și sînt mărginite de hemoragii ; ulterior re- 
giunea maculară este ocupată de o masă exudativă, gri-gălbui, proe- 
minentă, cu marginile neregulate, cu conturul circular, largă de 1—4 
D.P., suprafața sa fiind parcursă de mici vase (fig. 45). 

Degenerescenţe coroidiene secundare. Afectiunile vasculare, în 
special la bătrîni, pot duce la obstrucția arterelor și la atrofia coroidei, 
însoțită de o scădere de vedere şi de o atrofie corio-retiniană, de formă 
triunghiulară, situată pe traiectul arterelor ciliare scurte posterioare ; 
retina se atrofiază în sectorul respectiv datorită lipsei de nutriție 
a stratului său neuro-epitelial, nutrit de coriocapilar. 

Decolarea de coroidă 


Decolarea de coroidă poate fi spontană sau postoperatorie. Deco- 
larea spontană este foarte rară (arteroscleroși, diabetici) reprezentind 
o hemoragie masivă a coroidei, caracterizată oftalmoscopic printr-o 
proeminență negricioasă, cu marginile regulate. Decolarea post- 
operatorie survine la 3—4 zile după o intervenţie deschisă a globu- 
lui ocular (extracție de cristalin, operaţie fistulizantă în glaucom, etc.) ; 
ochiul este foarte hipoton, C.A. inexistentă sau redusă, iar la examenul 
oftalmoscopic se observă o masă hemisferică negricioasă, bine deli- 
mitată, fără pliuri, parcursă de vasele retinei (fig. 46) ; ea este situată 
de obicei lateral, putînd fi unică sau dublă. Decolarea postoperatorie 
se realipeşte, în general, spontan, după îndepărtarea cauzei (fistulă 
externă). 


Atecţiuni tumorale 


Tumorile uveei se pot dezvolta la nivelul diferitelor segmente 
ale acestei membrane. 


A. Tumori iriene. Acestea pot fi benigne, maligne și pseudo- 
tumori inflamatorii (noduli irieni de mărime variabilă : gome, tuber- 
culoame, leproame). 

1. Tumorile maligne pot fi primitive sau secundare. 

a) Tumorile maligne primitive. Mai frecvent se 
întîlnește melanosarcomul și extrem de rar epiteliomul. 

Melanosarcomul, apare de obicei, între 40—50 ani, în sectorul 
inferior ale feţei anterioare airisului, care devine mai rigid ; el are forma 
unei pete galten-brun, puţin proeminentă, care crește de volum şi 
se vascularizează (fig. 47). Evoluţia sa este lentă și se extinde la corpul 
ciliar putînd produce fenomene iritative, hiperemie, hemoragii spon- 
tane: etc. ; 

Ca tratament, cînd tumora este mică, se recurge la excizie sau 
fotocoagulare, în caz contrar se face enucleația ochiului. 

b) Tumorile maligne secundare sînt foarte rare; 
se poate întîlni uneori un epiteliom metastatic al unui cancer de sîn. 

2. Tumorile benigne : chisturi, melanoame, angioame, mioame, 
granuloame. 

a) Chisturile iriene pot fi traumatice, parazitare, 
spontane. 

Chisturile traumatice se împart în : chisturi perlate și chisturi seroa- 
se. Chisturile perlate apar sub aspectul unei perle alb-sidefii, cu reflexe 
opaline, dezvoltîndu-se pe seama foliculului unui cil pătruns în C.A. 


Fig. 47 


printr-o plagă. Chisturile seroase se prezintă ca vezicule semitranspa- 
rente, situate pe suprafaţa irisului, dezvoltîindu-se prin proliferarea 
în C.A. a fragmentelor epiteliale corneene sau conjunctivale, pătrunse 
printr-o plagă. 

Chisturile parazitare sînt extrem de rare; s-au descris cîteva 
cazuri de cisticerc, care apare ca o veziculă transparentă, prevăzută 
cu o nodozitate opacă, mobilă (capul parazitului). 

Chisturile spontane pot fi congenitale sau cîștigate; ele apar 
ca niște vezicule brune sau albăstrui. $ 

Tratamentul chisturilor constă în excizia lor. 

b) Melanomul irian benign (nev pigmentar), apare 
sub forma unei pete brune, neevolutivă, situată pe suprafața irisului. 

___€) Celelalte tumori iriene benigne (angioame, neurofibroame, 
mioame, granuloame) sînt extrem de rare. 

B) Tumorile corpului ciliar. Acestea își trag particularitățile 
lor clinice din raporturile cu organele vecine. Ele pot fi benigne (chis- 
turi, melanoame, angioame), care sînt foarte rare și maligne (melano- 
sarcoame, epitelioame). 

Dintre tumorile corpului ciliar, cele care se întîlnesc mai frecvent 
sînt melanosarcoamele. Ele se manifestă prin scăderea vederii, pusee 
dureroase cu obnubilări vizuale, dezechilibrul oftalmotonusului, con- 

gestie perikeratică localizată, anestezia în sector a corneei, depla- 
sarea sau opacitatea cristalinului, uneori glaucom secundar sau fine 
precipitate pe fața posterioară a corneei, simulind o iridociclită. Atît 


Fig. 48 


timp cît tumora rămîne mascată îndărătul irisului ea este invizibilă 
dar se poate manifesta printr-un astigmatism oblic datorită unei 
deplasări sau deformații a cristalinului pe care se sprijină. Formațiunea 
devine vizibilă, cînd depăşeşte marginea pupilei sau cînd împinge 
înainte irisul, în unghiul C.A. (fig. 48). 

Evoluţia sa este lentă și poate duce la glaucom secundar. Melano- 
sarcomul produse metastaze pe cale sanguină în ficat, pulmoni, oase, 
tub digestiv etc. ; local, el poate traversa sclera și să invadeze orbita. 

Epiteliomul este excepţional și se manifestă prin aceeași simpto- 
matologie. 

Tratamentul tumorilor maligne ale corpului ciliar constă în enu- 
cleația ochiului, iar în formele care au invadat orbita în eviscerația 
acesteia. 


C) Tumorile coroidei. Pot fi benigne și maligne. 


TUMORILE BENIGNE. Melanomul benign apare ca o pată ce- 
nușie, ovalară, cu marginile discret difuze, plană sau ușor proeminentă, 
peste care trec vasele retinei; el este format din celule poligonale 
sau fuziforme. 

Angiomul coroidei poate fi izolat sau să facă parte dintr-un ta- 
blou de angiomatoză. (Sindromul lui Sturge-Weber-Krable : angiomatoză 

coroidiană și trigemenofacială, glaucom homolateral, angiomatoză menin- 
gec.) Else prezintă ca o proeminență roșiatică sau gri-rozată, circum- 
scrisă, ovalară sau circulară, de 2—3 DP; examenul oftalmoscopic 
prin fluoro-retinografie arată creșterea permsabilității vasculare. 

Tratament : fotocoagulare, cînd tumora este localizată și abor- 
dabilă și enucleație cînd apar diferite complicații (glaucom secundar, 
inundație sanguină în vitro, etc.). 

TUMORILE MALIGNE: pot fi primitive  (melanomul) sau 
secundare (metastatice). 

1. Tumori primitive 

Melanomul malign. Este o tumoră unilaterală, cu un 
mare grad de malignitate. Deşi este relativ rar (1/10 000 bolnavi), 
el constituie cea mai frecventă localizare a cancerului ocular. Se în- 
tîlnește cu maximum de frecvenţă între 40—60 ani și se localizează 
fie la polul posterior (75—80%), fie la periferie. 

În evoluţia sa se descriu 4 stadii (faze): de debut, de glaucom 
secundar, de invadare orbitară și de generalizare. 

Stadiul de debut se manifestă prin tulburări vizuale (înceţarea 
vederii, scotoame centrale sau paracentrale, metamorfopsii, fosfene, 
hipermetropie progresivă) iar la examenul oftalmoscopic prin cîteva 
pete pigmentare negricioase la nivelul maculei sau o ușoară proemi- 
nență circumscrisă, cu marginile șterse, pe care vasele fac o ușoară 
curbură. Examenul biomicroscopic permite a vedea sub retină, gră- 
mezi neregulate de pigment și o vascularizație anormală (fig. 49). 

Uneori tumora se prezintă ca o decolare de retină limitată, imobilă, 
fără pliuri, cu contururi rotunjite, cu un dublu plan vascular, cu 
absenţa rupturilor sau din contra, ca o dc colare retiniană foarte mare, 
care produce modificări perimetrice. În formele periferice se pot găsi 
tulburări de sensibilitate în sector ale corneei. 

Stadiul de glaucom secundar, în care tumora se manifestă printr-un 
puseu hipertensiv acut sau hipertensiunea complică evoluția tulbu- 
rărilor constatate la examenele anterioare (dureri, congestie, pierderea 
vederii etc.). 

Stadiul de invadare orbitară, în care tumora perforează globul sau pă- 
trunde de-a lungul vaselor și nervilor ciliari și invadează țesuturile vecine 

Stadiul de generalizare, în care tumora produce metastaze în 
ficat, pulmoni, craniu, vertebre. 

Histologic se descriu două forme : o formă melanică și una apig- 
mentară. Celulele au un aspect polimorf (fuziforme A și B, poligonale, ro- 
tunde) ; în general, ele sînt fuziforme, mici, cu nucleu mare, uneori 
burate de pigment melanic ; ele derivă fie din melanocitele stromei, 
fie din celulele schwanniene fiind deci de origine neuro-ectodermică. 
Tumora nu are vase cu pereți proprii, ci doar un sistem vascular lacunar. 

DIAGNOSTICUL întîmpină dificultăţi mai ales în fazele inci- 
piente, din cauza sărăciei de simptome și în faza de glaucom, din 
cauza tulburării transparenţei corneei ; el prezintă importanţă în faza 
de debut, cînd se poate confunda cu un angiom, hematom organizat, 
decolare de retină și în faza de glaucom secundar, cînd se poate con- 
funda cu glaucomul primitiv. Pentru precizarea diagnosticului, se 
utilizează în afară de oftalmoscopie, diferite alte procedee de investi- 
gatie (transiluminare diasclerală, fluoro-retinografie, ecografia cu ultra- 
sunete, determinarea concentrației de izotopi radioactivi—P 32, cer- 
cetarea melaninei în urină, tomodensitometria, teste imunologice etc.). 

Prognosticul este foarte grav datorită metastazelor pe care le 
produce (ficat). 

TRATAMENT: enucleaţie în faza I și a Il-a, exenterație 
în faza a III-a, citostatice în faza a IV-a. În formele incipiente se 
practică de către unii autori fotocoagularea sau diatermocoagularea 
transsclerală a focarului tumoral, iradierea cu cobalt radioactiv (Co-60). 

2. Tumorile secundare 

Epiteliomul metastatic. Mai adesea bilateral, el 
provine de la un cancer de sîn și apare la examenul oftalmoscopic 
ca un placard mic gălbui sau sub forma unei mase confluente. 

Tratament : antimitotice, hormoni, radioterapie ; enucleaţia este 
contraindicată. 

Particularităţi anatomo-funcţionale 


Pupila este un orificiu circular, situat în centrul irisului, a cărui 
motricitate (mișcări de contracție și dilataţie) dozează, în mod re- 
flex, cantitatea de lumină ce pătrunde în interiorul ochiului (lumină 
necesară stimulării retinei). Motilitatea pupilară este sub dependența 
a două ansambluri musculare netede, antagoniste : sfincterul care 
produce irido-constricția și dilatatorul, care produce irido-dilatația. 
scala pupilei (mioză) mărește profunzimea  sitemului optic 

În stare normală pupila este de formă circulară, regulată, de 
culoare neagră, la examenul direct și roz-portocaliu la “luminatul 
transmis (oftalmoscopic). Ea este situată în centrul irisului, cu o 
ușoară deplasare infero-nazală. Diametrul său oscilează între 2,5— 
4,5 mm. Cele două pupile sînt egale ; uneori (17% Key) poate exista 
între ele o mică diferență (0,25 mm) anizocorie fiziologică. Diametrul 
pupilei variază în raport cu vîrsta (mai mare la copii, mai mic la bă- 
trini), cu intensitatea luminoasă (se micșorează la lumină și se mă- 
rește la întuneric), cu starea de excitabilitate a scoarței cerebrale 
(se micșorează sub narcoză, în comă sau în somn, prin inhibiția scoarței 
cerebrale și se mărește la durere sau emoții). 

Pupila este în continuă mișcare, reacțiile sale fiind în raport 
cu funcția vizuală. 

„___ Modificările dinamice ale pupilei, produse pe cale reflexă, sub 
influiența sistemului nervos organo-vegetativ și determinate de va- 
riația neîncetată a diferitelor excitații din mediul extern (lumină 
distanță) sau intern (factori sensoriali, psihici, etc.), constituie re- 
flexele pupilare. i ; 

_ Se deosebesc: reflexe de constricție sau de mioză și reflexe de 
dilatatie sau de midriază. i 

Reflexele care produc mioza sînt : 

reflexul la lumină  (fotomotor), reflexul la  acomodație 
convergență; reflexul orbiculo-pupilar ; reflexul oculo-pupilar şi 
reflexul de atenție a lui san pie ap 

Reflexele care produc midriaza sint : vă, 

reflexul la întuneric, reflexele senzitive (la durere, senzorio- 
motor) și reflexul de lateralitate. 0x A lpna 

a reflex, și cele pupilare necesită o cale centripetă (sen- 
zitivă), un centru nervos și o cale centrifugă (motorie). 

I. Reflexele care produc mioză. e Ada AA 

a) Riesi pic Abe Acesta constă din contracția pupilei 
ochiului examinat sub acţiunea luminei ; el este direct hp 

Reflexul fotomotor direct constă în contracția pupilei ochiului 
examinat, sub acțiunea unui fascicol luminos. — i 

Arcul reflex este format dintr-o cale centripetă, un centru ș 
o cale centrifugă (fig. 50). niie p 

Calea mere celulele cu con constituie punctul de remi 
"al arcului reflex ; printre fibrele nervului optic, unele ar fi destina e 
pentru transmisia excitaţiei luminoase, ce ar duce la modificarea 


10 


ii 2 N ic; 2. Chiasma; 3. Bandeleta; 4. Corpul geniculat ex- 
mi ui i iri reia em 6. Tubercul quadrigemen anterior; 7. Nu- 


cleu pretectal; 8. Centrul Edinger-Westphal; 9. Gg. ciliar şi nervii ciliari scurți; 


tern; 5. Braţul conjunctival anterior ; 


10. Sfincter. 

pupilei (fibrele lui Gudden). Aceste fibre se încrucișează în chiasma 
optică, parcurg bandeleta optică, pe care o părăsesc înaintea corpu- 
lui geniculat extern, pentru a trece în brațul conjuctival anterior 
și ajung la regiunea pretectală. Ele găsesc un prim releu în nucleul 
pretectal, format dintr-o grupă de celule la joncțiunea tecto-talamică. 
Fibrele care pleacă de la acest nivel se încrucișează în comisura pos- 
terioară și se duc, în cea mai mare parte, în nucleul lui Edinger-West- 
phal (în hipotalamus) de partea opusă, iar restul în cel de acezași 
parte. 

Calea centrifugă : aceasta pleacă de la nucleul lui Edinger- 
Westphal, fibrele parasimpatice împrumută traiectul nervului 
M.O.C., și fac releu în ganglionul ciliar iar fibrele postganglionare, 
pe calea nervilor ciliari scurți, ajung la sfincterul pupilar. 

Reflexul fotomotor consensual (indirect) apare sub forma unei 
mioze la ochiul de partea opusă celui examinat, mioză care însă este 
mai mică decît cea a ochiului luminat direct ; el se datorește încru- 
cișării parțiale a fibrelor pupilo-constrictoare aferente, la nivelul 
chiasmei optice și între nucleul pretectal și nucleul lui Edinger- 
Westphal. 

b) Reflexul de acomodație — convergență (reflexul la vederea 
de aproape). Această reacție, este mai curînd o sincinezie ; ea se ma- 
nifestă sub forma unei mioze bilaterale, cînd ambii ochi fixează un 
obiect apropiat (10—15 cm) și este declanșată de necesitatea de a 
vedea clar de aproape. Reacția pupilară este legată în acelaşi timp de 
acomodație și convergență. Cele 3 componente ale acestui reflex 
(convergența, acomodația și mioza), prin funcționarea lor normală, 
asigură formarea de imagini clare în regiunea foveolară a ambilor 
ochi (condiție necesară vederii binoculare). 

Calea aferentă nu este unică ci ar exista două căi aferente distincte 
una pentru reflexul de convergență și alta pentru cel de acomodaţie. 
Pentru convergență, punctul de plecare al reflexului s-ar găsi în con- 
tracția celor doi mușchi drepți interni ; influxul nervos ar împrumuta 
unele fibre al M.O.C. sau ale trigemenului. Pentru acomodaţie, calea 
centripetă este calea vizuală, solicitată de tulburarea imaginii reti- 
niene ; influxul ar urma calea vizuală principală, făcînd releu în corpul 
geniculat extern și ar atinge aria striată și peristriată ; centrul co- 
mun al celor două incitații ar fi nucleul lui Perlia (fig. 51). 

Calea centrifugă ar fi constituită din fibrele parasimpatice pupi- 
lomotorii, care pleacă de la nucleul lui Edinger-Westphal și împru- 
mută traiectul fibrelor M.O.C., cu un releu în ganglionul episcleral 
a lui Axenfeld (distinct de ganglionul ciliar). 

c) Reflexul orbiculo-pupilar (Piltz-Westphal). Acesta constă din 
constricția unilaterală a pupilei, cînd bolnavul face un efort de a 
închide pleoapele menținute deschise, cu degetele sau cu un blefarostat ; 


Fig. 51 — 1. Nerv optic; 
2. Chiasma; 3. Corpul ge- 
nuncheat extern; 4. Radia- 
ţii optice ; 5. Centrul occipi- 
tal ; 6. Centrul frontal; 7. 
Tubercul quadrigemen ante- 
rior; 8. Nucleul Edinger- 
Westphal; 9. Gg. ciliar ; 10. 
Muşchiul lui Rouget. 


el s-ar datora unei asociații centrale între nucleul facialului și cel 


al M.O.C. His. l 

d) Reflexul oculo-pupilar sau trigeminal, se manifestă prin 
contracția bilaterală a pupilei, după o scurtă perioadă de dilatare, 
la atingerea unuia din ochi cu diverși excitanți (termici sau tactili). 
Calea centripetă este formată din trigemen iar calea centrifugă de 
sistemul simpatic în prima fază și de sistemul parasimpatic în faza 
a doua. a 3 IA 

e) Reflexul de atenție a lui Haab. Constă în contracția pupilei, 
cînd atenția bolnavului este îndreptată asupra unui obiect strălu- 
citor din cîmpul său vizual, fără însă ca el să-l privească direct. 

II. Reflexe care produc midriază. f 

Arculreflex al acestora are ca punct de plecare retina (reflexul la 
întuneric), nervii senzitivi (reflexul la durere, reflexul senzorio-motor 
la excitanți puternici ai diferiților receptori — auz, miros, gust) sau 
scoarța cerebrală (emoții). Centrul dilatator este situat în regiunea 
pretuberiană (centrul lui Karpus și Kreidl), la nivelul planşeului 
ventricolului al IV-lea. i , 3 ; i 

Calea centrifugă urmează calea simpaticului cervico-dorsal şi 


probabil al trigemenului. 

a) Reflexul la întuneric. Acesta nu s-ar produce numai prin 
simpla inactivare a acțiunii reflexului fotomotor; el ar fi, din contra, 
un fenomen activ, cu o cale aferentă comună cu cea a reflexului 
fotomotor, pînă la corpii geniculaţi externi, de unde s-ar separa de 
aceasta și s-ar duce la nucleul lui Karpus și Kreidl, iar de aici ar urma 
calea simpatico-dorsală. 

b) Reflexul senzitiv (reflexul la durere). Reflexul la durere, apare 
la excitarea nervilor senzitivi (cu excepţia celor care inervează glo- 
bul ocular și anexele sale) ; fibrele centripete trec prin fibrele senzi- 
tive respective pînă la centrul irido-dilatator, iar de acolo, pe calea 
simpaticului cervico-dorsal. 

c) Reflexul senzorio-motor sau psiho-senzorial. Acesta poate fi 
provocat de o senzație sensorială (auditivă, tactilă, gustativă) sau 
psihică (emoţii puternice) ; el are punctul de plecare în scoarța occi- 
pitală, urmînd aceleași căi centrifuge, ca și celelalte reflexe irido- 
dilatatoare. În anumite cazuri, pe lîngă mecanismul irido-dilatator, 
se adaugă și o inhibiție a mecanismului irido-constrictor. 

d) Reflexul de lateralitate (Tourney). Pupila ochiului în abducție 
se dilată, iar cea a ochiului în adducţie se contractă ; este vorba de 
o sincinezie sau de o mișcare asociată, independentă de vedere. 

Pentru ca excitația nervului să se transmită la mușchi, ea trebuie 
să treacă prin joncțiunea neuro-musculară ; aceasta se face datorită 
mediatorilor chimici: acetilcholina pentru parasimpatic și o sub- 
stanță asemănătoare adrenalinei (noradrenalină) pentru ortosimpatic. 

Examinarea reflexelor pupilare are mare importanţă în oftalmo- 
logie, medicină internă și mai ales în neurologie. Mai importante pen- 
tru patologie sînt reflexele de irido-constricție (fotomotor, consen- 
sual, acomodare-convergență). 

Examinarea reflexelor se poate face la lumina zilei în fața unei fe- 
restre sau în camera obscură, la lumina artificială. Reflexele se con- 
trolează pentru fiecare ochi în parte, unul din ochi se acoperă, pentru 
a se elimina reflexul consensual, iar bolnavul va privi la distanţă, pen- 
tru a elimina reflexul de acomodare-convergență. Examinarea la lu- 
mina zilei se face la o lumină difuză (de exemplu în fața unei feres- 
tre), observîndu-se timpul de latență, amplitudinea și rapiditatea 
contracției, rapiditatea și amplitudinea decontracţiei. 

Reflexul fotomotor se examinează cerînd bolnavului să privească 
la distanță, după care examinatorul acoperă, fără a apăsa, ambii 
ochi apoi, descoperă brusc unul din ei și observă cum reacționează 
pupilele acestuia. Se acoperă din nou ambii ochi, după care se des- 
coperă brusc celălalt examinînd reacția sa pupilară. 

Reflexul consensual se determină, acoperind unul din ochi și 
cercetînd reacția pupilară a celuilalt ; examenul se execută succe- 
siv la A.O. 

Reflexul de acomodare-convergență se examinează solicitînd 
bolnavul să privească la distanță, apoi brusc la degetul examinato- 
rului sau la un obiect, ținut la 10—20 cm. în fața ochilor, în poziția 
mediană. În mod normal, pupilele ambilor ochi se contractă progresiv 
şi egal; la orbi, se folosește simțul muscular, solicitînd să se uite la 
degetul lor ţinut aproape de ochi. 

În cazurile neconcludente examinarea reflexelor pupilare se face 
cu lupa binoculară, în camera obscură, unde contrastul dintre lumină 
și întuneric este mai mare. Pupila este luminată cu ajutorul unei 
surse puternice (oftalmoscop, biomicoscop, lampă de buzunar etc.), 
în timp ce bolnavul priveşte la distanță. Se poate utiliza o lumină 
fluorescentă (lampa lui Wood), care făcînd cristalinul fluorescent, 
produce o imagine de contrast. 

Patologia pupilei 

Cuprinde două părți: tulburările pupilei în stare 
în stare dinamică (reflexele pupilare patologice). 


statică și 


|. Pupila în stare statică 


Modificările patologice ale pupilei în stare statică pot fi: 

a) de culoare : albă—cenușiu (cataractă, exudate), verde—cenușiu 
glaucom acut sau subacut), roșcată (hemoragii intraoculare), găl- 
buie (gliom, pseudogliom, abces vitrean), reflex cenușiu-profund 
(deslipire de retină etc.) ; 

b) de formă: pupila deformată — 
iris (colobom congenital sau cîştigat), absența congenitală sau Cîș- 
tigată a irisului (aniridie), ovalară (glaucom, contuzii), piriformă 
(sinechii anterioare), neregulată (iridociclită), cu margini dințate 
(rupturi iriene radiare postraumatice etc.) ; 

c) de poziție: pupila poate fi descentrată (corectopie) dato- 
rită fie unui proces de natură traumatică (accidental sau chirur- 
gical), fie de natură inflamatorie (iridociclită) ; 

d) de mărime: pupilele pot fi micşorate sub 2,5 mm (mioza 
sau constricția anormală) sau din contra, dilatate peste 4,5 mm 
(midriază sau dilatația anormală). Aceste modificări sînt patologice ; 
ele pot fi bilaterale sau unilaterale (inegalitate pupilară sau anizoco- 


ria). 


absența unei porțiuni de 

În fața unei inegalităţi pupilare trebuie găsită pupi ică 
Inegalitatea pupilară se ea e în privirea a terală ikir Aina gri 
torită unei tulburări prin deficit sau excitație fie a sistemului con- 
strictor, fie a celui dilatator. Aceste perturbări pot fi produse fie 
printr-o acțiunea directă asupra căilor reflexe, fie printr-o acțiune 
reflexă unilaterală, produsă de o excitație a cărei punct de plecare 
se zi rai în ai iei sau la distanță. 

Măsurarea diametrelor pupilei se face cu anumite i 
(pa pilota) sau prin fagi: Pupilometrele i piece 

— de comparație — care determină mărimea pupilei, pri - 
parație cu o scală de e metal sau sticlă, i la Sin taati 
j cercuri albe sau ne i ins î i 
/ i pam (fig. 59) gre, cu diametrul cuprins între 1 și 

— tangențiale — cu ajutorul cărora se plasează 
tangenţial, la periferia orificiului pupilar, două linii 
paralele ale unei scări milimetrice cu ecartament fix 
sau variabil (fig. 53); 

„— cu proiecție — care permit vederea simultană a 
unei gradații și a diametrului pupilar ; 

diferențiale — care nu țin cont de intensitatea 
luminatului utilizat ; ele apreciază excitabilitatea foto- 
motorie a pupilei (cea mai mică dife- 
rență de intensitate luminoasă capabilă 
de a produce micșorarea sa). 

__ Mărimea pupilei mai poate fi deter- 
minată și prin pupilografie fotografică, ci- 
nematografică sau  electrografică, care 
permit stabilirea precisă a curbei varia- 
țiilor diametrului pupilar. 

„Practic se poate aprecia mărimea 
pupilei, prin suprapunerea pe ochi a unei 
rigle gradate, din material plastic transpa- 
rent. Compararea mărimii celor două pu- 
pile se face la o lumină căzînd egal pe 
ambii ochi, în timp ce bolnavul privește 

Fig. 53 


la distanță. 

i În cazuri patologice, inegalitatea pu- 
pilară este foarte netă; cel mai adesea 
este vorba de o midriază unilaterală. 

__ Pentru diagnosticul pupilei patolo- 
gice, în clinică se folosește proba coliruz 

rilor (Coppez), bazată pe acțiunea electivă a unor alcaloizi asupra 
simpaticului sau parasimpaticului (fig. SA): aS 4 : 

Cocaina clorhidrică (2%), excitînd terminațiile nervoase ale sim- 

paticului provoacă, în 

Repaos  Atropină Cocaină Eserină stare normală, o midria- 


Midriazū ză moderată, cu conser- 
poraliti ca varea reflexelor pupi- 


lare. 


Midriaze Co CO > Adrenalina (1%), ex- 

spastica OO; citînd terminațiile ner- 

< voase ale dilatatorului, 

aa că întărește efectele insti- 
laţiei de cocaină. 


ai S Atropina (1%), parali- 
paraiftica COO zînd terminațille nervon 


se ale M.O.C., prin anihi- 
larea acțiunii acetilco- 


Fig. 54 (după Coppez) 


inei oduce midriază. i 

aa E (0,5%) din contra, excitînd terminațiile nervoase ra 
M.O.C., prin protejarea acetilcolinei, provoacă contracția sfincterul d 

Se explorează mai întîi pupila în midriază instilîndu-se o pi á 

tură de cocaină ; dacă după cîteva minute nu se produce o dilatație 
suplimentară, midriaza este produsă de excitaţiile fibrelor ER E 
ale simpaticului. Pentru a avea confirmarea acestui fapt se pus 
lează o picătură de atropină; în acest caz, midriaza se cere e, 
pentru că atropina a paralizat sfincterul. Dacă din contra, după 
cîteva minute cocaina provoacă o midriază maximá, midriaza si 
țială era produsă de paralizia M.O.C. ; cocaina excitînd dilatatorul, 
pe care nu-l mai contracarează acțiunea sfincterului, provoacă o 
midriază maximă ; dacă însă, cocaina nu produce decit o midriază 
moderată, sfincterul nu este paralizat, pupila fiind normală. Se explo- 
rează apoi pupila în mioză ; dacă instilația de cocaină Pove 
midriază moderată, nu este vorba de mioză, ci de un ochi cu pupila 
normală ; dacă nu produce nici o dilatație, nu se poate gung pe 
este o paralizie a simpaticului sau un spasm al sfincterului. n ii 
caz se instilează atropină ; dacă pupila miotică nu se dilată deci 
foarte slab, miosisul este sub dependența unei paralizii a simpaticu- 
lui, căci cu toată paralizia M.O.C. provocată de atropină, acțiunea 
cocainei instilată anterior, nu se resimte asupra dilatatorului ; dacă 
din contra, instilația secundară de atropină provoacă o midriază 
mare, miosisul inițial era provocat de un spasm al sfincterului, pe 

care atropina l-a făcut să cedeze, eliberînd acțiunea cocainei insti- 
lată în prealabil. 

În cazul pupilelor sensibil egale în diametru se folosește proba 
midriazei provocate ; se întrebuințează un parasimpaticolitic (atro- 
pină sau homatropină, instilată o singură dată la AO) iar examenul 
se repetă din 5 în 5 minute după instilaţie ; seva constata că una din 
pupile se dilată mai mult și mai precoce ; în acest caz rămîne să se 
constate care este pupila patologică. 

În caz de paralizi> a simpaticului (sindromul Claude Ber nard- 
Horner) pentru diagnosticul sediului leziunii se folosește testul lui 
Loewi (2—3 instilații cu adrenalină 1% la fiecare 2 minute). Dacă 
pupila este normală nu se produce nici o modificare a diametrului ; 
în caz de iritație a simpaticului se produce midriază, care se accen- 
tuează dacă se asociază și cocaina. Testul Loewi permite diag nosti- 
carea sediului leziunii : dacă leziunea interesează primul neuron cen- 
tral al simpaticului, adrenalina nu are nici un efect, dar cocaina di- 
lată pupila ; dacă leziunea interesează al II-lea neuron (prega nglio- 
nar), pupila nu mai reacționează la nici o substanță simpaticomi- 
metică ; dacă leziunea interesează al III-lea neuron (postganglionar), 
pupila reacționează paradoxal, adrenalina transformând în midriază, 
mioza inițială. 

În general, cînd se folosește ezerină, se constată următoarele : 
ea diminuă midriaza medie la cocaină (leziunea M.O.C. este centrală 
față de ganslionul ciliar); în caz de midriază spastică (excitarea 
simpaticului), în timp ce atropina produce o dilatare maximă, ezerina 
produce mioză ; în caz de mioză paralitică, ezerina produce o mioză 


maximă ; în caz de mioză spastică, ezerina nu produce nici un efect, 
sfincterul fiind în stare spastică. 


1. Tulburările statice unilaterale (inegalitatea pupilară). 


a) Midriaza unilaterală. Poate fi de origine oculară sau nervoasă 
(paralitică sau spastică). 

Midriaza de cauze pur oculare (care trebuie eliminată) : 

— dilatarea anormală survine în urma acțiunii unor 
substanțe excitante ale simpaticului (instilații de simpaticomim etice : 
adrenalină, cocaină), care produc o midriază spastică sau parali- 
zante ale parasimpaticului (instilații de parasimpaticolitice : atro- 
pină, scopolamină, homatropină), care produc o midriază paralitică $ 

— malformații oculare (colobom irian, agenezie 
fincteriană, criză de glaucom acut etc.) 


> 

— sechele de traumatisme închise ale globului 
ocular (iridoplegie traumatică), atrofia esențială a irisului, rupturi 
ale sfincterului, traumatisme deschise, corpii străini intraoculari ; 

— unele cazuri de cecitate unilaterală în care 
midriaza discretă devine maximă la ocluzia ochiului sănătos (oblite- 
rarea A.C.R., secționarea accidentală sau chirurgicală și atrofii ale ner- 
vului optic, decolare veche de retină), midriază amaurotică (fig. t 

Midriaza paralitică. Consecutivă paraliziei M.O.C. ea poate 
fi izolată (iridoplegie) sau asociată cu o paralizie a somera m 
oftalmoplegie internă (fig. 55). Uneori, se asociază cu 0 paralizie, 
mai mult sau mai puțin completă, a mușchilor extrinseci. 

Midriaza paralitică unilaterală se întilnește în: i 

— traumatisme craniene, persistența sa putînd fi semnul unei 
leziuni cerebrale homolaterale — hemoragie subarahnoidiană, he- 
maton extradural sau subdural şi uneori sechele ale acestora ; 

— hipertensiune intracraniană (tumori cerebrale), unde nu are 
însă o valoare localizatorie ; gli 

— afectiuni inflamatorii neuro-meningee (zona oftalmică, la care 
modificările pupilare denotă o partipare a M.O.C. la boala virală) ; 


"— sifilis meningeal, P.G.P., tabes (poate face parte din sindro- 
mul lui Argyl-Robertson) ; 

— meningo-encefalite virale, meningite bacilare sau purulente ; 

— afectiuni vasculare, cînd poate fi semnul unui anevrism intra- 
cavernos, hemoragie meningee, ictus apoplectic ; 


— afecțiuni demielinizante (scleroza în plăci), cînd este foarte 
rar izolată. man În 

Midriaza unilaterală spastică. Aceasta survine in urma iritației 
centrilor și căilor pupilo-motorii simpatice. Ea traduce o ani i 
simpaticului ocular, precedînd un sindrom deficitar. Se întilnește 
în afecțiuni care produc compresiuni ale măduvei cervicale (tumori, 
procese inflamatorii latero-cervicale, traumatisme, siringomielie, afec- 
tiuni toracice, adenopatii neoplazice, anevrisme, gușă toracică ete) 
în aceste cazuri, midriaza se însoțește și de alte manifestări ale ex- 
citației simpatice (exoftalmie, retracția pleoapei. a ete), 
Midriaza spastică mai poate fi manifestarea unei iritații reflexe i 
cărei punct de plecare poate fi o afecțiune dentară, sinusală =s ab- 
dominală (apendicită, pancreatită, salpingită, colecistită pa 

b) Mioza unilaterală (constricția anormală a, penn upila 
patologică este cea mai mică. Se va elimina mai întîi mioza de origine 
oculară. Mioza unilaterală poate fi de mai multe feluri : 

— mioza reflexă— se observă în unele afecțiuni oculare 
acute (keratită superficială, iridociclită, corp străin cornean etc.), 
unde durerea oculară intensă determină o veritabilă sfincteralgie, 
care cedează la instilarea de midriatice. Mioza poate deasemenea în- 
tovărăși o secluzie pupilară post-inflamatorie sau apare în unele ca- 

Fig. 55 (după Bonner). Căile pupilare, traiectul arcului reflex, leziuni, 
1. Nervul optic — paralizie unilaterală amaurotică, abolirea reflexului direct la 
lumină şi consensual de partea opusă, conservarea reflexului consensual de aceeaşi 
parte şi a reflexului de acomodaţie; 2. Chiasmă, paralizie pupilară, hemianopsie 
bitemporală, absenţa contracției pupilare la lumină pe porțiunea nazală a retinei; 
3. bandeletă — paralizie pupilară hemianopsică controlaterală (reacţie hemianopsică 
Wernicke); 4. nivelul încrucişării — Argyll-Robertson bilateral, pierderea bilate- 
rală a reflexului fotomotor şi consensual; 5. nivelul dintre încrucişare și centrul 
constrictor al lui Edinger-Westphal — Argyll-Robertson unilateral; 6. zona nu- 
cleară şi supranucleară — Ediger-Westphal, abolirea homolaterală completă a refle- 
xului pupilar ; 7. zona între nucleul Edinger-Westphal şi Perlia — abolirea izolată 
a reflexului acomodaţie-convergenţă (inversul lui A—R); 8. perechea a III-a — pa- 
ralizie pupilară totală homolarerală; 9. gg. ciliar — A—R de cauză orbitară, 
abolirea percepţiei lumii, convergenţa conservată; 10. gg. accesor Axenfeld; 11. 
calea reflexului de convergență ; 12. calea reflexului fotomotor, 


Comisura albă posterioară 

zuri de contuzie oculară, însoțite de o miopie tranzitorie. Ea mai poate 
fi de origine congenitală (aplazia dilatatorului, microcorie). Se mai 
poate observa o mioză după instalarea de colire parasimpaticomime- 
tice (pilocarpină, ezerină, mintacol) ; 

— mioza paralitică— poate fi singurul semn al unui 
sindrom Claude Bernard-Horner produs printr-o leziune a centrilor sau 
a căilor simpatice. Acest sindrom poate fi determinat de leziuni 
centrale sau periferice (tumori, inflamații, leziuni vasculare-anevrisme, 
hemoragii, traumatisme craniene și rahidiene, tabes, siringomielie) ; 

— mboza spastică — poate apare ca urmare a unei pa- 
ralizii a M.O.C. în faza de recuperaţie. 

2. Tulburări statice pupilare bilaterale. 

Mioza și midriaza bilaterală aparțin de cele mai multe ori ta- 
bloului clinic de comă. 

a) Midriaza bilaterală, tace parte din sindromul de cecitate com- 
pletă, întîlnit în sindroame neurologice, intoxicații exo- sau endogene 
(crize de epilepsie, de eclampsie, sincopă anestezică, asfixie). Este 
un semn de gravitate comatoasă (ictus apoplectic, hemoragii menin- 
gee, hipertensiune intracraniană, traumatisme craniene) și se mai 
întîlnește în unele come toxice (diabetică, barbiturică), în unele 
sindroame neuropsihice (schizofrenie, isterie, melancolie, paralizie 
generală), în toxiinfecții alimentare specifice (botulism —în care caz 
tulburările pupilare se însoțesc și de tulburări de acomodație), 
intoxicații generale (alcaloizii ai beladonei, solanacee, ciuperci). 

b) Mioza bilaterală, se întîlnește în unele afecțiuni neurologice 
centrale acute (afecțiuni meningee-hemoragii, meningite), trauma- 
tisme cranio-cerebrale, în care constatarea sa denotă un prognostic 
grav, în unele autointoxicații (coma uremică), în intoxicații acute sau 
cronice cu opiacee (opiu, morfină), cu nicotină, cu barbiturice (mioza 
spastică), dar într-un grad mai mic, și în administrarea unor medi- 
camente paralizante ale simpaticului (ergotamină, iohimbină etc.), 
care produc o mioză paralitică. 


II. Tulburările dinamice pupilare 


Reflexele pupilare patologice sînt foarte importante în diagnos- 
ticul unor afecțiuni, mai ales ale sistemului nervos central. 

1. Perturbavea veflexului fotomotor. Aceasta poate fi cauzată de 
leziuni localizate fie pe traiectul căilor aferente sau centripete, fie 
pe traiectul căilor eferente sau centrifuge ale arcului reflex (fig. 55). 

_ O leziune distructivă, privind căile vizuale și fibrele pupilare care 
le însoțesc (căile aferente sau centripete ale arcului reflex) produce 
pierderea vederii ochiului respectiv (amauroză). Ea se traduce printr-o 
perturbare a reflexului fotomotor (abolirea reflexului fotomotor di- 
rect și consesual) la excitația luminoasă a ochiului lezat (rigiditate 
pupilară amaurotică), dar cu păstrarea reflexului consensual, la ex- 
citarea luminoasă a ochiului congener (fig. 55), reflexul de acomo- 
dare — convergență fiind normal. 
tR În cazul cînd fibrele optice nu sînt complet întrerupte, vederea 
fiind redusă (cecitatea incompletă sau ambliopie), reflexul fotomotor 
va fi diminuat în raport cu gradul tulburării vizuale senzoriale (re- 
flex pupilar ambliopic). 

Dacă există o distrucție parțială a căii vizuale (hemianopsie) 
reacția pupilo-motorie nu se va produce cînd lumina se proiectează 
în zona insensibilă a retinei, dar se va obține cînd se luminează zona 
normală — reacție hemiopică al lui Wernicke (fig. 55). Cercetarea 
reacției hemiopice a lui Wernicke ar avea importanță pentru dife- 
rențierea leziunilor ce interesează căile vizuale, înainte ca fibrele 
pupilare să le fi părăsit (chiasma și cele 2/3 anterioare ale bande- 
letelor optice), de leziunile posterioare, unde calea vizuală este izo- 
lată (1/3 posterioară a bandeletelor, radiațiile optice, scoarța occi- 
pitală) și care nu se însoțesc de tulburări ale reflexelor pupilare deşi 
în aceste cazuri putem avea o dispariție a vederii — amauroză (fig. 
55). În practică este însă dificil de a-l pune în evidență în mod exact, 
deşi teoretic acest reflex are importanță pentru localizarea proce- 
selor patologice intracraniene. 

Leziunile căilor optice pupilare eferente sau centrifuge (leziuni 
ale nervului M.O.C.) se caracterizează prin dispariția la ochiul inte- 
resat, atît a reflexului fotomotor (direct și consensual), cît și a celui 
de acomodare — convergență, pupila fiind în midriază — rigiditate 
pupilară absolută (fig. 55). Reflexul fotomotor consensual al ochiului 
sănătos este însă normal, datorită integrității căilor aferente ale 
ochiului afectat cît și a căilor eferente ale ochiului sănătos (fig. 55). 

Leziunile care determină aceste modificări pot fi situate la ni- 
velul nucleului lui Edinger-Westphal, din hipotalamus, pe traiectul 
M.O.C. sau în cazuri mai rare, în ganglionul ciliar sau pe nervii ci- 
Hari (fig. 55). 

Dacă leziunile sînt situate pe traiectul nervului (paralizia nervului 
M.O.C.) ele producîn general o oftalmoplegie totală (ptoză, strabism 
divergent, midriază cu paralizia acomodației, ușoară exoftalmie) ; 
dacă sînt localizate la nivelul ganglionului ciliar sau al nervilor cili- 

ari (afecţiuni orbitare), ele produc numai o oftalmoplegie internă 
(midriază, paralizia acomodațţiei). 

2. Semnul lui Argyl-Robertson. Acesta constituie un sindrom 
caracterizat prin abolirea reflexului pupilar la lumină (direct și con- 
sensual) și conservarea reflexului de acomodare-convergență (con- 
tracția imediată la convergență, urmată de decontracție rapidă). 
Pupila afectată este miotică, rigidă, ovalară sau neregulată ; se constată 
și o anizocorie. Semnul se întîlnește bilateral în 90%, din cazuri dar 
există și forme unilaterale. Aceste cazuri sînt consecința unor leziuni 
periferice (sindrom contuziv al segmentului ocular anterior, paralizie 
veche a M.O.C., zonă oftalmică etc.). Se întîlnesc de asemenea forme 
în care sindromul se manifestă prin midriază. În unele cazuri se adaugă 
și o abolire a reflexului de acomodare-convergență. 

Modificările pupilare din sindromul Argyl-Robertson s-ar da- 
tora unor leziuni situate în calota pedunculară, în vecinătatea nu- 
cleului M.O.C., între nucleul pretectal și nucleul lui Edinger-West- 
phal (fig. 55). Leziunile mai periferice (lezarea ganglionului ciliar) 
sînt responsabile de formele unilaterale, atipice, cu midriază (fig. 55). 

Sindromul lui Argyl-Robertson constituie un semn de sifilis ner- 
vos (în tabes 70—80%,, în heredo-tabes 40%, în care caz se asociază 
și cu areflexie tendinoasă, în paralizia generală 50%, în meningită 
sifilitică a bazei 20%, în sifilisul cerebro-vascular 6%, etc.). El se 
întîlnește de asemenea și în unele afecțiuni neurologice cu etiologie 
neprecizată (encefalita epidemică în faza acută, sindromul lui Pari- 
naud, tumori cerebrale). Mai poate fi semnalat ca forme atipice sau 
unilaterale în leziuni traumatice ale encefalului, orbitei, leziuni vas- 
culare pedunculare, scleroză în plăci, siringomielie, unele afecțiuni 
psihiatrice. 

3. Pupila miotonică sau sindromul lui Adie. Pupila mioto- 
nică se manifestă prin abolirea aparentă a reflexului fotomotor și 
conservarea reflexului la convergență, care se execută cu o înceti- 
neală extremă la contracție și mai ales la decontracție. Se caracte- 
rizează prin unilateralitate, predominența la tineri și în special la 
sexul feminin. Afecţiunea se manifestă printr-o midriază unilaterală, 
care antrenează o inegalitate pupilară, variabilă în cursul zilei. Re- 
flexul fotomotor, examinat după menţinerea bolnavului 1/2 oră în 
obscuritate, se manifestă la o luminare bruscă, printr-o contracție 
netă, de amplitudine slabă, care se face lent și progresiv. Contracţia 
tonică la convergență se face lent și progresiv iar decontracția este 
şi mai lentă și mai progresivă, decît contracția. 


i i 

„ Diagnosticul diferențial se face cu pupila bradikinetică din par- 
kinsonism sau cu semnul lui Argyl-Robertson. La instilația de colire, 
pupila tonică reacționează exagerat (cocaina, atropina și adrenalina 
produc midriază iar pilocarpina și ezerina provoacă mioză), ceea ce 
demonstrează absența unei paralizii veritabile a sistemului neuro- 
vegetativ ocular. 

Patogenia pare multiplă și este incomplet cunoscută. 

Pupila miotonică se întîlnește în leziuni hipotalamice și ale lan- 
tului ganglionar simpatic, în afecțiuni ereditare (stări disrafice, dis- 
trofia miotonică, boala lui Friedreich, boala lui Charcot-Marie), 
afecțiuni endocrine (leziuni hipofizare, boala lui Basedow, sclero- 
dermie, diabet etc.), stări toxice (alcoolism, anemie pernicioasă, 
mieloză), boli infecțioase (scleroză multiloculară, encefalită, zonă 
zoster, tifos exantematic, parkinsonism, reumatism al coloanei cer- 
vicale, tuberculoza ganglionilor hilului), contuzii oculare, fracturi 
de orbită, corpi străini orbitari, etc. 
adus În afara sindroamelor de mai sus, se întîlnesc și alte tulbu- 
rări pupilare mult mai rare: hippusul, dilatația paradoxală la lu- 
mină şi dilatația paradoxală la vederea de aproape etc. 

„__Hippusul pupilar este o succesiune rapidă de contracții și dila- 
taţii, fără raport cu excitaţiile periferice ; el se observă în paralizia 
M.O.C., scleroză în plăci etc. 


Simptome oculare în leziunile simpaticului 


1. Sindroame de hpofuncție simpatică 

Sindromul lui Claude Bernard-Horner. Din 
punct de vedere clinic, acesta se manifestă prin : mioză, îngustarea 
fantei palpebrale și enoftalmie. Alături de aceste trei simptome 
principale se mai descriu semne accesorii, care constau în tulburări 
vasomotorii la nivelul hemifeţei și a conjunctivei bulbare, tulburări 
ale secreției sudorale și tulburări de acomodare la distanță, sub for- 
ma unei miopii tranzitorii. i 
ar area ea unilaterale, bilaterale, complete și incomplete. 

indromul tinde să se amelioreze sau să di ă i ă 

inel ii. dispară, chiar dacă cauza 

Sub aspect etiologic numeroase afecțiuni (traumatice, vasculare, 
tumorale, inflamatorii etc.) se pot manifesta în cursul evoluției lor 
și prin acest sindrom, cînd ele interesează, într-un punct oarecare 
traiectul celor 3 neuroni ai căii simpatice : leziuni talamice, prin afec- 
tarea centrului lui Karpus și Kreidl, bulbare (siringlobulbie, tumori, 

hemoragii), medulare, între al IV-lea segment cervical și al II-lea 
dorsal (tabes, siringomielie, hematomielie, tumori etc), cervico-me- 
diastinale (coastă cervicală, adenopatii, abces Pott, procese expan- 
sive, traumatisme, afecțiuni esofagiene, leziuni ale crosei aortei, 
leziuni pleuro-pulmonare ale apexului, leziuni ale plexului brachial 
etc.), orbitare. Sindromul este de obicei complet în leziunile joase 
ale lanțului simpatic și disociat în leziunile înalte, în special, în le- 
ziunile simpaticului intracerebral. 

Leziunile simpaticului cervical ar avea probabil rol în unele 
sindrome trofice oculare (sindromul lui Fuchs, heterocromia simpatică). 

2. Sindroame de hiperfunctie simpatică 

Sindromul Pourfour-Dupetit sau sindromul 
oculo-simpatic de excitație. Se caracterizează prin: 
midriază latentă, evidențiată la utilizarea midriaticelor simpatico- 
mimetice, exoftalmie discretă, lărgirea fantei palpebrale și vaso- 
constricţie hemifacială. 

El poate fi produs de compresiunea medulară sau radiculară 
(morb Pott cervical, tumori, anevrisme, adenopatie, gușă etc), sirin- 


gomielie sau afecțiuni de la distanță (apendicită, ulcer gastro-duo- 


denal, colecistită etc.). 


PATOLOGIA CRISTALINULUI 


Particularități anatomo-fiziologice 


Cristalinul are forma unei lentile biconvexe, perfect transpa- 
rentă și elastică, cu diametrul de 9—10 mm, situată îndărătul 
irisului și înaintea vitrosului, suspendată de corpul ciliar printr-un 
sistem de fibrile radiare foarte fine (zonula lui Zinn). 

Ligamentul suspensor al cristalinului sau zonula lui Zinn este 
un inel membraniform, format dintr-o serie de fibre întinse între corpul 
ciliar și ecuatorul lentilei (fig. 56). El are rolul de a menține crista- 
linulîn poziția sa normală și de a-i transmite impulsurile mușchiului ciliar 
Fibrele zonulare sînt transparente, fin striate, cu diametrul de 
2—4 microni, cu lungimea de 6—7 mm, terminîndu-se pe cristalin 
sub formă de pensoane. 

Zonula este compusă din fibre principale și din fibre auxiliare. 

Fibrele principale se împart în două grupe: una anterioară (fi- 
bre orbiculo-capsulare anterioare, ce nasc din pars plana și se in- 
seră pe cristaloida anterioară, pe o lărgime de 1,5 mm) şi alta poste- 
rioară (fibre orbiculo-capsulare posterioare, ce iau naştere la nive- 
lul orei serrata și se inseră pe cristaloida posterioară și fibre cilio-cap- 
sulare posterioare, care se inseră în văile ciliare și pe cristaloida 
posterioară), între care se găsesc niște fibrile cilio-ecuatoriale, ale că- 
ror număr diminuă cu vîrsta (fig. 57). 

Fibrele auxiliare (orbiculo-ciliare și inter-ciliare) întăresc acțiu- 
nea fibrelor principale și mențin diversele părți ale corpului ciliar. 
Între grupa de fibre principale, anterioară și posterioară, se găsește 
un canal circular — canalul intra-zonular al lui Hannover (fig. 57). 
Inserţiile ciliare ale fibrelor zonulare se fac pe toată suprafața ciliară, 
dar mai ales în partea mediană, într-o zonă ocupînd partea anteri- 
oară a lui orbiculus ciliaris și partea posterioară a coroanei ciliare. 
Inserţia cristaliniană se face pe cristaloida anterioară și pe cea poste- 
rioară, de o parte și de alta a ecuatorului, pe o lărgime de 2,5 mm; 

ansamblul inserțiilor cristaliniene formează o lamă (lama zonulară), 
independentă de cristaloidă. 

Cristalinul are două fețe : una anterioară, alta posterioară, am- 
bele avînd o curbură paraboloidă. 


Fig. 57. — Scleră; 2. Corp ci- 
liar ; 3. Iris; 4. Cameră anterioară; 
5. Cristalin ; 6. Ora serrata; 7. 
Pars plana, orbiculus ciliaris; 8. 
Hialoida anterioară; 9. Fibre or- 
Fig. 56. — 1. Cristalin ; 2. Capsulă; biculo-capsulare posterioare; 10. 
3. Sfincter irian; 4. Stroma irisu- Fibre cilio-capsulare posterioare ; 
lui; 5. Endoteliu  cornean; 6. 11. Fibre cilio-ecuatoriale ; 12. 
Cornee; 7. Limb sclero-cornean; Fibre orbiculo-capsulare anterioare ; 
8. Canal Schlemm; 9. Scleră; 10. 13. Ligamentul Wieger; 14. Spa- 
Procese ciliare ; 11. Zonulă. ţiul Berger 


Faţa anterioară are raza de curbură de 10 mm și este în raport 
cu irisul, de care este separată în zona periferică prin camera poste- 
rioară (fig. 57). Partea sa centrală, delimitată de marginea pupilară 
a irisului, cu care cristalinul este în contact, corespunde pupilei şi 
este accesibilă examenului direct ; centrul feței anterioare consti- 
tuie polul anterior. 

Fața posterioară are în repaos raza de curbură de 6 mm și este 
în raport cu corpul vitros. Această față prezintă adesea un astig- 
matism invers, de +0,75D care-l compensează pe cel al corneei. 

În timp ce la adult și la persoanele în vîrstă, există un simplu 
contact între fața posterioară a cristalinului și vitros la copil și la 
tineri există o aderență inelară ligamentul hialoido-capsular al lui 
Wieger (fig. 57). 


Suprafața anterioară a cristalinului este mai puțin bombată ca 
cea posterioară ; diametrul antero-posterior al acestuia este de apro- 
ximativ 4,5—5 mm, lungimea sa variind în raport cu acomodaţia. 


Fig. 58 (după Keibel-Mall) Fig. 59 (după Beinninghoff) 


Cristalinul se compune din apă (62%) și proteine (38%), unele 
solubile (cristalina alfa — 32%, cristalina beta — 53% și cristalina 
gama — 2%), altele insolubile (albuminoidul — 13%, procent ce crește 
cu vîrsta, prin transformarea proteinelor solubile în proteine insolubile). 

Indicele de refracție variază cu starea de acomodație și cu virsta; 
în medie el este de 1,42. Puterea de refracție a cristalin ului este de 
aproximativ 22D ; în interiorul ochiului, fiind situat într-un mediu 
cu indicele de 1,33, valoarea sa este de aproximativ 13D (Saraux). 

Cristalinul este constituit, dinafară înăuntru, de următoarele 
stra turi (fig. 58): 

a. o membrană subțire, elastică și transparentă (capsula sau 
cristaloida), formată din două părți: una anterioară și alta poste- 
rioară, care se unesc la nivelul ecuatorului, întărită de lamela zonus 
lară, pe care are loc inserțtia fibrelor zonulei lui Zinn ; capsula ar fi 
un transudat cuticular al epiteliului ; f 

b. un epiteliu, format dintr-un singur rînd de celule cubice, 
care căptușesc fața posterioară a cristaloidei anterioare ; 

c. o masă cristaliniană, formată din fibre hexagonale, perfect 
transparente, care iau naștere la ecuatorul cristalinului din celulele 
epiteliale, extremitățile lor întilnindu-se în cortexul anterior și pos- 
terior ; ansamblul acestor puncte de joncțiune formează suturile în 
Y, anterior și posterior (fig. 59). 

După naștere, cristalinul continuă să se dezvolte ; celulele de la 
nivelul ecuatorului se alungesc și se transformă în fibre, care adaugă 
la periferia sa noi straturi concentrice, fără însă să se producă o dis- 
tensie concomitentă și corespunzătoare a capsulei, din care cauză 
are loc o condensare a lentilei, ce se mărește cu vîrsta. Această densi- 
ficare progresivă produce o scădere a elasticității cristalinului, care 
se traduce prin diminuarea treptată, cu vîrsta, a amplitudinii de aco- 
modaţie (presbiopie). În acest proces fiziologic de densificare, trans- 
parența cristalinului rămîne normală, orice alterare a acesteia fiind 
de natură patologică. La copil el este incolor și, cu vîrsta, ia o coloraţie 
mai gălbuie. Cristalinul nu are nervi și este avascular. Nutriţia sa 
este asigurată de către U.A., prin intermediul capsulei, datorită unui 
fencmen de difuziune și osmoză. 

Orice tulburare a metabolismului cristalinian duce la degene- 
rescența fibrelor și opacifierea lor (cataractă). Metabolismul glucidic 
are un rol capital, căci catabolismul său eliberează energie, în timp 
ce lipidele și protidele o consumă. Energia degajată este înmagazinată 
sub formă de acid adenozin trifosforic (A.T.P.) ; degradarea glucozei 
se face după mai multe modalităţi, dar glicoliza anaerobă joacă ro- 
lul esențial. Cataracta s-ar produce prin îmbătrînirea mitocondriilor, 
ceea ce ar antrena o diminuare a energiei disponibile, care ar încetini 
transportul activ și, datorită acestui fapt, ar produce o diminuare 
a metaboliților indispensabili sintezei proteice ; în această tulburare 
de sinteză, sînt interesate și enzimele catabolismului glucidic, stabi- 
lindu-se astfel un cerc vicios. 

La examenul biomicroscopic, pe secțiune optică, cristalinul pre- 
zintă următoarele structuri (fig. 60): 

— un nucleu fetal, care există de la naștere, situat în partea 
centrală, limitat anterior de un Y drept, iar posterior de un Y răs- 
turnat ; 

— un nucleu adult, care se formează după naștere, situat în 
jurul nucleului fetal; 

— o scoarță (cortex), situată în jurul nucleului adult, care se 
formează prin elaborarea în permanență de noi fibre de către epi- 
teliul cristalinian, și 

— o capsulă (cristaloida), care învelește cortexul cristalinului. 


Metoda de examinare 


Cristalinul se examinează la lumina zilei, la luminatul lateral, 
cu ajutorul biomicroscopului și al oftalmoscopului, observînd trans- 
parența sau opalescența, forma, aderențele, eventuala sa mobilitate. 

Examinînd pupila la lumina zilei, în mod normal, se vede numai 
partea centrală a cristalinului, corespunzătoare acesteia, zona sa 
periferică fiind acoperită de iris ; examenul mai detaliat al cristali- 
nului impune dilatarea pupilei (homatropină, midrum). 


Cristalinul normal este incolor și transparent, 
din care cauză pupila este perfect neagră. Prezenţa 
sa se poate traduce printr-un reflex luminos pe faţa 
sa anterioară. Pupila apare tot neagră și în caz de 
absență a cristalinului (afakie), cataractă brună, sau 
hemoragie masivă a vitrosului. 


Fig. 60. — 1—5 
Cortexul anterior 
şi posterior; 2—4. 
Nucleul adult; 3. 
Nucleul embrionar Fig. 61 Fig. 62 


La luminatul lateral se pot observa raporturile irisului cu crista- 
linul, existența de sinechii posterioare, secluzie sau ocluzie pupilară, 
prezența de iridodonezis, care denotă absența sau deplasarea cris- 
talinului. El permite, de asemenea, să se constate prezența de opaci- 
tăți localizate în straturile anterioare, sub formă de puncte sau pete 
albicioase, albăstrui sau gălbui, observarea lor fiind în raport cu 
mărimea pupilei. Cu cît pupila este mai dilatată, cu atît opacitățile pot 
fi observate mai în profunzime. Luminatul oblic nu permite diagnos- 
ticul opacităților posterioare ale cristalinului. Pentru a putea aprecia 
gradul de maturaţie a cataractei se examinează mărimea umbrei pur- 
tate, lăsate de iris pe cristalin, sub acțiunea unei surse luminoase 
(fig. 61). În stare normală, pupila este neagră ; dacă însă straturile 
mijlocii ale cristalinului sînt opacifiate, se vede o semilună de um- 
bră în pupilă, situată de partea sursei de lumină, restul pupilei fiind 
cenușiu. 

$ Diferența dintre indic=le de refracție al corneei, U.A., crista- 
linului și vitrosului produce, dacă se luminează pupila dilatată (bol- 
navul fiind plasat în camera obscură, iar sursa de lumină fiind situată 
la înălțimea ochiului bolnavului și puţin lateral, forminl un unghi de 

20” cu corneea), o serie de imagini reflectate — imaginile catoptrice 
ale lui Sanson-Purkinje (fig 62) ; prima imagine, mai strălucitoare, 
dreaptă, este corneană ; a 2-a, mai mare, dreaptă, mai puțin netă, 
corespunde feței anterioare a cristalinului și variază ca mărime în cursul 
acomodației ; a 3-a, mai mică, răsturnată, este formată de fața posteri- 
oară a cr istalinului ; ; absența imaginii a 2-a și a 3-a indică lipsa crista- 
linului. 

Examenul biomicroscopic al cristalinului se poate efectua la un 
luminat difuz, care permite observarea feței anterioare a lentilei și a 
straturilor sale anterioare sau la un luminat focalizat, care permite e- 
xamenul, plan cu plan, al diferitelor straturi ale cristalinului (capsula, 
scoarța, nucleul adult, nucleul embrionar). La examenul cu lampa cu 
fantă pe secțiune se observă zone de discontinuitate optică ; în cazul 
cînd cristalinul lipseşte (afakie), se constată dispariția acestui aspect. 

Dacă cristalinul este opac (cataractă), pupila apare albă în tota- 
litate sau în anumite sectoare. La bătrîni el are o nuanță cenușie deși 
este transparent. 

Cristalinul se poate examina și cu ajutorul oftalmoscopului, 
proiectînd lumina acestuia în cîmpul pupilar (iluminat transmis); 
dacă este transparent, pupila apare roșu-portocaliu, iar dacă prezintă 
opacități la nivelul său, ele vor apărea negre, pe fondul roșu al acesteia. 
Pentru un examen mai complet se poate plasa în spatele orificiului 
oftalmoscopului o lentilă convexă de 10—20D. 


Grosimea cristalinului se poate determina prin ultrasonografie. 


Semiologie 


Atecţiunile cristalinului se traduc prin deplasări, tulbură, de 
transparenţă, modificări de mărime, formă, curbură etc. Dintre 
acestea, cele mai frecvente sînt tulburările de transparență — opaci- 
fieri sau cataracte. 

Semne obiective. În cîmpul pupilar se constată prezența de opaci- 
tăţi cristaliniene de formă și intensitate diferită, uneori vizibile cu 
ochiul liber, alteori utilizînd diferite metode de investigație. Se va 
studia sediul, numărul, forma și culoarea. Licărirea pupilară a pierdut 
omogenitatea și culoarea roză normală. Biomicroscopia, după dilatație 
pupilară, permite analiza morfologică a opacităților. Opacităţile ne- 
evolutive se disting de cele evolutive prin conturul lor net. For- 
ma cristalinului și refracția ochiului nu sînt modificate de prezența 
opacităților ; totuși, în unele cataracte nucleare se produce o miopie 
destul de importantă. Uneori cataractele pot fi însoţite de o hiper- 

tensiune oculară. În unele varietăți etiologice, cristalinul este sub- 
luxat. Uneori opacitatea cristalinului, deși parțială, poate produce o 
tulburare a vederii binoculare sau chiar mișcări nistagmiform e. 


Semne subiective. Un obstacol optic congenital al vederii are conse- 
cințe sensoriale negative. 

La copii, în caz de cataractă unilaterală sau asimetrică, poate 
exista o ambliopie funcțională, ireversibilă, la ochiul cel mai catarac- 
tat, ambliopie care poate fi însoțită adesea de un strabism convergent 
și uneori de o fixație excentrică. La adulți, A.V. este mai bună e 
aproape, ca la distanță. În formele evolutive A.V. scade treptat, î 
raport cu evoluţia cataractei : adesea A.V. este mai bună la ditai 
scăzută, cîteodată datorită fotofobiei. Uneori se constată o diplopie 
monoculară. Bolnavul poate prezenta scotoame pozitive fixe, diferite 
de corpii flotanţi ai vitrosului. Unii bolnavi prezintă cromatopsie în 
caz de cataractă nucleară, care absoarbe radiaţiile cele mai scurte 
(albastru și violet) și lasă să treacă pe cele mai lungi (galben). 


Absența de vedere poate cauza uneori tulburări motorii (miș- 
cări nistagmiforme, strabism). La copilul mic cu cataractă bilaterală 
totală se poate observa semnul oculo-digital al lui Franceschetti (co- 
pilul apasă ochiul cu degetele, pentru a-și produce senzaţii vizuale, 
sau semnul ștergerii oglinzii (copilul își poartă mîna între sursa de 
lumină și ochi, pentru a-și produce o senzație vizuală alternată de 
umbră și lumină). Dacă se constată un nistagmus de tip motor, a- 
ceasta este mai adesea o anomalie asociată. Cînd copilul rămîne mult 
timp cu o cataractă totală bilaterală, mișcările oculare vor deveni 
treptat necoordonate. Cataracta totală, unilaterală se complică la 
adult cu ambliopie și strabism divergent. 

Cataracta poate surveni pe un ochi indemn de orice altă anomalie 
sau din contra, opacitatea cristaliniană este însoțită de alterațiuni 
oculare fie în raport cu afecțiunea cauzală a cataractei, fie asociată 
întîmplător cu acestea. 

În caz de cataractă se va încerca testarea funcționării retinei, în 
special a maculei ; dacă A.V. se ameliorează cu o gaură stenopeică 
funcția maculară poate fi bună. 

În acest scop se poate folosi bagheta lui Maddox (Mawas) pla- 
sată înaintea ochiului cataractat și fixînd o sursă luminoasă : 


— dacă fixația este excentrică, ochiul nu percepe linia roșie ; 
dacă fixația este centrală, linia roșie este percepută în întregime, 
cînd funcția maculară și C.V. sînt satisfăcătoare ; linia este între- 

ruptă la centru, dacă funcția maculară este deficitară și este ampu- 
tată la una din extremități, dacă există un deficit important al C.V. 

Se pot de asemenea utiliza teste proiectate pe fundul ochiului. 

Dacă cataracta este foarte densă, starea oculară retrocristaliniană 
se apreciază destul de aproximativ prin explorarea percepției lumi- 
noase, reflexelor pupilare, proiecției luminoase (se va cerceta dacă 
bolnavul vede și localizează corect lumina în toate direcțiile) precum 
și prin ultrasonografie, ERG asociată cu potențialele evocate vizuale, 
în lumina roşie monocromatică. 

Modificări de pozitie. Acestea se pot manifesta fie printr-o poziție 
anormală a cristalinului în cîmpul pupilar (ectopie de cristalin), fie 
prin deplasarea sa din foseta patelară (luxații sau subluxații). 

Modificări de formă. Acestea pot interesa fie diametrul antero- 
posterior al cristalinului (microsferofakie), fie ecuatorul, care poate 
prezenta o știrbitură (colobom), fie curbura celor două fețe (lenticon). 


AFECȚIUNILE CRISTALINULUI 


|. Afecțiuni congenitale 


Acestea sînt constituite de anomalii de dezvoltare și de tulbu- 
rări de transparență sau opacifieri. 


A. Anomalii de dezvoltare 


Ele sînt reprezentate de afakie, lenticon, colobom, ombilicație, 
ectopie etc. 

—  Afahia sau absența congenitală a cristalinului este excep- 
tional de rară. 

— Lenticonul este o anomalie de formă și constă dintr-o pro- 
truzie conică sau sferică (lentiglob) al unuia din polii cristalinului 
(anterior sau posterior), din care cauză acesta are o dublă refracție, 
miopie centrală și emetropie sau hipermetropie periferică (fig. 63). 
Clinic, el se manifestă sub aspectul unei picături de ulei în cîmpul 
pupilar. 

— Ombilicația este o depresiune congenitală, localizată, a supra- 
feţei, mai adesea posterioare a cristalinului, asociată cu o opacitate 
a acestuia. 

— Colobomul este o știrbitură sau o depresiune, mai mult sau 
mai puţin profundă, a ecuatorului cristalinian, în fața căruia lipsesc 
fibrele zonulare (fig. 64) ; el se manifestă subiectiv printr-o dimi- 

nuare a A.V. datorită astigmatismului cristalinian care-l însoțește 
sau opacităţilor lenticulare asociate. 

— Ectopia cristalinului este o anomalie de poziție; ea se în- 
soțeşte adesea și de alte malformații oculare (aniridie, microftal- 
mie, keratocon, colobom cristalinian, micro-sferofakie, persistența 
de ţesut mezodermic în C.A., corectopie etc.) sau somatice: 
| 


Lp 


— Sindromul lui Marfan—distrofia mezodermică 
congenitală hipoplazică se caracterizează prin dolicocefalie, oase sub- 
tiri, talie excesivă cu alungirea membrelor și a extremităților (arach- 
nodactilie), absența țesutului adipos, elasticitate cutanată exagerată, 
anomalii cardio-vasculare, renale, pulmonare ; 

— Sindromullui Marchesa ni— distrofia mezoder- 
| mică hiperplazică congenitală se caracterizează prin înălțime mică, 
| bradicefalie, extremități groase și scurte, sistem muscular foarte 

dezvoltat, redoarea articulaţiilor ; 

— Homocistinuria—sindrom asemănător sindromului 
Marfan, față de care prezintă în plus o înapoiere mintală, fenomene 
tromboembolice și prezența, anormală, în urină de homocistină. 

Ectopia este de obicei bilaterală și simetrică, cristalinul fiind 
deplasat, în general, în sus și înăuntru (fig. 65). Tulburările vizuale 
sînt foarte variabile și sînt în raport cu importanța deplasării. Boala 
se manifestă printr-o tremurătură a irisului (iridodonezis), profun- 

zimea anormală a C.A. şi divizarea cîmpului pupilar, după midriază, 
în două sectoare, de către marginea cristalinului ; partea superioară 
a acestuia apare ca un disc cu o margine strălucitoare care reflectă 
lumina (cristalinul), iar partea inferioară are forma unei semilune negre 
(vitrosul). La examenul oftalmoscopic se observă două imagini inegale 
ale pupilei, dar care nu pot fi văzute net în același timp. Vederea este 
scazută datorită diplopiei monoculare. Unele zone ale cîmpului pu- 
pilar au o refracție miopică, altele hipermetropică, asociate cu un 
astigmatism important. 

Această malformaţie se poate complica cu un glaucom |secundar. 


TRATAMENT. Dacă vederea obținută cu lentile este bună, 
se corectează viciul de refracție ; dacă însă A.V. este scăzută și 
mai ales, dacă cristalinul se opacifiază, se va practica extracția sau 
discizia lui. 

„Resturi din artera hialoidă, care apar sub forma unui filament 
fin, alb cenușiu, inserat puțin dedesubtul și înăuntrul polului poste- 
rior al cristalinului și care se duce în jos și îndărăt. Inserţia acestuia 
este înconjurată de o linie albă arciformă, cu concavitatea înăuntru, 
situată la egală distanță între polul posterior al cristalinului și baza 
de implantare a filamentului. 


B. Tulburările de transparență (cataractele congenitale). 


Cataractele congenitale constituie o grupă de opacifieri crista- 
liniene, evolutive sau neevolutive, totale sau parțiale, dezvoltate în 
cursul vieții intrauterine și constatate la nașterea copilului sau mai 
tîrziu ; ele produc o scădere mai mult sau mai puțin importantă a 
vederii. Data apariției, sediul și tendința lor evolutivă realizează 
diverse forme. Tipurile anatomice și clinice sînt în strînsă legătură 
cu formarea cristalinului normal. 

1. Opacități capsulare. Se descriu două forme principale : cata- 
racta polară anterioară (fig. 66 a) şi cataracta polară posterioară 
(fig. 66 b). 

a) Cataracta polară anterioară se manifestă 
printr-o pată mică, albă, situată în centrul pupilei, proeminentă 
sau nu, mai mult sau mai puțin întinsă, uneori cu aspect stelar, 
Ea poate să intereseze numai capsula (cataractă capsulară pură) 
sau să pătrundă și în interiorul cristalinului (cataractă capsulo-len- 
ticulară). Alteori ea proemină în C.A.— cataracta piramidală 
(fig. 66 c). 


Cataracta polară anterioară poate apărea datorită  opacifierii 
unor resturi din membrana pupilară sau a unei inflamații intraute- 
rine a segmentului anterior și în acest caz se asociază cu 0 opaci- 

Fig. 66 


tate centrală a corneei, consecutivă unei leziuni a acesteia sau cu 
exudate pupilare, secundare unei alterații iriene. 

HISTOLOGIC cataracta capsulară anterioară este constituită 
dintr-o masă de origine epitelială înconjurată de o membrană 
hialină. 

b)Catar'actă'tipothară posterioara se manitesta 
printr-un punct alb, care ocupă polul posterior al  cristalinului; 
ea poate fi descoperită la examenul oftalmoscopic cu o lentilă de 
+ 10—15D sau la lampa cu fantă. Opacitatea poate interesa numai 
capsula (cataractă capsulară pură) și atunci constituie un rest al 
arterei hialoide sau se poate întinde și în interiorul cristalinului (ca- 
taractă capsulo-lenticulară). 

Uneori, o opacitate fuziformă unește o cataractă  capsulo-len- 
ticulară anterioară cu o cataractă capsulo-lenticulară posterioară 
(cataracta în fus) (fig. 66 d). 

TRATAMENT. Cataractele capsulare anterioare și posterioare 
sînt în general staționare și nu produc tulburări de vedere impor- 
tante. Ele pot fi însă jenante la o lumină prea intensă din cauza 
miozei și de aceea, în aceste cazuri, se poate recurge la o iridectomie 
optică îngustă. 

2. Catavactele congenitale propriu-zise sau cataractele lenticulare. 
Aceste sînt opacifieri care interesează zone, mai mult sau mai puțin 
pa din masa fibrelor cristaliniene ; se descriu următoarele 
orme : 


a) Cataracta nucleară (fig. 66 e). Apare sub forma 
unor opacități punctiforme, dense, alb-cenușii sau ca o opacitate omo- 
genă, situată în centrul cristalinului, la nivelul nucleului fetal. La 
examenul oftalmoscopic, în centrul pupilei, se observă o pată nea- 
gră, mică, de 2—3 mm, iar la biomicroscop se constată că ea inte- 
resează nucleul fetal. Datorită localizării centrale a cataractei, bol- 
navul vede mai bine seara, cînd pupila este dilatată. 


b) Cataracta zonulară, stratificată sau perinucleară 
(fig. 66 f). Se caracterizează prin prezența unui amestec de opaci- 
tăți noroase, pulverulente, dense și opacități lamelare, concentrice, 
situate într-o zonă intermediară, între nucleul fetal, care poate ră- 
mâne clar și zona corticală a cristalinului, care rămîne de asemenea 
transparentă ; întinderea zonei opace este variabilă. Bolnavul se 
examinează după dilatarea pupilei ; la luminatul oblic, se văd (fig. 67), 
călare pe ecuatorul zonei opacifiate, mici arcuri, de asemenea opace 
(cavaleri). Afecţiunea se complică cu nistagmus și strabism. Ea este 
de obicei bilaterală și staționară. În general, boala este desc operită 
la vîrsta școlară cînd copilul are dificultăți la scris sau citit. 

c) Cataracta totală (fig. 66 g). Interesează toate stra- 
turile cristalinului. Cîmpul pupilar apare de culoare alb-cenușie, alb- 
lactescent sau alb-gălbui. Se asociază uneori cu un nistagmus și în 
unele cazuri copilul are tendința de a-și introduce degetele în ochi 
(semnul oculo-digital). 

Se descriu de asemenea și alte forme de cataracte congenitale : 

— cataracta stelară sau opacitatea suturilor — interesează fie 
sutura anterioară, fie sutura posterioară ; ea apare sub forma unei 
opacifieri alb-albăstrui, uneori verzui, care se întinde în lungul mai mul- 
tor ramificații ; o varietate a acesteia este cataracta floriformă, care 
se prezintă sub formă de opacități aplatizate, alb-alhăstrui, rotunde, 
policiclice, ca petalele unei flori, situate la nivelul suturilor, anterioară 
și posterioară ; 

— cataracta pulverulentă centrală, se manifestă prin opacități 
pulverulente, dispuse în straturi concentrice, situate în nucleul fetal ; 

— cataracta punctată, se prezintă sub formă de pete polici- 
clice, foarte numeroase, rotunjite, alb-albăstrui, situate în straturile 
superficiale ale nucleului fetal și în cele profunde ale nucleului adult ; 

— cataracta dilacerată este formată din opacități  polimorfe 
fin arborizate, asemănătoare celei stelare ; 

— cataracta coraliformă se caracterizează prin prezența. de 
cristale romboedrice în zona axială a cristalinului, interesînd zona 
fetală sau cristale aciforme, afectînd nucleul adult; 

— cataracta inelară sau ombilicată, apare ca o membrană ce- 
nușie, neregulată în centru, de grosime normală la periferie. 

EVOLUȚIE. Cataractele congenitale pot fi evolutive, trecînd 
prin mai multe stadii sau staționare. 

ETIOLOGIE. În producerea cataractelor congenitale ar inter- 
veni diverși factori: carențiali (regim sărac în triptofan, hipocal- 
cemia maternă, anoxia mamei, avitaminoze A, B, C, carenţe în acid 
folic sau pantotenic), toxici (naftalina, naftolii, dinitrofenolul, excesul 
de vitamina A sau de hidrați de carbon, asociat cu o carență în 
vitamină B), parazitari (toxoplasmoza maternă), raze X, infecțioși 
(sifilis, diferite viroze etc.) care s-ar transmite de la mamă la făt, 
în viața intrauterină. Dintre infecții, un rol important îl joacă ru- 
beola mamei în primul trimestru de sarcină (90%) ; infecția ar afecta 
embrionul în momentul dezvoltării veziculei cristaliniene și ar pro- 
duce, pe lîngă alte anomalii somatice (cardiopatie, întîrziere psiho- 
motorie, surditate, trombocitopenie, anomalii genito-urinare) și o 
cataractă congenitală (sindromul lui Gregg). Au mai fost incriminati 
și alți viruși (parotidita epidemică, hepatita, gripa etc.). 

Cataracta congenitală se poate întilni izolat sau face parte din- 
tr-un sindrom malformativ ereditar : 

— Sindromul lui Lowe (insuficiență renală cu proteinurie și 
glicozurie, nanism cu întîrziere psihomotorie, rahitism renal etc.) ; 

— Sindromul lui Marinescu-Sjâgren (oligofrenie, ataxie spino- 
cerebeloasă) ; 

— Sindromul diencefalic în „cap de pasăre“ (discefalie sau sca- 
focefalie), cu aplazia maxilarului inferior, micrognatism, nas subțire, 
curbat, dînd profilul unui cap de pasăre, palat ogival, anomalii den- 
tare, hipotricoză, atrofie cutanată, nanism armonios, microftalmie) ; 

— Boala epifizelor punctate sau sindromul lui Conradi (scur- 
tarea oaselor lungi, mai ales la membrele inferioare, calcificări epi- 
fizare, anomalii cutanate, cranio-faciale, cardiace ) ; 

— Sindromul lui Bonnevie-Ullrich (repliu cutanat de la mas- 
toidă la acromion, hiperlaxitate cutanată și lisamentară, nanism, 
paralizia perechii a VI-a). 

TRATAMENT. In formele staționare (cataractele zonulare, 
nucleare) se poate recurge la iridectomie optică, dacă după o midriază 
atropinică se obține cu o fantă stenopeică o A.V. mai bună. În cata- 
ractele totale, se recomandă extracția cristalinului la vîrsta de 6—8 luni, 
intervenind asupra A. O. în aceeași ședință sau la un interval de 
1—2 luni, pentru a se evita apariţia unei ambliopii. Operația constă 
în discizia capsulei și aspirația cu seringa a maselor cristalinine opacifiate. 


Afecţiuni dobindite 


A) Opacifieri sau cataracte 


Acestea se manifestă printr-o pierdere a transparenţei cristali- 
nului, însoțită de o scădere, mai mult sau mai puţin accentuată, a 
vederii. 

Ele sînt de două feluri: 

— cataracte a căror etiologie și patogenie este insuficient 
cunoscută (cataracte primitive : cataracta senilă, etc.) și 

— cataracte cu etiologie și patogenie cunoscută (patologice, 
traumatice, prin agenţi fizici, secundară). 


CATARACTELE PRIMITIVE 1. Cazaracia senilă. Constituie 
forma cea mai frecventă dintre tulburările de transparență ale crista- 
linului. Ea apare, în general, după vîrsta de 60 de ani și are o evoluţie 
progresivă spre opacifierea completă a  cristalinului, concomitent 
cu scăderea treptată a A.V. Boala este bilaterală, dar apare succesiv 
la un interval de timp variabil. Se disting 3 forme clinice : corticală 
(opacifierile încep în scoarță), nucleară (opacifierele încep în nucleu) 
și cupuliformă (opacifierile încep în straturile posterioare). 

a) Cataracta corticală. Se întilnește în 65% din cazuri, 
boala evoluînd în mai multe stadii: 

— Cataracta incipientă — se caracterizează prin apariția unor 
mici zone de opacifiere, care determină diferite tulburări vizuale, în 
raport cu sediul lor: impresie de văl înaintea obiectelor, o încețare 
difuză a vederii obiectelor îndepărtate, prezența unor puncte negre 
în. cîmpul vizual, apariţia unei ușoare miopii (produsă de intumes- 
cența cristalinului), datorită căreia bolnavul poate renunţa la ochelari, 
poliopie (vederea unui obiect în mai multe exemplare, din cauza pre- 

zenţei mai multor zone de densificare). Scăderea de vedere depinde 
de întinderea și poziția opacităților în raport cu pupila ; opacitățile 
centrale produc o scădere mai accentuată a vederii în cursul zilei, 
din cauza constricției pupilare la lumină ; cînd opacitățile sînt situate 
periferic (opacități cuneiforme venind de la ecuator și convergînd 
către centru, situate în straturile anterioare și posterioare ale cor- 
texului), fenomenele se petrec invers, miozisul permițîndu-i de a uti- 
liza mai bine partea centrală a cristalinului rămasă transparentă. 

La examenul direct și la luminatul lateral, se constată prezența 
de mici pete albe pe fondul negru al pupilei, iar la examenul oftalmo- 
scopic, pete negre pe fondul roșu (fig. 68). La biomicroscop, în cazu- 
rile incipiente, se observă prezenţa unor linii foarte fine, perpen- 
diculare pe suturi (disociaţie lamelară), formaţiuni rotunde, transpa- 
rente (vacuole subcapsulare), fante clare orientate radiar (dehiscența su- 
turilor), opacități radiare cuneiforme cu vîrful spre centru, etc. (fig. 69); 

— Cataracta intumescentă — opacifierea cristalinului progre- 
sează treptat. El își măreşte volumul prin hidratare, împinge înainte 
irisul și reduce C.A., luînd o colorație cenușie-albicioasă. Vederea este 
redusă la perceperea formelor ; cîmpul pupilar are o culoare cenușie, 
iar la examenul oftalmoscopic pupila nu se luminează. Uneori se în- 
tîlnește o ușoară hipertonie. Histologic acest stadiu corespunde unei 
denaturări a celulelor, care se adună în globule morganiene. Crista- 
linul, datorită acestei dezintegrări, capătă o hiperosmolaritate, care 
produce intumescența, dar capsula rămîne impermeabilă la produsele 
de dezintegrare ; 

— Cataracta matură — prin progresiunea afecțiunii, se produce 
o deshidratare a cristalinului, care își recapătă mărimea normală ; 
de asemenea și C.A. revine la profunzimea obișnuită, în schimb opaci- 
fierea devine completă. Datorită acestui fapt, cîmpul pupilar apare 
cenușiu, iar la examenul oftalmoscopic pupila nu se luminează. Ve- 
derea se reduce la percepție luminoasă. Histologic, celulele cristaliniene 
sînt degenerate ; 

— Cataracta hipermatură (cataracta morganiană) — boala con- 
tinuîndu-și evoluția, se produce o lichefiere a zonelor subcapsulare 
ale cristalinului din care cauză nucleul cade în partea declivă a capsulei 
(fig. 70). Cîmpul pupilar capătă o colorație cenușiu-lăptoasă, iar în 
partea sa inferioară se observă o pată gălbuie (nucleul). Bolnavul 
distinge vag formele. Procesul de lichefiere progresînd, cataracta se 
reduce după cîțiva ani la un lichid conţinut într-o capsulă îngroșată ; 
C.A. este profundă. Examenul histologic arată prezenţa în sacul crista- 
linian de cristale de colesterol și de oxalat de calciu. 

b) Cataracta nucleară (25%). Evoluţia sa este mai 
lentă. Bolnavul acuză o scădere de vedere, care se manifestă printr-un 
scotom cenușiu circular. Miozisul mărește tulburarea vizuală, midriaza 


Vacuole 
A 


Fig. 70 


o micșorează prin degajarea periferiei cristalinului încă transparentă. 
La luminatul lateral, cîmpul pupilar este negru ; la examenul oftal- 
moscopic, cu +10D, pe fondul roșu al pupilei, se observă o pată 
neagră. Prin progresiunea bolii, tulburarea cristalinului avansează, 
partea transparentă a cortexului reducîndu-se treptat. În unele cazuri, 
evoluția sa se face spre o cataractă neagră, care constituie o formă 
supramatură a cataractei nucleare, în care cristalinul devine mai întîi 
brun, apoi negru. Culoarea neagră apare în urma oxidării, 
sub influența unei diastaze (tirozinaza), a tirozinei pusă în libertate 
prin transformarea cristalinei în albuminoid. Cataracta brună sau 
neagră se poate confunda cu o tulburare hemoragică masivă a vitro- 
sului. Ea este asociată uneori cu o miopie forte, cu modificări ale 
F.O. și cu un vitros fluid. 

Aea tatott CUPU Or a [109/0. rarte (e 
vedere sînt pronunțate. La luminatul lateral nu se constată nimic 
patologic. La examenul oftalmoscopic, cu +10D, se vede un văl negru, 
care tapetează capsula posterioară. La examenul biomicroscopic se 
constată o opacifiere limitată la stratul subcapsular posterior, care 
la început apare ca o tulburare difuză pulverulentă, repartizată re- 
gulat, pe un plan uniform, apoi ca un strat concav, mai mult sau mai 
puțin gros, interesînd straturile cele mai posterioare ale cortexu- 
lui, tapetînd capsula posterioară. 

d) Opacităţi senile punctate— Se întîlnesc sub 
două forme : opacități punctate albe sau brune ale suturilor axiale 
anterioare, dispuse în lungul ramificaţiilor suturilor și opacități zo- 
nulare concentrice, periferice, pulverulente, dispuse în straturile pro- 
funde ale periferiei scoarței. 

Evoluţia cataractelor senile se face fără fenomene inflamatorii 
sau dureroase. 

DIAGNOSTICUL este ușor şi se bazează pe examenul obiectiv, 
care arată o opacitate caracteristică în cîmpul pupilar, ce evoluează 
la o persoană în vîrstă, pe un ochi liniștit. 

DIAGNOSTICUL diferenţial se face cu opacitățile corneene 
(keratite, leucoame), exudatele pupilare (ocluzia pupilară), opacită- 
tile vitreene (exudate, abcese) și cu glaucomul cronic simplu, din cauza 
reflexului cenușiu al pupilei. Confuzia cataractei cu glaucomul apare 
datorită faptului că ambele afecțiuni apar la persoane în vîrstă și 
evoluează prin scăderea lentă și progresivă a vederii, fără fenomene 
inflamatorii. 

PROGNOSTICUL este bun, deoarece prin intervenție chiru- 
gicală se poate reda bolnavului vederea. 

TRATAMENTUL cataractelor este chirurgical și constă în 
extracția cristalinului opacifiat. Operația se execută în momentul 
cînd reducerea A.V. împiedică bolnavul de la o activitate normală 
(A.V. sub 3/10 la ochiul cu vederea mai bună). Pentru aceasta se cere 
o integritate funcţională a retinei și a nervului optic (percepţie și 
proiecţie luminoasă bună, reflexele normale, E.R.G. normală etc.). 
Operația constă în extracția cristalinului împreună cu capsula sa. 
Ea se poate realiza prin diferite procedee (cu pensa, ventuza, crioex- 
tractorul etc.). Uneori capsula se poate rupe în cursul intervenției 
și atunci se extrage numai conținutul ei (extracția extracapsulară). 

2. Cataractele presemile. Sînt de natură ereditară și se pot împărți 
în două categorii: 

— cataracte asemănătoare cataractelor senile 
survin în cursul celei dea 4 sau a 5 decadă a vieţii, mai frecvent sub 
forma unei cataracte cupuliforme posterioare și au caracter evolutiv ; 

—opacităţi cristaliniene ale adultului— 
sînt dotate cu un potenţial evolutiv foarte redus și au o influență mică 
asupra funcţiei vizuale. Clinic se descriu următoarele aspecte : 

cataracta coronară — este frecventă (25%) și se 
caracterizează prin opacităţi ecuatoriale în formă de măciucă, cu marea 
extremitate îndreptată către centru, de culoare alb-albăstruie, situate 
în straturile corticale profunde ; 

cataracta dilacerată — se manifestă prin opacităţi 
de culoare verzuie sau brună, diseminate, fine, ramificate, uneori 
confluente pe o placă axială, localizate în nucleul adult sau uneori 
fetal ; 

cataracta coerulea —se caracterizează prin opacități 
fine cenușii sau albăstrui, localizate în nucleul fetal sau adult. 


CATARACTELE PATOLOGICE. Apar datorită unei tulburări 
a metabolismului cristalinian, de cauză generală sau locală. 

A) Cataracta patologică de cauză generală. Această cataractă are 
la origine o afecțiune generală sau o intoxicație, survenită la o per- 
soană de vîrstă variabilă. Într-un mare număr de cazuri s-ar datora 
unei disfuncţii a glandelor endocrine. 

Cataracta endocrină este bilaterală și evoluează în 
același strat de fibre ; se disting mai multe varietăţi: 

— cataracta diabetică—este bilaterală, apare la did- 
bet icii tineri și are o evoluție rapidă spre maturitate, îmbrăcînd diferite 
forme; ea se prezintă sub formă de fulgi de zăpadă sau sub formă de 
opacităţi noroase, localizate în straturile anterioare și posterioare. S-ar 
datora modificării presiunii osmotice la nivelul segmentului anterior 
(diminuarea presiunii osmotice a U.A. și creșterea celei cristaliniene) 
și acidozei (prin activarea unor enzime proteolitice cristaliniene) ; 

— cataracta prin hipoglicemie—se caracterizea- 
ză prin opacități lamelare, localizate între fibrele transparente ; 

— cataracta tetanică sau paratireoprivă —se mani- 
festă prin opacități subcapsulare posterioare, adesea policrome. 
Tratamentul cu dihidrotachisterină iradiată dă bune rezultate în 
aceste forme ; 

— cataracta miotonică din boala lui Steinert—afec- 
țiunea se caracterizează prin tulburări musculare, asociate cu tulbu- 
rări endocrine, digestive și respiratorii ; cataracta se prezintă sub două 
forme : opacități de tip Fleischer (puncte albicioase, cenușii, dispuse 
într-o stea situată sub capsula posterioară) sau de tip Vogt (puncte 
albicioase, cenușii, cu sediul în straturile corticale anterioare ale crista- 
linului). Adeseori aceste opacități punctiforme sînt policrome ; cu 
timpul cataracta devine totală, bilaterală. 

Cataractele dermatogene sau sindermatotice—survin 
în diferite afecțiuni cutanate (neurodermită, sclerodermie, prurigo 
diatezic, eczeme cronice) asociate cu tulburări endocrine (tiroidiene, 
genitale). Ar fi vorba de un proces patologic ce interesează simultan 

pielea și cristalinul, ambele derivate din ectodermul primitiv. Catarac- 
tele sindermatotice sînt bilaterale, survin la persoanele tinere iar opa- 
citățile se localizează subcapsular. Se întîlnesc mai frecvent următoa- 
rele forme : 

a) cataracte atopice — apar la persoane de 18—30 ani, suferind 
de o dermatoză (eczemă) cronică și se manifestă prin opacități centrale 
ale capsulei anterioare, sub formă de ecuson, stea sau scut ; 

b) sindromul lui Rothmund — se caracterizează printr-o cata- 
ractă în farfurioară posterioară, policromă, asociată cu o poikiloder- 
mie generalizată ; s-a semnalat asocierea acestei forme cu leziuni 
corneene de tip keratită buloasă ; 

c) sindromul lui Werner — apare la vîrsta de 15—20 ani, printr-un 
aspect îmbătrînit, cu sclerodermie, ulceraţii torpide ale membrelor 
inferioare, tulburări endocrine, cataractă sub formă de opacităţi 
subcapsulare anterioare și posterioare. 

Cataracta în mongoloism (sindromul lui Down sau trisomia 21) — 
se caracterizează prin opacități arciforme, dispuse în jurul nucleului 
fetal. 

Cataracta galactosemică — este bilaterală și începe prin opaci- 
tăți corticale profunde, completate de apariția de vacuole; înainte de 
a ajunge la o opacifiere totală ; uneori ia aspectul unei cataracte zo- 
nulare ; ea poate fi reversibilă dacă se administrează un tratament 
precoce (regim fără galactoză, cu excluderea laptelui și a deriva- 
ților, săi etc.). 

Cataractele toxice — sînt bilaterale și încep sub capsula anterioară. 
Ele survin în intoxicații cu ergotamină (prin făina care conține secară 
cornută), dinitrofenol (conținut în diferite medicamente administrate 
în cură de slăbire), corticosteroizi (după administrarea îndelungată 
pe cale generală), triparanol (utilizat în tratamentul hipercolestero- 
lemiei), clorpromazină (utilizată ca neuroleptic etc.). Se pot întîlni 
cataracte produse de instilațiile de miotice (pilocarpină, mintacol, 
diflupii,  phospholin, tosmilen etc.). 

Cataracte patologice de cauze diverse. Se mai întîlnesc cataracte 
în boli infecțioase (febră tifoidă, variolă, parotidită epidemică, holeră) 
tulburări de nutriție (foamete, război), boala lui Takayasu (sindromul 
fără puls) etc. 

B) Cataractele patologice de cauză locală (cataracte complicate). 
Acestea sînt consecința unor afecțiuni oculare grave. (iridociclite 
subacute. recidivante, oftalmie simpatică, heterocromia irisului, co- 
roidite și corioretinite cronice, retinopatie pigmentară, deslipire de 
retină, miopie forte, glaucom, pseudoexfoliere capsulară etc.). Cel mai 

adesea tulburarea începe la polul posterior, sub forma unor opacități 
floconoase, subcapsulare, dispuse în rozetă, cu o sclipire particulară 
policromă și care invadează progresiv tot cortexul (cataracta coroi- 
diană). Se întîlnește, de asemenea, mult mai rar și o formă nucleară 
(miopie, retinite, glaucom etc.). Unele dintre acestea îmbracă un 
aspect particular. 

— Cataracta cu pseudoexfoliere capsulară — boa- 
lă degenerativă, de origine uveală, se manifestă printr-o cataractă nu- 
cleară, atrofie difuză iriană, prezența de depozite fine dintr-o substanță 
albicioasă, dispusă sub formă de particole pe marginea uveală a pu- 
pilei, în unghiul camerular și pe cristaloida anterioară, unde formează 
un inel sau disc cu marginile festonate la periferie, vizibile după mi- 
driază (fig. 71); boala se complică cu hipertonie în 50% din cazuri. 

— Cataracta din heterocromia lui Fu chs — afecțiune 
degenerativă uveală, ce se caracterizează prin heterocromie iriană, 
precipitate pe fața posterioară a corneei dar fără sinechii, cataractă 
coroidiană, de obicei unilaterală, hemoragie filiformă după  puncția 

C.A. Ea ar fi produsă de o leziune a simpaticului cervical. 


CATARACTA TRAUMATICĂ. Survine în urma unui trauma- 


tism ocular perforant (cauză directă) sau  neperforant (cauză 
indirectă). 

a) Cataracta traumatică directă este consecința unui traumatism 
cu un agent vulnerant (cuţit, foarfece, cui, corpi străini etc.), care a 
perforat capsula cristaliniană, urmat de pătrunderea U.A. în masa 
cristalinului și îmbibarea acesteia. Opacifierea cristalinului este în 
raport cu lărgimea plăgii capsulare ; buzele plăgii se retractă și se ever- 
sează, fibrele cristaliniene, sub influența U.A., se umflă, devin opace, 
fac hernie prin breșa capsulară și se varsă în C.A., unde se acumulează 
sub forma unor mase albe. Din cauza intumescenții cristaliniene sau 
a invadării C.A. cu mase lenticulare, se poate produce blocarea un- 
ghiului de filtrație a U.A., ce are ca urmare apariția unui glaucom 
secundar (dureri periorbitare, reacție ciliară, creșterea T.O. etc.). 

Cataracta traumatică se poate însoți și de alte leziuni endocu- 
lare concomitente (iris, corp ciliar, coroidă, retină etc.) ; dacă agentul 
vulnerant a fost septic, pot surveni procese inflamatorii irido-ciliare 
(iridociclită). 

b) Cataracta traumatică indirectă este consecința unei contuzii 
a ochiului sau a regiunilor osoase învecinate (rebordul orbitar, masi- 
vul malar etc.), care aparent nu a lezat cristaloida. Cataracta poate 
apărea sub diferite forme : opacități subcapsulare diseminate, nodulare, 


PATOLOGIA CRISTALINULUI 101 


punctate, în pînză de paianjen, stelare, în rozetă (fig. 72) sau o opa- 
cifiere totală a cristalinului. Ele survin ca o consecință a imbibiției 
fibrelor cristaliniene, probabil ca urmare a modificărilor permiabi- 


Fig. 71 Fig. 73 


lităţii capsulare sau datorită unei exudații subcapsulare ce pro- 
duce o opacifiere locală a fibrelor. Cataracta traumatică indirectă 
poate fi însoțită și de alte leziuni endoculare (rupturi coroidiene, 
deslipire de retină etc.). 

Cataracta lui Vosius. Este o tulburare pigmentară inelară pe cris- 
taloida anterioară, reprezentind amprenta lăsată de foaia pigmen- 
tară a irisului pe fața anterioară a cristalinului, împinsă înainte de 
șocul de retur. 

Cataracta traumatică se mai poate întîlni în arsurile corneei prin 
caustice (acid clorhidric), înțepături de albină, paraziți ai cristali- 
nului (filarie), corpi străini oxidabili (cataracta siderotică sau cal- 
cozică). 

Tratamentul cataractei traumatice este chirurgical. El constă în 
tratamentul plăgii perforante și a procesului infecțios, iar după stin- 
gerea acestuia în extracția cristalinului opacifiat. În caz de glaucom 
secundar, se intervine imediat evacuîndu-se masele cristaliniene opaci- 
fiate. În cataractele contuzive, se va face extracția cristalinului opac. 


CATARACTA PRIN AGENȚI FIZICI. Numeroși agenţi fizici, 
acționînd asupra cristalinului, pot produce prin diferite mecanisme 
patogenice opacifierea acestuia, după un timp variabil de la data 
iradierii ; tulburările depind de cantitatea, intensitatea, timpul de 
expunere şi natura radiațiilor. 

a) Cataracta calorică. Survine după expunerea la raze infraroșii 
(sticlari, topitori, sudori etc.). Ea începe la polul posterior al crista- 
linului sub formă de plaje floconoase, strălucitoare, care s-ar datora 

unui proces de coagulare și aglutinare a proteinelor cristaliniene ; 
alteori, se observă o exfoliere lamelară a cristaloidei anterioare. 

b) Cataracta electrică. Apare după o electrocutare (fulger, curent 
de înaltă tensiune) și se manifestă prin apariţia de opacifieri arciforme, 
dispuse concentric, în vecinătatea ecuatorului sau ca o opacifiere cupu- 
liformă posterioară, cu reflexe sclipitoare subcapsulare, care se datorește 
unei tulburări a permiabilității capsulare. 

c) Cataracta prin radiatii ionizante (raze X, gama, beta, neutroni, 
bombă atomică etc.). Ea este situată mai ales la nivelul polului pos- 
terior, fiind formată din granulații mici, albicioase, subcapsulare, 
care devin din ce în ce mai dense și se înconjoară de vacuole, iar ulte- 
rior invadează tot cristalinul. Ele apar ca o consecință a lezării zonei 
germinative a epiteliului subcapsular, care va produce fibre anormale. 

La copil, cataracta apare foarte rapid după iradiere; fetusul 
este și mai sensibil încît o radioscopie a abdomenului unei femei în- 
sărcinate în primul trimestru, poate determina apariția unei cata- 
racte. 

CATARACTA SECUNDARĂ SAU REZIDUALĂ. Consti- 
tuie o opacitate membranoasă, care survine tardiv, după extracția 
uneia din formele de cataractă descrisă anterior (congenitală, senilă, 
patologică sau traumatică), prin opacifierea resturilor lenticulare și 
capsulare rămase după intervenţie și prin proliferarea celulelor epi- 
teliale care dau naștere la fibre patologice opace (fig. 73). Bolnavul 
se plînge de o scădere progresivă a vederii. La luminatul lateral se 
văd benzi groase, încrucișate, iar între ele găuri negre luminate în 
roșu la examenul oftalmoscopic. Ea este formată din cristaloida pos- 
terioară îngroșată, la care se adaugă resturi din cristaloida ante- 
rioară, din fibrele cristaliniene (fascicole ca zăpada) ale căror virfuri 
se pierd în U.A. (lentoizi). Se observă de asemenea uneori un cior- 
chine de formațiuni kistice globuloase (perlele lui Elsching,) formate 
prin proliferarea celulelor epiteliale ecuatoriale. Frecvent, capsula 
anterioară se răsucește în regiunea ecuatorială pînă ce vine în contact 
cu cea posterioară, închizînd în modul acesta celul_ le ecuatoriale active 
şi fibrele cataractate; proteinele alterate de U.A. sînt izolate printr-o 
proliferare epitelio-capsulară care unește capsula anterioară de cea 
posterioară, într-o formațiune — inelul lui Soemmering, care în unele 
cazuri poate rămîne retro-irian, în altele se poate retracta către cen- 
trul pupilei, unde poate forma o veritabilă placă capsulară, compor- 
tînd adesea zone calcificate. 

Tratamentul constă în extracția cu pensa a cataractei secundare 
(capsulectomie) sau în discizia ei (capsulotomie). 

CATARACTA REGRESIVĂ SAU MEMBRANOASĂ. Este 
constituită de un cristalin redus la capsula sa și o parte din epiteliu, 
în urma resorbției progresive a fibrelor cristaliniene (copil sau adult 
tînăr). 

Tratamentul constă în extracția membranei. 


B) Deplasările cristalinului 


Poziţia normală a cristalinului este îndărătul irisului, în foseta 
patelară, în dreptul pupilei, centrat pe axul vizual. El poate suferi 
o deplasare sau ^ dislocare Există două tipuri de deplasări : 

— congenitală — ectopia — care este o malformație ce intere- 
sează un cristalin dezvoltat anormal și rămas într-o poziție anormală ; 
ea poate fi izolată sau asociată și cu anomalii generale (sindromul 
Marfan, sindromul Marchesani etc); uneori cristalinul ectopic își 
poate completa deplasarea, luxiîndu-se înainte sau îndărăt, spontan 
sau sub influența unui șoc traumatic ; 

— dobîndită — subluxația sau luxația — care constituie o de- 
plasare secundară a unui cristalin de volum normal și dezvoltat într-o 
poziție normală. 

Subluxaţiile sînt dislocări în care cristalinul este menținut par- 
tial în loja sa. 

Luxaţiile sînt deplasări în care cristalinul a părăsit complet loja. 

Deplasările de cristalin pot apărea datorită unor cauze patolo- 
gice: miopie forte, cataractă supramatură, cataracte coroidiene, 
tumori ale corpului ciliar etc. (luxaţii și subluxații spontane), sau 
ca urmare a unor traumatisme oculare violente. 

1. Subluxațiile cristalinului 

Acestea sînt descoperite uneori întîmplător, alteori după o con- 
tuzie oculară pe un ochi predispus. Ele se caracterizează prin scăderea 
A.V. (astigmatism, miopie posttraumatică), deformarea obiectelor, 
diplopie monoculară, în cazul cînd cristalinul lasă liber o parte din 
cîmpul pupilar (fig. 74). La luminatul oblic se constată o ușoară 
tremurătură a irisului (iridodo nezis), modificarea profunzimei C.A. 
(mai profundă într-un sector, mai redusă în altul), deformarea pupilei 
(ovalară), plisări ale suprafeţei iriene într-un sector, formînd cute 
concentrice cu pupila, o semilună neagră deasupra marginei cenușii 
a cristalinului (zona afakă), pierderea paralelismului secțiunilor optice 
corneo-cristaliniene, hernii de vitros, prin ruperea fibrelor zonulare. 
La examenul F.O. se observă de obicei două papile de mărime și 

claritate diferită, din cauza refringenţei inegale a celor două zone 
pupilare. 
Complicaţii : cataractă, irită, glaucom secundar. 


Fig. 75 


TRATAMENTUL constă în expectativă, miotice, iar în caz 
de complicaţii în extracția cristalinului. 

2. Luxaţiile cristalinului 

Se pot produce înainte în C.A., îndărăt în vitros, iar în caz de 
ruptură sclerală traumatică sub conjunctivă sau chiar înafara globului 
ocular (luxaţii extraoculare). 

a) Luzaţia. cristalinulu tin CA „(fig 75)senana- 
festă prin congestie perikeratică, tulburarea edematoasă a corneei, 
cu pliuri ale descemetului, creșterea profunzimei C.A., prezența crista- 
linului în C.A. sub aspectul unei picături mari de ulei ale cărei margini 
strălucesc de partca opusă direcției razelor de lumină și prin transpa- 
rența căreia se observă irisul. Vederea este foarte scăzută. Boala se 
complică de hipertensiune oculară acută, datorită unui blocaj a cir- 
culației U.A. la nivelul pupilei, ce antrenează împingerea înainte a 
bazei irisului care produce și un blocaj trabecular. 

TRATAMENTUL constă în extracția cristalinului luxat. 

b) Luxaţia cristalinului în vitros (fig. 76) se 
manifestă prin iridodonezis, creșterea profunzimei C.A., pupila nea- 

eră, absența cristalinului în cîmpul pupilar unde herniază vitrosul 
sub forma unui văl mobil (lipsa spectrului cristalinian la biomi- 
croscop). La examenul oftalmoscopic, cu +10D, se observă o masă 


Fig. 76 Fig. 77 


lenticulară, semitransparentă sau cenușie, fixă sau mobilă, situată în 
partea declivă a F.O. Luxaţia în vitros se poate complica cu irido- 
ciclită, glaucom secundar. 

TRATAMENTUL constă în expectivă dacă cristalinul luxat este 
bine tolerat, în caz contrar, se va proceda la extracția lui. 

c) Luxaţia sub conjunctivală a cristalinului (fig. 77) 
se manifestă prin edem palpebral, chemozis, hemoragii, hiphemă, 
hipotonie, ruptură sclerală concentrică cu limbul, de obicei în cadranul 
supero-nazal; după dispariţia fenomenelor reacţionale se observă o 
ridicătură globuloasă sub conjunctiva bulbară. 

TRATAMENTUL constă în incizia conjuntivei, extracția crista- 
linului luxat și sutura plăgii sclerale. 

Alte forme de luxaţii extraoculare se pot observa în ulcerele 
corneene perforante, keratoplastie perforantă, scleromalacie perfo- 
rantă. 


PATOLOGIA VITROSULUI 


Particularități anatomo-fiziologice 


Vitrosul este un gel transparent, neomogen, viscos, care ocupă 
cavitatea posterioară a ochiului, constituind masa principală a aces- 
tuia. El are formă sferoidală și este învelit într-o membrană de con- 
densare periferică (hialoida). Vitrosul se mulează pe țesuturile care 
delimitează cavitatea vitreană (fața posterioară a cristalinului, fas- 
cicolul posterior al fibrelor zonulare, corpul ciliar, ora serrata, retina și 
papila). Raporturile sale se fac prin intermediul hialoidei, care se îm- 
parte într-o hialoidă anterioară și o hialoidă posterioară. 

Hialoida anterioară, subţire și fragilă, este lipită de fața poste- 
rioară a cristalinului, formînd o depresiune cu diametrul de 5 mm 
(foseta patelară) ; la copii și adolescenţi există o aderență inelară, 
lată de 0,5 mm, între cristaloida posterioară și hialoidă (ligamentul 
hialoido-capsular al lui Wieger). Spaţiul care separă cristalinul de 
hialoidă este virtual (spaţiul retro-lenticular al lui Berger) ; cu vîrsta, 
ligamentul lui Wieger dispare progresiv și foseta patelară se lărgește 
și se adîncește. Hialoida anterioară trece apoi pe deasupra fascico- 
lului de fibre posterioare ale zonulei, fără să adere, fiind separată de 
acesta de un spaţiu virtual (spaţiul retro-zonular al lui Petit) ; ea for- 
mează limita posterioară a camerei posterioare. Mai îndărăt hialoida 
anterioară descrie o curbă cu convexitatea înainte, care urmează 
sinozitățile proceselor ciliare ; tapetează apoi pars plana și se termină 
la 2 mm, înaintea orei serrata. Spaţiul care o separă de hialoida pos- 
terioară formează baza vitrosului, lată de 1,5—2 mm, a cărei lărgime 
crește cu vîrsta. 

Hialoida posterioară acoperă retina, de la marginea posterioară 
a bazei vitrosului, situată la nivelul orei serrata, pînă la marginea 
papilei. unde aderă de retină, reflectîndu-se într-o membrană inter- 
vitreană, care delimitează un tub central — canalul lui Cloquet 
(fig. 78). 

După unii cercetători, hialoida posterioară ar trece în punte 
pe deasupra papilei delimitînd un spațiu prepapilar (aria prepapilară 
al lui Martegiani), care formează partea posterioară a canalului lui 
Cloquet. 

Fig. 78. — 1. Cornee; 2. Camera an- 
terioară ; 3. Iris; 4. Cristalin; 5. Ca- 
meră posterioară; 6. Corp ciliar; 7. oară ; 3. Plicata inferioară; 4. Re- 
Porțiunea anterioară a hialoidei; 8. giunea sacilor; 5. Sistemul radial 
Baza  vitrosului şi  ora-serrata; 9. principal 

Sclera ; 10. Coroida; 11. Retina; 12. 

Zonula ; 13. Porțiunea patelară a hialoi- 

dei; 14. Hialoida posterioară; 15. 

Plicata Vogt; 16. Canal Cloquet; 17. 

Aria Martegiani ; 18. Ligamentul Wieger 


Fig. 79. (după Bausacca) — 1. Ca- 
nalul Cloquet; 2. Plicata superi- 


„___ Hialoida prezintă numeroase aderențe cu țesuturile din jur: 
ligamentul hialoido-capsular al lui Wieger, care fixează solid vitrosul 
de cristalin la copil și adolescent, baza vitrosului, situată în regiunea 
orei serrata, aderențele vitreo-maculare, foarte fine și aderenţa peri- 
papilară. 

„__ Vitrosul conține un sistem central sau canalul lui Cloquet-Stil- 
ling, în jurul căruia se aranjează un sistem de membrane inter-vitreene 
(plicata), zone de saci, sistemul radiar principal și cortexul (fig. 79). 
Canalul lui Cloquet sau canalul hialoidian este un tub sinusoidal, 
median, cu direcția antero-posterioară, care ia naștere la nivelul pa- 
pilei printr-o extremitate lărgită în pilnie (aria lui Martegiani), apoi 
se îngustează treptat, pentru a se lărgi din nou la nivelul polului 
posterior al cristalinului (aria lui Vogt). Conţinutul canalului hialoia 

dian apare normal optic vid; el este format din vitrosul primitiv, 
fiind foarte transparent și mai lichid ca vitrosul definitiv. Uneori, 
în interiorul său, pot persista vestigii din sistemul hialoidian. 

Sistemul de plicata este format dintr-o grupă de condensări 
pseudo-membranoase suprapuse, care delimitează zone cu aspect 
de saci (fig. 79). 

Cortexul este o lizieră de condensare albicioasă la periferia 
vitrosului. Sistemul radiar principal este reprezentat de o serie de 
benzi mergînd de la cortex la canalul lui Cloquet. 

Aceste structuri reprezintă mai curînd un aspect biomicroscopic 
decît o realitate anatomică. 

Greutatea vitrosului reprezintă 3/4 din cea oculară, iar volumul 
2/3 (4 ml) ; ph=7,7—7,8 ; densitatea 1,0053 ; indice de refracție = 1,335. 

Vitrosul este un țesut mezenchimatos, nevascularizat, ce cuprinde : 

— o tramă formată prin încrucișarea în toate sensurile de fibrile 
fine de colagen, de slabă periodicitate, neanastomozate, mai dense 
la periferie ; 

— o substanță fundamentală și 

— celule conjunctive (fibrocite și hialocite). 

Substanța fundamentală este formată din mucopolizaharide, sub 
formă de acid hialuronic, repartizat neregulat în ochiurile rețelei de fi- 
brile de colagen. Moleculele de acid hialuronic încărcate negativ, au o 
structură foarte hidrofilă, ceea ce le permite de a fixa o mare canti- 
tate de apă. Celulele sînt dispuse la periferia vitrosului într-un 
singur strat. Vitrosul mai conține proteine, săruri și o mare cantitate 
de apă liberă (99%). 

Fiziologia vitrosului este dominată de activitatea metabolică a 
hialocitelor, care fac sinteza acidului hialuronic. Ele posedă o enzimă 
tromboplastică și o enzimă fibrinolitică. Prin structura sa, vitrosul se 
opune migrației de celule sau de elemente netigurate. 

Vitrosul constituie un ţesut de susținere și o zonă de schimburi 
metabolice cu tesuturile vecine. El susține, prin masa sa, corioretina, 
sclera și cristalinul, amortizează mișcările și șocurile oculare Și pro- 
tejează retina de variațiile de temperatură. Gelul vitrean participă 
la schimburile metabolice cu sîngele și țesuturile peri-vitreene (cris- 
talin, retină). Transparenţa vitrosului depinde de echilibrul dintre 
trama colagenă și moleculele de acid hialuronic. 

Metode de examen 


Examenul oftalmoscopic direct, plan cu plan, de la papilă la fața 
posterioară a cristalinului, cu lentile convexe de la 0 la + 15D permite 
a aprecia importanța și sediul leziunilor vitreene. Se poate, de ase- 
menea, utiliza oftalmoscopia indirectă, carepermite o vedere stereosco- 
pică și un cîmp vizual mai întins. 

Examenul vitrosului se poate face și la lampa cu fantă, pe un 
ochi cu pupila în midriază, cu un fascicol luminos foarte intens, făcînd 
să varieze cît mai mult posibil direcția de iluminare și focalizarea 
microscopului. Se poate utiliza în acest scop și sticla cu 3 oglinzi a lui 
Goldmann care mărește cîmpul de explorare. Limita anterioară 
a vitrosului este foarte vizibilă la afak; la persoanele avînd crista- 
linul în poziția sa normală, nu este vizibilă decît în afara liniei stră- 
lucitoare a ligamentului hialoido-capsular. Se poate observa tractusul 
hialoidian ; el apare sub forma a două membrane argintii, plisate, 
atîrnînd la oarecare distanță îndărătul cristalinului și limitînd evaziunea 
anterioară a canalului lui Cloquet ; în interiorul lor se pune în evidență 
un ușor Tyndall. Ele se îndreaptă mai întîi în jos, pentru a urca apoi 
și a atinge partea profundă a ochiului, către regiunea prepapilară. 
Masa vitreană se prezintă ca o alternanță de benzi clare și striate, 
formînd văluri mobile la mișcările ochiului, care urmează, mai mult 
sau mai puțin, sinuozitățile tractusului vitrean. 


Semiologie 


În stare patologică, în vitros se pot observa fie tulburări de 
transparență, fie tulburări ale raporturilor sale fiziologice. 

Orice modificare de structură sau orice elemente străine pătrunse 
în vitros împiedică trecerea razelor luminoase și proiectează umbra 
lor pe retină. Ele sînt percepute de examinator sub formă de opaci- 
tăți mobile, iar de bolnav, ca niște umbre ce se mișcă în cîmpul său 
vizual, mai ales la mișcările ochiului. Aceste opacități, dacă sînt dense 
sau mari, diminuă transparenţa vitrosului și determină o scădere de 
vedere. Etiologic, opacităţile vitrosului se pot împărți în 3 grupe 
(Duke-Elder) : 

— resturi congenitale din sistemul vascular hialoidian ; 

— opacități endogene : coagulări ale coloizilor alcalini ai. ge- 
lului vitrean, depozite cristaline (sinchisis scînteietor, sinchizis asteroid); 

— opacități exogene: coagulări proteice (plasmoidul vitrean), 
celule exudative, sînge, celule tisulare (epiteliale, gliale, histiocitare), ces 

lule tumorale, pigment (melanic, hematic). Tulburările de transpa- 
rență se pot observa de la o simplă exagerare a tyndallului vitrean, 
produsă de particule ce reflectă lumina, localizate fie în partea an- 
terioară, retro-cristaliniană, fie în partea posterioară, imediat înaintea 
limitantei interne, la veritabile exudate, situate mai ales în partea 
inferioară, în regiunea lui pars plana și care pot lua în unele cazuri 
patologice (uveită posterioară), aspectul de ouă de furnici. Uneori se 
observă opacități fibrilare, rezultînd din aglomerarea de fibre vitreene 
sau din elemente figurate embrionare (resturi din sistemul hialoidian), 
parazitare (cisticerc) sau dobîndite (operculi retinieni sau neovase cu 
dezvoltare anterioară). La examenul oftalmoscopic se pot, în anu- 
mite stări patologice, observa corpusculi foarte refringenți, mai frec- 
vent de culoare gălbuie, diseminați în toată masa vitrosului sau 
localizaţi într-un sector (sinchizis). Se pot de asemenea întîlni hemo- 
ragii fie localizate în spaţiul retro-cristalinian, în canalul lui Clo- 
quet, în spațiul preretinian (hemoragii în cuib de rindunică, cu nivel 
orizontal), fie difuze, împiedicînd complet examenul retinei : acestea 
pot produce bride sau tractusuri vitreene, care pleacă mai adesea de 
la periferia vitrosului și se fixează într-un punct al retinei, consti- 
tuind astfel zone periculoase de tracțiune. 

Tulburările raporturilor sau aderențelor fiziologice constau în 
special într-o decolare posterioară a vitrosului, în care caz hialoida 
posterioară reflectînd lumina, devine vizibilă sub forma unui reflex 
mătăsos. Ea apare foarte fină la tineri și mai groasă la persoanele în 
vîrstă ; uneori conține un flocon prepapilar, ceea ce constituie un semn 
indirect de decolare vitreană posterioară. Spaţiul retrovitrean, în 
general optic vid, poate prezenta în unele stări patologice un tyndall, 
mai mult sau mai puțin accentuat. Adesea hialoida decolată atîrnă 
vertical, foarte aproape de fața posterioară a cristalinului (colaps 
vitrean) ; în acest caz, vitrosul colabat prezintă de obicei o densifi- 
care și o degenerescenţă fibrilară. 

Vitrosul reacționează la diferiți agenţi patogeni prin aderențe 
localizate, lichefiere, decolare, organizare, retracție. 

Atecţiunile vitreene pot fi de natură congenitală, degenerativă, 
inflamatorie, traumatică, cicatricială, parazitară. 

AFECȚIUNILE VITROSULUI 


Atecţiuni congenitale 


Resturile vitrosului primitiv și ale arterei hialoide, ce nu au urmat 
involuția normală, produc tulburări de vedere (pete, puncte negre, 
membrane fine, ce urmează mişcările ochiului, etc.). 


1. Persistența arterei hialoide. Este de obicei parțială și se ma- 
nifestă prin prezența de tronsoane, mai mult sau mai puțin întinse, 
din rețeaua hialoidiană (cordon întins de la papilă la polul posterior 
al cristalinului, uneori permeabil, văluri sau filamente conjunctive 
dense, inserția anterioară sau posterioară a arterei, chisturi, etc.). 

2. Persistenţa vitrosului primitiv. Se întîlneşte de obicei pe ochi 
microitalmi ; pupila este ocupată de o masă albicioasă retro-crista- 
liniană, mai groasă în centru, pe care se termină artera hialoidă, 
înconjurată de teaca sa mezenchimatoasă. În. cîmpul pupilar, dacă 
cristalinul este transparent, se văd procesele ciliare trase și alungite. 
La examenul biomicroscopic se constată prezența de vase. Vitrosul 
primitiv se poate hiperplazia determinînd un glaucom secundar. 


Afecţiuni degenerative 


Degenerescenţa vitrosului este determinată de tulburările me- 
tabolice care interesează cele două componente principale ale sale, 
acidul hialuronic și fibrele colagene. Acidul hialuronic se poate depo- 
limeriza sau precipita, moleculele sale pierzindu-și calitățile lor arhi- 
tectonice ; în același timp, fibrele colagene, care nu mai sînt menținute 
de moleculele de acid hialuronic, se apropie unele de altele și se aglo- 
merează progresiv ; ele se pot lichefia și dispare. Vîscozitatea gelului 
vitrean este perturbată, el devine mai lichid, pierzându-și rolul său 
amortizor ; pe alocuri vitrosul dispare și se formează pungi unde se 
acumulează un lichid foarte fluid, asemănător U.A. Degenerescența 
poate fi provocată de cauze foarte variate : exces de gaz carbonic şi 
de substanțe ionizante, prezența de toxine, corpi străini, sînge, in- 
flamatii, ultrasunete. Există două forme de lichefiere a vitrosului, 
una primitivă, care se întîlneşte în cursul proceselor spontane, alta 
secundară unui traumatism. Lichefierea vitrosului se întovărășește 

de opacităţi care atrag atenția bolnavului ; el se plînge că vede tre- 
cînd înaintea ochilor, mai ales cînd privește o suprafață albă, muș- 
te, păianjeni, fire de păr, etc. (miodesopsii), de care caută să se deba- 
raseze prin clipit sau frecîndu-și ochii, pînă ce-și dă seama că ele se 
găsesc în interiorul globilor oculari. Degenerescența vitrosului se ob- 
servă în diferite stări patologice. 

1. Degenerescența senilă — este o modificare spontană, evolutivă, 
care se manifestă printr-o lichefiere centrală și o aglutinare a fibre- 
lor colagene la periferie. La examenul biomicroscopic se constată 
dispariția structurii vitrosului și prezența de filamente scurte, nere- 
gulate, întreţesute sau aglomerate, foarte mobile la mișcările globului 
ocular (degenerescenţă micro-fibrilară sau granulo-filamentoasă). 

2. Degenerescența miopică — considerată ca un fel de îmbătrînire 
prematură a țesutului vitrean, se manifestă tot printr-o degenerescență 
microfibrilară, dar de apariție mai precoce și mai marcată. 

3. Decolarea posterioară de vitros — se prezintă sub două forme, 
o formă generalizată și o formă localizată. Forma generalizată, este 
cea mai frecventă și este consecința unui fenomen de lichefiere ; 
după un timp de evoluţie vezicula de lichid se mărește regulat și se 
apropie de peretele hialoidian pînă ce-l perforează, punînd astfel în 
comunicație cavitatea vitreană cu spaţiul virtual cuprins între hialoida 
posterioară și limitanta internă ; lichidul conținut în interiorul cavi- 
tăţii vitreene, trece îndărătul hialoidei posterioare, producînd o de- 
colare posterioară a acesteia. Acest accident se manifestă prin apariția 
brutală a unui nor dens de muște zburătoare, precedat de cîteva fos- 
fene, care traduc tracţiunile asupra retinei, apariţia unui văl în partea 
antero-inferioară a ochiului, pe axul optic. La biomicroscop se vede 
o fină membrană (hialoida posterioară), ce atîrnă vertical și separă 
masa vitreană situată înainte (sediul unei degenerescențe fibrilare), 
de o zonă posterioară optic vidă ; în centrul acestei membrane se 
observă o opacitate inelară (floconul peri-papilar). Forma localizată 
constituie o reacţie la o inflamație corio-retiniană limitată ; aceasta 
produce o decolare posterioară a vitrosului, între hialoida posterioară 
și limitanta internă, unde se acumulează un lichid hiperalbuminos 
și elemente celulare, care se dispun pe fața posterioară a hialoidei 
decolate. 

4. Sinchizisul scînteietor — este o alterare patologică bilaterală 
a vitrosului, care nu se întovărășește de tulburări vizuale, fiind desco- 
perită întîmplător. Ea survine în jurul vîrstei de 40 ani și se carac- 
terizează prin prezența de numeroase particole strălucitoare, mo- 
bile pe fondul roșu al pupilei. La examenul biomicroscopic elemen- 

tele sînt de un alb strălucitor („stele în noapte“), cu marginile puţin 
anghiulare și mai numeroase în partea declivă ; ele sînt formate din 
particole strălucitoare (cristale de colesterol) (fig. 80). 


5. Sinchisisul asteroid, albescens sau nivea, hialoza asteroidă 
(boala lui Benson) — se întîlnește la bătrîni și se caracterizează prin 
prezența de particole rotunde sau alungite, mai puţin strălucitoare ca 
în forma precedentă, ce se aranjează în șiraguri sau în ciorchini, de 
culoare gălbuie, mobile pe loc, ca și cum ar fi reținute de trama fi- 
brilară (fig. 81) ; corpusculii sînt formaţi din particole lipidice (stearat 
și palmitat de calciu sau sodiu). 

6. Amiloza vitreană — se manifestă prin prezența de amiloză, 
sub formă de depozite albicioase, cu aspect vătos, localizate în veci- 
nătatea retinei; cînd sînt în cantitate mai mare produc opa cități 
ale vitrosului, care dau o scădere importantă de vedere. Ea ar fi lo- 
calizarea vitreană a unei amiloze familiare ereditare, primitive. 


Hialita hemoragică 


Hemoragiile intravitreene provin din vasele corpului ciliar, co- 
roidei sau retinei. Ele pot fi de origine traumatică sau medicală (hi- 
pertensiune arterială, retinită diabetică, afecțiuni hemoragice, boala 
lui Eales etc.). Există foarte numeroase tipuri, de mărime variabilă, 
de la o mică sîngerare limitată, pînă la o invadare masivă a cavității 
vitreene. Forma hemoragiei depinde de starea anterioară a vitro- 
sului și de importanța ei ; ea poate fi situată anterior, în foseta patela- 
ră, posterior, între retină și vitros, central, pe traiectul canalului 
lui Cloquet sau chiar în masa vitrosului. 


8 — Oltaimologie practică vol. II 

Aceste hemoragii suprimă orice vedere pînă la rezorbția lor, 
parţială sau totală ; pupila este dilatată, neclarificabilă, dînd © opa- 
citate completă a licărirei pupilare ; examenul oftalmoscopic este 
imposibil, iar examenul biomicroscopic arată globulele roșii. Sîngele 
se prezintă în vitros sub două aspecte fie coagulat, fie sedimentat. 
Cînd hemoragia nu este prea abundentă şi se produce Într-un vitros 
normal, sîngele se coagulează și rezorbția sa va fi lentă ; dacă se pro- 
duce într-un vitros lichefiat și colabat survine o hemodiluție și o sedi- 
mentație globulară iar rezorbția va fi mult mai rapidă. Sîngele într-un 
vitros normal provoacă o dezagregare proteică, ceea ce are drept 
urmare lichiefierea sa. Rezorbția hemoragiei variază cu tipul său ; 
în caz de coagul vitrean, fibrina este lizată de o enzimă existentă în 
hialocite, iar hematiile sînt distruse fie prin liză spontană, fie prin 
fagocitoză, de către macrofage. Se produce o aglomerare a fibrelor 
de colagen și o degradare prin precipitarea, apoi polimerizarea aci- 
dului hialuronic. Zona invadată de hemoragie se lichifează și conco- 
mitent se produce o organizare a vitrosului, prin bride și valuri alb- 
gălbui. Aceste hemoragii pot duce la o sideroză retiniană datorită 
ferului din hematii. 


Hialite inflamatorii 


Inflamațiile vitrosului pot fi nesupurate și supurate. 

Inflamația nesupurată a vitrosului antrenează modificări de 
gravitate variabilă. Reacţia inflamatorie, de cele mai multe ori con- 
secința unei inflamații acute a uveei, produce fenomene de aderențe, 
de lichefiere și de organizare, care duc la opacifieri. Inflamaţiile dis- 
crete sau moderate, duc la o tulburare vitreană legată de mai multe 
mecanisme : aflux de celule, fenomene de denaturare a țesutului co- 
lagen și a acidului hialuronic, creșterea procentului de albumină ȘI 
fibrină, lichefiere etc. Vitrosul apare la examen noros, datorită unei 
pulberi de granulații albicioase, foarte fine, mai mult sau mai puțin 
dense, ondulînd pe loc, fiind animate de o ușoară mișcare și care dau 
o încetare, mai mult sau mai puţin accentuată a vederii, în funcție de 
abundența și densitatea lor. Modificările vitreene consecutive infla- 
maţiei, cuprind aderenţe între corio-retină și hialoida posterioară, 
dezvoltarea de membrane intra-vitreene, rigide și opace, prezența 
între membrane a vitrosului degenerat, decolare vitreană localizată, 
modificări ce duc la diminuarea vederii. Uneori, vitrosul se clarifică 

dar pot rămîne zone de lichefiere localizată ; alteori, evoluția se face 
către organizarea vitrosului prin false membrane și cloazonări. 

Hialitele supurate sînt provocate de dezvoltarea intravitreană de 
microorganisme introduse pe cale endo- sau exogenă. Ele se prezintă 
sub o formă acută (supurația în masă a vitrosului sau panoftalmia) și o 
formă subacută (pseudogliomul). Se poate întîlni și o formă subacută 
tardivă, consecința unei infecții cu micoze. 


Afecţiuni traumatice 


Contuziile globului ocular, dacă sînt puțin intense, pot determina 
accentuarea tyndallului vitrean, datorită unei tulburări difuze prin 
hiperalbuminoză. Dacă șocul este ceva mai violent se produce o he- 
moragie care se rezoarbe foarte lent și poate duce la organizar ea vi- 
trosului ; uneori, șocul produce o hernie a vitrosului în C.A Plă gile 
penetrante, fără corpi străini, produc hernii externe de vitros sau 
sinechii vitreo-corneene. Traumatismele perforante provoacă dezorga- 
nizarea și lichefierea vitrosului, pe traiectul agentului perforat, con sti- 
tuirea unui sistem de bride cu punct de plecare parietal, ruptură 
retiniană. Traumatismele perforante cu retenţie de corpi străini au 
drept consecință o lichefiere a vitrosului, apariția de bride și eventu al, 
o decolare secundară de retină ; dacă corpii străini sînt septici se pro- 
duce o infecție a vitrosului. Corpii străini metalici produc o impregnare 
cu oxizi (sideroză, calcoză). Uneori în vitros pătrund vezicule de aer. 


Organizarea vitrosului 


Mai adesea se constată prezența de bride vitreene, care apar ca 
urmare a unei inflamații, pătrunderi de corpi străini, hemoragii sau 
supradozaj terapeutic (diatermocoagulare, fotocoagulare, crioterapie 
etc.) ; ele sînt de origine conjunctivală și se formează plecînd de la di- 
ferite celule conjunctive (fibrocite vitreene, celule episclerale sau sanguine 
etc.). Bridele vitreene pot proveni și din aglomerarea de fibrile colagene. 
Alături de bride, se observă membrane, de grosime și întindere va- 
riabilă, secundare unei hemoragii sau unei inflamații. Se poate în- 
tilni o membrană ciclitică fibro-vasculară, provenind din corpul ciliar, 
ca urmare a organizării fibroase a unui exudat apărut în cursul unei 
inflamații subacute și care dublează uneori înainte hialoida anterioară. 

O altă formă de organizare a vitrosului este neohialoida, care 
constă în formarea, după ieșire de vitros, a unei noi hialoide, probabil 
datorită unei condensări vitreene, în legătură cu o inflamație atenuată. 

Retracţia vitrosului 


Este un mod evolutiv particular de decolare de retină. Se întil- 
nește în caz de hemoragii vitreene, intervenții chirurgicale repetate 
pentru decolare de retină, hialite grave, traumatisme vitreene cu 
pătrun derea de corpi străini, hemoragii, contuzii. Clinic se constată 
existența unui pliu cicatricial preecuatorial, în dreptul căruia se găsește 
retina îngrămădită în pilnie. 


Paraziţii vitrosului 


Paraziții vitrosului. Cisticercul, larva teniei solium, poate ajunge 
pe cala sanguină în țesuturile oculare. El se poate localiza sub 
retină și în acest caz apare la oftalmcescop ca o proeminență chistică, 
subretiniană, rotunjită, alb-albăstruie, cu limite nete, animată de 
mișcări ondulatorii lente, în interiorul căreia se constată o pată cen- 
trală mobilă (scolexul). Cisticercul poate pătrunde în vitros, unde apare 
ca o veziculă sferică, translucidă, mobilă, cu marginile irizate, ani- 
mată de mișcări ondulatorii spontane, pe a cărei suprafață se observă 
uneori scolexul. Cisticercul intraocular se complică de fenomene infla- 
matorii uveale, cu participare vitreană, putînd duce la pierderea 
ochiului. 

Echinococul se întîlnește foarte rar în vitros, unde provoacă feno- 
mene hipertensive. 

Filariile se prezintă ca filamente extrem de mobile. 

În vitros se mai pot găsi formaţii tumorale, care provin din ţe- 
suturile din jur (corp ciliar, retină, coroidă). 

Tratamentul opacităţilor vitreene. Se adresează în primul rînd 
afecțiunilor care le-au produs. Pentru clarificarea vitrosului se uti- 
lizează injecții subconjunctivale cu o soluție hipertonică de. CINa 1— 
6%, (0,10—0,50 cc), instilații de dionină 1—5%, aplicații de căldură, 
etc., care activează circulația și ajută la rezorbţia lor. Se recomandă 
de asemeni auto-hemoterapie, hiperpirexie artificială, osmoterapie pe 
cale generală, iar în ultimul timp substanțe lipotrope (methicol, lipo- 
zym etc.), ultrasunete, fotocoagulare. Pe cale chirurgicală s-a reco- 
mandat înlocuirea vitrosului cu I.c.r., vitros proaspăt de cadavru, 
vitros liofilizat, acid hialuronic, soluție ClNa 9%, aer etc. Tot pe 
cale chirurgicală se face și extracția corpilor străini și a paraziților, 
secțiunea bridelor sau coagularea neovaselor. 


Dai 

Particularităţi fiziologice 


Tensiunea oculară (T.O.) sau oftalmotonusul, este rezultanta 
stării de echilibru dintre conținutul ochiului și elasticitatea pereţilor 
săi. Ea asigură componentelor interne ale globului ocular condiţiile 
necesare bunei lor funcționări. Presiunea intraoculară variază între 
anumite limite fiziologice, care, dacă sînt depășite, au repercusiuni 
asupra aparatului optic și asupra metabolismelor oculare, perturbînd 
astfel funcționarea normală a vederii. 

T.O. este condiționată de două categorii de factori: unii oculari, 
alții nervoși. 

Factorii oculari, care determină oftalmotonusul „sînt constituiți 
de: 

— presiunea exercitată de conținutul globului ocular (vitros, 
cristalin, sînge și UA) ; dintre aceștia un rol esenţial îl joacă U.A. 
şi într-o măsură mai mică sistemul vascular uveal; 

— elasticitatea pereților (rigiditatea  oculară), care echilibrînd 
presiunea endoculară, are un rol important în determinarea nivelului 
acesteia ; 

— presiunea exercitată de mușchii ce se inseră pe tunica externă, 
dar a cărora acțiune, exceptind anumite circumstanțe (curarizare), 
poate fi socotită neglijabilă. 

Circulînd în permanență în interiorul cavităţii oculare U.A. este 
elementul primordial al reglării tensionale. Mecanismul său de pro- 
ducere este complex și încă insuficient cunoscut ; analiza chimică 
arată că UA diferă de plasmă prin concentrația compușilor săi. UA 
ar proveni din sînge, de care este separată printr-o dublă barieră, una 
fundamentală, constituită de pereţii capilarelor, alta locală, supli- 
mentară, formată de epiteliul ciliar. 

La nivelul proceselor ciliare se produce, prin membrana capilară 
o filtrare a lichidului ; această trecere este echilibrată pe de o parte 
de presiunea ce există în capilare și pe de altă parte de presiunea din 
stroma ciliară. Ea este de asemenea influențată de ușurința de scurgere 
prin membrana vasculară ; astfel intervin fenomenele de dializă, 
ultrafiltrare și presiunea osmotică. 

Modalităţile de trecere a U.A. sînt încă incomplet cunoscute. Se 
pare că ar interveni anumite procese care pot, completîndu-se, realiza 
un transport activ. La nivelul epiteliului ciliar ar exista un proces de 
pinocitoză. Lichidul de filtrare provenit din capilarele ciliare ajunge 
la epiteliul ciliar și pătrunde în repliurile membranei celulelor stratu- 
lui pigmentat, care-l includ sub formă de picături minuscule ce tra- 
versează citoplasma celulară pentru a fi apoi reluate de citomembranele 
celulelor stratului clar iar după traversarea endoplasmei acestora, 
conținutul lor, mai mult. sau mai puțin modificat, este vărsat în C.P. 

Există la nivelul epiteliului ciliar un proces activ de pompare 
care permite de a îmbogăţi U.A. cu unele elemente ionice (Na, K) la 
un procent superior celui explicabil prin fenomenul lui Donnan. Acest 
sistem activ de pompare necesită producerea de energie (adenozin 
trifosfataza — ATP-aza, elaborată de mitocondriile celulelor clare 
ale epiteliului ciliar) care este furnizată de ciclul lui Krebs. 

Se pare că ar exista și alte surse de energie. Friedenwald a emis 
ipoteza unui proces de oxido-reducere (în oxidare ar exista o pierdere 
de electroni, iar în reducere un cîștig) care ar produce o diferență de 
potenţial între epiteliul ciliar încărcat pozitiv (+100 mV) și stroma 
ciliară încărcată negativ (—130 mV). Apa venită din capilare este 
disociată în ioni H+ și OH- ; datorită încărcăturii electronice de sens 
contrar a stromei și a epiteliului, ionul OH- se va duce către epiteliul 
ciliar încărcat pozitiv și trece în U.A., în timp ceionul H* se reîntoarce 
în curentul circulator, care trimite în schimb un ion de Na* ce trece în 
C.P. unde se va combina cu ionul OH- și CO, pentru a forma bicarbo- 
nat (CO.HNa). 

Această reacție necesită prezența a diferiți catalizatori : 

— o dehidrogenază existentă în stroma corpului ciliar ; 

— un sistem citocrom-oxidază în epiteliul ciliar, catalizînd reacția 
citocrom-oxidază redusă + 1/2 Os—citocrom oxidat+O< ; O< + H30— 


—20H ; 20H+C0,—=>C0,H2+O0<, O reîncărcînd citocromul ; 


—_—_—_ — Í- 

— o anhidrază carbonică care există din abundență în corpul 
ciliar ; ea are rol catalizator al reacției CO:+ H0 H++C0O,H>, ple- 
cînd de la care, se pot concepe două mecanisme de acțiune : 

— un mecanism direct prin care enzima ar procura ioni H* şi 
CO,H- care pot fi schimbaţi pe diferiți ioni (Na+, etc.) care sînt secretați ; 

— un mecanism indirect de tamponare a excesului de ioni H+ de 
la nivelul stromei, prin procurarea de ioni CO,H- pentru a permite 
refacerea CO,H,, cît și a excesului de ioni OH- de la nivelul epiteliului, 
furnizînd ioni H+, ceea ce permite de a sintetiza H0. 

Acţiunea sulfamidelor hipotonizante se explică prin blocarea aces- 
tei enzime, datorită substituirii acidului carbonic, de unde rezultă o 
diminuare importantă (50%) a secreției U.A., ce are ca rezultat scă- 
derea T.O. 

Compoziția U.A. este influențată și de schimburile cu țesuturile 
vecine care își extrag metaboliții necesari și își varsă deșeurile. 

U. A., formată în interiorul camerei posterioare, printr-un proces 
activ de secreție al epiteliului ciliar, trece prin pupilă în C.A. și după 
ce și-a îndeplinit rolul său metabolic, este evacuată în afara ochiului, 
pe la nivelul unghiului irido-cornean. Cercetările experimentale şi 
histologice cu ajutorul microscopului electronic, au arătat că ea se 
scurge prin porii trabeculului, care devin din ce în ce mai mici, pe 
măsură ce se apropie de canalul lui Schlemm ; abordînd acest canal 
U.A. ajunge la peretele intern al acestuia, format dintr-un strat de 
celule endoteliale, prin care trecerea sa este sub dependența unui 
proces dinamic de vacuolizare endotelială (micropinocitoză), care 
constă într-un transfer transcelular de U.A. ; acesta ar reprezenta un 
fel de tubulizare intermitentă, ce funcționează într-un singur sens și 
asigură joncțiunea dintre canal și spațiile trabeculare (fig. 82). Ajunsă 
în canalul lui Schlemm U.A. îl traversează perpendicular, dintr-o 
parte în alta și prin niște canalicule, venele apoase, trece fie direct, 
tie prin intermediul unui plex venos intrascleral, în venele episclerale. 
(fig. 83) S-a calculat prin fluorometrie (Goldmann) că în condiţii nor- 
male se elimină 2,18 mm? U.A. pe minut. 


T.O. are în permanenţă tendinţa, cu toate influențele exterioare, 
de a-și păstra un nivel stabil (homeostazie tensională), datorită unui 
echilibru între secreția ciliară și evacuraea U.A., echilibru care nu 
poate fi rupt, fără a perturba reglarea tensională. Rezistenţa pe care o 
întîmpină U.A. pentru a ajunge în circulația venoasă, plecînd de la 
unghiul irido-cornean (trabecul, canalul lui Schlemm, venele apoase), 
joacă un rol capital în acest echilibru. Diferitele cercetări de histo- 
tizio- patologie au stabilit că sediul principal al rezistenței la scurgere 

s-ar găsi la nivelul trabeculului și a peretelui intern al canalului lui 
Schlemm. Un rol secundar ar reveni venelor apoase și presiunii 
venoase episclerale. Rezistența la scurgere ar depinde de diferiți 


Fig. 82 (după Tri pathi) 


? 


a, b. 


Fig. 83 a — 1. Vene episclerale; 2. 

Plexul episcleral ; 3. Vene laminare; Vena apoasă; 3. Venă laminară; 4. 

4. Conjunctiva ; 5. Vene apoase; 6. Plex venos scleral superficial ; 5. Plex 

Plexul intrascleral ; 7. Canale eferente; venos scleral profund; 6. Ligatură 
8. Canal Schlemm. înainte de enucleație. 


Fig. 83 b — 1. Canal Schlemm; 2. 

factori : profunzimea C.A. (scurgerea este cu atît mai ușoară cu cît 
C.A. este mai profundă), vîrsta (ușurința de scurgere diminuă cu vîrsta), 
acțiunea anumitor enzime (hialuronidaza ameliorează scurgerea). 

Pe lingă această cale principală ar mai exista și o cale uveo-scle- 
rală (A. Bill), prin care o oarecare cantitate de U.A. s-ar elimina prin 
spațiile ciliare intermusculare, supracoroidă, scleră, și țesutul orbitar. 

La omul normal există un ciclu nictemeral al TO, sub influenţa 
variațiilor secretorii (secreția se încetinește în cursul somnului), am- 
plitudinea lui nedepășind 3—5 mmHg. 

Factorii circulatori au de asemenea un rol evident asupra nivelului 
tensional, căci enucleația scade T.O. la 10 mm Hg in vivo, menți- 
nîndu-se un tonus de bază, relativ stabil. Modificările tensiunii arteriale 
au o repercusiune slabă (modificarea T.O. este de aproximativ o 
zecime din modificarea tensiunii arteriale) și trecătoare (cîteva ore) 
asupra T.O. ; ea ar fi datorită în primul rînd, schimbării de volum 
al sîngelui endocular (hipertensiunea arterială ar antrena o dilataţie 
capilară, iar hipotensiunea o vasoconstricţie), pentru că repercusiunea 
sa asupra T.O. este foarte scurtă (1/10 secundă, timp necesar ca varia- 
ţia de presiune să ajungă la coroidă) și în al doilea rînd, modificării 
debitului ciliar, care însă este rapid compensat de variaţia cantității de 
U.A. eliminată, ceea ce readuce presiunea intraoculară la nivelul său 
inițial. Rolul presiunii venoase pare mai important ligatura jugula- 
relor antrenează o creștere trecătoare a T. O, datorită supleerii sale 
prin circulația vertebrală, în schimb ligatura tuturor vorticoaselor 
produce o creştere foarte mare a acesteia. Creșterea presiunii venoa- 
se episclerale (normal 10 mm Hg) este responsabilă de anumite forme 
de hipertonii oculare (glaucoame secundare). Hipertensiunea oculară 
observată în cursul asfixiei, eforturilor de tusă etc, este consecința 
unei creșteri trecătoare a presiunii venoase. 

Nivelul tensional este în funcţie și de sistemul nervos. Rolul 
acestuia, deși foarte complex, este însă secundar. Excitaţia simpa- 
ticului cervical provoacă o scădere a T.O. iar secțiunea sa, o ușoară 
hipertonie ; excitația fibrelor parasimpatice ar antrena o hipotonie, 
cu scăderea rezistenței la scurgere a U.A., datorită contracției muş- 
chiului ciliar, care ar trage pintenele scleral și ar lărgi porii trabe- 
culari. Excitaţia trigemenului, produce o creştere rapidă a T.O., 
asociată cu mioză ; mecanismul exact al acestei hipertonii reacționale 
nu este elucidat (acţiune circulatorie, acțiune directă asupra secreției 
ciliare, eliberarea directă a unei substanțe cu acțiune hipertensivă etc.). 
Sistemul nervos central ar avea de asemenea o oarecare acțiune asu- 
pra tonusului de bază a ochiului, prin modificările circulatorii pe care 

le determină. Factorii emoţionali și psihici au o mare influență asupra 
secreției ciliare. Se admite, de către unii cercetători. existența unui 
centru hipotalamic al T.O., care ar integra influxurile locale aferente 
și eferente de hcmeostazie tensională ce reglează T.O. și de ase- 
menea ar avea sub dependenţa sa reflexul oftalmotonic consensual 
(orice modificare a T.O. într-un ochi poate produce pe cale reflexă 
o modificare a T.O. a celuilalt ochi). 


Măsurarea tensiunii oculare 


Conţinutul lichid al globului ocular (sînge, umoare apoasă și 
vitros), menținut într-o capsulă complet închisă, exercită asupra 
pereţilor săi o presiune, care constituie, după cum am văzut, T.O. sau 
oftalmotonusul. Determinarea T.O. sau tonometria are o mare impor- 
tanță pentru precizarea diagnosticului în anumite afecțiuni (glau- 
com, uveite hipertensive etc). T.O. se măsoară prin două metode: 
digitală și instrumentală. 


Metoda digitală. Se cere bolnavului să privească în jos, pentru a 
nu contracta orbicularul și pentru ca presiunea să se poată exercita 
pe sclerotică și nu pe cornee și cu ambele degete indicatoare ale mîini- 
lor, aplicate pe glob, prin intermediul pleoapei superioare, se exercită 
o presiune alternativă (cînd un deget stă fix, celălalt apasă pe glob). 
Normal există o ușoară fluctuență, care în caz de hipertonie dispare, 
iar în caz de hipotonie devine exagerată. Fiind o metodă de aproxi- 
mație se utilizează rar (ulcere, tulburări corneene etc). T.O. se poate 
nota: normală T.O. = 0 ; peste normal T.O. = +1; +2; +3; sub 
normal T.O. = —1 ;— 2 ; —3. 

Metoda instrumentală. Se aplică în clinică pe cale indirectă. Se 
utilizează două procedee: metoda prin indentație și metoda prin 
aplanație. 

a) Metoda prin indentajie — măsoară profunzimea depresiunii 
corneei, produsă de o anumită greutate într-un punct dat (fig. 84). 
Depresiunea va fi cu atît mai mare cu cît T.O. este mai mică ; ea 
este în funcție de elasticitatea pereților și de raza de curbură a cor- 
neei. Există diferite modele de tonometre prin indentație dar mai 
frecvent se utilizează tonometrul Schiötz (fig. 85). Acesta este format 
din trei părți: un sistem depresor, compus dintr-o tijă metalică pe 
care se pun diferite greutăți (5,5 ; 7,5, ; 10 ; 15 gr), un sistem de înregis- 

trare, format dintr-un cadran milimetric în fața căruia se mișcă un 
ac montat pe un soclu concav, pe care se sprijină partea superioară 
a tijei sistemului depresor și un sistem de susținere. 


Fig. 84 


Bolnavul este culcat cu faţa în sus și privește drept înaintea sa 
Pe corneea anesteziată prin instilații, după îndepărtarea fără presiune 
a pleoapelor cu policele și indicele mîinii stîngi, se aplică vertical tono- 
metrul, ținut între police și indicele miîinii drepte, pe centrul cornei 
și se citește pe cadran deviația acului (fig. 85). Cifra obţinută este 
transformată în mmHg cu ajutorul unui tabel special de concordanță 
(Friedenwald), ținînd cont de greutatea plasată pe piston. Acest proce- 
deu are dezavantajul că nu ţine cont de unii factori ca: scurgerea 
U.A., rezistența sclerală etc. Există modele de tonometre bazate pe 
același principiu, la care însă mișcarea pistonului este transmisă elec- 
tric, prin intermediul unui sistem indus, ceea ce are avantajul de a 
suprima  fricțiunile mecanice (tonometre electronice). 

Tonometria diferențială a lui Friedenwald permite, prin două 
determinări tonometrice succesive, efectuate cu greutăți diferite, 
de a cunoaște presiunea intraoculară existentă înainte de aplicarea 
tonometrului și de asemenea, valoarea rigidității sclerale. 


Fig. 86 Fig. 87 


b) Tonometria prin aplanație — determină forța necesară pentru 
a aplatiza o suprafață corneană (fig. 86). Principiul său se bazează 
pe următoarea lege fizică : pentru a obține aplatizarea peretelui infinit 
de subţire al unei sfere umplute cu lichid, într-un sector localizat, 
trebuie să exercităm în acest sector, o presiune egală cu presiunea exis- 
tentă în interiorul sferei. 

Există două tipuri de tonometre prin aplanaţie : unele care utili- 
zează o presiune constantă și măsoară suprafața aplatizată (tip Mak- 
lakov), altele care utilizează o suprafață constantă și măsoară presi- 
unea necesară pentru a o aplatiza (tip Goldmann). Volumul de lichid 
deplasat în interiorul ochiului fiind redus, rigiditatea sclerală devine 
neglijabilă. 

Cu aparatul lui Goldmann aplatizarea se face pe o mică suprafață 
(7,35 mm?, cu diametrul de 3,06 mm), din care cauză volumul de U.A. 
deplasat este foarte mic (0,45 mm) ceea ce permite de a asimila presi- 
unea tonometrică (Pt) cu presiunea oculară (Po). Datorită acestui fapt, 
se poate neglija și influența rigidității sclerale, a razei de curbură 
a corneei și a tensiunii superficiale a lacrimilor. Tonometrul prin apla- 
nație se compune dintr-un con din material plastic, cu care se exercită 
aplatizarea și care conține un dispozitiv prizmatic, ce dedublează 
imaginea spațiului aplatizat ; conul de presiune este legat de brațul 
unei balanţe de torsiune al cărei resort poate fi reglat cu un tambur. 
După ce s-a așezat bolnavul în fața lampei cu fantă (mărire 10 x), 
prevăzută cu un aplanotonometru și cu un filtru de cobalt, se insti- 
lează un anestezic de suprafață (novesine) și o soluție de fluoresceină. 
Se cere bolnavului să privească drept înainte, fără a clipi; braţul 
dispozitivului de focalizare este plasat la 60° pentru a lumina cîmpul de 

presiune ; se luminează ochiul prin intermediul filtrului de cobalt 
(violet), după care, cu ajutorul butonului lateral, se reglează presiunea 
externă la 10 mmHg și se împinge apoi cu delicateţe conul de presiune 
pînă ce vine în contact cu corneea. Examenul biomicroscopic pune 
în evidență două mici semicercuri albastre, mărginite de un lizereu 
verde (fig. 87). Se reglează lampa astfel ca cele două semicercuri să 
fie de mărime egală ; dacă lizereul verde este gros sau neregulat există 
un exces de lacrimi, care trebuie îndepărtat ; dacă cele două semi- 
cercuri se încalecă Po este sub 10 mmHg ; cînd ele sînt la distanță unul 
de altul, Po este mai mare. Se mărește acțiunea conului de presiune 
prin rotația tamburului, pînă ce marginile interne ale celor două 
semicercuri vin în contact, dînd imaginea unui S culcat (fig. 87 b.). 
Se citește atunci direct T.O. în mmHg pe tamburul gradat al tono- 
metrului. În caz de oscilaţii, datorite pulsului coroidian, trebuie să 
luăm cifre intermediare între valorile extreme. Singurul inconvenient 
al acestui aparat este faptul că tonometria nu este posibilă decît în 
poziția așezată. Este de asemenea necesară o cooperare din partea 
bolnavului. Acest procedeu este mai dificil de aplicat pe ochii lăcri- 
moși sau enoftalmi. Alte tipuri de aparate permit determinarea T.O. 
și în poziţia culcată (tonometrul lui Draeger). 

Macklay-Marg utilizează în construcţia tonometrului său un 
principiu puţin diferit. Un piston cu diametrul de 1,5 mm este situat 
în centrul unui inel mai larg, care exercită aplatizarea și împinge lacri- 
mile la periferie. Mișcările pistonului, de foarte mică amplitudine 
(cîțiva microni), sînt înregistrate electronic și măsoară T.O. în centrul 
zonei aplatizate. 


Cu ajutorul tonometrului se poate obţine o curbă nictemerală 
a T.O, care constituie una din cele mai bune metode de descoperire a 
unei hipertensiuni incipiente. Tonometria se efectuează la fiecare 3 ore, 
de la ora 6 la ora 24 (Sampaolesi). La persoanele normale variațiile nic- 
temerale ale TO nu depășesc 5 mmHg; la glaucomatoși variațiile 
sînt mult ma mari., (pînă la 25 mmHg și mai mult). 

Tonografia. Măsoară cantitatea de U.A. evacuată în afara ochiului 
într-o unitate de timp și sub o presiune cunoscută. Ea are ca scop să 
determine ușurința de scurgere a U.A. din ochi (C), cînd se lasă pe 
cornee un tonometru Schiotz, cu greutatea de 7,5 gr, timp de 4 minute ; 
greutatea sa evacuează din ochi o cantitate de U.A. care este în funcție 
de capacitate de drenaj a unghiului irido-cornean. Prin definiție coefi- 
cientul ușurinței de scurgere (C) este cantitatea de U.A. expulzată pe 
minut, la o suprapresiune de 1 mmHg și este inversul rezistenței 

(R) la scurgere (C = 1/R). Determinarea sa decurgînd direct din legea 
lui Poiseuille, debitul (coeficientul dintre presiunea de scurgere și 
rezistența la scurgere) depinde de: 

— presiunea oculară inițială Py ; 

— valoarea presiunii tonometrice P, în cursul determinării ; 
(în practică se utilizează aproximaţia P, Bi sai A utilizînd presi- 
unea inițială și terminală și presupunînd o alură liniară a traseului 
tonografic ) ; 

— valoarea schimbării volumetrice a ochiului, care depinde de 
coeficientul de rigiditate sclerală K (presiunea oculară determinată 
prin aplanație, apoi cu tonometrul Schiötz, cu greutatea 7,5 sau 10 gr; 
nomograma lui Friedenwald permite să se obțină K direct — 
fig. 88); 

— timpul de probă fixat, în general, la 4 minute (Grant). 


25 30 35 40 4 50 
Volum de depresiune în mn? 


Fig. 88 

În practică se poate face tonografia aplicînd 4 minute, pe corneea 
unei persoane culcate un tonometru Schiötz cu greutatea de 7, 5 gr. 
Cunoscînd valoarea lui K din nomograma lui Friedenwald și numărul 
de gradații parcurs de indicatorul tonometrului se caută C direct în 
tabelele lui Draeger sau ale lui Moses și Beeker. Mai preferabil este 
utilizarea unui tonometru electronic legat la un dispozitiv de înregis- 
trare grafică care are avantajul de a obține cifre tonometrice mai precise, 
de a controla pe de altă parte regularitatea traseului și buna aplicare 
a aparatului pe cornee. După diversele statistici, valoarea normală 
a lui C este cuprinsă între 0,12—0,35 cu o medie de 0,31 (Becker și 
Christiansen) sau 0,28 (Leydecker, Prijot) ; cînd este sub 0,12 este 
vorba de glaucom. - 

Tonogratia poate prezenta numeroase cauze de eroare ce ţin de 
instrumentar, reacția individuală a ochiului testat (diametrul cornean, 
rigiditatea sclerală), reacțiile ochiului la aplicarea tonometrului (se- 
creția UA și volumul sanguin, presiunea venoasă episclerală), reac- 
tiile bolnavului, greșeli ale examinatorului. Două artificii de calcul 
statistic permit de a separa mai bine cazurile normale de cele glauco- 
matoase : 

— raportul Po/C — ochiul ar prezenta glaucom dacă Po/C este 
peste 100 (Becker și Drew); 

— diagrama lui Weckers — comportă pe abcisă  logaritmul 
rezistenței la scurgere, iar pe ordonată valorile presiunei oculare, 
ceea ce permite de a înscrie prin această diagramă două elipse concen- 
trice ; coordonatele hidrodinamice ale fiecărui ochi se pot înscrie fie 
în elipsa interioară (95%, din persoanele normale), fie între cele două 
elipse (99%, dintre persoanele normale),fie „în fine, dincolo de elipsa 
externă, (în sus și extern se găsește zona glaucomatoasă). Astfel, dis- 
tanța separînd centrul elipsei de punctul obținut pentru ochiul exa- 
minat“ permite aprecierea gravitaţii de alterare a hidrodinamicei 
apoase. 

Pneumotonografia. Permite executarea unei tonometrii prin 
aplanaţie în toate pozițiile și de asemenea a tonografiei. Ca forță de 
aplatizare se utilizează un jet de Freon adus cu o sondă sub o presiune 
și un debit constant. Cînd se realizează echilibrul între presiunea ocu- 
lară și presiunea din sondă, valoarea este convertită electronic și eta- 
lonată pentru înregistrare, care se face simultan pe hîrtie milimcetrică 
și în citire directă în mmHg, pe un contuar numeric anexat aparatului. 
Pe hîrtie, T.O. numită presiune inițială (Pi) este înregistrată sub formal 
unei sinusoide, frecvenţa și amplitudinea oscilaţiilor depinzînd de pulsul 
coroidian. Ea este ceva mai mare ca Po măsurată cu tonometrul prin 

aplanaţie (2,6 mmHg + 0,26) ; în poziție culcată Pi este mai crescută 
(8—12 mmHg) decît Pi măsurată în poziţie șezîndă. 

Pentru executarea unei tonografii se măsoară mai întîi Pi în 
poziţie culcată apoi se adaugă o greutate de 10 gr. Se obţine o presiune 
(Pt) mai mare decît Pi căruia i se înregistrează căderea, timp de 4 
minute. 


t 


(AV =suma variațiilor de volum ale U.A. alungată din ochi (AV,) și 
a indentației corneene (AV3). În acest calcul nu intervin rigiditatea 
sclerală. Valoarea lui C este obținută cu ajutorul unui tabel în func- 
ție de Pi și Pt. Pentru ochiul normal C=0,28 + 0,01 u 1/mn/mmHg. 

Ventuza de vid perilimbică. Principiul constă în aplicarea pe 
ochi a unei ventuze conice din material plastic, cu diametrul su- 
perior celui al corneei, cu ajutorul căreia se blochează pentru un timp 
determinat scurgerea U.A. Cînd se face vid în interiorul ventuzei, 
căile venoase de eliminare a U.A. fiind comprimate, T.O. creşte. După 
îndepărtarea ventuzei ochiul îşi recapătă tensiunea inițială, în fun- 
cție de ușurința de scurgere a U.A., cu atît mai repede, cu cît căile de 
eliminare sînt mai permiabile. În practică, după ce s-a măsurat TO 
(Po) se aplică ventuza timp de 15 minute, creind un vid de— 50 mmHg; 
se practică imediat o nouă tonometrie (P,) și după 15 minute o nouă 
determinare (P2). Procentul de cădere a tensiunei P.c. P este dat de 
formula 


piep 


La persoanele normale P.c.P. variază între 70 și 100%. La glau- 
comatoși el este mai mic sau egal cu 60%. Cu ajutorul ventuzei se 
poate măsura debitul relativ al U.A. în mm?/15 minute, dacă se cu- 
noaște rigiditatea sclerală, folosind tabelele lui Friedenwald (pentru 
P corespunde un Vp de U.A. pentru P, un volum V; ; D mm?/15 mn 
= V4— Vo). Se poate afla valoarea debitului cu ajutorul tabelelor 

. 1 . 0 . . . .. . 
lui Galin, pentru o rigiditate sclerală mijlocie (0,0215). 

În condiții fiziologice T.O. variază individual, după Goldmann 
între 7,89 și 23 mmHg (97,7% din cazuri), în medie 15,45 mm Hg, după 
Leydecker Mitre 0, Ssti20, 5195:39): 

Creşterea T.O. peste 22 mmHg constituie sindromul de hiper- 
tensiune oculară, iar scăderea ei sub 10 mmHg sindromul de hipo- 
tensiune oculară. 

|. Sindromul de hipertensine oculară 


Tulburările cauzate de creșterea T.O. constituie sindromul glau- 
comatos, care s-ar datora unei tulburări a circulației U.A. T.O. ar 
fi în funcţie de debitul secretor al proceselor ciliare (D), de rezistența 
la scurgerea a U.A. (R) și de valoarea tensiunii venoase episclerale 
(P.v.). Orice creștere a T.O., apare ca urmare a dereglării unuia din 
cei trei factcri responsabili de menţinerea sa în limite fiziologice. 
Creșterea de volum a secreției U.A. pe minut produce un glaucom prin 
hipersecreţie (2%). Creșterea rezistenței la scurgere. printr-o obstruc- 
ție la nivelul tiabeculului scleral, al canalului lui Schlemm sau a căilor 
sale eferente (venele apoase), împiedicînd scurgerea U.A. din C.A. 
spre circulația venoasă episclerală, constituie cauza principală a celor 
mai multe forme de glaucom (Po=D.R+P.v. — Goldmann). Creș- 
terea P.v. este extrem de rară și este produsă de diferite afecțiuni, 
care determină o jenă în circulaţia de retur (exoftalmie pulsatilă, 
compresiunea venei cave printr-o tumoră mediastinală, tumori or- 
bitare sau exoftalmii tireotrope), fiind deci în realitate vorba de un 
glaucom secundar. 

Glaucomul depinde de un factor genetic și este în general bila- 
teral. Frecvența glaucomului este de aproximativ 1—1,5% din popu- 
laţi» și ar reprezenta 3—4% din numărul bolnavilor internaţi în spi- 
tale, constituind cauza cea mai frecventă de orbire la adulți. 

În afară de creșterea T.O. peste o anumită limită (22 mmHg) 
variațiile tensionale peste 5—6 mmHg în cursul zilei, ca și diferența 
de peste 5—6 mmHg între cei doi ochi, chiar dacă tensiunea fiecăruia 
dintre ei este în limite normale, trebuie socotite patologice. 

Etiologic, se descriu două forme de glaucom : glaucomul primitiv, 
la care tensiunea apare pe un ochi indemn de orice afecțiune preexis- 
tentă și glaucomul secundar, la care tensiunea apare ca o asociație 
sau o complicația a unei afecțiuni primitive oculare sau extraoculare. 


A) Glaucomul primitiv (primar). 

Glauccmul primar «ste cauzat de un obstacol în scurgerea U.A. 
la nivelul unghiului camerular fie că este vorbadeo anomalie anato- 
mică care se complică de tulburări funcționale (glaucom cu unghi 
îngust, glaucom disgenezic), fie de alteraţii dobîndite ale trabeculu- 
lui (glaucom cu unghi deschis). În cursul evoluției sale, toate ele- 
mentele globului vor fi interesate. Glaucomul disgenezic datorit unei 
anomalii de dezvoltare a C.A. ocupă un loc aparte. 

După aspectul gonioscopic al unghiului camerular, după simpto- 
mele clinice și după evoluția sa, glaucomul primitiv se împarte în: 
— glaucom cu unghi deschis sau glaucom cronic simplu și 
— glaucom cu unghi închis sau glaucom congestiv (Zimmermann). 


1. Glaucomul cu unghi deschis sau glaucomul cronic simplu. 

Este o boală cronică, bilaterală, cu evoluţie progresivă, asimetrică, 
care se manifestă printr-o creștere primitivă a T.O., ce determină 
în mod secundar alterații anatomice (atrofia papilei optice, cu exca- 
vaţie) şi tulburări funcționale (deficite ale vederii centrale și peri- 
ferice). El se caracterizează prin absența aparentă a oricărei afecțiuni 
sau anomalii oculare, prin absența semnelor de congestie și printr-un 
unghi camerular deschis și fără alterațiuni gonioscopice aparente. 
Se întîlnește, în general, după virsta de 50 ani și afectează ambele 
sexe cu aceeași frecvență (0,5—0,7%). 

Ca frecvență glaucomul cronic cu unghi deschis se întîlnește în 
medie într-un procent de 0,50—0,70% în cadrul unei populații. El 
ar reprezenta 60—70% din glaucoamele adultului. În patogenia 
sa un rol important l-ar juca factorii genetici. Modul de transmitere 
este discutat, după unii autori (Becker, Kolker, etc.) s-ar face după 
modul recesiv autosomal, după alții (Armaly, Schwartz etc.) după 
modul poligenic plurifactorial. 

Glaucomul cronic simplu este forma cea mai frec- 
ventă a glaucomului primitiv și în același timp cea mai periculoasă, 
datorită lipsei de simptome subiective în faza inițială. Debutul său 
este insidios și sărac în simptome. Boala este descoperită - întîmplă- 
tor, bolnavul prezentîndu-se la consultaţie fie pentru o prescripţie 
de ochelari, fie pentru că și-a dat seama de scăderea vederii unuia 
din ochi. Primele simptome subiective apar sub formă de tulburări 
vizuale însoţite uneori de hemicranii. Cefaleea ar fi în legătură cu 
astenopia acomodativă care însoțește uneori creșterea T.O. Afecțiunea 
evoluează bilateral, dar afectarea celui de al doilea ochi se face la in- 
tervale variabile de timp. 

Simptomele obiective sînt destul de reduse; ochiul este liniștit 
și aspectul polului anterior este normal. Uneori se remarcă o ușoară 
pareză a reflexului fotomotor. Cel mai important și cel mai precoce 
simptom este creșterea anormală a T.O., care variază între 22—40 mm, 
Hg, dar care, la început, nu poate fi surprinsă decît în anumite pe- 

rioade ale zilei (de obicei dimineaţa. între orele 5—9). F.O., la înce- 
put normal, prezintă ulterior modificări oftalmoscopice : deplasarea 
nazală a vaselor centrale ale retinei, paloare papilară și o excavaţie 


caracteristică, în ceaun, ce poate atinge 4—5 D. (fig. 89). Deplasarea 
vasculară se instalează progresiv și ar constitui primul semn al aces- 
tor modificări ; vasele se incurbează pentru a ajunge pe retină. Ex- 
cavația papilară se instalează deasemenea progresiv și precede defi- 
citele funcționale periferice și paloarea difuză a discului. Papila op- 
tică apare cu marginile nete, atîrnînd peste fundul concav, de culoare 
alb-cenușiu sau alb-verzui, prin care se văd orificiile brune ale lamei 
ciuruite. Papila ajunge la atrofie cu excavaţie ; excavaţia se face pe 
seama țesuturilor de susținere, iar atrofia pe seama cilindracșilor. 
Excavaţia atinge marginea papilei cel puţin de partea temporală, 
ceea ce o deosebește de excavaţia fiziologică (zona papilară neocu- 
pată de țesut neural în care excavaţia este centrală, circulară și 
marginile în pantă lăsind să persiste o coroană periferică normală) 
sau rămîne localizată la emergența vaselor. S-a insistat asupra 
raportului dintre diametrul excavaţiei și diametrul papilei (cup/disc) ; 
creșterea acestuia ar fi suspectă de hipertensiune oculară și la glau- 
comatoși el permite de a urmări agravarea leziunilor papilare. 

n unele cazuri se observă fine hemoragii striate peripapilare, 
situate în stratul fibrelor optice ; în jurul papilei se remarcă uneori un 
inel alb-gălbui de atrofie coroidiană, consecutivă sclerozei vaselor 
cercului lui Zinn-Haller (halou glaucomatos peripapilar). 

In producerea atrofiei optice intră în joc trei factori : 

— hipertensiunea oculară ; 

— scăderea presiunii arteriale (artera oftalmică) care agravează 
ischemia papilei ; 

— alteraţiuni ale vaselor la nivelul lamei ciuruite a papilei (scie- 
roză vasculară locală). 

Dacă T.O. este crescută, debitul circulator în rețeaua capilară 
a papilei optice va diminua, antrenînd o nutriție insuficientă a fibrelor 
optice și a tramei lor nevroglice. Uneori tulburările funcționale vizuale, 
de origine ischemică (insuficiență circulatorie cronică, datorită unei 
scleroze a vaselor nutritive ale nervului optic) apar la un ochi cu tonusul 
normal (glaucom fără tensiune sau neuropatia optică ischemică an- 
terioară cronică), superpozabilă clinic glaucomului cronic simplu, 
exceptînd T.O. ; afecțiunea este bilaterală, adesea asimetrică și apare 
la persoanele în vîrstă. 

La gonioscopie unghiul este deschis, ori care ar fi T.O., trabecu- 
lul, mai mult sau mai puţin pigmentat, fiind vizibil pe toată circum- 
ferința (360%). 

Modificările C.V. sînt caracteristice; ele apar la început sub 
forma unui mic scotom, izolat de pata oarbă, situat într-o zonă care 
se întinde concentric între 10—20° (aria lui Bjerrum). Dacă afecțiunea 
progresează vor apărea în acest spaţiu și alte scotoame, din care unul, 
în formă de cometă (scotomul arciform) pleacă de la pata oarbă, 
înconjoară cîmpul macular central (10%) și se termină brusc, evazîn- 
du-se pe meridianul orizontal (fig. 90) ; uneori, există două scotoame 
arciforme, care înconjoară cîmpul vizual central și a căror extremități na- 
zale sînt decalate una în raport cu cealaltă (treapta lui Rönne). Intr-o 
fază mai avansată se produce, printr-o depresiunea a izopterilor peri- 
ferici. a căror traseu se apropie de regiunea scotomatoasă, o strimtare 
nazală superioară sau inferioară a C.V. (fig. 91). Odată cu evoluția 
bolii, se constată dispariția progresivă și a C.V. temporal ; în cele din 
urmă din C.V. va persista numai o insulă centrală maculară și o insulă 
temporală ; ulterior insula centrală va dispare, ceea ce va avea ca 
urmare scăderea rapidă a A.V., în timp ce insula temporală situată 
în partea inferioară a C.V. va persista mai mult timp. 

Progresiunea deficitelor glaucomatoase poate fi influențată de 
tratament, care poate reduce scotoamele relative și de factorii vascu- 
lari, care pot agrava un deficit. 

Geneza alteraţiilor perimetrice este de asemenea legată de defici- 
ențele circulatorii de la nivelul papilei nervului optic și de comprima- 
rea fibrelor nervoase la nivelul orificiilor lamei ciuruite, existîind un 
raport între alteraţiile papilare și cele perimetrice. Alteraţiile C.V. 
sînt consecința degenerescenţei celulelor ganglionare și a lezării di- 
recte a fibrelor nervului optic, scleroza vasculară locală avînd o ac- 
țiune defavorabilă asupra C.V. 

În ceea ce priveşte A.V., scăderea de vedere se produce tardiv, 
ceea ce se explică prin caracterul periferic al deficitelor de C.V, 
Cînd A.V. începe să scadă, ea indică faptul că scotomul juxta-central 


Fig. 90 


amenință punctul de fixaţie. La lumină atenuată se constată însă, 
chiar de la început o scădere a A.V. 

Clinic se deosebesc următoarele forme (Demailly) : 

— forme unilaterale ; 

— forme asimetrice ; 

—glaucomul la miop — acesta are un caracter insidios, semnele 
de glaucom amestecîndu-se cu ale miopiei; cifrele tensionale sînt 
adesea vecine limitelor statistic normale ; 

— glaucomul cronic juvenil — survine înainte de 40 ani și poate 
prezenta unele particularități gonioscopice (dezvoltarea anormală 

a trabeculilor irieni, țesut mezodermic localizat într-o porțiune a 
unghiului, etc.) ; în realitate glaucomul juvenil este o formă de glau- 
com cu unghi deschis asociată cu alterații disgenezice (glaucom mixt) 
la care hipertensiunea apare tardiv, cînd alteraţiile trabeculare s-au 
supraadăugat la elementele disgenezice pretrabeculare, insuficiente 
singure să producă creșterea presiunii endoculare ; 

— glaucom cu T.O. statistic normală (amauroză cu excavațţie 
papilară a lui v. Graefe) ; survine, în general, după 60 de ani și s-ar 
datora unei diminuări a presiunii în arterele ciliare ; bolnavul pre- 
zintă adesea antecedente de tulburări hemodinamice acute (hemora- 
gii masive), boli cardio-vasculare (insuficiență circulatorie carotidiană, 
insuficiență vertebro-bazilară etc.) ; 


— forme asociate ; se poate întîlni asocierea cu un glaucom pri- 
mitiv prin închiderea unghiului; este vorba de un glaucom cu unghi 
deschis dar prezentînd o predispoziţie anatomică la închiderea acestuia 
(C.A. mică, unghi îngust etc.), la care tratamentul medical produce o 
normalizare tensională trecătoare ; în acest caz în urma unui blocaj 
unghiul se poate închide (blocaj pretrabecular) prin intermitență apoi 
definitiv. Se observă de asemenea asocierea glaucomului cu unghi 
deschis și cu alte afecțiuni oculare : retinopatia piementară, distrofia 
endo-epitelială a lui Fuchs, afecțiuni endocrine (diabet, acromegalie, 
hipo — sau hipertiroidie), sindromul de dispersiune pigmentară (glau- 
com cronic simplu asociat cu o dispersiune pigmentară, glaucom pigmen- 
tar, care apare la persoanele tinere, mai ales la bărbați), sindromul 
exfoliativ (asociat în 25%, din cazuri cu o hipertensiune oculară, care se 
întîlnește la persoanele în vîrstă etc.) ; unele din aceste hipertonii sînt 
considerate de numeroși autori ca glaucoame secundare. 

EVOLUȚIA glaucomului cronic simplu se face lent, spre ce- 
citate bilaterală, prin scăderea treptată a vederii. Prin tratament 
adecvat, medical și chirurgical, aplicat în faza inițială a bolii, această 
evoluție poate fi încetinită sau chiar oprită, pentru o perioadă lungă 
de timp. 

PATOGENIE. Cercetările de histo-fizio-patologie au arătat că 
mărirea presiunei oculare în glucomul cronic simplu ar fi consecința 
unei creșteri a rezistenței la scurgerea, sediul acesteia fiind în majo- 
ritatea cazurilor la nivelul peretelui intern al canalului lui Schlemm 
și al trabeculului cribriform adiacent ; în unele cazuri, un rol mai mult 
sau mai puțin important în creșterea rezistenței la scurgere îl are co- 
lapsul canalului lui Schlemm. De asemenea, trebuie să se țină seama 
și de participarea presiunei venoase episclerale. Problema nu este 

elucidată, încriminîndu-se în patogenia glaucomului cronic cu unghi 
deschis acțiunea a multipli factori (enzimatici, imunogenetici, etc.). 

ANATOMIE PATOLOGICĂ. În unghiul camerular, la nivelul 
trabeculului scleral,se constată o strimtare a spaţiilor intratrabeculare 
(creșterea rezistenței) datorită îngroșării lamelelor trabeculare cu depozite 
subendoteliale ulterior un proces de scleroză și o proliferare celulară, care 
duce la închiderea spaţiilor și la obliterarea canalului lui Schlemm. Gravi- 
tatea hipertensiunei oculare constă în faptul că ea poate produce, după 
un interval variabil de timp, o degradare a fibrelor optice, ceea ce 
are ca urmare modificări ale C.V. și cu timpul cecitate. La nivelul 
nervului optic se constată într-un stadiu avansat o distrucție a fi- 
brelor nervoase și a celulelor gliale ale papilei (degenerescență caver- 
noasă—fig. 92), o retracție îndărăt a lamei ciuruite, prin dispariția 
suportului posterior al acesteia din urmă, cu dezvoltarea unei fibroze 
retrolaminare și în fine o atrofie fasciculară a porțiunei orbitare a 
nervului optic. La nivelul retinei se constată dispariţia celulelor gan- 
glionare și fibrelor optice, cu o glioză secundară, dispariția capilarelor 
radiare peripapilare ; uveea prezintă fenomene de scleroză vasculară. 

Excavaţia glaucomatoasă și modificările C.V. s-ar datora unei 
leziuni primitive și directe a celulelor gliale ale papilei ; o creștere 
cronică și moderată a T.O. produce o distrucţie neischemică a celu- 
lelor gliale, prin dilacerarea sau ruptura fibrelor sau tonofilamentelor 
astrocitare intercelulare, din care cauză rezultă o dispariţie a supor- 
tului capilarelor. Acestea prezintă atunci o mai mică rezistenţă la hi- 
pertensiunea oculară, ele se colabează și se obstruiază pentru pre- 
siuni care nu afectează în mod normal circulația sanguină. Astfel o 

obstrucție localizată a capilarelor provoacă microinfarcte ale fas- 
cicolelor nervoase adjacente, ceea ce explică hemoragiile papilare în 
scîntei, scotoamele localizate ale C.V. etc. 

PATOGENIE. Cauza modificărilor nervului optic și ale C.V. sînt 
constituite de ischemie ; dispoziția și traiectul anatomic al fibrelor 
optice, în momentul trecerii papilei, explică diferența de sensibilitate 
a fibrelor optice (fibrele superficiale sînt mai lezate de ischemie la ni- 
velul papilei, decît fibrele profunde. ceea ce explică frecvența scotoa- 
melor paracentrale, în raport cu știrbiturile periferice). 

DIAGNOSTICUL POZITIV se bazează pe: hipertensiunea 
intraoculară cu creșterea rezistenței la scurgere, tulburările de C.V., 
modificările adesea asimetrice ale papilei nervului optic (excavaţia 
glaucomatoasă), în prezența unui unghi camerular deschis constant, 
ori care ar fi T.O. Angiografia fluoresceinică poate pune în evidenţă, în 
stadiile incipiente, existența de teritorii de ischemie papilară. În stadiile 
incipiente, în care diagnosticul este nesigur, se recurge la așa numitele 
probe de provocare, care permit printr-o creștere rapidă a T.O. pe un 
timp limitat, de a diferenția răspunsul normal de cel patologic. Se 
utilizează diferite teste : 

— proba cu apă—ingerarea rapidă (5 minute) a unui litru de apă, pe 
nemîncate (după ce s-a verificat T.O. prin două tonometrii prin apla- 
nare), produce o hemodiluţie, care provoacă o mărire a debitului se- 
creţiei ciliare și un edem trabecular, ce determină o creștere a T.O. 
în cazurile limită. Se măsoară T.O. din 10 în 10 minute, timp de o 
oră. Proba este considerată pozitivă dacă creșterea T.O. este mai 
mare sau egală cu 8 mmHg, suspectă între 6—8 mmHg. Ea este contra- 
indicată la gastrectomizați, hipertensivi, insuficienți cardio-renali etc.) ; 

— estul la ciloplegice — după ce s-a determinat T.O. și uşu- 
rința la scurgere prin tonografie, se instilează un cicloplegic (cyclo- 
gyl 1%, homatropină 5%), apoi, după 45 minute, se execută o tono- 
metrie și o nouă tonografie ; testul este pozitiv dacă T.O. este mai 
mare cu 6 mmHg, iar rezistența la scurgere este crescută ; 

— testul cu dexametazon — acesta provoacă după instilații 
conjunctivale o creștere a rezistenței la scurgere. Se măsoară 1.0. 
inițială, apoi se instilează 1-2 picături de dexametazon 1% în A.O. 
timp de o lună ; se efectuează controale tonometrice în a 2-a, a 3-a 
și a 4-a săptămînă și perimetrice în a 2-a și a 4-a săptămînă. Dacă se 
produce o creștere a T.O. peste 5 mmHg, testul este pozitiv. 

Se va face deasemenea examenul curbei tensionale nictemerale $ 
o singură cifră anormală a acesteia confirmă diagnosticul de glaucom. 

La persoanele glaucomatoase s-au descris diferite tipuri de 
curbe nictemerale (Hager) : 

— tip nocturn (9,7% din cazuri); T.O. se ridică seara și se mă- 
rește progresiv pînă dimineața, pentru a diminua apoi brusc (ma- 
xima între orele 24 și 7); 

— tip diurn (48,3%); tensiunea scade noaptea și urcă rapid 
dimineața, pentru a diminua apoi progresiv (maxima între orele 
THINS 

— tip în platou (18,3%); oscilații reduse şi relativ regulate, 
nedepăşind 5 mmHg ; 

— tip în clopotmiță (3,4%) ; plecînd de la un nivel fiziologic, ten- 
siunea oculară prezintă oscilații rapide, de mare amplitudine, ziua 
sau noaptea : 

— tip variabil (19,3%); curbă neregulată, fără ritm precis. 

DIAGNOSTICUL DIFERENȚIAL al glaucomului cronic sim- 
plu trebuie făcut cu cataracta senilă incipientă, cu care este adesea 
confundat de către unii medici nespecialiști. din cauza aspectului ce- 
nușiu al pupilei și al scăderii treptate de vedere; în cataractele se- 
nile lipsește însă hipertensiunea intraoculară, tulburările C.V. și atrofi- 
a optică cu excavație, dar în schimb se observă o tulburare a trans- 
parenței cristalinului. De asemenea trebuie diferențiată atrofia glau- 
comatoasă de atrofia nervului optic, în care există o strîmtare con- 
centrică a C.V., o lipsă a hipertensiunei intraoculare, iar excavația 
papilei este centrală sau în pîlnie, fără a atinge marginile acesteia 
sau chiar dacă ajunge pînă la margine, ea are un caracter plat. 

Diagnosticul diferențial se poate face și cu alte forme de glaucom 
(glaucomul primitiv prin închiderea unghiului, glaucoamele secundare, 
glaucomul cortizonic). 

PROGNOSTICUL glaucomului cronic simplu este rezervat, 
datorită faptului că bolnavii se prezintă la consultație, de obicei în 
fazele avansate ale bolii, cînd s-au instalat deja leziuni organice ire- 
versibile. Dacă însă afecțiunea este surprinsă într-o fază incipientă, 
printr-un tratament corespunzător și susținut se poate salva funcţia 
vizuală a ochiului. Prognosticul funcțional este în raport cu echili- 
brul dintre tensiunea oculară și vascularizația nervului optic, a cărei 
capacitate de rezistență este în funcție de două forțe antagoniste: 
creşterea oftalmotonusului și rezistența papilei, care depinde de con- 
figurația anatomică și eficacitatea circulației sanguine locale. Pentru 
a aprecia calitatea vascularizației nervului optic se poate determina 
gradientul de presiune (diferența dintre presiunea mijlocie din artera 
oftalmică și presiunea oculară, care în medie este de 50—55 mmHg.). 

TERAPEUTICA. Tratamentul glaucomului cronic simplu este 
simptomatic, urmărind scăderea T.O. Medicamentele nu au rol curativ, 
ele reduc numai T.O. ; orice întrerupere a tratamentului face ca hi- 
pertensiunea să reapară și de aceea ele se utilizează toată viața. Medi- 
camentele antiglaucomatoase acționează fie prin scăderea rezistenței 
la scurgere (mioticele), fie scăzînd debitul ciliar (sulfonamidele, agen- 
ţii hiperosmotici, timololul), fie, în fine, scăzînd atît rezistența la 
scurgere cît și debitul ciliar (adrenalinele). 

Tratamentul este local și general. Tratamentul local poate fi 
medicamentos și chirurgical. Cel medicamentos este indicat în sta- 
diile compensate ale bolii. Se pot utiliza numeroase substanţe : 

A. Medicamentele parasimpaticomimelice (miotice) au efect hi- 
potonizant asupra ochiului, datorită faptului că ar micșora rezistența de 
scurgere a U.A. (contracția mușchiului ciliar care întovărășește mioza, 
ar trage pintenele scleral, influențînd permiabilitatea trabeculului și a 
canalului lui Schlemm). Ele pot fi colinergice sau anticolinesterazice 
(tabelul I și II). 

Substanțele colinergice stimulează producerea acetilcholinei, me- 
diatorul chimic al transmisiei neuro-musculare al sistemului para- 
simpatic. Se utilizează următoarele substanţe : 

—  pilocarpina (clorhidrat sau nitrat) în soluție de 0,5—5%, care 
acționează direct asupra fibrelor musculare netede ; acțiunea ei du- 
rează 6 ore; datorită faptului că este bine tolerată, iar efectele sale 
secundare neproducînd inconveniente prea mari, poate fi utilizată 
timp nelimitat. Pilocarpina se poate administra și printr-un sistem 
ocusert ; acesta este format dintr-un nucleu central (rezervorul de 
medicament), închis într-o membrană polimerică sintetică, ce con- 
trolează distribuirea constantă a medicamentului. Pentru eliminarea 
drogului din nucleul central se utilizează o forță termodinamică, care 
constă în folosirea unei soluţii saturate, care se va desatura progresiv 
eliberînd substanța la un procent constant (20 sau 40 micrograme/oră). 
Ocusertul se plasează în fundul de sac conjunctival inferior unde 
acționează timp de o săptămînă, după care trebuie schimbat; el 
permite să se evite supra-sau subdozajul instilațiilor intermitente, 
mărește eficacitatea terapeutică, diminuă doza totală, micșorind 
efectele secundare ale medicamentului, simplifică tratamentul; per- 
mite asocierea pilocarpinei cu alte substanțe cu acțiune antiglauco- 
matoasă (epinefrina, timololul etc.) ; 

—  colinergice de sinteză : aceclidine 2% (glaucostat) ; 

— derivați de colină : carbacholul, soluție 1,5 și 3% ; 

Substanțele anticolinesterazice, prelungesc acțiunea acetilcho- 
linei prin inhibiția colinesterazei, enzima reglatoare a transmisiei 
nervoase, ce inactivează acetilcolina prin hidroliză. Se utilizează 
două categorii de substanţe: 

a. Jderiv arriulude> umertia:pi: 

—  ezerina sau fizostigmina, în soluţie uleioasă (0,5—1%) sau apoa- 
să (salicilat 0,25—0,50%) ; 

— tosmilenul (Decamerium), soluţie 0,25—1%. 

Acţiunea lor asupra sfincterului irian apare după 10 minute 
și atinge maximum la 1—2 ore, durînd 12—36 ore 

b. compuși organo-fosforaţi: 

— diflupylul, soluție de 0,01—0,05% ; 

— mintacolul (Paraoxane) soluție 1/6 000 ; 

—  tfosfolinul (Ecothiophat), soluție 0,03, 0,06 și 0,25%. 

Scăderea T.O. cu ajutorul substanţelor anticolinesterazice este 
mai eficace și mai durabilă, dar produce efecte secundare neplăcute, 
din care cauză se utilizează aproape numai în glaucomul cu unghi 
deschis al afakului. 

B. Medicamentele  simpaticomimelice — acționează prin dimi- 
nuarea secreției ciliare și prin ușurarea scurgerii U.A. Se utilizează, 
în instilații de 2 ori pe zi, adrenalină bază (epinefrină), cea mai activă 
și mai stabilă, în concentrație de 0,5—1% și 2%. 

Beta-blocante adrenergice — maleatul de timolol (Timoptic, Ti- 
moptol), foarte bine tolerat, se utilizează în instalații oculare, de 2 ori 
pe zi, în concentraţie de 0,1 ; 0,25 și 0,5% ; el produce o scădere maxi- 
mă a T.O. după 90—120 minute, care se menține 12—24 ore. 

Se pot întrebuința de asemenea, unele asociații medicamentoase, 
care au rolul, pe de oparte de a potenţializa efectul hipotonizant și 
de a prelungi durata de acțiune, iar pe dealta, de a diminua efectele 
excesive ale unui miotic prea puternic; scopul lor este de a 
acționa asupra rezistenței la scurgere și asupra debitului ciliar. 

Asociaţia pilocarpinăt+-adrenalină — se prescrie pilocarpină 2% 
sau 4%, de 4 ori pe zi, iar adrenalină 1%, sau 2%, de 2 ori. Unele aso- 
ciații sînt conținute în același colir aceclidine+-adrenalină 1% (Glau- 
cadrine) sau pilocarpină 1—2% sau 4% -+adrenalină 1% sau-ț+-neosine- 
frină 5%, (Ecarpine, Pilofryn, etc.), care nu se pot administra mai 
mult de 2 ori pe zi, pentru a nu crește efectele secundare ale adrenalinei; 
guanethidine (Ismeline—Ciba 5%,)-+adrenalină (guanethidina produce 
o simpatectomie chimică, care pregătește și potențializează acțiunea 
adrenalinei exogene); se instilizează Ismelin la fiecare 12 ore, apoi după 
jumătate de oră, adrenalină (0,50 sau 1%) ; timololul prezintă o exce- 

lentă sinergie de acţiune cu mioticele ; se poate asocia cu pilocarpina 
ocusert. Sulfamidele se pot asocia cu toate medicamentele antiglauco- 
matoase locale ; ele au o perfectă sinergie de acțiune cu timololul. 

Tratamentul cu miotice este eficace numai dacă curba tensio- 
nală atinge în cursul zilei, fără tratament, o valoare normală. Dacă 
tratamentul local este insuficient și bolnavul inoperabil sau pentru 
pregătirea intervenţiei, se poate recurge la sulfamide cu acțiune in 
hibitorie asupra secreției ciliare. Se utilizează acetazolamida (Dia- 
mox, Ederen, Fonurit, etc.), 2—3 comprimate a 250 mgr. pe zi; di- 
clorfenamida (Daranide, Oratrol), 3 comprimate a 300 mg, metazo- 
lamida (Neptazane), 3 comprimate a 50 mg, ethoxyzolamida (Car- 
drase), 150—600 mgr, în 4 prize, etc. 

Pentru pregătirea intervenţiei se pot utiliza și unii agenți os- 
motici (glicerol, manitol, uree). 

Tratamentul chirurgical este în funcție de evoluția și de gradul 
de compensare al bolii. El este indicat în glaucoamele în care, cu tot 
tratamentul medical bine condus, deficitul C.V. continuă să se mă- 
rească. 

Intervenţiile vizează ușurarea scurgerii U.A., sau reducerea pro- 
ducerii acesteia. 

a) Ușurarea scurgerii U.A. se obține prin crearea unei 
căi noi de filtraţie fie în afara ochiului, în spaţiul subconjunctival 
(operaţia lui Lagrange, Elliot, iridencleizis, iridectomii filtrante, tra- 
beculectomie), fie în interiorul ochiului, în spaţiul supracorodian 
(ciclodializa). 

În ultimul timp se recurge la trabeculotomie, care prin secțio- 
narea trabeculului, principalul obstacol în scurgerea U.A., permite 
după cicatrizare, obținerea unei structuri mai permiabile, în care vor 
exista lacune intercelulare și deci o trecere mai ușoară a U.A. 

b) Reducerea secreției de U.A. obţinută prin di- 
ferite intervenții (ciclodiatermie, angiodiatermie, ligatura arterelor 
ciliare anterioare), se utilizează în cazurile de glaucom avansat, 
cu o reducere concentrică a C.V., pentru a încetini procesul de dispa- 
riție a vederii. 

Tratamentul general urmărește modificarea terenului. Contra 
dezechilibrului vago-simpatic se recomandă viață calmă, sedative și 
tranchilizante, iar contra acțiunii factorului ischemic, vasodilatatoare 
capilare (dihidroergotamină, hexobendine etc.), anticoagulante. Con- 
tra tulburărilor metabolice, în special glucidice, unii autori recomandă 
limitarea utilizării de cafea și tutun și de asemenea evitarea ingerării 
unei cantități prea mari de lichide, într-un interval scurt de timp. 

2. Glaucomul cu unghi închis sau prin închiderea unghiului 
(glaucom congestiv sau iritativ). 

Această formă de glaucom este cauzată de obstrucția funcțioa 
nală sau organică a emonctorilor U.A. și este produsă de lipirea 
rădăcinei irisului de trabeculul corneo-scleral. Afecțiunea trece prin 
două stadii : 

— un stadiu reversibil, cînd irisul se poate separa de trabecul 
redeschizînd unghiul, iar emonctorii își recapătă functia, T.O. re- 
devenind normală (ochiul este hiperton dacă unghiul este închis și 
normoton dacă este deschis) ; 

— un stadiu ireversibil, succedînd unuia sau mai multor pusee 
de închidere a unghiului, cînd lipirea irisului este definitivă, el nepu- 
tîndu-se separa de trabecul pe o porțiune sau pe toată circumferința 
acestuia  (goniosinechii), hipertensiunea devenind permanentă. 

Glaucomul prin închiderea unghiului este o afecțiune suscepti- 
bilă de a deveni bilaterală ; el reprezintă 10—20% din totalul glau- 
coamelor. La rasa albă el predomină la femei (75%), iar la rasa neagră 
frecvența sa este egală la ambele sexe. 

Glaucomul prin închiderea unghiului survine pe un ochi aparent 
normal dezvoltat, dar prezentînd o predispoziție anatomică datorită 
anomaliilor biometrice. Ochii au dimensiunile mai mici (diametrul 
şi raza de curbură a corneei, înălțimea cupolei corneene, lungimea axială 
a ochiului, volumul și profunzimea C.A. etc.) ca ochii normali și ca 
cei cu glaucom cu unghi deschis. Cristalinul prezintă o anomalie de 
poziţie, fiind situat mai anterior ca în ochiul normal ; el intră în cupola 
corneană, inserția sa depășind planul frontal limbic, avînd o grosime axi- 
ală mai mare, grosime ce este responsabilă de îngustarea C.A. (cu vîrsta, 
grosimea cristalinului crește prin apoziţia continuă de fibre corticale 
periferice) și se produce și o oarecare laxitate a zonulei. Unghiul C.A. 
este îngust (sub 30°) și cu o deschidere mică (cel mai adesea 2)-fig. 93. 

Glaucomul prin închiderea unghiului (fig. 94) poate surveni la 
persoanele tinere, factorii anatomici ereditari fiind factorii determi- 
nanți în geneza sa. Frecvența lui crește cu vîrsta, căci la factorii ere- 
ditari se adaugă factorii câștigați (creșterea grosimei cristalinului etc.) 
care devin predominenți la persoanele în vîrstă. 

În glaucomul in unghi închis se constată frecvent o hipermetro- 
pie asociată cu un astigmatism invers; datorită antepoziţiei și gro- 
simei crescute a cristalinului, hipermetropia este mică; el se poate 
observa și la emetropi. 

SIMPTOMATOLOGIA bolii este variabilă, ea putînd evolua 
uneori prin pusee acute, subacute sau chiar cronice. 

GLAUCOMUL ACUT — (închiderea acută a unghiului). Uneori 
se manifestă prin prodroame, ce traduc accesele larvate de închidere 
a unghiului ; de obicei se manifestă prin apariția brutală, timp de 
cîteva minute sau cîteva ore, de halouri colorate în jurul luminei, o 
senzaţie de vedere încețată a unui ochi, întovărășită de greutate or- 
bitară, dureri sau chiar cefale: fronto-periorbitară ; această simpto- 
matologie traduce existența unui edem cornean, consecutiv creșterii 
brutale și importante a T.O. În unele cazuri, mai rare, dacă hiper- 
tensiunea oculară atinge presiunea oftalmicei, se produce o verita- 
bilă eclipsă vizuală. 

Debutul crizei este brutal și circumstanțele de declanșare sînt 
variabile ; ea poate surveni după o emoție sau o durere violentă, care 
a provocat semimidriază, după o alimentaţie abundentă, bogată în bău- 
turi alcoolizate, după alterări ale stării generale, întovărășite de o 
supraîncărcare hidrică, prin retenţie de urină, după intervenţii chi- 
rurgicale (șoc emoțional, atropină-utilizată în cursul anesteziei gene- 
rale, semiobscuritatea postoperatorie, perfuziile intravenoase masive), 
după instilarea unui colir midriatic sau absorbția unui parasimpa- 
ticolitic pe cale generală (antispastice, psihotrope), datorită unui epi- 
sod febril. Declanșarea crizei s-ar datora midriazei sau hemodiluției. 

Glaucomul acut survine cu predominență la femei, cu maximum 
de frecvență între 60—75 ani. 

Debutul este brutal, mai adesea nocturn, cu dureri atroce, in- 
tense, oculare și perioculare, întretăiate de paroxisme ce cuprind 
teritoriul oftalmicului, dar putîndu-se întinde la tot teritoriul trige- 
menului, însoţite de o fotofobie și o lăcrimare abundentă ; durerea 
iradiază în toată jumătatea capului, rădăcina nasului, dinți și este 
însoţită de o scădere a vederii sau chiar de reducerea ei la percepție 
luminoasă, ceea ce mărește anxietatea bolnavilor. 

Bolnavul prezintă, de obicei, și fenomene generale, datorită unor 
reflexe oculo-vago-simpatice : tulburări digestive (grețuri, vărsături, 
epigastralgii), alterarea pulsului, stare de prostație, de torpoare, de 
descurajare, fiind incapabil de a preciza sediul durerii, paloare, extre- 
mități reci, stare discret subfebrilă la persoanele în vîrstă, fenomene 
care uneori fac să se creadă că este vorba de o afecțiune digestivă 
(colică hepatică, sindrom abdominal chirurgical, etc), 

La examenul obiectiv se constată un edem palpebral roz, care 
jenează deschiderea pleoapelor ; ochiul este lăcrimos, fotofob și con- 
gestionat (congestie ciliară intensă, roșie-violacee, perikeratică, for- 
mată din vase tortuoase). Corneea este insensibilă, reflexul cor- 
nean este foarte diminuat ; ea prezintă o tulburare opalescentă da- 
torită unui edem epitelial, asociat sau nu, cuun edem al stromei, care 
va lăsa, pentru câtva timp, cînd hipertonia va dispare, pliuri desce- 
metice ; pe fața posterioară a corneei se observă precipitate, rare, fine, 
discrete, care devin rapid pigmentate. 

C.A. este redusă, aproape dispărută, U.A. este ușor tulbure. 
Irisul este abia vizibil, edematos și prezintă semne de suferință: pu- 
pila este în semimidriază, neregulată (atonia sfincterului datorită 
ischemiei), areflexică ; dacă starea de hipertonie se prelungeşte, ea 
contractă repede sinechii posterioare (semne de congestie uveală). 

Tulburările cristalinului variază de la o simplă opalescență la 
opacități nucleare, relativ frecvente la persoanele în vîrstă ; în unele 
cazuri se poate observa, ca urmare a hipertoniei foarte violente, stig- 
mate de cataractă diseminată acută glaucomatoasă Vogt (Glaukom- 
flecken), sub forma de mici pete albe, rotunde, mai mult sau mai 
puţin confluiente, situate sub capsula anterioară, în spațiul pupilar, 
care cu timpul vor fi acoperite de un strat cortical transparent. 

La examenul F.O., dacă este posibil (instilații e de glicerină sau 
ophtasiloxane ajută la rezorbția edemului), se constată puls ar- 
terial spontan, care arată că T.O. atinge sau depășește valoarea ten- 
siunii arteriale diastolică ; papila optică și vasele sînt congestionate, 
iar retina este edematoasă și presărată cu hemoragii. Dacă nu este 
vorba de o primă criză, papila poate prezenta o excavație glaucoma- 
toasă ; în caz contrar, ea poate apărea normală, dar evoluează rapid 
către atrofie optică fără excavaţie. 

La palpare digitală ochiul este dur („bilă de fildeș“), TO ajungînd 
la 60—80 mmHg. 

La gonioscopie, dacă durerea nu este prea intensă și corneea prea 
opacă, după instilația de ophtasiloxane, se constată un unghi foarte 

îngust sau închis pe 360°, fără nici un element vizibil al peretelui 
extern, irisul făcînd impresia că se inseră la nivelul liniei lui Schwalbe. 

Forme clinice. 

a). Forme supraacute. Hipertonia depășește presiunea sistolică 
oftalmică ; aceste forme duc rapid la cecitate, mai ales dacă nervul 
optic a fost interesat de crizele anterioare. Hipertensiunea oculară 
crescută poate produce ocluzia A.C.R., cu atrofia nervului optic și 
pierderea definitivă a vederii. 

b). Glaucomul subacut.  Puseele subacute apar mai 
ales la femei (2/3 din cazuri), între 50—75 ani, sub forma unor succe- 
siuni de episoade dureroase și de tulburări ale AV, separate prin inter- 
vale de remisiuni complete ; durerile, de intensitate variabilă, sînt 
unilaterale și localizate în regiunea periorbitară (frunte, timple), 
survenind de obicei seara, în caz de oboseală și durează 1—2 ore. 
Tulburările A.V, care întovărășesc aceste dureri, se manifestă printr-o 
ceață trecătoare, care voalează ușor vederea; pentru aproape, AV 
este și mai tulbure, datorită existenței unei astenopii acomodative. 
Dacă puseele survin seara, bolnavul se plînge de o proastă adaptare 
la întuneric și mai ales de halouri colorate în jurul surselor de lumină ; 
apariția acestora se face cînd T.O creşte peste 40—50 mmHg. Aceste 
tulburări se însoțesc de o Lăcrimare fără cauză aparentă. Uneori bolna- 
vul se plinge de grețuri sau vărsături. Crizele au un aspect variabil, 
de la un bolnav la altul ; ele pot fi produse de anumiţi factori declan- 
şanti (oboseală, cinema, televizor, lucru de birou, emoții, etc). 

La examenul obiectiv, se constată o congestie oculară ușoară, un 
edem al epiteliului cornean, responsabil de încetarea vederii și de apa- 
riția de halouri colorate, produse prin difracţia luminii. Acest edem 
epitelial este cauzat de hipertonia oculară + creșterea T.O. este varia- 
bilă (30—40 mmHg), fiind în raport cu importanța închiderii unghiului 
irido-cornean. 

La gonioscopie, se constată o închidere parțială a unghiului 
camerular, care într-o zonă localizată, mai adesea în parte superioară, 
este complect obstruat, datorită lipirii bazei irisului de cornee. Aceste 
mici crize, de scurtă durată, au progresiv tendința să crească ca frec- 
vență și severitate. 

În afara puseelor de închidere parţială a unghiului camerular, 
ochiul este normal, corneea clară, dar C.A. este foarte redusă. La goni- 
oscopie unghiul este deschis, de morfologie normală, dar îngust. TO 
și coeficientul de scurgere al UA sînt în limite fiziologice. Excepţional, 
se constată anomalii papilare și deficite perimetrice (strîmtare concen- 
trică, asociată sau nu, cu o depresiune nazală sau cu o alungire a 

polilor petei lui Mariotte). Fără tratament, unghiul va avea tendința 
să se închidă progresiv, datorită apariției de goniosinechii, produse 
sub influența crizelor repetate de tensiune. 

c) Forme latente. Crizele de închidere ale unghiului 
survin progresiv, pe un ochi liniștit, fără o simptomatologie funcțio- 
nală, dar cu tonusul de bază și rezistența la scurgere crescută ; ele 
sînt descoperite la un examen sistematic, în caz de hipertonie cu 
unghi închis. 

Prognosticul lor este grav, datorită diagnosticului tardiv ; se 
constată adesea o excavaţie glaucomatoasă a papilei și alterații ale 
C.V. Tratamentul medical fiind ineficient, se va recurge la o inter- 
venție filtrantă. 4 

d) Forme asociate sau mixte. În aceste forme de glau- 
com prin închiderea unghiului, tratamentul medical menține o 
deschidere complectă a acestuia, dar după o perioadă de normalizare 
tensională poate surveni o creștere a T.O. datorită unor alterații 
trabeculare pe un unghi deschis și liber pe toată circumferința. 


Se poate observa și o formă de glaucom cu unghi îngust, asociat 
cu alteraţii angulare disgenezice. 

e) Forme clinice particulare. Irisul în platou. Este o 
malformație congenitală, rară, a unghiului camerular, în care deși 
C.A. are profunzimea normală, unghiul este îngust datorită angulaţiei 
posterioare pe care o face irisul pentru a se insera pe corpul ciliar. 

Anatomic, rădăcina irisului este implantată anterior, aproape 
de pintenele scleral, antrenînd o rotaţie înainte a proceselor ciliare, 
împingînd rădăcina iriană aproape de trabecul (fig. 95). | 

La gonioscopie, planul irisului se proiectează la nivelul inelului 
lui Schwalbe. Me: : 

Sub influiența unei midriaze se produce o tasare a bazei irisului 
pe trabecul, ceea ce duce la obstrucția unghiului printr-un blocaj 
pretrabecular. Farh 

Angiografia fluorescenică a irisului în glaucomul cu unghi închis 
pune în evidență importante modificări vasculare (vasodilatație, fo- 
care de neovascularizație, fenomene de difuziune). 

Evoluţia cazurilor netratate de glaucom prin închiderea unghiu- 
lui este aceea a glaucoamelor neglijate sau nedescoperite la timp. Se 
poate observa o vindecare aparentă ; astfel, simptomele se amendează 
singure în 3—5 zile ochiul este liniștit dar pupila rămîne neregu- 
lată, dilatată, areflexică, irisul atrofic, da ntelat, cristalinul tulbure, AV 
redusă la percepție luminoasă, papila albă, excavată ; funcţiile vizuale 

sînt definitiv ccmprcmise. Alteori evoluția se face fără remisiuni 
către un glauccm absolut, mai mult sau mai puţin dureros. 

Evcluţia cazurilor se apreciază în funcție de eficacitatea trata- 
men tului întreprins; dacă este favorabilă, semnele funcţionale se 
ame ndează, A V crește în paralel cu dispariția tulburării corneene, 
pupila revine la o micză regulată ; T.O. redevine normală; la go- 
nioscopie unghiul apare redeschis în totalitate. 

În cazurile mai puţin favorabile, revenirea este parțială ; cu tot 
tratamentul bine condus persistă o hipertonie, mai mult sau mai 
puţin importantă ; se constată o pupilă neregulată, paretică, atro- 
fia irisului, mici oracităţi albicioase ale cristaloidei anterioare, pe 
un ochi relativ calm. 

Deficitele perimetrice din criza acută dispar după normalizarea 
TO, ele fiind cauzate, de obicei, de edemul retinian și mai puţin de 
hipertensiunea oculară. 

Crizele de glaucom cu unghiu închis, tratate medical, ori care 
ar fi evoluția imediată, recidivează și nu pot fi rezolvate definitiv 
decît printr-o intervenţie chirurgicală. 

În formele subacute, primele pusee sînt fără consecință ; dacă 
însă ele se repetă și nu sînt tratate, rămîn sechele : unghiul se des- 
chide mai greu între pusee, apar goniosinechii definitive, alterînd fil- 
trul trabecular. Aceste sechele duc la apariția unui glaucom prin 


Fig. 95 (după Becker şi Shaffer) 


Fig. 96 (după Becker şi Shaffer) 

închiderea unghiului, trecut în stare de cronicitate ; acesta poate 
apărea și ca urmare a unei crize acute, după remisiuni spontane sau 
terapeutice ale episodului congestiv, în care există o închidere com- 
pletă a unghiului ; uneori ele sînt rezultatul unui tratament medical 
îndelungat. 


Aceste forme trecute într-un stadiu cronic se caracterizează 
prin creșterea tonusului de bază chiar sub miotice ; uneori nu există 
nici un simptom subiectiv. dar examenul tonografic arată o rezis- 
tentă crescută la scurgere. Boala îmbracă o evoluție cronică, cu 
scădere progresivă a A.V , alterări ale CV, leziuni papilare, cu atrofie și 
excavaţie, unghiul închis, parțial sau total. Dacă ocluzia unghiului 
nu este decît parțială, puseele acute de închidere se vor grefa pe 
porțiunea de unghi rămasă deschisă, agravînd hipertonia, alterînd 
și mai mult funcția vizuală, făcînd acești ochi fragili la orice act 
chirurgical. Aceste forme sînt foarte grave și de aceea este necesar 
un diagnostic precoce pentru a evita apariția lor. 

PATOGENIE. Pe un ochi predispus anatomic, blocajul pupilar 
joacă un rol determinant în declanșarea închiderii unghiului. 


Pe ochiul normal, irisul este în contact cu cristalinul numai pe 
o suprafaţă îngustă, în jurul marginei pupilare, ceea ce constituie o 
slabă rezistență la trecerea U.A. din C.P. în C.A. Din contra, în 
ochii cu C.A. îngustă, irisul este în contact cu cristalinul pe o supra- 
față mult mai mare, de aceea există un obstacol relativ, cu o dife- 
rență ușoară de presiune între C.P. și C.A. — blocaj pupilar rela- 
tiv ; acest gradient de presiune descrește dindărăt înainte, antrenînd 
o bombare a irisului la periferia sa, strimtînd intrarea unghiului iri- 
do-cornean în „vîrf de flaut“. 


Declanșarea glaucomului cu unghi îngust este cauzată de un 
blocaj pupilar total; acesta este produs de 3 elemente distincte: 
forța  sfincterului, forța dilatatorului și forța elastică a stromei ; 
fiecare dintre aceste forţe, care se exercită în plan frontal, prezintă 
o componentă îndreptată îndărăt, tinzînd să placheze orificiul pu- 
pilar pe fața anterioară a cristalinului. 

Accentuarea componentei posterioare, a uneia sau mai mul- 
tor forțe, va transforma brusc un blocaj pupilar relativ într-un blo- 
caj pupilar total; U.A. se acumulează în C.P. şi deoarece secreția 
sa continuă, apare brutal o hipertensiune a C.P., ce are drept con- 
secinţă o împingere înainte a rădăcinii iriene și lipirea acesteia de 
trabeculul corneo-scleral. Rezultă o închidere a unghiului, cu blo- 
cajul evacuării U.A., la nivelul emonctorilor săi (fig. 9 A). 

Forța rezultantă cea mai importantă a componentelor poste- 
rioare apare într-o dilataţie pupilară mijlocie (4—5 mm) și cînd sfinc- 
terul și dilatatorul irian sînt contractați simultan la forța lor maximă, 
ceea ce au ca urmare întinderea strînsă a irisului prea mare și prea 
anterior provocînd un blocaj maxim. Toate colirurile midriatice, toate 
drogurile utilizate pe cale generală, avînd o acţiune atropinică sau 
simpaticomimetică sînt susceptibile de a provoca un blocaj pupilar. Cele 
mai periculoase sînt drogurile cu acţiune alfa-adrenergică ; ele excită 
dilatatorul care se opune tonusului deja puternic al sfincterului. 
Oricare ar fi drogul midriatic, blocajul pupilar nu survine decît cînd 
pupila este în semimidriază ; pentru drogurile alfa-adrenergice, blo- 
cajul survine cînd acțiunea lor începe să dispară și pupila revine 
la starea sa inițială. O dilataţie peste 8 mm nu provoacă blocajul 
pupilar, datorită curburii de sens contrar la periferie a cristalinului 
și a diafragemului irian (Fig. 96 B). 

Cît despre midriaza spontană, care se observă în cursul unui 
glaucom acut prin închiderea unghiului, ea este rezultatul unei hi- 
pertensiuni oculare foarte puternice. Midriaza s-ar datora unei atonii 
a sfincterului irian prin ischemie ; tonusul dilatatorului rămîne in- 
demn și continuă să mențină semimidriaza și blocajul pupilar. 

Mioticele au o acțiune paradoxală, pe de o parte întind rădăcina 
irisului suprimînd lipirea irido-trabeculară și pe de altă parte, întă- 
resc tonusul sfincterului și componenta sa posterioară. 

Mioticele mai slabe au tendință de a reduce forța blocajului pu- 
pilar, în timp ce mioticele puternice au tendința s-o crească. 

Există un echilibru instabil a cărui ruptură poate declanșa sau 
întări blocajul pupilar, prin creșterea forței rezultante posterioare a 
sfincterului, prin provocarea unei evacuări a U.A. la nivelul emoncto- 
rilor camerulari, creind astfel o hipotonie relativă a C.A., în raport 
cu C.P., ceea ce are drept consecință creșterea gradientului de pre- 
siune între cele două camere. 

În glaucomul prin închiderea unghiului ar exista de asemenea o 
deplasare înainte și o lichefiere a vitrosului. 

Factorii declanșanți pot fi: 

a) oculari — orice factor capabil să antreneze o midriază poate 
provoca un glaucom cu unghi închis: colire midriatice, unele medi- 
caţii generale avînd o acţiune atropinică sau alfa-adrenergică (psiho- 
analeptice, anxiolitice, antiparakinsoniene, spasmolitice, unele hip- 
notice etc.), obscuritatea, acomodaţia, în caz de citit îndelungat 
(prin modificarea formei cristalinului), congestia uveală, ce ar ex- 

plica caracterul congestiv și inflamator al unor crize (traducerea unei 
descărcări de prostaglandine oculare) ; 

b. stressul neuro-humoral: factori psihologici, emoții puternice, 
conflicte familiare sau profesionale, anxietate sau emotivitate con- 
stituţională, orgasm, surmenajul, excesele, o intervenţie chirurgicală, 
traumatisme, factori climatici (variații bruște de temperatură), boli 
infecțioase (gripă la persoanele în vîrstă). 

A NATOMO-PA TOLOGIC, elementul esenţial este aderenţa peri- 
feriei irisului la suprafața internă a trabeculului corneo-scleral ; la 
început se produce numai un contact, astfel că sub influența unui 
tratament adecvat și precoce, unghiul se poate redeschide și tensiu- 
nea redevine normală ; un contact mai important și prelungit duce 
la formarea de aderente variate. Trabeculul, de care irisul aderă 
progresiv, este sediul de leziuni de fibroză și degenerescență ; cana- 
lul lui Schlemm este comprimat progresiv şi se poate oblitera total, 
din care cauză scurgerea U.A. este împiedecată ; stroma corneană și 
epiteliul devin edematoase. 

Datorită jenei circulatorii din cursul crizei, se produce o necroză 
și o atrofie a stromei și epiteliului irian, mai importante în zona pupi- 
lară, unde afectează sfincterul, din care cauză pupila devine mare 
şi excentrică. Corpul ciliar- este edemațiat și congestionat. 

Diagnosticul se face în două circumstanțe diferite : ochi hiperton 
sau ochi normoton, predispus anatomic, al cărui unghi este deschis, 

Diagnosticul pozitiv între crize (TO este normală, unghiul des- 
chis pe 360°) se bazează pe: 

— elemente de orientare și elemente de certitudine. 

a. Elementele de orientare sînt constituite de: 

— elemente anatomice: profunzimea C.A. < 2,7 mm, raza de curbu- 
ră mică, diametrul cornean redus, unghiul îngust, cu o mică deschizătură; 

— elemente clinice : ereditatea glaucomatoasă, semne functio- 
nale (dureri, ceață, halouri colorate), semne biomicroscopice (plaje 
de atrofie iriană, neregularitate pupilară, Glaukomflecken), semne 
gonioscopice — fenomenul on-off a lui Smith (gradul de închidere și 
deschidere al unghiului este în funcție de diametrul pupilar, deci de 
iluminarea la lampă cu fantă ; în cursul gonioscopiei pupila este în 
mioză; dacă se stinge lumina lăsînd sticla de gonioscopie pe loc se 
poate observa, cînd se restabilește iluminarea, că rădăcina irisului 
face o mișcare pentru a părăsi peretele extern al unghiului de care 
se lipise în obscuritate) ; 

b). Elementele de certitudine, sînt furnizate de probele de pro- 
vocare, care au rolul de a produce pe cale artificială (în absența 

oricărui tratament antiglaucomatos) condițiile necesare închiderii 
unghiului. Hiperionia pe care ele o pot provoca trebuie să poată 
fi controlată printr-o acţiune terapeutică imediată. Rezultatul nu 
poate fi considerat ca pozitiv decît dacă tensiunea crește peste 
8 mmHg și se întovărășește de o închidere concomitentă a unghiu- 
lui irido-cornean la gonioscopie. 

După mecanismul lor de acțiune, probele de provocare se împart 
în 4 grupe: 

1. Inhibiţie parasimpatică ; 

— proba la întuneric— permite de a testa ambii ochi 
simultan și constă în plasarea pacientului într-o cameră perfect obs- 
cură, timp de 1—1}/ą ore, cu ochii deschişi, midriaza provocată de 
întuneric jucînd rol de factor declanșant prin închiderea unghiului ; 
controlul tonometric și gonioscopic trebuie executat în aceiași cameră 
sub o lumină slabă; 

— proba de procubitus— pacientul este culcat în, 
decubit ventral, în obscuritate, timp de o oră cu capul mai jos decît 
umerii ; în acest mod se adaugă la midriază alte două elemente provoca- 
toare : avansarea cristalinului sub influența greutăţii și staza vasculară ; 

— proba cu parasimpaticolitice—se va executa 
sub un control strict, căci instilate în ochiul testat pot declanșa o criză 
acută care să necesite o intervenție chirurgicală de urgenţă : 

— testul cu homatropină (1%) —se va examina 
T.O. și unghiul la fiecare 1/2 oră : rezultatul este tardiv (după 2—3 ore). 

— testul cu ciclopentolat—este putin utilizat, căci 
dilatația prelungită necesită o supraveghere de 24 ore; 

— testul cu tropicamidă — (midriaticum, midrum) 
este rapid; dacă este pozitiv, el se observă în cele 45 minute care ur- 
mează instilației. 

Parasimpaticoliticele pot da rezultate pozitive şi în glaucomul 
cu unghi deschis, prin diminuarea ușurinței la scurgere. fără închiderea 
unghiului. 

2. Stimulația simpatică ; 

Se dilată pupila cu neosinefrină 10 sau 15%. 

3. Stimulația Parasimpatică ; 

— testul la citit — un efort acomodativ prelungit, la o per- 
soană sub 60 ani, poate antrena prin micșorarea profunzimii C.A. o 
închidere a unghiului. 

4. Stimulaţia combinată simpatic şi parasimpatic ; 

— proba de provocare pilocarpină 2% — neosinefrină 10% — 
în cursul testului se vor observa modificările pupilei, T.O., unghiului 
irido-cornean, ușurința de scurgere. Se pot utiliza două metode: 


É 

— după determinarea T.O. se va instila simultan în A.O. 1—2 
picături din fiecare colir, apoi la fiecare 1/2 oră, 1—2 picături de 
neosinefrină ; se observă diametrul pupilar și T.O. la fiecare 1/4 de 
oră. O creștere peste 8 mmHg a T.O. cu închiderea unghiului (sau 
tendința de închidere) la gonioscopie, arată un rezultat pozitiv. Dacă 
T.O. nu crește suficient se adaugă o instilație de pilocarpină și se 
continuă observaţia la fiecare 1/4 de oră. Uneori se obține un rezultat 
pozitiv tardiv (3—4 ore). La o persoană normală, nepredispusă, T.O- 
scade progresiv și semnificativ, în timp ce ușurința de scurgere crește ; 

— după măsurarea T.O. se instilează numai neosinephrină apoi 
se observă modificările pupilei ; la 1/2 dilatație (pupila egală cu 1/2 
din diametrul cornean) se controlează T.O. Se poate observa, une- 
ori, la acest stadiu un rezultat pozitiv, cu închiderea unghiului. În 
caz contrar, se instilează în stadiul de semidilatație pupilară pilo- 
carpină și se continuă observarea pupilei. La subiectul normal efec- 
tul mi driatic al neosinefrinei este după 1/2 oră complet inversat de 
pilocarpină. Se observă mioză, T.O. nu este crescută, iar unghiul 
rămîne deschis. La persoanele predispuse la glaucom cu unghi în- 
chis, mioza apare, dar mai tîrziu, apoi din nou, după 2—3 ore, apare 
o dilataţie pupilară moderată, în timp ce se instalează o hipertonie 
și o închidere a unghiului. Această semimidriază spontană, tardivă, 
semnalează blocajul pupilar. 

În unele cazuri, cu toată pilocarpina, midriaza se menține fără 
modificarea T.O. Supravegherea trebuie continuată. căci blocajul pu- 
pilar poate apărea mai tardiv (3—4 ore), în momentul cînd efectul 
midriatic la neosinefrină începe să se atenueze. 

DIAGNOSTICUL DIFERENȚIAL, în caz de glaucom acut, 
se face cu: uveita hipertensivă acută (edem mai redus al corneei, 
precipitate albe descemetice, tyndal mai accentuat al U.A., gonio- 
sinechii inferioare, mioză etc.), glaucomul secundar, cu alură acută 
rubeoză iriană diabetică sau prin tromboza venei centrale a retinei, 
intumescența cristalinului, etc.), 

Diagnosticul formelor subacute sau asimptomatic: se face cu o 
criză de migrenă, nevralgie facială sau chiar cu glaucomul cronic 
simplu, cu unghi deschis. 

Diagnostice particulare trebuie făcute cu unele glaucoame conge- 
nitale, ce se pot întovărăși de un blocaj pupilar (microcornee, sindromul 
lui Marfan, sfero-fakie, homocistinurie), sindromul lui Posner-Schlos= 
sman etc. 

PROGNOSTIC — Glaucomul cu unghi închis se poate vindeca 
definitiv, cu minimum de sechele. dacă diagnosticul este imediat și 
tratamentul corect. 

TRATAMENTUL trebuie să fie făcut precoce și intens; el 
constă în: 

a) suprimarea hipertensiunii din C.P., prin sulfamide care frînea- 
ză secreția ciliară (se administrează o injecție intravenoasă a 500 mgr, 
acetazolamidă, continuată apoi prin administrarea regulată de com- 
primate a 250 mgr. la 6 ore) și agenţi hiperosmotici care deshidra- 
tează globul ocular (se administrează după starea generală, vechimea 
crizei, importanța hipertoniei — glicerol per os, 1,5 gr/Kg corp într-o 
priză, a cărei eficacitate apare după o oră de la absorbţie, manitol 
20%, perfuzie intravenoasă rapidă — 2 g/Kg corp, a cărei eficacitate 
maximă se manifestă după 1/2 oră etc); 

b) suprimarea tonusului dilatatorului irian prin alfa-blocant al 
simpaticului indicat în special cînd blocajul pupilar a fost declanșat 
de o midriază simpatică (se poate utiliza alfa-blocant pur-Ihymox- 
amină 50%, — soluţie preparată extemporaneu sau alfa-beta blocant 
guanethidină — Ismelin Ciba 5% — instilaţii la fiecare 12 ore); 

c) suprimarea lipirii ivisului la trabecul prin miotice în concen- 
trație mică, pentru a evita o accentuare a blocajului pupilar ; ele sînt 
eficace numai dacă sfincterul irian nu este în stare de atonie, dacă 
T.O a fost deja coborită, prin acțiunea hipotensoarelor generale, dacă 
nu s-a accentuat blocajul pupilar printr-un miotic prea puternic; 
se utilizează pilocarpina 1—2% sau mai bine aceclidine 2%, care nu 
ar diminua ca pilocarpina, profunzime C.A. ; instilațiile se fac la fiecare 
oră ; se poate utiliza la sfîrșitul perfuziei de manitol o lentilă terapetică 
hidrofilă îmbibată cu pilocarpină 1%, sau aceclidine, care se lasă pe 
loc 2—3 ore, după care se reiau instilaţiile la ritmul lor obișnuit. În 
cazurile văzute tardiv, în stadiul de atonie a sfincterului, cînd mioticele 
sînt ineficace, hipertonia necedînd la hipotensoarele generale se poate 
uneori îndepărta blocajul pupilar producînd o midriază maximă cu 
un midriatic de scurtă durată ca Tropicamida asociată cu Phenylephrina. 
Această metodă permite creșterea profunzimei C.A. (0,2 mm în medie) 
şi are de asemenea o acțiune antiinflamatorie; cînd T.O. scade. se reiau 
instilațiile de miotice ce își recapătă atunci eficacitatea lor. 

Ca medicație adjuvantă se utilizează : 

— antiinflamatorii (corticoizi locali, Indometacin per os, care 
ar avea o acțiune antiprostaglandine), necesare cînd reacția inflamato- 
rie este importantă şi de asemenea, pentru o bună pregătire chirurgicală; 

— antialgice (injecție retrobulbară de novocaină 1%, cînd dure- 
rile sînt foarte violente) ; 

— sedative contra anxietăţii, cu condiția să nu aibă efect bela- 
donat sau simpaticomimetic. 

TRATAMENTUL CHIRURGICAL. Condiţia necesară și sufi- 
cientă pentru a îndepărta definitiv blocajul pupilar este iridectomia 
bazală, periferică, care pune în comunicație cele două camere ale ochiu- 
lui, asigurînd prin aceasta deschiderea constantă a unghiului C.A. ; 
ea va fi practicată imediat ce unghiul s-a deschis (dacă este posibil 
în totalitate), pe un ochi calm. În general, nu se poate aștepta o ameli- 
orare a situației peste 5 zile, cu un tratament medical intens și bine 
condus. 

Iridectomia periferică este suficientă pentru a îndepărta blocajul 
pupilar, dar este insuficientă pentru normalizarea T.O. cînd persistă 
goniosinechii pe o porțiune a unghiului irido-cornean. În aceste ca- 
zuri se va recurge fie la un tratament medical, fie chirurgical. 

Tratamentul medical al hipertoniei reziduale constă în adminis- 
trarea de Epinepfrină, asociată sau nu, cu miotice slabe. Tratamentul 
chirurgical constă în intervenţii fistulizante (iridectomie filtrantă Scheie, 
iridencleizis, trabeculectomie, irido-cicloretracție etc). 

Indicaţia unei intervenții fistulizante se pune în două circumstanțe 
fie la distanță de iridectomie, cînd tratamentul medical devine insufi- 
cient în a opri alterarea C.V., fie dintr-o dată, cînd redeschiderea unghiului 
este incompletă și lasă să se prevadă o hipertonie reziduală importantă. 

În caz de iris în platou, în care nu există blocaj pupilar, iridec- 
tomia periferică este fără efect; se va căuta să se evite orice risc de midri- 
ază fie printr-un tratament medical (pilocarpină asociată cu un blo- 
cant simpatic) fie printr-o intervenţie fistulizantă (trabeculectomie etc). 

Ochiul adelf, în 1/2 din cazuri, poate prezenta un blocaj în ur- 
mătorii 4 ani, care urmează afectării primului ochi. Pe acest conside- 
rent se recomandă o iridectomie periferică preventivă, care pune la 
adăpost ochiul de un eventual blocaj pupilar. 

Dacă s-a declanșat un blocaj pupilar după o probă de provocare, 
se va recurge de asemenea la iridectomie. 


B) Glaucoamele malformative sau disgenezice 


Sînt hipertensiuni secundare unei anomalii embrionare de dezvol- 
tare a unghiului irido-cornean, care împiedică scurgerea U.A. din 
C.A. 

Ele pot surveni la orice vîrstă și se pot observa sub diferite forme 
clinice. Se întîlnesc forme care apar de la naștere sau din primele luni 
de viaţă (cele mai frecvente) și forme cu manifestări tardive (infan- 
tile, juvenile etc), cauzate de malformații mai discrete și care se diferen- 
țiază prin aspectul și evoluţia lor clinică. 

Ele pot fi izolate sau asociate și cu alte malformații oculare sau 
extraoculare. 


Glaucomul congenital 


Glaucomul îmbracă la copil un aspect particular, datorită faptu- 
lui că ochiul, pe cale de creștere, este susceptibil de a se destinde sub 
influența TO, putînd ajunge la dimensiuni monstruoase (buftalmie 
sau hidroftalmie). Glaucomul congenital este o afecțiune gravă, care 
constituie una din principalele cauze de orbire la copil și se mani- 
festă, mai frecvent în primul an, cu excepția formelor fruste sau diag- 
nosticate tardiv. 

Afecțiunea este bilaterală în 2/3 din cazuri și are adesea o evo- 
luție asimetrică. Se întilnește de două ori mai frecvent la băieți decît 
la fete. 

Glaucomul la copil este legat, după cum am văzut, de o mal- 
formaţie congenitală a unghiului camerular, de natură ereditară, trans- 
misă în mod recesiv. care poate fi izolată sau asociată și cu alte anomalii 
oculare sau generale ; cauza afecțiunii o constituie o tulburare în dezvol- 
tare a unghiului C.A., care duce la absența sau reducerea evacuării 
U.A. la nivelul său. 

SIMPTOMATOLOGIA şi EVOLUŢIA bolii depind de gradul 
acestei malformații. 

Afecţiunea se manifestă de la naștere fie insidios, printr-o opa- 
cifiere albicioasă a corneei, mai evidentă în partea inferioară, pe un 
ochi deja mărit de volum, fie brutal, printr-un sindrom acut, cu dureri 
oculare, fotofobie, blefarospasm, congestie, edem cornean, globul 
ușor mărit de volum, survenind la un ochi la care tensiunea nu era 
încă descoperită. 

Adesea, evoluţia este torpidă și se manifestă printr-o distensie 
progresivă a ochilor, însoțită de o ușoară lăcrimare și fotofobie. Din 
cauza lăcrimării privirea are un aspect strălucitor. 

Pentru a putea face examenul obiectiv, este adesea necesar să se 
recurgă la anestezie generală. 

Sclerotica este subţiată, albăstruie, corneea este mărită în toate 
diametrele și ușor aplatizată, datorită creșterii razei sale de curbură ; 
transparența sa este ușor diminuată din cauza edemului epitelial, a 

opacităților parenchimatoase și a unor rupturi ale membranei lui 
Descemet (vergeturi), situate în vecinătatea limbului, dedesubtul 
zonei centrale a corneei, avînd aspectul unor benzi cenușii, cu margi- 
nile paralele. Limbul sclero-cornean este foarte lărgit, mai ales în 
partea superioară, avînd aspectul unei semilune albicioase și subțiri, 
pe care coboară anse vasculare venite de la conjunctivă. C.A. este 
foarte profundă, diafragmul irido-cristalinian făcînd impresia că este 
împins îndărăt ; la examenul gonioscopic, unghiul camerular este 
foarte larg și acoperit de o membrană subțire, albicioasă, translucidă, 
avasculară, mascînd trabeculul scleral. La examenul oftalmoscopic 
papila optică este decolorată și excavată. T.O. este crescută. Examenul 
refracției arată un grad variabil de miopie, datcrită dezvoltării anor- 
male a globului. 

EVOLU ŢIE. Formele descoperite precoce și tratate adecvat, 
permit o normalizare tensională, cu dispariția simptomelor subiective 
(lăcrimare, fotofobie etc) și stabilizarea mărimii corneei. În formele 
netratate, evoluţia continuă prin distenzia progresivă a ochiului, care 
devine enorm, deformat, fără vedere și extrem de fragil și susceptibil 
la complicații (pusee inflamatorii, hemoragii, opacifierea și luxaţia 
cristalinului, tulburări trofice ale corneei, rupturi spontane sau trau- 
matice ale globului, care duc la atrofia lui etc). 

ANATOMO-PA TOLOGIC se constată prezența de țesut me- 
zodermic pretrabecular anormal în unghiul irido-cornean, ce separă 
trabeculul de U.A. și care se crede să s-ar datora unci clivări in- 
complete a celor două grupe de celule ale țesutului mezodermic an- 
gular (viitoarea rețea trabeculară, pe de o parte, irisul și corpul ciliar 
pe de alta), determinat de un blocaj al dezvoltării fetale. Se constată, 
de asemenea, o inserție prea anterioară a mușchiului ciliar și cola barea 
secundară a canalului lui Schlemm, sub influența unei hipertensiuni 
prelungite. 

DIAGNOSTICUL DIFEREN ŢIAL se face în formele acute cu 
o keratită interstițială sau cu o iridociclită fetală, iar în cele cronice 
cu o distrofie corneană sau cu o megalocornee, în care caz creșterea 
de volum privește numai corneea, respectînd segmentul posterior. 

Forme clinice. Se întîlnesc și forme mai tardive, la care primul 
semn apare la copilul mare (glaucom juvenil), unde distensia este redusă 
sau absentă, hipertonia mare, iar alteraţiunile goniscopice mai limi- 
tate ; uneori se întîlnește și la adulți, la care gonioscopia pune în evi- 
dență mici anomalii evocînd glaucomul congenital. 

Glaucomul congenital se poate asocia și cu alte malformații ocu- 
lare: disgenezie irido-corneană — sindromul lui Axenfel], sindromul 

lui Rieger sau sindromul lui Peters, aniridie congenitală, cataractă 
congenitală, colobom, microftalmie, microsferofakie) sau generale 
(neurofibromatoză, angiomatoză etc). 

Există și o formă secundară unor viroze de sarcină (rubeolă). 

PROGNOSTICUL este rezervat, tratamentul medicamentos 
fiind fără rezultat, iar cel chirurgical nu dă rezultate în toate formele sau 
dă rezultate trecătoare ; boala se termină adeseori cu pierderea completă 
a vederii. 

TRATAMENT. Mioticele sînt fără acţiune, din cauza malforma- 
tiei angulare, care obstruiază trabeculul. Medicamentele care diminuă 
debitul secretor al U.A. (acetazolamida) sînt eficace și se utilizează 
mai ales preoperator, în doze mici, fracţionate, deoarece pot produce 
un dezechilibru ionic care poate fi fatal pentru copil. Se poate utiliza 
de asemenea adrenalina 1% în instilații oculare, dar produce o dimi- 
nuare insuficientă a T.O. și nu poate fi folosită un timp mai îndelungat. 

Tratamentul glaucomului congenital este chirurgical. În fazele 
inițiale ale bolii, se obțin rezultate favorabile prin goniotomie sau 
trabeculotomie, prin care se caută restabilirea permiabilității unghiu- 
lui C.A. În fazele mai avansate, se recurge la intervenții care au scopul 
de a diminua debitul U.A. (angiodiatermie, ciclodiatermie), care per- 
mit o ameliorare a hipertoniei, însă adesea tranzitorie. Intervenţiile 
fistulizante sînt periculoase din cauza modificărilor raporturilor ana- 
tomice ale regiunii limbice și fără rezultat, datorită obliterării fistulei 
prin proliferare fibroblastică. In formele avansate, incurabile şi 
dureroase, se recurge la enucleaţie. 


C) Glaucomul secundar 


Spre deosebire de glaucomul primitiv, glaucomul secundar se 
caracterizează prin faptul că este precedat sau evoluează concomitent 
cu un proces patologic, ocular sau extraocular, care determină creș- 
terea T.O. Simptomele hipertensiunii oculare se supraadaugă peste 
tabloul clinic al bolii primitive. 

Hipertoniile secundare sînt destul de frecvente, însumînd aproxi- 
mativ o treime din totalul glaucoamelor. Ele s-ar datora unei tulburări 
a circulației U.A. și rezultă, în majoritatea cazurilor, dintr-un obstacol 
mecanic la nivelul sinusului camerular, pre- sau intratrabecular 
(lipirea sau aderenţa bazei irisului la filtrul trabecular, proliferare 
celulară, obstrucția trabeculului prin diferite elemente libere) mai 
puțin frecvent în canalele colectoare trans-sclerale sau printr-un blocaj 
pupilar, ce împiedică trecerea U.A. din C.P. în C.A. (secluzie-ocluzie 

pupilară, sfero-fakie, cataractă intumescentă etc.), ceea ce duce la bom- 
barea înainte a bazei irisului, unghiul putînd rămîne totuși deschis; dacă 
însă irisul bombat comprimă trabeculul, în mecanismul de producere 
a hipertoniei oculare, sint implicați ambii factori simultan. O jenă 
în scurgerea U.A. poate, de asemenea, rezulta dintr-o hipertensiune 
în venele episclerale sau, foarte rar, dintr-o hipersecreție de U.A. 

Glaucomul secundar este, de obicei, unilateral și simptomatologia 
sa este variabilă. Uneori, evoluează în mod subacut, cu dureri retro-și 
periorbitare, lăcrimare, halouri colorate, scădere de vedere, simptome 
care riscă să fie confundate cu cele ale afecțiunii cauzatoare, alteori, 
din contra, evoluția este cronică, insidioasă. 

DIAGNOSTICUL se face prin cercetarea sistematică a T.O., 
prin examen gonioscopic, care va arăta modificările patologice ale 
unghiului și prin examenul C.V., care va pune în evidență deficite 
identice celor din glaucomul cronic simplu. 

O clasificare a glaucoamelor secundare este foarte dificil de sta- 
bilit, din cauză că în numeroase forme clinice intervin mai multe 
mecanisme patogenice. 

Actualmente se tinde să se împartă glaucoamele secundare, ca și 
cele primare, după mărimea unghiului camerular, în glaucoame cu unghi 
închis, la care baza irisului produce obstacolul trabecular la scurgerea 
U.A. și glaucoame cu unghi deschis, la care trabeculul este obliterat 
de un proces patologic diferit. O altă clasificare utilizată frecvent 
este cea etiologică (Saraux), care, deși imperfectă, pare mai folosi- 
toare în practica clinică. 

După aceasta, glaucomul secundar poate fi consecința unor afec- 
țiuni de origine degenerativă, inflamatorie, vasculară, tumorală, 
traumatică (accidentală sau postoperatorie), toxică sau medicamen- 
toasă. 

1. Hipertomiile secundare de origine  degenerativă constituie, de 
cele mai multe ori, afecțiuni uveale, în care glaucomul reprezintă mai 
curînd o asociație decît o complicație. El se întîlnește în general în : 

— atrofia esenţială a irisului— care se însoțește de 
un glaucom cu alură cronică, produs de o rezistență la scurgere cres- 
cută datorită irisului rezidual, îngrămădit în unghiul camerular și a 
goniosinechiilor, la care se supraadaugă o proliferare a endotelio- 
descemetului ; 

— iridoschizisul—care se complică de hipertonie în 
60% din cazuri; 

— glaucomul pigmentar— afecţiune rară, care apare 
mai ales la sexul masculin, între 25—30 ani, caracterizată prin atro- 

fia epiteliului irian (aspect fenestrat la transiluminație), depozite pig- 
mentare pe fața posterioară a corneei (fusul lui Kruckenberg) și în 
unghiul C.A. hipertonie oculară datorită creșterii rezistenței la scur- 
gere fie prin obsctrucție pigmentară, fie datorită unei malformații 
a unghiului ; 

—sindromul de pseudo-exfoliere capsulară 
(glaucomul capsular) — care survine datorită obstrucției unghiului cu 
depozitele albicioase din U.A. și a unei scleroze trabeculare ; 

— glaucomul ciclitei heterocromice sau hipo- 
cromice a lui Fuchs hipertensiunea s-ar datora unei vascu- 
larizații patologice a unghiului și a unei scleroze trabeculare. 

El se mai întîlnește uneori în retinita pigmentară, unde se ma- 
nifestă cu o alură fie cronică, fie congestivă. 

În aceste afecțiuni degenerative, glaucomul nu ar fi provocat 
de bolile uveale, dar ar avea aceiași origire. 

2. Glaucomul secundar de origine inflamatorie—se întîlmește în : 

— uveitele hipertensive (inflamații uveale, care se 
complică cu hipertonie în cursul evoluţiei lor) în care T.O. este cauzată 
de obstacolul la scurgerea U.A. produs de edemul bazei irisului și de 
fibrină mai curînd decît de goniosinechii ; 

— sindromul lui Posner-Schlossmann-—atec- 
ţiune de origine alergică, caracterizată prin crize unilaterale de ciclită 
hipertensivă, rapid rezolutive, dar recidivante, ce survin la tineri, 
prin apariția de halouri sau încețare de vedere, scăderea A.V., hi- 
pertonie oculară pe un ochi liniștit, cu C.A. profundă, midriază, pre- 
cipitate celulare albicioase pe fața posterioră a corneei, afecțiune ce 
cedează la tratament cu corticosteroizi și acetazolamidă ; hipertensiunea 
s-ar datora rezistenţei crescute la scurgere a U.A. ; 

— trabeculita nodulară— mici noduli inflamatori pe 
trabecul, ce se întîlnesc mai frecvent în sarcoidoză ; 

— glaucom facolitic— întîlnit în cataracta hiperma- 
tură sau morganiană, care se caracterizează printr-o reacție infla- 
matorie uveală, cu precipitate descemetice și o criză de hipertonie 
acută sau subacută, declanșată de prezenţa de proteine cristaliniene, 
ce trec prin capsula degenerată în C.A. și care ar produce creşterea 
T.O. prin unul din următoarele mecanisme : hipersecreția corpului 
ciliar, obstrucția mecanică a trabeculului, cu macrofage conținînd 
proteine cristaliniene sau o reacţie inflamatorie de natură anafi- 
ltra: 

— ca sechele ale unor afecțiuni inflamatorii stinse a'e segmentului 
anterior (keratite, irido-ciclite), stinse ale segmentului anterior—glau- 

com postinflamator. Hipertensiunea poate avea o alură cronică și să 
apară datorită fie unei secluzii pupilare care împiedică trecerea U.A. 
din C.P. în C.A., fie blocajului unghiului camerular prin goniosinechii. 

3. Hipertomiile secundare de origine vasculară—apar în două cir- 
cumstanțe diferite, pe de o parte printr-o tulburare a circulației intra- 
oculare, pe de altă parte, ca urmare a unei jene în circulația de retur, 
într-un punct oarecare al traiectului său. 

_ _ In primul caz, glaucomul neovascular sau hemoragic, 

hipertensiunea constituie o complicație electivă a formelor ischemice 
de vasculopatii retiniene cu neperfuzia întinsă a patului capilar (oclu- 
zia venei centrale a retinei, retinopatie diabetică etc.). Afecțiunea se 
caracterizează printr-o proliferare de neovase la nivelul irisului (ru- 
beoză iriană) și a unghiului irido-cornean, asociată de asemenea cu o 
proliferare fibroasă, ce duce la formarea unei membrane fibrovasculare, 
care tapetează irisul și unghiul, ducînd la constituirea unei goniosinechii 
inelare ce are ca urmare apariția unui glaucom secundar obstructiv. 
Tratamentul constă în midriatice, corticosteroizi, acetazolamidă, 
diatermie sau crioterapie ciliară, angiodiatermie, injecții retrobulbare 
cu xilocaină — alcool, iar în caz de eșec, eviscerația sau enucleația 
ochiului. 
; În cea de a doua eventualitate, glaucoame exogene, 
jena circulatorie determină o creştere a presiunii venoase episclerale, 
prin obstrucția venelor ciliare anterioare (arsuri, trahom), a vorti- 
coaselor sau oftalmicelor la nivelul orbitei (tumori, fenomene infla- 
matorii, malformații vasculare, exoftalmie pulsatilă) sau în cazuri 
rare, datorită unui obstacol la nivelul venei cave superioare (tumoră 
mediastinală). 

„4. Hipertomiile secundare de origine tumorală—pot surveni în 
angiomatoze, în tumorile intraoculare maligne sau benigne, indiferent 
de localizarea acestora, în urma blocării căilor de scurgere a U.A. sau în 
urma tulburărilor produse de circulația intraoculară prin volumul lor. 

De asemenea, unele tumori intracraniene, mai ales ale regiunii 
chiasmatice, provoacă hipertonie, al cărei mecanism este discutat. 

5. Hipertoniile secundare de origine traumatică— pot apărea ca ur- 
mare a unui traumatism accidental. Ele pot surveni precoce sau tradiv, 
cu alură acută sau congestivă, fiind produse prin goniopatie , blocaj 
pupilar, hipersecreție etc. 

„Hipertensiunea poate apărea în urma unei leziuni oculare vizibile 
clinic : hemoragii intraoculare masive, blocarea unghiului, fie prin 
împingerea  diafragmului irido-cristalinian, fie prin globule roșii, 
leziuni cristaliniene (luxaţie sau subluxaţie, cataractă traumatică 

cu ruperea capsulei și măsuțe în C.A., care dau naștere unui glaucom 
facotoxic sau facoanafilactic), sinechii anterioare (leucoame aderente), 
prin goniosinechii, corpi străini intraoculari la nivelul unghiului (ac- 
ționînd prin goniosinechii) sau în interiorul ochiului (corpi străini 
metalici, care duc la obstrucţia unghiului prin oxizi), invazia epite- 
lială difuză sau chistică a C.A. etc. 

Alteori hipertoniile secundare pot surveni în urma unor trauma- 
tisme fără leziuni aparente ; ele pot fi de apariție precoce (perturbații 
vasomotorii) sau la intervale variabile de timp (glaucom traumatic), 
prin leziuni cicatriciale la nivelul unghiului. 

6. Hipertoniile postoperatorii—pot surveni după: | 

— extracția cristalinului fie prin obstrucția unghiului cam rular 
(lipirea rădăcinii irisului în urma nerefacerii sau dispariției post- 
operatorii a C.A., datorită unei fistule sau dezlipiri de coroidă, blocare 
cu produse patologice — măsuțe cristaliniene, vitros, sînge, invazie 
epitelială), fie prin blocaj pupilar (aderenţa irisului la masele crista- 
liniene, aderențe postinflamatorii ale irisului la hialoidă) ; 

— intervenții antiglaucomatoase, cînd apar sub două forme: 
una precoce, cu alura acută, alta tardivă, cu alură cronică, datorită 
lipsei prelungite a C.A., generatoare a unei goniosinechii inelare. 

Forma precoce (glaucomul malign) este o complicație postoperato- 
rie a glaucoamelor prin închiderea unghiului, la care există goniosi- 
nechii în momentul intervenţiei. El este în funcţie de 3 factori: un 
blocaj pupilar inițial, cu o C.A. foarte îngustă, o laxitate zonulară 
anormală, o aderenţă la cristalin a proceselor ciliare, care deviază 
circulația U.A. către spațiul retrovitrean. Datorită hipotoniei produsă 
de deschiderea C.A., sub presiunea pungii de lichid retrovitrean, blo- 
cul irido-cristalinian este proiectat înainte, printr-un spasm ciliar, redu- 
cînd la un spaţiu virtual ambele camere și producînd astfel un blocaj pupi- 
lar absolut. La primulsaual doilea pansament se constată nerefa cerea 
C.A. sau dispariţia sa, creșterea T.O., cu edem cornean, congestie oculară, 
intumescența cristalinului, care este aplicat pe cornee. Tratamentul 
constă în înlăturarea blocajului pupilar printr-o midriază maximă 
(cicloplegice + simpaticomimetice), deshidratarea  vitrosului prin 
agenți osmotici și frînarea secreției ciliare prin sulfamide ; dacă după 
5 zile C.A. nu se reface se va recurge la tratament chirurgical : golirea 
pungii de lichid retrovitrean printr-o puncție—aspiraţie a vitrosului, 
urmată de introducerea de aer în C.A. ; în caz de cataractă se recurg: 
la extracția cristalinului și deschiderea hialoidei antorioare. 

Hipertoniile complicînd lipsa prelungită a C.A. apar după: 

— fistule externe sau interne (care necesită obstrucție), decola- 
re de coroidă, pentru care se va recurge la puncţie cu refacerea C.A. ; 

—  keratoplastie—unde hipertonia poate îmbrăca o formă acută 
sau cronică și ar fi cauzată fie de sinechii anterioare, fie de redeș- 
teptarea unei uveite ; 

— deslipire de retină— hipertonia ar fi cauzată de o diatermie în 
suprafaţă, foarte intinsă, indentații sau cerclaje etc: 

7. Hipertomile secundare de origine medicamentoasă, pot apare după: 

— corticoterapie îndelungată (blocarea catabolismului mucopoli- 
za haridelor trabeculare, ceca ce produce hipertonie prin acumularea 
acestora și retenție de apă); 

— instilația sau absorbția pe cale generală a unui vagolitic (da- 
torită blocării unghiului de către baza irisului, cauzată de midriază, 
la persoanele cu unghiul îngust etc.) 

— hipertensiunea mai poate fi secundară unei intoxicații cu san- 
guinarină, alcaloid conținut într-o plantă (Argemona mexicana), care 
ar produce o creștere a rezistenţei la scurgere (glaucom secundar de 
origine toxică). 

8. O serie întreagă de glaucoame secundare nu pot fi însă înca- 
drate nici într-o categorie din cele de mai sus: 

— glaucoamele facogenice prin deformaţii ale cristalinului (mi- 
cro și/sau stferofakie), care pot produce un blocaj pupilar, pe care 
mioticele îl agravează, iar midriaticele îl fac să dispară, prin cata- 
ractă intumescentă, care prin creșterea de volum a cristalinului îm- 
pinge înainte irisul și produce o blocare a pupilei și închiderea un- 
ghiului ; 

— glaucoame secundare ce se întîlnesc în unele afectiuni de sistem 
(sindronul Marfan, sindromul Lowe, sindromul Hurler etc.), în afec- 
țiunile hematologice (leucemie, policitemie, disproteinemie etc). 

Tratamentul glaucomului secundar este cauzal ; adesea el este în 
funcție și de patogenia probabilă a tensiunii endoculare. 

D) Glaucomul absolut 

Constituie faza evolutivă finală a glaucomului netratat sau 
insulicient tratat indiferent de forma sa clinică. Else caracterizea- 
ză prin absenţa totală a vederii, dureri, aspect inestetic și o T.O. 
crescută și ireductibilă (goniosinechii—sudura lui Kniess).— proliferare 
endotelială, obliterea canalului lui Schlemm. 

La examenul obiectiv, în jurul corneei, vasele iau aspectul de 
„cap de meduză“ datorită jenei circulatorii din venele ciliare anterioare 
(fig. 97) ; corneea prezintă un edem epitelial accentuat, care poate lua 
caracter bulos și ulterior să se transforme într-o degenerescență a 
straturilor sale anterioare. C.A. este micșorată, pupila dilatată și 
rigidă, iar irisul atrofic și cu vase de neoformaţie ; cristalinului este 

opacifiat (cataractă complicată). Dacă mediile sînt încă transparente, 
la examenul oftalmoscopic se constată o atrofie de culoare cenușie, 
cu excavație totală a pupilei nervului optic. 

Tratamentul urmărește calmirea durerilor ; pentru aceasta se 
utilizează o injecție retrobulbară de alcool 69, 1 cm?, corticosteroizi. 
În cazurile rebele, se recurge la enucleație sau eviscerație și protetizare. 


Fig. 97 (după Köllner) 
ra 


PROFILAXIA GLAUCOMULUI. 


Profilaxia cecității glaucomatoase constă în depistarea precoce a 
bolii, prin mijloacele de investigație pe care le avem la dispoziție și 
prin instituirea unui tratament adecvat, în fazele sale incipiente. 
Pentru aceasta se va recurge la un examen profilactic sistematic, în 
special tonometric, al tuturor persoanelor, care au depășit vîrsta 
de 40 ani. Cazurile de glaucom confirmat ca și cazurile suspecte vor 
trebui dispensarizate și examinate periodic, prin controlul T.O., al 
F.O. şi al funcțiilor vizuale. 


Il. Sindromul de hipotensiune oculară 


Diminuarea T.O. sub limita sa fiziologică inferioară (7,89 mmHg), 
constituie sindromul de hipotonie sau hipotensiune oculară ; dacă 
această diminuare produce complicații, ea constituie hipotensiunea 
oculară complicată sau oftalmomalacia. | 

T.O. este condiționată de trei factori: integritatea pere- 
ților, presiunea intrinsecă a conținutului și presiunea extrinsecă 
exercitată pe pereți. Orice leziune penetrantă a pereților produce o 
scădere a T.O. Modificarea tensiunii intrinseci, (asigurată de U.A., 

vitros și sîngele circulant), prin scăderea presiunii unuia dintre aceste 
lichide produce hipotensiune. Presiunea exercitată de U.A. poate fi 
modificată de creșterea ușurinței la scurgere, rezorbția exagerată 
către spațiul supracoroidian și diminuarea secreției ciliare. Modifi- 
carea tensiunii arteriale oftalmice sau ciliare, ca și pierderea impor- 
tantă de vitros, constituie de asemenea factori de hipotensiune : 
hipotoniile musculare produc și ele o diminuare a T.O. 

Hipotensiunea oculară antrenează o vasodilatație generalizată 
și un edem difuz al tractusului uveal. Edemul difuzează în spațiile 
decolabile și antrenează o dezlipire a coroidei și a corpului ciliar ; 
decolarea corpului ciliar produce un stop secretor, care poate între- 
ține hipotensiunea. 

SIMPTOMATOLOGIE. Simptomele sînt dominate de hipoten- 
siunea oculară și se manifestă prin tulburări funcționale (scădere de 
vedere, metamorfopsii, etc.) și anatomice : modificări corneene (mo- 
dificări de curbură, pliuri ale membranei lui Descemet, edem difuz 
al parenchimului, keratopatii distrofice în hipotoniile prelungite), 
modificări ale profunzimii C.A. (atalamie, creșterea profunzimii), 
ușoară tulburare a U.A., iridopatie (edem, sinechii posterioare), mo- 
dificări de cristalin (miopie, facodonezis și iridodonezis prin relaxarea 
zonulei, tulburări de transparență), decolări de coroidă și corp ciliar, 
edem ex vacuo al F.O. (edem papilar, pliuri ale polului posterior cu 
dispoziție cerebroidă, uneori hemoragii retiniene), tulburări de re- 
fracție etc. 

ETIOLOGIE. Se întîlnesc două forme de hipotensiune oculară : 
o formă esențială, care nu produce tulburări și o formă secundară. 

Cauzele hipotensiunilor oculare secundare pot fi de natură loca- 
lă, generală și medicamentoasă. 

— Cauzele locale : zona oftalmică, miopia, uveitele anterioare sau 
difuze, datorită unei diminuări a secreției ciliare, decolarea idiopa tică 
de retină, perforații spontane sau accidental» ale globului, contuzii 
oculare (prin siderația pasageră a secreției ciliare), extracția de cata- 
ractă (fistulă limbică, decolare de coroidă, decolare de retină, uveită 
postoperatorie), operații antiglaucomatoase (hiposecreţie ciliară, fil- 
trație subconjunctivală excesivă, desfacerea sau perforația lamboului, 
decolare de coroidă), operația de decolare de retină (ischemia segmen- 
tului anterior) etc. 

— Cauzele generale : coma, sindroame de deshidratare și de de- 
nutriție, boli infecțioase și hiperpirexii, boala lui Basedow, disfuncția 
glandelor sexuale, distrofia miotonică, boala lui Parkinson, sindroa- 
mele parkinsoniene postencefalitice, traumatisme craniene severe, 

intoxicații cu barbiturice, paraliziile faciale, insuficiențe circulatorii 
(colaps cardio-vascular, boala -lui Takayasu, ocluzii carotidiene, oclu- 
zia trunchiului arterei oftalmice), avitaminoze, boli sanguine. 

— Factori medicamentoşi : micotice (tosmilenul, fosfolinul etc.), 
hipotensoare oculare generale (inhibitori ai anhidrazei carbonice, 
inhibitori ai Na—K—ATP-aze), anestezia locală (instilații de cocaină, 
injecții retrobulbare cu novocaină — adrenalină) sau generală. 

Hipotonia oculară provoacă cu timpul modificări fiziologice 
profunde, care duc la degradarea lentă și progresivă a funcției vi- 
zuale şi la alterațiuni anatomice ireversibile. Dacă T.O. redevine nor- 
mală se produce o regresiune a simptomelor. . | zil 

TRATAMENTUL este etiologic şi simptomatic (atropină, 
dionină, clorură de fosforiicolină, corticosteroizi etc.). 


PATOLOGIA RETINEI 


Particularități structurale 


Retina (emanație a creierului anterior), este formată, după cum am 
văzut, din două părți: una anterioară, fără proprietăți sensoriale 
(retina irido-ciliară), alta posterioară, sensorială (retina propriu-zisă). 

Partea sensorială se întinde de la ora serrata, la marginea papilei, 
apărînd „in vivo“ ca o membrană transparentă, foarte subțire (0,56 
mm în vecinătatea papilei, 0,18 mm la ecuator, 0,1 mm la ora serrata). 
Ea este formată din două foi suprapuse, una externă (epiteliul pigmen- 
tar), alta internă (membrana vizuală). Cele două foi sînt între ele în ra- 
porturi de contiguitate ; membrana vizuală este aplicată peste epite- 
liul pigmentar, fiind aderentă numai la ora serrata și la marginea papi- 
lei. Ea este menţinută în poziția sa normală datorită presiunii vitrosu - 
lui și a ramificaţiilor protoplasmatice ale foii externe. În anumite pro- 
cese patologice (dezlipire de retină) cele două foi se pot separa una de 
alta. 

Membrana vizuală este constituită din două tipuri de ţesuturi: 

1. un țesut nervos, de origine neuro-ectodermică, format din trei 
straturi suprapuse de neuroni: 

a) stratul celulelor vizuale (retina neuro-sensorială sau fotore- 
ceptoare), care constituie neuro-epiteliul sau epiteliul vizual, aplicat 
peste epiteliul pigmentar ; la nivelul său au loc procesele fotochimice 
care asigură formarea influxului nervos ; 

b) stratul celulelor bipolare (ganglionii retinieni) și 

c) stratul celulelor ganglionare (ganglionii optici) ; ultimele două 
straturi, formează împreună stratul neuro-cerebral și servesc la transmi- 
miterea influxului nervos ; 

d) neuroni de asociaţie ; 

2. țesut mezodermic, constituit din elemente de susținere (țesut 
glial) și din vase. 

Pe secțiune histologică retina apare constituită, din afară înăun- 
tru, din următoarele 10 straturi: 


Epiteliul pigmentar 
Stratul conurilor și bastonașelor 
Membrana limitantă externă 
Stratul granulos sau nuclear 
extern 
Stratul plexiform extern 
Stratul granulos sau nuclear 
intern 
B) Stratul 7. Stratul plexiform intern 
neuro-cerebral 8. Stratul celulelor ganglionare 
9 
1 


A) Stratul 


neuro-epitelial I. neuron 


3 e a R 


l II. neuron 


A 


. Stratul fibrelor optice II. neuron 


0. Membrana limitantă internă 


1. Epiteliul pigmentar este format dintr-un singur 
rînd de celule intens pigmentate, aplicate cu baza lor pe membrana 
lui Bruch. Ele au o formă de prizmă hexagonală și la partea internă 
se prelungesc printr-o coroană de franjuri, care înconjoară articolul 
extern al celulelor vizuale. Epiteliul pigmentar are rol nutritiv pentru 
fotoreceptori, prin schimburile ce le asigură cu lacul vascular coroi- 
dian, rol de formare a purpurei vizuale, rol eliminatoriu, fagocitînd 
resturile apicale ale articolului extern al celulelor vizuale și rol de 
ecran pigmentat. 

2. Stratul conurilor și bastonașelor este for- 
mat de expansiunea externă a celulelor fotoreceptoare. 

3. Limitanta externă, care separă baza articolului 
intern al celulelor vizuale de corpul său celular, este formată din a- 
linierea de elemente conectoare (desmosomi) ale unor celule de sus- 
tinere (celulele lui Miller), care vin în contact cu elipsoidul celulelor 
vizuale. 

4. Stratul granulos extern cuprinde corpul celulelor 
vizuale, cu nucleul lor. 

5. Stratul plexiform extern are o structură reti- 
culară, densă, fiind format din fibrele terminale ale celulelor vizuale, 
care vin în contact cu dendritele celulelor bipolare subjacente. 

6. Stratul granulos intern este format din celulele 
bipolare (ganglionul retinian, sau al II—lea neuron), care au rolul de 
a transmite influxul nervos de la celulele vizuale la celulele ganglionare. 
Celulele bipolare sînt constituite dintr-un corp celular, conținînd nuc- 
leul și două expansiuni, una externă — protoplasmatică, prevăzută cu 

dendrite, alta internă — cilindraxilă. Acest strat mai conține celule 
de asociație (celule orizontale și amacrine) și celule de susținere (celu- 
lele lui Miller). 

7. Stratul plexiform intern este format din fibre, 
care se încrucișează în toate sensurile, constituite de joncțiunea dintre 
celulele bipolare și celulele ganglionare. El conține conexiuni sinaptice, 
care leagă trei tipuri de celule : celulele bipolare, celulele de susținere 
amacrine și celulele ganglionare. 

8. Stratul celulelor ganglionare (ganglionul op- 
tic sau al III-lea neuron) este format din celule mari, mijlocii și mici, 
dispuse mono- sau pluri - stratificat. Corpul acestora, care conține 
un nucleu circular, se prelungește de partea externă printr-o expansi- 
une protoplasmatică dendritică, iar de partea internă printr-un axon 
foarte lung. Cilindraxii celulelor ganglionare vor forma fibrele optice, 
care vor transmite influxul nervos, primit de la celulele bipolare, la 
corpul geniculat extern. 

9. Stratul fibrelor optice este format din axonii 
amielinici ai celulelor ganglionare, care converg radiar din toate părțile 
către papilă, pentru a forma nervul optic. Acestea sînt fibre aferente 
(centripete). Există deasemenea și fibre centrifuge care ar transmite 
influxul de la creier la retină. Ele ar avea originea în nucleul istmo- 
optic, iar axonii lor s-ar termina în stratul plexiform intern sau în stra- 
tul granulos intern. 

10. Limitanta internă, care separă fibrele nervoase de 
elementele vitrosului, este o membrană bazală autonomă, formată 
din două părți : una etiniană, care constituie o fină membrană bazală 
și alta vitreană, constituită din condensarea de fibrile vitreene, bogate 
în mucopolizaharide acide. 

În opoziţie cu elementele nervoase de conducere centripetă sau 
centrifugă, care sînt dispuse în retină perpendicular direcției de stra- 
tificație, neuronii de asociație sînt elemente care se întind paralel 
cu suprafața membranei vizuale și permit difuziunea influxului în 
sens orizontal. Ei sînt, în general, situaţi în stratul granulos intern; 
neuronii de asociaţie ar avea, în afară de rolul conector și rol modula- 
tor și se prezintă sub două forme : celule orizontale și celule amacrine. 
Celulele orizontale sînt dispuse în partea externă a stratului granulos 
intern ; ele sînt în contact cu celulele vizuale prin dendritele lor și prin 
butonii terminali ai cilindraxilor. Celulele amacrine, plasate la peri- 
feria internă a stratului granulos intern, sînt lipsite de prelungirea 
lungă, adică, de un cilindrax centrifug ; dendritele lor se duc în stratul 
plexiform extern. 

Datorită faptului că este formată din suprapunerea de elemente 
nervoase extrem de delicate și a căror raporturi de contiguitate tre- 
buie să fie extrem de precise, retina are nevoie de un aparat de susținere, 
capabil, de a asigura rezistența și coeziunea sa. Acesta este format 
din celulele lui Miller, astrocite, microglii și glii perivasculare. Celu- 
lele lui Miller sînt celule gigante, de origine ectodermică și de na- 
tură nevroglică, situate în toată grosimea retinei, de la limitanta in- 
ternă la limitanta externă, foarte aproape unele de altele. Nucleul 
lor este situat în stratul granulos intern. Ele trimit prelungiri late- 
rale, etajate, fibrilare sau lamelare, în diferitele straturi ale retinei 
şi se întîlnesc cu expansiunile similare emise de celulele vecine. Celu- 
lele lui Miller în afară de rolul de susţinere au rol izolant și nutritiv, 
furnizînd glucoză celulelor nervoase. Astrocitele sînt celule stelate, 
situate printre celulele ganglionare și în stratul plexiform intern. Mi- 
crolgia reticulo-endotelială este situată la nivelul fibrelor nervoase. 
Glia perivasculară învelește vasele, trimițînd expansiuni în lungul 
fascicolelor nervoase ; ea are rol izolant. 

Epiteliul vizual este avascular, fiind nutrit prin difuziune, prin 
membrana lui Bruch, de către stratul coriocapilar al coroidei, din 
care cauză orice leziune coroidiană are repercusiuni asupra funcționă- 
rii sale. sef 

Retina neuro-cerebrală este nutrită de capilarele care provin din 
artera centrală a retinei (A.C.R). Aceasta se separă de artera oftal- 
mică la 10—12 mm de polul posterior al ochiului și pătrunde în glob 
prin nervul optic. Capilarele au o dispoziție în hamac, adică sînt dis- 

puse între arteriolă și venulă, sub forma unui plex bogat, fără șunturi 
intermediare. Reţeaua capilară se găsește situată în jumătatea in- 
ternă a retinei, în stratul neuro-cerebral. Ea cuprinde două rețele supra- 
puse și comunicante, una internă, situată în stratul fibrelor optice 
și al celulelor ganglionare, alta externă, provenind din precedenta, 
situată în stratul granulos intern și în stratul plexiform extern(fig. 98). 
Sistemul arterial al retinei, ca și cel cerebral, este de tip terminal, 
fără colaterale anastomozate între ele, fiecare ramură irigînd un teri- 
toriu determinat. La periferie, sistemul vascular retinian se oprește 
la 1 mm îndărătul corpului ciliar ; în regiunea maculară, corespunzînd 
foveei, se găsește o zonă avasculară de aproximativ 0,5 mm2. 


Semiologie 


La examenul oftalmoscopic, în stare normală, F.O. apare ca un 
cîmp de culoare roșie sau roz-lucioasă, de obicei omogenă, pe care ies 
în evidență papila optică, regiunea maculară și arborizația vasculară 
a retinei. Culoarea sa se datorește sîngelui din capilare și existen- 
ței epiteliului pigmentar, care servește ca ecran. În funcţie de aceste 
elemente, culoarea F.O. poate varia de la roz, la roșu închis. El poate 
prezenta un colorit mai mult sau mai puțin întunecat, după canti- 
tatea de pigment conținută de epiteliul pigmentar și de coroidă, 
retina însăși fiind transparentă. Cînd pigmentul este insuficient la 
nivelul epiteliului pigmentar (albinism), prin transparența retinei 
se poate vedea desenul vaselor coroidiene. Cînd pigmentul este foarte 
abundent în coroidă, F.O. apare tigrat, pentru că spaţiile intervascu- 
lare apar întunecate. Culoarea F.O. este mai închisă (roșu închis, 
mai metalic), la bruneți (melanodermi) și la oamenii de culoare, mai 
deschisă (roz-palid), la blonzi (leucodermi). În caz de albinism, F.O. 
este palid, albicios, de colorație neomogenă, datorită vizibilităţii anor- 
male a reţelei vasculare a coroidei. În condiții patologice calitatea 
sîngelui circulant determină o modificare de coloraţie anormală, 
dar omogenă, care interesează tot F.O., în timp ce alteraţiunile câști- 
gate, de orice natură, ale epiteliului pigmentar, produc modificări 
de colorație neomogenă, în sectoare, mai mult sau mai puţin difuze 
sau localizate, cu formarea de placarde albe sau pete negricioase. În 
cianoza retinei (insuficiență respiratorie, cardiopatii congenitale, hi- 
perglobulinemie, intoxicații cu anilină etc.), F.O. are o colorație 
roșu-închis, violaceu ; în retinitele anemice, F.O. este roz, foarte pa- 
lid ; în afecțiunile corioretiniene de natură inflamatorie sau degene- 
rativă, F.O. prezintă un aspect neomogen, fiind presărat cu pete de 
mărime și formă variabilă și cu deplasări pigmentare. 

Regiunea maculară apare ca o zonă ovalară, cu marele ax orizon- 
tal, avasculară, delimitată la tineri de un reflex (reflexul perimacular) 
situată în centrul polului posterior, mai închisă la culoare, datorită sub- 
ţierii retinei la acest nivel, din care cauză se vede epiteliul pigmentar ; 
în mijlocul său se găsește o fină depresiune (foveola), centrată de un 
punct strălucitor (reflexul foveolar) și provocat de forma acesteia. 


Retina, fiind transparentă la examenul oftaimoscopic, permite să se 
vadă ramificaţiile vaselor retiniene, care formează o arborizație ca- 
racteristică. Artera centrală a retinei se împarte într-un ram superior 
și un ram inferior, care se divid într-un ram nazal și un ram temporal 
și care continuă la rîndul lor să se distribuie prin ramificații dicotomice, 
succesive, pînă la periferia retinei. Venele au aceiași distribuție. Arterele 
sînt mai subțiri (2/3 din grosimea venelor), au traiectul mai drept 
și sînt de culoare roșie mai deschisă. Venele sînt mai groase ca arterele, 
mai sinuoase și de culoare roșie, mai închisă. Calibrul vaselor este 
regulat, iar pereţii transparenți (la examenul oftalmoscopic se vede 
numai coloana sanguină, care circulă în interiorul lor). Atît arterele, 
cît și venele prezintă în lungul traiectului o striațiune alb-gălbuie 
(stria albă reflexă a lui Jäger), datorită unui reflex luminos pe su- 
prafața internă a retinei, ridicată de vase. Sectoarele periferice ale 
retinei au o culoare roșie, de nuanță variabilă, după cantitatea de 
pigment pe care o conţin ; uneori se pot vedea vasele coroidiene. 

În stări patologice, F.O. poate prezenta diferite modificări ale 
aspectului sau normal. Obiectiv, leziunile se manifestă prin modifică- 
rile oftalmoscopice pe care le pot determina la nivelul retinei, coroi- 
dei sau nervului optic, diferitele procese patologice. Astfel se pot 
întîlni : 

a) zone opalescente, de culoare albicioasă sau alb-cenușie, cu 
aspect suculent, generalizate sau localizate, cu alterarea regularită- 
ţii curburei anterioare a retinei, cu reflexe anormale, pliuri, ondu- 
laţii, dispuse concentric în jurul papilei sau în jurul maculei, cu tor- 
tuozități anormale ale vaselor, care aruncă o umbră pe epiteliul pig- 
mentar (edem) ; edemul poate fi discret, luînd aspectul urmei lăsate 
de melc sau mai important, denivelînd retina ; el este cauzat de o 
creştere de volum a lichidelor interstițiale. După aspectul morfolo- 
gic, se pot deosebi mai multe tipuri: 

— edem clar—retina este transparentă ușor îngroșată, luînd 
uneori un aspect veziculos ; 

— edem inflamator — retina este îngroșată, ușor rozată, hiper- 


emiată, suculentă ; 

— edem tulbure — retina și-a pierdut transparența și ia un aspect 
albicios, gelatinos, spălăcit, murdar (retinită septică) ; 

— edem alb-lăptos (edem ischemic) — localizat la un sector 
(obliterația unui ram arterial) sau la polul posterior și centrat de o 
pată roșie ca cireaşa (obliterația A.C.R.); 

b) focare albicioase sau gălbui, de aspect, formă, mărime și to- 
pografie foarte variabilă ; în raport cu originea lor se pot deosebi: 

— pete albe, de mărime variabilă, mai mult sau mai puțin no- 
roase, cu marginile difuze, striate, cu aspect de vată, situate super- 
ficial, în stratul fibrelor nervoase, acoperind vasele (exudate). După 
aspect exudatele pot fi sub formă de: 

— pete albe, numulare, cu aspect de vată (retinită hipertensivă), 
uneori cu dispoziție radiară în jurul maculei (stea maculară) ; 

— pînze mari, alb-deschis, cu marginile difuze (banc de ză- 
padă), acoperind un sector retinian (retinită hipertensivă sau gravi- 
dică, retinită Coats) ; 

— infiltrate butonoase sau romboedrice (leucemie) ; 

— pete albe circulare de aproximativ 1 D.P., situate în lungul 
vaselor (nodul disoric) ; 

— depozite albicioase, cu marginile nete, situate dedesuptul 
vaselor retiniene (lipidice, coloidale sau colesterinice, de natură de- 
generativă sau dismetabolică) ; 

— eflorescențe de mici pete albe, rotunjite, punctiforme, pre- 
sărate pe retină, mai ales la periferie (retinită punctată albescentă) ; 

— depozite albe cu reflexe strălucitoare, uneori policrome (de- 
pozite colesterinice) ; 

— depozite cu dispoziţie în ghirlandă (retinită circinată) ; 

— depozite sub formă de ciorchine, localizate în regiunea macu- 
lară (diabet) ; 

— pete albe, profunde, de dimensiuni variabile, însoțite de o 
reacție exudativă (butoni de coroidită) ; 

— pete albe, de formă neregulată sau policiclică, uneori pigmen- 
tate pe margini sau pe suprafața lor (corioretinite cicatrizate, miopii) ; 

c) pete de culoare roşie sau vişinie, de mărime variabilă, de la pete 
(punctiforme, pînă la placarde întinse, grupate sau diseminate—hemo- 
ragii,care pot fi mai deschise (arteriale) sau mai închise (venoase) ; ele pot 
avea aspectul în cuib de rîndunică, de culoare închisă (hemoragii 
preretiniene), situate între limitanta internă și stratul fibrelor optice, 
în flacără (hemoragii în stratul fibrelor nervoase), punctiforme, pe- 
teșiale sau spongioase (hemoragii în stratul granulos sau plexiform), 
în petale de floare sau coroană (hemoragii retro-retiniene), pete roșii, 

închise, negricioase, (hemoragii coroidiene). Hemoragiile se întîlnesc 
în diferite boli (tromboza V.C.R., diabet, arterioscleroză, afecțiuni 
sanguine etc.) ; 

d) pete negre, cărbunoase, datorită aglomerării pigmentare în 
straturile interne ale retinei, cauzate de o hipertrofie a epiteliului 
pigmentar, produsă de un proces inflamator sau degenerativ. Uneori se 
observă pete negre, grupate (melanoza retinei). 

e) Se mai pot întîlni văluri albe de organizare conjunctivo-peri- 
vasculară (retinită pcoliferantă). 

f) Se pot observa modificări ale reliefului retinian fie sub formă 
de proeminențe, mai mult sau mai puțin întinse, de culoare cenușie, 
prezentînd pliuri, mai mult sau mai puțin mobile, la nivelul cărora 
vasele au o colorație mai închisă decît normal (deslipire de retină), 
fie mase cu aspect tumoral boselate, albicioase, cu aspect vătos, 
intens vascularizate (retinoblastom) sau de culoare brună, uneori 
cu un dublu plan vascular, asociate adesea cu o deslipire de retină (me- 
lanoame maligne coroidiene). 

La periferia retinei se poate observa uneori o degenerescență 
care se prezintă sub diferite forme : pavimentoasă, kistică, palisadică 
etc. Prin indentație se pot pune în evidență, înaintea orei serrata, 
exudate la nivelul părții inferioare a lui pars plana. 

Leziunile maculare se manifestă printr-un ansamblu de semne 
funcționale și oftalmoscopice, care constituie sindromul macular. Uneori 
se constată o subțiere localizată la nivelul maculei (pseudo-găuri). 


În ceea ce privește vasele, arterele pot fi regulat îngustate (spas- 
me arteriale, retinită angiospastică, intoxicație cu chinină, retinită 
pigmentară) sau cu neregularități de calibru (hipertonie) ; peretele 
arterial poate apărea ca o dungă fină, albă, de o parte și de alta a 
coloanei sanguine (artere în tub de sticlă); alteori vasul poate fi 
tansformat într-un fir alb (arteră în sîrmă de argint). La locul de în- 
crucișare al arterei cu vena, aceasta poafe fi îngustată, datorită pre- 
siunei exercitate de artera dură (semnul lui Marcus Gunn); uneori 
arterele pot fi dilatate fie generalizat (hipertensiune arterială cronică, 
obezitate), fie localizat (anevrisme), decolorate (anemii hipocrome, 
lipemie retiniană) ; ele mai pot prezenta pulsaţii (insuficiență aortică, 
glaucom). Venele pot fi dilatate generalizat și sinuoase, dacă circulația 
este încetinită (cianoza retinei, tromboză V.C.R., stază papilară) 
sau dilatate localizat, la un segment. Se mai pot observa microane- 
vrisme (diabet), varicozități (disproteinemii, poliglobulii, angioma- 
toză) ; ele pot avea pulsaţii ca și arterele, dar acestea sînt fiziologice. 

AFECȚIUNILE RETINEI 


|. Afecţiuni congenitale 


— Pliul vetimian sau decolarea falciformă. Retina prezintă un 
pliu care se întinde de la papilă spre periferie, evazîndu-se treptat ; 
el este localizat, în general, în sectorul infero-temporal (fig. 99). 

— Fabre cu mielină. Mielinizarea fibrelor optice se face în viața 
intrauterină, de la centru către perifrie, atingînd papila la naștere 
și oprindu-se la lama ciuruită. Uneori ea se continuă însă la nivelul 
retinei, realizînd un aspect caracteristic, sub forma unor fascicole 
mătăsoase, strălucitoare, peripapilare, de culoare alb-sidefie, acope- 
rind vasele (fig. 100). 

— Tortuozități congenitale ale vaselor retinei. La unele persoane 
pe F.O. se constată prezența unor tortuozități vasculare retiniene 
foarte accentuate (fig. 101). 

— Pigmentația grupată a retinei. Ottalmoscopic se observă pe 
F.O. mici pete circulare, foarte negre, grupate într-un sector reti- 
nian, în „pete de cerneală“ sau „urme de labă de pisică“ (fig. 102), cu 
dispoziție adesea triunghiulară, cu vîrful la papilă, situate subre- 
tinian. Histologic se constată o acumulare de celule ale epiteliului 
piementar. 

— Displana vetimiană a lui Reese. Este o entitate anatomo-clinică, 
caracterizată prin hiperplazia foii interne a retinei, care umple cavi- 
tatea oculară, pentru a se îngrămădi pe fața posterioară a cristalinului. 
Ea se asociază cu o persistență a vitrosului primitiv. Clinic, afec- 
țiunea se manifestă printr-o leucocorie, care apare sub aspectul unei 
mase albicioase, retro-cristaliniană, la care se asociază adesea mal- 
formaţii ale C.A. (aderență irido-descemetică tip Peters, colobom, 
membrană pupilară) și microftalmie. Ea se poate în soți și de alte mal- 

formații (primul arc branchial, extremități, cardiopatii) și intră foarte 
frecvent în cadrul unei afecțiuni prin aberaţie cromozomic ă. Histo- 
logic se constată hiperplazia și plisarea foii interne a retinei, cu for- 
marea de pseudorozete. Afecțiunea ar fi consecința unei agresiuni 
exogene (virus, expunerea la radiații ionizante etc.). 


II. Afecţiuni vasculare 


A) Obstrucţia arterelor retiniene 


Obstrucţia arterială duce la dispariția sensibilităţii funcționale 
în sectorul pe care-l irigă, datorită ischemiei acute a retinei în această 
zonă ; obstrucția poate interesa trunchiul arterial sau una din ramu- 
rile sale. 

1. Obstruchia trunchiului ACR — duce la dispariția bruscă și 
totală a vederii, fără percepţie luminoasă, cu midriază și pierderea 
reflexului fotomotor direct, cu păstrarea celui consensual. Dacă obsta- 
colul circulator durează peste 30 minute, el produce leziuni organice 
ireversibile. F.O. are un aspect alb-lăptos, datorită edemului ische- 
mic al retinei: pe acest cîmp alb macula apare, prin contrast, ca o 
pată roșie ca cireașa. Arterele sînt subțiri, adesea cu o circulație gra- 
nuloasă, care devine evidentă la presiunea globului, presiune care nu 
mai determină apariția de puls arterial. Venele au un calibru ușor 
neregulat ; uneori coloana sanguină este fragmentată și animată de 
mișcări de dute-vino. Cîteodată se observă fine hemoragii în jurul 
papilei (fig. 103). Angiografia fluoresceinică arată o întîrziere în apa- 
riția fluorescenţei în sistemul arterial și stangnarea sa. Treptat, 
edemul se resoarbe și retina își recapătă aspectul său normal, dar 
concomitent se produce o atrofie a papilei optice, datorită necrozei 
celulelor ganglionare. 

2. Obstrucția unui vam al A.C.R. — se carac- 
terizează prin faptul că sindromul funcțional! și 
cel organic este limitat la teritoriul irigat de a- 
cesta. Ramul arterial obstruat este îngustat iar 
retina, în sectorul respectiv prezintă o culoare 
lăptoasă, cu limitele ondulate, datorită edemului 
ischemic. C.V. prezintă un scotom în sector, co- 
respunzînd zonei de retină afectată. 

Se întîlnește deasemenea și o retinopatie is- 
Fig. 103 chemică cronică, care apare în caz de hipotens iune 

în sistemul oftalmic; ea apare unilateral și se manifestă prin mici 
hemoragii, exudate vătoase, microanevrisme, dilatații venoase și arte- 
riale neregulate, curent granulos venos spontan. 

Cauzele obstrucției arterelor retiniene sînt variate. Obliterarea 
poate apărea în boli cardio-vasculare (cardiopatii orificiale, endocara 
dită, anevrism aortic, boală hipertensivă, arterioscleroză), printr-un 
proces organic (trombus, embolus, proces de endarterită), la care se 
adaugă și un proces funcțional, spastic. În caz de obstrucție prin 
endarterită, debutul este mai lent și mai puţin brutal, fiind precedat 
de obnubilări vizuale trecătoare, sub forma unei tulburări bruște de 
vedere, care se poate accentua și să ducă la suprimarea totală a aces- 
teia. Înceţarea vederii durează de obicei cîteva secunde, după care 
redevine normală. Uneori embolia poate fi de natură grăsoasă (frac- 
turi) sau gazoasă (deschiderea unui sinus, angiografie carotidiană). 

Obstrucţia poate fi de asemenca produsă de un proces funcţional, de 
natură spastică (spasm arterial), de durată variabilă, care rareori depă- 
șește 15 minute și care poate apărea fără nici o cauză evidentă. El survine 
la persoanele cu o stare de labilitate neuro-vegerativă, tulburări 
endocrine (hipo-sau hipertiroidism, insuficiență ovariană etc.), tulbu- 
rări tensionale (hipo- sau hipertensiune). Aceste spasme se manifestă 
subiectiv printr-o ceață deasă, iar obiectiv prin îngustarea arterelor 
și un edem superficial în lungul vaselor ; uneori puseele vaso-constric- 
tive fugace, interesează vasele regiunei maculare (retinopatie centrală 
angiospastică) și se traduc prin metamorfopsii și scăderea A.V. 

Prognosticul obstrucţiilor arteriale de natură organică este foarte 
grav ; obstrucţia arterială spastică poate însă ceda spontan sau în 
urma unui tratament cu spasmolitice, care duce la dispariția tulbu- 
rărilor subiective și obiective. 

Tratamentul trebuie instituit urgent, administrind spasmo- 
tilice și vasodilatatoare, pe cale locală și generală (tolazolin, atropină, 
vitamină PP, novocaină, nitrit de amil, complamin etc.). Unii autori 
recomandă un tratament cu anticoagulante și trombolitice (urokinază), 
osmoterapie, dextran, sedative, paracenteza C.A. etc. 

3. Obstrucția arteriolelor precapilare. Microinfarctul retinian for- 
mează un focar limitat de ischemie, secundar unei alterațiuni a ar- 
teriolelor precapilare, care irigă sectorul respectiv. El se manifestă 
oftalmoscopic ca un mic exudat ovalar, alb-vătos, de 1/4—1/2 D.P., 
cu aspect striat, ușor proeminent pe planul retinei, localizat în stra- 
turile interne și acoperind vasele, în regiunea peripapilară și inter- 
maculo-papilară (nodul disoric). În număr variabil și localizat bi- 
lateral, el constituie o alterare a barierii hemato-parenchimatoase, 

în special a endoteliului vascular. Această leziune dispare fără a lăsa 
urme, însoțind prin evoluția sa ciclică evoluţia bolii cauzatoare. 

Leziunea se întîlnește în alteraţii ale peretelui vascular (hiper- 
tensiune malignă, colagenoză, diabet), modificări ale vîscozităţii 
sîngelui (disproteinemie sau paraproteinemie), embolii (grăsoase, 
septice), scăderea brutală și localizată a tensiunii arteriale (spoliație 
sanguină, stenoza sistemului carotidian). 


B) Obstrucţia V.C R. 


Ocluzia venoasă poate fi produsă fie de diminuarea debitului 
sanguin ocular (hipertensiune, arterioscleroză), fie de încetinirea 
curentului sanguin, ca umare a unei boli vencase (periflebită reti- 
niană, creşterea presiunii venoase orbitare prin tromboza venelor 
orbitare și a sinusului cavernos) sau în urma creșterii vîscozității 
sîngelui (disglobulinemie, hemoglobinopatii, leucemie, diabet). Obstruc- 
ţia poate afecta trunchiul V.C.R. sau unul din ramurile sale. 

1. Obstrucția trunchiului V.C.R.— se manifestă printr-o scă- 
dere bruscă sau treptată a vederii, sub forma unei încet ări dense, dar 
nu aşa de accentuată ca în obstrucția arterială. 

La examenul oftalmoscopic, papila este roşie, edematoasă, venele 
dilatate, tortuoase și negricioase, pe alocuri ascunse în edem. F.O. 
este presărat cu hemoragii situate în toate straturile retinei, care 
înconjoară papila și urmează traiectul vaselor ; ele sînt, mai mult 
sau mai puțin abundente, după importanța trombozei. Uneori se ob- 
servă prezența de exvdate cu aspect numular. Retina este edemațiată, 
din care cauză transparența și reflexele sînt modificate. Regiunea 
maculară este ocupată de un edem retinian de stază (fig. 104). 

Angiografia fluoresceinică arată o încetinire circulatorie, cu 
dilatația patului capilar retinian. 

Evoluția este lungă şi torpidă. Hemoragiile se rezorb lent; 
uneori ele pot inunda vitrosul. Vasele rămîn dilatate mult timp și se 
înconjoară de un halou alb, iar în jurul lor pot apare vase de neofor- 
mație datorită ischemiei locale. 

2. Tromboza unui ram venos — se manifestă printr-o tulburare 
vizuală variabilă, după cum macula este interesată sau nu de procesul 
vascular ; uneori ea se reduce la o simplă senzație de văl, într-o parte 
a C.V. Leziunea oftalmoscopică se traduce printr-un focar hemoragic, 
de formă triunghiulară, al cărui vîrf este situat într-un punct de în- 
crucișare arterio-venoasă și care se întinde sub formă de lungi tre- 

nee. spre periferie ; în zona hemcragică se pot observa și exudate 
albe, policiclice. Vena, înainte de încrucișare, este dilatată și tor- 
tuoasă, iar după încrucișare, din contra, este subțiată. 

3. Uneori se întîlnesc o- 
cluzii venoase progresive, ce 
se manifestă prin vene tor- 
tuoase, dilatate, întovărășite 
sau nu de hemoragii retini- 
ene, papila optică hiperemiată 
și uneori edematoasă ; regiu- 
nea maculară este ocupată de 
un edem de stază. Prognosti- 
cul este serios și numai rare- 
ori se poate obține o amelio- 
rare notabilă a vederii. De multe ori boala se complică cu un glaucom 
hemoragic, care-i agravează și mai mult evoluția. 

„_ Cauzele trombozei V.C.R. sînt multiple: hipertensiune, arte- 
rioscleroză, poliglobulie, diabet, o infecție de focar etc. 

Tratamentul urmărește combaterea strîmtorării și a slabei cir- 
culaţii a leziunilor parietale a vaselor, a edemului și a ischemiei 
retiniene și constă în administrarea de anticoagulante (heparină, 
heparinat de calciu, antivitamine K etc.), fibrinolitice (complamine, 
tripsină, fibrolizină, streptokinază, urokinază, etc.), antiinflamatorii 
(corticoizi, fenilbutazonă), antiagregante plachetare (aspirină, dipy- 
ramidamol, enzime proteolitice extrase din venin de șarpe, arvin, 
defibrase, etc.), vasodilatatoare (novocaină, hydergin, panthesin, 
etc.), vasoprotectoare (anthocyanosizi, factori vitaminici P și C etc.), 
dextran (perfuzie, intravenoasă) acetazolamidă (contra edemului macu- 
lar), fotocoagulare (pentru prevenirea sau dispariția neovascularizației). 


Fig. 104 Fig. 105 


C. Boala lui Eales (hemoragii recidivante în vitros) 


Reprezintă o vascularită retiniană bilaterală, care apare la tineri 
(20—30 ani), mai ales de sex masculin și duce la hemoragii recidivante 
în vitros și la o retinopatie proliferantă. 

Clinic, semnul care atrage atenția este o înceţare brutală a vede- 
rii, provocată de o hemoragie endoculară, a cărei punct de plecare 
îl constituie o alterație inflamatorie a vaselor retiniene (perivascu- 
larită), pe care examenul oftalmoscopic, imediat ce este posibil, o 
localizează la periferie, sub forma unor manșoane sau teci albicioase, 
limitate sau difuze. Rezorbţia, mai mult sau mai puțin rapidă și mai 

mult-sau mai puțin completă, a acestor hemoragii recidivante, va 
fi urmată de constituirea de bride sau văluri fibro-vasculare, cele mai 
importante plecînd. mai adesea, de la papilă (fig. 105). Aceste văluri 
pot duce la decolări de retină. Actualmente boala lui Eales este consi- 
derată ca o vascularită de origine imunitară, produsă de cauze diverse, 
antigenul putînd fi microbian (bacilul lui Koch, streptococul, stafi- 
lococul), viral, rickettsian, etc. 

EVOLUȚIA este variabilă și depinde de factorul etiologic. For- 
mele cu complicaţii hemoragice sînt de un prognostic mai rezervat. 
DIAGNOSTICUL DIFERENŢIAL se face cu unele afecţiuni capa- 
bile să producă hemoragii vitreene (diabet, hipertensiune arterială, 
tromboza V.C.R. boli de sînge, boala lui Coats). 

TRATAMENTUL este etiologic (cînd cauza bolii este cunos- 
cută) și simptomatic (calciu, vitamină C, vitamină P, antihemoragice 
te): 

În formele incipiente sau cu focare hemoragice limitate, se poate 
recurge la diatermocoagulare în suprafață, transsclerală sau la foto- 
coagularea focarelor de periflebită. 


D) Retinita proliferantă 


Această afecțiune constituie un proces de reacție glială a țesutu- 
lui perivascular, cu proliferarea de țesut fibros tînăr, al cărui punct 
de plecare este, în general, peripapilar și care înaintează de-a lungul 
vaselor. Ea apare după afecțiuni vasculare retiniene (tromboze ve- 
noase sau arteriale, hemoragii recidivante în vitros, retinopatii diabe- 
tice, periflebită, afecţiuni corio-retiniene) și se manifestă, fie sub formă 
de tractusuri sau cordoane albe, fie sub formă de văluri albicioase, 
izolate sau difuze, mai mult sau mai puțin dense, mai mult sau mai 
puțin proeminente, mai mult sau mai puțin vascularizate, uneori 
unindu-se în arcade și al căror punct de plecare se găsește la nivelul 
leziunii vasculare care i-a dat naștere. Sindromul funcțional depinde 
de importanța și localizarea lor (fig. 106). 


E) Retinopatia circinată 


Este consecința hipoxiei tisulare, determinată de sclerozarea 
capilarelor și a arteriolelor precapilare (arterioscleroși, diabetici). 
Afecţiunea se manifestă prin prezenţa unei coroane de exudate albe, 
profunde, mai mult sau mai puţin confluiente, festonate, dispuse 
perimacular, sub formă de ghirlandă, traducînd supraîncărcarea li- 
pidică a straturilor profunde ale retinei (fig. 107). 

F) Capilaroza 


Se manifestă prin prezența de numeroase focare circula- 
Te, galben-mat, de mărimea unui cap de bold, cu conturul mai 
mult sau mai puțin neregulat, care pot conflua formînd plaje galben- 


ri, cu contur policiclic, diseminate uneori pe toată retina, alteori în 
regiunea maculară și perimaculară. Focarele de capilaroză se asociază 
adesea cu semne retiniene de arterioscleroză. Ele nu produc tulburări 


vizuale și trebuie difrenţiate de drusen, care apar mai uniforme, 


mai regulate, mai profunde, mai rotunde și cu suprafața hemisferică. 
Capilaroza s-ar datora unei insuficiențe a circulației capilare, fiind 
cauzată de microinfarcte. Histologic se constată mici lacune, situate, 
în general, în stratul plexiform extern, lacune care se umplu ulterior 
de depozite hialine și lipoidice. 


G) Retinita exudativă Coats 


Reprezintă o malformaţie vasculară congenitală, unilaterală, 
asemănătoare angiomatozei, care apare la copii printr-un deficit 
vizual important. Ea se caracterizează prin prezența unei plaje exuda- 
tive, mai mult sau mai puțin proeminentă, mai mult sau mai puțin 
difuză, interesînd retina centrală ; această plajă este formată din 
exudate albe, dispuse în zone confluente, cu marginile policiclice, în 
dantelă și înconjurată de pete albe, descriind uneori o imagine circinată; 
plaja exudativă este asociată anarhic cu modificări vasculare, situate 
în general pe marginile sale sau chiar în afara ei ; ele se prezintă sub 
formă de anevrisme în ciorchini atîrnînd de vase, vene dilatate si 
tortuoase cu ectazii fuziforme și bucle, uneori cu aspect glomerular 


(fig. 108). Afecțiunea poate duce la o decolare retiniană exudativă, cu 
cristale refringente strălucitoare. 

H) Fibroplazia retrolentală sau retinopatia prematurilor 


Este o afecţiune bilaterală, care apare datorită alteraţiei vaselor 
retiniene nemature, sub influența unei  hiperoxigenări prelungite. 
Ea se caracterizează prin apariția de neovase capilare pe retina peri- 
ferică, incomplet vascularizată (fig. 109). Vasele retiniene nemature 
sînt foarte sensibile la hiperoxigenare, care produce mai întîi o vaso- 
constricție, reversibilă la început, dar care devine ireversibilă dacă 
administrarea de oxigen este continuată, ceea ce duce la obliterare, 
a cărei consecință este un proces de neovascularizație. Această prolife- 
rare vasculară se întovărășește de hemoragii și de edem, care se 
întind progresiv de la periferie către centru ; proliferarea fibro-vascu- 
lară intraretiniană formează bride care se contractă. Asociaţia acestor 
procese duce la o decolare de retină, mai întîi periferică, apoi totală ; 
retina decolată se adună pe fața posterioară a cristalinului de care 
este separată printr-o lamă de ţesut conjunctivo-vascular (fibro- 


plazie retroientală), pupila devenind albicioasă — leucocorie (fig. 110). 


III. Manifestări retiniene în afecţiuni generale 


A) Modificări retiniene în hipertensiunea arterială. 


Retina, datorită vascularizaţiei sale accesibile examenului oftal- 
moscopic, permite observarea directă a diferitelor leziuni vasculare 
și tisulare, pe care le poate determina hipertensiunea arterială, în diferi- 
tele sale faze, ceea ce are mare importanță pentru diagnosticul și 
prognosticul acestei afecțiuni. Modificările care se petrec la nivelul 
retinei sînt martorul evoluţiei la nivelul altor teritorii ale organismului. 
Leziunile retiniene privesc diferitele elemente ale acestei membrane. 

— MODIFICĂRI ARTERIALE. Se poate observa o strimtare 
generalizată sau limitată a arterelor. Strîmtările localizate (spastice 
sau permanente) dau arterei un calibru neregulat. Se poate constata 
o accentuare sau diminuare a sinuozităţilor ; în ultima eventualitate, 
arterele iau aspect rectiliniu, emisiunea colateralelor făcîndu-se în unghi 
drept. Reflexul arterial, care în mod obișnuit apare ca o linie stră- 
lucitoare centrală, vizibilă pe arterele mari, plecînd de la papilă pînă 
la a doua bifurcație, poate fi mai accentuat și mai lărgit. Colorația 
normală a arterelor, roz-clară, poate fi modificată, ele luînd o culoare 
arămie (artere în sîrmă de cupru), calibrul arterei rămînînd nemodificat 
sau argintie (arteră în sîrmă de argint), în care caz artera este îngus- 

tată. Arterele, al căror perete este în mod normal învizibil, pot fi 


mărginite de o dublă linie albă (întecuirea arterială sau periarterită). 
Se pot observa uneori prezența de anevrisme de formă ampulară. 


CI D, 


a 


Fig. 111 


— MODIFICĂRI VENOASE. Venele pot fi uşor dilatate, de 
colorație mai închisă, cu sinuozitățile mai marcate și de calibru nere- 
gulat. Venulele maculare pot fi sinuoase și dilatate (Guist). 

— ÎNCRUCIŞĂRILE ARTERIO-VENOASE. La nivelul aces- 
tora vasele sînt situate într-o tunică comună, fibroasă, inextensibilă ; 
în stare normală, încrucișarea nu modifică nici aspectul vaselor, nici 
traiectul lor. În cursul hipertensiunii survin modificări ale încrucișă- 
rilor arterio-venoase, care comportă mai multe grade ; elesînt mai nete 
în cazul cînd artera trece deasupra venei — semnul lui Gunn (fig. 111). 
La început vena se șterge sub arteră, calibrul și traiectul ei fiind ne- 
modificat ; ulterior, de fiecare parte a încrucișării, vena se subțiază 
totuși traiectul său nu este deviat ; într-un stadiu mai avansat, vena 
este mai dilatată înaintea încrucișării și descrie dedesubtul arterei 
o curbură sau poate chiar dispare la acest nivel. Încrucișarea arterio- 
venoasă poate fi înecată într-o zonă difuză de edem ; uneori poate 
apare deasupra locului încrucișării arterio-venoase, una sau mai multe 
mici hemoragii — semnul de pretromboză a lui Bonnet (fig. 112.). 
Cînd vena trece peste arteră, se poate observa o ridicare în punte sau 
o curbură a acesteia. 

_— TENSIUNEA ACR Se va determina tensiunea arterială 
retiniană care în realitate este tensiunea arterei oftalmice Uneori 
se întîlnește o hipertensiune minimală relativă, alteori o hipertensiune 
maximală sistolică, care poate precede creșterea T.A. humerale. 

— MODIFICĂRI RETINIENE. La nivelul retinei se poate 
observa un edem, care la început se manifestă printr-o accentuare 
a reflexelor retiniene normale, localizat la polul posterior sau în lungul 
vaselor. Mai tîrziu, edemul ia un aspect suculent, reflexele devin mai 

accentuate și cu dispoziție radiară ; dacă edemul se accentucază și 
mai mult, retina ia un aspect cenușiu apoi palid. Adesea se constată 
un edem papilo-retinian. Uneori edemul poate produce decolarea 
retinei sau coroidei. Se pot întîlni de asemenea și exudate; unele par să 
traducă organizarea unui edem fiind mici, galbene, strălucitoare, 
profunde, cu marginile netede, dispuse în jurul papilei sau, radiar, 
în jurul maculei (stea maculară) ; altele sînt mari, floconoase, cu contur 
policiclic, difuze, superficiale, mascînd vasele. La arterioscleroși, apar 
focare galben-roz, palide, de mici dimensiuni (capilaroză). Pe lîngă 
edem și exudate se întîlnesc și hemoragii. Acestea sînt de mărime, 
număr și localizare variabilă ; punctiforme, în flăcări, sub formă de 
pete, situate preretinian, retinian sau coroidian (în ultimul caz, sînt 
mai rău limitate și palide). 

— Papila. Aceasta poate fi edemaţiată ; la început edemul poate îi 
discret, manifestîndu-se printr-o ștergere a marginilor papilei, apoi de- 
vine proeminent, cu aspect congestiv. 

Hipertensiunea arterială se prezintă sub două aspecte clinice, 
care se traduc oftalmoscopic sub tablouri diferite ale FO : hipertensi- 
unea arterială cronică, a cărei descriere se confundă cu aceea a arterio- 
sclerozei simple și hipertensiunea arterială gravă. 


a) HIPERTENSIUNEA ARTERIALĂ CRONICĂ 


Modificări arteriale. Se constată diminuarea calibrului arterial, 
care interesează mai ales arteriolele periferice, ce pot prezenta : 

— îngustări regulate fie generalizate și bilaterale, fie limitate 
la unele ramuri de diviziune ; strîmtarea este variabilă, mergînd pînă 
la 1/3—1/4 din calibrul normal, apreciat în raport cu venele ; 

— îngustări localizate, uneori spastice, foarte frecvent perma- 
nente ; în general multiple, ele sînt difuze sau localizate, dînd vasului 
un aspect moniliform sau fuziform, cu segmente arteriale de calibru 
normal sau îngustate. 

Retlexul arterial este mai larg pe vasele mari și se întinde și pe 
arteriolele periferice, fiind mai evident la coturi și bifurcaţii. 

Coloraţia arterelor devine galben-portocaliu, arămie sau albă ; 
peretele lor poate fi subliniat de o dublă linie albicioasă. 

Traiectul arterial este modificat, vasele prezentîndu-se sub aspec- 
tul de artere rigide și rectilinii, prin dispariția flexuozităților normale 
sau tortuoase, în omega și în dublu S ; bifurcaţiile sînt mai deschise 
decît normal. 


Modificări venoase. Mai discrete, ele constau într-o dilatație ge- 
neralizată sau localizată, o accentuare a coloraţiei și a tortuozităților. 

Modificări ale încrucișărilor arterio-venoase. Se constată prezen- 
ţa semnului de încrucișare (semnul lui Gunn), trecînd prin următoarele 
stadii succesive : 

— diferență de calibru a venei, de o parte și de alta a încrucișă- 
rii cu artera (vena fiind comprimată de către arteră) și modificarea 
traiectului (traiect în baionetă) ; 

— aspectul de pretromboză (Bonnet), asociind o hemoragie prereti- 
niană, exudate, neovase (fig. 112). 

Toate aceste semne (rigiditatea arterială, îngustarea, semnele de 
încrucișare, modificările reflexelor) nu pot fi considerate ca patogno- 
monice hipertensiunii arteriale, datorită variațiilor și caracterului 
lor banal la persoanele în vîrstă și cu tensiunea arterială normală, 
fiind în realitate rezultatul arteriosclerozei. 

b) RETINOPATIA HIPERTENSIVĂ DIN HIPERTEN- 
SIUNEA ARTERIALĂ GRAVĂ. 

Modificările retiniene observate în cursul hipertensiunii arteria- 
le grave (cunoscute mult timp sub denumirea de retinită albuminurică 
sau retinită brightică), constituie răsunetul periferic general al bolii 
hipertensive. Simptomatologia este particulară, secundară creșterii 
presiunii în arterele retiniene, unde se produce o necroză fibrinoidă. 
Vindecarea hipertensiunii arteriale duce la regresiunea celor mai 
multe din semnele patologice, deoarece boala evoluează de obicei la 
persoanele tinere. 

— Stadiul I incipient (angiospatic), este descoperit cu ocazia 
unui examen sistematic, practicat în cursul unui bilanț de hiperten- 
siune arterială, căci vederea bolnavului este nemodificată. 

La examenul oftalmoscopic arterele apar cu reflexul ușor modifi- 
cat, dar calibrul este foarte diminuat pe tot traiectul sau prezintă 
strîmtări moniliforme ; în lungul vaselor se observă hemoragii în scîn- 


Fig. 112 

teie. Presiunea arterială oftalmică este crescută. Această creștere este 
variabilă ; presiunea diastolică sau presiunea mijlocie este mai ridicată 
decît ar cere corespondența normală cu presiunea arterială h umerală 
mijlocie. 

Examenul fluorografic arată o rigiditate arterială în spiţe și di- 
lataţia rețelei capilare, mai ales în regiunea inter-papilo- -ma culară. 

— Stadiul II (edematos). Se constată apariția unui edem papilo- 
retinian ce complică, mai mult sau mai puțin rapid, stadiul angios- 
pastic ; el traduce fuga plasmei prin pereţii capilari alterati reflectînd 
caracterul malign al hipertensiunei. 


Vederea este destul de bine păstrată în raport cu semnele oftal- 
moscopice, dar se alterează apoi progresiv datorită edemului macular. 
Edemul retinian este superficial, iar edemul papilar este de intensi- 
tate variabilă. Se observă noduli disorici evoluînd prin pusee, ce se 
produc odată cu puseele hipertensive. În lungul vaselor se observă 
hemoragii superficiale (punctiforme, în flăcări sau în lacuri.) 

Fluorografia pune în evidenţă obstrucții capilare și edem papilar. 
Se mai constată discromatopsie în axul albastru-galben. 

— Stadiul III (maculopatie exudativă). El apare tîrziu ; scă- 
derea A.V. continuă, dar este adesea tradivă în raport cu apariția 
maculopatiei. Oftalmoscopic se constată exudate albe intraretinie- 
ne, dispuse în stea maculară completă sau incompletă sau sub formă 
de retinită circinată (fig.113). 

La examenul fluorografic exudatele maschează fluorescenta ; 
apariția de noduli disorici, este inhibată de apariția unei neovascu- 
larizaţii periferice în zonele de ischemie. 

— Stadiul IV (decolare de retină). Survine în absenţa unui trata- 
ment eficace sau în cursul unui sindrom hipertensiv acut, malign, 
terminal, în cursul glomerulonefritelor acute maligne sau al eclamp- 
siei. Vederea este foarte scăzută (sub 1/10) datorită existenţei unui 
edem papilo-retinian difuz, bilateral, cu dezlipire retiniană impor- 
tantă sau cu o decolare seroasă maculară. 

Gruparea diferitelor elemente lezionale vasculare și retiniene, ce se 
întîlnesc în hipertensiunea arterială, a permis să se distingă mai multe 
stadii succesive în manifestările oculare ale acestei boli, corespunzînd, 
mai mult sau mai puțin exact, stadiilor evolutive ale bolii. 

Se mai utilizează însă și în prezent clasificarea retinopatiei hiper- 
tensive a lui Keith, Wagner și Barker (1939): 

— stadiul I — F.O. normal sau constricție arterială ; 

— stadiul II — tortuozități ale vaselor, comprimarea venelor 
la încrucișarea cu arterele; 

— stadiul III— modificări arteriale marcate, hemoragii și exudate ; 
ii și exudate. 

Dificultatea de interpretare a modificărilor vasculare face ca 
primele două stadii să fie de importanță 1edusă. Descrierea clinică 
precisă, asociată cu o retinografie, este singurul element ce poate preciza 
evoluția. Din contra, în stadiul III paie interesant de deosebit, pe 
plan prognostic, bolnavii cu noduli disorici și hemoragii în scînteie, 
de cei cu exudate. Prima grupă evolu: ază către hipertensiune malignă 
în timp ce, cealaliă ar avea un prognostic mai bun. 

Tratamentele actuale au modificat considerabil prognosticul în 
raport cu momentul cînd s-a stabilit această clasificare. Durata de 
supraviețuire este în medie de 10 ani. La stadiul IV durata de supra- 
viețuire este de 3—4 ani şi este în funcţie de leziunea filtrului glomerular. 

Complicaţia evolutivă majoră a hi pertensiunii este ocluzia vaselor 
centrale ale retinei. 


B) Retinopatia gravidică 


Aceasta nu prezintă caractere oftalmologice particulare, dacă este 
vorba de pusee ce apar în primele luni de sarcină, la o femeie hiperten- 
sivă sau suferind de o afecţiune renală. Dimpotrivă, în caz de toxemie 
gravi dică, se constată apariția de modificări tardive, ce survin în luna 
a 8-a, la o primipară, pînă atunci sănătcasă. Modificările oftalmoscopice 
se ma nifestă printr-o constricție artericlară localizată sau numai ex- 
cepți onal generalizată. În cazuri foarte grave, poate apare un edem 
retini an masiv, ce pcate duce la o decolare de retină, situată în partea 
inferi cară si carese vindecă de obicei spontan, după întreruperea 
sarcinii. 


C) Retinopatia diabetică 


Reprezintă o entitate clinică bine individualizată, care rămîne 
mult timp limitată pe plan funcțional și este descoperită întîmplător 
sau da că bolnavul se prezintă la consultație pentru tulburări vizuale, 
apărut e în urma unei ccmplicații retiniene. Ea constituie o manifestare 
oculară gravă, care pcate duce ulterior la pierderea vederii. 

Lezit nile cftalmoscopice se manifestă la început printr-o dilataţie 
segmert ară a venulelor, în special a celor maculare și prin prezența 
de mici puncte rcșii, circulare, de dimensiuni variabile, de la limita 

vizibilității pînă la mărimea unui cap de bold, situate profund (micro- 
anevrisme), la care se adaugă în curînd mici exudate, bine delimitate, 
albe sau gălbui, strălucitoare, grupate mai ales la polul posterior (fig. 
114). Alteraţiunile vasculare ar fi legate de o acumulare de gliocopro- 
teine în peretele capilar. 

Tabloul se completează progresiv sau brutal, cu ocazia unui 
brusc dezechilibru endocrin, prin hemoragii de mărime și număr va- 
riabil, putînd fi situate în toate straturile retinei sau chiar preretinian. 
Exudatele devin mai numeroase și se aglomerează, luînd aspectul 
unei plaje de formă neregulată, uneori dispusă în jurul maculei, venele 
apar mai dilatate și mai închise la culoare (violacee), cu neregularități 
de calibru ; mai tîrziu, apar microtromboze venoase, care transformă 
vena într-un cordon alb, ce antrenează apariția de vase de neoformație. 

Complicaţii : tromboze venoase, hemoragii intravitreene recidi- 
vante, glaucom hemoragic, retinită proliferantă, dezlipire de retină. 

PROGNOSTICUL este grav din cauza complicaţiilor. 

Pentru a preveni retinopatia diabetică, se va trata boala din timp, 
iar în caz de apariție a retinopatiei diabetice constitui.e, tratamentul 
diabetului va fi condus cu atenţie, pentru a nu produce scăderi bruște 
ale glicemiei, care pot da naștere la hemoragii retiniene. 

TRATAMENTUL MEDICAL urmărește, în afara scăderii hi-, 
perglicemiei, modificarea agregaţiei plachetare (aspirină, persantin- 
angioxin, diamicron, rheomacrodex), normalizarea acţiunii fi brinoli 
tice a endoteliului (papaverină, diamicron, venin de viperă), creșterea 
rezistenței capilare (vitamina P, dycinone, doxium), vitami noterapie 
(A, B, E, Bız, K); în caz de hiperlipemie se vor utiliza medicamente 
hipolipemiante (heparină, clofibrat). 

TRATAMENTUL CHIRURGICAL constă în fotocoagula rea bu- 
chetului de capilare neoformate. În formele grave se recomandă hipo- 
fizectomie. 

O complicaţie rară, care apare în cursul diabetului cu acidoză, 
este lipemia retimiană, datorită amestecului în sîngele circulant de 
substanțe lipoide libere ; se caracterizează printr-o coloraţie roș-gălbuie 
a F.O., decolorarea vaselor care au o culoare alb-gălbuie ; ea anunţă, 
în absența tratamentului, apariția comei. 


D) Leziuni retiniene în afecțiuni sanguine 


Modificările compoziției sîngelui fie în elemente figurate (globule 
roșii sau albe), fie în calitățile chimice ale sîngelui sau în starea de 
permeabilitate endotelială, vor antrena semne retiniene anormale. Me- 

canismul fiziopatologic general ţine de următorii factori: hipoxia, 
leziunea directă a peretelui vascular, tulburări de coagulabilitate, mo- 
dificarea vîscozităţii sîngelui. 


Fig. 114 Fig. 115 Fig. 116 


Unele afecțiuni ale sîngelui se manifestă la nivelul retinei prin 
diferite modificări, care însă sînt rareori caracteristice. Se pot deosebi 
totuși cîteva tablouri oftalmoscopice : 

1. în poliglobulie (boala lui Vaquez, eritroblastoza malignă) se 
produce o cianoză a retinei, caracterizată printr-o hiperemie papilară 
și o culoare mai închisă, gri-violacee, a întregului F.O. ; un ușor edem 
îi poate da un aspect suculent. Venele prezintă o dilatație accentuată 
difuză ; ele apar tortuoase, de culoare violet-închis, cu neregularități de 
calibru. Se observă de asemenea o dilatație a rețelei capilare. Arterele 
sînt ușor sinuoase și de culoare ceva mai închisă. În regiunea maculară, 
vasele normal inaparente devin vizibile, sub aspectul de cap de meduză 
(fig. 115). Se constată și o creștere a tensiunii în V.C.R; 

2. în anemie, F.O. este palid, decolorat, uneori cenușiu și retina 
uşor edemaţiată. Vasele coroidiene sînt vizibile, dar palide. Un ușor 
edem, mai ales peripapilar, poate accentua această paloare și dă un 
aspect suculent retinei. Vasele retiniene sînt palide, fără reflexe ; se 
poate constata uneori un puls venos spontan. Se observă hemoragii 
circulare, de obicei în pînză, palide, cu aspect lăcuit ; ele pot fi de toate 
tipurile și localizate în orice strat al retinei, avînd uneori un aspect 
spongios (fig. 116); 

3. în leucemia mieloidă se constată un edem al polului posterior. 
F.O. are un aspect palid, de culoare gălbuie, presărat cu mici puncte 
albe și roșii. Se observă ștergerea marginilor papilei, dilatația și tor- 
tuozitatea venelor, care prezintă uneori un curent sanguin granulos. 

Ele pot fi înconjurate de un halou alb, datorită infiltraţiilor parietale 
cu leucocite. Arterele sînt palide, F.O. este presărat de hemoragii și 
exudate ; hemoragiile sînt superficiale, situate la polul posterior și în 
lungul vaselor, remarcîndu-se două aspecte : hemoragii romboedrice 
(în canoe), cu centrul alb, ocupat de o masă formată de leucocite și 
hemoragii în coroană, cu un lizereu roșu în jurul unui centru alb-gălbui. 
Exudatele îmbracă două forme : unele sînt infiltrate leucozice circulare, 
ușor proeminente, altele floconoase, albe, superficiale, situate în lungul 
vaselor (fig. 117); 

4. în leucemia limfoidă se observă o paloare a F.O., cu sau fără 
edem, cu cîteva hemoragii punctiforme sau plaje largi, policiclice, 
de culoare roș-palid ; 

5. în disproteinemii şi paraproteinemii, afecțiuni în general dar 
nu exclusiv, cu caracter neoplazic, interesînd imunociţii și caracterizate 
prin creșterea viscozității sîngelui, datorită măririi procentului de pro- 
teine, fie că este vorba de molecule obișnuit prezente în sînge (dispro- 
teinemii) sau de proteine anormale (paraproteinemii), venele sînt în- 
tunecate, tortuoase, neregulat dilatate, cu strîmtări segmentare (lanţ 
de cîrnăciori), în care presiunea pe glob face să apară fragmentația 
coloanei sanguine retiniene, sub forma unui curent granulos. Pe F.O. 
se observă hemoragii de formă, mărime și localizare variabilă, mai 
numeroase la polul posterior, exudate de aspect floconos, în lungul 
venelor (noduli disorici) și congestia papilei ; 

6. în diatezele hemoragice, cu toate că „primum movens“ aparține 
timpului vascular (plachetar sau plasmatic), expresia oftalmoscopică 
constă în hemoragii retiniene, care predomină la polul posterior ; 

7. în hemoglobinopatii, hemoglobina din sînge devine insolubilă 
și se gelifică sub influența scăderii presiunii oxigenului, din care cauză 
hematiile au tendința să ia formă de secere (hematii falciforme) și să 
se aglomereze, ducînd la blocarea capilarelor terminale ; se observă 
tromboza vaselor mici, oprirea curentului circulator, modificări venoase 
retiniene, dilataţii neregulate, cu formarea de neovase (microanevrisme 
şi telangiectazii), mai ales la nivelul ramurilor, luînd un aspect peri- 
flebitic și ducînd la treneuri de retinită proliferantă. 


IV. Afecţiuni inflamatorii (retinite) 


Aspectele clinice ale retinitelor sînt variabile, ele nefiind specifice 
unei anumite etiologii. 


n î.C 

A) Retinita metastatică acută 


Se întîlnesc două forme, difuză (panoftalmie metastatică) și lo- 
calizată (abcesul metastatic). 

|. Panoftalmia metastatică — apare datorită unor embolii septice 
vasculare ale retinei, mai ales de origine ginecologică postpartum (avort 
septic sau delictual), care produc foarte repede o invadare a mediilor 
(vitrosul se tulbură și devine opac) ; ca se extinde la uvee și cornee. 

Tratamentul constă în repaus, administrarea de midriatice, seda- 
tive și antibiotice, iar dacă procesul continuă se evolueze, se recurge 
la evisceraţia ochiului. 

2. Abcesul metastatic — apare în vecinătatea papilei, sub forma 
unei pete exudative, albicioase, ușor proeminente care poate duce fie 
la panoftalmie, fie la atrofie optică. 


B) Retinita septică simplă (Roth) 


Aceasta apare datorită unei embolii microbiene de virulență ate- 
nuată, în cursul unor procese septicemice de origine diversă (streptococ 
viridans, stafilococ, pneumococ etc.) şi se întîlnește mai ales în endo- 
carditele infecțioase. Ea se caracterizează prin apariția rapidă pe re- 
tină a unei diseminări de pete albe, exudative, circulare, de mici di- 
mensiuni și de hemoragii superficiale sau profunde, la un bolnav su- 
ferind de o boală de natură infecțioasă. Uneori se observă hemoragii 
în canoe, cu centrul alb, datorate unor leziuni ale pereților vasculari 
(fig. 118). În caz de evoluție favorabilă a bolii determinante, retinita 
poate dispare complet ; în alte cazuri, procesul se agravează, producîn- 
du-se tulburări ale vitrosului, care traduc afectarea uveei. 

C) Retinita exudativă toxică (retinita stelară, retinita pseudone- 
fretică a lui Leber). Se caracterizează prin edem papilo-retinian și o 
imagine maculară în formă de stea (fig. 119). 

D) Flebite și arterite infecțioase 


Flebitele retiniene se prezintă sub aspect polimorf fie ca mici 
întecuiri de tip exudativ, bine delimitate, diseminate în mătănii în 


Fig. 120 


Fig. 121 


lungul traiectului, fie ca o leziune, uneori difuză, interesînd o ramură 
venoasă și înconjurată de o zonă edematoasă ; uneori această leziune 
singerează (fig. 120). Arteritele se prezintă sub aspectul de întecuiri 
albe, periarteriale. 

„__ Factori etiologici. Toate infecțiile pot da leziuni vasculare reti- 
niene : infecții bacteriene (sifilis, t.b.c., stafilococie, meningococie etc.), 
virale (gripă, rujeolă, mononucleoză infecțioasă etc.), rickettzii, micoze 
paraziți (oncocercoză, toxoplasmoză, cisticercoză etc.). 


E) Retinopatia seroasă centrală idiopatică 


__ Afecţiune maculară de origine vasculară, ea se caracterizează 
printr-un placard circular veziculos, de culoare roză, mai proeminent 
(5-6D) decît regiunea din jur, cu marginile subliniate de o coroană 
de reflexe strălucitoare, în interiorul căreia, în partea declivă, se găsesc 
puncte refringente gălbui, datorită unei exudaţii seroase retiniene 
(fig. 121). 

Tratamentul constă în administrarea de corticosteroizi, dobesilat 
de Ca, fotocoagulare. 


V. Afecţiuni degenerative 


Afecțiunile degenerative ale retinei pot fi: 
— primitive, rezultînd dintr-o abiotrofie constituțională ; ele se 
încadrează în afecțiunile familiale şi ereditare, putîndu-se manifesta 

clinic în tot cursul vieții; o formă particulară de abiotrofie este și 
senescenţa ; 

— secundare, unor cauze diverse : tulburări vasculare ischemice 
retiniene sau mai ales coroidiene ; acumulări de origine metabolică ; 
modificări cicatriciale, care pot fi ele însele consecința unor leziuni 
infecțioase diverse (corioretinite) sau traumatice (comoţii sau contuzii 
retiniene). 


DEGENERESCENȚELE EPITELIULUI PIGMENTAR 
ȘI ALE NEUROEPITELIULUI RETINIAN 


Degenerescenţele epiteliului pigmentar sînt, în general, asociate 
cu degenerescența neuro-epiteliului, cele două formaţiuni fiind strîns 
legate între ele, anatomic și fiziologic. Totuși, în unele cazuri, leziunile 
epiteliului piementar par să nu aibă influență asupra elementelor 
retiniene subjacente. 

Aceste afecțiuni pot fi: 

— generalizate, la sectoare retiniene mai mult sau mai puțin 
întinse sau localizate, la regiunea maculară ; ele pot fi ereditare sau 
cîștigate (secundare unor afecțiuni inflamatorii, toxice sau virale). 


A) Degenerescențe asociate ale neuro-epiteliului și ale epiteliului 
pigmentar 


Această categorie de afecțiuni se caracterizează prin modificări 
importante ale E.R.G., datorită existenței de leziuni ale articolelor 
externe ale celulelor vizuale. 


1. FORMA GENERALIZATĂ 
a) FORME PRIMITIVE — Heredo-degenereseenţele tapeto-reti- 


niene. 

— Retinopatia pigmentară. Forma tipică — Retinopatia pigmenta- 
ră este o afectiune abiotrofică, ereditară, bilaterală, cu evoluție cronică. 
Ea se caracterizează subiectiv prin hemeralopie sau hesperanopie, 
simptom precoce și constant, care se manifestă prin dificultatea bol- 
navilor de a se orienta seara sau la lumină de intensitate scăzută (cre- 
pusculară). La început acest simptom este izolat, dar foarte repede 
apare un scotom inelar paracentral, care se lărgeşte treptat către 
centru și periferie, ducînd la o strîmtare concentrică, progresivă, a 
C.V., care devine tubular (5—10%), din care cauză acești bolnavi nu 
se mai pot orienta nici în cursul zilei. 

A.V. la început normală, scade ulterior lent și progresiv. Simțul 
cromatic este alterat (discromatopsie în axul albastru-galben). 

La examenul oftalmoscopic F.O. este decolorat, de aspect cenușiu 
sau galben-murdar ; pe suprafața sa, se observă o pigmentaţie anor- 
mală, sub formă de depo- 
zite stelare negre, cu ca- 
racter osteoblastic sau den- 
dritic, uneori anastomozate 
între ele și situate di- 
fuz, în regiunea ecuatorială 
(fig. 122). Regiunea macu- 
lară își păstrează ultima 
aspectul său normal. Pa- 
pila optică se atrofiază și ia 
un aspect galben-ciros. Va- 
sele sînt foarte strimtate mai ales arterele ; presiunea A.C.R. este 
normală. 

La examenul adaptometric se constată creșterea pragului lumi- 
nos, iar curba de adaptare are caracter monofazic. 

E.R.G. se stinge treptat (dispariția undei b) ; stingerea completă 
a E.R.G. o diferențiază de pseudo-retinita pigmentară. 

Angiografia fluoresceinică arată leziuni corioretiniene întinse. 

Uneori afecțiunea apare precoce (8—12 ani), alteori mai tardiv, 
avînd însă întotdeauna o evoluție progresivă către cecitate. 

Anatomo-patologic se constată degenerescența progresivă a neuro- 
epiteliului și mai ales a celulelor cu bastonaș, proliferarea și migrarea 
piementului din epiteliul pigmentar în celelalte straturi ale retinei, 
scleroză vasculară și o hiperplazie nevroglică. 

Pentru a se explica patogenia bolii se admite în prezent că afec- 
țiunea s-ar datora unei tulburări de natură genetică a mecanismelor 
de regenerare celulară permanentă a fotoreceptorilor, făcînd incom- 
patibilă supraviețuirea de lungă durată a acestora. il 

Boala îmbracă numeroase aspecte clinice, care se disting între 
ele, mai ales, prin aspectul oftalmoscopic, evoluția și prognosticul 
fiind în general similare. 

Forme atipice. După abundența depozitelor de pigment, se deo- 
sebesc forme hiperpigmentate și forme apigmentate ; după localizarea 
lor, se disting forme cu dispoziție în sector, centrală, pericentrală sau 
unilaterală. 

— Retimita punctată  albescentă — Se caracteri-zează prin 
prezența de numeroase mici puncte albe sau alb-gălbui, disper- 


PATOLOGIA RETINEI 195 
ci a a N ad 


sate pe toată aria retinei (fig. 123); uneori boala este lipsită de evolu- 
tivitate. 

— Boala lui Oguchi — F.O. are o colorație cenușie, mai mult 
sau mai puțin presărată cu pigment, colorație care trece în roz- 
roșu la obscuritate (fenomenul lui Mizuo-Nakamura). 

— Amauroza coogenitală a lui Leber — Se caracterizează prin- 
tr-un debut foarte precoce, cu o scădere foarte marcată a ve- 
derii și o imagine oftalmoscopică polimorfă ; F.O. ușor atrofic, 
poate prezenta la periferie fine pete pigmentare, alternînd cu mici 
pete gălbui ; el poate fi sediul unor modificări difuze, cu aspect de 
sare și piper. Foarte rar există o pigmentație anormală, mai carac- 
teristică, în grămezi sau în formă de osteoblaste, ocupînd periferia. 
Degenerescenţa celulelor este foarte precoce (degenerescența tapeto- 
retiniană congenitală). Stingerea E.R.G. poate confirma diagnosticul, 
arătînd originea retiniană, Afecţiunea se asociază în 10%, din cazuri 
și cu tulburări neurologice. 


Retinopatia pigmentară poate fi izolată sau asociată cu afecțiuni 
interesînd și alte organe (rinichi, hipofiză, sistem nervos etc.). 

— Sindromul lui  Lawrence-Moon-Bardet-Biedl, (retinopatie 
pigmentară, obezitate, oligofrenie, polidactilie, hipoplazie genitală, 
surditate labirintică) ; 

— Sindromul lui Uscher (surditate, retinopatie pigmentară); 

— Sindromul lui Cockayne (surdo-mutitate sau surditate, 
nanism disproporționat, atrofia țesutului adipos subcutanat, spas- 
ticitatea membrelor inferioare, întîrziere mintală, retinopatie pig- 
mentară); 

— Sindromul lui Hallgren (ataxie vestibulo-cerebeloasă cu 
deficit mintal, retinopatie pigmentară) ; 

— Sindromul lui Refsum (retinopatie pigmentară, surditate de 
origine centrală, hipermetropie, sindrom polinevritic, predominînd la 
extremități, ataxie cerebeloasă, modificări cutanate ichtiozice, disocia- 
ție albumino-citologică în L.c.r.). 

Tratamentul retinopatiei pigmentare constă din administrarea de 
vasodilatatoare, anticoagulante, vitamine (A.B.E.), preparate pluri- 
glandulare etc. dar, de obicei, rezultatele sînt descurajatoare. 

b) FORME SECUNDARE — Psewdoretinita pigmentară. Asemă- 
nătoare oftalmoscopic și funcțional retinopatiei pigmentare, ea este 
secundară unor procese vasculare, traumatice, inflamatorii sau toxice 


și s-ar datora unor perturbații ale mecanismului enzimatic al epiteliului 
piementar. 

2. HEREDO-DEGENERESCEN ȚE CU PREDOMINEN ȚĂ 
CENTRALĂ 


a) Heredo-degenerescențele tapeto-vetimiene maculare. — 
Acestea constituie un grup de afecțiuni transmisibile, în care 
atrofia neuro-epiteliului, bilaterală și simetrică, nu interesează decît 
regiunea maculară. 
După virsta de apariție, Behr (1920) le-a clasat în forme infantile, 
juvenile, presenile și senile, la care el adaugă chiar o formă congeni- 
tală. Dintre acestea, cea mai cunoscută este forma juvenilă (boala lui 
Stargardt), caracterizată printr-o leziune circumscrisă la regiunea ma- 
culară, care se manifestă prin apariţia de reflexe strălucitoare, nere- 
gulate, patologice, apoi de modificări pigmentare, sub formă de mici 
pete negre, alternînd cu» plaje albe atrofice (fig. 124). Vederea este 
foarte scăzută (sub 1/10), C.V. prezintă un scotom central ce poate 
atinge 20° ; simțul cromatic este alterat, E.R.G. normală. Angiografia 
fluoresceinică arată un aspect denumit „ochi de potîrniche i 
Oricare ar fi vîrsta de apariţie a distrofiei, evoluţia duce la ima- 
gini histologice identice (dispariția articolelor externe în zona maculară, 
a epiteliului pigmentar, cu migrația celulelor încărcate cu pigment 
în retină). 
Tratamentul constă în vasodilatatoare, doxium, dextran. etc. 
b) Heredo-degenerescenţe centrale, asociate cu degenerescențe cere- 
brale rage 
Degenerescențele cerebro-retiniene familiale se manifestă prin 
asociația de leziuni degenerative maculare, cu leziuni degenerative 
ale sistemului nervos central. Ele sînt cunoscute sub denumirea de idio- 
ţii amaurotice și se caracterizează printr-o amauroză asociată cu o 
deficiență mintală profundă și deficite paralitice variate. Degeneres- 

cențele cerebro-retiniene au fost clasate (după vîrsta de apariție a 
primelor simptome, la care s-a adăugat și numele autorilor care le-au 
izolat), în următoarele forme clinice : 

— o formă congenitală, foarte rară, considerată ca 
o manifestare precoce a formei infantile ; 


— o formă infantilă, boala lui Tay-Sachs (gangliosi- 
doză cerebrală), ce apare în primul an, prin simptome neurologice, 
oprire în dezvoltarea psihică, urmată apoi de o regresiune, cu crize 
convulsive, uneori mioclonii, tulburări motorii și cerebeloase, ceea ce 
arată o lezare difuză a nevraxului, prin acumularea anormală în neu- 
roni a unui gangliosid tip GMs, ca urmare a deficienței unei enzime, 
(hexaminaza), ce le tulbură funcționalitatea. Leziunile oculare se ma- 
nifestă prin prezenţa în regiunea maculară a unei plaje rotunjite, 
albicioase, suculente, pseudo-edematoasă, al cărei centru are, prin 
contrast, forma unei pete roșii ca cireașa. O imagine oftalmoscopică 
asemănătoare se întilnește, de asemenea, în boala lui Normann-Landine, 
în boala lui Niemann-Pick, mai rar în leuco-distrofia metacromatică 
și excepțional în lipogranulomatoza lui Faber. 


Afecţiunea interesează straturile interne cerebrale iar acumularea 
este urmată de degenerescența celulelor ganglionare. În regiunea macu- 
lară, unde celulele multipolare sînt mici și dispuse în mai multe stra- 
turi, liza celulară produce o plajă amorfă, granuloasă, care este sub- 
stratul histologic al imaginii oftalmoscopice (fig. 125); 

— o formă infantilă tardivă, Jansky-Bielschowsky, 
ce apare la 2—4 ani, sub forma unei degenerescențe tapeto-retiniene, 
cu sau fără atrofie optică; 

— o formă juvenilă, ce apare la 7—8 ani, fie printr-o 
localizare retiniană mai difuză, asemănătoare unei retinopatii pig- 
mentare, ce evoluează de la centru către periferie (Spielmayer-Vogt) 
fie printr-o localizare maculară (Batten-Mayou) ; 

— o formă adultă, a lui Kufs. 

Achiziţiile recente ale biochimiei și geneticii au permis de a grupa 
degenerescențele cerebro-retiniene în două categorii : 

— degenerescențele cerebro-vetiniene aşa-numite simple (formele 
juvenile ale lui Batten-Mayou și cea a lui Spielmayer-Vogt) și 

— degenerescenţe cerebro-retiniene prin acumulare (stingolipidoze), 
la care, în general, ERG nu este abolită. 

Boala lui Batten-Mayou și a lui Spielmayer-Vogt, la care din 
contra, ERG este abolită sau perturbată, au fost incluse printre heredo- 
degenerescențele maculare ale neuro-epiteliului ; ele se însoțesc de o 

degenerescență a celulelor ganglionare, dar mai puțin masivă ca în 
sfingolipidoze și sînt considerate actualimente ca ceroid-lipofuscino- 
ze neuronale. 


B) Degenerescenţe ale epiteliului pigmentar 
Ele nu se întovărășesc, în general, de tulburări funcționale impor- 


tante, iar ERG este normală; ele pot fi: imi 

— ereditare, și sînt fie di- 
fuze :fundus flavi macula- 
tus, distrofia reticulară a lui 
Sjogren etc, fie — locali- 
zate la macul: degeneres- 
cența viteliformă, distrofia 
pigmentară în „aripă de 
fluture“ a lui Deutman 
EtG 


congenitale, de origine 


Fig. 125 Fig. 126 ; „origine 
: virală (necroza epiteliului 


pigmentar din embriopatia rubeolică). 


1. FORME DIFUZE : 

a) Fundus flavi maculatus (Franceschetti — 1962) — se prezintă 
oftalmoscopic ca pete gălbui, rotunjite, puțin neregulate, uneori ste- 
lare, cîteodată centrate de un punct de pigment, diseminate pe tot 
polul posterior și situate îndărătul vaselor retiniene ; ANCV S ERG: 
sînt normale. , HA r 

b) Distrofia reticulară a lui Sjogren — se caracterizează prin pre- 
zența la nivelul polului posterior a unei rețele de linii pigmentate, 
negre, situate îndărătul vaselor retiniene, asemănîndu-se cu o plasă 
de pescar, cu noduri la intersecția corzilor ; la nivelul maculei se obser- 
vă o pată neagră, compusă din granulaţii pigmentare. 


2. FORME LOCALIZATE 

a) Discul vitehform al maculei — este o afecțiune bilaterală, obser- 
vată la copii și adulții tineri, care se caracterizează prin prezența in 
regiunea maculară a unei formațiuni galbensportocaliu, proeminente, 
regulat rotunjite, ușor exudativă („gălbenuș de ou“ pe farfurie) și o 
alteraţie a E.O.G. (fig. 126). 

b) Distrofia pigmentară „în aripă de fluture“ a lui Deutman (1968)— 
este o afecțiune maculară caracterizată printr-o imagine stelară, cen- 
trată pe maculă și ale cărei ramuri corespund unei densități pigmentare 
mai mari (aripă de fluture). 

3. NECROZA EPITELIULUI PIGMENTAR ÎN CURSUL 
EMBRIOPATIEI RUBEOLICE 


Rubeola congenitală se însoțește adesea de o necroză a celulelor 
pigmentare, care se -manifestă oftalmoscopic printr-o imagine de 
degenerescență  tapeto-retiniană, dar fără interesarea funcțiilor 
vizuale, nici clinică nici bio-electrică, fiind legată de agresiunea virală 
din primele luni de sarcină. 


Degenerescenţe senile 
1. Degenerescența histică. 


Chisturile au aspectul unor mici găuri, bine delimitate, cu fundul 
de culoare roșu-viu, de mărime ce variază de la aceea a unui cap de 
bold pînă la cea a unui bob de linte. La examenul biomicroscopic se 
constată însă existența unui perete anterior, a cărui ruptură produce 
o gaură adevărată. Chisturile se găsesc, în majoritatea cazurilor, la 
periferie, dar se pot localiza și în regiunea maculară. 


Forme clinice 

a. Retinoschizisul—este o cavitate retiniană fără pe- 
rete propriu, formată dintr-un clivaj al păturilor interne ale retinei 
periferice, situată, în general, la nivelul stratului plexiform extern. 
El este bilateral și simetric și evoluiază în 3 faze: 

— proeminența retinei temporale, superioară sau inferioară, 
acoperită la suprafaţă de striuri sau pete, de un alb ca zăpada ; 

— extenzie centrifugă ; 

— formarea unei proeminențe chistice transparente, cu contur 
regulat și limite nete. 

b. Gaura maculară— apare ca o pierdere de substanță 
perfect circulară, cu fundul roșu viu, ocupînd centrul maculei. La exa- 
menul biomicroscopic se constată că este vorba de un chist, cu un 
perete anterior proeminent, formațiune care se poate rupe formînd o 
o gaură. Chistul macular s-ar datora unei tulburări de permiabilitate 
a capilarelor perifoveolare. 

Degenerescențele chistice sînt adeseori cauza unor decolări de 
retină. 

Histologic, micile focare degenerative care dau naștere chisturilor, 
se găsesc în straturile granulos intern și extern ; aceste chisturi, micro- 
scopice la început, se pot mări și conflua ; straturile cele mai interne 
ale retinei degenerează la rîndul lor iar alterarea finală a țesutului 
de susţinere duce la formarea de găuri. 

Degenerescenţa chistică interesează de obicei persoanele în vîrstă, 
dar se poate întîlni și la tineri, avînd în acest caz o origine genetică, 


2. Degenerescența senilă, pigmentară şi atrofică a maculei 


Degenerescenţa senilă a maculei se manifestă funcțional, mai 
întîi prin metamorfopsii, apoi printr-o scădere de vedere, iar obiectiv, 
în stadiul inițial, se constată dispariția reflexului foveolar, ulterior 
macula luînd un aspect granitat, format din fine puncte albe, alternînd 
cu o pigmentaţie anormală foarte fină (sare și piper) sau mai aglo- 
merată (mici bulgări) și din pete roșu viu, atrofice. Uneori, se mai 
adaugă o vizibilitate anormală a rețelei coroidiene, un ușor edem în 
treneuri lucioase, puncte de capilaroză, verucozităţi hialine ale lamei 
vitroase a coroidei etc. După un interval de timp mai scurt sau mai 
lung, pot apărea hemoragii maculare sau perimaculare, decolare 
hemoragică a epiteliului pigmentar, exudație cu evoluție către dege- 
nerescență disciformă. Alteori, predomină aspectul atrofic. Subţierea 
retinei pune în evidență rețeaua coroidiană. Această subțiere are un 
contur aproape circular, larg de 2—3 D. P. ; fundul său este, aparent, 
format de reţeaua coroidiană. Pigmentaţia este, de obicei, puțin impor- 
tantă și situată mai ales la periferie. 

Afecţiunea ar putea fi produsă prin diferite mecanisme : 

— heredo-degenerescența primitivă a neuro-epiteliului ; 

— degenerescență secundară unei scleroze a vaselor coroidiene, 
care sînt strîmtate, iar uneori obliterate; coriocapilarul prezintă 
zone de atrofie, al căror număr crește cu vîrsta ; epiteliul pigmentar 
este dezorganizat ; 

— alterația membranei lui Bruch, care ar împiedica schimburile 
nutritive între coriocapilar și epiteliul pigmentar. 


Degenerescenţe vitreo-retiniene ereditare 


Acestea se caracterizează prin asocierea unui  retinochizis 
juvenil cu anomalii ale vitrosului. După modul de transmitere genetică, 
se disting 3 grupe: 

1 Degenerescența vitreo-retimiană vecesivă legată de sex. Retino- 
schizisul idiopatic al persoanelor tinere. Se întîlnește mai ales la sexul 
masculin și este descoperit în momentul cînd macula fiind interesată 
de procesul patologic, se produce o scădere a vederii. Atecțiunea se 
manifestă printr-o amputație a CV, care corespunde topografiei reti- 
noschizisului și modificarea E.R.G., în funcţie de întinderea leziunilor. 

La examenul oftalmoscopic se observă o pseudo-ridicătură, cu 
limite  neprecise, cu suprafața striată de linii albe gliale și chiciură, 
localizată în partea inferioară a F.O. Evoluţia se face către extenzia 
și fenestraţia foii interne, din care nu rămîn uneori la suprafață decît 
vasele retiniene ; în unele cazuri, se constată apariția de leziuni ma- 
culare. Histologic retinoschizisul se găsește localizat în stratul plexiz 
form extern. 

2. Degenerescența vitreo-vetimiană vecesivă autosomală. Retinoschi- 
zisul idiopatic cu hemeralopie precoce  (degenerescenţa  hialoido- 
tapeto-vitreană a lui Goldmann-Fabre). Se caracterizează, prin re- 
tinoschizis, cel mai adesea periferic, retinopatie pigmentară, dege- 
nerescență vitreană cu lichefiere și formare de bride, anomalii macu- 
lare (degenerescență chistică, migrații pigmentare) și se traduce prin 
hemeralopie, scăderea progresivă a vederii, în special centrală, abo- 
lirea E.R.G. 

3. Degenerescența  vitreo-retiniană dominantă. 

a. Degenerescența hialoido-vitreană a lui Wagner 
Se caracterizează prin lichefierea totală a vitrosului, asociată cu o 
decolare totală a acestuia. Hialoida posterioară, îngroșată și fenestrată, 
ia aspectul de filamente gri-albicioase, nevascularizate, asociate uneori 
cu depozite pigmentare retiniene, dispuse în grămezi, asemănătoare 
celor din retinopatia piementară și cu o întecuire albicioasă a vaselor. 
Semnele funcţionale sînt mai puţin accentuate ca în formele preceden- 
te, iar vederea, chiar nocturnă este normală ; E.R.G. nu este modi- 
ficată decît în funcţie de leziuni. Evoluţia, în general, nu este gravă, 
însă poate surveni o cataractă. Histologic leziunile sînt de tip retino- 
patie pigmentară (atrofia straturilor externe ale retinei și ale corio- 
capilarului). 

b). Degenerescenţa vitreo-retiniană a lui Fabre. 
Se caracterizează printr-o lichefiere a vitrosului, care apare fără 
structură, cu excepția unor fibre foarte groase, care se întind de la un 
perete ocular la altul și prin leziuni degenerative ale periferiei retinei, 
care pot duce la decolarea acesteia. 


Dezlipirea de retină 


Este una din afecțiunile cele mai grave din patologia oculară. 
Dezlipirea membranei vizuale se face în planul de clivaj, care desparte 
embriologic cele două foi ale veziculei oculare primitive, separînd 
stratul conurilor și bastonașelor de epiteliul pigmentar. Se deosebesc 
trei feluri de dezlipiri : primitivă (idiopatică), congenitală și secundară. 

A) Dezlipirea de retina primitivă 

Survine de obicei fără o cauză aparentă sau în urma unui trauma- 
tism neînsemnat la miopi, în general peste —8D, la arterioscleroși sau 
la persoanele tinere cu anomalii congenitale ale retinei periferice 
(retinoschizis). 

Afecţiunea începe obișnuit brutal, cu o tulburare mai mult sau 
mai puţin importantă a vederii și este de regulă precedată de unele 
prodroame ca : apariția de muște zburătoare (miodezopsii), senzații 
luminoase sub formă de scîntei sau fulguraţii, localizate într-un ace- 
lași sector al CV (fosfene), apoi, foarte repede, după un mic efort 
sau fără nici o cauză aparentă, bolnavul observă apariţia în fața unuia 
dintre ochi, a unui văl negru, mai mult sau mai puțin dens, care mas- 
chează o parte din cîmpul vizual (scotom pozitiv), situat la început 
într-un sector, de obicei infero-nazal ; el se deplasează ulterior în sus, 
făcînd ca vederea să dispară treptat. În C.V. restant, obiectele sînt 
deformate, liniile drepte apar ondulate ; A.V. scade rapid, mai ales la 
obscuritate. La examenul C.V. se constată un deficit periferic, cores- 
punzînd zonei decolate a retinei. Pupila este uneori dilatată iar TO 
sub limita normalului. 

La luminajul transmis, într-o anumită zonă, cîmpul pupilar este 
mai gri. La examenul oftalmoscopic, în sectorul corespunzător dezli- 
pirii, se observă o zonă de culoare galben-cenușiu sau cenușiu- 
verzui, cutată, cu un reflex mătăsos, care se ondulează ușor la mișcă- 
rile ochiului, cu vase șerpuitoare la suprafața sa, urmînd cutele ; vase- 
le apar de culoare închisă, neputîndu-se deosebi arterele de vene 
(fig. 127a) Parcursul acestora prezintă zone aparente de întrerupere din 
cauza dispariției lor în cutele mai profunde ale retinei. Formele și limi- 
tele zonei decolate sînt foarte variabile. Dacă se examinează cu atenție 
retina, vom constata prezența unei rupturi, de regulă în cadranul su- 
pero-extern, prin care s-a infiltrat lichid între cele două foițe retiniene. 
Rupturile, situate în aria de debut a decolării, au aspecte foarte variate; 
după morfologia și sediul lor se disting trei tipuri : ruptură în lambou, 
de obicei în V sau în potcoavă, găuri circulare și dezinserții arciforme, 
situate la ora serrata (fig. 127 b) ; ele se găsesc în aria debit a decolării, 
Adesea (60—70%, din cazuri), în regiunea ecuatorială se observă 
leziuni de corioretinită. 

După unii autori ruptura retinei ar fi produsă de o tracțiune a 
vitrosului, după alţii ar fi secundară unei exudaţii coroidiene. Sediul 
rupturii este variabil ; în majoritatea cazurilor (95%), ele sînt situate 
între centru și ora serrata, mai frecvent în cadranul temporal superior. 

PROGNOSTICUL este foarte grav ; în cazurile netratate boala 
duce la cecitate. 

TRATAMENTUL constă în repaus la pat,  atropinizarea 
ochiului, administrarea soluției de glicerol 1—1,5 g/kg corp și interven- 
ție chirurgicală, care are drept scop obliterarea rupturii, printr-un 


OSII 


4 


VLLL LLL LLL LUUD 


Fig. 127 


proces de corioretinită cicatricială adezivă, obținută prin galvano- 
diatermo- sau crio-coagulare transclerală, fotocoagulare transpu- 
pilară etc. La acestea se pot adăuga, pentru a apropia retina de co- 
roidă, diferite procedee ce scurtare a globului (rezecţii lamelare, pli- 
sări sclerale, pungă sclerală, cerclaj al globului etc.) sau injecții intra- 
vitreene (aer, vitros liofilizat sau artificial, I.c.r., siliconi etc.). 


B) Decolările congenitale ale retinei 


Se manifestă printr-o leucocorie, sub aspectul unei mase albicioase 
retro-cristaliniene, însoțită adesea și de alte anomalii. 

1. Boala lui Norie (pseudogliomul congenital bilateral) — Decola- 
rea congenitală a retinei este asociată adesea cu persistența vitrosului 
primitiv, foarte vascularizat și hemoragic. Afecţiunea, cu ereditate 
recesivă legată de sex, se întovărășește de o întîrziere mintală și sur- 
ditate. Histologic, retina decolată în totalitate și plisată se găsește 
pe fața posterioară a cristalinului și prezintă adesea imagini displazice 
cu pseudorozete. 

2. Displazia Mialoido-retiniană a lui Franceschetti — Decolarea 
congenitală bilaterală a retinei este asociată cu malformații ale C.A 
(tip Peters) și uneori cu anomalii de sistem(fragilitate osoasă), 

3. Incontinenjia pigmenti — Decolarea congenitală a retinei con- 
tituie una din anomaliile oculare ale bolii ; aceasta este o dermatoză 
congenitală, care afectează mai ales fetiţele și se caracterizează printr-o 
pigmentație sub formă de pete sau striuri, localizate pe trunchi sau 
membre, secundare unei erupții eritemato-buloase, la care se asociază 
întîrziere mintală, anomalii dentare și oculare (opacități corneene, 
cataractă congenitală, persistența vitrosului primitiv, pigmentația 
grupată a retinei, pliuri retiniene, corioretinită, atrofie optică, nistag- 
mus, strabism). 


C) Dezlipirea de retina secundară sau simptomatică 


Este produsă de un proces patologic cunoscut: traumatisme, 
tumori subjacente, retinite edematoase, corioretinite acute difuze, 
retinite proliferante etc. 


Tumorile retinei 


Se dezvoltă fie pe seama elementelor nervoase, dînd naștere la 
tumori maligne, fie pe seama elementelor vasculare și conjunctive, 
producînd tumori benigne, redutabile numai prin consecințele lor 
funcționale (facomatoze). 


1. Tumori maligne — gliomul sau retinoblastomul 


Termenul de gliom este impropriu, deoarece tumora se dezvoltă 
pe seama elementelor nervoase (retinoblastul primitiv) și nu pe 
seama elementelor sale de susținere. Tumora survine la copii între 
1—3 ani, foarte rar după 6 ani, afectînd ambele sexe cu aceiași prepon- 
derență, cu o frecvență de 1/10.000 în consultaţiile de policlinică, 
avînd adesea un caracter familiar și ereditar; în 20—30% din 
cazuri este bilaterală. Copilul este adus, de obicei, la consultație pentru 
un aspect neobișnuit al pupilei, care este dilatată și într-o anumită 
incidență prezintă un reflex anormal, alb-verzui, alb-cenușiu sau gălbui 
(ochi amaurotic de pisică) ; alteori, el este adus pentru un strabism 
sau pentru fenomene oculare iritative (congestie, lăcrimare, durere etc.) 

SIMPTOMATOLOGIE. Tumora se poate dezvolta fie în zona 
centrală, fie mult mai rar (10%) în zona periferică a retinei. Ea se poate 
dezvolta către interiorul ochiului (dezvoltare endofită) sau subretinian 
(dezvoltare exofită). 

EVOLUȚIA tumorii este destul de rapidă și trece prin 4 faze 
succesive : 

a) faza incipientă — formele incipiente sînt surprinse, în caz 
de tumori bilaterale, cînd se examinează ochiul celălalt. In glioamele 
cu dezvoltare endofită, tumora apare ca o pată de formă neregulată, 
mai adesea policiclică, largă de 2—3 D. P., proeminentă (1—2 D), 
de culoare albă sau gălbuie, cu aspect vătos, cu marginile estompate, 
cu suprafața neregulată (mamelonată sau polipoidă), parcursă de 
vase de  neoformație și deasemenea de vasele retiniene, pe alocuri 
ascunse în tumoră (fig. 128). Neoformațiunea poate fi plurifocală. 
Tumora invadează vitrosul și membranele oculare prin noduli metas- 
tatici. Tumorile cu dezvoltare exofită (care pleacă din straturile exter- 
ne ale retinei), se manifestă sub aspectul unei decolări retiniene circum- 
scrise și fără rupturi ; 

b) faza de hipertensiune intraoculară — datorită faptului că prin 
dezvoltarea sa, tumora invadează progresiv întregul glob ocular, 
apar fenomene de hipertensiune ; ochiul devine dureros, lăcrimos, 
congestiv. La copiii foarte mici globul are tendință la deformare; 


c) faza de exteriorizare sau invadare orbitară — tumora se pro- 
pagă în afara globului în lungul nervului optic și pe calea vaselor perfo- 
rante (arterele ciliare, venele vorticoase), invadează progresiv 
orbita ; ea apare prin fanta palpebrală ca o masă violacee, echimotică, 
dureroasă ; 


d) faza de generalizare — extenzia tumorii se face prin invadare 
loco-regională și metastază la distanță. Celulele canceroase se propagă 
în lungul nervului optic și a tecilor sale, la creier și meninge; de aseme- 
nea, se propagă pe cale limfatică la ganglionii parotidieni, cervicali 
și mediastinali. Ele produc metastaze hepatice și mai ales osoase. Uneori 
tumora se manifestă printr-o simptomatologie atipică : 

— aspect inflamator de iridociclită nodulară (pe fața anterioară 
a irisului se văd noduli albicoși), cu formarea cîteodată a unui pseudo- 
hipopion, cu sau fără hipertonie; 

— aspect hemoragic, cu rubeoză iriană, însoțit de un glaucom 
hemoragic ; 

— cataractă, nistagmus, buftalmie. 

Frecvența cazurilor atipice explică dificultățile de diagnostic cli- 
nic al retinoblastomului și necesitatea unor mijloace suplimentare 
de diagnostic (ecografie, fluororetinografie etc.). 


DIAGNOSTICUL DIFERENŢIAL se face cu fibroplazia retro- 
lentală, hiperplazia vitrosului primitiv, displazia retiniană a lui Reese, 
decolarea de retină, facomatozele, boala lui Coats, uveitele cu pseudo- 
gliom. 

PROGNOSTICUL este foarte grav, atît din punct de vedere func- 
tional cît și vital. 

ANATOMO-PA TOLOGIC se deosebesc două tipuri principale de 
gliom : 

— vetinoblastomul, format din celule nediferențiate de tip embrio- 
nar şi 

— vetinocitomul, format din celule mai diferențiate, dispuse în 
jurul unei cavități (rozete sau stefanocite) ; în cazuri excepționale, 
se întîlnește o tumoră cu diferențieri multiple-retinomul sau retino- 
epiteliomul. 

TRATAMENTUL constă din enucleația cît mai rapidă a ochiului, 


cu o rezecție cît mai întinsă a nervului optic. În caz de tumoră bilate-. 


rală va fi enucleat ochiul cel mai afectat, iar celălalt va fi supus trata- 
mentului cu betatron, roengenterapie profundă sau cobaltoterapie 
(Co-60), la care se asociază un tratament cu citostatice. În formele in- 
cipiente, se poate recurge la cobaltoterapie sau diatermocoagulare 
translerală, fotocoagulare transpupilară, citostatice. În perioada de 
invadare orbitară se recurge la exenterația orbitei. 


2. Tumori benigne. Facomatoze 


Aceste tumori se împart în : 

a) facomatoze cu preponderență neuro-glioblastică sau neuro-ecto- 
dermică (neuro-fibromatoza lui Recklinghausen, scleroza tuberoasă a 
lui Bourneville). Leziunile retiniene se manifestă prin tumori nodulare, 
alb-cenușii, bine delimitate, parapapilare, mai mult sau mai puțin 
voluminoase și proeminente, unice sau multiple (facoame) ; 

b) facomatoze cu preponderență angiomatoasă sau neuvo-mezoder- 
mică (neuro-angiomatoza encefalo-trigeminală a lui Sturge-Weber — 
Krabbe, hemangioblastoza retino-cerebeloasă a lui V. Hippel—Lindau). 

— Hemangioblastoza retino-cerebeloasă a lui V. Hippel—Lindau 
se manifestă la nivelul retinei printr-o enormă dilatație și tortuozitate 
a unui pedicol vascular 
(artera și vena fiind dificil 
de distins una de alta), care 
se termină la periferia F.O. 
într-o formațiune kistică, 
de culoare roșiatică sau 
galben-cenușiu (fig. 129). 
În stadiul complicaţiilor se 

adaugă exudate, hemoragii, deslipire de retină, glaucom se- 
cundar ; 

„_€) facomatoze atipice — angiomatoza  facio-retino-talamo-mezo- 
diencefalică a lui Dechaume—Bonnet—Blanc este o displazie vasculară 
ce interesează tractusul optic, caracterizată prin formarea de comuni- 
cații multiple între sistemul arterial și cel venos, veritabil scurt circuit 
arterio-venos (anevrism cirsoid) ; ea se manifestă la nivelul retinei 
prin unul sau mai multe pachete vasculare, extrem de dilatate și tor- 


tuoase, de colorație roșu-portocaliu, pe care se diferențiază foarte greu 
venele de artere. 


PATOLOGIA CĂILOR OPTICE 


Particularități anatomo-fiziologice 


Căile optice, sînt constituite de ansamblul de conductori ai exci- 
tațiilor retiniene ; ele se întind de la globul ocular pînă la nivelul cortexuz 
lui vizual, fiind formate din 4 segmente : nervul optic, chiasma, ban- 
deletele sau tractusul optic, radiațiile optice a lui Gratiolet. 

Cilindraxonii celulelor ganglionare  (deuteroneuronul retino- 
diencefalic) formează fibrele nervului optic (porțiunea anterioară 
a căilor optice cuprinsă între ochi și chiasmă). 

Fibrele care provin din regiunea maculară formează un fascicol 
bine definit (fascicolul papilo-macular), care se grupează în sectorul 
temporal al papilei. Fibrele care-și au originea în cîmpul temporal, 
situate în afara regiunei maculare, se încurbează pe deasupra și pe 
dedesuptul fascicolului papilo-macular avînd un traiect arciform și se 
adună pe buza superioară și pe cea inferioară a marginei temporale a 
discului papilar (fig. 130). Fibrele care provin din cîmpul superior, 
inferior și din cel nazal, converg deasemenea radiar către papilă, care 
formează extremitatea distală (intraocu- 
lară) a nervului optic. Ele traversează 
apoi lama ciuruită a orificiului posterior 
al sclerei, se învelesc cu mielină și formea- 
ză trunchiul nervului optic (a II-a pereche 
de nervi cranieni), homolog unui cordon 
alb, veritabilă comisură de origine neu- 
roblastică, înconjurată de meninge, unind 
două teritorii cerebrale. El este constituit 
dintr-un număr de 800.000—1.000.000 de 
fibre grupate în fascicole, separate prin 
septuri conjunctivo-vasculare, care emană 
Fig. 130 de la teaca sa internă. Numărul redus de 

i 

fibre se datorește faptului că, cu cît ne îndepărtăm de regiunea fove- 
olară, unde fiecare celulă sensorială se articulează cu o sin- 
gură celulă bipolară, iar aceasta cu o singură celulă ganglionară, cu 
atît mai multe celule sensoriale, se articulează cu o singură celulă 
bipolară, iar mai multe celule bipolare cu o singură celulă ganglionară. 

Nervul optic conține în afară de fibrele optice și fibre ce asigură 
legătura dintre retină și nucleii de origine a nervilor mușchilor irieni 
și ciliari. El traversează orbita și prin canalul optic pătrunde în cavi- 
tatea craniană. La nivelul său fibrele optice sînt sistematizate astfel : 
fascicolul macular, situat mai întîi pe marginea externă a nervului 
optic devine axial : fibrele venite din 1/2 nazală a retinei, ocupă partea 
internă a nervului, iar cele venite din 1/2 temporală ocupă partea sa 
externă (fig. 131). 

În orbită nervul optic, care are forma unui cordon îndoit în S, 
pentru a permite mișcările globului ocular, este învelit de trei teci 
concentrice, prelungiri ale meningelor intracraniene : externă — durală, 
rezistentă, practic avasculară, de natură conjunctivo-elastică, care se 
continuă cu  sclerotica, mijlocie — arahnoidiană, fină, formată din 
fibre colagene, acoperite de un epiteliu (meningoblaști) și internă — 
pială, intens vascularizată, de origine conjunctivă (fig. 132). În jurul 
nervului optic există spații perioptice, care prelungesc spațiile endocra- 
niene ; între duramater și arahnoidă se găsește spațiul subdural, iar 
între arahnoidă și piamater, spaţiul subarahnoidian (fig. 132). Aceste 
comunicații între spaţiile endocraniene și cele perioptice au o mare 
importanță, datorită interacțiunilor meningo-oculare (stază papilară). 

Arterele nervului optic (artera centrală a nervului optic și arteriole- 
le piale) provin din artera otfalmică, iar venele se varsă în vena oftal- 
mică (fig. 133); la nivelul papilei există frecvent anastomoze între 
ramurile A.C.R. și arterele ciliare posterioare. 

Cei doi nervi optici ajunși în craniu se întîlnesc deasupra hipofizei, 
unde formează chiasma optică (fig. 131). În chiasmă fibrele venite 
din 1/2 temporală a retinei (care primesc impulsuri din 1/2 nazală 
a C.V.) ocupă marginea externă, constituind fascicolul direct, care 
conține 2/5 din fibrele optice ; ele se duc în bandeleta de aceiași parte. 
Fibrele venite din 1/2 nazală a retinei (care primesc impulsuri din 1/2 
temporală a C.V.), traversează linia mediană și se încrucișează cu fas- 
cicolul corespunzător din partea opusă, constituind fascicolul încru- 
cișat, care conține 3/5 din fibrele optice. Fibrele inferioare ale acestui 
fascicol (provenind din cadranul infero-nazal al retinei), după ce au 
trecut linia mediană, în partea anterioară și ventrală a chiasmei, se 
încurbează mai întîi înainte, însinuînu-se pînă în interiorul nervului 

optic de partea opusă, apoi, descriind o buclă, se duc din nou îndărăt 
pentru a se plasa în cadranul median și inferior al bandeletei. Fibrele 
superioare, provenind din cadranul supero-nazal al retinei, se încru- 
cișează cu cele de partea opusă, în partea dorsală și posterioară a chias- 
mei și se duc să se plaseze în cadranul median și superior al bandeletei. 
Fibrele maculare se încrucișează parțial în partea posterioară a chias- 
mei, în vecinătatea planșeului ventricolului III (fig. 131). 

După încrucișare, fibrele homolaterale (directe) și fibrele hete- 
rolaterale (încrucișate) formează bandeletele optice, care se duc la 


CALEA OPTICA 


j y |; e 3 N.optic înaint 
unct de Pată oarbă Noptic în ochi de chidsma 3 


fixatie É KA T A 


N.optic in orbită 


G - 
"aN AN 


extern. 


Fibrele în chiasmā 


Fibrele în c.g.e. r 


Cortexul calcarin Proiectia calcar inā 


Fig. 131 


sic 


+ 


PATOLOGIA CĂII OPTICE 211 


corpii geniculați externi din diencefal. În bandeletele optice se găsesc 
astfel grupate fibrele directe venite din 1/2 temporală a retinei de ace- 
eași parte, fibrele încrucișate venite din 1/2 nazală a retinei de partea 
opusă, fibrele maculare (unele venite din aceiași parte, altele din partea 
opusă). Fibrele din cele două jumătăți stîngi ale fiecărei retine merg 
în bandeleta stîngă, iar fibrele din cele două jumătăți drepte în bande- 
leta dreaptă. Pe o secțiune transversală a bandeletei, fibrele maculare 
ocupă partea externă și dorsală, fibrele venite din 1/2 superioară 
a celor două retine (fibre directe și fibre încrucișate) sînt grupate 
în partea dorsală și internă, fibrele venite din 1/2 inferioară a celor 
două retine (fibre directe și încrucișate amestecate) sînt grupate în 
1/2 inferioară și internă a bandeletei. Axonii ganglionari se întrerup 
și se articulează cu celulele nervoase, care formează corpii geniculați. 
fără a suferi modificări prea însemnate în dispoziția lor generală ; 

Cilindraxonii care pleacă de la aceste celule, formează radiaţiile 
optice a lui Gratiolet. Părăsind corpul geniculat extern, radiațiile op- 
tice se duc mai întîi orizontal, traversează cîmpul lui Wernicke, 
prin partea retrolenticulară a capsulei interne, înainte de a se incurba 
îndărăt, pentru a se duce la scoarța cerebrală occipitală, care consti- 
tuie segmentul central al analizorului vizual, unde axonii se articu- 
lează cu celulele receptoare a lui Meynert (fig. 131). 

În radiaţiile optice, fibrele vizuale nu mai sînt tasate unele în 
altele ca în nervul optic și în bandelete ; ele se separă pentru a se re- 
grupa în două fascicole ; fibrele provenind din cadranul superior homo- 
nim a celor două retine, formează fascicolul superior al radiaţiilor 
optice ; acestea tapetează fața externă a cornului occipital al ventri- 
culului lateral și se duc direct către buza superioară a scizurei calca- 
rine ; fibrele provenind din cadranul inferior homonim al celor două 
retine, formează fascicolul inferior al radiațiilor optice, care se duc 
mai întîi înainte, formînd ansa temporală a lui Mayer, care învelește 
ca într-un cornet fața externă a cornului sfenoidal al ventricolului 
lateral, apoi se încurbează îndărăt, pentru a se duce la buza inferioară 
a scizurei calcarine (fig. 134). Segmentul central, unde se termină 
aceste fibre, poartă denumirea de aria striată (cîmpul 17 a lui Brodmann). 

În scoarța occipitală retina se găsește proiectată, punct cu punct, 
pe aria striată ; jumătatea superioară a fiecărei retine este proiectată 
pe buza superioară a scizurei calcarine, jumătatea inferioară pe buza 
inferioară. Părţile periferice ale retinei sînt proiectate în partea an- 
terioară a ariei vizuale, cu atît mai anterior, cu cît ele sînt mai peri- 
ferice. Semiluna temporală (cîmpul vizual monocular, corespunzînd 
părții periferice a retinei nazale), se proiectează pe partea cea mai 

anterioară a buzei inferioare a scizurii calcarine. Macula este proiec- 
tată la partea posterioară a acesteia, la polul occipital, pe o arie foarte 
întinsă ; ea ar avea o reprezentare bilaterală, datorită probabil unei 
a două încrucișări a fibrelor sale, la nivelul corpului calos; astfel, 
un punct fixat în același timp cu macula ambelor retine, ar fi proiectat 
pe ambii centri corticali. 

Căile optice sînt deci constituite din două segmente, între care 
se interpune un releu, corpul geniculat extern : unul inferior sau peri- 
feric, care unește retina la corpul geniculat extern (segmentul retino- 
geniculat sau infra-nuclear), altul central (radiaţiile optice), care unește 
corpul geniculat la cortexul ariei striate (segmentul geniculo-cortical 
sau supra-nuclear). 

În lobul occipital, în jurul ariei striate (centrul cortical, al ve- 
derii sau aria vizuală), care ocupă buzele scizurei calcarine, se dispun 
concentric, mai întîi, aria parastriată (cîmpul 18 Brodmann) și apoi 
aria „peristriată (cîmpul 19 Brodmann). Pe faţa externă a lobului oc- 
cipital, aria peristriată se întinde pînă în regiunea pliului curb (girus 
angular). Această regiune a lobului occipital, dispusă în jurul ariei stri- 
ate, este locul căilor de asociație. Substanța albă subcorticală este 
ocupată de fibre de asociaţie, care asigură legătura ariei striate cu 
alte regiuni ale creierului: lobul frontal, temporal, parietal, girusul 
siemoid, talamus și prin comisura corpului calos cu cealaltă emisferă. 
O menţiune specială merită bandeleta sensorială a lui Elliot-Smith, 
care leagă aria vizuală de regiunea senzitivo-motorie, ce mărginește 
scizura lui Rolando. 

Leziunile care interesează în profunzime lobul occipital (cel mai 
adesea vasculare), se întovărășesc de tulburări caracterizate de faptul 
că bolnavul, deși dotat cu o vedere normală, se comportă ca și cum 
ar avea o tulburare vizuală. 

Ochii funcționează sinergic și fiecare emisferă cerebrală este în 
raport cu ambii ochi, datorită încrucișării parțiale a căilor optice in- 
ferioare la nivelul chiasmei ; cele două semiretine drepte, sînt în ra- 
port cu creierul drept, iar cele două semiretine stîngi, sînt în raport cu 
creierul stîng. 

Nervul optic are rolul de a transmite mesajul sensorial vizual 
(influx vizual). Fibrele optice ar menţine caracterul specific al activi- 
tăţii ganglionare, asigurînd fidelitatea mesajului. Abordînd releul 
geniculat, mesajul vizual se prezintă sub forma unui mesaj codificat, 
conținînd noțiuni de lumină, obscuritate, culoare, variații de lumino- 
zitate și chiar mișcare. 

Din punct de vedere funcţional, corpul geniculat asigură nu numai 
transmiterea informațiilor, dar face un prim filtraj, care prin jocul de 
inhibiţii nu lasă să treacă decît ce este utilizabil pentru informația 
vizuală. 

Aria striată analizează senzațiile de lumină, formă și culoare. 
Celulele ariei striate sînt grupate în unități sau coloane ; fiecare coloa- 
nă comportă trei tipuri de celule conectate între ele și constituie o uni- 
tate funcțională, unde celulele simple primesc excitaţia corpului 
geniculat și o transmit la celulele complexe și hipercomplexe ; exci- 
tantul electiv nu ar fi lumina ci liniile și contururile. 

Aria 18 ar avea funcţia de recunoaștere a obiectelor în mișcare sau 
staționate, aceste două funcțiuni putînd fi separate în unele stări 
patologice. 

Aria 19 are funcția de evocare a amintirilor vizuale. 

Cortexul temporal ar avea funcția de recunoaștere și un rol capi- 
tal în integrarea vizuală. 

Cortexul parietal ar avea rol în acțiunea de percepere a spațiului 
și conține și un centru al cititului, situat la nivelul pliului curb, pe 
emisfera dominantă. Tot la acest nivel s-ar situa evocarea limbajului 
vorbit, recunoașterea simbolurilor limbajului scris și de asemenea 
evocarea de figuri geometrice. 

Corpul calos asigură armonizarea percepţiei celor două hemi- 
cîmpuri și transferul. informaţiilor vizuale de la o emisferă la alta. 

În emisfera minoră a cortexului parietal s-ar găsi localizată 
orientarea spațială, care este esenţială în utilizarea mesajului senzorial 

Sinteza senzaţiilor vizuale elementare (lumină, formă, culoare), 
orientarea privirii către un obiect, deplasarea ochilor care-i urmărește 
conturul, apreciind situația sa în raport cu un decor și cu o persoană, 
confruntarea percepției cu amintiri vizuale, apoi integrarea obiec- 
tului, clasarea reacţiilor afective pe care le poate declanșa, constituie 
o operație psihică, care se face la nivelul centrilor corticali superiori. 
Recunoașterea (enosia) vizuală este strîns legată de limbaj, simboluri 
grafice, care corespund la imagini auditive, vizuale și motorii. Aceste 
imagini formează deasemenea baza limbajului interior. 

Vascularizație. Segmentul intracranian al nervului optic și chias- 
ma sînt vascularizate de o rețea de arteriole ce provin din cerebrala 
anterioară, carotida internă, comunicanta posterioară și coroidiana 
anterioară. Ultimile două vase irigă deasemeni și bandeletele. Radia- 
tiile optice sînt irigate în segmentul retrolenticular de arteriole din 
coroidiana anterioară și din cerebrala posterioară, iar în partea mij- 
locie de ramurile superficiale ale sylvienei ; parte terminală a radiațiilor 
și cortexul calcarin sînt vascularizate de către cerebrala posterioară 
înăuntru și de către sylviană pe fața externă a emisferei. 


PATOLOGIA NERVULUI OPTIC 


Metode de examinare. Semiologie ; 


Explorarea subiectivă. Acustatea vizuală (la distanță și de aproape 
sub diferite intensităţi luminoase). Ea permite aprecierea activi- 
tății fasciculului papilo-macular, după ce s-a constatat integritatea 
oftalmoscopică a polului posterior. 

Sensibilitatea luminoasă. Adaptarea la lumină este perturbată 
tardiv în leziunile nervului optic. În unele forme de neuropatii 
se poate observa o fotofobie. 

Senzatia cromatică. Se constată uneori în leziunile nervului optic 
o discromatopsie dobîndită, care interesează axul roșu-verde (axul 
deutan). 

Cîmpul vizual (utilizînd atît metoda cinetică cît și metoda sta- 
tică). Se constată diferite deficite perimetrice (fasciculare, generali- 
zate etc). 


Explorarea obiectivă. Examenul oftalmoscopic. Se utilizează în 
special oftalmoscopia cu imagine dreaptă. Se poate utiliza de asemenea 
şi biomicroscopia (cu lentila lui Hruby sau sticla de contact Gold- 
mann) pentru a preciza detaliile și a permite o examinare stereo- 
scopică. 

La examenul oftalmoscopic papila optică apare ca un disc 
circular sau eliptic, de culoare roz-albicoasă,mai palid în sectorul 
temporal, bine delimitat, mai mult sau mai puțin adîncit în partea 
centrală (excavaţia fiziologică), din centrul căruia pleacă vasele centrale 
ale retinei, înconjurat de două inele, mai vizibile de partea tem- 
porală, unul alb (pîlnia sclerală), altul negricios (inelul coroidian). 
Prin țesutul papilar translucid, căruia capilarele sale îi dau o colorație, 
mai mult sau mai puțin roșie, se poate zări secțiunea mielinică și albă 
a nervului optic dincolo de lama ciuruită. Se vor examina cu atenţie 
caracterele excavaţiei papilare. La examenul oftalmoscopic cu ima- 
gine indirectă, diametrul aparent al papilei este mai mare în hiper- 
metropie și mai mic în miopie iar în cel cu imagine directă, invers; 
el este mai mare la miop și mai mic la hipermetrop. 

La nivelul papilei se va examina : mărimea, culoarea, forma, 
marginile, nivelul și vasele. 

În cazuri patologice papila optică poate prezenta modificări. Ea 
poate avea marginile șterse (edem), suprafâța congestionată și aco- 
perită de hemoragii (tromboza V.C.R.), congestionată, cu marginile 
șterse (nevrite) ; uneori, ea apare proeminentă față de restul F.O. 
(stază papilară), alteori, din contra, este- excavată (glaucom). Culoarea 
poate fi albă (atrofie optică) sau gălbuie (retinită pigmentară). Pentru 
a putea face un diagnostic diferențial între pseudoedemul și edemul 
papilar se va utiliza angiofluorografia. 

Reflexele pupilare — Procesele patologice, care interesează nervul 
optic, produc abolirea reflexului fotomotor direct. 

Nistagmusul optocinetic — Constituie un reflex, care împrumută 
calea reflexului fotomotor ; el este dispărut în caz de abolire a vederii 
sau în cîmpul deficient al unei hemianopsii. 

E.R.G. Poate prezenta un aspect supranormal în atrofiile optice. 

P.E.V. (potenţiale evocate vizuale) permit, în unele cazuri, 
explorarea funcţiei căilor optice. 


|. Afecţiuni congenitale 


— Colobomul.  Afecţiunea se manifestă  oftalmoscopic prin 
mărirea aparentă a diametrelor papilei optice, care apare ectatică, 
de formă neregulată, de culoare albă, mărginită adesea de pigment 
(fig. 135). Vasele retiniene apar dispersate pe suprafața sa, iar la exa- 
menul funcțional se constată o creștere a petei lui Mariotte. 

— Fosete colobomatoase. Fosetele apar ca niște depresiuni pe 
suprafața papilei, mai frecvent, de partea temporală (fig. 136). 

— Membrana epipapilară. La examenul oftalmoscopic se ob- 
servă un mic văl albicios, subțire, translucid, acoperind, parţial sau 
total papila (fig. 137). 

— Resturi ale canalului lui Cloquet — Apar sub forma unui 
cordon fibros, care pleacă de la papilă. 

— Resturi ale arterei hialoide — Se manifestă de obicei, ca o 
buclă vasculară, plecînd din centrul papilei. 

— Verucozități hialine — Sînt niște mici formaţiuni perlate, 
alb-gălbui, translucide, care proemină la suprafaţa papilei (fig. 138.). 

— Disgenezia mielimcă a noului născut (pseudo-atrofia cenușie 
a papilei nervului optic) — Se caracterizează prin midriază, areflexie 
pupilară, culoare cenușie a papilei, la nivelul căreia se văd orificiile 

lamei ciuruite ; afecțiunea retrocedează progresiv, ochiul recăpătîndu-și 
funcția sa  fizologică. 


Il. Afecţiuni inflamatorii (nevrite) 


Sub termenul de nevrită se înțelege o disfuncţie de natură infla- 
matorie a nervului optic. Se descriu două forme clinice : SP 

— nevritele juxtabulbare sau papilitele (nevrite interstițiale) 
și 


— nevritele retrobulbare (nevrite maculare). 

A) Papilitele (neuropatii optice edematoase) — sînt inflamații 
ale nervului optic în porțiunea sa juxtabulbară (cuprinsă între ochi 
și locul de pătrundere a vaselor centrale ale retinei (fig. 139.).Ele sînt, 
în general, de natură inflamatorie și se manifestă printr-o scădere 
importantă de vedere, strîmtarea C.V. și uneori dureri retro-oculare. 
La examenul obiectiv, se constată o pareză a reflexului fotomotor, 
edem inflamator al papilei, care apare congestionată și cu limitele 
neprecise ; aspectul papilei este voalat de o tulburare vitreană. In 
unele cazuri, papila apare striată în sens radiar iar uneori se observă 
exudate și hemoragii, dispuse în jurul său. Dacă procesul inflamator 
este mai accentuat, edemul papilar poate produce o proeminență 
de 3—5D și se poate însoți de o retină edematoasă ; alteori, edemul 
retinian se întinde în lungul vaselor, la oarecare distanță de papilă 
și venele apar dilatate (neuro-retinită). 

; Me cm patit e rca în se constată un edem al papilei optice, infil- 
n ip Wiar Sirer perivasculare și intraseptale, la care se adaugă 
eziuni ale meninge erioptice ; ă i 
ziuni a meningelor perioptice ; dacă procesul este prea intens sau 
prea prelungit, se produc leziuni secundare ale fibrelor optice. 
p Diagnosticul diferențial se face cu staza papilară, pseudo-nevrita 
permetropică, falsele edeme papilare, verucozităţile hialine ale 
papilei etc. í 


B) Nevritele retrobulbare (neuropatii optice retrobulbare) — 
se caracterizează prin lezarea inflamatorie, toxică sau degenerativă 
a fascicolului papilo-macular, într-o zonă oarecare a EER INT său. 
ele se manifestă printr-un scotom central sau centro-cecal, discroma- 
topsie, absența de leziuni oftalmoscopice aparente. 

Se deosebesc două forme clinice: nevrită acută și cronică. 

1. Nevrita vetrobulbară acută — se caracterizează prin midriază 

areflexică, dureri retro-oculare, temporale și la presiunea pe glob, 
scotom central absolut, foarte întins; uneori se constată o seic 
congestie a marginii nazale a papilei. « 
„1 2. Nevrita vetrobulbară cromcă—se caracterizează printr-un debut 
insidios, cu scădere de vedere, imposibilitate de fixaţie la citit, papila 
optică nemodificată, scotom paracentral sau centro-cecal, discro- 
matopsie centrală pentru roșu și verde. 


„EVOLUȚIA nevritelor este în funcție de etiologie. În cazurile 
benigne, bolnavul își poate recăpăta vederea ; uneori survine o atro- 
fie optică fie totală, fie în sector temporal. 

ETIOLOGIE. Nevritele optice pot fi de natură toxică (exo-sau 
endogenă). 

„____ Cele de natură exogenă, se întîlnesc în intoxicații : alcoolo-taba- 
gică, alcool metilic, sulfură de carbon, plumb, tetra-clorură de car- 
bon, anilină, oxid de carbon, tricloretilen, bromură de metil, arsenic 
chinină etc, iar cele de natură endogenă, în diabet, boala lui Base 
dow, sarcină, lactatie, sindrom neuro-anemic. ; 

Se întîlnesc de asemenea în afecțiuni ale sistemului nervos (scle- 
roza în plăci, în care constituie sindromul revelator al bolii, neuro- 
mielita optică), în boala lui Leber. : 

Ele mai pot fi de natură infecțioasă : — de cauză oculară (uveite 
posterioare), — infecții de vecinătate (sinuzite, celulite orbitare etc.) 
— infecții de focar (dentare, amigdaliene, uro-genitale etc) — afec- 
țiuni meningeale (meningite tuberculoase, luetice sau virotice) — boli 
infecțioase generale (bruceloză, leptospiroză, rikettsioze, septicemii, 

parotidită epidemică, scarlatină, tifos exantematic, febră tifoidă, erizi- 
pel, gripă, encefalită, meningită, infecții virale neurotrope etc.) 

Se mai pot întîlni în boli vasculare (arterita temporală, arterio- 
scleroză etc.), colagenoze, sindrom de pseudo-papilită vasculară. 

TRATAMENTUL este etiologic (antibiotice, chimioterapice, 
asanarea focarelor de infecție, suprimarea toxicelor etc.) și simptoma- 
tic, care are rolul de a combate edemul inflamator și tulburările vas- 
culare și de a proteja fibrele nervoase (corticosteroizi, vitaminoterapie 
B, C, vasodilatatoare, antispastice, piretoterapie, anticoagulante, 
antialergice). 


III. Staza papilară 


Edemul papilar pur sau de stază, este un edem pasiv, neinflama- 
tor, apărut în urma imbibiţiei cu lichid a papilei ; această imbibiție 
disociază fibrele optice și după o perioadă variabilă de timp, poate 
duce la deficite funcționale. 

Infiltraţia se poate explica fie printr-o jenă în circulația venoasă 
intra-optică, fie mai curînd prin împingerea și creșterea presiunii 
l. c. r. în tecile nervului optic, datorită tensiunii intracraniene. 

ANATOMO - PATOLOGIC se constată o tumefiere edematoasă 
a papilei, disociație edematoasă a fibrelor optice, dilataţie venoasă, 
hemoragii, strangularea nervului optic la nivelul canalului scleral, 
cu dilataţie ampulară a tecilor sale îndărătul ochiului. 

SIMPTOM ATOLOGIA se caracterizează prin discordanţa dintre 
semnele subiective și importanța semnelor oftalmoscopice. AV este 
mult timp păstrată ; uneori se constată apariția de obnubilări vizuale 
trecătoare, ce se pot repeta de mai multe 
ori în cursul zilei, datorită unor spasme ale 
arterelor retiniene C.V. prezintă o ușoară 
creștere a petei oarbe. Oftalmoscopic se con- 
stată o hiperemie a papilei, care apare ca 
o proeminență convexă, de 6—10 Doa 
formă de ciupercă sau de crizantemă, cu 
marginile şterse (fig. 140). Venele sînt 
dilatate, sinuoase, negricioase, pe alocuri 
ascunse în edem ; arterele sînt de calibru 
normal. Vasele fac o curbură pentru a atin- 
ge vîrful papilei ; în lungul lor, se observă 
hemoragii peripapilare şi exudate retinie- 

ne, mai ales în regiunea maculară. Uneori edemul papilar se asociază 
cu un edem retinian de vecinătate. La începutul instalării edemului 


La 


T.A.C.R. este crescută apoi se normalizează printr-un fenomen de 


asistolie locală ; angiografia fluoresceinică obiectivează o hiper-vascu: 
larizaţie a papilei optice. 

Staza papilară se poate însoți uneori și de alte tulburări ocu- 
lare : paralizii oculo-motorii, nistagmus, tulburări pupilare etc. 

„EVOLUŢIA depinde de etiologie. Dacă se obţine vindecarea 
bolii determinante, staza dispare în 2—3 luni ; în caz contrar, ea duce 
la atrofie optică și cecitate. 

DIAGNOSTICUL DIFERENȚIAL se face cu un aspect ede- 
matos congenital, pseudo-nevrita hipermetropică, anomalii congeni- 
tale ale papilei, papilite, tromboza V.C.R. etc. A 

ETIOLOGIE. Staza papilară poate fi bilaterală sau unilaterală. 

Staza papilară bilaterală - este produsă, de obicei, de procese 
endocraniene : neoformațiuni (tumori cerebrale, gome, tuberculoame, 
paraziți - cisticerc), encefalite, meningo-encefalite, hemoragii menin- 
gee, abcese cerebrale, deformații craniene (oxicefalia, boala lui Crou- 
zon), care determină hipertensiune intracraniană. Ea se însoțește de 
cefalee, amețeli, vărsături, bradicardie. Puncţia lombară este con- 
traindicată, căci poate produce o angajare temporală sau occipitală. 

Staza papilară unilaterală - este de cauză locală (hipotonia glo- 
bului, contuzii oculare, leziuni intraorbitare, care provoacă compre- 
sıunea nervului la acest nivel etc). 

Edemul papilar poate să apară datorită unor boli generale ca: 
arterioscleroza, hipertensiune arterială, retinită gravidică, poliglobu- 
lia lui y aquez, retinită leucemică, unele sindroame anemice. 

PROGNOSTICUL cste serios și depinde de cauză. 

TRATAMENTUL este cel al afecțiunii cauzatoare ; dacă nu 
se poate înlătura cauza hipertensiunii intracraniene se va recurge de 
de genti la o trepanație decompresivă, pentru salvarea funcției 
vizuale. 


IV. Afecţiuni degenerative (atrofiile optice) 


„___ Atrofia optică (neuropatia optică atrofică) este o degenerescență 
ireversibilă a fascicolelor pregeniculate ale nervului optic (cilindraxii 
celulelor ganglionare ale retinei), care poate duce la cecitate. 
_Nervul optic poate fi lezat în orice parte a traiectului său. Fibrele 
optice suferă o degenerescență ascendentă cînd leziunile se găsesc în 

celulele ganglionare ale retinei și descendentă cînd ele se găsesc pe 
traiectul nervului propriu-zis. 

Din punct de vedere funcţional atrofia optică se traduce printr-o 
scădere a vederii, care poate fi precoce și progresivă, modificări ale 
C.V. (îngustare concentrică, scotoame), alterări ale simțului cromatic 
(axa roșu-verde), perturbații ale simțului luminos (creșterea pragului 
luminos brut terminal) ; se poate observa o modificare, mai mult sau 
mai puţin importantă, a reflexului fotomotor. 

La examenul oftalmoscopic se disting două tipuri de atrofii : 
primitivă şi secundară. 


A) Atrofia optică primitivă — se traduce printr-o decolorare a 
papilei, care apare albă sau cenușie, cu marginile nete, cu o excava- 
ție plată, pe fundul căreia se văd ochiurile lamei ciuruite. Vasele cen- 
trale sînt normale ; ea poate fi totală sau parțială (temporală). 


B) Atrofia optică secundară— se prezintă ca o decolorare a papilei, 
dar cu marginile șterse. Vasele pot fi strîmtate sau cu întecuiri ; uneori, 
în jurul papilei, se observă o atrofie corioreiiniană și depozite pig- 
mentare. Se disting două forme clinice : 

1. atrofia post-edematoasă, în care papila este ușor proeminentă, 
vasele tortuoase și venele încă dilatate și 

2. atrofia post-nevrilică, care nu prezintă nici un fel de proemi- 
nență, dar persistă uneori sechele post inflamatorii peripapilare 
(striuri albe în lungul vaselor, în regiunea peripapilară). 

O remarcă specială trebuie făcută asupra atrofiei optice secundare 
glaucomului, care comportă o excavaţie accentuată caracteristică 
(fig. 141). 

Atrofia optică se mai întîlnește în : 

1. Sindromul lui Foster-Kennedy (atrofie optică de o parte, edem 
papilar de cealaltă și care are valoare localizatorie în neoformațiunile 
etajului anterior al bazei craniului ; 

2. Sindromul optico-piramidal (hemiplegie de o parte, atrofie 
optică de partea obliterării arteriale). 

DIAGNOSTICUL DIFERENȚIAL se face cu aspectul normal 
(papila optică este mai decolorată temporal), cu întîrzierea de mielini- 
zare a nervului optic la sugar etc. 

ETIOLOGIE. Atrofia optică poate fi de cauză: 

1. traumahică (compresiunea sau secționarea nervului optic) ; 

2. tumovală (tumori ale nervului optic sau tecilor sale, tumori 
intraorbitare sau intracraniene) ; 

3. inflamatorie și infecțioasă (boli infecțioase generale) ; în această 
categorie se poate încadra tabesul și paralizia generală ; 

4. toxică [intoxicații exo-sau endogene): alcoolo-tabagică, alcool 
metilic, CO, Pb, sulfură de carbon etc; 

5. vasculară (anevrism intracranian, tromboza carotidei interne, 
hemoragii grave, ocluzii ale, A.C.R., pseudo-papilita vasculară sau neu- 
ropatia optică ischemică anterioară acută, care apare datorită obstrucției 
vaselor proprii papilei produsă de arterioscleroză sau de boala lui Horton- 
(arterita cu celule gigante) ; 

6. afecțiuni demielinizante ale sistemului nervos  (neuro-mielita 
optică, scleroza în plăci, afecţiuni ereditare și familiare ale sistemului 
nervos, etc.) 

7. glaucomatoasă ; 

„6. consecutivă unor afecțiuni degenerative ale retinei (retinopa- 
tia pigmentară, boala lui Tay-Sachs, degenerescența maculară a lui 
Stargardt) sau a nervului optic (boala lui Leber, caracterizată 
prin atrofia ereditară a fascicolului papilo-macular al nervului op- 
tic, atrofia optică congenitală a lui Behr). 

ANA TOMO-PATOLOGIC se constată  degenerescența axoni- 
lor și dezagregarea tecilor cu mielină, urmate de dispariția fibrelor 
nervoase care sînt înlocuite cu ţesut glial și conjunctiv, ceea ce are 
ca urmare reducerea diametrului nervului. 

TRATAMENTUL este puţin eficace. Pentru a opri evoluția 
procesului degenerativ se utilizează, în afara tratamentului etiologic, 
vasodilatatoare, vitaminoterapie (grupa B), piretoterapie, cortico- 
terapie, etc. 

PROFILAXIA constă în tratamentul preventiv al afecțiuni- 
lor ce pot duce la atrofie optică. 

PROGNOSTICUL atrofiilor secundare este mai bun ca cel al 
atrofiilor primare. 

V. Tumorile nervului optic 


Se întîlnesc două tipuri de tumori ale nervului optic: primi- 
tive și secundare. Tumorile primitive pot fi: 

— tumori ale tecilor (meningioame) -care apar după vîrsta 
de 20 ani și sînt mai rare (1/4 din tumorile nervului optic) ; ele iau naș- 
tere din celulele endoteliale care tapetează arahnoida, în spațiul sub- 
dural; microscopic, meningioamele sînt formate din celulele endoteliale 
dispuse într-o masă sincițială, cu nuclei veziculoși, traversată de 
fibrile colagene. Se întîlnesc două forme: meningioame meningo- 
epiteliomatoase și meningioame fibroblastice ; 

— tumori ale trunchiului (glioame) - care apar înainte de 15 
ani și reprezintă 3/4 din tumorile nervului. Histologic se caracteri- 
zează prin abundența de celule gliale alungite, reticulare sau astroci- 
tare, înconjurate de ţesut nevroglic. Se descriu două forme : gliomul 
astrocitar și oligodendrocitomul. 

Tumorile nervului optic se întîlnesc 1/40 000 de bolnavi cu pre- 
ponderență la sexul feminin și mai frecvent în prima decadă a vieții. 

Ele se manifestă prin exoftalmie progresivă, ireductibilă, 
nepulsatilă, strabism, mai adesea convergent (fie de natură me- 
canică, fie în legătură cu o cecitate, datorită compresiunii fas- 
cicolelor nervului optic), scăderea AV, care apare precoce și evo- 
luează rapid. Uneori tumorile se pot manifesta la început sub 
alura unui sindrom de nervită retrobulbară, alteori prin apariția unei 
hipermetropii progresive, datorită compresiunii polului posterior ; 
se constată de asemenea modificări oftalmoscopice care depind de 
sediul tumorii. În localizările posterioare, care sînt cele mai frecvente 
(2/3 din cazuri), se observă apariția unei atrofii optice, cu marginile 
nete; în localizările juxtabulbare (aproximativ 1/3 din cazuri), se produce 
un edem papilar, cu aspect de stază, cu hemoragii, exudate, stea ma- 
culară. Uneori, papila este normală, dar se găsesc adesea modificări 
vasculare ; retina prezintă pliuri la nivelul polului posterior. 

În cazul cînd tumoara tinde spre o evoluție intracraniană, la 
examenul radiologic se constată o lărgire a canalului optic. 

La examenul perimetric se observă modificări progresive, în 
legătură cu afectarea nervului optic; el poate pune în evidență și 
o propagare a afecțiunii la chiasmă. i | 

Examenul general poate descoperi uneori (10%) asocierea gliomului 
cu o formă latentă a bolii lui Reckinghausen. 

În caz de meningiom, exoftalmia apare mai devreme și produce 
tulburări de motilitate, iar AV scade lent. În caz de gliom, exoftalmia 

este directă, mișcările oculare sînt păstrate, dar papila prezintă modi- 
ficări precoce. 

TRATAMENTUL constă în ablaţia tumorii, împreună cu 
fragmentul de nerv optic afectat, dar cu păstrarea ochiului. 
___ Tumorile papilei. Acestea sînt constituite ae: facoame (masă 
ridicată, muriformă, albicioasă sau alb-gălbuie, uneori cu aspect 
de chist pediculat), glioame, tumori maligne, gome, tuberculoame, 
etc., care sînt însă foarte rare. 

Semiologie. Afecţiunele regiunii chiasmatice se manifestă prin- 
tr-un ansamblu de simptome—sindromul chiasmatic,—care comportă 
tulburări oculare, tulburări neuro-endocrine și semne radiologice. 

Tulburări oculare. Modificări  perimetrice. Explorarea peri- 
metrică atentă este indispensabilă pentru a putea depista primele 
modificări ale C.V. Modificarea, caracteristică leziunilor chiasmatice 
este hemianopsia bitemporală, care apare datorită compresiunei 
fascicolelor încrucişate ale fibrelor optice (fig. 142). La început se 
constată apariția unei știrbituri simetrice în cadranul temporal superior, 
mai întîi pentru testele colorate și apoi pentru cele albe ; aceasta se 
întinde și interesează și cadranul temporal inferior. Ulterior, este 
prins la rîndul lui și cadranul nazal inferior și în cele din urmă și cadra- 
nul nazal superior. 

Se mai pot întîlni numeroase aspecte atipice. Uneori cadranul 
temporal superior prezintă o simplă știrbitură, apoi este amputat 
cadranul temporal inferior, lăsînd să persiste numai o simplă insulă 
de vedere centrală. Alteori, cadranul temporal inferior este primul 
interesat. Se poate întîlni, de asemenea o stîmtare bitemporală sime- 
trică, afectînd treptat și în mod egal, ambele cadrane temporale superi- 
oare, dar respectînd punctul de fixație. Uneori, deficitul CV privește 
regiunea centrală, realizind un scotom hemianopsic bitemporal para- 
central. Dacă leziunea progresează, se poate observa un deficit asi- 
metric datorită lezării chiasmei și a unui nerv optic. Aceste aspecte 
se întîlnesc la bolnavii care se prezintă tardiv la consultație, cu ceci- 
tate unilaterală și cu pierderea cîmpului temporal al celuilat ochi. 
~ Tumorile intraselare (adenoame), dau în general, modificări ti- 
pice și simetrice ale C.V., în timp ce tumorile supraselare (menin- 
gioame, craniofaringioame), dau modificări asimetrice. 

Afectiunile inflamatorii infiltrante (neuro-arahnoidita opto- 
chiasmatică), produc modificări neregulate ale C.V. Se poate observa, 
în cazuri foarte rare, o hemianopsie binazală, care denotă o leziune 


Fig. 142 — Leziunile căii 
optice; I. Nervul, optic 
(cecitate) ; II. Unghiul an- 
terior al chiasmei (hemi- 
anopsie bilaterală); III. 
Bandeleta optică  stîngă 
(hemianopsie dreaptă); IV. 
Fascicolul inferior al ra- 
diaţiilor optice stîngi 
(hemianopsie în cadran 
superior drept); V. Fas- 
cicolul superior al radia- 
iilor optice stîngi (hemi- 
anopsie în cadran inferior 
drept) ; VI. Fascicolele re- 
unite ale radiaţiilor (hemi- 
anopsie homonimă dreap- 
tă, cu conservarea macu- 
lei); VII. Polul occipital 
(scotom central hemianop- 
sic drept). 


E vn.ne.e 
....... 


din vecinătatea chiasmei. Ea se poate explica prin lezarea ambilor 
nervi optici, în lungul marginii lor externe, în porțiunea lor prechi- 
asmatică sau printr-o compresiune bilaterală a chiasmei (compre- 
siune vasculară de către carotida internă sau ramurile sale, arahnoidi- 
tă optochiasmatică, meningiom al micii aripi a sfenoidului). Hemi- 
anopsia nazală unilaterală, de asemenea foarte rară, ține de o com- 
presiune unilaterală a chiasmei. S-a constatat și o hemianopsie ori- 
zontală, care apare în urma compresiunii fibrelor vizuale prin strea- 
șina durei-mater, care căptușește orificiul posterior al canalului optic 
și care este mai frecvent inferioară. În cazurile în care compresiunea 
se exercită în partea posterioară a chiasmei și mai mult pe o bande- 
letă, se produce o hemianopsie laterală homonimă (H.L.H). 
Scăderea AV. Este, în general, tardivă și se manifestă cînd papila 
optică s-a atrofiat, indicînd o leziune accentuată a căilor de condu- 
cere ; scăderea de vedere poate apare precoce, în caz de leziuni in- 

flamatorii sau în caz de tumori cu evoluție rapidă, localizate în re- 
giunea marginii posterioare a chiasmei. 

Modificări oftalmoscopice. Afecţiunile chiasmatice produc o 
atrofie optică, cu marginile nete, de tip primitiv, retrogradă, de apari- 
ție tardivă, relativ simetrică, care începe în sectorul nazal al papilei. În 
stadiul preatrofic, papila prezintă o culoare gălbuie. Unele tumori supra- 
selare, cu evoluție importantă, obturînd gaura ventriculară a lui Monro, 
influențează circulația I.c.r. și determină o hipertensiune intracra- 
niană cu stază papilară. Uneori se poate observa un amestec de atro- 
fie și stază. Se poate constata de asemenea o atrofie optică primitivă 
de o parte, cu stază papilară de partea opusă (sindromul lui Foster- 
Kennedy), ceea ce denotă prezența unei tumori a etajului anterior 
al bazei, de partea atrofiei optice primitive. Foarte rar tumorile chias- 
matice se pot întovărăși de o stază papilară strict unilaterală (me- 
ningiom în placă, comprimînd unghiul sfeno-cavernos). 

Modificări pupilare. În cazuri foarte rare se observă o anizocorie, 
iar în caz de deficite perimetrice foarte întinse, se poate constata 
reacția hemiopică a lui Wernicke. 

Tulburări nervoase. S-au constatat tulburări oculo-motorii 
(paralizia MOE, MOC, pateticului, oftalmoplegie), datorită unei le- 
ziuni a sinusului cavernos : paraliziile oculo-motorii se întîlnesc în 
anevrismele și tumorile maligne ; se pot observa de asemenea, nevral- 
gii de trigemen şi tulburări de sensibilitate corneană. 

Exoftalmia—de obicei rară, se poate observa în cursul 
unor tumori juxtaselare. 

Halucinaţii vizuale (elementare sau figurate). 

Tulburări endocrine care apar datorită leziunilor hipofizei și 
se confundă cu simptomele ce traduc efectul leziunii asupra regi- 
unii infundibulo - tuberiene (Bonnet) : 

— tulburări ale funcţiei sexuale: amenoree pe 
perioade prelungite, impotență, întîrziere în dezvoltarea psihică și 
genitală sau din contra macrogenitosomie, aspect ridat al tegumente- 
lor, căderea părului, adipozitate, lipodistrofie, realizînd aspectul 
clinic al distrofiei adipozogenitale ; 

— tulburări de creștere osoasă: nanism, gigan- 
tism (la adolescent), acromegalie (la adult) ; 

— tulburări vasomotorii: paloare, cianoza extremi- 
tăților, hiper- sau hipotensiune arterială ; 

— tulburări de somn: hipersomnie sau insomnie, 
apatie ; 

— tulburări de metabolism ale apei (diabet 
insipid) sau glucidelor (hiperglicemie) ; dt 

— tulburări de termogeneză: pusee febrile inex- 
plicabile. pri os 

Sindromul de hipertensiune intracraniană: cefalee, vărsă- 
turi, diplopie, obnubilări vizuale. i A 

Modificări radiologice Se va executa un clișeu centrat puțin 
deasupra mijlocului unei linii unind cantusul extern de tragus ; ima- 
ginea șelei turcești apare la 1/2 distanței dintre malar și mastoidă ; 
se poate observa o balonare regulată și uniformă a șelei turcești, care 
poate domina, în sens antero- posterior (adenom  cromofob) sau în 
sens vertical, cu îngroșarea pereților (adenom acidofil), modificări 
ale apofizelor anterioare (decalcificate sau hipertrofiate) sau a celor 
posterioare (decalcificate și amputate), nu atît prin dezvoltarea foarte 
marcată a unei tumori intraselare, cît mai ales prin accentuarea hiper- 
tensiunei intracraniene, care contribuie la nivelarea tuturor proe- 
minențelor osoase ale bazei. În tumorile supraselare se poate con- 
stata o aplatizare în partea superioară a șelei, o osificare a jugului 
sfenoidal, care o prelungește înainte, calcificări supraselare în nor 
sau în ghirlandă (craniofaringioame). Tumorile intraselare distrug 
planșeul șelei și invadează sinusul sfenoidal. În fine, glioamele chias- 
mei deformează șeaua în ploscă, în omega. Utilizind raze moi, se 
poate vedea de asemenea conturul vaselor, datorită unei calcificări 
produsă de o scleroză arterială. Clișeele fantei sfenoidale pot arăta 
calificări, hiperostoze sau o uzură asimetrică, consecința meningioa- 
melor de mică aripă, în varietatea lor internă și deasemenea a meningi- 
oamelor olfactive. Radiografiile găurii optice dau deasemenea date 
utile. Se poate completa examenul printr-o craniografie, arteriografie 
carotidiană, tomodensitometrie, cisternografie gazoasă. , 

PATOGENIE. Mecanismele de producere a leziunilor chias- 
matice sînt multiple și variate iar uneori se pot asocia : dilacerația 
(traumatisme), compresiunea (proces expansiv, dilatația ventricolu- 
lui al III-lea), elongația (împingerea chiasmei de către, neoformație), 
ștrangularea (bridă de arahnoidită, vasele poligonului lui Willis sclero- 
zate, dilatate sau alungite) sau ischemia fibrelor optice (obliterarea 
arteriolelor nutritive). De asemenea și factorii anatomici constitu- 
ționali (poziția chiasmei, lungimea nervilor optici, situația vaselor) 
pot juca un rol important. À f | 

ETIOLOGIE. Diagnosticul etiologic al sindromului chiasmatic. 
decurge din analiza caracterelor și a evoluţiei tulburărilor campi- 
metrice și a simptomelor asociate : oftalmologice, endocrine, neuro- 
logice și radiologice. De regulă este necesar de a se recurge și la 
examene complementare, EEG, gamagrafie etc. 

Numeroase afecțiuni se pot manifesta sub aspectul clinic al unui 
sindrom. chiasmatic. Ele pot proveni de la un punct de plecare menin- 
geal inflamator (arahnoidită optochiasmatică), tumoral (meningiom), 
glandular (adenom al hipofizei, craniofaringiom), nervos (gliom al 
chiasmei), infecțios (sifilis, scleroză multiloculară, vascular  (ane- 
vrism) sau ventricular (hidrocefalia ventricolului III). 

Topografic se descriu : 

— procese patologice intraselare (tumori), care deformează 
șeaua turcească și se traduc prin semne de disfuncție hipofizară și 
semne oculare ; 

— procese patologice paraselare, care se dezvoltă înaintea șelei 
(preselare), îndărăt (retroselare), deasupra (supraselare) sau pe laturile 
acesteia (lateroselare); ele respectă la început profilul șelei și se manifestă 
numai prin semne vizuale. 


Procesele patologice infrachiasmatice. Tumorile hipofizei 


Rapoartele hipofizei, închisă, în șeaua sa, în vecinătatea chias- 
mei și a ventricolului III în sus, a regiunii pedunculare îndărăt, a 
lojei cavernoase lateral (fig. 143 ), explică de ce tumorile hipofizare, 
ori care ar fi natura lor, se manifestă prin două tipuri de semne clinice : 
la începutul bolii. prin semne endocrine iar într-un stadiu mai tardiv. 
cînd tumora iese din loja sa osteo-fibroasă, prin semne vizuale de 
compresiune chiasmatică, tulburări oculo-motorii, perturbări ale re- 
giunii hipotalamice și al celui de al III-lea ventricol. 

Adenoamele. Se dezvoltă pe seama porțiunei glandulare anteri- 
oare a hipofizei și survin, în general, între 20—40 ani, avînd o evoluție 
lentă, progresivă. Ele se împart în trei tipuri histopatologice diferite, 
care se manifestă prin triada simptomatică : tulburări endocrine 
specifice, modificări radiologice ca- 
racteristice ale șelei turcești și tul- 
burări oculare (hemianopsie, scădere 
de vedere etc) ; în fazele mai avan- 
sate, se adaugă și semne de hiper- 
tensiune intracraniană. 

1. Adenoamele cu celule cromo- 
fobe, cele mai frecvente (70%), se 
manifestă clinic sub aspectul sin- 
a sai dromului  Babinski—Frălich, marcat 
Fig. 143 printr-o  hiposecreție hipofizară cu 

amenoree, depresiunea libidoului, modificări ale sistemului pilos și 
a pielii, adipozitate. 

2. Adenoamele cu celule acidofile (20%), sînt mai mici ca prece- 
dentele și lezează șeaua mai tardiv ; ele antrenează tulburări de dez- 
voltare de tip gigantism la copil și acromegalie la adult (hiperpitui- 
tarism). 

3. Adenoamele cu celule bazofile (2%), nu ies practic din șeaua 
turcească, ceea ce explică de ce tulburările campimetrice sînt foarte 
rare ; ele se manifestă clinic prin sindromul lui Cushing (adipozitate, 
hipertricoză, acrocianoză, amenoree, hiperglicemie, hipertensiune ar- 
terială). 

Tumorile maligne ale hipofizei (adenocarcinoame, metastaze, 
etc.) sînt foarte rare. 


Procese patologice suprachiasmatice anterioare. De natură va- 
riată, ele sînt, în general, lateralizate și interesează de obicei şi nervul 
optic. 

Meningioamele. Sînt cele mai frecvente tumori supraselare ; 
ele se dezvoltă din celulele arahnoidiene aberante și evoluează lent 
Se întîlnesc de obicei la persoanele de 40—50 ani, mai adesea la femei. 
Meningioamele localizate fie median, fie lateral, lezează de obicei 
unul din nervii optici, înainte de a afecta chiasma, ceea ce explică 
frecvența scotomului central unilateral și a cecității monoculare de 
partea lezată ; ele produc tulburări campimetrice mai neregulate și 
mult mai asimetrice ca tumorile hipofizare și chiar decît craniofaringi- 
omul, tulburări care predomină în cadranele inferioare. Meningioa- 
mele determină frecvent edem papilar, care poate atinge un volum 
considerabil. | 

Meningiomul supraselar — se inseră pe tuberculul șelei sau pe 
jugul sfenoidal; el ridică unghiul anterior al chiasmei, „pe măsura 
dezvoltării, sale, producînd o tracțiune asupra nervului optic. 

La început se traduce adesea printr-o tulburare a vederii centrale 
(scotom central sau paracentral) ; C.V. poate prezenta o știrbitură 
în sectorul temporal de aceeaşi parte. Radiologic se poate constata 
hiperplazia tuberculului selar. Vederea scade progresiv, astfel, un 
ochi poate deveni orb cu mult înainte ca să se manifeste un deficit 
în C.V. de partea opusă. i A 

Meningiomul olfactiv — se înseră în șanțul olfactiv și se în- 
tovărăşește de anosmie; numai formele posterioare, cînd sînt volu- 
minoase, pot leza chiasma, după ce au afectat unul din nervii optici 
intracranieni. Acest meningiom se întovărășește uneori de un sindrom 

Foster—Kennedy și adesea de tulburări psihice (euforie sau indiferență 
dezorientare în timp și spațiu). Pe radiografii se poate constata, 
în 1/2 din cazuri, o hiperostoză în lungul lui crista galli. 

Meningiomul micii aripi a sfenoidului — este de asemenea frec- 
vent ; el este situat călare pe extremitatea posterioară a micii aripi, 
ceea ce explică frecvența exoftalmiei, a tulburărilor oculo-motorii 
și a leziunilor nervului optic. Chiasma poate fi lezată numai în forma 
sa internă, clinoidiană. 

Memingioamele treimii interne, prin compresiunea pe nervii op- 
tici, determină scăderea unilaterală a vederii, prin atrofie optică și 
edem papilar de partea opusă (sindrom Foster—Kennedy) ; prin 
compresiunea părții anterioare a sinusului cavernos pot produce o 
exoftalmie progresivă axială, directă, nepulsatilă, paralizii oculo- 
motorii, în special a perechii a III-a, iar prin afectarea trigemenului 
determină hipersecreție lacrimală, hiper-sau hipoestezia teritoriului 
supra-sau suborbitar și a corneei; meningioamele treimii medii de- 
termină paralizii oculare, în special a perechiia VI-a sindrom defantă 
sfenoidală sau de vîrf de orbită ; meningioamele treimii externe de- 
termină paralizia perechii a VI-a și lăcrimare, prin interesarea nervu- 
lui lacrimal; de asemenea produc frecvent exoftalmie. | 

Radiografia pune adesea în evidență o decalcifiere sau o hiperos- 
toză a micii aripi. 4 i 

Tumorile lobului frontal (glioame). Pot determina o hemianopsie 
bitemporală fie printr-o hernie a circumvoluțiunii olfactive interne, 
fie prin invadarea chiasmei ; adesea, ele pot interesa un nerv optic 
intracranian, producînd un sindrom Foster—Kennedy. 

Unele pseudotumori (abcese, granuloame micozice, etc.) pot 
determina deficite perimetrice asemănătoare. , , 

Anevrismele arterei cerebrale anterioare sau a comunicantei 
anterioare pot comprima partea terminală a nervului optic sau unghiul 
anterior al chiasmei, afectînd, în mod electiv, cîmpul temporal infe- 
rior al ochiului de partea opusă. 


Procesele suprachiasmatice posterioare 


Sînt în general de natura tumorală sau pseudotumorală. 

Cramiofaringiomul. Se dezvoltă pe seama unor resturi anormale 
din tractusul faringo-hipofizar și din punga lui Rathke și afectează 
persoanele tinere (10—25 ani) dar poate rămîne staționar pînă la 
vîrsta adultă (2/3 din cazuri) ; evoluția sa este lentă, marcată la copil 
de hipertensiune intracraniană, leziuni hipotalamice, infantilism (tip 
Lorain), sindrom adipozo-genital (Babinski-Frolich) sau o cașexie 


PATOLOGIA CĂII OPTICE 231 


(tip Simonds), iar la adult prin tulburări vizuale, cu manifestări hi- 
potalamice și endocrine ; uneori se poate produce o agravare a bolii 
printr-o ruptură a chistului și meningită iritativă. Craniofaringiomul se 
găsește situat, de obicei, îndărătul și deasupra chiasmei iar uneori în 
interiorul șelei. Hemianopsia bitemporală poate fi tipică, dar CV este 
adesea asimetric. 

La adult, simptomatologia oculară este dominată de scăderea 
de vedere (50%), care este adesea unilaterală (18%) și asociată cu 
un scotom central. Aspectul papilei diferă după caz ; se poate întîlni 
stază sau atrofie optică, cu marginile șterse sau nete ; uneori se obser- 
vă paralizii oculo-motorii. 

Evoluţia este lentă și duce la ceciate. 

Tumorile disembrioplazice (cordomul, colesteatomul, chistul epi- 
dermoid, pinealomul) sînt foarte rare ; ele se traduc clinic prin hemia- 
nopsie bitemporală, atrofie optică. 

Tumorile ventricolului III (glioame, ependimoame). Dacă sînt 
la partea anterioară a acestuia, comprimă direct chiasma ; dacă sînt 
la partea posterioară, acționează prin intermediul dilatației ventricu- 
lare ; ele produc o hemianopsie bitemporală, cu debut adesea de tip 
scotomatos și un edem papilar important. 

Hidrocefalia internă. Poate produce deasemenea o hemianopsie 
bitemporală, de obicei simetrică, prin compresiunea părții superioare 
a chiasmei, de către recesusul optic dilatat ; ea s-ar datora blocării 
apeductului lui Sylvius de către o neoformațiune, mai adesea de fosă 
posterioară (tumoră a glandei pineale, a trunchiului cerebral, a pro- 
tuberanței, a creierașului sau a unghiului ponto-cerebelos). 


Procesele latero-chiasmatice 


Sînt constituite de unele meningioame ale micii aripi a sfenoidu- 
lui și de anevrisme supraclinoidiene ale carotidei interne ; acestea 
din urmă comprimă, în general, partea laterală a chiasmei și după caz, 
un nerv optic sau o bandeletă, dînd o cecitate totală de partea leziunii 
și o amputație a cîmpului temporal de partea opusă. 


Procesele perichiasmatice 


Sînt provocate de infecții ale cisternelor anterioare ale bazei și 
provoacă deficite temporale foarte neregulate, care trec adesea și pe 
hemicîmpurile nazale. 

Arahnoidita optochiasmahică. Produce o hemianopsie bilaterală 
atipică. Ea apare între 30—40 ani, mai frecvent la bărbat și se prezintă 

sub trei forme : fibroadezivă, chistică sau mixtă. Afecțiunea se manifestă 
prin cefalee, pierderea progresivă a vederii și o atrofie optică de aparență 
primitivă (uneori înlocuită de o stază ușoară), paralizii oculo-motorii, 
absența alteraţiilor radiologice ale șelei turcești. Cauzele arahnoi- 
ditelor optochiasmatice sînt foarte variate: traumatisme, sinuzite, 
otite, tuberculoză, sifilis, encefalită epidemică etc. 

Memingitele bazei (sitilitice, tuberculoase, purulente cu pneumococ, 
streptococ sau meningococ), unele meningo-encefalite (gripă, scarla- 
tină, poliomielită, reumatism) cînd interesează cisterna optochiasmatică, 
provoacă o hemianopsie bitemporală, cu alură neregulată, uneori de 
tip scotomatos. 

Leziunile pseudotumorale parazitare  (cisticercoza,  hidatidoza) 
sau infecțioase (tuberculom, osteom, osteo-periostită), pot produce 
modificări de același gen. 


Procesele patologice intrachiasmatice 
Ele se traduc prin hemianopsie bitemporală cu aspect anarhic. 


Nevrita optochiasmatică (mevrita retrobulbară chiasmatică a lui 
Rönne). Este vorba de o nevrită retrobulbară bilaterală, cauzata de 
o sinuzită sfenoidală sau etmoidală, scleroză în plăci, encefalită peria- 
xială difuză, encefalomielită diseminată, neuromielită -optică acută, 
boli virale, intoxicații, alergii. Ea se manifestă cu cefalee, grețuri, scă- 
dere bruscă de vedere, hemianopsie de tip bitemporal, cu dificite nere- 
gulate. Oftalmoscopic se constată o papilită sau o papilită de o parte 
și atrofie optică de cealaltă. După vindecare lasă uneori un scotom 
central bilateral. 


Traumatismele chiasmei. Sindromul chiasmatic apare ca urmare 
a unei fracturi de bază, interesînd fosa cerebrală mijlocie și se mani- 
festă prin hemianopsie bitemporală relativ completă, care respectă 
vederea centrală în 2/3 din cazuri, paralizii musculare (III VI, VAL 
și VIII). Mecanismul deficitul bitemporal este discutat: ruptură 
antero-posterioară a chiasmei, infract prin obliterarea marilor vase, 
necroză contuzivă, compresiune printr-un hematom intraselar și în 
formele tardive, o arahnoidită optochismatică sau un calus osos. 

Tumorile primitive ale  chiasmei. Gliomul  chiasmei - Este o 
tumoră benignă, relativ rară, care se observă la copil (5—15 ani) și 
este cauzată de o proliferare a oligodendrogliei, ce se traduce printr-o 
îngroșare difuză a chiasmei; el se caracterizează printr-o scădere 
vizuală precoce, asimetrică, lent progresivă, hemianopsie atipică, 

sub forma unei strîmtări bitemporale a C.V., foarte asimetrică, atro- 
fie optică primitivă, cu marginile uneori ușor edemațiate, simptome 
infundibulare (diabet insipid, obezitate, infantilism, somnolență şi 
tulburări morfologice : talie mică, sindrom genital regresiv), semne 
radiologice (șea în ploscă, dilatația canalului optic). 

Ganglioneuromul — Se întîlnește excepțional și se poate mani- 
festa perimetric prin hemianopsie bitemporală atipică. 

Tumorile secundare ale chiasmei. Pot produce de asemenea modi- 
ficări perimetrice cu caracter bitemporal. Ele pot surveni prin inva- 
darea chiasmei de-a lungul nervului optic (retinoblastom, meningiom 
al nervului optic), pe cale meningee (pinealom aberant) sau prin pro- 
pagare directă (ependimom al ventricolului al III-lea). 

Leziuni vasculare ale cmasmei. Pot produce uneori hemianopsie 
bitemporală fie printr-o compresiune cauzată de poligonul lui Willis 
sclerozat, fie datorită unui ramolisment prin arterioscleroză sau arterită 
cu celule gigante. 

Sarcina. În cursul celui de al II-lea trimestru de sarcină s-au 
observat uneori deficite perimetrice bitemporale, a căror patogenie 
este discutată. 


Leziunile căilor optice retrochiasmatice 


Semiologie 


Leziunile căilor optice retro-chiasmatice se manifestă printr-o 
hemianopsie laterală homonimă (HLH), de partea opusă emisferei 
cerebrale afectate (fig. 142); după sediul leziunii, hemianopsiile ho- 
monime pot fi infranucleare, dacă alterațiunile interesează bandeleta 
și corpul geniculat și supranucleare, dacă interesează radiațiile optice 
și scoarța vizuală. Modul lor de debut este foarte variat. Uneori în 
cursul unui ictus hemiplegic, apare o hemianopsie ; alteori, bolnavul 
ne consultă pentru o tulburare vizuală. El prezintă tulburări de 
orientare, dificultate la citit, cînd limita C.V. orb atinge punctul de 
fixatie ; în hemianopsia homonimă dreaptă literele unui cuvînt apar 
unele după altele și bolnavul nu poate citi repede cuvîntul în între- 
gime ; în hemianopsia homonimă stingă, trecerea la rîndul inferior 
întîmpină oarecare dificultate. În cursul mersului, bolnavul constată 
apariția de obstacole care apar brusc, întotdeauna de aceeași parte. 


OFTALMOLOGIE PRACTICĂ 


Pentru determinarea H.L.H. este necesar un examen perimetric 
și campimetric foarte amănunțit, prin care se vor preciza și raportu- 
rile dintre linia de demarcaţie și punctul de fixatie. 

Se poate întîlni: o hemianopsie totală tipică, o hemianopsie în 
cadran, o hemianopsie în sector periferic, scotoame hemianopsice, 
hemiacromatopsie, hemianopsie dublă (cecitate corticală), hemianopsii 
unilaterale asimetrice (cecitate de o parte, pierderea unui hemi-cîmp vi- 
zual de cealaltă). Hemianopsia poate fi uneori relativă. Dacă în H.L.H. 
se stimulează hemi-cîmpul orb se constată abolirea unilaterală a cli- 
pirei la amenințare și absența unilaterală a reflexului de atracție 
vizuală (vederea confuză a unui obiect, ce apare în cîmpul periferic 
al retinei, face ca macula să se îndrepte asupra lui pentru a asigura 
prin fixare o vedere netă). 

H.L.H. se poate însoți și de alte simptome oftalmologice, care 
depind, unele de leziunile căilor optice, altele direct de procesul cauzal. 
A.V. este de obicei respectată. 

Diametrul pupilei variază după cum lumina se proiectează pe 
1/2 oarbă sau pe 1/2 normală a retinei. 

Motilitatea oculară este adesea tulburată, unele paralizii oculo- 
motorii țin de leziuni ale diferiților nervi cranieni (leziuni asociate 
ale trunchiului cerebral, hipertensiune intracraniană), altele sînt 
tulburări de motilitate conjugată. 


Cercetarea motilității și sensibilităţii oculare are adesea mare 
valoare localizatorie, de asemenea și examenul oftalmoscopic, deoarece 
numai leziunile neuronului infranuclear produc atrofie optică (neu- 
ronul supranuclear avînd corpul său celular în corpul geniculat extern 
și cilindraxonii în radiațiile optice, scapă examenului oftalmoscopic) 

În caz de tumoră cerebrală se poate observa stază papilară. 

Se poate cerceta de asemenea frecvența critică de fuziune în 
diferitele sectoare al C.V. 

În funcție de natura și de sediul leziunii, în afară de semnele 
oculare, se observă uneori și alte simptome: 

a. semne de hipertensiune intracraniană în procesele expansive, 

b. semne focale foarte variate: 

— tulburări motorii de tip hemiplegic (prin lezarea cortexului, 
a capsulei interne sau a trunchiului cerebral) sau de tip epilepsie; 

— tulburări senzitive diverse, produse de o leziune a cortexului, 
a talamusului, a capsulei interne sau a trunchiului cerebral; 

— hemiagnozii spaţiale de partea hemianopsiei ; 

— simptome ce indică o leziune a emisferei dominante: afazie 
sensorială sau motorie, alexie, agrafie, sindrom Gerstmann (agrafie, 

acalculie, agnozie digitală, confuzie dreapta-stînga), care arată o 
interesare a girusului angular dominant ; t 

— simptome ce indică o leziune a emisferei dominate (agnozie 
topografică, apraxie de construcție) ; | 

— semne ce indică o leziune bilaterală : sindromul lui Balint 
(paralizia psihică a privirii, ataxie optică a miîinii drepte, tulburarea 
spaţială a atenţiei vizuale) ; 

— fenomene psiho-vizuale (halucinații) ; RRP | , 

c. potențialele occipitale evocate arată răspunsuri asimetrice 
sau în caz de simetrie, existența de anomalii ale traseului acestora. 

Hemianopsiile infranucleare ale bandeletei prezintă cîteva carac- 
tere particulare, în raport cu hemianopsiile supranucleare : 

— prezența reacției hemiopice ; 

— atrofie optică, mai accentuată în ochiul de partea opusă bande- 
letei afectate, din cauza importanței contigentului de fibre încruci- 
şate; douk mit 

— midriază uşoară de partea hemianopsiei, datorită faptului că 
fibrele pupilare destinate nucleului controlateral ar fi mai numeroase 
ca celelalte ; 

— linia de demarcație trece prin punctul de fixaţie ; 

— corespondență imperfectă a deficitelor hemianopsice (incon- 
gruență); 

— evoluție, în general, progresivă. 

Hemianopsia supranucleară se individualizează prin : 

— conservarea, de obicei, a vederii centrale care pare că s-ar da- 
tora unei duble securităţii : nervoase (repartizarea foarte largă a fas- 
cicolului macular și marele său număr de fibre și o a doua semidecusa- 
ţie la nivelul corpului calos) și vasculare (irigația abundentă a proiec- 
tiei corticale a maculei, de către ramurile terminale ale arterei cere- 
brale posterioare și ale sylvienei) ; Ă 

— absenţa reflexului hemiopic, a inegalității pupilare și a atro- 
fiei optice ; 

— debut brusc și apoplectiform. ge 

Alte simptome, uneori inconstante, se observă cînd leziunile 
sînt localizate în cele 2/3 posterioare ale radiațiilor, în lobul parietal : 

— deviația conjugată latentă  (globii oculari au tendința să 
devieze de partea opusă leziunii), care se manifestă în obscuritate cu 
manevra lui Bell, în clipirea repetată sau cînd se acoperă ambii ochi ; 

— fenomenul unidirecțional al roții dințate (o urmărire sacadată 
cînd testul se mișcă către partea sănătoasă și o urmărire normală 
în celălalt sens) ; 

— asimetria nistagmusului optocinetic orizontal (răspuns normal 
cînd testul este deplasat către hemicîmpul orb și alterat, cînd cilin- 
drul se rotește în sens invers). 

Pentru diferențierea topografică a hemianopsiei homonime se 
poate utiliza testul lui Wilbrand : dacă se interpune o prismă pe traiec- 
tul unei raze luminoase, care deviază imaginea unei jumătăţi a re- 
tinei pe cealaltă jumătate și ochiul tinde să urmeze această lumină, 
pentru a păstra imaginea, după un mecanism reflex, nedepășind gan- 
glionii de la bază, cauza hemianopsiei se găsește îndărătul releului * dacă 
ochiul nu schițează nici o mișcare, leziunea se găsește pe bandeletă. 

In cazul hemianopsiilor supranucleare, datorită traiectului lung 

al fibrelor optice și a raporturilor lor cu centrii nervoși vecini, se poate 
uneori preciza localizarea procesului patologic. 
Hemianopsiile prin leziunea capsulei interne, încep printr-un 
ictus, care se asociază cu o hemianopsie prin leziunea brațului poste- 
rior al capsulei interne, parcurse de fascicolul piramidal și o hemianes- 
tezie prin alterația stratului optic (sindrom al arterei coroidiene ante- 
rioare). 

În leziunile radiațiilor optice se întîlnesc frecvente hemianopsii 
în cadran. La nivelul marginii lor superioare și dorsale, leziunea de- 
termină o hemianopsie în cadran inferior ; dacă este situată de partea 
stingă și asociată cu o leziune a pliului curbza. determină o alexie 
și o cecitate verbală pură (leiiuni ale arterei sylviene). La nivelul mar- 
ginii inferioare și ventrale, leziunea determină o hemiânopsie în cadran 
superior, datorită traiectului intratemporal al ansei lui Mayer, asociată 
adesea cu crize unciforme, halucinații auditive și vizuale și crize comi- 
țiale cu aură olfactivă (Guillaumat). 

Dacă sediul leziunii este la stînga, ea interesează centrul alb tem- 
poral și prima circumvoluțiune temporală (irigată de sylviană) și se 
poate manifesta printr-o surditate verbală cu afazie. 

Leziunile fascicolului inferior al cornului semilunar temporal, 
produc o modificare monoculară a C.V. pe măsură ce leziunea se 
găsește mai aproape de polul posterior: sindromul hemiplegic diminuă 
ca importanță, în timp ce tulburările hemianopsice devin mai accen- 
tuate. 

Dacă este vorba de o hemianopsie dreaptă izolată, fără atazie, 
poate fi vorba mai curînd de o leziune a cerebralei posterioare, decît 
a sylvienei, deci mai curînd a radiațiilor optice decît a cortexului. 


Hemianopsiile corticale și subcorticale se caracterizează printr-o 
frecventă participare a ariei vizuale a celeilalte emisfere cerebrale. 

Se poate întîlni o cecitate inițială, care evoluează apoi către o hemi- 
anopsie, o strîmtare concentrică a C.V. indemn, care dispare ulterior, 
o acromatopsie în sectoarele sănătoase, integritatea vederii centrale, 
tulburări psihice de orientare topografică. 

În sfera corticală poate apărea o hemianopsie dublă (care poate 
respecta vederea centrală) și o cecitate psihică. În cursul acesteia din 
urmă bolnavul nu știe și nu recunoaște ce vede. Ín afazia optică, bol- 
navul recunoaște obiectul dar nu-l poate denumi dacă nu-l atinge, 
supleînd astfel un simț prin altul. 

ETIOLOGIE. Cauzele hemianopsiilor  homonime sînt variate; 
aceste simptome pot fi provocate de traumatisme, infecții, tumori, 
sindroame vasculare și afecțiuni demielinizante. 


Leziuni ale bandeletelor b| 


Tumorile reprezintă etiologia principală, cel mai adesea fiind 
vorba de tumori din vecinătate, care comprimă bandeleta (adenoame 
hipofizare cu dezvoltare laterală, craniofaringioame, sarcoame de 
bază, tumori ale ventricolului III, ale ganglionului lui Gasser, ale nu- 
cleilor optico-striați, ale polului anterior al lobului temporal etc); 
excepțional, poate fi vorba de tumori primitive (gliom). Procesele 
expansive pot comprima țesuturile vecine, nervii oculo-motori și pedun- 
culul cerebral, din care cauză se poate constata asociația unei 
hemianestezii, a unei hemiplegii, cu afectarea hipoglosului şi para- 
lizii oculo-motorii. Pseudotumorile constituie alt factor cauzal: ane- 
vrisme ale carotidei interne sau ale comunicantei posterioare, chiar 
ale cerebralei anterioare și uneori ale cerebralei posterioare sau a 
sylvienei la originea sa, tumori parazitare (cisticerc), gome, tubercu- 
loame ; alte cauze ale H.L.H, care pot afecta bandeleta sînt : 

— hidrocefalia internă, care poate fi cauzată de tumori posterioa- 
re (creeraș, protuberanță, trunchiul cerebral, glanda pineală) ; 

— meningita bazei (tbc, sifilis) ; 

— afecțiuni demielinizante (scleroză în plăci, neuromielita optică, 
encefalita periaxială) ; 

— nevrite ale bandeletei, de origine toxică (Pb) sau infecțioasă ; 

— afecțiuni vasculare : scleroza poligonului lui Willis, obliterația 
arterei coroidiene anterioare (hemianopsie laterală, homonimă, hemi- 
plegie, hemianestezie încrucișată, privind în special gamba și în caz 
de leziuni pe stînga, absența afaziei, semn negativ de valoare) ; 

— traumatismele (proiectile, fractură de craniu), produc excep- 
tional H.L.H., căci de obicei sînt mortale. 

Leziunile corpului geniculat 

Pot ţine de cauze variate (tumori de vecinătate, hemoragii ale 
arterei lenticulo-striate, meningite). 

Leziunile radiaţiilor optice 

Leziunile vasculare constituie cauza principală a HLH, ceea ce 
explică instalarea brutală și regresiunea posibilă a tulburărilor. Rare- 
ori este vorba de hemoragii cerebrale, cu excepția totuși a hemora- 
giilor lenticulo-striate, care lezează partea anterioară a radiațiilor. 

HLH sînt adesea produse de un ramolisment cerebral, con- 
secinţa : 

— obliterației ramurilor terminale ale arterei coroidiene anterioa- 
re? 

— obliterației ramurilor superficiale ale sylvienei, căci ramolis- 
mentul total al teritoriului acestei artere este de obicei mortal ; dacă 
leziunea interesează tot teritoriul superficial, hemianopsia se asociază 
cu o hemiplegie, predominînd la membrul superior, o hemianestezie, 
o hemiasteriognozie, toate încrucișate și eventual o apraxie, o afazie 
motorie ; în cazul lezării ramurilor superficiale posterioare, dacă leziun- 
nea se găsește la dreapta, HLH este izolată, dacă ea se găsește la stînga, 
HLH se asociază cu o apraxie sensorială, cu o agnozie vizuală sau 
auditivă şi apraxie ideatorie (sindrom temporo-pliu curb) sau cu o 
apraxie ideomotorie (sindrom parieto-pliu curb) ; în accidentele vascu- 
lare parieto occipitale, HLH se poate asocia cu o durere orbito-ocu- 
lară ; 

— obliterației colateralelor arterei cerebrale posterioare, care 
irigă fața inferioară a lobului temporo-occipital și poate da o cadranop- 
sie superioară ; 

— ocluziei carotidei, care se traduce printr-o simptomatologie 
retiniană monoculară, putînd realiza tabloul de hemiplegie optico- 
piramidală sau, uneori, de asemenea, printr-o HLH de origine sylviană; 

— unei insuficiențe circulatorii carotidiene, care se traduce prin 
manifestări deficitare tranzitorii, printre care se întîlnesc după caz, 
unele hemianopsii homonime totale sau cadranopsii inferioare ; con- 
statarea la examenul oftalmoscopic a unor embolii retiniene, asociate 
cu o asimetrie a tensiunii retiniene, constituie un semn de leziune 
carotidiană. 

Tumorile pot fi de asemenea cauza hemianopsiilor progresive și 
se întovărășesc, de obicei, de semne de hipertensiune intracraniană. 
Natura acestor tumori este diversă : glioame, meningioame, angioame, 
metastaze etc. ; localizarea lor este variabilă : temporală, parietală, 
occipitală. 

Traumatismele care ar putea leza numai radiaţiile, sînt rare; 
este vorba uneori de traumatisme închise ale convexității sau mai 
adesea, de traumatisme prin proiectile ; deficitul inițial depășește 
cu mult deficitul definitiv. Lobectomiile temporale, practicate pentru 
crize uncinee, dau de asemenea naştere la H.L. 

Se mai întîlnesc și alte procese patologice care pot interesa 
radiațiile (encefalite, abcese cerebrale, scleroză în plăci, chisturi 
hidatice, tuberculoame, gome etc.). 


Leziunile cortexului vizual 
Sînt relativ frecvente, cauzele principale fiind constituite de pro- 
cesele vasculare; acestea constau în obliterația arterei calcarine și ale 


dau respectiv o hemianopsie totală, o cadranopsie inferioară sau 
superioară sau ale arterei cerebrale posterioare, cînd H.L.H. se 
asociază cu un sindrom talamic, o leziune a nucleilor gri-centrali 
a trunchiului cerebral și a spleniumului. O altă cauză vasculară 
o constituie insuficiența vertebro-bazilară, care se traduce, ca și 
insuficiența carotidiană, printr-o hemianopsie homonimă tranzi- 
torie (uneori dublă) și prin sindroame deficitare în teritoriul cere- 
bralei posterioare. În leziunile carotidei, deficitul campimetric, este 
mai marcat în jos iar în cele ale trunchiului bazilar în sus. 

Integritatea obișnuită a maculei în cursul sindroamelor vascu- 
lare este pusă pe seama anastomozelor care există la nivelul ariei 
de proiecție a acesteia, între cerebrala posterioară și sylviană. 

Tumorile (glioame, agioame, metastaze etc.) și pseudotumorile 
(malformații vasculare, abcese cerebrale etc.) pot interesa de ase- 
menea cortexul vizual. Unalt factor lezional îl constituie traumatis- 
mele (accidente rutiere, răniri prin proiectile, etc.) ; H.L.H. trau- 
matică poate fi totală, cadranală inferioară sau parțială ; formele 
scotomatoase interesează cîmpul periferic sau cîmpul ‘macular ; 
uneori se observă forme duble. Unele H.L.H. țin de o lobectomie 
occipitală. 

Infecțiile se întîlnesc foarte rar (meningite localizate sau ence- 
falite). 

Evoluția, tratamentul și prognosticul afecțiunilor retrochias- 
matice sînt în funcție de etiologia lor. 


Sindroame psiho-vizuale 

Senzația vizuală nu atinge perfecțiunea, decît dacă influxul 
nervos al retinei, ajuns la nivelul ariei striate, este completat prin 
identificarea senzației și evaluarea conștientă a percepției. Acest act 

pune în joc facultățile psihice (recunoașterea obiectului, definiția 
caracterelor sale, evocarea de amintiri, de sentimente, etc.) ale indi- 
vidului. Tulburările care survin, fiind foarte complexe, nu permit o 
localizare lezională topografică precisă. Anatomic nu este vorba nu- 
mai de o simplă proiecție centripetă sau centrifugă, cum o figurează 
centrii vizuali occipitali ci și de existența de conexiuni intralobare 
intrahemisferice, transcaloase, care au un rol dominant. t 
Se ştie că la om funcţiile vizuale joacă un rol de prim plan în 
comportamentul de ansamblu al individului, în mişcările sale oculare 
cefalice și cervicale, în cunoștințele pe care le capătă și le păstrează 
despre lumea exterioară și în posibilitățile sale de vorbit și scris. 
Tulburările care interesează funcțiile ierarhic superioare ale 
actului vizual, sînt cunoscute sub denumirea de sindroame psihovi- 
zuale Și ar fi produse, în special, de leziuni ale ariilor de asociație, 
prin întreruperea unor conexiuni inter- sau intrahemisferice. | 
Acestea se împart în două mari categorii, fără să existe însă o de- 
marcație precisă între ele: 
— sindroame deficitare — cecitatea corticală și cecitatea psihică; 
— sindroame de excitație — halucinațiile vizuale. 


SINDROAME DE DEFICIT 


y Cecitatea corticală. Este o afecțiune foarte rară, caracteri- 
zată printr-o pierdere de vedere, produsă de leziuni cerebrale 
bilaterale, interesînd căile optice retrogeniculate (neuronul vizual 
central şi centrul cortical al vederii). 

Această cecitate poate fi consecința unei duble hemianopsii, 
cu participarea maculei, printr-o leziune bilaterală a radiaţiilor op- 
tice sau a unei leziuni bilaterale întinse a ariei striate ; ea se ma- 
nifestă prin următoarele simptome : cecitate completă (cu pierderea 
oricărei senzații și percepții vizuale), bolnavul avînd atitudinea unui 
orb autentic, integritatea F.O., păstrarea reflexelor fotomotorii (fi- 
brele pupilare ale reflexului fotomotor se separă de căile optice 
înaintea corpului geniculat), ușoară midriază, abolirea reflexelor de 
acomodare-convergență, de direcţie și de amenințare (reflex cor- 
tical), abolirea nistagmusului optocinetic, halucinații și agnozii vi- 
zuale, tulburări de memorie, stare confuzională, dezorientare spa- 
ţiială, perturbarea EEG și a POE, integritatea ERG. Boala constituie 
de cele mai multe ori un fenomen trecător. 

Diagnosticul diferențial se face cu cecitatea psihică (amnezia 
optică) și cu simulația. 

2. Cecitatea psihică. Recunoașterea vizuală comportă succesiv 
sinteza senzaţiilor elementare (lumină, formă, culoare), orientarea 
privirii și utilizarea senzațiilor produse de deplasări, identificarea 
obiectului cu ajutorul memoriei și în fine, integrarea psihică, cu 
clasarea sa și reacțiile afective pe care le determină. Cecitatea psihică 
reprezintă abolirea reprezentărilor vizuale sau a imaginilor—amintiri 
dobîndite prin experiențe perceptive anterioare. Ea este o agnozie vizua- 
lă, caracterizată prin imposibilitatea de a recunoaște elementele lumii 
exterioare numai pe cale vizuală, cu toate că elementul sensorial 
poate rămîne intact; ea se manifestă prin abolirea reprezentărilor 
vizuale, a imaginilor-amintiri cîștigate prin experiență, a facultății 
de a recunoaște obiectele (amnezie optică). Această tulburare de 
evocare a imaginilor vechi poate fi disociată, respectînd amintirile 
foarte îndepărtate, privind obiectele recente. 

Cecitatea psihică este o tulburare specifică, dar cu un mecanism 
complex, situat la un nivel intermediar între tulburările perceptive 
sensoriale primare și tulburările intelectuale. Ea se poate manifesta 
prin agnozie pentru obiecte, pentru culori, pentru imagini (foto- 
grafii, desene etc.), pentru fizionomii, pentru animale, pentru spațiu 
(localizarea greșită a obiectelor prezentate), pentru simboluri grafice 
(alexie) și prin fenomene de apraxie vizuală (imposibilitatea de a 
face gesturile necesare unei acțiuni determinate). Inteligența este 
păstrată cu toate că bolnavul dă impresia de demenţă. 

Cecitatea psihică se supune legilor de disoluție și în ordinea 
complicațiilor descrescînde, ea se prezintă sub formă de  cecitate 
psihică completă, de alexie cu agrafie, alexie pură, afazie optică 
(obiectul poate fi recunoscut dar nu poate fi denumit numai cu aju- 
torul vederii). Localizarea leziunilor responsabile de aceste fenomene 
este încă neelucidată Se pare că în cauză ar fi alteraţiile zonei peri- 
și parastriate, dar nu s-a precizat dacă sediul lor este bilateral sau 
cu predominență pe stînga. În realitate, dacă este posibil de a lo- 
caliza leziunile, este din ce în ce mai dificil de a fixa precis un sediu 
pentru funcțiile atît de diferenţiate ale scoarței cerebrale. 

Persoanele care sînt afectate prezintă tulburări de localizare a 
schemei corporale, a orientării vizuale ; aproape întotdeauna tul- 
burările psihice privind atenția, memoria, inteligența, complică 
examenul acestor bolnavi și înțelegerea deficitului lor funcțional ; 
frecvent, la simptomele de mai sus, se adaugă și halucinaţii. 


SINDROAME DE EXCITAŢIE 
Excitaţia experimentală sau patologică a zonelor vizuale și para- 
vizuale ale polului posterior al creieului, dau loc la manifestări pa- 

roxistice, care pot fi grupate clinic în 3 categorii : metamorfopsii 
halucinoze și halucinații. 

1. Metamorfopsiile — privesc reprezentările vizuale pe care le 
deformează ; printre acestea se găsesc metamorfopsiile care afectează 
mărimea, numărul, mișcările, imaginile vizuale ; iluzia mișcării este 
întotdeauna asociată cu amețeli, stare de vis ; iluzia de deformare 
se asociază uneori cu micro- sau macropsii, ștergerea contururilor 
liniare, alterația culorilor, jenă la citit, ștergerea literelor, salt de 
caractere, apariția de scotoame. Predominența simptomelor indică 
o leziune a emisferei minore, afară de faptul cînd intervine un factor 
parietal. Se notează întotdeauna o oarecare corelație între meta- 
morfopsii și pierderea coordonatelor subiective verticale și orizontale 
ale spaţiului. 

2. Halucinozele — sînt reprezentări fără obiect, unde subiectul 
rămîne perfect conștient de caracterul anormal a ceca ce el percepe. 
Ele constituie tulburări sensoriale izolate, de durată scurtă, care nu 
se întovărășesc nici de stări psihopatice, nici de atingerea perso- 
nalității bolnavului, nici de modificarea conștienței sale. Ele ar fi 
un fel de epilepsie sensorială, perfect conștientă. S-au observat ha- 
ucinoze de origine pedunculară, la persoanele la care calea optică 
a rămas intactă. Ele s-ar datora fie unei dereglări a mecanismului 
somnului, care se întîlnește în cursul leziunilor ventricolului III și 
al calotei pedunculare, fie unor leziuni prefrontale (tumori frontale 
joase, fronto-caloase, meningioame ale micii aripi a sfenoidulu) sau 
unei compresiuni a lobului uncineu ; leziunea frontală ar provoca eli- 
berarea vieţii neuro-vegetative și a automatismelor senzitive, cu un 
fel de intrusiune a acestei vieți instinctive, în domeniile de cauzalitate 
și de orientare. 

3. Halucinaţiile sînt fenomene sensoriale sau psihosensoriale, care 
corespund unei percepții fără obiect, la care bolnavul se atașează 
mai strîns fără ale critica irealitatea ; halucinația este opusă iluziei 
psihovizuale (senzație a cărei substrat există, dar a cărei percepție 
este inexactă, percepție deformată sau alterarea percepției de obiecte 
reale).  Halucinaţiile vizuale ar constitui manifestarea unei exci- 
taţii sau a unei deficit al unei părți a căilor vizuale, mergînd de la 
ochi la scoarța occipitală. Ele pot fi: halucinaţii vizuale elementare 
(fotopsii sau fotoame), prin excitația zonelor 17 și 18 (halucinații 
de culori, lumini, fulgere, stele, fluturi, forme geometrice simple, care 
se deplasează), halucinații vizuale figurate sau morfopsii (personaje, 
flori, animale, figuri, peisajii, scene animate, etc.), în general tridi- 
mensionale, ce arată punerea în activitate a regiunilor parieto-occi- 

sabilă de faza vizuală a migrenei. 


În unele cazuri, boala începe prin prodroame (exuberanţă, 
anxietate, somnolență, agitație, iritabilitate, amenoree, constipație, 
insomnie etc.), alteori brusc. 

SIMPTOME. Scotom migrenos bilateral, homonim, negativ, 
senzaţie de vibrații ale obiectelor privite, scotom scînteietor tranzi- 
toriu, sub formă de fulgere aurii în zig-zag, midriază, cefalee, hemicranii, 
tulburări de sensibilitate (anestezii, parestezii), halucinaţii auditive, 
grețuri, vărsături, tulburări vasomotorii (paloarea feței și mucoaselor, 
urmată de hiperemie), poliurie. Boala are un caracter trecător. 

ETIOLOGIE — cauzele pot fi: 

— predispozante : hereditatea, alergia, tulburări digestive, en- 
docrine, factori vasculari, factori neuro-vegetativi etc. ; 

— declanșante : oboseala, variațiile atmosferice, șocuri emotive, 
menstruație, exces alimentar. 


TRATAMENT. În cursul crizelor se prescrie cofedol, (tartrat 
de erogotamină 1 mgr.+ cofeină 100 mgr), 2 comprimate pe zi, di- 
hidroergotamină (0,5—1 mgr - în injecții), bromcriptină etc. În afara 
crizelor, ca tratament al terenului, se administrează : metilsergid 
(butanolamida acidului metil - lisergic) cu acțiune antiserotonină, 
1—3  drageuri, dimetotiazine, betablocante etc. 


Manifestările oculare ale isteriei (pitiatism) 


Isteria este o nevroză caracterizată printr-o reacție psiho- 
patologică, ce rezultă din acţiunea unui traumatism psihic asupra 
unui sistem nervos predispus constituțional și a cărei simptome 
neurologice, psihiatrice sau chiar mixte, provenite dintr-un meca- 
nism patogen specific, au o evoluţie condiționată în mare parte de 
influențe exterioare (familiale, sociale, culturale). Istericul este 
susceptibil la o sugestie voluntară sau involuntară, inducție psihică- 
contagiune mintală, influențe iatrogene ; el este dotat cu o sensi- 
bilitate ascuțită ce-i permite să sesizeze intuitiv slăbiciunea antura- 
jului și să ghicească mijloacele prin care l-ar putea influența. 

Manifestările oculare ale isteriei sînt extrem de numeroase. 
Pitiaticul are tendința de a provoca, simula sau exagera leziuni func- 
tionale sau organice ale aparatului vizual, dar conștiința lui nu par- 
ticipă voluntar la aceste tentative. 


Amauroza isterică. Se instalează cu. ocazia unei 

deauna bilaterală. Bolnavul devine subit orb ; el nu mai distinge 
ziua de noapte și se plinge de o vedere colorată, de fulgere lumi- 
noase. Contrar orbului merge cu capul plecat, evită să întoarcă capul Și 
să privească la examinatorul care-l invită să se apropie. El crede în 
tulburările sale vizuale, merge nepăsător, înconjurînd obstacolele 
sau ciocnindu-se, dar niciodată prea tare; uneori pleoapele sînt 
închise, animate de bătăi. Ochii sînt absolut normali, pupilele reac- 
ționează perfect, F.O. este normal. Uneori există anestezi> corneană 
dar cu conservarea reflexului de clipire ; reflexul de amenințare este 
adesea păstrat. Cecitatea poate fi de scurtă durată și se vindecă 
subit, sub influența unei emoții sau a unei sugestii ; uneori însă ea 
poate dura ani de zile. j n 
Cecitatea unilaterală. Mai rară, ea este uneori declanșată de un 
traumatism ocular și poate fi asociată cu o hemianestezie de aceeași 
parte. a Ale 
Ambliopia isterică. În general, bilaterală, ea este asociată adesea 
cu fotofobie, blefarospasm, lăcrimare. k i 
Strîmtarea C.V. Se observă destul de frecvent, putînd fi con- 
centrică (dar bolnavul se poate orienta perfect pe stradă) sau he- 
licoidală, accentuîndu-se pe măsură ce se progresează de la un 
meridian la altul ; ea variază în raport cu examenele efectuate. C.V. 
pentru culori este inversat, mai strîmtat pentru albastru decît 
pentru roșu. AAA : ! LA 
Se mai pot întîlni : blefarospasm, ptoză, hiperemie conjunctivală, 
spasm acomodativ, micropsii, diplopie, paralizii sau spasme ale miș- 
cărilor asociate ale ochilor, ticuri ale feței, nistagmus, deviația capului 
și ochilor, astenopie. ; ar : i 
DIAGNOSTICUL diferențial al isteriei se face cu simulația. 
TRATAMENT. Manifestările isteriei se tratează prin con- 
tra sugestie. 

Globul ocular este relativ bine protejat contra traumatismelor 
de către rebordul orbitar, format dintr-un os compact și de capaci- 
tatea sa de se înfunda sub acţiunea agenţilor contondenți, mai mult 
sau mai puțin adînc, în interiorul orbitei, datorită elasticității con- 
ținutului acesteia. | 

Partea sa anterioară și infero-externă este mai expusă deoarece 
pleoapele nu asigură decît o slabă protecţie. 

„ Eleste totuși lezat dacă agentul traumatizant este mai mic decît 
diametrul orbitei și șocul este foarte puternic sau dacă ochiul este 
lovit de un corp străin, avînd o viteză foarte mare. 

Traumatismele pot acţiona prin: deplasarea globului ocular 
producerea unui sindrom traumatical segmentului anterior sau posterior, 
ruperea ochiului, producerea unei plăgi perforante, care este adesea 
poarta de intrare a unui corp străin ; el mai poate fi lezat prin acțiunea 
arsurilor, radiațiilor sau foto-traumatismelor. i 

Traumatismele aparatului vizual, se pot grupa în următoarele 
categorii : deplasări, contuzii, plăgi, corpi străini şi arsuri. 


l. Deplasări 


Deplasările ochiului apar în urma unui traumatism violent si 
constau în luxații și smulgeri. l 


1. Luxațiile globului ocular se pot face înainte sau înapoi. 

„Luxaţia înainte se manifestă prin deplasarea ochiului în afara 
orbitei, prin fanta palpebrală, care se strînge înapoia ecuatorului 
împiedicînd revenirea sa îndărăt. 

Luxaţia înapoi survine în urma unui traumatism violent. care 
a provocat fractura masivului facial, din care cauză globul este deplasat 
îndărăt, în profunzimea orbitei sau în caz de fractură a planșeului 
orbitar, în sinusul maxilar fracturat. l 

2. Smulgerea globului ocular este tot o luxație, însoțită însă de 
rupturi musculare, aponevrotice și ale nervului optic, care pot fi 
produse de diferite accidente, ce au proiectat ochiul în afara orbitei, 
printre pleoapele rupte. 

TRATAMENTUL deplasărilor constă în repunerea globului 
ocular pe cale chirurgicală, în poziţia sa fiziologică. 


II. Contuzii 


Contuziile oculare pot fi directe (agentul contondent acţionează 
direct asupra ochiului sau anexelor), indirecte (agentul acționează 
asupra regiunilor învecinate), închise sau deschise. 


1. Contuziile închise 


Prin spasmul arterial pe care îl determină ele pot produce o ano- 
xie, care are ca rezultat apariția de tulburări metabolice tisulare. 
Corpul contondent (minge de tenis, piatră, bulgări de zăpadă, lovi- 
tură de pumn sau baston, dop de șampanie etc.), acționează prin șoc 
direct, mai adesea prin intermediul pleoapelor. Forţa care acționează 
asupra segmentului anterior al ochiului produce într-un prim timp 
o micșorare a axului antero-posterior al globului și o mărire a diame- 
trelor sale transversale. În raport cu importanța sa, reculul elementelor 
anterioare care formează diafragmul poate produce rupturi la nivelul 
inserției irisului, corpului ciliar și vitrosului. Într-un al doilea timp, 
forţa contuzivă întîmpinînd rezistența sclerei posterioare revine dinapoi 
înainte împingînd masa vitrosului și diafragmul iridocristalinian. De 
unde rezultă posibilitatea de leziuni la toate nivelele (reculul unghiului 
irido-cornean, iridodializă și hiphaemă, subluxație sau luxaţie posterioară 
de cristalin, decolare de vitros, dezinserţii retiniene, sindrom contuziv 
al polului posterior ,cu edem retinian și rupturi coroidiene). În mo- 
mentul traumatismului se produce o durere foarte vie, care se înso- 
țește de o pierdere trecătoare de vedere. În cazuri grave, durerea se 
prelungește, ia caracter nevralgic și se însoțește de grețuri și vărsă- 
turi (reflex oculo-cardiac)!, iar uneori poate chiar declanșa o stare 
sincopală. După ce durerea se calmează, bolnavul constată o scădere 
de vedere, mai mult sau mai puțin importantă, în raport cu gravi- 
tatea leziunilor produse de traumatism. 


1 Reflexul oculo-cardiac constă în încetinirea pulsului cînd se exercită o presiu- 
ne prelungită pe glob; el se explică prin relaţiile dintre nucleul bulbo-spinal și 
nucleul perechii a X-a. 

Contuzia directă a globului produce un sindrom traumatic al 
polului anterior, întovărășit concomitent și de leziuni ale membranelor 
profunde. Cercetarea leziunilor se face plan cu plan, dinainte îndărăt. 

La mivelul pleoapelor se pot observa excoriaţii sau echimoze, care 
se vindecă foarte repede. Uneori se produce un hematom voluminos, 
care închide pleoapele ; alteori se întîlnesc plăgi zdrobite sau rupturi 
tisulare, care apar în special, în cazurile în care țesuturile palpebrale 
au fost prinse între agentul traumatic și marginea orbitei. 

La nivelul conjunctive se pot observa hemoragii subconjunctivale ; 
dacă acestea sînt abundente, trebuie să ne asigurăm că ele nu maschează 
o leziune mai gravă a planurilor profunde. Ele trebuiesc diferențiate 
de hemoragiile palpebro-conjunctivale tardive (24—48 ore), survenite 
în urma unor fracturi ale bazei craniului. 

Leziumile contuzive palpebrale se însoțesc frecvent de leziuni 
oculare. 

a) Corneea, poate prezenta eroziuni epiteliale sau mici plăgi 
superficiale, datorită contactului direct cu agentul vulnerant. Ero- 
ziunea traumatică a corneei corespunde unei soluții de continuitate 
a epiteliului, care se poate pune bine în evidență după coloraţia cu 
fluoresceină. Ea este provocată de cauze foarte variate (unghii, corpi 
străini, geană, concreţiuni, sticlă de contact, etc.) și se manifestă 
subiectiv prin simptome reacționale foarte intense, care dispar după 
instilația unui anestezic  (xilină, novesine etc.) ; uneori, survin 
complicații infecțioase (ulcere cu hipopion), provocate de germenii 
aduși de traumatism sau datorită unei infecții latente a căilor lacri- 
male, de unde necesitatea verificării permiabilității acestora. O compli- 
caţie foarte rară, imprevizibilă, a eroziunilor traumatice ale corneei 
este  Reratita nevralgică vecidivantă (keratita nevralgică veziculoasă 
intermitentă, keratalgia traumatică, eroziunea distrofică recidivantă, 
etc). Ea survine după cîteva săptămîni de la traumatism, dimineața, 
la deschiderea pleoapelor, cu dureri oculare, lăcrimare, fotofobie, 
senzație de corp străin și apariția în jumătatea inferioară a corneei, 
a unei eroziuni ; epiteliul din jurul său este ușor tulbure și se lasă 
clivat cu ușurință. Cicatrizarea se face spontan, dar survin noi crize. 
Boala s-ar datora unui defect de aderență a epiteliului la membrana 
lui Bowman, declanșat de traumatism, dar a cărui patogenie este 
necunoscută. Tratamentul constă în instilații de antihistaminice, 
coliruri cu antibiotice și cicatrizante, silicon, metilceluloză, cauteri- 
zare chimică sau termică prudentă, curetaj, colir cu CINa 5% contra 
edemului, lentile moi hidrofile, keratoplastie lamelară periferică, 
administrarea de vitamine (vitamină B, acid pantotenic). Alteori se 

întîlnesc leziuni mai importante, rupturi subepiteliale pe tie e ri 
lui Bowman, care apar sub formă de cute cenușii cu pita DR ar 
sau rupturi ale membranei lui Descemet, sub formă de opacități striate, 


cu aspect de grilaj. 


Fig. 144 Fig. 145 

În cazuri mai grave, se constată o infiltraţie edematoasă, însoțită 
de cute descemetice, localizate în zona centrală și profundă a corneei, 
cu congestie perikeratică, lăcrimare, fotofobie, dureri kpaa d hopa 
tică) ; ea apare la cîteva ore de la traumatism și se tratează prin insti- 
laţii de dionină 2—4%, cortizon 2%, și căldură. 

"Uneori se produce o infiltrație hematică a corneei, care la O cu- 
loare brun-roșcat, putindu-se complica cu un glaucom secundar. 
Ca tratament se utilizează desferioxamine, keratoplastie. y 

b) C.A poate suferi de asemenea modificări, astfel, rupturile 
irido-ciliare, pot produce o hemoragie (hyphaema), care ocupă partea 
declivă a acesteia (fig. 144). Ca tratament se poate da AAA 
să bea un litru apă în 5—10 minute și după cîteva ore, glicerol 1 sr “8g 
greutate corporală, ceea ce provoacă de obicei o clarificare E 
În caz de hemoragii masive este necesară evacuarea lor, pentru a evita 
infi ia hematică a corneel. 
ati mp poate constata o inegalitate de profunzime a C.A., care se 
întilneste în subluxatțiile de cristalin ; uneori se pot observa hernii 
de vitros, sub forma unui văl, acoperit de fine puncte aurii. 

c) La nivelul irisului și unghiului irido-cornean, se 
pot constata rupturi ale marginii sfincteriene sau rupturi mai întinse, 
radiare, ce interesează irisul pe toată întinderea sa, de la igrane 
pupilară pînă la bază ; uneori se observă dezinserția rădăcinii irisului 
(iridodializă), pe o porțiune: mai mare sau mai mică (fig. 145). r A 

d) Pupilele pot prezenta de asemenea modificări, „ce po 
apărea fie datorită unei leziuni directe a irisului sau deplasării crista- 
linului, fie datorită unei modificări a T.O. ; ele se traduc prin neregu- 
laritatea conturului pupilar, prin mioză sau prin midriază. 


| 

e) Leziunile cristaliniene constau în modificări de 
poziție (luxaţii) și în modificări de transparență (cataracte). 

f) Concomitent cu leziunile polului anterior se produc șileziuni 
ale polului posterior, care urmează unor traumatisme mai 
violente ; se pot observa leziuni ale vitrosului, traduse prin hemoragii 


Fig. 146 Fig. 147 mp 


totale sau parțiale, care împiedică vizibilitatea F.O. și lasă după 
rezorbție flocoane mari și abundente, 

Retina poate prezenta leziuni variate și multiple, cu prognostic 
sever ; acestea se manifestă prin hemoragii și edem. Hemoragiile sînt 
localizate în diferite regiuni și pot surveni în toate straturile retinei, 
gravitatea lor fiind în funcţie de localizare și intensitate. Edemul se 
localizează mai ales la nivelul polului posterior. O formă particulară 
de edem este comoția retinei (sindromul lui Berlin), care apare la exa- 
menul oftalmoscopic ca o plajă de culoare alb-cenușie, ușor proemi- 
nentă, cu marginile sinuoase, adesea bine delimitate, ocupînd polul 
posterior, în centrul căreia macula contrastează printr-o culoare 
roşu-viu ; vasele sînt mai dilatate și mai sinuoase (fig. 146) ; ea ar 
fi consecința unui spasm vascular, urmat de o dilatație secundară. 
O altă leziune care apare, mai ales după traumatismele cranio-faciale 
sau după compresiuni toracice, este retinopatia traumatică a retinei 
(sindromul lui Purtscher), afecțiune bilaterală, care se manifestă 
printr-un edem retinian alb-lăptos, hemoragii și pete exudative, albi- 
cioase, numulare, cu aspect mat, izolate sau dispuse într-o plajă cu 
contururi festonate, edem papilar, îngustarea arterelor, dilatația ve- 
nelor și tulburări de vedere (fig. 147). Frecvent, se observă o gaură 
maculară (pierdere de substanță), cu marginile nete, de culoare 
roșie și scotom central (fig. 148). Uneori, mai ales la persoanele predis- 
puse, apare o decolare de retină, ca o consecință a unei rupturi sau a 
unei dezinserții a acesteia. De asemenea, se mai poate întîlni o embolie 
8răsoasă a retinei, ca urmare a trecerii în arteriole de molecule 
grăsoase, eliberate prin deschiderea canalelor lui Havers ale oaselor 

; ifestă talmoscopic prin exu- 
i te ; ea se manifestă la examenul of ic p 
re Aia: SEA, ale polului posterior și prin hemoragii (fig. 149). 


Fig. 149 Fig. 150 

scrise. Ca sechele posttraumatici ei dice 

nei ischemii în teritoriul cor 
e ra de l terior, sub forma unui pla- 
ili i a polul posterior, 

card zälbui de întindere variabilă presărat de o pigmentație foart 
fină și neregulată, situată sub vasele retiniene. Cercei ao =. 
Uneori se poate produce o smulgere a p As vera 

a . . . . 
hemoragii ce maschează locul papilei și „apere intrii i aer ţie 
ji i cului fotomotor ; ulterior, po erii 
a vederii, cu abolirea reflexul ) i > z 

zile la supravegherea T.O. și a alterațiunilor care se precizează trep 
şi al căror tratament depinde de leziunea definitivă. 

2. Contuziile deschise 


Contuziile foarte puternice ale globului ocular, pot produce o 
ruptură a membranelor externe ; sediul rupturii este independent de 
punctul de șoc și se localizează în zonele sclerale cu cea mai mică 
rezistență, înainte, în vecinătatea limbului şi la 2 mm de acesta, 
unde datorită orificiilor de pătrundere a arterelor ciliare anterioare, 
sclera are o rezistență redusă, iar îndărăt, în vecinătatea papilei. 

a) În rupturile segmentului anterior leziunea nu se produce la lo- 
cul traumatismului ci de partea opusă (ecuator de distensie). Se întîl- 
nesc mai frecvent în cadranul supero-intern ; ruptura este arciformă, 
concentrică cu limbul ; ea este adesea mascată de o hemoragie sub- 
conjunctivală ; C.A. este profundă și de obicei umplută cu sînge, ochiul 
moale, conjunctiva bulbară poate fi ruptă, alteori ea este aparent 
intactă. Uneori, prin plagă herniază irisul sau corpul ciliar. În unele 
cazuri se constată o luxație subconjunctivală a cristalinului, iar în 
altele cristalinul poate fi expulzat în afara ochiului ; s-a putut observa 
de asemenea și expulzia irisului. Din cauza hemoftalmiei, membranele 
profunde nu pot fi examinate, dar în general sînt afectate de leziuni 
grave. Vederea este, de cele mai multe ori, pierdută. 

COMPLICAȚIILE care apar sînt : infecția, oftalmia simpatică, 
atrofia ochiului. 


TRATAMENTUL constă în rezecția membranelor herniate, 
sutura îngrijită a sclerei și înlocuirea vitrosului, dacă s-a produs o 
pierdere prea mare a acestuia ; în caz de alterațiuni grave, se recurge 
la eviscerația sau enucleaţia ochiului. 

b) Rupturile segmentului posterior se manifestă prin hipotonie 
foarte accentuată, hemoftalmie, profunzime exagerată a C.A. dato- 
rită reculului diafragmului irido-cristalinian ; în formele grave se re- 
curge la enucleaţia ochiului. 

Orbita. Orbita poate suferi de asemenea leziuni ; contuziile 
acesteia se pot însoţi de hemoragii intraorbitare, care produc hematoame 
însoțite de exoftalmie. În urma unei contuzii orbitare, poate survenl 
și o fractură a pereților săi osoși, care se poate complica cu leziuni 
ale cavităților osoase învecinate, uneori și cu fractura bazei craniului. 
Fracturile orbitei sînt directe și indirecte. Fracturile indirecte se dato- 
resc unei fracturi craniene iradiate la orbită. Fracturile directe sînt 
determinate de un șoc direct ; ele interesează marginea orbitei, cu ira- 
diere posibilă la perete. Fractura peretelui inferior al orbitei poate 
produce o enoftalmie traumatică. Dacă fractura interesează un pachet 
vasculo-nervos (supra -sau infraorbitar), produce tulburări senzi- 

tive în teritoriul respectiv ; uneori, ea poate determina diplopie (le- 
ziuni neuro-musculare, hematom). Dacă interesează un sinus, poate 
apărea un epistaxis sau emfizem posttraumatic. E m f ze TA ul 
(pătrunderea de aer în țesuturi) presupune o comunicație între orbită 
și fosele nazale, prin intermediul unui sinus periorbitar ; el se manifes- 
tă printr-o tumefiere difuză, care produce la presiune o crepitație 
caracteristică. Pătrunderea de aer se poate face înaintea septului 
(emfizem palpebral), în spațiul extraperiostic, decolabil, al orbitei 
(emfizem orbitar) sau dacă septul este rupt, în ambele regiuni (emfi- 
zem palpebro-orbitar). În scop terapeutic se aplică un pansament 
compresiv. 

Nervul optic poate fi de asemenea, lezat de o contuzie 
orbitară, fiind comprimat între fragmentele canalului optic fracturat 
sau de un hematom survenit în teaca sa. Lezarea lui se manifestă prin 
cecitate, midriază, dispariţia reflexului fotomotor direct, cu păstrarea 
celui consensual, urmată ulterior de o atrofie optică. Dacă leziunea 
s-a produs după intrarea vaselor centrale ale retinei în nervul optic, 
F.O. ia un aspect ischemic, asemănător celui din embolia A.C.R. 

TRATAMENTUL CONTUZIILOR orbitare constă în expec- 
tativă, așteptînd rezorbţia hemoragiilor. In caz de fractură a pere- 
ților, indicaţiile se vor stabili în raport cu peretele fracturat. 


III. Plăgi 


1. Pleoapele sînt frecvent interesate de plăgile produse prin 
acțiunea diferiților agenți traumatici (arme de foc, instrumente tăioa- 
se sau ascuțite etc.). Plăgile palpebrale pot fi tăiate, înțepate, zdrobite 
sau rupte și se însoțesc de obicei de plăgi ale globului ocular sau ale 
orbitei. Pe acest considerent, este necesar ca în toate cazurile de 
plăgi palpebrale, să se examineze cu grijă ochiul și orbita. P/ăgile 
înțepate se vindecă de obicei foarte ușor, datorită dimensiunilor lor 
reduse. P/ăgsle tăiate sint mai grave, putînd fi verticale sau oblice 
și orizontale. Dacă secțiunea pleoapei a fost verticală sau oblică, bu- 
zele plăgii se îndepărtează sub acţiunea orbicularului (fig. 151); în 
urma cicatrizării vicioase a acesteia, poarte rezulta un colobom, care 
poate fi, datorită ocluziei incomplete a pleoapelor, cauza unei keratite 
lagoftalmice. Plăgile paralele cu deschizătura palpebrală se vindecă 
repede, datorită apropierii buzelor prin contracția orbicularului ; 
dacă plaga a produs secțiunea ridicătorului pleoapei superioare, survine 
o ptoză parțială sau totală, de unde necesitatea suturării ei imediate. 

Dacă plaga este situată înăuntrul punctului lacrimal, ea poate leza 
canaliculul sau chiar sacul; prin cicatrizarea sa se poate produce 
obstrucţia acestuia, însoțită de o lăcrimare cronică, mai accentuată 
dacă leziunea a interesat pleoapa inferioară. 

PROGNOSTICUL plăgilor palpebrale este în general bun. Ele 
se vindecă repede datorită bogatei vascularizații 
palpebrale, iar supuraţiile sînt rare. Dacă plaga 
este recentă și neinfectată, tratamentul constă din 
dezinfecția și refacerea pleoapei prin sutură, după 
ce în prealabil s-a refăcut marginea liberă cu aju- 

Fig. 151 torul unui fir intermarginal. Dacă plaga este mai 
veche, ea este de obicei infectată și refacerea sa prin sutură devine 
problematică. În aceste cazuri, după cicatrizarea plăgii, se va reface 
pleoapa pe cale chirurgicală (blefaroplastie). 

TRATAMENTUL secţiunii canaliculare constă în suturarea 
celor două extremităţi ale sale pe o sondă, pentru a evita o obstrucție 
cicatriceală. 


2. Plăgile conjunctivei însoțesc în general plăgile palpebrale sau 
pe cele ale ochiului; dacă sînt izolate, sînt fără gravitate și adesea 
nu este necesară suturarea lor. În unele cazuri, plăgile conjunctivale 
întinse, prin cicatrizare, pot produce aderențe între glob și pleoape 
(simblefaroane). 


3. Plăgile penetrante ale orbitei pot interesa conținutul acesteia 
sau se pot extinde și la pereţii osoși. Agentul traumatic poate leza 
anumite formațiuni intraorbitare, putînd da loc la tulburări funcțio- 
nale, mecanice sau infecțioase. În afară de leziunile oculare, ele pot 
produce leziuni ale nervilor sau mușchilor oculo-motori care au ca ur- 
mare apariția unui strabism paralitic cu diplopie. Leziunile vaselor 
intraorbitare pot da loc la hemoragii abundente (hematoame), care 
pot fi urmate de tulburări mecanice serioase. Uneori plăgile orbitare 
se pot infecta. Inflamaţia apare mai frecvent în caz de retenție a unui 
corp străin sau în caz de fractură osoasă, care comunică cu pielea sau ca- 
vitățile nazale. Infecția se poate limita la o infiltrație celulară a 
țesutului celulo-adipos (celulită) sau poate produce un abces sau fleg- 
mon orbitar. 


4. Plăgile ochiului pot fi neperforante și perforante. Cele neperfo- 
rante interesează straturile superficiale ale corneei ; ele pot fi liniare 
și oblice, se colorează cu fluoresceină, dar nu prezintă fenomenul lui 
Seidel ; uneori ele iau un aspect de scalp, cu marginile neregulate. 


| 
| 

TRATAMENTUL constă în restabilirea poziției normale a 
țesuturilor scalpate care vor fi menținute, printr-o sutură indirectă, 
prin intermediul unei membrane pellucida. 

Plăgile penetrante ale ochiului pot fi produse fie de agenți trauma- 
tici înțepători, tăioși etc., fie de fragmente proiectate de la o explozie 
sau de așchii metalice, desprinse din uneltele sau din obiectele la 
care se lucrează. Ele pot avea forme diferite (punctiforme, liniare 
sau neregulate) și mărime variabilă (mici sau foarte întinse, cuprinzînd 
toată corneea și extinzîndu-se și pe sclerotică). Plăgile mici se închid 
repede, prin coaptarea buzelor lor ; cele întinse rămîn întredeschise, 
uneori cu buzele deplasate iar printre ele, în majoritatea cazurilor, 
herniază membranele oculare (fig. 152). 

Perforația corneei se manifestă prin dispariţia C.A. și hipotonia 
globului, datorită scurgerii U.A., însoțită de cele mai multe ori, de 
inclavarea sau hernierea irisului, cu deformarea pupilei. Plăgile corneene 
se însoțesc de dureri vii, încețarea vede- 
rii și uneori de senzația de lichid călduț 
ce se scurge pe obraz. 

Lezarea irisului se însoțește uneori 
de hemoragii în C.A. ; adesea, leziunea 
interesează și cristaloida, ceea ce duce 
la opacifierea  cristalinului (cataractă 
traumatică). 


COMPLICA ŢII. Cele mai frecvente 
complicații sînt de natură infecțioasă. Fig. 152 
Infecția se produce fie în momentul trau- 
matismului, dacă agentul traumatic a fost infectat, fie ulterior, dacă 
plaga a rămas deschisă mult timp sau a fost complicată de o inclavare 
a membranelor endoculare sau a cristaloidei. Ea este favorizată de o con- 
Junctivită sau de o dacriocistită preexistentă. Infecția se poate manifes- 
ta printr-o uveită exogenă fie supurativă, care poate duce la o panoftal- 
mie, fie exudativă, subacută, care poate produce oftalmie simpatică, 
mai ales dacă a interesat corpul ciliar. Vindecarea leziunilor corneene 
lasă o cicatrice opacă (leucom). Dacă irisul este inclavat în această 
cicatrice (leucom aderent). poate surveni ulterior o hipertonie secundară. 

Uneori plăgile interesează sclerotica. Gravitatea lor este dată 
de lezarea organelor subjacente, Plăgile mici pot trece neobservate, 
dacă sînt mascate de o hemoragie ; dacă sînt mai mari, ele se manifestă, 
în general, prin apariția culorii negre a uveei, ieșire de vitros sub 
aspectul unui lichid viscos și prin hipotonie oculară. Plăgile sclerale, 
care interesează zona de 6—7 mm din jurul limbului, se însoțesc de 

leziuni ale corpului ciliar care pot avea consecințe grave fie hemoragii 
în C.A. (hipheama) sau în vitros (hemoftalmie, ce riscă de a intoxica 
retina cu hemoglobina eliberată), fie o infecție (ciclită fibrino-plastică 
acută sau cronică, oftalmie simpatică, ce pot duce la atrofia ochiului). 

TRATAMENT. Plăgile mici înțepate ale corneei, necompli- 
cate de inclavarea irisului, se închid spontan ; dacă din contra, sînt 
asociate cu o inclavare iriană și n-a trecut prea mult timp de la acci- 
dent, se poate încerca reducerea acestuia. Cînd reducerea nu reușește 
iar plaga este mai veche, se recurge la rezecția țesuturilor herniate, 
sutura foarte exactă a plăgii corneene, pentru a restabili etanșeita- 
tea peretelui ocular, urmată de refacerea CA, printr-o injecție de 
aer, care îndepărtează irisul de plagă suprimînd orice aderență între 
cornee și țesuturile intraoculare. Dacă buzele plăgii sînt neregulate 
sau zdrobite se va face o acoperire conjunctivală sau keratoplastie. 
După terminarea intervenţiei se instilează atropină, un colir cu anti- 
biotice și se protejează ochiul cu un pansament ocluziv steril. 

Plăgile sclerale se suturează după rezecția membranelor herniate 
şi înlocuirea vitrosului, în caz de pierderi importante. Se va institui 
de asemenea un tratament antiinfecțios intens și profilaxia antite- 
tanică. 

Dacă plăgile au produs leziuni anatomice întinse și pierderea func- 
țională a ochiului, este adesea necesară eviscerația sau enucleația 
acestuia, pentru a se evita complicațiile ulterioare. 


IV. Corpii străini oculari 


Corpii străini proiectați în ochi, după natura, mărimea sau vi- 
teza lor, se pot opri la nivelul conjunctivei sau corneei sau din con- 
tra, pot să pătrundă în interiorul globului ocular (fig. 153) sau în orbită. 


1. Corpii străini conjunctivali. Ei sînt de natură diferită și se mani- 
festă printr-o senzaţie neplăcută de înțepătură, pe care bolnavul 
o localizează de obicei sub pleoapa superioară, închiderea reflexă 
a pleoapelor, lăcrimare, mai mult sau mai puțin abundentă și prin 
fotofobie. Dacă rămîn mai mult timp, ei determină congestia con- 
junctivei, înțepături, lăcrimare, insomnie, iar datorită clipirii, pot 
produce eroziuni corneene, mai ales dacă sînt situați sub pleoapa 
superioară. 

Tratament. După răsturnarea pleoapei pe un ridicător, se poate 
vedea adesea corpul străin (particulă de cărbune, elitră de insectă etc.), 
situat într-un șanț conjunctival, la 2 mm de marginea ciliară. EI va fi 

îndepărtat cu ajutorul unui mic tampon (vată sau tifon steril) sau, în 
lipsă, cu colțul unei batiste curate. În caz de corpi străini multipli, 
după o anestezie cu cocaină, se face o irigație cu ser fiziologic. 


2. Corpii străini corneeni. Aceştia de- 
termină unul din accidentele oculare cele 
mai frecvente, putînd fi de natură variată 
(așchii metalice, particule de cărbune, frag- 
mente vegetale sau animale, peri de omizi). 
Proiecția în ochi a corpului străin se 
manifestă printr-o durere vie şi subită, 
cu senzație de nisip sub pleoape, prezența 
pe cornee a unei fine particule opace. Da- 
că este mai vechi, el se înconjoară de o 
zonă cenușie de infiltrație corneană ; cor- 
pii străini feroși, se înconjoară de o zonă maronie de secvioxid de fier. 
Vederea este jenată de fenomene reacționale (lăcrimare, fotofobie, 
dureri, blefarospasm, mioză). 

Perii de omidă pătrund în conjunctivă şi cornee pe care le pot 
traversa ajungînd în iris. În jurul fiecărui păr se formează un infil- 
trat leucocitar. Pătrunzînd în interiorul globului ei produc leziuni ale 
membranelor profunde și pot duce la pierderea ochiului (oftalmia 
nodoasă). 

Tratament. În cazurile recente, necomplicate, după cîteva insti- 
laţii de novesine 0,4%, cocaină 2—4%, xilococaină 1%, etc. se înde- 
părtează pleoapele și cu un ac special sau cu un ac de seringă, se extrage 
corpul străin, trecînd cu vîrful instrumentului îndărătul lui. Dacă corpul 
străin este înconjurat de urme de rugină, acestea se vor îndepărta 
printr-un chiuretaj prudent. În cazul cînd corpul străin este situat 
mai profund, pentru a-l degaja, se vor secţiona straturile corneei, din 
aproape în aproape, pentru a se putea face apoi ablația sa. Dacă 
corpul străin a rămas mult timp inclus în straturile corneei, el poate 
produce un mic ulcer. În acest caz, după ablația lui, se va verifica 
permeabilitatea căilor lacrimale și se va asigura dezinfecția prin 
instilaţii de antibiotice. Eventuala reacție irido-ciliară, marcată 
printr-un spasm sfincterian și congestie perikeratică, va fi combă- 
tută prin instilații de atropină. 


Fig. 153 


3. Corpii străini intraoculari. În caz de plăgi perforante ale ochiu- 
lui, trebuie să ne asigurăm dacă un fragment sau chiar corpul vulne- 
rant nu a rămas în interiorul său, pentru a se evita grave complicații, 
care ar compromite viitorul ochiului lezat. Dacă plaga pertorantă 

a fost produsă de corpi străini, proiectaţi cu mare viteză (explozie, 
fragmente din uneltele de lucru sau obiectele la care se lucrează), 
aceștia pot ajunge în interiorul ochiului. Acţiunea corpului străin 
depinde de mărimea, viteza, natura chimică, locul de pătrundere și 
sediul său. Adesea se poate observa traiectul corpului străin la ni- 
velul segmentului anterior al ochiului (plagă corneană perforantă, 
gaură iriană, cataractă traumatică de grade diferite). Dacă corpul 
străin se găsește în segmentul anterior al ochiului (C.A. iris, cristalin) 
sau în partea anterioară a vitrosului, el poate fi descoperit la un lumi- 
nat focalizat sau la biomicroscop, dacă nu este mascat de o hemoragie, 
exudat fibrinos sau opacitate cristaliniană ; cînd se găsește în mem- 
branele profunde ale ochiului (retină, coroidă, papilă), iar mediile 
oculare sînt transparente, el poate fi descoperit la examenul oftalmo- 
scopic. Uneori se observă trenee hemoragice vitreene sau focare 
hemoragice de corioretinită, în jurul corpului străin. 

O metodă foarte importantă pentru descoperirea și localizarea 
corpilor străini intraoculari o constituie examenul radiografic. EI 
poate fi însă insuficient dacă corpii străini au greutate atomică mică 
(sticlă, aluminiu, lemn etc.) sau dacă sînt formaţi din fragmente foarte 
fine (1 mm?). Pentru localizarea corpilor străini s-au propus nume- 
roase tehnici. Se pot practica radiografii simple, din față și profil 
sau se pot executa mai multe clișee, privirea fiind îndreptată în di- 
ferite direcții ; în acest ultim caz, umbra corpului străin se deplasea- 
ză în raport cu situația sa în interiorul ochiului. Una dintre tehnicile 
cele mai utilizate este metoda lui Comberg, care constă în executarea 
a două clișee, unul din faţă și altul din profil, după ce s-a plasat pe 
ochi o sticlă de contact, prevăzută cu 4 repere opace la razele X. Se 
mai utilizează actualmente aparate de detecție electromagnetică și 
aparate de reperaj ultrasonic. 

Pe lingă leziunile mecanice produse de pătrunderea și trecerea 
lor prin ochi (perforaţii, rupturi, pierderi de substanță, cata- 
ractă, hemoragii etc.), corpii străini mai pot da naștere la com- 
plicaţii infecțioase sau de natură chimică. Leziunile inflamatorii pot 
apare imediat sau tardiv, ele putînd fi supurative sau exudative. 
Inflamaţiile supurative pot duce la iridociclită sau panoftalmie ; cele 
exudative, provocate şi întreținute de corpul străin, pot avea ca ur- 
mare apariția unei oftalmii simpatice. Pătrunderea în ochi, odată 
cu corpul străin, a bacilului tetanic poate produce o complicație in- 
fecțioasă gravă (tetanosul). Corpii străini metalici intraoculari oxi- 
dabili (fer, fontă, cupru etc.), care nu au fost extrași, în contact cu 
mediile oculare, suferă după un timp oarecare, transformări chimice 

din care rezultă substanţe (oxizi metalici), ce impregnează țesuturile 
oculare, unde sînt transformate într-un produs stabil, mai întîi 
iritativ și care apoi duce la alterațiuni degenertive (metaloze). Im- 
pregnarea cu săruri de fier con- 
stituie sideroza oculară, iar cea 
cu săruri de cupru calcoza, am- 
bele, mai devreme sau mai tîr- / 
ziu, ducînd la pierderea vederii. | 
În cursul siderozei oculare, cor- 
neea ia o culoare galben-ocru, 
irisul o culoare verde-brun, pu- 
pila este în midriază, areflexică, 
vitrosul pulverulent ; cristalinul 
poate prezenta o modificare de k A , 
transparenţă (cataracta siderotică), care apare sub formă de grămezi 
rotunjite, brune, subcapsulare, la care se adaugă ulterior o iat i 
fiere galben-ruginie a lentilei (fig. 154) ; sideroza este ireversibilă. n 
cursul calcozei, apare un cerc verde al corneei, leziuni degenerative 
vasculare și de asemenea, ca și în sideroză, o opacifiere a cristalinu- 
lui (cataracta calcozică) sub formă de „floarea soarelui“, de culoare 
verde-cenușiu, localizată în straturile subcapsulare (fig. 155); în,vitros 
se observă o pulbere strălucitoare. DAIA SAL 

PROGNOSTICUL tardiv al corpilor străini oxidabili este grav, 
datorită acţiunii lor chimice. 


TRATAMENTUL constă în extragerea corpului străin. Această 
manevră este mai ușoară dacă el se găseşte în C.A. sau în cristalin. 
Dacă corpii sînt magnetici și situaţi în profunzime, ei vor fi extrași 
cu electromagnetul, după o localizare radiografică exactă ; extracția. se 
face fie prin plagă, fie printr-o incizie sclerală, în zona cea mai apro- 
piată de corpul străin. Pentru prevenirea infecției se vor administra 
antibiotice. În calcoză se fac injecții subconjunctivale cu tiosulfat 
de Na 10%, iar în sideroză se poate administra desferoxamin. 


Corpii străini intraorbitari. Plăgile penetrante ale orbitei an- 
trenează adesea după ele corpi străini. Unii dintre ei (plumb, sticlă, 
mase plastice etc.) sînt perfect toleraţi, alții (lemn, resturi vegetale 

tc.) produc, mai devreme sau mai tîrziu, leziuni inflamatorii. „Unii 

corpi străini determină fistule palpebrale înconjurate de muguri căr- 
noși, prin care se scurge un puroi albicios; prezența acestora face 
necesară extirparea traiectului și extracția corpului străin. Corpii 
străini toleraţi sînt lăsaţi pe loc, ceilalți trebuie extrași. 

V. Arsuri 


Acestea reprezintă o problemă importantă datorită gravităţii 
leziunilor pe care le produc (proces de necroză) și , de asemenea, a 
diversității agenților vulneranți. Ei interesează de obicei corneea 
și conjunctiva, dar pot leza de asemenea și pleoapele, la nivelul cărora 
determină leziuni variabile. Arsurile se pot manifesta subiectiv prin 
dureri, fotofobie, lăcrimare, scădere de vedere, blefarospasm. Con- 
junctiva reacționează variabil, după gradul arsurii și după tipul agen- 
tului vulnerant. Ea poate prezenta toată gama de leziuni, de la o 
simplă hiperemie pînă la plăci albicioase sau cenușii de necroză. Cor- 
neea poate prezenta modificări variabile de la simple leziuni epiteliale 
pînă la leziuni grave, sub formă de opacifieri întinse și profunde, de 
culoare cenușie. Sclera poate fi de asemenea interesată în acest proces. 


Arsurile pot fi de natură termică (lichide sau vapori fierbinți, 
flăcări, metale topite sau incandescente) sau chimică (acizi, baze, 
săruri). 


a) Arsurile termice produc leziuni a căror gravitate depinde de 
temperatura, starea fizică (lichidă, solidă sau gazoasă) și de durata 
de contact cu agentul vulnerant. 


În arsurile ușoare, se observă o congestie discretă, asociată cu 
leziuni corneene epiteliale, sub formă de fine dezepitelizări, însoțite 
de dureri ușoare, fotofobie, lăcrimare. 

În arsurile mai accentuate, se constată pe conjunctivă și cornee, 
mici vezicule sau pierderi de substanţă, care produc o ușoară opaci- 
fiere a acesteia din urmă, însoţite de fenomene reacționale mai intense 
și scădere de vedere. Aceste arsuri pot lăsa cicatrici corneene, mai 
mult sau mai puţin importante. 

În arsurile grave, conjunctiva, corneea și chiar sclera pot prezenta 
leziuni întinse. La nivelul conjunctivei ele apar sub formă de zone de 
necroză, de culoare alb-cenușie, iar la nivelul corneei, sub aspectul 
unei opacifieri de culoare alb-murdar ; ele pot duce, după eliminarea 


zonelor de necroză, la pierderi de substanță sau chiar la perforații 
ale ochiului. 


b) Arsurile chimice produc leziuni a căror gravitate depinde de 
natura, cantitatea, concentrația și durata de acţiune a substanţei 
caustice. Ele evoluează în 4 perioade: de fixaţie, prin coagularea pro- 
teinelor, de infiltrație cu polinucleare, de escarificație și de reparaţie 

prin intenţie secundară. Sensibilitatea corneei este diminuată sau 
chiar abolită. 

Arsurile cu acizi (clorhidric, sulfuric, azotic, cromic, acetic, lac- 
tic etc.) acționează prin coagularea albuminelor din țesuturi, pro- 
ducînd o necroză de coagulare ; în urma coagulării albuminelor, ei 
se neutralizează și datorită acestui fapt, acțiunea lor caustică se li- 
mitează la stratul de proteine precipitat în zona de contact ; leziu- 
nea este determinată de afinitatea proteinelor pentru anioni și de 
diminuarea pH-ului. A 

Avsurile cu baze sau cu substanțe alcaline acţionează prin li- 
chefierea albuminelor (necroză de lichefiere-vacuolizare). În contact 
cu țesuturile, ele nu sînt neutralizate ci difuzează mai departe în pro- 
funzime, avînd tendinţă la infiltrație și ulceraţie și în zilele urmă- 
toare. Ele ar acționa printr-un efect cationic. Mai frecvent se întîl- 
nesc arsuri după sodă caustică, amoniac, creion de anilină (chimic), 
var stins sau nestins etc. care produc leziuni grave și întinse. Varul 
nestins aderă de țesuturi și produce pe lîngă efectul caustic și unul 
termic. Apa oxigenată și nitratul de Ag, în soluții concentrate, pot 
produce de asemenea leziuni grave, în special la nivelul corneei. Pudra 
de calomel, aplicată în sacul conjunctival în scop terapeutic, con- 
comitent cu administrarea pe cale orală de iodură de potasiu, deter- 
mină o conjunctivită foarte gravă, urmată de necroză. 3 

SIMPTOMELE arsurilor chimice depind de gradul arsurii 
şi de agentul vulnerant. Imediat după accident, conjunctiva este 
palidă, de un alb-mat murdar, infiltrată adesea de mici puncte he- 
moragice. Corneea este tulbure, opalescentă, de culoare albicioasă 
mată, uneori cu un aspect porțelanos. Aceste simptome sînt însoțite 
de o anestezie corneo-conjunctivală. Bolnavul se plînge de dureri vii 
fotofobie, lăcrimare, blefarospasm și tulburări de vedere marcate. 

COMPLICAŢIILE arsurilor depind de agentul vulnerant. 
Arsurile cu baze sînt de un prognostic mult mai sever decit cele cu acizi 
sau ca arsurile termice. Arsurile grave pot produce, după cicatrizare, 
complicații oculare importante (leucoame, simblefaroane, glaucom 
secundar, atrofia globului ocular etc.). 

TRATAMENTUL arsurilor corneo-conjunctivale depinde de 
gravitatea lor. În cele de natură chimică se va face mai întîi neutra- 
lizarea și îndepărtarea causticului. Dacă substanța chimică (var, 
sodă caustică, creion chimic etc.), se găsește încă pe conjunctivă sau 
cornee, va fi îndepărtată cu un instrument sau cu un mic tampon 
uscat, steril, iar resturile rămase se vor neutraliza prin spălături sau 
instilaţii. Neutralizarea se face în cazul arsurilor cu baze cu o soluție 

acidă slabă (acid acetic diluat 0,5%, verde sulfo 2%,, acid boric 2%) 
iar în cazul arsurilor cu acizi, cu o soluție alcalină diluată (bicarbonat 
de Na 0,5%—2%,). În cazul arsurilor cu fosfor se va utiliza o soluție 
de sulfat de Cu 0,5—2%,, iar în cele cu var stins o soluție de citrat 
trisodic 3%, soluție zaharată, versenat sau etilen-diamino-tertra- 
acetat de sodiu (EDTA). Pentru neutralizarea arsurilor cu creion 
chimic, se întrebuințează instilații cu o soluție de tanin 5%, pînă la 
decolorarea țesuturilor. În arsurile cu nitrat de Ag se vor face spălă- 
turi cu clorură de Na 9%. În cazul cînd nu avem la dispoziție soluții 
neutralizante, se vor face spălături oculare abundente, cu apă sau cu 
ser fiziologic sau se va scufunda fața bolnavului de mai multe ori în 
apă, ținînd pleoapele deschise. Uneori, pentru eliminarea toxicului 
din C.A. se va recurge la o puncţie și spălare a acesteia. 

În arsurile ușoare (termice și chimice) se vor preveni infecțiile 
prin antibiotice. Pentru a calma durerile și a favoriza cicatrizarea, 
se utilizează coliruri sau pomezi cu dionină, iar contra reacției iriene 
midriatice ; ochiul va fi protejat printr-un pansament ocluziv steril. 

În arsurile grave, tratamentul este complex. El urmărește evi- 
tarea sau combaterea infecțiilor supra-adăugat e, asigurarea nutriției 
țesuturilor lezate, combaterea formării de aderențe cicatriceale. Pentru 
evitarea suprainfecției se vor face spălături abundente cu o soluție 
sterilă de ser fiziologic, prin care se va îndepărta eventuala secreție 
conjunctivală, corpii străini și va ajuta chiar la înlăturarea meca- 
nică a florei microbiene. Se vor aplica apoi instilații de coliruri, anti- 
biotice, evitîndu-se medicamentele cu acțiune caustică sau astrin- 
gentă (nitrat de Ag, sulfat de Zinc etc.), chiar în concentrații slabe. 
Pentru a favoriza nutriția țesuturilor lezate, a căror vascularizație 
este insuficientă și cu tendință la tulburări neuro-trofice, se va re- 
curge la injecții repetate de novocaină 1%, sau de vasodilatatoare 
(tolazolin, vitamină PP etc.) ; novocaina reduce durerea și împiedică 
acțiunea reflexelor neurotrofice care duc la perturbații vasomotorii ș 
vasodilatatoarele pot fi aplicate şi în instilații repetate frecvent. Nu- 
triția țesuturilor este de asemenea favorizată şi de instilațiile alter- 
nante de ser glucozat 33%, și de sînge hemolizat; se pot de asemenea 
utiliza dionina 3% în instilații, de 3—4 ori pe zi și instilații de he- 
parină (heparină 0,5 gr + sol. Ringer ad. 10 cc), pentru acţiunea sa 
antiinflamatorie, antiexudativă și fibrinolitică. Aceste medicamente 
favorizează rezorbția edemului, nutriția țesuturilor și epitelizarea 
leziunilor. Se mai asociază vitaminoterapia (A,B,C,Bu2); pentru a 
combate reacția iriană se va instila un midriatic (atropina 1%,). 

În caz de arsuri întinse, se recomandă excizia țesuturilor necro- 
zate şi înlocuirea lor cu mucoasă labială (Dening) sau se execută de- 
bridarea conjunctivei în jurul limbului, pentru a se obține o drenare 
a spaţiului subconjunctival (Pasow). IL IPA 

După 'epitelizarea corneei, pentru a obține o inhibiție a neo- 
vascularizației și a procesului inflamator post-traumatic, cît și pentru 
a preveni formarea cicatricilor, se recurge la corticosteroizi, în a- 
plicații locale. 

Pentru a se preveni și limita întinderea simblefaronului, se vor 
desface cu o baghetă de sticlă, de 2—3 ori pe zi, aderenţele dintre 
cele două mucoase, după care se va aplica un unguent cu antibiotice 
sau se pot utiliza diferite scoici plasate în sacul conjunctival. 

Dacă secreția conjunctivală este absentă, se aplică un pansament 
ocluziv steril. 


Leziuni oculare prin radiații 


Cele mai frecvent întîlnite în practica curentă sînt leziunile acti- 
nice. Acestea se observă, de obicei, la nivelul pleoapelor, conjuncti- 
veji, corneei. și retinei, constituind fototraumatismele oculare sau of- 
talmia fotoelectrică. Ele sînt produse de radiaţii ultraviolete, lumina 
solară, lămpi cu vapori de mercur, lumina unui scurt-circuit, sudura 
electrică, lumină foarte intensă reflectată de zăpadă etc. 

Leziunile oculare apar după 8—10 ore de la fototraumatism și 
se manifestă subiectiv prin dureri, senzaţie de corp străin, lăcrimare, 
fotofobie, blefarospasm şi un scotom central temporar sau persistent, 
iar obiectiv prin tumefierea și edemul pleoapelor (epidermită acti- 
nică), congestie și chemozis conjunctival, secreție, ușor edem al cor- 
neei, keratită punctată superficială, congestie maculară, fine hemo- 
ragii și exudate retiniene, uneori formațiuni pseudokistice maculare 
etc. Aceste simptome dispar de obicei spontan după 1- 3 zile. timp în 
carei. bolnavul va evita lumina. 

Ca tratament, se vor utiliza comprese reci sau băi cu o soluţie, 
de hiposulfit de Na 5%, anestezice ușoare, corticosteroizi, vitamine, 
antiseptice, analgezice. | 3 

În scop profilactic, împotriva razelor „ultraviolete, la sudură 
etc. se vor purta ochelari colorați protectori. 

-În anumite cazuri, de exemplu, la artiștii care lucrează sub pro- 
iectoare, se vor face instilaţii cu o soluție de difenil maleat de etil 


2—3%, în ulei de ricin. 

Electricitatea (atmosferică, industrială, casnică) poate determina 
accidente oculare prin două mecanisme: electrocutare, care poate 
produce. iridociclită, cataractă etc. și fototraumatismul, care poate 
provoca oftalmia fotoelectrică. 

Razele X și razele gama pot produce leziuni de diferite grade, 
datorită modificării sarcinilor electrice ; astfel, la nivelul conjunc- 
tivei, se pot observa diverse leziuni ca hiperemie și chemozis, telan- 
giectazii, obstrucţii vasculare (din care cauză conjunctiva capătă un 
aspect albicios), xerosis, retracții ; la nivelul cristalinului se produc 
opacifieri (cataracte), iar la nivelul retinei, edem, exudate și hemoragii. 

Betaterapia poate produce hiperemie, telangiectazii și keratini- 
zarea epiteliului conjunctival. 

Lumina exploziei atomice poate provoca leziuni grave: kerato- 
conjunctivite, cataracte, prin diverse mecanisme (căldură, ultravio- 
lete, neutroni, raze gama), leziuni maculare (edem, hemoragii, exu- 
date etc.). 


Leziuni oculare produse de gazele de luptă 


Utilizate în cursul războiului 1914—1918, gazele de luptă (lacri- 
mogene sufocante, vezicante etc.), au produs leziuni oculare grave 
și sechele importante. 

Gazele lacrimogene (bromura de benzil, bromacetona etc.) pro- 
duc înțepături, arsuri, chemozis, secreție lacrimală și nazală ; aceste 
efecte sînt trecătoare și dispar rapid. 

Gazele toxice sufocante  (fosgenul etc.) au o acțiune secundară, 
iritantă, asupra conjunctivei. 

Gazele toxice vezicante (tip iperită) produc o veziculație a pielei, 
arsuri ale mucoaselor, în special a conjunctivei ; între contact și apa- 
riția accidentelor există o perioadă de latență. Corneea este de obi- 
cei normală ; s-au putut constata uneori leziuni superficiale, puse în 
evidență prin fluoresceină. În dreptul fantei palpebrale se constată o 
hiperemie conjunctivală, asociată cu lăcrimare, fotofobie, blefaro- 
spasm ; după 8 ore, apar dureri la eforturi, vărsături, edem palpebral 
cu aglutinarea cililor. Fundul de sac conjunctival inferior este intens 
hiperemiat ; în dreptul fantei palpebrale se constată fîșii de culoare 
mai palidă, uneori sticloase. 

EVOLUȚIA bolii este condiționată de durata și intensitatea 
împregnării și de îngrijirile acordate. Pot surveni complicaţii cor- 
neene (ulcere și leucoame, cu insule de anestezie) ; uneori există o 

tendință la formare de pterigioane. Conjunctiva afectată de iperită 
rămîne sensibilă la orice iritație și în unele cazuri persistă o vascula- 
rizaţie anormală, cu o dilatație varicoasă, de culoare carmin, a 
vaselor epibulbare. Arsinele (lewisita etc.) au o acțiune rapidă și pot 
provoca o iridociclită intensă. 

TRATAMENTUL DE URGENȚĂ constă în spălături cu o 
soluție călduță de bicarbonat de Na 2,25%, băi oculare cu o soluţie 
hipertonică (soluţie saturată de sulfat de Na 800 gr + sirop de za- 
hăr 200 gr). 


Kerato-conjunctivite profesionale 


Orice proces industrial care provoacă praf, vapori sau gaze, poate 
produce leziuni oculare externe, contactul putînd fi aerian sau digi- 
tal ; în unele cazuri, muncitorul poate deveni alergic la substanța la 
care este expus zilnic. 

La muncitorii care lucrează într-un mediu cu pulberi minerale 
(piatră, marmură, abrazive, ciment, glaspapir etc.), pulberi meta- 
lice, din care unele pot fi toxice (plumb, alamă etc.), pulberi chimice 
(oxid de fier, sulf, ceruză, săruri de plumb, de arsenic, de argint etc.), 
pulberi vegetale (cărbune, praf de la furnale, tutun, cînepă, in, piper, 
vanilie, turbă, ipeca, ricin, emetină, podofilin etc.), pulberi ani- 
male (guano, viermi de mătase, cantaridă, scoici, solzi, peri, piei de 
animale etc.), se pot întilni leziuni oculare foarte variate. Astfel se 
pot observa modificări de culoare a pleoapelor (prin încrustații de 
diverse particule), dermatoze, pigmentații conjunctivale, diverse ti- 
puri de conjunctivite sau blefaroconjunctivite, impregnații corneene, 
keratite, obstrucția căilor lacrimale etc. 


Manifestările oculare în intoxicații 


Manifestările oculare indezirabile, de natură accidentală, ali- 
mentară, profesională sau iatrogenă sînt foarte numeroase și pot avea 
răsunet asupra tuturor țesuturilor globului ocular și a anexelor sale. 

Intoxicaţii accidentale. Simptomatologia acestora este foarte 
variată. Se întîlnesc diferite substanțe ce pot determina în afară de 
simptomatologia generală și manifestări oculare. j i 

Alcoolul etilic — poate produce nistagmus, pareza mișcărilor 
conjugate, polinevrite, oftalmoplegie internă, pareze oculo-motorii, 
stare subicterică conjunctivală. 

Alimentele preparate din unii pești sau din icrele lor — pot pro- 
duce paralizia bilaterală a acomodaţiei — botulismul . poate deter- 
mina paralizia acomodaţiei, midriază, paralizii oculo-motorii par- 
celare, congestie papilară, atrofie optică ; ceaiul și cafeaua : pot pro- 
duce spasme vasculare retiniene, iar ciupercile otrăvitoare— tulburări 
pupilare, scădere de vedere și halucinaţii vizuale ; hașișul și canabis 
indica dau scotoame centrale ; mescalina (conținută în. peyotl) pro- 
duce halucinaţii vizuale, midriază, modificări ale vederii culorilor, 
dilatația vaselor retinei ; secara cornută (ergotism) poate determina 
cataractă, iar la nivelul retinei hemoragii sau un aspect ischemic. 
Toxiinfecţiile alimentare cu salmonelă (carne, ouă de rață, cremă 
etc. — alterate) pot produce ptoză, midriază, xantopsie, dureri la 
mișcările oculare. Ingestia de alimente bogate în tiamină poate pro- 
duce pusee hipertensive, la bolnavii tratați cu inhibitori ai mono- 
amino-oxidazei (IMAO). Colibacilul și enterococul pot produce une- 
ori uveite. Toxinele vegetale-beladona (ingestia de boabe, colir cu 
atropină, carne de la animalele ce au mîncat boabe și frunze de mă- 
trăgună etc.) se manifestă prin tulburări secretorii (uscăciunea pielii 
și a mucoaselor), erupții cutanate, tulburări cardio-văsculare, ' fa- 
cies vultuos și cianozat, tulburări psihice, halucinații, delir, midriază 
bilaterală cù paralizia acomodaţiei ; cucuta poate determina amau- 
roză, paralizii oculomotorii. Tutunul și alcoolul pot cauza o 
nevrită retrobulbară cronică (ambliopia alcoolo-tabagică). Frunzele de 
cartof, ca înlocuitor de tutun, datorită conținutului în solanină, 
pot declanșa hemoragii retiniene și subconjunctivale. Veninul de scor- 
pion poate produce pareza acomodaţiei, pareze oculo-motorii ; fn- 
țţepăturile de viespe produc edeme palpebrale ; mușcăturile únor varie- 
tăți de păianjen produc edeme palpebrale întinse; veninul de șarpe, în 
raport cn specia, poate determina areflexie, hemoragii retiniene și kera- 
tită (în caz de contact direct cu toxicul). Vopselele pentru păr pot pro- 
duce dermite faciale și palpebrale. Produsele conținînd anilină sau ace- 
tat de talium pot determina nevrite optice toxice, asociate cu alopecie. 

Iptozicații chimice profesionale. În cursul exercitării profesiunii 
sale muncitorul poate fi expus la acțiunea diferiților. factori. din me- 
diul în care lucrează fie brusc, în mod accidental, fie suferind o in- 
fluență lentă și continuă, variabilă după substanța în cauză și: care 
poate acționa și asupra aparatului vizual. 

Alcoolul metilic (metanolul), în cursul fabricării și manipulării 
sale, poate fi absorbit pe cale respiratorie ; manifestările oculare va- 
riază după gravitatea intoxicației. În formele atenuate se întîlnesc 
leziuni ale nervului optic ; în formele acute se constată o interesare 

completă a nervului optic, cu cecitate, edem papilar sau papilo-reti- 
nian, cu dilataţia venelor. Evoluţia leziunilor duce la atrofie optică, 
alb-albăstruie, cu ușoară excavație, strimtarea vaselor retinei și la 
paralizii oculo-motorii. Aceleași leziuni pot surveni după o ingerare 
accidentală. 

Arsenicul, în cursul fabricării a diverse substanțe (coloranți, in- 
secticide, raticide etc.) sau a utilizării lor, poate produce conjuncti- 
vită, :pigmentaţia pleoapelor, nevrită optică axială, atrofie optică. 

Benzenul și derivații săi, în cursul fabricării sau utilizării lor ca 
solvenţi, pot determina o hemianopsie gravă, cu manifestări neuro- 
oftalmologice și oculare (hemoragii retiniene, iriene etc.). 

Derivaţii nitrați ai benzolului (mononitrobenzolul, dinitroben- 
zolul,: trinitrobenzolul,  trinitrotoluolul,  nitrobenzenul etc.), utili- 
zați în industria parfumurilor și săpunurilor, pot produce intoxicații 
pe cale cutanată, respiratorie sau digestivă. La nivelul ochiului se 
constată ʻo culoare gălbuie a conjunctivei și corneei, nevrită axială, 
hiperemie papilară, hemoragii și exudate retiniene diseminate. 

Trinitrofenelul (acidul picric) poate produce o colorație găl- 
buie a conjunctivei. 

~ Anilina (amină aromatică derivată din benzen), utilizată în fa- 
bricarea explozivilor, culorilor, cauciucului etc., poate produce 
la nivelul ochiului conjunctivită, cianoză și hemoragii subconjuncti- 
vale sau retiniene, nevrită axială, tumori, afecțiuni inflamatorii. 

„„„ Benzochinona și produșii de oxidaţie ai hidrochinonei (revelator 
fotografic) pot produce iritaţii, edem și ulcerații ale corneei. . 

Bromura de metil, utilizată în industria coloranților, farmaceu- 
tică, extinctoarelor de incendii, dezinsectizării, deratizării, poate pro- 
duce .paralizii oculo-motorii, paralizii de funcție, paralizia acomo- 
daţiei, nevrită optică, semnul lui Argyl-Robertson. 

Hidrogenul sulfurat poate da intoxicații în cursul preparării sau 
degajării sale în industrie ; cl determină kerato-conjunctivite, ero- 
ziuni punctiforme ale epiteliului cornean. 

Insecticidele organo-fosforate (Parathion, Malathion) ar produce 
nevrite retrobulbare, mioză, miopie etc. 

Manganul și oxidul de mangan, absorbite pe cale pulmonară, 
determină leziuni ale sistemului nervos central, reducerea mișcărilor 
palpebrale și oculare. 

Mercurul poate determina hidrargirism prin utilizarea lui sau a 
compușilor săi ; absorbția se face pe cale respiratorie sau digestivă 
și poate produce tremurături ale pleoapelor iar la nivelul ochiului o 

piementaţie a corneei, nevrită axială bilaterală, nistagmus, reflex 
colorat al straturilor corticale anterioare ale cristalinului. 

Oxidul de carbon (CO) poate determina o intoxicație accidentală 
(sistem defectuos de încălzire) sau profesională (oxicarbonism) ; în 
intoxicaţiile acute cu comă, se constată amauroză sau hemianopsie, 
strimtarea C.V., leziuni ale nervului optic, xantopsie sau acroma- 
topsie, pareza acomodaţiei ; în formele cronice se constată o cecitate 
tranzitorie, nevrită axială bilaterală, inegalitate pupilară, fără modi- 
ficarea reflexelor, nistagmus. 

Plumbul (saturnism) poate pătrunde în organism pe cale respi- 
ratorie, digestivă, cutanată (tetraetilul de Pb) și produce o încețoșare 
intermitentă a vederii, nevrită axială, paralizii oculo-motorii, izolate 
sau asociate. În caz de hipertensiune intracraniană se poate observa 
edem papilar, asociat cu sufuziuni hemoragice, iar în caz de hiper- 
tensiune arterială se poate constata o retinopatie hipertensivă. 

Sulfura de carbon, utilizată ca solvent în industrie, are o ac- 
țiune toxică complexă ; intoxicația se manifestă la nivelul ochiului 
printr-o nevrită axială bilaterală sau o papilită, discromatopsie, tul- 
burări vasculare la nivelul F.O. Se mai pot observa o iritație con- 
junctivală, keratită superficială, tulburări de acomodaţie, nictalopie, 
anizocorie, paralizii oculo-motorii, micropsii, nistagmus. 

Tetraclorura de carbon (solvent al grăsimilor), se manifestă în 
caz de intoxicații printr-o nevrită axială bilaterală. 

Taliumul (utilizat în fabricarea de insecticide, raticide, celule 
fotoelectrice etc.), poate produce congestia conjunctivelor, leziuni 
ale nervilor oculo-motori, nevrită optică axială acută, bilaterală. 

Tricloretilenul (dizolvant utilizat pentru degresare), poate de- 
termina intoxicații pe cale respiratorie ; intoxicația cronică se mani- 
festă printr-o acțiune neurotropă asupra trigemenului și a nervului 
optic (nevrită optică). 

Intoxicaţii medicamentoase. Extensia extraordinară a terapeu- 
ticii moderne a adus medicinei noi arme de luptă împotriva bolilor. 
Cu toate controalele severe, experimentale și clinice, utilizarea unor 
medicamente se poate însoți de accidente secundare, de gravitate 
variabilă. 

Întrebuințarea unor medicamente pe cale generală, necesită în 
prealabil un control sistematic al bolnavilor tratați. Unele dintre 
acestea pot determina manifestări patologice la nivelul aparatului 
vizual (accidente iatrogene); supradozajul sau asociaţiile medica- 
mentoase pot fi de asemenea o cauză a acestora. Mecanismul acțiunii 
toxice alunui medicament asupra aparatului vizual este adesea di- 

ficil de determinat; el poate acționa direct asupra retinei, nervului 
optic etc. sau prin intermediul circulației sangvine. Acţiunea toxică 
directă poate fi favorizată de starea particulară a bolnavului, cea 
indirectă rezultă dintr-o modificare a metabolismului general (hiper- 
glicemie, acidoză, alcaloză, anoxemie etc.) ; el poate acționa de ase- 
menea printr-o modificare a vasomotricității și a permeabilității capi- 
lare. Modificările oculare pot surveni ca o consecință secundară a 
unei hipertensiuni intracraniene. Aparatul vizual poate fi de asemenea 
locul de depozitare și acumulare netoxică a unor substanțe utilizate 
în scop terapeutic (săruri de aur, antipaludice etc.). Se va ţine cont 
de rolul terenului în care intervin o serie întreagă de particularități 
enzimatice ereditare sau dobîndite sau factori alergici, al căror rol în 
intoleranțele medicamentoase este foarte important. Medicamentele 
utilizate în prezent și susceptibile de a antrena complicaţii oculare 
sînt foarte numeroase. 


— Amfetaminele, utilizate pentru acţiunea lor stimulantă asu- 
pra sistemului nervos (amfetamina racemică, dextro-amfetamina, 
levo-amfetamina, meta-amfetamina etc.), sau pentru acțiunea lor 
anorexigenă (fentermina, clor-fentermina, fenfluramina etc.),} pot 
produce manifestări oculare fie prin acțiunea lor simpaticomimetică 
(dilataţie pupilară, pareza acomodaţiei etc.), fie printr-o stimulație 
a sistemului nervos central (creșterea frecvenței critice de fuziune, 
fenomene de rivalitate retiniană, reducerea scotomului funcțional al 
ochiului strabic, creșterea convergenței acomodative etc.), fie prin- 
tr-o acțiune neprecizată (tromboze venoase, obliterații ale A.C.R. 
etc.). 

— Amiodaronul (cordaron), utilizat în cardiologie ca antiarti- 
mic, în prevenirea tahicardiilor supraventriculare și ca antiangoros, 
poate produce depozite corneene intraepiteliate, sub formă de mici 
pete brun-gălbui, uneori refringente, dispuse în linii, sub formă de vîrtej 
(distrofie corneană în vîrtej). 

— Anestezicele pot determina diferite complicaţii: în cursul 
anesteziei generale se poate instala o hiperemie conjunctivală, cu 
desicaţia corneei, ce poate duce uneori la ulcerația acesteia ; rahia- 
nestezia, prin substanțele introduse în L.c.r (grupa cocaină-novocaină), 
se poate însoți de accidente oculare : amauroză, paralizii oculo-motorii, 
exoftalmie, lezarea trigemenului, leziuni ale simpaticului, paralizii 
faciale ; anestezia loco-regională poate produce accidente ce survin 
datorită intoleranței, care la unii bolnavi se manifestă prin simptome 
generale (frison, hipotonie, tahicardie, anxietate, tremurături etc.) ; 

în urma instilaţiilor de colire anestezice (butocaină, cocaină, bute- 
lină, tetracaină, cornecaină, keracaină, novesinz etc.) poate apărea 
o eczemă umedă sau uscată, 

— Anorexigenele, derivate din amfetamină sau efedrină (dietil- 
propion) sau din compuși cu un nucleu morfolină (fenmetrazină), 
pot produce midriază, blefarospasm, accidente vasculare venoase; 
dinitrofenolul poate produce cataracte. 

— Hipolipemiantele, ce inhibă sinteza colesterolului pot pro- 
duce diverse complicații: diazocolesterolul poate produce un sin- 
drom miotonic iar tripanarolul (Mer 29) cataractă. 

— Antibioticele nu sînt nici ele lipsite de inconveniente. Peni- 
cilina poate produce intoleranțe (urticarie, edem angioneurotic, ec- 
zeme, erupții eritemato-veziculoase, uneori stare de șoc, cu alură 
anafilactică). Utilizarea locală! poate determina conjunctivite aso- 
ciate uneori cu o eczemă a pleoapelor. Streptomicina și antibioticele 
din ‘aceeaşi grupă (kanamicină, neomicină etc.) se pot însoți în afară 
de tulburările majore (surditate, tulburări vestibulare etc.) și de tul- 
burări vizuale : nistagmus, tulburări de acomodațţie, tulburări oculo- 
motorii, modificări ale percepției colorate; cloramfenicolul ' poate 
determina o nevrită retrobulbară sau o papilită nistragmus ; tetraciclina 
poate produce miopie, fotosensibilizare, hipertensiune intracraniană; 
rifampicina poate cauza o conjuctivită exudativă ; sparsomicina poate 
determina o retinopatie ; polimixina și colistina pot cauza un sindrom 
miasteniform. 

— Anticoagulantele (heparina, dicumarinele etc.), favorizează 
apariția de hemoragii retiniene. 

— Anticonvulsivantele sînt constituite din mai multe grupe de me- 
dicamente (barbiturice, hidantoine, dione, acetiluree, succinimide), 
hidantoinele pot produce tulburări oculo-motorii, sindrom miastenic, 
iar dionele o tulburare de adaptare a conurilor. 

— Antidepresivele sau timoanalepticele se împart în două grupe : 
inhibitori ai mono-amino-oxidazei (IMAO) și antidepresive triciclice. 

I.M.A.0. produc o incompatibilitate cu numeroase substanțe 
farmaceutice și alimentare, determinînd la nivelul ochiului midriază, 
tulburări de vedere, cecitate totală, obstrucția A.C.R., mișcări ne- 
coordonate ale ochilor, nistagmus, nevrită optică, discromatopsie. 
Timoanelepticele triciclice acționează prin inhibiția noradrenalinei 
la nivelul neuronilor adrenergici ; la nivelul ochiului produce o mi- 
driază areflexică, pareza acomodaţiei, halucinații vizuale. 

— Antidiareicile (săruri de bismut, derivați halogenaţi de chi- 
noleină, anticolinergice, difenoxilat, loperamida, metoclopramida 
etc.), pot produce tulburări de motilitate oculară. 

— Antisepticele urinare (derivați din nucleul nitrofuran și acid 
nalidixic) pot produce pareze.oculo-motorii, nistagmus, diminuarea A.V. 

— Antisepticele intestinale (derivați halogenaţi de 8-hidroxi- 
chinoleină) pot produce o neuropatie mielo-optică subacută. 
Antifungicele sau fungistaticele (griseofulvina) pot produce 
halucinații vizuale și un sindrom de pseudotumoră cerebrală. 

— Antihelminticele (extract eterat de ferigă masculă, santo- 
nina, uleiul de Chenopodium etc.), produc leziuni retiniene sub as- 
pectul unei opriri a circulației arteriale, cu artere filiforme, fragmen- 
tația coloanei sanguine, edem retinian, xantopsii, tulburări de aco- 
modaţie. 

— Anticoncepționalele orale pot da accidente neuro-oftalmo- 
logice vasculare, crize migrenoase, edem papilar, tulburări ale per- 
cepției colorate, nevrită optică, paralizii oculo-motorii, tulburări cor- 
neene și cristaliniene. 

— Antipaludicele pot declanșa de asemenea accidente grave. 
Chinina (în tentativa de sinucidere sau avort), poate produce o in- 
toxicație, care se manifestă prin tulburări digestive (grețuri, vărsă- 
turi, gastralgii), bubuituri în urechi, surditate, agitaţie, delir, con- 
tracturi tonice sau clonice, exagerarea reflexelor, tulburări de ritm 
cardiac, cefalee ; semnele oculare sînt dominate de apariția unei ceci- 
tăți brutale, bilaterale, la 1—12 ore de la ingestie. La examenul cli- 
nic, se constată o midriază maximă, cu hipo- sau areflexie pupilară, 
atrofie iriană, ștergerea marginilor papilei optice, arterele retiniene 
foarte strimtate, creșterea tensiunii în A.C.R., la nivelul polului 
posterior al ochiului se observă un aspect roșu ca cireașa al maculei 
pe o retină albicioasă, edematoasă. După cîteva zile, cecitatea regre- 
sează progresiv ; apare mai întîi vederea centrală iar C.V. se mărește, 
răminînd totuși o strîmtare accentuală a acestuia. Adaptarea este 
perturbată ; vederea culorilor este afectată, în special pentru roșu 
și verde ; vasele retiniene, deși se lărgesc, rămîn mai strîmtate ca nor- 
mal. Pe E.R.G. se constată dispariția undei b. Modificările s-ar da- 
tora unor leziuni neuronale și vasculare concomitente. Ca tratament 
se vor utiliza, pentru manifestările oculare, vasodilatatorii în doze 
mari, pe cale locală și generală. 

Optochinul (clorhidrat), acidul salicilic, salicilatul de sodiu pot 
produce manifestări oculare asemănătoare. Antipaludicele de sin- 
teză pot de asemenea determina accidente oculare. Atebrina și echi- 


272 OFTALMOLOGIE PRACTICĂ 


valenţii săi (nepacrin, quinacrin etc.) pot produce leziuni toxice și 
alergice, cutanate, nervoase, hematologice, hepatice, oculare (eczemă 
periorbitară, însoţită sau nu de conjunctivită, edem al straturilor su- 
perficiale ale corneei, cu vederea de halouri colorate în jurul luminii). 
Cloroquinul și derivații săi (nivaquine, camoquine, rizochin, aralene, 
plaquenil etc.) pot produce complicații de ordin general (tulburări 
gastrointestinale, cefalee, nervozitate, leziuni hepatice, leucopenie, 
etc.), cutanate (acromotrichie, reacții maculo-papuloase, dermatite 
lichenoide) și oculare (tulburări de acomodație, keratopatii, retino- 
patii). Leziunile corneene (tezaurismoză epitelială) se manifestă mai 
întîi sub formă de opacifieri formate din puncte fine, albe sau găl- 
bui, a căror condensare progresivă antrenează formarea de linii, stri- 
uri, tirbușoane, arcuri, striate la unirea treimii mijlocii cu treimea 
inferioară a corneei; în cele din urmă ele formează opacităţi sub forme 
de pete Nervii stromei corneene sînt îngroșați, corneea este hipoeste- 
zică. Keratopatii asemănătoare se observă și după tiosemicarbazonă. 
Retinopatia apare tardiv (3—4 ani de tratament), printr-o scădere 
progresivă a vederii, însoțită de hemeralopie, strimtarea C.V, sco- 
tom central; în regiunea maculară se observă o migrare pigmentară 
cu aspect granitat roșiatic și cîteodată dispariția reflexului foveolar ; 
uneori un edem perimacular întovărășește sau precede alterațiile 
pigmentare ; acestea din urmă se accentuează în cursul evoluţiei, dînd 
aspectul unei zone centrale foarte pigmentate, înconjurată de o zonă 
mai clară în halo, apoi de un cerc de pigment. Angiografia fluores- 
ceinică arată alterații ale epiteliului pigmentar perifoveolar. Uneori 
macula ia aspect de pseudogaură și se constată o strîmtare arterială 
și arteriolară accentuată. În cazurile evoluate, leziunile devin ase- 
mănătoare celor din retinopatia pigmentară ; la nivelul papilei se 
observă un aspect de atrofie optică, care se însoțește de o tulburare a 
vederii culorilor (tritanopie), tulburare de adaptare și o diminuare a 
frecvenţei critice de fuziune ; ERG permite o depistare precoce a reti- 
nopatiei (unda b este atinsă precoce și diminuă progresiv în amplitudine) 
În cursul tratamentului cu antipaludice s-au descris și alte tulburări : 
neuro-miopatii, paralizia bilaterală a musculaturii extrinseci, edem 
papilar pur, hipertrofia epiteliului pigmentar al irisului. Administra- 
rea de piridoxină ar constitui un factor de protecție. 

— Antiparkinsonienele (L-dopa) pot antrena mioză, haluci- 
nații vizuale, creșterea T.O. 

— Arsenicalele pentavalente, pot produce tulburări vizuale 
(nervită optică, ce duce la atrofie, conjunctivite, tulburări de aco- 
modaţie, leziuni corneene etc.). 

— Barbituricele — intoxicația acută produce amauroză, cea 
cronică paralizii oculo-motorii, nistagmus, tulburări ale sincineziei 
acomodare — convergență; pentobarbitalul, utilizat ca anestezic, pro- 
duce o scădere a T.O. 


—  Busulfanul (antimitotic) poate produce opacități cristaliniene. 


— Butyrophenolul, utilizat în tratamentul schizofreniei, poate 
de asemenea declanșa opacități cristaliniene. 


— Cardiotonicele (heterozizii cardiotonici derivați din digi- 
tală sau strofantină), în afară de tulburările generale, (vărsături, 
diaree, amețeli, bubuituri în urechi, surditate, stare de beţie cu halu- 
cinaţii, sindrom miasteniform, bradicardie), pot produce perturbații 
ale vederii (cromatopsie, cloropsie, xantopsie, cianopsie, halucinații 
vizuale, deficite vizuale, scotom scînteietor), midriază și o inhibiție 
a secreției de U.A. 


— Cardio-vascularele hipotensive  (salidiuretice, alcaloizi din 
rauwolfia, dihidralazină, alfa-metil dopa, clonidină, simpatoplegice 
betalitice etc), pot produce. modificări variabile la nivelul ochiului. 

— D. L. penicilamina (chelator) poate produce nevrită optică 
axială, uneori papilită și miopie ; leziunea nervului optic ar rezulta 
dintr-o tulburare de metabolism al piridoxinei. Alte toxice, care pot 
determina aceleași fenomene, sînt I.N.H., clorhidratul de phenipra- 
zine (J. B. 516 Catron). 


— Cloralul hidrat, în intoxicația acută, determină mioză, ha- 
lucinații liliputane, iar cea cronică (cloralism), tulburări de acomo- 
dație, ambliopie sau amauroză. 

Unele substanțe pot determina modificări de colorație ale țesu- 
turilor oculare. Colorația neagră a ochilor a fost semnalată în trata- 
mentul leprei, efectuat cu anumite substanţe telurice. În cursul trata- 
mentului cu săruri de aur se poate excepţional observa la nivelul 
corneei fie cristale pe membrana lui Bowman, cu sediul mai ales cen- 
tral, fie un fin depozit pulverulent în plin parenchim și pe membrana 
lui Descemet, cu sediul mai ales periferic, cu nuanță purpurie (criseoză). 
Adrenalina (epinefrina), în instilații prelungite, poate produce o colo- 
rație neagră a corneei, iar la afak un edem chistoid al maculei și hemo- 
ragii retiniene. Sărurile de argint, întrebuințate îndelungat, dau o colora- 
ție gri-albăstruie conjunctivelor, iar la nivelul membranei lui Des- 
cemet se poate constata o impregnare inelară (argiroză). De asemenea, 
anumite medicamente pot să determine o vedere colorată (cromatopsie 
medicamentoasă) ; astfel, vederea gălbuie se datorește fenacetinei, 
santoninei, acriquinei, acidului cromic, streptomicinei, salicilatului 

de sodiu, acidului picric, mușcăturii de șarpe ; vederea roșie — sola- 
naceelor și tutunului; vederea verde — digitalei și barbituricelor, 
iar vederea violetă— dozelor mari de chininacrină. 


— Corticoterapia generală poate produce accidente digestive 
(ulcerații, hemoragii grave, perforaţii), tulburări psihice cu tendință 
la sinucidere, tulburări neurologice (miopatie, hipertensiune intracra- 
niană, accidente de hipokaliemie), accidente metabolice (fuga potasiu- 
lui, adipozitate cușingoidă, diabet steroid, amiotrofie, osteoporoză), 
accidente de frenaţie hipofizară, accidente oculare. Acestea din urmă 
constau în pierderea troficităţii epiteliului cornean, diminuarea sensi- 
bilității corneene, care pot duce la perforaţie, cataractă (subcapsulară 
posterioară centrală), edem papilar, glaucom, nevrită optică cu papili- 
tă, embolii ale A.C.R., retinopatie cu microanevrisme, exoftalmie de 
tip basedowian, paralizii oculo-motorii, activarea proceselor infec- 
țioase virale, fungice sau tuberculoase, modificări de refracție. 

— Disulfiranul poate produce nevrită optică axială în cursul 
curelor de desintoxicaţie etilică, cu apariţie relativ tardivă (10—12 
luni de tratament). 

— Diureticele pot acționa în 4 puncte ale nefronului: diure- 
ticele osmotice produc o diminuare a presiunii intraoculare ; inhibi- 
torii anhidrazei carbonice produc aceleași tulburări oculare ca și cele- 
lalte sulfamide ; tiazidele pot cauza o miopie acută, furosemidul (La- 
silix) și acidul etacrinic (Edecrine) pot determina nistagmus ; diure- 
ticele, fără eliminare de potasiu, reduc debitul formării U.A. şi pot 
produce'o miopie trecătoare. 

— Emetina poate determina fenomene iritative (lăcrimare, 
hiperemie conjunctivală etc.) și fenomene senzorio-vizuale : amau- 
roză tranzitorie, midriază, abolirea reflexului  fotomotor, pareza 
acomodaţiei, strimtarea temporală a C.V. cu scotom central. 


— Etambutolul (bacteriostatic) poate produce discromatopsie, 
nevrite retrobulbare, papilite, atrofii optice, retinopatie maculară. 

— Fenilbutazona poate determina agranulocitoză. 

— Halucinogenele (substanțe ce produc percepții fără obiect 
la persoane normale), sînt unele derivate de indol, cu acțiune adrener- 
gică (acidul D. lisergic, psilocibinul, psilocinul etc.), mescalina, digi- 
talina, substanțe anticolinergice (atropina, scopolamina, homatropi- 
na etc.). Acidul D. lisergic (L.S.D), provoacă apariția de potențiale 
spontane la nivelul retinei, creșterea răspunsului cortical la stimuli 
sinestezii, halucinaţii vizuale, nevrită optică, anizocorie, dilatații 
pupilare, hippus, maculopatii ; marijuana, hașișul, tetra-hidrocarbi- 

nolul etc. produc tulburări de acomodaţie, midriază, fotofobie, vaso- 
dilatație pericorneană, blefarospasm, hipotonie oculară, iboga pro- 
duce diplopii trecătoare 

— Imunosupresoarele, care se utilizează pentru a diminua 
reacțiile de apărare imunitară a organismului, se pot însoţi uneori, 
după o administrare îndelungată, de uveită, alterații corioretiniene, 
opacităţii cristaliniene, zonă. oftalmică, diplopie, paralizii oculomoto- 
rii, paralizii faciale. 

— Serul antilimfocitar poate produce o eorioretinită centrală, 
edem periorbitar etc. 

Indomecacinul (antireumatic) poate produce leziuni ale epiteliului 
pigmentar. 

— Iodul și iodurile dau loc la tulburări oculare ușoare: lăcră- 
mare, hiperemie conjunctivală, edem palpebral; administrarea paren- 
terală sau intravenoasă a acestor preparate se poate însoţi uneori 
de o alterare a epiteliului pigmentar al retinei. 

— Hidrazida acidului izonicotinic poate produce tulburări ocula- 
ret paralizii oculo-motorii, nevrită optică, nistagmus, tulburări pupilare. 

— Neurolepticele tranchilizante, medicamente care frînează ac- 
tivitatea cerebrală (phenothiazine, piperydil, clorophenotiazina, thi- 
oridazina sau melleril, clorpromazina și levopromazina, majeptilul, 
tomentilul, haloperidolul etc.) pot da pareza acomodaţiei, leziuni 
retiniene de tip retinopatie piementară, tulburări oculogire, hetero- 
forie, opacități corneene, și cristaliniene. 

— Alcaloizii din rauwolfia și derivații lor acționează diminuînd 
noradrenalina necesară neurotransrisiei la nivel central și periferic $ 
această depleţie a neuronului blochează transmisia influxului post- 
ganglionar a organului efector, cu abolirea răspunsului la stimuli 
pre-și post-ganglionari. Pe plan oftalmologic se poate observa mioză, 
hiperemie conjunctivală, lăcrimare, crize oculogire, diminuarea frec- 
venţei critice de fuziune. 

— Butirofenona — haloperidolul poate produce simptome extra- 
piramidale cu crize oculogire ; trifluperidolul are o acţiune anticoliner- 
gică, susceptibilă de a acționa la nivelul pupilei. 

Tranchilizantele minore, clordiapoxid (Librium) poate produce 
o ușoară perturbare a vederii binoculare, deficit acomodativ; 
diazepamul (Valium) determină o tulburare a vederii, o încetinire 
a mișcărilor oculare, o diminuare a reflexelor de clipire; meproba- 
matul cauzează o decompensație a heteroforiilor, diminuarea frec- 
venței critice de fuziune, o strîmtare concentrică a C.V. tulburări 
pupilare, diminuarea reflexului cornean, diplopie. 

— Derivați nitrați ai fenolului sau  naftolului  (dinitrofenolul) 
pot produce cataracte bilaterale. d ITAA 

— Opiaceele, în caz de intoxicație acută, pot produce mioză iar 
în caz de toxicomanie, halucinații. Ai PN 

— Dextromoramidul (palfium) poate provoca ambliopie, ha- 
lucinaţii vizuale. 

Perhexilina (maleat), utilizat în insuficiențele coronariene, poate 
determina o neuropatie optică bilaterală. 


Phenylephrine (neosinefrine) utilizată în colir poate determina 
o hipertensiune arterială acută sistemică, conjunctivită alergică, 
edem cornean iatrogen, în special, în caz de leziuni ale epiteliului. 

Serurile și vaccinurile pot produce leziuni ale nervilor oculo- 
motori, corioretinite, keratite flictenulare, nevrite, episclerite, peri- 
flebite. 


Sulfamidele pot determina hemoragii ale segmentului anterior, 
nevrită optică, miopie acută tranzitorie, edem al polului posterior, 
exoforie, sindromul lui Stevens — Johnson sau a lui Lyell. Ele sînt 
incompatibile cu purgativele saline, uroformin, săruri de Au, Bi, As, 
antimoniu, anestezice locale tip novocaină. — — A 

Vasodilatatoarele (acetilcolina, acidul nicotinic, nitritul de amil, 
etc.) pot determina hemoragii retiniene periarteriale, în scântei. 

Vitamina A în doze mari, poate produce hipertensiune intra- 
craniană, cu edem al papilei, diplopie, hipotonie oculară, căderea trecă- 
toare a părului, acțiune teratogenică, exoftalmie. Ma 

Vitamina D poate antrena o acumulare calcică în cornee (distro- 
fie în bandeletă), calcificări conjunctivale şi sclerale. 

Principii de optică geometrică și fiziologică 


Deviaţiile pe care mediile transparente și refringente ale ochiu- 
lui le imprimă razelor luminoase care le traversează, precum și ra- 
portul dintre retină și imaginile pe care acestea le formează în inte- 
riorul globului, constituie refracția oculară. 

Pentru a putea înțelege mai ușor modificările de direcție pe care 
le suferă razele luminoase refractate sînt necesare cîteva noțiuni de 
optică geometrică. 

Lumina se propagă prin unde sferice ; razele de curbură ale aces: 
tor unde constituie direcțiile de propagare. Direcţia dreaptă, după 
care se propagă într-un anumit mediu- transparent un element in- 
finit de mic al undei, perpendicular pe unda însăși, constituie o rază 
luminoasă ; un ansamblu de raze constituie un fascicol, care raportat 
la sursa luminoasă poate fi format din raze paralèle, convergente 
sau divergente (fig. 156). 


Viteza de propagare a luminii în vid este! aceeaşi pentru, toate 
culorile spectrului (300.000 km/sec.), variind însă în funcție de na- 
tura mediilor traversate, ceea ce permite de a defini noțiunea de 
indice. 

Indicele relativ al unui mediu în raport cu altul este raportul 
invers al vitezelor de propagare ; de exemplu, viteza luminii în apă 
este de 225.000 km/sec, în sticlă 200.000 km/sec ; indicele apei în ra- 
port cu sticla este 200.000/225.000 = 8/9. 

Indicele absolut al unui mediu este indicele luat în raport cu 
aerul ; astfel, apa are indicele 1,33, sticla 1,50 etc. Viteza de propa- 
gare în alte corpuri decît aerul este în funcție de densitatea mediului 
și de culoarea luată în consideraţie. 

La trecerea lor prin spațiu, razele luminoase întîlnesc diferite 
corpuri, din care însă ne interesează numai două categorii : 

a) corpuri care nu lasă să treacă lumina, pe care o resping, dînd 
naștere fenomenelor de reflexie. Prin reflexie se înțelege o schimbare 
bruscă a direcției de propagare a unei raze luminoase și reîntoarcerea 

sa în mediul din care provine, atunci cînd întîlnește un obiect cu o 
suprafață perfect lucioasă —suprafață oglinditoare— fig. 157. Feno- 
menele de reflexie sînt conduse de următoarele legi : 

— raza incidentă și raza reflectată rămîn în același plan į 

— unghiul de incidență este egal cu unghiul de reflexie ; 

— dacă raza incidentă este perpendiculară pe suprafața de re- 
flexie, ea se reîntoarce pe același traiect ; 


? 


S 

Propagarea rectilinie a luminii 

i T ; 
Paralele Corivergente Divergente 


Diferite fascicole de raze 
Fig. 156 Fig. 157 


b) corpuri care lasă să treacă lumina, dar o deviază (corpuri 
transparente), dînd naştere fenomenelor de refracție. Prin refracție 
se înțelege o schimbare bruscă a direcției razei luminoase după tra- 
versarea suprafeței de separație a două medii transparente, de den- 
sitate diferită (fig. 158). Fenomenele de refracție au loc după urmă- 
toarele legi: 

— raza refractată rămîne în planul incidentei, plan definit prin 
raza incidentă și perpendicular la mediul refractant ; 

— deviația razei refractate depinde de unghiul de incidență şi 
de densitatea mediilor ; 

— raza perpendiculară pe planul refractant nu este deviată. 

Un ansamblu de mai multe corpuri care modifică propagarea 
rectilinie a luminii, se numește sistem optic ; dacă acestea au ace- 
lași ax principal, ele constituie un sistem optic centrat. 


Suprafața de separație a două medii cu indice diferit, de refrac- 
ție, se numește dioptru , această suprafață poate fi plană (dioptru 


plan), sferică (dioptru. sferic) sau cilindrică (dioptru. cilindric). 

Fig. 158 Fig. 160 


Puterea de refringență a unui dioptru variază direct proporțio- 
nal cu diferența dintre indicele de refracție a celor două medii și 
invers proporțional cu raza de curbură a suprafeței de separare. 

Mersul razelor luminoase este considerat în optică de la stînga 
la dreapta. Un principiu esenţial este principiul reîntoarcerii inverse 
a razelor. Orice constrictie geometrică (dacă este corectă) constituie 
un sistem optic relativ, în care mersul razelor într-un anumit sens 
reprezintă și mersul razelor în sens opus. Toate figurile de optică 
geometrică sînt reversibile. Aceste principii nu se aplică însă decît 
la părțile reale ale traiectului. Se numește punct — obiect real, sursa 
punctiformă de lumină care trimite un fascicol de raze divergente că- 
tre un sistem optic, iar punct-imagine un al 2-lea punct, format prin 
întîlnirea razelor care ies din sistemul optic (fig. 159). Imaginea este 
reală cînd este formată din întîlnirea reală a razelor luminoase, pu- 
tînd fi proiectată pe un ecran; dacă însă razele, ieșind din sistemul 
optic, se îndepărtează de axul optic, ele nu pot constitui o imagine 
reală ; cînd se prelungesc aceste raze îndărăt, ele se vor reuni înapoia 
punctului obiect-real, pentru a forma o imagine numită virtuală, 
punct-imagine virtual (pentru că nu se poate proiecta pe un ecran) 
(fig. 160). 

Prisma este un mediu transparent, delimitat de fețe plane, care 
fac între ele un unghi diedru ; intersecţia celor două fețe constituie 

vîrful prismei. Prisma este delimitată de o bază, care nu are rol op- 
tic; dacă se trimite un fascicol de raze luminoase incolore (lumina 
compusă) pe fața unei prisme, se constată că la ieșirea din prismă el 


Fig. 161 Fig. 162 | 
se descompune în diferitele sale culori componente (fenomen de dis- | 
persiune) şi în același timp este deviat către baza prismei (efect pris- 
matic). Această deviaţie este în funcție de unghiul de incidenţă al | 
razei luminoase, de indicele de refracție și de unghiul prismei (fig. 
161). Orice obiect privit printr-o prismă este văzut deviat către vir- 
ful acesteia, — efect prismatic (fig. 162). Efectul prismatic se mă- 
soară în dioptrii prismatice ; o dioptrie prismatică corespunde unei 
sticle prismatice ce imprimă o deviație aparentă de 1 cm. unui obiect 
situat la 1 m distanță. 

Lentilele — sînt medii transparente, delimitate de una sau două 
suprafeţe curbe ; ele constituie un sistem optic centrat, format din 
asociația mai multor dioptri. 

Lentilele pot fi sferice (segmente de sferă, simetrice în raport cu 
un ax) sau cilindrice (segmente de cilindru, paralele cu axul acestuia), 
simetrice în raport cu un plan trecînd prin una din secțiunile prin- 
cipale (fig. 163—164). Lentilele sferice pot fi convergente sau diver- 
gente (fig. 165). 

Lentilele convergente pot fi comparate cu două prisme cu ba- 
zele lipite şi orientate către centru, care deviind razele luminoase 
către bază, vor avea un efect convergent, așa fel că razele paralele 


Lentilă Lentilă 7 
convergentă divergentă 
Fig. 165 
[A 
B 00'- Ax optic C-Centrul optic 
Fig. 164 Fig. 166 


venite de la infinit, după trecerea lor prin lentile, se vor aduna 
într-un punct numit focar. 
„„„ Lentilele divergente se pot compara cu două prisme cu vîrfurile 
lipite, şi orientate către centru care vor devia razele ce le străbat 
către baza lor, așa fel că un fascicol de raze paralele, după trecerea 
prin lentile, vor forma un fascicol de raze divergente, care prelungite 
glai N aR. A A 
indărăt, se unesc într-un punct ce constituie un focar virtual (Fig. 165). 
$ Acțiunea lentilelor poate fi definită prin următoarele elemente 
(fig. 166): 
— raza de curbură (raza suprafeței curbe a lentilei) ; 
„__— Centrul optic (punctul prin care razele traversează lentila 
fără a fi deviate) ; 
„— axul optic sau axul principal (linia care trece prin centru 
optic și prin centrul de curbură) 


d 
2 

— axele secundare (linii ce trec prin centrul optic și se înde- 
părtează angular de axul principal) 


R Pi 
DE aa 
| tii e n et ai f. “, 

| To 

Fig. 167 Fig. 168 


— focarul principal (locul unde se adună razele paralele venite 
de la infinit, datorită faptului că refracția primului mediu este egală 
cu a celui de al 3-lea ; distanța focală anterioară este identică cu cea 
posterioară (F, = F = F). Dacă grosimea lentilei (distanța dintre 
primul şi al 2-lea dioptru) este considerată neglijabilă, construcția 
imaginii optice este foarte simplă. | vit 4 

Orice rază paralelă cu axul principal este deviată și după re- 
fracția sa trece sau pare să treacă prin focarul-imagine, indiferent de 
tipul lentilei, convergentă sau divergentă ; intersecția acestei raze, 
cu 0 rază secundară, determină 'punctul-imagine. Pentru constituirea 
imaginii optice a unei lentile convergente, ne imaginăm un obiect 
situat. într-un plan perpendicular axului, de. exemplu o săgeată ; de 
la punctul extrem al obiectului se trag două raze, una trecînd prin 
centrul optic al lentilei și care deci nu va fi deviată (axul secundar), 
alta paralelă axului optic care, după refracția sa, va trece prin focarul 
posterior al lentilei și se va întîlni cu prima (fig. 167); intersecția 
acestor raze va constitui conjugata punctului obiect considerat. Două 
puncte se numesc conjugate cînd unul din ele este imaginea celui- 
lalt. Prin același procedeu se va putea stabili conjugata șia celorlalte 
puncte-obiect și construi imaginea. Se poate de asemenea forma ima- 
ginea obiectului ducînd o perpendiculară de la intersecția celor două 
raze pe axul principal al lentilei ; se determină astfel poziția și mări- 
mea imaginii. Imaginea va fi cu atît mai mică, cu cit obiectul este 
mai departe de lentilă ; ea va fi egală cu obiectul, dacă acesta se gă- 
sește la dublul distanței focale; dacă se găsește în focar imaginea 
va fi infinit mai mare, dar neclară, pentru că este formată din cer- 
curi de difuziune în loc de puncte. În toate aceste cazuri imaginea 
este reală și răsturnată. Dacă obiectul se găsește între focar și lentilă, 
imaginea va fi negativă, mărită și dreaptă. Această situaţie se con- 
stată la lentilele măritoare: ochiul priveşte prin lentilă razele diver- 
gente care provin de la punctul-obiect şi proiectează, la punctul lor 

de întîlnire, punctul imagine. Pe noi ne interesează însă numai cazul 
cînd obiectul este situat departe, înaintea lentilei. 

La lentilele divergente (notate cu semnul —) imaginea este în- 
totdeauna negativă și mai mică ca obiectul. Pentru constituirea ima- 
ginii, ca și în cazul lentilelor convergente, se duc două raze, una care 
trece prin centrul optic, alta paralelă cu axul principal, care după 
ce va îi refractată se va îndepărta de el; locul unde prelungirea în- 
dărăt a acesteia întîlnește raza trecînd prin centrul optic, formează 
punctul B', de la care se duce o perpendiculară care întîlnind axul 

rincipal va forma punctul A’ (fig. 168). Imaginea dată de o lentilă 
divergentă este virtuală, dreaptă și mai mică decît obiectul. 

După forma lor, lentilele sferice pot fi biconvexe (ambele fețe 
sînt sferic-convexe), biconcave (ambele fețe sînt sferice concave), plan- 
convexe (o față este sferică convexă, cealaltă plană), plan-concavă 
(o față este sferică concavă, cealaltă plană), menisc-convex sau con- 
cav (suprafața anterioară este sferică convexă cea posterioară sfe- 
rica concavă; puterea de refringență a lentilei este dată de diferența 
dintre valoarea de curbură a celor două fețe (fig. 163). 

Lentilele convexe au centrul mai gros și marginile mai subţiri 
și măresc aparent obiectele ; mișcate înaintea ochiului (mișcare para- 
lactică) imprimă obiectului observat o aparentă mișcare în sens opus, 
datorită acțiunii prismatice a lentilelor descentrate (fig. 163). 

Lentilele divergente au marginile mai groase ca centrul şi micşo- 
rează imaginea obiectelor; mișcate înaintea ochiului, imprimă obi- 
ectului observat o aparentă mișcare în același sens. Se verifică ast- 
fel cazul invers al lentilelor convergente (fig. 163). 

Lentilele cilindrice, care fac parte dintr-o suprafață cilindrică 
convexă sau concavă, au puterea de refracție numai în planul per- 
pendicular pe axul cilindrului din care fac parte; razele care cad paralel 
cu planul axului cilindrului nu suferă nici o deviaţie (fig. 169). Lentilele 
cilindrice pot fi: bi-cilindrice (ambele fețe sînt cilindrice), plan-cilindrice 
(o față cilindrică, cealaltă plană), sfero-cilindrice (o față sferică, cea- 
laltă cilindrică), sfero-torice (o față sferică, cealaltă, torică). Tora este 
suprafața formată de un arc de cerc ce se rotește în jurul unui ax, 
care nu trece prin centrul cercului din care face parte (fig. 170). 

Distanţa dintre centrul optic al lentilei și focar se numește dis- 
tanță focală. Această distanță măsoară forța lentilei și în raport cu 
ea, se definește dioptria (D), unitatea de măsură a puterii de refrac- 
ție a lentilei. Dioptria este inversul raportat la metru al distanţei focale 
a unei lentile ; între valoarea dioptrică a unei lentile și distanța sa 
focală există un raport invers proporțional D = 1/f și £ = 1/D. Dacă 

PA 


distanţa focală este de un metru, forța lentilei va fi o dioptrie, deci 
dioptria este puterea de refracție a unei lentile cu distanța focală de 


un metru ; dacă ea este de 0,5 m, valoarea sa va fi 1/0,5 adică de 2D; 
dacă este de 0,25 m, valoarea va fi 1/0,25=4 D. 


Ax 
| 


A Fr 


Deviatia. razelor în. lentila 
plan .cilindrica 
Fig. 169 Fig. 170 


Determinarea valorii dioptrice a unei lentile se face cu diferite 
aparate; cilindro-sferometre, fronto-focometre. Fronto-focometrul 
permite o determinare foarte ușoară și exactă. Dacă lentila este sfe- 
rică testul din aparat, după punerea la punct, este văzut net pe toată 
circumferința sa și se poate citi valoarea lentilei pe cadranul luminos 
lateral. Dacă lentila este torică se va executa o punere la punct succesiv 
pe fiecare din focalele lentilei și se vor nota valorile în două în meri- 
diane perpendiculare. Diferenţa algebrică dintre cele două valori consti- 
tuie valoarea cilindrului iar axul se poate afla făcînd că coincidă linia 
reticulului, prevăzut cu o cruce, cu focala cea mai refringentă. Deter- 
minarea se mai poate face cu oarecare aproximație și prin neutrali- 
zarea lentilei de valoare necunoscută cu o lentilă de sens contrar, a 
cărei valoare dioptrică este însă cunoscută. 

Lentilele prezintă următoarele defecte : 

— aberaţie de sfericitate (imaginea unui punct nu apare ca un 
punct, ci ca un disc); 

— astigmatism de incidenţă (imaginea unui obiect situat în 
afara axului apare deformată și ștearsă) ; 

— defect de curbură (imaginea unui plan nu este plană ci curbă); 

— defect de ortoscopie (liniile unui obiect situat în afara axului 
apar încurbate) ; 

— aberaţie cromatică (în jurul imaginilor se observă halouri 
colorate, datorită efectului prizmatic al lentilei — disociaţia luminii). 

Dioptrul ocular. Ochiul reprezintă un sistem dioptric conver- 
gent, centrat, al cărui ax și putere de refracție se află într-un astfel 

de raport încît focarul imagine se găsește pe retină, unde se formează 
imaginea obiectelor situate la infinit. 

Globul ocular poate fi comparat cu un aparat fotografic ; prin 
analogie cu acesta, el este constituit fizic din următoarele părți : 

— un perete scleral rigid și opac, căptușit pe fața sa internă de 
un înveliș negru (pigmentul uveal), care împiedică pătrunderea ra- 
zelor luminoase pe altă cale decît diafragmul pupilar ; 

— un obiectiv format din două lentile (cornee și cristalin) ; la 
persoanele normale (emetropi) distanța focală a acestui ansamblu per- 
mite ca focarul — imagine să se formeze pe retină. Cînd distanța față 
de obiect variază, punerea la punct se face automat, nu prin deplasa- 
rea obiectivului ci prin modificarea curburii cristalinului (acomodaţie); 

_— un diafragm opac (irisul), cu o deschizătură centrală (pupila), 
a cărei mărime se reglează automat, în funcție de intensitatea lumi- 
noasă (reflexul fotomotor) și care face mai perfectă, din punct de ve- 
dere optic, imaginea retiniană ; 
— un ecran concav, sensibil (retina), care învelește coroida în 
interior, analog filmului colorat al aparatului fotografic, pe care se 
formează o imagine reală, mică și răsturnată a obiectului ; imaginea 
nu este developată ci transformată într-o serie de impulsuri nervoase, 
care sînt transmise la creier, organul de interpretare al informațiilor. 

Ca orice sistem optic, ochiul are un centru optic sau punct no- 
dal situat practic puțin înaintea feței posterioare a cristalinului și 
un ax optic, format de linia care unește centrii de curbură a diferi- 
ților dioptri oculari. Axul optic este diferit de axul vizual (linia care 
unește foveola cu obiectul fixat), aceste două axe formînd între ele 
un unghi de aproximativ 5° (unghiul alfa); vîrful corneei este deplasat 
puţin în afară, căci axul vizual trece prin cornee puțin înăuntrul 
vîrfului geometric, pe unde trece axul optic (fig. 171). 

Formarea imaginii pe retină depinde de 3 factori: 

„__— lungimea ochiului ce variază între 22,42—27,30 mm, (în me- 
die 24 mm); 

— puterea de refracție a sistemului convergent, ce variază între 
52,69—64,27 D, (în medie 58,64 D) și 

sari indicele de refracție al sistemului, care este constant 1,33. 

Fiecare din cele 3 componente (axul, raza de curbură și indicele 
de refracție) se corelează între ele pentru a forma un echilibru între 
valoarea dioptrică și lungimea axului antero-posterior. 

„Primii 2 factori (lungimea ochiului și puterea de refracție 
sistemului convergent) pot varia între ei în așa fel încît imaginea 
obiectelor să se formeze pe retină. 

Ochiul, prin conformația sa optică ,se poate considera ca un sis- 
tem dioptric compus din mai mulți dioptri sferici, caracteristici dife- 
ritelor segmente oculare (cornee, U.A., cristalin, vitros), care for- 
mează o lentilă biconvexă. Aceștia sînt (fig. 172): 

Fata anterioară +4 8 83 D 
p—Fata posterivarăz-5,8 80 


/ 


Vitros 
1=13355 


— dioptrul suprafeței anterioare a corneei (care separă corneea 
de aer), şi are o valoare de +48,83 D: 

— dioptrul suprafeței posterioare a corneei (care separă cor- 
neea de U.A.) și are o valoare divergentă de —5,88 D; el poate 
fi neglijat, deoarece separă două medii de indice foarte apropiat ; 
în general, cei doi dioptri ai corneei luați împreună, au o valoare de 
+43,05 D; 

— dioptrul cristalinian anterior, care separă cristalinul de U.A. 
şi dioptrul cristalinian posterior, care separă cristalinul de vitros ; 
valoarea sa totală este variabilă 12,5—22 D, urcînd pînă la 33 D în 
cursul acomodaţiei. În formarea unui sistem ocular convergent in- 
tervin însă de asemenea și distanțele care separă dioptrii, cît și pute- 
rea de refringență a U.A. și a vitrosului, care diferă de cea a aerului. 

Printr-un sistem optic de lentile cum este ochiul, compus din 
medii cu indice diferit de refracție, separate de diferite curburi, este 
dificil de a trasa parcursul razelor luminoase ; totuși, mersul luminii 
prin ochi poate fi urmărit cu o exactitate suficientă, cu ajutorul 
unui ochi teoretic simplificat, reducînd diverșii dioptri oculari, 
la unul singur (suprafața de separație dintre aer și conținutul ocu- 
lar, considerat omogen și avînd același indice cu al apei 1,33). În 

acest ochi (ochiul redus), suprafața de separație care corespunde 
suprafeței anterioare a corneei, are raza de 5 mm, iar centrul său 


de curbură este centrul optic s i 
| I sau punctul nodal al sistemului ; re- 
tina se găseşte la 15 mm în- Ș garai. 


dărătul punctului nodal și sornee Cristalin 
la 20 mm de cornee ; aceasta 
constituie distanța  focală 
principală a sistemului, ast- 
fel că imaginea obiectelor în- 
depărtate se formează (pe 
ochiul considerat în stare de 
repaus) pe retină. 

„~ Focarul principal ante- 
rior, adică punctul în care 
se adună razele paralele care 
ies din ochi, se află la 15 mm 
înaintea corneei. Cele două 
distanțe focale, anteri- 
oară şi posterioară, sînt 
diferite, deoarece lumi- 
na trece în afara ochiul 
lui prin aer, iar în in- 


4 £ ee ú 
AN ' 7 
l Y A | 


teriorul ochiului prin- aptă 
iY > 3 1 “Raam 1 
tr-un mediu mai dens ) 
(fig. 173). Suprafeţele | 

---» 20MM =--- 


și distanțele din ochiul 
redus sînt într-un astfel 
de raport, încît focarul 
posterior coincide cu retina, iar imaginea obiectelor de la distanţă 
se formează pe aceasta. Pentru a construi imaginea în ochiul redus 
se consideră un obiect la distanță și de la acesta, două puncte ex- 
treme A și B; din razele care pleacă de la fiecare punct nu se iau 
în considerație decît două și anume, una trecînd prin centrul optic 
al ochiului (C) și care ajunge la ochi fără a fi deviată (ax secundar) 

alta mergînd să întîlnească suprafața corneei, într-un punct cuprins 
în spațiul zonei optice a corneei și care odată refractată, se întersec- 
tează cu axul secundar, la nivelul retinei ; punctul de întîlnire a 
celor două raze constituie conjugata, adică punctul-imagine al punc- 
tului-obiect considerat (fig. 174). 

Ansamblul conjugatelor tuturor punctelor luminoase reprezintă 
imaginea optică care va fi reală, răsturnată și mai mică ca obiectul; 

toate razele de lumină din punctul A care pătrund în ochi, vor fi 
proiectate în a iar cele venind din punctul B vor fi proiectate în b; 
imaginea retiniană va fi în consecință inversată și mai mică ca 
obiectul (fig. 174). 

Ca orice sistem optic convergent, ochiul va furniza deci o ima- 
gine reală (pentru că rezultă dintr-un traiect real al razelor lumi- 
noase), inversată (dar pe care noi o vedem dreaptă printr-un proces 
psiho-fiziologic) și mai mică ca obiectul. Unghiul format în punctul 
nodal de către liniile AC și BC (unghiul ACB sau aCb) se numește 
unghi vizual; acesta variază invers proporțional cu distanța de la 
obiect la ochi. Mărimea imaginii de pe retină este de asemenea in- 
vers proporțională cu distanța de la obiect la ochi și cu cît acesta 
este mai mare, cu atît imaginea va fi mai mică. 

Aberaţiile oculare 1. Aberația de sfericitate. Razele periferice 
care pătrund în interiorul ochiului, suferă o deviație mai accen- 
tuată, în raport cu razele centralej și de aceea determină o 
suprafață focală particulară (caustică focală). Aberaţia sferică oculară 
este însă mai redusă datorită aplatizării periferice a corneei cît și 
a existenței diafragmului irian, care interceptează razele refractate 
de partea periferică a corneei; cu cît pupila este mai dilatată, 
fenomenul de aberaţie este mai evident ; cu cît pupila este mai mică, 
cu atît mai mic va deveni diametrul causticii focale, deci și cercurile 
de difuziune (care se substituie teoretic punctului imagine) vor fi 
mai mici (fig. 175). 

2. Aberaţia cromatică. Viteza de propagare a luminii (cu ex- 
cepția propagării în vid), variază după lungimea de undă. În ochi, 
propagarea nu este identică pentru fiecare culoare spectrală. Deci, 
în principiu, nu va exista un singur focar ci cîte un focar pentru fie- 
care culoare. Astfel, în ochiul normal (emetrop), există un focar 

Fig. 175 —  Aberaţia de sfericitate. 


Fig. 176 — Aberaţia cromatică. 

pentru roșu, situat puțin îndărătul retinei, un focar pentru violet; 
situat înaintea acesteia și un focar galben-verde, pe retină (fig. 176). 
Dacă ochiul este miop, sistemul optic este situat mai anterior și 
focarul pentru roșu va fi mai aproape de retină ; ochiul miop vede 
mai bine la lumina roșie. În caz de hipermetropie, focarul pentru 
violet, se găsește mai aproape de retină și ochiul va vedea mai 
bine la lumina violetă. Pe această proprietate oculară se bazează 
testul cu două culori (roșu-violet), utilizat la examinarea ametropiilor. 
Dioptrul ocular are o valoare medie de 58,64 D din care 43,05 D 
sînt date de cornee iar restul de cristalin ; dintre aceste medii nu- 
mai cristalinul își poate schimba puterea de refracție, în funcție de 
obiectul privit, mărindu-și curbura în procesul fiziologic de acomo- 
dație pentru vederea de aproape, prin intervenția mușchiului ciliar. 
În acest fel valoarea refracției totale a ochiului crește. 
Refracția oculară se împarte în : 
___— refracție dinamică, în care intervine acomodaţia, prin mo- 
ditficarea curburii cristalinului și 
= — refracția statică, în care acomodația nu intervine, ochiul 
fiind în repaus acomodativ. 


Refracția statică. 


Pe ochiul în stare de repaus acomodativ, razele luminoase para- 
lele venite de la infinit (practic de la 5 mm), după ce au fost refracta- 
te de dioptrul ocular, se întîlnesc într-un focar situat fie pe retină, fie 
înaintea sau îndărătul ei (fig. 177). În primul caz, cînd focarul se for- 
mează pe retină, ochiul este numit emetrop (E), în al doilea, cînd nu 
se formează pe retină, el este numit ametrop. 

După modul cum sînt refractate razele luminoase la trecerea lor 
prin dioptrul ocular, ame- 
tropiile (numite încă și 
vicii de refracție) se îm- 
part în ametropii sferice și 
asterice. 

În ametropiile sferice 
(focale sau stigmice) razele 
luminoase paralele se u- 
nesc într-un punct, datori- 
tă faptului că refracția di- 
optrului ocular este aceiaşi 
pentru toate meridianele, 
din care cauză fascicolul 

luminos care străbate mediile oculare, are forma unui con cu vîrful, 
fie înaintea, fie înapoia retinei (fig. 178). 

În ametropiile asferice (afocale sau astigmice), razele luminoase 
paralele nu se unesc într-un punct sau focar determinat, ci în linii 
focale, datorită faptului că refracția dioptrului ocular nu este ace- 
eași pentru toate meridianele (fig. 178). Dacă considerăm două meri- 
diane, perpendiculare unul pe altul, unul de refringență maximă, 
celălalt de refringență minimă (meridiane principale), fiecare își face 
imaginea în alt loc, din care cauză rezultă două linii focale, perpen- 
diculare una pe alta și situate în două planuri diferite — focalele lui 
Sturm. (fig. 179). 

În ametropiile sferice, dacă focarul razelor luminoase paralele 
incidente se formează înaintea retinei, ochiul este numit miop (M) 
iar dacă el se formează îndărătul retinei, ochiul este numit hiper- 
metrop (H) ; acest fapt este în legătură cu raportul dintre puterea 
de refracție a dioptrului ocular și lungimea axului său antero-poste- 
rior. Se pot întîlni 3 situaţii: 

— aparatul refringent al ochiului este normal, însă axul său 
antero-posterior este prea lung sau prea scurt (ametropii axiale) ; 
fiecărui mm de lungime, în plus sau în minus, îi corespunde un viciu 
de refracție de aproximativ 3D ; 

— axul antero-posterior al globului este normal, dar razele de 
curbură a:e dioptrilor oculari (cornee, cristalin) sînt anormale (ame- 
tropii de curbură) ; 

— ochiul este normal constituit, dar indicele de refracție al unuia 
din mediile oculare este prea puternic sau prea slab (ametropii de 
indice). 

Ametropiile pot fi și accidentale, produse prin deplasarea unui 
element al sistemului dioptric al unui ochi emetrop (hipermetropie 
sau astigmatism prin luxație sau subluxație de cristalin) ; deplasa- 
rea înainte a cristalinului produce miopie, iar îndărăt hipermetropie. 

Discordanța dintre puterea refringentă a ochiului și lungimea 
axului ocular (ametropie) se poate măsura și corecta cu exactitate. 


Pentru a stabili gradul ametropiei se va căuta locul unde se găseşte 


imaginea unui punct de pe retină (considerată ca un obiect luminos 
real), adică conjugata punctului retinian ceea ce permite de a construi 
punctul remontum (R) adică punctul cel mai îndepărtat al vederii 
clare, punctul unde se adună razele fascicolului emergent care pleacă 
de pe retină și ies din ochi excluzînd intervenţia acomodației ; punc- 
tul R este punctul conjugat al retinei în repaus acomodativ și per- 
mite de a clasa ametropiile. 

Fig. 178 — Situaţia focarului faţă de retină, in 
funcţie de refracția ochiului. 

În ochiul E, conjugata unui punct situat pe retină este la infi- 
nit, razele ce ies din ochi fiind paralele. 

În ochiul M, conjugata unui punct de pe retină se găsește îna- 
intea ochiului, la o distanță anumită, el fiind un punct real (punc- 
tul R); în raport cu principiul întoarcerii inverse a luminii, razele 
ies convergente și se adună în R. 

În ochiul H, în care razele ies din ochi divergente, R este din- 
colo de infinit, adică în prelungirea razelor ce ies din ochi și se reu- 
nesc îndărătul ochiului însuși, R fiind virtual (negativ). 

Ochiul E este adaptat pentru raze paralele, puterea sa de re- 
fracţie fiind exactă. 

Ochiul M este adaptat pentru raze divergente, puterea lui de 
refracție fiind excesivă. 

Ochiul H este adaptat pentru raze convergente, puterea sa de 
refracție fiind insuficientă. 

Teoretic, gradul ametropiei se calculează în raport cu distanța 
şi semnul punctului R la unul din punctele cardinale, de exemplu 
focarul posterior. Corectarea ametropiilor se face cu lentile care, pla- 
sate în fața ochilor între anumite limite determinate (12—15 mm) 
în raport cu virful corneei, corectează deficiențele de refracție la indi- 
vizii ametropi și permit de asemenea a înlocui amplitudinea acomo- 
dativă insuficientă la presbiţi. 

Dacă lentila se îndepărtează de ochi, acțiunea sticlelor convexe se 
mărește, în timp ce acțiunea sticlelor concave se micșorează. Lentilele 
sînt susținute înaintea ochilor de suporturi speciale (rame de ochelari). 

Lentilele întrebuințate, montate în ochelari, modifică refracția to- 
tală a ochiului ; sistemul asociat ochi-lentilă trebuie considerat centrat. 

Ochelarii întrebuințați în anomaliile statice de refracție (ochiul 
acomodat la infinit) au scopul de a aduce pe retină imaginea obiectu- 
lui, adică de a face E, ochiul ametrop. 

Principiile pe care se bazează aplicarea ochelarilor sînt urmă- 
toarele: ochelarii deviază razele paralele, dindu-le înclinația pentru 
care ochii sînt adaptaţi. Ei fac adecvat divergente razele pentru ochiul 
miop, micșorînd astfel puterea convergentă excesivă a refracției aces- 
tuia și adecvat conv ergente razele pentru ochiul H, mărind puterea 
de convergență insuficientă a refracției sale. Şi într-un caz și în altul 
fac ochiul adaptat să primească pe retină razele provenite de la infinit. 
Prin urmare, corecţia unei ametropii constă în a plasa înaintea ochi- 
lor o lentilă, în așa fel ca vederea să fie a unui ochi E. Ochiul corijat 
va vedea net, fără a acomoda, obiectele situate la mare distanţă ; 
ochiul M avînd o putere de refracție prea mare pentru lungimea sa, 


va fi corectat printr-o lentilă negativă sau divergentă ; din contra 
ochiul H, a cărui putere este prea slabă pentru lungimea sa, va fi 
corectat printr-o lentilă convergentă. Corecţia astigmatismului se 
face cu lentile cilindrice, lentile care acționează optic numai într-un 
sens și anume perpendicular pe axul lor. Cilindrul este plasat înaintea 
ochiului în așa fel ca axul său să fie perpendicular pe meridianul pe 
care-l va corecta. Ochiul astfel corectat este transformat dintr-un sis- 
tem optic astigmat într-un sistem optic anastigmat. 

Lentile de contact. Corecţia viciilor de refracție se poate obține 
și printr-un sistem optic aplicat direct pe fața anterioară a corneei, 
sistem care este menținut în această poziție prin capilaritate de că- 
tre filmul lacrimal precornean ; acest film suprimă atît neregularităţile 
cît și defectele de curbură ale feţei anterioare a corneei. Puterea op- 
tică a lentilelor de contact este diferită de a lentilelor de ochelari, 
datorită aplicării lor direct pe cornee. Ele au avantajul de asigura o 
A.V. mai bună, un cîmp de privire nelimitat și un C.V. normal. 

Există două mari categorii de lentile de contact: 

— lentile corneo-scleral e, care se compun din trei zone: o parte 
sclerală, o parte limbică și o parte corneană și 

— lentile corneene, cele mai utilizate, care nu acoperă decît 
corneea şi sînt menținute prin capilaritate ; ele se împart în lentile 
dure, flexibile și hidrofile (moi). 

Indicații: miopia, afakia unilaterală, keratoconul, astiematismul 
neregulat, astigmatismul forte, anizometropia forte. 


Refracţia dinamică (acomodaţia). 

Datorită aparatului său acomodativ ochiul are facultatea dea vedea 
clar nu numai obiectele situate 
la infinit (practic dincolo de 5m, 
distanță la care acomodația nu 
mai intervine) dar și pe cele din- 
tre ele și infinit, facultate ce se 
datorește posibilității pe care o 
are cristalinul de a-și modifica 
refringența, în așa fel încît ima- 
ginile obiectelor privite să se 
formeze pe retină, indiferent de 
distanța la care ele se găsesc față 
de globul ocular (fig. 174). 

Proprietatea pe care o are ochiul de a vedea clar la orice distan- 
ță, datorită posibilităţii cristalinului de a-și modifica refracția, în 
așa fel ca imaginea proiectată pe retină să rămînă clară cînd obiectul 

se deplasează între două puncte extreme, punctum remontum (limita 
distală a vederi nete) și punctul proxim (limita proximală a acesteia) 
se numește acomodație. Acomodaţia trebuie să fie cu atît mai puter- 
nică cu cît obiectul este mai apropiat. Modificarea refringenţei se 
produce datorită schimbării curburii cristalinului, sub acţiunea mu ;chiu- 
lui ciliar (fig. 181). Cînd se trece de la vederea la distanță la vederea 
de aproape, imaginea retiniană devenind ștearsă, cercurile de difu- 
ziune maculare declanșează o contracție reflexă a porțiunii circulare 
a mușchiului ciliar (mușchiul lui Rouget-Miller), care relaxează zonula 
lui Zinn, din care cauză, datorită elasticității capsulei, curbura. crista- 
linului se măreşte, mai ales la nivelul feței sale anterioare (raza de 
curbură a feței anterioare se micşorează cu 4 mm, cea a feței posteri- 
oare cu 0,5 mm), căci acțiunea mușchiului ciliar este mai mare la nive- 
lul fibrelor zonulare anterioare ; creşterea curburii feței anterioare 
este mai marcată în regiunea axială deoarece cristaloida . este mai 
subțire în centru, ceea ce produce o deformare conoidă ; totodată 
se produce și o creștere a indicelui de refracție a lentilei, prin de- 
plasarea centripetă a miceliilor cristaliniene (acomodare intra- 
capsulară). În afara perioadei de acomodaţie, zonula este menținută 
întinsă de fascicolul radiar al mușchiului ciliar (mușchiul lui Brucke), 
care ar produce o dezacomodație activă acomodația distală (fig. 182). 
Contracția mușchiului ciliar acționează asupra coroidei pe care este 

fixat, deplasînd ora serrata către pintenele scleral (0,05 mm pentru 
fiecare dioptrie de acomodaţie). 

Fibrele circulare constituie un sfincter inervat de parasimpatic ; 
centrul arcului reflex se găsește în nucleul lui Edinger-Westphal, iar 
influxul ce împrumută calea nervului M.O.C. trece prin ramul micului 
oblic, rădăcina motorie a ganglionului ciliar, unde face releu și merge 
la ochi prin nervii ciliari scurți (fig. 182). 

Fascicolul radiar este inervat de simpatic; influxul pleacă din 
centrul hipotalamic a lui Karpus și Kreidl, urmează lanțul simpatic 
cervical, pînă la ganglionul cervical superior, unde face releu, apoi 
merge în lungul carotidei interne, trece în ganglionul lui Gasser și prin 
nervul oftalmic, nervul nazal și nervii ciliari lungi, ajunge la ochi. 

Acomodaţia ar fi deci un act reflex, declanșat de cercurile de 
difuziune maculare, cînd imaginea nu este clară pe retină. Calea aferen- 
tă este constituită de fibrele senzitive. Există două căi, una scurtă, 
utilizată mai ales de animalele inferioare (nervul optic, bandeletă, 
regiunea pretectală, unde există o bifurcație în două curente pentru 
nucleii drept și stîng ai M.O.C. și alta lungă (reflex cîștigat), unde in- 
fluxul merge pînă la cortexul occipital, apoi la nucleul lui Edinger- 
Westphal, prin fascicolul optico-mezencefalic (fig. 182). 

Efectul bombării cristalinului îl constituie creșterea puterii de 
refracție și micșorarea distanței sale focale. Relaxarea sfincterului 
ciliar și contracția mușchiului radiar produc întinderea zonulei lui 
Zinn, ceea ce are ca rezultat turtirea cristalinului. Acest fapt va de- 
termina scăderea puterii sale de refringenţă și mărirea distanţei sale 
focale, ochiul trecînd în stare de repaus acomodativ. 

Punctul cel mai îndepărtat al cărui imagine se face clar pe retină, 
fără intervenţia acomodaţiei (în realitate ochiul fiind acomodat la 
infinit), se numește, după cum am văzut, punctum remotum (R). La 
ochiul emetrop el este la infinit, ochiul neavînd nevoie de acomodaţie 
pentru această distanță ; ochiul miop are punctul remotum între infinit 
și ochi, iar la hipermetrop el se găsește dincolo de infinit, în prelungi- 
rea razelor divergente (punctul remotum negativ). 

Punctul cel mai apropiat, adică de efort acomodativ maxim, la 
care o persoană vede clar un obiect, se numește punctum proximum 
(P) ; el este situat la distanţe variabile, în funcție de vîrsta și de refrac- 
ţia subiectului. La miop, punctul P este mai apropiat de ochi decît la 
emetrop iar la hipermetrop, el este mai îndepărtat ca la emetrop. 

Distanţa dintre R și P, măsurată în metri, se numește parcursul 
acomodației (fig. 183), iar diferența, măsurată în dioptrii, dintre refrac- 

tia ochiului în stare de efort acomodativ maxim și refringența ochiului 
în stare de repaus, se numește amplitudine acomodativă : A=P—R 
(fig. 184). Amplitudinea acomodativă depinde de vîrstă (care deter- 
mină poziția și valoarea lui P) și de refracție (miopul acomodează 
mai puţin ca emetropul, iar hipermetropul mai mult ca emetropul) } 
astigmatul acomodează pe cercurile mai mici de difuziune sau pe fo- 
cala verticală, ceea ce dă o imagine clară a liniilor verticale. 

Utilizarea vederii binoculare tinde să destindă acomodația și 
refracția monoculară este mai mică, cu aproximativ 0,25D, ca refrac- 
ţia binoculară. 

Pentru ca vederea de aproape să fie clară, intră în joc simultan 
(sincinezie) odată cu acomodaţia, convergenţa, care ar permite fuzi- 
unea imaginilor retiniene și miozisul, care reduce aberatiile datorite 
schimbării curburii cristalinului. 

Puterea de acomodație este proporțională cu puterea de conver- 
senţă ; cînd subiectul privește un obiect situat la infinit, acomodaţia 
și convergența sînt nule, iar axele vizuale sînt paralele ; dacă obiectul 
se apropie, pentru a-l vedea clar, ochii execută odată cu acomodația 
şi o mişcare de convergență pentru ca imaginea să se formeze pe ovee 
în ambii ochi (condiţie sine qua non a fuziunii imaginilor celor doi 
ochi în una singură) ; cu cît obiectul este mai aproape de ochi cu atît 
efortul de acomodare și de convergență este mai mare (fig. 184). 

Acomodația se măsoară, după cum am văzut, în dioptrii iar con- 
vergenţa în unghiuri metrice (un unghi metric este unghiul format de 
axele vizuale ale ochilor care fixează un punct, la distanță de un metru). 

Cînd ochii privesc un obiect situat la distanță de 1 m ei acomodea- 
ză de 1D și converg cu 1 unghi metric; dacă obiectul se apropie la 
50 cm ei acomodează de 2D și converg cu două unghiuri metrice ; 
la 25 cm acomodaţia este de 4D, iar convergența de 4 unghiuri 
metrice etc. 

Deși între acomodaţie și convergență există un strîns paralelism, 
el poate varia în anumite limite. Pentru o convergență dată, acomo- 
daţia se poate varia, cu ajutorul lentilelor în anumite limite, vederea 
rămînînd totuși clară ; de asemenea, pentru o distanţă fixă, conver- 
gența se poate varia și ea, între anumite limite cu ajutorul prismelor, 
fără a declanșa tulburări de vedere. 

Suplețea relativă a legăturii acomodație-convergență diminuă 
odată cu scăderea amplitudinii acomodative. 

Raportul dintre convergență și acomodaţie este modificat în 
tulburările statice și dinamice din ametropii, ceea ce constituie, după 
cum am văzut, un factor de apariție al strabismului. 

Examinarea refracției (calitatea dioptrului ocular) 


Pentru a determina cauza reducerii A.V. (afecțiune organică sau 
un viciu de refracție) se utilizează gaura stenopeică formată din- 
tr-un ecran circular perforat de un orificiu central, ecran care poate fi 
plasat într-o ramă de ochelari. Dacă după plasarea acestuia înaintea 
ochiului. A.V. se ameliorează, datorită reducerii fascicolului luminos, 
care pătrunde în ochi, ne aflăm în fața unul viciu de refracție sau 
opacități ale mediilor ; dacă din contra, se produce o înrăutăţire a 
acesteia, este vorba de o afecțiune organică. d | 

Metodele de examinare ale refracției se împart în metode obiec- 
tive și metode subiective. boa, 3 ; i 

A); ME s. PASIA di. i ae tepe următoarele procedee: 

g i ometria și skias y A; 

îi ae i, opia. Se întrebuințează un oftalmoscop cu re- 
fractie şi se examinează ochiul, cu imagine directă. Pentru a vedea deta- 
liile F.O. se vor trece îndărătul orificiului de examinare a ottalmo- 
scopului.. diferite lentile, pînă ce vom obține cea mai clară imagine, 
Lentila convexă cea mai puternică sau lentila concavă cea mai slabă, 
care permit, 0 vedere clară a F.O., măsoară ametropia. Dacă, taae: 
torul este ametrop, se va scădea algebric gradul ametropiei sale, din 
valoarea „lentilei corectoare intercalate. În caz de astigmatism se va 
cerceta , refracția pe două meridiane, orizontal şi vertical. săi 
a se evita erorile, trebuie ca atît examinatorul cît Și examinatu să 
aibă; acomodaţia relaxată. Hipermetropia se măsoară prin lentila cea 
mai puternică care dă cea mai clară imagine a F.O., iar miopia prin 
PA Re Pain ometria. Determinarea refracției se bazează pe 
două principii diferite : Iul, „i ES, 

PANA i up nu A ametropiei prin aprecierea clarității unus test protec- 
tat pe retina pacientului — printr-un sistem optic se i o prd 
gine. retiniană a testului, iar gradul de ajustare necesar pentru af 

ține ;maximum de claritate a acestuia, determină valoarea ame ro- 
piei; claritatea: imaginii se apreciază prin examen oftalmoscopic ; 

2. Stabilirea ametropiei prin determinarea conjugatei retinet — se 
proiectează un test pe retina pacientului ; această plajă PS 
joacă apoi rolul de obiect luminos pentru examinator ; gradu # elu 
ametropiei se determină în raport cu deviația razelor emergente, e 
formează. imaginea testului ; se poate atunci Corupară (ppm in ză 4 
cidență) imaginea. .cu testul. Principiul acestui procedeu se azează pe 
metoda oftalmoscopiei indirecte, la care, o lentilă condensatoare pla 


REFRACȚIA OCULARĂ 299 
a ui n i N 


sată în fața ochiului, adună razele emergente într-un focar, a cărui 
distanță depinde de refracția ochiului examinat. În focarul principal 
al lentilei obiectiv, este plasat un test transluminat. Razele de la 
acest test, colimate de lentilă, pătrund prin pupilă ca un fascicol de 
raze paralele ; dacă ochiul este E, ele sînt focalizate pe retină ; de la 
această imagine, lumina emergentă pleacă din nou sub forma unui 
fascicol de raze paralele și este focalizată de lentila obiectiv, în poziția 
testului. Dacă ochiul este M, razele emergente vor fi convergente și 
imaginea sa se formează într-un punct mai apropiat ; dacă este H, 
razele emergente vor fi divergente și imaginea se va forma mai de- 
parte, la o distanță a cărei valoare depinde de gradul hipermetropiei. 

Cele mai multe din aparatele construite pe acest principiu utili- 
zează 1/2 din pupilă pentru proiectarea testului iar cealaltă pentru 
observarea sa (optometrul de coincidență a lui Fincham, refracto- 
metrul de coincidență:a lui Hartinger etc.). Refractometrele sau opto- 
metrele obiective determină refracția totală, care se citește direct pe 
o scală gradată. în : dioptrii. Refractometrul lui Hartinger, permite 
determinarea refracției chiar printr-o pupilă mică (2,5 mm). După 
punerea la punct 'a aparatului se văd pe un fond negru două grupe 
de linii luminoase verticale și două grupe orizontale. În ametropii 
aceste linii se văd şterse și deplasate, modificare ce ține de tipul și 
gradul ametropiei. În. H cele trei linii verticale superioare sînt depla- 
sate spre stinga În raport cu ele trei linii verticale inferioare (fig. 185) 
iar în M :spre dreapta (fig. 186). În ceea ce privește cele două grupe 
de linii orizontale în:H, cele două linii superioare se suprapun parțial, 
iar cele două inferioare se separă lateral (fig. 185). În M din contra, 
cele două linii orizontale superioare se separă lateral, iar cele două 
inferioare se suprâpun parțial (fig. 186). Cu ajutorul dispozitivului 
de punere la punct a imaginilor, se deplasează atît liniile superioare 
cît şi cele inferioare, pînă ce ajung unele în prelungirea celorlalte, iar 
imaginile devin nete: Cu ajutorul celui de al 2-lea ocular se poate citi 
pe scala aparatului, gradul și felul viciului de refracție (fig. 187). Se 

răsucește apoi aparatul în jurul axului său, la 90° și dacă este vorba 
de o ametropie sferică poziția și claritatea liniilor luminoase nu se 
modifică. Dacă ele se schimbă, atunci este vorba de un astigmatism 
și se pun din nou la punct imaginile, la fel ca mai sus și în cel de al 


Fig. 188 Fig. 189 Fig. 190 


2-lea ax. În astiematismul cu axe înclinate se produce, în afară de 
deplasarea laterală a liniilor superioare și o decalare în sens vertical a 
liniilor orizontale (fig. 188). Pentru punerea la punct a imaginilor se 
răsucește aparatul în jurul axului său, pînă ce ajunge într-unul din 
meridianele principale, cînd cele patru linii orizontale se plasează una 
în prelungirea alteia. Se deplasează apoi liniile verticale, pînă ce vin 
în prelungire și se stabilește refracția axului respectiv (fig. 189). Se 
răsucește apoi aparatul cu 90° și se procedează în același mod și în 
celălalt meridian principal (fig. 190). Determinarea este foarte simplă 
şi rapidă dar imaginile devin foarte greu de interpretat în caz de tul- 
burări ale mediilor sau de astigmatism neregulat. Dificultatea de fixa- 
ţie şi punerea în joc a acomodaţiei pacientului constituie adesea cauze 
de eroare. 

S-au construit de asemenea și refractometre electronice, care 
determină automat refracția oculară. Collins utilizează un fascicol 
îngust de radiaţii infraroșii, de intensitate mică, ce se rotește în jurul 
axei sale în toate meridianele ochiului și care reflectat de retină se 
adună într-un focar a cărui poziție este în funcție de refracția oculară. 
Poziţia acestui punct este determinată de celulele fotodetectoare ; 
curentul este amplificat de o valvă termoionică, iar refracția se deter- 
mină prin ajustarea focarului pînă ce apare maximum de curent elec- 
tric ; refracția este înregistrată automat pe un grafic special. 

Campbell a construit, bazat pe principiul lui Scheiner, un aparat 
electronic similar, folosind o celulă fotoelectrică cu două suprafeţe 
fotosensibile gemene ; o stimulație inegală a celulelor indică un efect 
în afară de focar. În ochiul E se formează o singură imagine iar în 
ochiul ametrop se observă două fîșii înguste de lumină, imaginea 
retiniană fiind dublă. Din răspunsul celor două celule fotoelectrice, care 

este continuu înregistrat, dublarea imaginii retiniene poate fi de- 
terminată prin întreruperea alternativă a celor două raze de lumină 
ce pătrund în ochi. 

_Ottalmometria. Oftalmometrul este un aparat care per- 
mite, în același timp, de a forma pe cornee (acționînd ca o oglindă con- 
vexă) imagini reflectate și de a le măsura. Cunoscîndu-se raportul 
dintre mărimea obiectului și mărimea imaginii, se poate afla raza de 
curbură, valoarea dioptrică a corneei (refracția), diferența dintre două 
meridiane perpendiculare (astigmatismul), precum și gradul lor de 
înclinare (poziția axială a astigmatismului cornean — fig. 191 a). 

Ametropul este așezat în fața aparatului, fixînd cu un ochi un 
punct luminos, plasat în axul lunetei, celălalt fiind acoperit. Obser- 
vatorul privind prin ocular, după punerea la punct a aparatului 
vede proiectîndu-se pe cornee imaginea a două mire de culori compli- 
mentare și de formă diferită. Se plasează imaginile celor două mire în 
contact, așa fel ca liniile de credință transversale să fie în continuare 
(fig. 191 b.). Se întorc mirele la 90° și dacă există un astigmatism se 
produce suprapunerea lor (fig. 191 b). După numărul de trepte, cu 
care o miră se suprapune peste cealaltă, aflăm numărul de dioptrii al 
astigmatismului, fiecare treaptă corespunzînd cu 1D. Poziţia ocupată 
atunci de arcul aparatului ne dă valoarea în grade, în meridianul 
principal și deci axul astigmatismului. În caz de astigmatism invers 
pentru determinarea lui se va pleca de la meridianul vertical și se va 
măsura valoarea sa după numărul de trepte care s-au suprapus în 

meridianul orizontal. Rezultatele găsite trebuie micșorate la H, mărite 
la M, după tabelele lui Neumüller. j 
Skiascopia. Această metodă constă în determinarea 
gradului refracției oculare prin studierea deplasării umbrei în cîmpul 
pupilar, luminat cu o oglindă plană de skiascopie prevăzută în centru 
cu un orificiu cu diametrul de 3—4 mm sau un skiascop electric, care 
se mişcă în diferite direcții. Skiascopul electric, cu o sursă luminoasă 
încorporată, cu spot rectiliniu, orientabil, complet lipsit de „reflexe, 
permite examenul chiar într-o cameră luminată și ușurează deter- 
minarea în diferite meridiane. A gi 
Examinatorul se așază la 1 m în fața pacientului, pe care-l invită 
să privească la distanță, pentru a nu acomoda ; se examinează fiecare 
ochi în parte. Este preferabil ca pupila să fie în prealabil dilatată iar 
acomodaţia paralizată (homatropină, mydrum etc.), căci mioza face 
schiascopia dificilă, iar acomodaţia constituie o sursă de eroare. Sursa 
luminoasă este plasată îndărăt și lateral față de capul pacientului și 
trimite fascicolul luminos în oglinda ţinută înaintea ochiului observa- 
torului, care privește prin orificiul central al acesteia. Fascicolul reflec- 
tat de oglinda plană, luminează pupila pacientului dîndu-i o licărire 
roză. Dacă se deplasează oglinda în jurul axului său orizontal sau 
vertical, în pupilă se vede o umbră care se deplasează fie în același 
sens cu mișcarea oglinzii și a fascicolului luminos, fie în sens contrar. 
Dacă mersul umbrei este direct, meridianul explorat este eme- 
trop, hipermetrop sau miop mai puțin de 1D. 
Dacă mersul umbrei este invers, meridianul explorat este miop 
mai mult de 1D. 
Dacă umbra sau lumina invadează dintr-o dată pupila, fără să se 
poată spune în ce sens se mișcă (umbra în masă), ochiul este miop de 1D. 
Dacă umbra are formă semilunară și se rotește în jurul corneei 
este vorba de un keratocon (fig. 192). 
În cazul cînd se utilizează o oglindă concavă, sensul de mișcare 
a umbrei va fi invers, decît cel ce se obţine prin utilizarea unei oglinzi 
plane. h 
Pentru a măsura gradul de ametropie se interpune în fața ochiu- 
lui examinat, în raport cu direcția umbrei, o serie de lentile convexe 
sau concave, în ordine crescîndă, din 0,5 în 0,5D (rigle de skiascopie), 
pînă ce sensul de deplasare se inversează. Dacă umbra este directă, 
se utilizează lentile convexe, de valori crescînde, pe care le plasăm 
succesiv în fața ochiului examinat și în timp ce facem mișcări cu 
oglinda, observăm deplasarea umbrei. Dacă umbra se inversează la 
+1D ochiul este E sau M sub 1D ; dacă umbra rămîne directă, ochiul 

este H și în acest caz se schimbă lentilele pînă ce obținem o inversiune 
a mișcării umbrei. Examinatorul, fiind așezat la distanță de im, a 
transformat ochiul examinat în ochi M de 1D ; din această cauză va 


trebui să se scadă din 
43 (E) Emetropie 


inversat umbra, 1D și 
astfel se află valoarea 
meridianului respectiv. 
De exemplu, umbra di- 
rectă este inversată de o 
lentilă convexă de 3D; 
scăzînd din aceasta 1D 
rămîn 2D. Dacă direcția 
umbrei este inversă, re- 
curgem la lentile conca- 


ve, procedînd ca şi în O 


valoarea lentilei, care a 
Hipermetropie 


Miopie 


cazul precedent și oprin- 
du:ne cînd umbra devine 
directă. Pentru a afla 
valoarea ametropiei, pe 
baza raționamentului de 
mai sus, se mai adaugă 
algebric 1D, la valoarea 
lentilei care a inversat 
umbra ; dacă, de exem- 
plu, umbra inversă de- Fig. 192 

vine directă cu — 2D, 

miopia va fi de (—2D)+(—1D)=—3D. 

Mișcările oglinzii se execută în două planuri, unul orizontal și al- 
tul vertical; dacă umbrele nu sînt neutralizate în planul vertical de 
aceeași lentilă ca și în planul orizontal, ne găsim în fața unui astigma- 
tism. Pentru a determina valoarea astigmatismului se caută direcția 
umbrei și schimbarea sensului de mișcare în diferite meridiane ; di- 
ferența dintre două meridiane principale explorate, perpendiculare 
unul pe altul, ne dă gradul astigmatismului ; înclinația axelor princi- 
pale se va determina prin tatonări imprimate axului de rotația 
oglinzii, pînă ce sensul de invadare luminoasă al pupilei va fi perpen- 
dicular. pe acest meridian sau pe meridianul perpendicular pe el. 

Fenomenul se explică în modul următor : orice punct al F.O., 
luminat cu oftalmoscopul, se comportă ca un punct luminos, real, 
care trimite raze luminoase în toate direcțiile. Umbra care apare în 

pupilă la mișcarea oglinzii, este dată de fascicolul de raze ce provin 
de la un alt punct al retinei decît cel ce era iluminat înainte de a se 
mișca oglinda ; acest fascicol, căzînd oblic pe ochiul examinatorului, 
căci oglinda a executat o mișcare de rotație, numai o parte din razele 
sale vor intra în pupila acestuia ; razele venite de la retină vor avea 
direcții variabile, în raport cu refracția ochiului examinat, paralele 
la E, divergente la H, convergente la M. Dacă ochiul este M de —1D 
ele converg la 1m. Aceste raze vor determina în pupila observatorului 
apariţia unei umbre, care va fi directă în ochiul E, H sau M mai puţin 
de 1D, razele nesuferind nici o încrucișare înainte de a intra în ochiul 
examinatorului și va fi indirectă în M mai mare de 1D, deoarece razele 
ce provin din acești ochi se vor încrucișa înaintea ochiului examina- 
torului, situat la 1m de ochiul examinat, pe care-l fac M de—iD. 

Skiascopia poate fi urmată de examinarea cu discul lui Placido, 
plasat în fața corneei ; dacă suprafața corneei este regulată, forma și 
dispoziția cercurilor este normală ; dacă există un astigmatism con- 
form regulei, cercurile concentrice sînt lățite, de sus în jos, cu atît mai 
mult, cu cît astigmatismul este mai mare; dacă astigmatismul este 
invers, cercurile sînt alungite de sus în jos ; alungirea este oblică pentru 
astigmatismele cu axe înclinate. În keratocon cercurile devin eliptice, 
iar în astigmatismul neregulat cercurile sînt total răvășite. 


B) METODE SUBIECTIVE 


Metoda cu cutia de lentile sau metoda Donders. Pentru a simpli- 
fica manipulaţiile, toate lentilele cutiei pot fi montate într-un același 
aparat, pe mai multe discuri, cu distanța interpupilară reglabilă, 
(refractor). După determinarea obiectivă a refracției și pe baza aces- 
teia, se va recurge la determinarea subiectivă, căutîndu-se să se ob- 
țină cea mai bună vedere. Pentru aceasta se va așeza bolnavul în fața 
optotipului, la distanță de 5m şi se va examina fiecare ochi în parte, 
unul din ei fiind acoperit. Se determină mai întîi A.V. Se pot ivi două 
situații : 

1. Bolnavul citește corect toate literele ; în acest caz este vorba de 
un E sau H. Pentru determinarea refracției, se plasează înaintea ochiu- 
lui o sticlă convexă de 40,50 D apoi de +0,75 D. Dacă una din ele 
provoacă o diminuare a clarităţii semnelor de pe optotip, este vorba 
de o E. Dacă lentila convexă nu tulbură vederea, este vorba de o H. 
În acest caz, se vor plasa succesiv lentile, din ce în ce mai puternice, 
pînă ce apare o încețare a vederii ; valoarea lentilei celei mai puternice 
care nu tulbură vederea (sau lentila cea mai slabă care o tulbură, scă- 
zînd 1D) determină gradul hipermetropiei manifeste ; 

2. Bolnavul nu citeşte literele optotipului ; în acest caz este vor- 
ba de o M, H mare sau astigmatism. Pentru a determina refracția 
ochiului se plasează în faţa sa lentile concave și se mărește progresiv 
valoarea lor dioptrică, pînă în momentul 
cînd se obține maximum de A.V. Lentila cea 
mai slabă, care dă cea mai bună vedere, indică 
gradul M; astfel dacă se obţine atît cu -5D cît 
și cu -6D AV=1, este vorba deo M de -5D, 
căci deși bolnavul vede și cu -6D tot V=l, 
această A.V. se obține printr-un efort acomo- 
dativ compensator. Dacă lentila concavă nu 
ameliorează vederea, se încearcă lentile con- 
vexe şi dacă acestea produc o ameliorare, se 
determină gradul H după metoda arătată 
mai sus. 

Bolnavul citeşte literele de pe optotip, dar face o serie de 
confuzii: U este confundat cu O, R cu B, O cu D, R cu A, D cu 
O, Y cu V etc. ; în acest caz poate fi vorba de un astigmatism. Pentru 
determinarea lui se plasează, în fața ochiului lentile sferice, mai întîi 
concave și apoi convexe și dacă vederea nu se ameliorează se așază 
bolnavul în fața unui cadran orar (fig. 193), care are meridianele notate 
ca orele unui ceas. Dacă refringența bolnavului este egală în toate meri- 
dianele, el le va vedea pe toate de intensitate egală ; dacă din contra, 
vede unele meridiane mai nete, iar altele mai șterse, este vorba de un 
astigmatism ; după direcția meridianului văzut mai intens, cunoaș- 
tem direcția meridianului astigmat. În acest caz se plasează înaintea 
ochiului o fantă stenopeică (disc metalic cu o crăpătură liniară) așa 
fel ca ea să corespundă cu meridianul astigmat ; se așază apoi în fața 
ei lentile convexe sau concave, pînă ce toate meridianele apar de in- 
tensitate egală. Lentila care produce această egalizare ne dă gradul 
astigmatismului. Dacă astigmatismul este asociat cu o M sau H, se 
va corecta mai întîi viciul de refracție sferic. Fanta stenopeică poate 
fi utilizată şi pentru a se stabili cele două meridiane principale și gradul 
astigmatismului. Discul se așază înaintea ochiului într-o ramă de 
încercare și se rotește în așa fel ca fanta să coincidă succesiv cu fiecare 
fiecare meridian, pacientul fiind așezat la 5 m de cadranul orar. Se 
notează poziţia fantei care dă cea mai bună A.V. Se plasează lentilele 
convexe sau concave înaintea fantei şi cea mai puternică lentilă con- 
vexă sau cea mai slabă lentilă concavă, care dă cea mai bună vedere, 
măsoară refracția acestui meridian ; fanta se răsucește cu 90” și se 
încearcă din nou lentile concave sau convexe pînă ce se găsește aceea 

care dă cea mai bună A.V. În acest mod se determină viciul de refrac- 
ție a două meridiane principale. 

Gradul astiematismului se poate determina, după ce am aflat 
axul și cu lentile cilindrice. Pentru aceasta se plasează în fața ochiului 
lentile cilindrice, perpendiculare pe axul astigmat ; lentila cilindrică 
convexă cea mai puternică sau lentila cilindrică concavă cea mai 
Sida, care dau cea mai bună vedere, măsoară gradul astigmatismului 

Pentru încercare, lentilele se plasează într-o ramă de probă. 
care trebuie să fie perfect adaptată și reglată, în funcție de conformația 
teței pacientului ; se reglează suportul nazal și braţele ramei pe urechi 
așa fel ca pupilele să se găsească cît mai exact posibil în centrul ramei 
în care se plasează lentila, care trebuie să se găsească cît mai aproape 
de ochi. ij 


După ce s-a examinat refracția fiecărui ochi în parte se va exa- 
mina A.V. binocular, plasînd lentilele corectoare determinate într-o 
ramă de încercare. 


_ Cilindrul încrucișat a lui Jackson. Acest instrument, format din 
doi cilindri de semn opus, dar de aceeași valoare (0,25 sau 0 50), a 
căror axe sint perpendiculare unul pe altul, permite de a verifica 
subiectiv corecția astigmată. El are ca efect mărirea puterii de .refrac- 
ție într-un ax și de a o micșora, cu ace:ași valoare, în axul perpendi- 
cular; datorită acestui fapt el transformă ochiul E, în astea iati nii 
In caz de astigmatism, plasat succesiv înaintea ochiului la 0* și la 
90°, pe axul concav al corecției, permite de a controla dacă ametropia 
este corectată exact, întrebînd pacientul dacă caracterele optoti ui 
sînt văzute la fel de difuz. Plasat la 45° el poate verifica ivite cica 
corecției este exact. 

Optometre. Cel mai cunoscut este optometrul lui Badal, care este 
un tub montat pe un picior; la una din extremităţile sale 'se găsește 
un test de A.V. (scară de litere și figuri de cărți de joc, pentru anal- 
fabeți), luminat sau dispus înaintea unei ferestre, iar capătul opus 
este prevăzut cu un ocular (format de o lentilă de + 16 D) ide se 
plasează ochiul de examinat al pacientului, celălalt ochi fiind închis. Se 
întoarce cu mîna, viza de reglare situată sub tub, pînă ce se obține 
cea mai bună vedere, adică, pînă în momentul cînd pacientul veda 
cel mai mare număr de litere ale scării; A.V. este indicată de cea 
mai fină linie văzută distinct. Cifra înscrisă în fața indexului, la nivelul 
gradaţiei exterioare, exprimă gradul refracției în dioptrii: Refracție 
inegală a diferitelor meridiane este de asemenea indicată la extremi- 
tatea aparatului, ceea ce permite de a măsura astigmatismul. 


REFRACȚIA OCULARĂ 307 
pic ăia ll ca a: N n RR RI a 


Ericiscopul. Determinarea gradului refracției oculare se bazează 
pe aberaţia cromatică a acestui organ. Pacientul plasat la 1,40 m de 
un test, colorat 1/2 albastru și 1/2 roșu, vede ambele culori cu o clari- 
tate egală, dacă ochiul este normal. Dacă este H, el vede albastru 
net și roșu șters ; dacă este M, el vede albastru șters și roșu net. Se 
trec în faţa ochiului o serie de lentile convexe sau concave, pînă ce 
ambele imagini, albastră și roșie, sînt văzute cu o clari- 
tate egală ; lentila care dă acest rezultat măsoară ame- 
tropia. Pentru a corecta astigmatismul se va corija suc- 
cesiv, cu lentile sferice, două meridiane principale și se va 
obţine astfel formula cilindrului corector. 


Examenul acomodației. Pentru a explora amplitudi- Fig. 194 
nea acomodaţiei se apropie un test de citit pînă la punctul 
proximum, (punctul cel mai apropiat al vederii distincte) și se măsoa- 
ră distanța ce separă acest punct de ochi. În caz de vicii de refrac- 
ţie se va corija mai întîi ametropia cu lentile corectoare și apoi se va 
determina punctul proximum, utilizînd diferite aparate (optometre), 
care se bazează pe determinarea distanţei la care un obieci ce se 
apropie de ochi, începe să fie văzut tulbure. 

Acomodaţia = 100/distanța (cm) a. P.P. 

Un aparat foarte simplu este optometrul lui Donders, format din 
trei fire fine, întinse într-un cadru metalic în formă de harpă ; este 
suficient de a-l apropia de ochiul examinat și de a nota distanța de 
la care firele sînt văzute dublu. Se poate utiliza de asemenea și testul 
lui Duane (fig. 194) care se apropie de ochi, pînă ce linia centrală nu 
mai poate fi văzută izolat. 

Examenul comvergentei. Puterea de convergenţă este măsurată 
rugînd pacientul să privească cu ambii ochi un punct care se apropie, din 
ce în ce mai mult pe linia mediană ; cînd unul din ochi nu-l mai poate 
urmări, relaxează fixația și deviază în afară, ceea ce înseamnă că s-a 
ajuns la punctul P de convergență. În stare normală el este situat la 
8—10 cm de linia ce uneşte cele două cornei. Puterea de convergenţă 
poate fi măsurată și cu ajutorul prizmelor ; lentila prizmatică cea 
mai puternică care poate fi suportată fără să producă diplopie, mă- 
soară puterea de convergență. Se poate măsura de asemenea și puterea 
de divergență, dispunînd o serie de prizme în sens invers, pentru a 
solicita efortul mușchilor divergenți. 

Corectarea vederii de aproape (25—30 cm). Distanţa normală pentru 
lucru (citit și scris) se determină cu optotipi speciali, bazaţi pe 
același principiu ca și optotipii pentru distanță. La presbiţi, la care 
acomodaţia este insuficientă, se vor plasa în faţa ochilor lentile din 

ce în ce mai puternice pînă ce se va obține cea mai bună vedere pentru 
aproape, prescriindu-se lentila cea mai puternică cu care vede mai bine. 
Se va mări cu aproximativ 1D la fiecare 5 ani și seva prescrie la E+0,50D 
la 45 ani, +1,5D la 50 ani, +2,5D la 55 ani +3D la 60 ani, +3,5D la 
65 ani. În caz de ametropie, se va adăuga valoarea algebrică a lentilei 
corectoare pentru distanță. Astfel, la H se va mări cu gradul corecției 
hipermetropiei sale, iar la M din contra, se va scădea gradul miopiei. 

Prescrierea de lentile 

În general, refringența ochiului este măsurată prin metodele 
obiective, cele mai utile pentru medic, obținîndu-se date precise asupra 
naturii și gradului aproximativ al refracției. Metoda subiectivă va 
completa metodele obiective. În toate prescripțiile de lentile, trebuie 
să se țină cont de vîrsta, profesiunea, obiceiurile și nervozitatea subi- 
ectului și nu numai de numărul de dioptrii. 

Redactarea rețetei de ochelari. Aceasta trebuie să prevadă nu- 
mărul de dioptrii al lentilelor corectoare ; dacă este vorba, de exemplu, 
de un H, de 2D la OD și 3D la OS, se va prescrie: 0D+2D; OS 
+3D. Pentru astigmatism se va indica mai întîi axul cilindrului în 
grade, raportat la un semicerc gradat de la 0° la 180°; acest semi- 
cerc este reprodus pe ramele de încercare și trebuie de asemenea să 
figureze pe rețetă ; se indică apoi numărul lentilei cilindrice, iar dacă 
este nevoie și sticla sferică necesară (adițională): de exemplu,O0D (45° 
+2D ci)+3 D st; OS(0%+1D cil)+2D st. 

Pentru ca prescrierea să fie completă, pe rețetă se va indica dis- 
tanța interpupilară, forma și înălțimea șelei nasului, lungimea brațelor 
distanța bitemporală, forma și tipul sticlelor (menisc, periscopice, 
punctuale etc), distanța lentilă — ochi, planul de înclinare și culoarea 
data și semnătura medicului. 


A) Viciile de refracție sferice 


Hipermetropia (H ). Constituie viciul de refracție, în care razele pa- 
ralele venite de la infinit (în practică de la 5m se adună într-un focar 
situat înapoia retinei ; la nivelul acesteia se formează secțiunea conului 
de raze, care străbat dioptrul ocular, din care cauză hipermetropul vede 
un cerc în loc de un punct (fig. 195). Imaginea poate fi adusă pe retină 
numai printr-un efort acomodativ, deoarece puterea de refracție a 
ochiului este insuficientă. Din această cauză, hipermetropul, în stare de 
repaus acomodativ, nu vede bine nici la distanță nici de aproape; pentru 
a-și putea corecta tulburarea de vedere, el utilizează în permanență 
o parte din amplitudinea sa acomodativă, atît pentru distanță cît și 

pentru aproape. Datorită nevoii permanente de a acomoda, hiperme- 
iropul suferă de astenopie acomodativă ; la lucrul de aproape, acuză 
înțepături, lăcrimare, cefalee în bară supra orbitară, ochii se înroşesc, 
vederea se tulbură, iar dacă acomodația cedează, literele dispar 
pentru un moment. Uneori, datorită ruperii sinergiei dintre acomodație 
și convergență apare un strabism convergent, care modifică poziția de 
paralelism a axelor vizuale. Hipermetropia nu se însoțește de modificări 
patologice ale F.O. În hi- 
permetropiile forte, papi- 
lele sînt însă mici, ușor 
congestionate și proeminen- 
te, cu limitele șterse, lar 
venele apar mai dilatate 
(pseudo-nevrită  hiperme- 
tropică). 

Hipermetropia consti- 
tuie tulburarea de refracție 
cea mai răspîndită, fiind 
foarte frecventă la copii, în 
primii ani de viață (80%), 
cînd ochiul nu este com- 
plet dezvoltat ; pe măsură 
ce copilul se dezvoltă, H 
se micşorează i para Fig. 195 

rin alungirea ochiului o- „paie r A 
Hat cu iristera putînd dispare către trei ani, cînd ochiul devine 
emetrop sau chiar miop. Un număr oarecare dintre acești copii ra- 
mîn însă hipermetropi toată viața, ametropia lor devenind staționară. 

După gradul său, H poate fi mică (pînă la 3D), mijlocie Siret 
şi mare (peste 6D). După raportul său cu acomodația, H poate i: 
manifestă (care nu poate fi compensată de acomodație), latentă Sa 
este compensată de acomodație) și totală (care reprezintă suma dintre 


H manifestă și cea latentă și se obține prin paralizia acomodaţiei). 
Raportul dintre H manifestă și H latentă depinde de amplitudinea 
acomodativă, care este în funcţie de vîrstă. 
Hipermetropia poate fi produsă: du Ah 
— de un ax antero-posterior mai scurt (H axială), de obicei de 
natură constituțională ; i ţi | 
— de un indice de refracție mai scăzut al mediilor refringente 
oculare—H de indice (afakie) ; 

— de o curbură mai redusă a suprafețelor refringente-H de 
curbură (corneea plană). i ; 

_Complicaţiile care pot surveni în H constau în tulburări ale ve- 
derii binoculare. 

Corecția H se face cu lentile convexe, atît pentru aproape cît și 
pentru distanță (fig. 195) ; în general se prescrie lentila cea mai puter- 
nică, cu care bolnavul vede mai bine. Această corecție este foarte 
importantă în primii 3—5 
ani de viață, pentru a se 
preveni tulburările de echi- 
libru  oculo-motor și con- 
secințele acestora. 

2. Miopia (M). Se ca- 
racterizează printr-un exces 
de refracție a dioptrului 
ocular, din care cauză ra- 
zele paralele venite de la 
infinit se reunesc în focar 
înaintea retinei; razele 
acestea, prelungite îndărăt 
formează pe retină un cerc 
de difuziune în loc de un 
punct, din care cauză ima- 
ginea va fi neclară și mai 
mare ca normal (fig. 196). 
Cu cît obiectul se apropie 
mai mult de ochi, cu atît 
focarul său se va forma mai 
aproape de retină ; el se va 
găsi, la un moment dat, 
într-un punct din care ra- 
ile zele divergente ce pleacă de 
la acest nivel își vor forma focarul pe retină, punctul remontum al 
ochiului miop, a cărui distanță variază cu gradul M. 

M este mai puțin frecventă ca hipermetropia și se constată numai 
excepțional de la naștere. Ea prezintă însă o mare importanță, da- 
torită caracterului său, de multe ori progresiv, alteraţiilor membrane- 
lor oculare și a complicaţiilor pe care le produce. 


M poate fi consecutivă, fie creşterii axului antero-posterior 
(M axială), fie creșterii indicelui de refracție a mediilor — M de 
indice (cataractă), fie măririi curburii suprafețelor refringente, (M 

de curbură).Modificările curburii cristalinului pot produce o formă de 
M spastici (M falsă) Cea mai frecventă este miopia axială. 

În raport cu lungimea axului antero-posterior, se întîlnesc diferite 
grade de miopii : mică pînă la 3 D, medie între 3-—6D,mare peste 6D, 
forte peste 8D excesivă peste 15D. După modul său de evoluţie, 
se deosebesc două forme : 

— miopia benignă (miopie simplă sau miopia viciu de refracție) 

— miopia malignă (miopia degenerativă sau miopia boală). 

a) Miopia benignă apare în jurul vârstei de 6—10 ani și 
se dezvoltă în epoca școlarizării, avînd o evoluţie progresivă pînă în 
jurul vârstei de 20 ani, cînd devine staționară. Ea nu depășește 6—7D 
şi nu se însoţeşte de complicaţii oculare, are un caracter slab evolutiv 
și ar fi de natură ereditară. După unii autori, M s-ar datora unor condiţii 
de muncă necorespunzătoare (iluminat insuficient, poziția vicioasă a 
capului și corpului, munci migăloase excesive, de aproape etc.), după 
alţii unor stări patologice din copilărie, care duc la slăbirea organis- 
mului. 

Clinic, acești copii nu văd bine la distanță, în schimb văd foarte 
bine aproape, din care cauză au tendința de a apropia mult obiectele 
sau cărţile de ochi. Ei au deasemenea tendința de a strînge pleoa- 
pele pentru vederea la distanță, în scopul de a micșora cercurile mari 
de difuziune. 

b) Miopia malignă sau patologică, prezentă de cele mai 
multe ori de la naștere este considerată ca fiind secundară unei al- 
teraţii a colagenului scleral care s-ar datora unei anomalii de dezvoltare 
a veziculei optice secundare, care prin inducție embrionară anormală 
asupra mezodermului din vecinătate, ar determina anomalii secundare 
în formarea scleroticei și poate și a coroidei. Ea evoluează progresiv 
toată viața, atingînd valori de 20—40D. Globul ocular este de dimensiu- 
uni mari, cu C.A. profundă și vederea foarte alterată, datorită unor le- 
ziuni întinse intraoculare. Ochiul este mai mare, datorită alungirii 
sale continue (putînd atinge 29—30 mm), alungire care se face mai 
ales pe seama polului posterior, ceea ce duce la alterațiuni degene- 
rative definitive (fig. 197). Sclera se subțiază și devine ectatică în 
această regiune (stafilom posterior); papila optică este mărită, 
ovalară, palidă, nervul optic este deplasat nazal; datorită distensiei, 

coroida se atrofiază (coroidoză miopică), F.O. este mai palid în an- 
samblu, depigmentat, cu zone de atrofie corio-retiniană şi migrații 
pigmentare (fig. 198). În jurul papilei optice, în raport cu întinderea 
zonei afectate, se observă fie o semilună temporală albicioasă, cu mar- 
ginile nete, de atrofie corio-retiniană (conus miopic), fie un inel de 

lărgime variabilă, concentric papilei (coroidită atrofică circumpapi- 
lară), din care cauză sclerotica devine vizibilă pe o anumită zonă la 
examenul oftalmoscopic. Regiunea maculară este de asemenea sediul 
unor întinse leziuni degenerative : uneori se constată un edem roșu, 
rupturi vasculare cu hemoragii, alteori leziuni cicatriciale, sub formă de 
zone gălbui de atrofie corio-retiniană, proliferări pigmentare (pata 
neagră a lui Fuchs), linii gălbui, nergulate cu aspect de crăpături. În 

regiunea ecuatorială se observă focare de corioretinită atrofică. iar la ex- 
trema periferie focare de degenerescenţă chistică a retinei. Cu cît miopia 
este mai mare, cu atît leziunile sînt mai întinse. 
„Leziunile maculare se manifestă prin metamorfopsii (deformarea 
liniilor drepte), scotom pozitiv, scăderea rapidă a vederii. Vitrosul 
este fluid și conține numeroşi corpi flotanți (hialoză miopigenă) ; 
uneori există o dezlipire a vitrosului posterior. Tulburările corpului 
vitros se manifestă prin miodezopsii, datorită mobilizării corpilor 
flotanţi și fosfene datorită excitației anormale a retinei. y 
Uneori miopia se însoțește și de astenopie musculară, care constă 
în slăbirea convergenței, adică a mușchilor drepți interni din cauza 
necesităţii continue a miopului de a converge căci pentru a putea vedea 
clar, el trebuie să apropie foarte mult obiectele de ochi. Prin slăbirea 
convergenței se produce o deviaţie a unuia din ochi și instalarea unui 
strabism divergent, urmat de dispariția vederii binoculare. 

La examenul C.V. se constată creșterea dimensiunilor petei lui 
Mariotte, scotoame, strimtări periferice ; cu cît miopia este mai mare 
cu atît leziunile patologice sînt mai accentuate. 

Complicatii : dezlipirea de retină, cataractă patologică (nucleară 
sau coroidiană), glaucom, tulburări oculo-motorii etc. 

Din punct de vedere terapeutic în M simplă sau benignă se 
utilizează lentile concave (fig. 196). La copii și la tineri se prescriu 
aceleaşi lentile (corecție totală), atît pentru distanță cît și pentru 
aproape. În general, se prescrie lentila cea mai slabă care dă o vedere 
normală, transformînd astfel ochiul miop în emetrop. La adulți, se 
preferă metoda corecției parțiale ; pentru distanţă se prescrie corecția 
totală, iar pentru aproape o lentilă mai slabă, lăsînd de obicei 3D 
necorectate, pentru a putea lucra fără intervenția acomodației. 

Miopia degenerativă, datorită leziunilor membranelor profunde, 
nu beneficiază decît parțial de corecție optică ; în general, se prescrie 
o corecție subtotală, atît pentru distanță cît și pentru aproape. În 
afară corecţiei optice, în miopia degenerativă se utilizează și un tra- 
tament general, igieno-dietetic (plimbări în aer liber, alimentaţie 
bogată în vitamine, tonice etc.) și medicamentos. Considerîndu-se 
că leziunea esenţială în miopia progresivă este o tulburare a circula- 
ției coroidiene s-a recomandat utilizarea vaso-dilatatoarelor, iar pe 
considerentul că în M s-ar produce o degenerescenţă a fibrelor elastice, 
se administrează vitamină E (cu rol în structurarea moleculei de 
colagen în formare) și calciu ; de asemenea, se utilizează o vitami- 
no-terapie variată (A, B, D, P) vasodilatatoare, (tolazolin, vitamine 
PP), stimulatoare ale rezistenței capilare (difrarel, dobesilat de calciu) 
stimulatoare ale metabolismului pigmenților vizuali (heligal, adaptionol 
etc.) cianură de Hg intravenos și intratenonian, corticoterapie. Trata- 
mentul local constă în repaus ocular, lentile filtrante colorate, osmote- 
rapie locală (injecții retrobulbare cu dionină 2% -clorură de sodiu 
1—3% ). De asemenea, s-a mai recomandat în unele cazuri și un tra- 
tament chirurgical (extracția cristalinului transparent, rezecții scle- 
rale, întărirea polului posterior cu benzi de fascia lata etc.), pentru 
a împiedica distensia ochiului. 

Profilaxia sau stabilizarea M constă în evitarea unui lucru îndelun- 
gat prea de aproape, corecție optică, luminaj adecvat, evitarea efor- 
turilor excesive etc. 


B) Viciile de refracție asferice 

Astigmatismul. Este o ametropie de curbură, în care razele para- 
lele venite de la infinit, după ce au traversat mediile oculare, nu se 
reunesc într-un focar unic, datorită faptului că ochiul nu are în toate 

meridianele aceeași refracție ; dioptrii oculari nu mai sînt sferici ci 
prezintă raze de curbură inegale după diferitele meridiane, formînd 
o suprafață torică ; aceasta privește în special corneea a cărei raze de 
curbură nu sînt egale. După cum am văzut, în emetropie și în ametro- 
piile sferice fascicolul luminos care traversează dioptrul ocular, are 
forma unui con, al cărui vîrf este pe retină în ochiul E, înaintea ei în 
cel M și îndărătul ei în cel H ; în astigmatism, el nu formează un con, 
ci un conoid, în care nu există un focar punctiform ci două drepte 
focale ; razele refractate în ochiul astigmat, nu converg într-un singur 
punct, dar se sprijină în cursul traversării dioptrului ocular pe două 
drepte perpendiculare (linii focale), situate în două planuri diferite ; 
între cele două drepte (interval focal) fascicolele luminoase formează 
un elipsoid conic, a cărui secțiune devine succesiv o elipsă, o dreaptă, 
o elipsă, un cerc (cercul de cea mai mică difuziune), o elipsă, o dreaptă, 
o elipsă ; ansamblul acesta realizează conoidul lui Sturm (fig. 179). 

Linia focală anterioară este în planul meridian cu cea mai mică 
curbură și perpendiculară pe planul cu cea mai mare curbură. Linia 
focală posterioară este în meridianul cu cea mai mare curbură și 
perpendiculară pe meridianul cu cea mai mică curbură. Focarul prin- 
cipal al meridianului vertical este o dreaptă focală orizontală, iar 
focarul principala! meridianului orizontal este o dreaptă focală verticală. 

Acomodația deplasează cele două linii focale în raport cu retina, 
însă nu şi una în raport cu cealaltă. 

Astigematismul poate fi neregulat și regulat. 

— În astiematismul neregulat, există o diferență de refracție nu 
numai între diferitele meridiane, dar și între puncte diferite ale ace- 
luiași meridian ; el este rar întîlnit și este produs în majoritatea cazurilor 
de neregularități ale suprafeței corneei, de origine cicatriceală sau de 
modificări ale cristalinului (cataractă incipientă). A. V. este foarte 
scăzută și nu poate fi corectată decît chirurgical (keratoplastie) sau 
prin lentile de contact. 

— Astiematismul regulat, după refracția meridianelor principale, 
se împarte în astigmatism simplu, compus și mixt. 

a) Astigmatismul simplu este acela în care unul 
din meridianele principale este E, iar celălalt este M sau H ; în acest 
caz imaginea unui punct este o linie dreaptă, paralelă cu meridianul 
astigmat ; una din liniile focale ale conoidului coincide cu retina, 
cealaltă fiind înainte (M) sau îndărătul ei (H). 

b) Astigmatismul compus este acela în care ambele 
meridiane principale sînt mioape sau hipermetroape, dar de grad 
diferit. Imaginea unui punct este o elipsă, cu axul mare paralel cu 

meridianul cel mai astigmat ; în acest caz, cele două linii focale sînt 
fie înaintea retinei (astigmatism M compus), fie îndărătul acesteia 
(astigmatism H compus). i 

c) Astigmatismul mixt este acela în care unul din 
meridianele principale este M, iar celălalt H, retina fiind situată în 
intervalul focal; imaginea unui punct este în acest caz, un cerc sau 
o elipsă. 

Indiferent de formele descrise mai sus, astigmatismul poate fi 
conform regulei sau direct, dacă meridianul vertical este cel mai re- 
fringent și contrar regulei sau indirect, dacă meridianul orizontal este 
cel mai refringent. În mod normal, există un astigmatism fiziologic 
al meridianului vertical, care are o curbură mai accentuată decît 
cea a meridianului orizontal ; el este datorit turtirii ochiului prin pre- 
siunea exercitată de pleoapa superioară și se prezintă sub forma unui 
astigmatism M simplu și regulat, de —0,50 sau — 0,75D. 

Uneori cele două meridiane principale ale ochiului astigmat sînt 
oblice (astigmatism oblic sau cu axe înclinate). 

În afară de astigmatismul congenital, care este cel mai frecvent, 
se pot întîlni și cazuri de astigmatism dobindit; astfel, în urma inter- 
venţiilor ce se fac pe globul ocular, cele mai multe la extremitatea 
superioară a diametrului vertical, se formează o cicatrice operatorie, 
care prin prezența țesutului cicatriceal retractil, modifică curbura și 
deci refringența corneei în acest meridian. 

Ca simptomatologie, un astigmat nu vede bine nici la distanță, 
nici de aproape. El vede deformat și adesea confundă obiectele. Astig- 
matul, în faţa scărilor de A.V., are pleoapele strînse și o atitudine 
vicioasă a capului, pentru că vrea să privească prin meridianul cel 
mai bun ; el confundă literele și prezintă o astenopie acomodativă 
(cefalee, congestie oculară, înțepături în eforturile de fixare de aproape 
sau la distanță), deoarece caută prin acomodaţie să-și corecteze ame- 
tropia. i 

Un astigmatism mic poate fi compensat printr-o acomodație 
astigmată, care determină o modificare inegală a refracției cristali- 
nului în diferitele sale meridiane, dar bolnavul are tulburări la o fixație 
prelungită. 

Această ametropie poate întreține o blefarită, o conjunctivită 
sau o migrenă. Astigmatismul nu este progresiv, variațiile sale în 
cursul vieţii fiind neglijabile ; ochiul astizmat nu prezintă leziuni 
organice ; oftalmoscopic se poate constata numai o deformare a papilei. 

Pentru a corecta astigmatismul trebuie să suprimăm diferența de 
refracție dintre cele două meridiane principale. În caz de astigmatism 

simplu (miopic sau hipermetropic), trebuie să facem emetrop, meri- 
dianul ametrop (fig. 194). Pentru aceasta se plasează înaintea ochiului 
o lentilă cilindrică de valoare corespunzătoare cu axul perpendi- 
cular pe meridianul ametrop, pe care-l corijează lăsîndu-l însă 
nemodificat pe cel emetrop, ceea ce are ca urmare concentrarea pe 
retină a fascicolului de raze paralele, într-un punct, în loc de o dreaptă 
focală. Dacă ochiul prezintă un astigmatism compus (miopic sau hiper- 
metropic) este nevoie de o dublă corecție. Se transformă mai întii, 
printr-o lentilă cilindrică, sistemul optic astigmat, într-un sistem optic 
stigmic, adică se fac ambele meridiane principale (mioape sau hiperme- 
troape) de același grad, ceea ce lasă însă să subsiste o ametropie focală, 
care se corectează prin lentile sferice corespunzătoare (concave sau 
convexe). În astigmatismul mixt, trebuie transformate ambele meri- 
diane principale în emetroape, ceea ce se poate obține în trei moduri 
diferite : a. cu două lentile cilindrice perpendiculare una pe alta ; 
b. prin aducerea pe retină, cu o lentilă sferică, a uneia din cele două 
linii focale și corectarea apoi a astigmatismului simplu rezultat ; c. prin 
egalizarea mai întîi a refracției unui meridian cu refracția celuilalt, 
cu o lentilă cilindrică și corectarea apoi a refracției obținute cu lentile 
sferice. Corecţia astigmatismului se face cu lentile cilindrice pentru 
astiematismul simplu, cilindrosferice sau torice pentru astigmatismele 
compuse sau mixte. Dacă prin keratometrie s-a constatat existența 
unui astigmatism, se va încerca un cilindru cu 0,75D mai mic celui 
constatat prin keratometrie, dacă este vorba de un astigmatism conform 
regulei și cu 0,75D mai mare, dacă este un astigmatism contrar regulei. 
Dacă bolnavul pare să se acomodeze la fel de bine cu un cilindru 
concav ca și cu unul convex, se va prefera cilindrul convex. 


C) Anizometropia 


Constituie o diferență de refracție între cei doi ochi ai aceleiași 
persoane ; un ochi poate fi ametrop și celălalt emetrop sau ambii ochi 
ametropi dar de grad diferit (miopi sau hipermetropi sau unul miop, 
celălalt hipermetrop). Clinic, anizometropia se manifestă adesea prin- 
tr-o senzaţie de inconfort vizual, inegalitatea A.V., tulburări de aco- 
modație (spasm), tulburări ale echilibrului oculo-motor (insuficiență 
de convergență, strabism), tulburări ale vederii monoculare (ambliopie) 
şi binoculare (tulburări de fuziune, diplopie intermitentă etc). Dacă 
diferența de refracție nu depășește 2D se poate corecta fiecare ochi în 
parte ; dacă însă ea depășește această valoare, corecția diferențiată 

nu mai poate fi suportată, deoarece produce o tulburare a vederii 
binoculare datorită inegalității sistemului optic al celor doi ochi, care 
determină o diferență de mărime a imaginilor retiniene (anizeiconie) ; 
în acest caz, la adult, se corectează ochiul cu vederea cea mai bună, 
prescriindu-se aceeași lentilă la ambii ochi sau se încearcă o corecție 
diferențiată, păstrînd între ei diferența de 2D. La copil, care tolerează 
mai bine anizeiconia, se poate prescrie o diferență mai mare (4D) care 
se va mări progresiv din 6 în 6 luni, pînă la corecția totală, nedepășind 
totuși anumite limite (7—8D). De altfel, anizometropia constituie 
indicaţia majoră pentru lentilele de contact, care permit în unele cazuri, 
restabilirea vederii binoculare. 


Tulburările acomodaţiei 


1. Presbiopia. Amplitudinea acomodației variază cu virsta, da- 
torită diminuării elasticității cristalinului ; această scădere progresivă 
a amplitudinii acomodative este fiziologică și este datorită sclerozării 
treptate a lentilei cristaliniene. Histologic este nu vorba de o transfor- 
mare fibroasă, ci după cum am văzut de o simplă condensare a len- 
tilei, care continuă să crească, fără însă să fie urmată de o distensie 
concomitentă a capsulei; din această cauză rezultă creșterea indi- 
celui de refracție şi diminuarea elasticității cristalinului. 

Scăderea puterii de acomodaţie, care are ca efect îndepărtarea 
punctului P de ochi, este proporțională cu vîrsta, după cum se poate 
constata din graficul lui Donders (fig. 199); către 60 de ani, presbio- 
pia este totală, dar acomodaţia nu devine niciodată nulă, căci persistă 
o mică rezervă acomodativă, de 4+0,50D; scăderea amplitudinii 
acomodative devine manifestă la E, în jurul vîrstei de 45 ani, cînd 
suplețea cristalinului fiind insuficientă din cauza densificării sale, 
amplitudinea scade sub 3D, ceea ce corespunde unui punct P de 33 cm, 
distanţa obișnuită pentru lucrul de aproape ; dar pentru a putea citi 
susținut la această distanță este nevoie de o amplitudine de rezervă, 
care însă fiind foarte redusă, ochiul obosește repede, literele devenind 
șterse. Pentru a vedea mai clar, pacientul simte nevoia de a îndepărta 
cartea de ochi. El acuză uneori cefalee, înțepături oculare, hiperemie 
conjunctivală, datorită efortului acomodativ pe care trebuie să-l 
facă. Această tulburare fiziologică a acomodațţiei, care la început 
apare la lumina artificială, se numește presbiopie sau presbiţie. Ea 
are o evoluție progresivă, prin diminuarea treptată a puterii acomo- 
dative. 

Corecţia presbiopiei se face cu lentile convergente, care au scopul 
de a înlocui deficitul de acomodaţie. Ea se face pentru o anumită 
distanță, după ocupația pacientului. Presbitul emetrop vede la distanță 

Fig. 199 


fără ochelari. În calculul lentilei pentru miop, hipermetrop sau astig- 
mat se va avea în vedere și lentila cu care ochiul în stare de repaus 
acomodativ este transformat în emetrop, la care se adaugă algebric 
lentila necesară vîrstei. De exemplu, un ochi H de 3D, la o persoană de 
50 de ani, are nevoi: de 3D pentru a deveni emetrop, la care se adaugă 
1,50D, lentila necesară vîrstei sale (3+1,5==4,5D) ; un ochi M de —3D 
la o persoană tot de 50 ani, are nevoie de o lentilă de —3D pentru 
corecția miopiei, la care se adaugă +1,5D, lentila corespunzătoare 
vârstei (făcînd suma algebrică: —3D—(4+1,5D)=—1,5D); deci un 
miop de 50 ani poate citi fără ochelari. Miopii peste 4D citesc toată 
viața fără lentile, ei neavînd nevoie de acomodație. 

2. Astenopia acomodativă. Apare la hipermetrop sau astigmat 
și se caracterizează printr-o stare de oboseală a mușchiului ciliar la 

lucrul de aproape, din cauza suprasolicitării permanente a acomoda- 
tiei; ea se manifestă prin tulburări de vedere, (încetare trecătoare la 
lucrul de aproape) lăcrimare, dureri frontale și periorbitare, cefalee, 
somnolențţă, iar uneori după un efort îndelungat și susținut, prin 
apariția de grețuri și vărsături. 

Astenopia acomodativă se tratează prin corecția ametropiei cu 
lentila corespunzătoare. 

3. Spasmul acomodației. Denumit și miopie spastică, este o stare 
de contractură a mușchiului ciliar, care se întîlnește la hipermetropi 
sau astigmaţi și mai ales la copiii suferind de un dezechilibru vago- 
simpatic. Aceștia din urmă, avînd o amplitudine acomodativă mare, 
ajung să-și contracte spastic mușchiul ciliar și să devină miopi. 
Spasmul acomodativ poate surveni în intoxicații (sulfamide, fizo- 
stiemină) sau datorită instilațiilor oculare de substanțe parasimpati- 
comimetice (pilocarpină, ezerină, mintacol, tosmilen etc.) și se ma- 
nifestă prin cefalee, dureri oculare și perioculare, fotofobi:, diplopie 
tulburarea vederii la distanță și conservarea vederii de aproape. 

Tratamentul este etiologic: îndepărtarea substanţelor toxice, 
corecţia ametropiei, după o prealabilă paralizie medicamentoasă 
temporară a acomodațţiei. 

4. Pavalizia acomodaţției. Constituie consecința paraliziei muş- 
chiului ciliar, ceea ce face ca ochiul să ajungă în stare de refracție 
statică. Jena pe care o produce este în funcție de vîrsta și refracția 
pacientului. Emetropul constată o diminuare a vederii de aproape, 
hipermetropul vede rău la distanță și de aproape, în schimb miopul 
nu prezintă nici o tulburare. Corecţia cu lentile nu permite bolnavului 
să vadă clar pentru orice distanță, ci numai la aceea, pentru care co- 
respunde lentila prescrisă. 

Paralizia acomodaţiei poate fi izolată sau asociată cu paralizia 
irisului (oftalmoplogie internă) ; alteori ea face parte din tabloul para- 
liziei nervului oculvmotor comun. 

Afecțiunea poate fi produsă de diferite cauze generale (botulism, 
encefalită letargică, diabet, sifilis, intoxicații cu Pb, beladonă, atro- 
pină, scopolamină, sulfură de carbon etc.) sau locale: instilarea de 
parasimpaticolitice (atropină, scopolamină, homatropină etc.), con- 
tuzii oculare etc. 

Tratamentul este etiologic și paleativ, constînd din prescrierea de 
lentile convergente corespunzătoare, care se vor suprima după vin- 
decarea paraliziei ; se pot administra și substanțe excitante ale para- 
simpaticului (pilocarpină, ezerină, tosmilen etc.) și vitamine din 
grupa B. 

5. Afakia. Apare după îndepărtarea cristalinului din globul 
ocular (operația de cataractă). Ablaţia cristalinului diminuă foarte 
mult puterea de refracție a ochiului (10—13D) și în același timp îl 
lipsește de aportul acomodaţiei. Dacă ochiul era emetrop el devine 
hipermetrop ; dacă era hipermetrop, la hipermetropia sa anterioară 
se mai adaugă și hipermetropia obținută prin extracția cristalinului ; 
dacă ochiul era miop, se scade din hipermetropia sa valoarea miopiei 
sale anterioare. 

Afakia se corectează cu două feluri de lentile, pentru distanță, 
pentru a compensa viciul de refracție rezultat prin îndepărtarea cris- 
talinului (10—13D) și pentru aproape) (33 cm) pentru a compensa lipsa 
de acomodaţie (corecție suplimentară de 3D). În corecția afakiei se va 
adăuga (H) sau se va scădea (M), aproximativ jumătate din valoarea 
lentilei care corecta. viciul de refracție. În astigmatism această valoare 
este și mai mică. De asemenea se mai pot utiliza, în caz de afakie uni- 
laterală, lentile de contact. În ultimul timp pentru a compensa ablația 


cristalinului s-a recomandat introducerea intraoculară (C.A., pupilă,) 
C.P.) în general, în cursul intervenţiei de extracţie a cataractei, a 
unei lentile artificiale. 


PARTICULARITĂȚILE ANATOMO-FIZIOLOGICE 
ALE OCHIULUI LA SUGARI 


La copilul nou-născut, globul ocular este voluminos în raport cu 
orbita, corneea atingînd 3/4 din diametrul ei adult. Ochii noilor năs- 
cuți sînt întotdeauna albaștri, deoarece stroma irisului este foarte 
puţin piementată la naștere, în timp ce pigmentația foiței posterioare 
se face foarte precoce. Culoarea definitivă a irisului nu se precizează 
decît către sfîrșitul lunii a 2-a sau a 3-a; pupila este mică. Faţa ante- 
rioară a cristalinului are curbura accentuată, ceea ce diminuă pro- 
funzimea C.A. 

La examenul oftalmoscopic, papila optică poate rămîne relativ 
palidă în tot cursul primului an. Trebuie deci să fim foarte atenţi 
pentru a nu trage concluzii pripite din acest aspect și de a nu pune 
diagnosticul de atrofie optică, dacă comportamentul vizual al copi- 
lului pare normal. Reflexul foveolar lipsește pînă la vîrsta de 4 luni. 
În regiunea maculară se constată de obicei o coloraţie neregulată 
(„piper şi sare“) ; în scurt timp această zonă devine normală, ceea ce 
confirmă caracterul nepatologic al acestui aspect. 

Tensiunea arterială retiniană este foarte scăzută, cea mai mică pre- 
siune pe glob împiedică sau oprește circulaţia arterială (arterele devenind 
filiforme şi papila palidă) și astfel se constituie o imagine patologică 
artificială ; relaxarea pleoapei prin intermediul căreia se face pre- 
siunea, permite vaselor retiniene să-şi recapete calibrul normal Și 
evită astfel o eroare de diagnostic. 

La noul născut hipermetropia constituie o stare de refracție nor- 
mală, iar absenţa sa la această vîrstă ne poate face să presupunem că 
ochiul va deveni ulterior miop. 

Apropierea globilor oculari poate simula un strabism convergent. 

Orbitele sînt mici în raport cu cavitatea craniană ; aceasta este de 
8 ori mai voluminoasă ca faţa, în timp ce la adult, fața corespunde la 

jumătate din craniu. Astfel, globul ocular, care a atins aproape completa 
sa dezvoltare, este expus în special la acțiunea traumatismelor, dato- 
rită volumului mic al cavității orbitare ; acest caracter de vulnera- 
bilitate este mărit și prin orientarea laterală a orbitelor. Planșeul 
orbitar este orizontal, în timp ce la adult, el formează un unghi de 
15° cu orizontala. Celulele etmoidale sînt încă rudimentare. 

Poziţia ochilor, în stare de veghe, este aceea a poziției primare ; 
în stare de somn, ochii sînt îndreptați în sus și ușor în afară. La 
mobilizarea pasivă a capului, ochii rămîn în direcţia lor primitivă, 
ca şi cum ar fixa un obiect situat în față, ceea ce constituie „mișcă- 
rile de păpușă“, care dispar după 2—3 săptămîni pentru a lăsa 
loc sinergiei oculo-cefalice normale. Mișcările spontane ale globilor 
oculari sînt ample în toate direcţiile, dar pot rămîne asimetrice 
pînă în săptămîna a 3-a. 

O excitație luminoasă slabă antrenează deschiderea pleoapelor ; 
privirea urmează, cel puţin cîtva timp, lumina deplasată, în timp 
ce proiecția unei lumini puternice declanșează la noul născut nor- 
mal, mișcări de apărare, cu ţipete și agitaţie. 

Clipirea de ameninţare (închiderea pleoapelor la apropierea ra- 
pidă a unui obiect mare) se observă din prima lună. La noul-născut 
la termen, reflexul fotomotor există de la naștere. 


La copilul prematur (cîntărind mai puțin de 1 500 g la naștere) 
se constată cîteva diferențe. În timpul somnului globii oculari ră- 
mîn în poziție primară (privirea este îndreptată drept înainte și nu 
în sus și în afară). „Mișcările de păpușă“, la mobilizarea pasivă a 
capului, sînt aceleași, dar deschiderea spontană a pleoapelor este 
rară ; motilitatea oculară este aproape nulă. 

Deschiderea manuală a pleoapelor nu declanșează nici o reacţie, 
de asemenea nici proiecția unei lumini puternice ; luminarea oblică 
cu un fascicol slab, nu provoacă decît o deschidere efemeră a pleoa- 
pelor ; ochii nu urmăresc lumina. Reflexul fotomotor există, dar se 
reduce la o contracție lentă, puțin accentuată, uneori dificil de pus 
în evidență. Se constată adesea resturi din membrana pupilară, 
vizibile sub formă de filamente fine, cu dispoziţie radiară, proiec- 
tîndu-se pe licărirea pupilară ; examenul oftalmoscopic cu o lentilă 
de +10D permite de a localiza aceste filamente pe fața anterioară 
a cristalinului. De asemenea, se poate constata în primele zile de la 
naștere, persistența tunicii vasculare a lentilei, sub forma unei fine 
reţele retro-cristaliniene, care nu întîrzie să dispară. La examenul 
oftalmoscopic, papila optică este albă, cu reflexe cenușii. F.O. este 

întotdeauna foarte palid, puţin pigmentat, iar periferia sa apare 
complet albă ; rețeaua coroidiană este foarte vizibilă și subțire ; 
vasele retiniene în ansamblu sînt filiforme, abia vizibile, neatingînd 
periferia, care păstrează timp de 2—3 luni un aspect cenușiu, uni- 
form, puțin colorat ; macula nu se distinge. Unele anomalii oculare 
par mai frecvente la prematuri. Exoftalmia asociată cu megacefalie 
este probabil în raport cu disproporția dintre dezvoltarea creierului 
si a oaselor craniului. Uneori globul este deplasat în jos și în afară. 
Exoftahnia dispare în timpul celui de al 2-lea an. N 

Există un dezechilibru muscular cu strabism, cu o frecvență 
mai mare la prematuri ; acest strabism este trecător. 

Vederea centrală este întîrziată într-un mare procent de cazuri. 

Anomaliile de refracție nu par să prezinte relații evidente cu 
prematuritatea. Malformațiile oculare (anoftalmia, microitalmia sau 
cataracta congenitală), nu par mai frecvente. Resturile membranei 
vasculare a cristalinului, artera hialoidă şi membrana pupilară sint, 
din contra mai frecvente la prematuri. Hemoragiile retiniene se ob- 
servă cu oarecare frecvență, dar care nu pare diferită de cea a copii- 
lor născuți la termen. Unele anomalii oculare țin aproape exclusiv 
de apanajul prematurilor (retinopatia prematurilor, fibroplazia retro= 
lenticulară). 

Funcția vizuală a copilului nou născut se modifică din săptă- 
mînă în săptămînă. Privirea sa la început este vagă şi nesigură ; 
dacă însă acest caracter persistă, după cîteva săptămîni, el trebuie 
să ne atragă atenţia și impune un examen pentru a depista precoce 
o tulburare vizuală sau o întîrziare mintală. A 

În primul trimestru. Se dezvoltă reflexul de fixație și motili- 
tatea oculară, se schematizează sinergia dintre cap și ochi. Privirea 
mai susținută, se îndreaptă către sursa luminoasă. Acest reflex de 
fixatie se completează cu un reflex conjugat; cei doi ochi se îndreaptă 
către un obiect luminos sau bine luminat, situat la cel puțin 80 cm. 
Această fixaţie suscită un interes aparent al copilului, cu suprimarea 
activităţii motorii. ; 

Reflexul optico-palpebral, provocat prin apropierea bruscă a 
unui obiect, apare în luna a 2-a. Convergenţa se schematizează, în 
timp ce acomodaţia este aproape inexistentă, din cauza lipsei de 
dezvoltare a mușchiului ciliar. Către sfîrşitul lunii a 3-a începe sa se 
dezvolte o coordonare praxică mînă-ochi (copilul întinde mîna către 
obiectul prezentat) ; pare chiar să existe la această vîrstă un oare- 
care simţ de discriminare a culorilor. Mișcările conjugate de laterali- 

tate și de convergență au cîștigat o amplitudine cvasinormală (copi- 
lul poate urmări un obiect cu ambii ochi). 

Jocul pupilar viu, variază în funcție de fenomenele emotive; dar 
nu există încă o sinergie acomodare-convergență. 

A.V. este dificil de evaluat, însă copilul este capabil de a dis- 
tinge o persoană sau o sursă luminoasă la cîțiva metri. 

În trimestrul al II-lea. Se constată apariția și dezvoltarea re- 
flexului de prehenziune ; copilul apropie mîna de obiect și-l observă 
cu o atenţie din ce în ce mai mare; ulterior, apare sinergia mînă- 
gură ; copilul duce automat obiectul apucat la gură. Activitatea mo- 
torie generală se mărește. Copilul întinde mîinile către un obiect 
mobil și poate să-l urmărească cu ochii, încercînd să-l apuce și să-l 
rețină. În același timp, sinergia oculo-cefalică se precizează ; copilul 
întoarce capul către obiectul prezentat, într-o parte oarecare a cîmpu- 
lui său vizual. El începe să recunoască persoanele care-l îngrijesc. 
În acest stadiu, dezvoltarea anatomică a regiunii maculare s-a ter- 
minat și A.V. ar fi de 1/30—1/10; acomodaţia rămîne foarte slabă 
și instabilă. Copilul începe să utilizeze ochii pentru a modifica atitu- 
dinea sa de postură generală. Mișcările conjugate ale privirii devin 
mai regulate și mai sigure, asimetriile poziţiei globilor oculari mai 
rare. În acest stadiu orice deviaţie a globilor, intermitentă sau per- 
manentă, ia un caracter patologic. 

În trimestrul al III-lea. Gradul de atenție și de concentrare 
vizuală progresează regulat. Copilul urmărește un obiect de la mii- 
nile persoanei care i-l arată, pînă la masa pe care îl așază, apoi el 
îl apucă și-l manipulează cu ambele miîini sau îl trece dintr-o mînă 
în alta ; îl observă atent și adesea îl duce la gură ; în sfîrșit, copilul 
își schimbă atenţia și o fixează în altă parte. Vederea binoculară se 
perfecționează grație reflexelor tactile și exteroceptive. Puterea de 
convergență poate să se mențină cîteva secunde; A.V. ar fi atunci 
de 1/10—2/10 şi copilul începe să recunoască culorile. 

În trimestrul al IV-lea. Dezvoltarea motorie a devenit mai ac- 
centuată. Vederea stereoscopică și simțul reliefului apar în același 
timp în care copilul începe să meargă ; A.V. crește la 3/10 sau 4/10 
și se dezvoltă apoi simțul formelor geometrice, ceea ce permite de 
exemplu, discriminarea dintre cub și o sferă ; copilul plasează în lo- 
jele respective, obiecte de formă geometrică simplă (pătrat, triunghi, 
cerc). 

Acomodaţia se dezvoltă către sfîrșitul primului an. Se stabi- 
lește sinergia acomodare-convergenţă ; un obstacol în această epocă, 
a dezvoltării motorii sau senzoriale a ochilor, poate duce la strabism. 

Între primul și al III-lea an. În timpul acestei perioade se consti- 
tuie caracterele esențiale ale vederii adultului ; A.V. la 2 ani trece 
de la 4/10 la 7/10, iar la 3 ani, de la 8/10 la 9/10. Se fixează simțul 
cromatic, dar diferitele grade ale vederii binoculare nu vor fi stabi- 
lizate, în general, decît către sfîrșitul primei copilării (5—6 ani). 

Astfel, vederea care la început era un act pur reflex de origine 
proprioceptivă, capătă puțin cîte puțin, un caracter exteroceptiv și 
își asumă, datorită acestui fapt, un rol esențial în orientarea, cenes- 
tezia și activitatea psiho-senzorială a individului. 


AFECŢIUNI OCULARE DISIMULATE, 
PROVOCATE ȘI SIMULATE 


Funcţia vizuală fiind un element esențial de informare, este abso- 
lut necesară pentru orice activitate. Unele persoane pentru a obține 
sau menține anumite situații, încearcă să ascundă (disimulează) o 
afecțiune organică sau o tulburare funcțională a aparatului lor vi- 
zual (simulaţie negativă) ; din contra, altele, pentru a scăpa de anu- 
mite obligații, caută să facă să se creadă că suferă de anomalii vizuale 
organice sau funcționale fie provocîndu-și o leziune obiectivă a ochiu- 
lui sau anexelor, fie simulînd o tulburare a uneia sau mai multor 
funcții vizuale (A.V., C.V., vederea culorilor etc.) sau exagerînd o 
afecțiune oculară anterioară (simulaţie pozitivă). i 


Afecţiuni disimulate. Acestea privesc, în general, vederea cen- 
italas CV, vederea nocturnă, vederea binoculară ; un examen ocu- 
lar atent, obiectiv și funcțional, permite însă să se descopere afec- 
țiunea pe, care bolnavul, din anumite motive, caută s-o ascundă. 

Afectiuni provocate. Se întîlnesc la persoanele care caută să scape 
de anumite obligații, provocîndu-și intenționat anumite leziuni, că- 
rora le exagerează simptomatologia subiectivă, care este dealtfel și 
în dezacord cu aspectul obiectiv al leziunilor. 

Boala provocată se găsește la nivelul segmentului anterior și in- 
teresează mai ales pleoapele, conjunctiva și corneea și mult mai rar 
motilitatea pupilară și acomodaţia. La nivelul pleoapelor și marginii 
ciliare se poate observa o iritație, mai mult sau mai puțin accentuată. 
Aceasta se poate obține cu căldură, făină de muștar, etc., care produc 
zone de edem și eritem, presărate cu vezicule fine. La nivelul con- 
junctivei leziunile predomină în unul din fundurile de sac ; la biomicro- 
scop se constată, de obicei, în aceste cazuri, fragmente de substanța 
folosită, iar în secreție se poate pune în evidență, pe cale chimică, 
agentul provocator. Agenţii provocatori utilizați sînt foarte nume- 
TOȘI: tutun, ceapă, decoct de cactus, măduvă de soc, boabe de ricin 
atebrină, podofilin, benzonaftol, alcool, pudră D.T.T., pămînt, nisip, 

săruri marine, libarcă zdrobită, tartru dentar, nitrat de plumb, ipsos, 
puroi blenoragic uretral etc. La nivelul corneei se observă uneori 
o keratopatie, survenind ca o complicație a unei conjunctivite pro- 
vocate, sub aspectul de micro-eroziuni epiteliale, localizate în 1/3 
inferioară. La nivelul cristalinului se poate întîlni o cataractă prin 
înţepare cu un ac sau consecutivă aplicaţiei de lipitori pe cornee. La 
nivelul pupilei se poate observa midriază sau mioză, provocată pe 
cale medicamentoasă. 


Afecțiuni simulate. Unele persoane încearcă să simuleze o scădere 
a vederii pentru a scăpa de anumite obligații sau pentru a obține 
anumite avantaje. În cazul cînd se bănuiește că este vorba de o simu- 
laţie se va face mai întîi un examen obiectiv al globului și anexelor 
sale. Integritatea lor impune o explorare funcțională. Există diferite 
boli simulate. 

— Cecitate bilaterală. Simulantul merge ezitant, cu capul plecat 
și privirea în pămînt, întinzînd mîinile înainte și lovindu-se de obstaco- 
lele din calea sa, spre deosebire de orb ce are o atitudine rigidă și tacti- 
coasă, merge cu capul drept, pleoapele deschise, ochii imobili. Pen- 
tru a putea afirma simulația se vor elimina mai întîi cauzele organice 
ale cecităţii bilaterale. Se va examina F.O. și se va executa o E.R.G. 
și E.O.G. Se va cerceta nistagmusul optocinetic și se va practica o 
E.E.G., care permite să se elimine cecitatea corticală. Se va examina 
reflexul de ameninţare apropiind rapid de fața simulantului un cuțit, 
un foarfece sau chiar pumnul ; la această manevră orbul nu reacționea- 
ză în timp ce simulantul clipește din ochi iar uneori schițează chiar 
o mișcare de recul. Se pot pune în calea sa diferite obstacole, pe care 
Je evită mașinal, dacă se reușește să i se distragă atenţia. Se cere per- 
soanei examinate care se găsește cu braţele îndepărtate și indexurile 
întinse să le apropie, punînd vîrfurile lor în contact cît mai exact posi- 
bil; simulantul va evita să le apropie corect. 

— Ambliopia bilaterală. Se va căuta mai întîi existența eventuală 
a unei leziuni organice a aparatului vizual și se va determina vederea, 
fără și cu corecție optică. Pentru a descoperi simularea se utilizează 
diferite procedee. 

Procedee subiective. Pentru a dezorienta persoana 
examinată se pot folosi proiectoare de teste sau scări de A.V. la care se 
variază în mod real sau artificial distanța care le separă de simulant, (de 
exemplu, citirea optotipului prin reflectarea lui într-o oglindă). Se 
pot folosi optotipi diferiți, calculați pentru aceeași distanță dar prezen- 
taţi succesiv. 

Procedee obiective. Scopul lor este să descopere exis- 
tența unei puteri de separare cifrabilă și să se determine valoarea sa, fără 
să se ţină cont de răspunsul persoanei examinate ; principiul lor se ba- 
zează pe nistagmusul optocinetic. 

— Cecitatea unilaterală. Constituie simulația cea mai frecventă 
și pentru depistarea ei se va recurge la manevra de apropiere a celor 
două degete arătătoare ale simulantului la E.R.G. și E.O.G., care în 
caz de cecitate totală unilaterală simulată arată un traseu indentic la 
A.O. Tot în acest scop au mai fost concepute numeroase probe : 

— proba cu sticla convexă —se aplică o sticlă convexă de 
+8D pe ochiul sănătos, în scopul de a face semnele optotipului in- 
vizibile pentru acest ochi și o sticlă plană pe ochiul presupus bolnav ; 
dacă după plasarea lentilei pe ochiul sănătos, simulantul citește semne- 
le de pe scara de A.V. înseamnă că el vede cu ochiul declarat fără 
vedere și se descoperă astfel simularea, determinîndu-se În. acelaşi 
timp A.V. exactă; 

— proba cu cicloplegice — se determină refracția suspectului, 
apoi se instilează un cicloplegic în ochiul sănătos și ser fiziologic în 
cel presupus fără vedere ; se pune apoi simulantul să citească, mai întîi 
literele de pe un optotip situat la 5 m, după care i se cere să citească 
caracterele de pe un optotip pentru aproape ; dacă el le citește, ve- 
derea sa este bună la ambii ochi; 

— proba diplopiei provocate — în timp ce suspectul citește, 
se exercită o ușoară presiune pe ochiul sănătos ; dacă vederea bino- 
culară este normală deplasarea ochiului produce o diplopie, care, 
însă nu apare cînd ochiul congener este lipsit de vedere; 

— utilizarea de teste și sticle colorate —se așază suspectul 
în fața unui optotip cu literele de culoare neagră și roșie și se plasează 
apoi într-o montură de ochelari, o sticlă roșie înaintea ochiului sănă- 
tos și o sticlă verde înaintea celuilalt ; dacă el vede numai cu ochiul 
sănătos, nu va putea distinge decît literele negre, căci sticla roșie 
face să dispară literele roșii; dacă însă ochiul suspect este normal, 
simulantul vede toate literele în negru, căci ochiul sănătos le distin- 
ge pe cele negre, iar ochiul presupus lipsit de vedere le recunoaște 
pe toate, sticla verde complimentară culorii literelor roșii făcîndu-le 
și pe acestea să apară tot de culoare neagră. În acest mod se poate 
determina cu exactitate A.V. a ambilor ochi; 

— diploscopul — aparatul se compune dintr-un ecran prevăzut 
cu două orificii prin care se privește un test format din 4 litere (K.O.- 
L.A.), fiecare literă apărînd ca situată într-un orificiu separat; cu 
OD se vede K, L, iar cu OS, O,A ; dacă persoana examinată simu- 

lează, de exemplu, cu OD, el spune că vede literele K și O situate în 
axul OS, ori în realitate el nu poate citi litera K, decît dacă vede cu 
OD; 


proba cu prizme — suspectul este așezat înaintea scării de 
A. V. şi apoi se plasează o prizmă înaintea unuia din ochi ; dacă după 
interpunerea prizmei vede două imagini, el are vedere binoculară ; 

— proba cititului controlat — se pune suspectul să citească de 
la 30 cm, un text tipărit; în timp ce citește, se interpune la egală 
distanță de nas și text, pe linia mediană, o riglă lată de 2 cm; dacă 
persoana examinată continuă să citească, ea vede bine cu ambii 
ochi. 

Se mai pot întilni și alte forme de simulație (deficit al C. V., 
hemeralopie, discromatopsie sau diplopie), care pot fi descoperite 
pe baza răspunsurilor contradictorii pe care le dă persoana examinată, 
atunci cînd se utilizează metode diferite de investigație a funcției 
vizuale sau a motilității oculare. 


TRATAMENTUL AFECȚIUNILOR OCULARE 


Acesta poate fi medical sau chirurgical. 


Tratamentul medical 


Terapeutica medicală poate fi aplicată pe cale generală, locală 
sau mixtă. 


A) Tratamentul general 


Eficacitatea medicamentelor administrate pe cale orală sau paren- 
terală depinde de pătrunderea acestora la nivelul ochiului sau anexe- 
lor sale. 

La nivelul anexelor oculare, substanţele medicamentoase ajung 
direct pe cale sanguină ; în ceea ce privește însă globul ocular, pă- 
trunderea medicamentelor în mediile acestuia este supusă acțiunii 
barierei hemato-oculare. Condiţiile de permiabilitate sînt în funcție, 
în primul rînd, de mărimea moleculară a substanței medicamentoase 
și în al doilea rînd, de starea globului ocular, de tensiunea osmotică, 
de fenomenele de membrană etc. 

Acţiunea terapeutică a medicamentelor este de asemenea influen- 
tată de intervenţia a numeroşi factori: procese imunitare (tisulare 
sau celulare), fenomene inflamatorii, procese enzimatice supra-adău- 
gate adesea la cauza bolii etc. 


I. Tratamentul antiinfecţios 


7. Medicamente cu actiune antibacteriană. Acestea acționează 
fie prin distrugerea microbilor, fie prin blocarea sintezei unor pro- 
teine specifice, necesare dezvoltării lor ; administarea oricărui medica- 
ment antibacterian trebuie să se facă, în raport cu specificul agentu- 
lui în cauză, în doze optime, pentru obținerea unui efect bactericid 
sau bacteriostatic, ținînd seama de rezistența microbiană și de acţi- 
unea secundară, fiind cunoscută apariția unor sușe rezistente și efec- 

tele toxice, 
tinale etc. 

a) Sulfamidele (sulfatiazol, sulfacetamidă, neoxazol, sulfa- 
metin, sulfametoxopiridazina, sulfafenazol,  ftalil-sulfatiazol, mar- 
badal etc.), acționează prin blocarea acțiunii enzimelor necesare 
oxido-reducerii, legată de diviziunea celulară. Ele au efecte foarte 
bune în afecțiunile inflamatorii ale pleoapelor, glandelor lacrimale, 
orbitei și a inflamațiilor intraoculare și mai puțin în procesele inflas 
matorii uveale, unde fenomenele alergice joacă un rol important. 
Avînd în vedere toxicitatea sulfamidelor ele se vor administra cu multă 
atenție, fiind contraindicate la hepatici, renali și leucopenici. 

b) Sulfonii (diaminoetil sulfon și derivații săi), sînt compuși 
sulfurați, cu acțiune bacteriostatică, înrudiți chimic cu sulfamidele 
și se utilizează, în general, în afecțiunile leproase și bacilare. 

€)Arlareiun ella i mi oA dria pice ou acţiune bacteriostatică, 
utilizate în terapeutică sînt : tiosemicarbazona, activă în lepră și 
t.b.c., isoniazidul (hidrazida acidului izonicotinic), utilizat mai ales 
în t.b.c. ; acidul paraaminosalicilic (P.A.S), derivat din acidul salicilic, 
folosit în t.b.c. ca adjuvant al streptomicinei ; pirimethamina, între- 
buințată în afecțiunile parazitare (toxoplasmoză, malarie etc). 

d) Antibioticele se folosesc în funcție de sensibilitatea 
agentului patogen în cauză. Alegerea antibioticului sau a asociației 
cele mai eficace, depinde de criteriile clinice și de antibiogramă. Gama 
actuală de antibiotice este foarte largă. Se pot diferenția numeroase 


grupe ; 


hemato-poetice, nervoase, hepato-renale, gastro-intes- 


asupra enterobacteriilor, dar care pot fi distruse de penicilinază ; în 
acest grup sînt cuprinse : penicilinele naturale și semisintetice, precum 
și cefalosporidele a căror acțiune este remarcabilă asupra germenilor 
Gram + și — nefiind influențată de mecanismul inhibitor al penicilina- 
zelor ; 


ă subgrupe: antibiotice active 
per os și relativ toxice, dar cu o bună acțiune locală (neomicina, fra- 
micetina, paramomicina etc.) și antibiotice administrate parenteral, 
în infecții generale, dar care sînt relativ toxice pentru perechea a VIII-a 
de nervi cranieni și pentru rinichi (streptomicina, kanamicina, genta- 
micina etc.); 

— cloramfenicolul și derivații săi (thiophenicol), prezintă un spec- 
tru antibacterian larg și produc în ochi o concentrație satisfăcătoare, 
datorită moleculelor mici ; toxicitatea lor se manifestă, în special la 
copil, la care pot produce aplazie medulară ; 

— ciclinele, cu acțiune bacteriostatică, au o mare utilizare datori- 
tă spectrului larg și toxicității lor reduse ; 

— antibioticele polipeptidice, care cuprind două subgrupe, una 
cu acţiune asupra germenilor Gram +, care se utilizează mai ales lo- 
cal (bacitracina, thyrotricina etc.) cealaltă acționînd asupra germenilor 
Gram — (colimycina, polimixina etc.), care avînd o toxicitate mai mică 
se poate folosi parenteral ; 

— macrolidele şi grupele înrudite, cuprinzind pe de o parte, 
eritromicina, spiramicina, oleandomicina, kitasamycina, etc. și pe de 
altă parte sinergistinele (rimfampicina, linocomicina, virgimicina, 
pristinamicina, novobiocin, dihidronovobiocin etc.). 

2. Medicamente antivirale. Sultfamidele şi unele antibiotice din- 
grupa ciclinelor au o oarecare activitate asupra agenţilor limfogranu- 
lomatozei, psitacozei, trahomului etc. De asemenea și alte substanțe 
ca hidroxilamina, interferonul, lizozimul, ARN înalt polimerizat etc., 
acţionează direct asupra moleculei proteice a virusului, prin blocarea 
acidului ribonucleic. 

3. Medicamente antimicotice, tungistatice și fungicide — anti- 
fungicele utilizate actualmente acţionează mai ales pe “cale locală 
nefiind aproape deloc absorbite la nivelul tubului digenstiv ; ele sînt 
relativ toxice pe cale parenterală (cefalee, vărsături, stări alergice, 
scădere în greutate etc.). Se utilizează nistatinul, amphotericina B, 
pyramicina, griseofulvina M (acțiune asupra dermatofitelor și a unor 
micoze). 


II. Tratamentul antiinflamator 


Hormonii suprarenalinieni (glicocorticosteroizii antiinflamatori). 
Cortextul suprarenalei secretă o mare cantitate de hormoni steroizi 
din care cel mai important este cortizonul : s-au sintetizat nume- 
roase medicamente (corticosteroizi) derivate din dezoxicorticoste- 
ron : hidrocortizon, aldosteron, prednison supercortisol (prednisolon) 
metil-prednisolon, fluorohidrocortizon, triamcinolon, superprednol (de- 
xametazon) etc. 

Acţiunea corticosteroizilor este foarte complexă ; în general, ei 
produc o blocare a reacțiilor tisulare inflamatorii, de natură trau- 
matică sau alergică, diminuarea permiabilității capilare, a reacției 


fibroblastice și granulomatoase ȘI inhibiția neovascularizației. 
Datorită scăderii reacției de apărare a organismului, cauzată de 
procesele inflamatorii, la tratamentul cu corticosteroizi se asociază 


şi un antibiotic cu spectru larg. 

Dat fiind faptul că majoritatea corticosteroizilor traversează 
barierea hemato-cculară, principalele indicaţii ale corticoterapiei le 
constituie uveitele, coroiditele focale sau nu, reacţiile inflamatorii 
sau alergice ; ei mai pot fi utilizaţi în exoftalmia edematoasă oftalmo- 
plegică, arterita temporală etc. 

Administrarea orală sau parenterală impune o doză de atac, 
care cantiticată în unităţi de cortizon trebuie să atingă 200—300 mg. 
la adult, urmînd ca în zilele următoare doza să scadă, menţinindu-se 
la 40—60 me, atîta timp cît este necesar ; întreruperea terapeuticii 
cu cortizon se va face prin scădere progresivă a dozelor, ajungînd la 
5—10 mg în ultimile zile, fapt care nu mai necesită utilizarea, la sfîr- 
situl tratamentului, de ACTH, ca stimulator al secreției naturale a 
cortico-suprarenalei. 

O precauţie deosebită în utilizarea cortico-steroizilor o implică 
faptul că aceștia determină o retenție de Na și apă, o eliminare ex- 
cesivă de K, mobilizarea Ca și P, hiperglicemie, ulcer gastric și creș- 
terea receptivității la infecții. Din această cauză se va administra 
CIK 1,5—2 gr pe zi, pansamente gastrice, limitarea CINa din alimen- 
taţie. Terapia cu cortizon este contraindicată în diabet, t.b.c, ulcer 
gastric, tulburări psihice, ulcer cornean și în primele zile după trans- 
plantarea de cornee. 

2. Hormonul adreno-corticotrop (ACTH), secretat de hipofiza 
anterioară, acționează la nivelul zonelor fasciculată și reticulară din 
cortexul suprarenal, care produc cortico-steroizi. ACTH-ul în afară de 
stimularea cortico-suprarenalei are și un efect antiinflamator ; el este 
indicat în inflamaţiile alergice oculare, în uveite, etc. În utilizarea 
ACTH-ului trebuie luate aceleași precauțiuni ca și în terapia cu cor- 
ticosteroizi. 

3. Medicamente antiinflamatorii nehormonale. Acestea sînt uti- 
lizate în locul sau în asociație cu corticosteroizii. Medicamentele mai 
folosite pot fi grupate în două categorii: salicilații (acidul acetil-salicilic) 
și derivații phenazolici (antipirină, fenilbutazona, butapirazolul). 
Datorită faptului că pot pătrunde prin bariera hemato-oculară ei 
produc reducerea reacției inflamatorii și exudative oculare, în special 
în uveite, avînd în același timp o acţiune antipiretică și analgezică. 
Utilizarea derivaţiilor fenazolici impune măsuri de precauţie (pro- 
tectoare gastrice, regim desodat, controlul aparatului cardio-vascular, 
renal, al funcţiilor hepatice și supravegherea leucogramei). 


334 OFTALMOLOGIE PRACTICĂ 


e 


III. Tratamentul imuno-supresor 


Are rolul de a frina sau de a încetini intensitatea proceselor imu- 
nitare implicate în numeroase afecțiuni : la ochi, reacțiile uveale sînt 
de multe ori de natură autoimună. 

Medicamentele imuno-supresoare au rolul de a acționa direct 
asupra imunociţilor, care ar fabrica anticorpii considerați agresivi. 
Unele (chlorambucil-chloraminophene-0,3 mer/Kgr;  cyclophospha- 
mida-endoxan-3 mgr/Kg etc.), au o acțiunea antimitotică prin in- 
troducerea unei grupări alkil în nucleo-proteine, ceea ce are ca urmare 
o liză celulară în special a limfocitelor, altele (azathioprina-lmuran- 
3—5  mer/Kgr, 6-mercapto-purina-Purinethol-2,5 mgr/Kgr — ame- 
thopterina — Methotrexate — 0,1—0,2 mer/Kg etc.), au o acțiune 
antimetabolică, substituindu-se bazelor pirimidinice sau purinice sau 
acidului folic, ceea ce împiedică sinteza acizilor nucleici. S-a utilizat 
de asemenea, în scop imunosupresor și serul antilimfocitar în oftalmia 
simpatică, în reacțiile de hipersensibilitate după grefe, uveite etc. 

Dezavantajul acestei terapii îl constituie faptul că, ea favori- 
zează dezvoltarea afecțiunilor bacteriene, virotice și uneori a proce- 
selor tumorale. 


IV. Tratamentul vascular și sanguin 


Tulburările circulatorii pot fi influențate fie acţionînd asupra 
sîngelui, diminuînd sau mărind coagulabilitatea, viscozitatea sau 
fluiditatea sa, fie acţionînd asupra vaselor, modificîndu-se calibrul, 
(vasoconstrictoare sau vasodilatatoare) sau permiabilitatea pereților 
în special ai capilarelor. 

1. Medicamente cu acțiune asupra coagulării 

a) Anticoagulante utilizate în scopul prevenirii com- 
plicațiilor postoperatorii, legate de imobilitatea prelungită la pat 
sau în scop terapeutic, în obliterări retiniene, venoase sau arteriale. 
Se folosesc diverse substanţe care blochează transformarea protrom- 
binei în trombină : săruri (citrați, oxalați etc.), heparina, calciparina, 
derivați de cumarină (dicumarol, tromexan, coumadin), cu acţiune 
mai rapidă ca a heparinei; acestea din urmă au de asemenea și o acțiune 
antiinflamatorie. 


b) Coagulante şi hemostatice—utilizate în re- 


tinopatiile hemoragice (hipertensiune arterială, diabet, diateze etc.) ; 


mai folosite sînt : vitamina K și derivații din naftochinonă, care fa- 
vorizează sinteza protrombinei plasmatice la nivelul ficatului, adre- 

nostazin, acid epsilon-amino-caproic, antifibrinolitic, blocînd trans- 
formarea plasminogenului în plasmină şi Dycinone, care scade 
timpul de sîngerare fără risc de hipercoagulabilitate ; se poate admi- 
nistra ca adjuvant și calciu. 

c. Fibrinolitice (streptokinaza, urokinaza etc.), care se 
utilizează în special în tromboze, în asociație cu anticoagulantele, 
în doze apropiate de riscul hemoragic. 

2. Medicamente care scad tonusul vascular 

a) Antispasticele și vasodilatatoarele. În 
această categorie sînt cuprinse spasmolitice vasculare  (papaverină 
4%, novocaină 1%), derivați de ergotamină, tolazolin, complamine, 
acid nicotinic, cosaldon, acetilcolină, nitritul de amil, acidul nico- 
tinic, parasimpaticomimetice şi simpaticolitice (redergine sau hy- 
dergine etc.) ; ele se utilizează mai ales în patologia vasculară corio- 
retiniană. 

3. Medicamente care măresc rezistența pereților vasculari. Prin 
acțiunea lor produc scăderea permiabilității și fragilității vaselor, 
în: special a capilarelor. Mai utilizate sînt: vitamina P (rutosid, 
rutin), difrarel, dobesilat de calciu (Doxium), vitamina C și Be etc. ; 
de asemenea și antihistaminicele de sinteză diminuă permiabilitates 
vasculară. 


V. Medicamente cu acţiune hipotensivă oculară 


Scăderea T.O., se poate obține utilizînd fie substanțe cu acțiune 
inhibitorie asupra anhidrazei carbonice, fie agenți osmotici. 

1. Sulfamidele inhibitorii ale anmdrazei carbomice acţionează la 
nivelul corpului ciliar, diminuînd debitul U.A. cu aproximativ 50%, 
ceea ce arată că restul de 50%, din secreția proceselor ciliare, nu ar 
depinde de anhidraza carbonică. Ele au aceeași structură chimică 
(R-—SO02—NH») și aceeași structură spațială cu acidul carbonic, ceea 
ce le permite de a se substitui acestuia. Modul în care acționează 
asupra secreției ciliare este incomplet cunoscut ; se crede că acidoza 
metabolică ar juca un rol important. Administrarea de sulfamide ar 
produce perturbări electrolitice ; o singură doză provoacă o creştere 
a diurezei, o excreţie de ioni (CO;H-, Natși K+) în urină, o creștere a 
pH-ului urinar; la nivelul sîngelului modificările electrolitice sînt 
în funcţie de cele urinare (acidoză metabolică prin retenție de ioni 
de H*, scăderea rezervei alcaline și a pH-ului sanguin, hipercloremie 
și mai ales hipokaliemie). Dozele repetate reduc efectul diuretic, dar 
măresc hipokaliemia. Datorită acestor tulburări electrolitice, sulfa- 

midele sînt contraindicate în insuficiența renală gravă ; la cardiaci 
eliminarea de K trebuie supravegheată deoarece bolnavul mai pri- 
mește uneori și alte diuretice ; la diabetici produce adesea o creștere 
a glicemiei. 

Ca efecte secundare se notează : hipokaliemie (pentru a o evita 
se recomandă bolnavului în alimentaţie fructe uscate, curmale, smo- 
chine, caise și mai ales banane, iar în caz de pierderi importante se va 
administra gluconat sau clorură de potasiu 2 gr/zi în 2 prize), acidoză 
metabolică  (indispoziţie, astenie, scăderea în greutate, încetineală 
mintală, anorexie, scăderea libidoului, simptome care se pot atenua 
prin administrarea zilnică de bicarbonat de Na), parestezii ale extremi- 
tăților, mai ales ale mîinilor, în special în contact cu apa rece, hipoacuzie 
diaree, colică nefretică (diminuînd excreţia de citrați, sulfamidele favo- 
rizează producerea de calculi). De obicei, după o perioadă de adaptare 
de 2 luni, toleranța devine mai bună și tratamentul poate fi continuat 

Se întrebuințează : ; 
10) acetazolamida (ederen, diamox etc.) fiole de 500 mgr pentru 
injecții intravenoase, comprimate de 250 mgr per os; administrată 
per os, ea își manifestă efectele după aproximativ 1/2 oră, iar pe cale 
intravenoasă la aproximativ 10 minute, doza zilnică variind între 
750—1 250 mg; durata lor de acțiune este de 6 ore. Există și o formă 
retard. (Se administrează la fiecare 12 ore un comprimat cu acțiune 
întirziată și unul cu acţiune imediată). La copii se administrează 
zilnic 5—10 mgr/kg, la fiecare 4—6 ore; 

tra a methazolamida (Neptazane), comprimate de 50 mgr, mai 
activă ca Diamoxul, cu putere de pătrundere de 3—5 ori mai rapidă 
în U.A. și cu acțiune mai prelungită (8 ore). 

— dichlorphenamida (Daranide, Oratrol), comprimate de 50 mgr 
cu o durată de acțiune mai lungă decît a Diamoxului (8 ore) se admi- 
nistrează zilnic per os, 3 comprimate a 100 mg; 

— ethoxyzolamida (Cardrase) de două ori mai activă ca Dia- 
moxul, administrată 150—600 mg pe zi, în 3—4 reprize. 

Administrarea acestor preparate timp mai îndelungat implică 
asocierea în tratament a CIK, a cărei eliminare renală este crescută. 

2. Agenţii osmotici, hipertonici în raport cu plasma, produc 
modificarea masei sanguine și a echilibrului său osmotic, urmată de 
deshidratarea globului ocular, ceea ce antrenează scăderea T.O. 
Eficacitatea lor este în funcție de gradientul lor osmotic. Cei mai 
utilizați agenți osmotici sînt : 

— ureea liofilizată, diluată (30%), într-o soluție de glucoză 
și levuloză și administrată în perfuzie continuă, în doză de 0,5—2 

gr/kg corp, determină în 20—30 minute scăderea T.O., care persistă 
în medie 5 ore; 

__ manitolul administrat în perfuzie continuă, în concentrație de 
20—25% , în doză medie de 2 gr/Kg corp, produce la aproximativ o 
oră scăderea T.0O.; atît urea cît şi manitolul sînt contraindicate la 
bolnavii hipertensivi sau cu insuficiență renală ; 

— ascorbatul de Na, 10—20%, 0,5—1 gr/Kgr corp; 

— glicerolul 50% (glicerotonul), administrat per os, în doză de 
0,7—1,5 ml/kg corp; acțiunea sa începe după o oră și durează 
5—6 ore; 

— alcoolul etilic 50%, 1—2 ml/Kg corp (whisky de 43*—120 ml), 
determină scăderea T.O. după o oră, pentru o durată de 4—5.ore ; 

— propilen-glicolul, 70%, — per os, 0,5—1,5 gr/Kg corp; 

— izorbidul (hydronol) 50%, se administrează per os, în doze 
de 0,5—2 gr/kg corp ; este preferabil de a fi întrebuințat la diabetici, 
deoarece nu se metabolizează. 

Folosirea agenților osmotoci este indicată pentru a obține scă- 
derea T.O. în atacul acut de glaucom; de asemenea, ei pot fi utili- 
zați în atalamie şi pentru favorizarea rezorbției hemoragiilor intra- 
oculare, prin asociere cu cura cu apă a lui Paufique. 


VI. Vitaminele 


Sînt substanțe de origine exogenă, indispensabile dezvoltării 
și funcționării organismului, carența lor (avitaminoze) determinînd 
tulburări și leziuni caracteristice. Numeroase vitamine intervin în 
fiziologia și patologia oculară : 

— Vitamina A, element esenţial al purpurei retiniene, asigură 
integritatea epiteliilor şi protecţia organelor de origine ectoder- 
mică ; ea ar avea efect cicatrizant în aplicaţii locale. Carența acestei 
vitamine poate determina hemeralopie sau în formele severe, mo- 
dificări ale F.O., asemănătoare distrofiei punctate albescente (sin- 
dromul Nyemura), precum și modificări ale epiteliului conjunctival 
și cornean (xerosis corneo-conjunctival, keratomalacie) ; s-au mai 
semnalat demielinizări în sistemul nervos central şi în nervul tri- 
gemen, cataracte ; 

__ vitamina B, (thiamină, aneurină) joacă un rol deosebit în 
metabolismul hidraților de carbon. Carența acestei vitamine se ma- 
nifestă, pe plan ocular, prin pareze ale musculaturii intrinseci și ex- 
trinseci, nevrite retrobulbare, leziuni retiniene și corneo-conjunc- 
tivale, în raport cu interesarea trigemenului. În nevritele optice, 


alcoolice sau alcoolo-tabagice ar interveni și o carență în thiamină ; 

+ vitamina B, (riboflavina sau lactoflavina) are rol în feno- 
menele de oxido-reducere celulară și contribuie la nutriția epiteliilor 
carența sa determinînd dermatite palpebrale, kerato-conjunctivite, 
neovascularizaţie corneană, uneori cataractă și nevrită retro- 
bulbară ; i 

— vitamina Bg; (piridoxina) are rol dermato-neuro-şi hėmato- 
trofic, absența sa determinînd leziuni seboreice perioculare blefaro- 
conjunctivite angulare, fotofobie ; ; 

— vitamina By (cianocobalamina) are rol în metabolismul 
general şi în sinteza acizilor nucleici ; ea este un factor antipernicios 
şi de creştere. Carența sa duce la anemie pernicioasă și este incri- 
minată în etiologia ambliopiei tabagice, leziuni ale căilor optice 
nevrite optice; 
ei aa vitamina C (acid ascorbic), cu rol oxido-reductor în metabo- 
lismul celular, determină prin absența sau carența sa, hemoragii 
conjunctivale, iriene, retiniene sau subperiostice (boala Barlow) “și 
întîrzierea cicatrizării plăgilor și ulcerelor corneene ; i 

— vitamina D, (calciferol, izomer al ergosterolului) are rol în 

reglarea metabolismului fosfo-calcic, carența sa determinînd osteo- 
malacie, rahitism, cataractă zonulară și după unii autori, miopie; 
vitamina E (Du-alfa-tocoferol) are rol în activitatea enzima- 
tică, carenţa sa fiind incriminată de unii autori în geneza fibroplaziei 
retrolentale,. a keratoconului și hemeralopiei din sarcină ; 
„us — vitamina F (acizi grași nesaturaţi) are rol în metabolismul 
lipidelor, colesterolului, în menţinerea troficităţii pielii, în meca- 
nismele endocrine și ale ovulației. Pe plan ocular este indicată în 
afecțiunile cronice corneo-conjunctivale, degenerescențele corio-re- 
tiniene, în afecțiunile vasculare de natură metabolică ; 

— vitamina K (compuși de naftochinonă) participă la formarea 
protrombinei și se crede că scade permeabilitatea capilarelor, carența 
sa determinînd pe plan oftalmologic hemoragii spontane sau posto- 
peratorii ; 

— vitamina PP (acid nicotinic) intervine în respirația celulară 
și în metabolismul hidraților de carbon, carența sa determinînd pe- 
lagră, iar ocular : conjunctivite, blefarite, keratopatie epitelială sau 
interstițială, nevrite și atrofii optice, paralizii musculare intrinseci 
și extrinseci, hemoragii retiniene, cataractă ; 

— vitamina P (citrin) are un important rol hemostatic prin 
creşterea rezistenței capilarelor. Nu se cunosc tulburările oculare 
determinate de carenţa sa, exceptînd hemoragiile produse prin fra- 
gilitatea capilarelor. 

VII. Terapeutica imunologică (sero- şi vaccinoterapia) 


Seroterapia produce o imunitate pasivă, furnizînd organismului 
infectat, anticorpii necesari apărării sale ; pentru aceasta se utili- 
zează serul unui organism imunizat contra infecției în cauză. Se între- 
buințează ser antitoxic, contra microbilor ce acționează prin toxinele 
lor (difteric, tetanic) sau ser antimicrobian, cu acțiune împotriva 
intoxicației și infecției; contra afecțiunilor virale se poate utiliza 
serul de convalescent. 

Vaccinoterapia creează o imunitate activă, prin injectare în orga- 
nism cu titru de antigen, agentul atenuat al bolii de combătut. Vacci- 
narea poate să acționeze și ca medicația de șoc. Utilizarea de auto- 
vaccinuri are o acţiune specifică. 

Vaccinarea antitoxică constă în întrebuințarea unei toxine micro- 
biene, atenuate prin formol sau căldură (42%), care pierde puterea sa 
toxică, dar își păstrează pe cea antigenică, provocînd în organism 
formarea de anticorpi (anatoxina stafilococică etc.). 

Terapeutica prin seruri și vaccinuri, utilizată altă dată foarte 
mult, a cedat actualmente locul sulfamidelor și antibioticelor. Vacci- 
nurile întrebuințate în scop profilactic rămîn utile în afecțiunile speci- 
fice în scop limitat (difteria oculară) și în bolile, fără specificitate, 
pentru a provoca febră artificială, dar şi această indicație a fost mult 
redusă prin folosirea corticosteroizilor. 

Utilizarea practică a seroterapiei se limitează actualmente la 
difteria oculară. Vaccinurile și serurile continuă însă să fie între- 
buinţate în terapeutica de șoc și pentru piretoterapie. 


VIII. Antialergice 


Se utilizează diferite categorii de medicamente. 

1. Antihistamimicele de sinteză. După caracterele lor chimice și 
după acțiunea fiziologică, se împart în mai multe grupe : fenil-etilen- 
diamine, benzhidroli, fenotiazine, piperazine etc. Ele ar acționa prin 
blocarea receptorilor celulari ai histaminei, acțiunea lor fiind incon- 
stantă. În afară de acțiunea antihistaminică, au şi diverse efecte secun- 
dare (fenomene de intoleranță, tulburări gastro-intestinale, amețeli, 
acțiune sedativă sau excitantă a sistemului nervos). La nivelul apara- 
tului vizual pot produce dermatite palpebrale, pareza acomodației, 
edem al corneei, creşterea T.O. 

2. Corticosteroizii şi ACTH-ul pot fi de asemenea întrebuințați 
pentru acțiunea lor antialergică. 

3. Desensibilizarea specifică. Administrarea de doze crescînde 
de antigeni ar provoca creșterea anticorpilor specifici care circulînd 
în sînge ar putea neutraliza reintroducerea succesivă de antigeni și 
evita apariția reacției alergice. 

4, Desensibilizarea nespecifică. Se utilizează hetero-alergeni (pep- 
tone, tuberculină, lapte, sulf, auto-seroterapie, autohemoterapie, 


hiposulfitul de magneziu, tiosulfatul de sodiu, sulfatul de mag- 
neziu etc). 


B) Tratamentul local 


Se administrează sub diferite forme : coliruri, unguente, injecții 
subconjunctivale sau laterobulbare etc. 


Colirurile sînt medicamente lichide, apoase sau uleioase, utilizate 
sub formă de instilaţii în sacul conjunctival, în general, pentru trata- 
mentul diferitelor afecțiuni ale polului anterior. Conjunctiva asigură 
absorbția lor, datorită abundenței sistemului său capilar și a anasto- 
mozelor pe care le are cu sistemul ciliar anterior ; penetraţia intrao- 
culară este în funcție de mărimea moleculară a diferitelor medica- 
mente utilizate. O mare parte din coliruri ajung, prin căile lacrimale 
de excreție, în rinofaringe putînd determina, în raport cu principiile 
active pe care le conțin, diferite tulburări. Amestecate cu secreția 
lacrimală ele trebuie să respecte proprietățile fizico-chimice ale aces- 
teia și să nu lezeze țesuturile fine cu care vin în contact. Pentru a- 
ceasta, colirurile trebuie să îndeplinească anumite condiţii de izotonie, 
pH, fluiditate, sterilitate etc. 

Cele mai întrebuințate sînt colirurile apoase ; acestea trebuie să 
fie izotonice cu lacrimile (9%), să aibă un pH, care să constituie un 
echilibru între pH-ul fiziologic (7,4—7,7) şi pH-ul de stabilitate, să fie 
sterile și să se menţină lipsite de germeni în cursul utilizării lor. 

Pentru anumite substanțe (ezerină, DFP etc.) se utilizează soluții 
uleioase (uleiul de măsline, arahide sau ricin), neutralizate și sterilizate 
prin tyndalizare. 

Cînd este necesar de a se menţine mai mult timp principiul medica- 
mentos în contact cu sacul conjunctival, fără a mări numărul de ins- 
tilații, se pot utiliza unguente, care au o activitate locală mai înde- 
lungată decît colirurile. Ele trebuie să îndeplinească anumite condiţii 
de pH, viscozitate, sterilitate, neutralitate ; ca excipient se utilizează, 
în general, hidocarburile (vaselina, uleiul de parafină etc). 

În raport cu principiile active pe care le conțin, colirurile pot 
avea acțiuni variabile. „aid A 
1. Midriatice. Principiile active ale acestora acționează fie 
ca parasimpaticolitice (anticolinergice), producând midriază pa 
paralizia sfincterului pupilar, fie ca simpaticomimetice (cu efecte 
asemănătoare excitării terminațiilor simpatice postganglionare), produ- 
cînd midriază prin acțiunea asupra dilatatorului irian. WARGI 
a) Midriatice ciclop legice pantom cote 
Atropina sulfurică, în concentrație 0,5—2% la adult și 0,30—0, Jo 
la copil, prezintă o acțiune midriatică, care începe după 15 pirat 
de la instilare şi durează 5—8 zile ; concomitent are şi O acțiune ciclop- 
legică care durează 10—12 zile. Alcaloidul este contraindicat la ai 
soanele care prezintă un unghi camerular îngust. Midriaza produsă 
de atropină cedează la aminoglaucozan, mintacol, etc. git 
Homatropina (hidrobromică) 1%, este utilizată mai ales y scop 
diagnostic; ea produce midriază după 15 minute care durează 42: 4 ore. 
Scopolamina (brombhidrat), în soluție 0,5—1%, ALDEA în caz- 
de alergie la atropină, are o durată de acțiune ded zile. ge 
Mydriacil, midriaticum, midrum (ester tropic de N-etil—N Ar 
picolil amidă) soluție 0,5—1%0, are o durată de acțiune midriatică de 
câteva ore, acţiunea sa midriatică fiind mai mare decît efectul cicloplegic. 
Zyklolat Mann, soluție 1%, prezintă o durată de acțiune de 24 ore. 
~ Cyclopentolat (Cyclogyl, Mydrialate), soluție „0,5—1%, are ip 
durată de acțiune de 24 ore și produce o cicloplegie excelentă în 
g: ; 
iau 3 Midriatice simpaticomimetice-—nu proge 
cicloplegie, acțiunea lor fiind asociată cu o puternică. Karaf ob 
Principalul midriatic din aceastá serie este adrenalina (spine rina), 
soluție 4%, ce are în plus și o acțiune hipotensivă în glaucomu E aa 
simplu ; se utilizează sub formă de diferite săruri: bitartrat de adrena- 
lină, hidroclorid sau borat de epinefrină. j i 
Se mai întrebuințează : Links-glaucosan Woelm 2% (glaucolir), 
cu actiune de cîteva ore, Mydrial Winzer 2,5%, cu o durată de acr 
tiune asemănătoare Neosinefrine, (Phenylephrine) soluție Sr IOo 
cu o bună acțiune midriatică și vasoconstrictoare, cu O durată de 
i de cîteva ore. $ ) PERET 
ii sînt contraindicate în glaucom datorită riscului de închidere 
a unghiului camerular. LAN ca alea 
Derivaţii de imidazolin produc o vasoconstricție puternică, dar, 
în schimb, midriaza este moderată ; la fel acționează amletaminele și 
efedrina. 

„2. Miotice. Acţionează fie ca stimulatori ai sistemului parasim- 
patic. (parasimpaticomimetice), contractînd sfincterul pupilar, fie ca 
paralizanți ai sistemului ortosimpatic (simpaticolitice). Ca acțiune 
secundară acestea din urmă, produc o contracție a mușchiului ciliar 
ce antrenează o acomodaţie forțată și o hipersecreţie lacrimală. Da- 
torită acestor efecte, dintre diferitele substanțe simpaticolitice exis- 
tente, se mai utilizează în prezent ca hipotensor ocular, numai guane- 
thidina (Ismelin), alfa beta blocant ganglionar, care administrat izo- 
lat are însă, o acțiune destul de slabă asupra T.O. 

„ Mioticele parasimpaticomimetice pot fi colinergice, acționînd 
direct asupra sfincterului, și producînd contracția acestuia și antico- 
linesterazice, inhibînd distrucția enzimatică a acetilcolinei fiziologice. 

„__Mioticele colinergice, acționînd la nivelul sinaptic, au o acțiune 
periferică, care persistă după blocajul ganglionului ciliar, prin anestezie 
retrobulbară. Ele sînt distruse de colinesterază și inhibate de atropină, 
care împiedică pătrunderea lor în placa motorie. 

a) Pilocarpina. Acţionează direct asupra fibrelor muscu- 
lare netede. În afară de scăderea T.O. prin creşterea ușurinței de scur- 
gere a U.A., ea produce creșterea secreției lacrimale, vasodilatatie 
conjunctivală și într-o măsură mai mică uveală, mioză prin excitarea 
sfincterului irian (apare după 15 minute, durînd 3—5 ore), spasmul aco- 
modaţiei, prin excitarea mușchiului ciliar, care se traduce printr-o 
tulburare a vederii la distanță și de asemenea printr-o tulburare a 
amplitudinii cîmpului de privire. 

___ Creșterea ușurinței de scurgere ar trece prin două faze, una ra- 
pidă (ușor reversibilă cu atropină), concomitentă cu variațiile aco- 
modaţiei produse de pilocarpină, unde contracția mușchiului ciliar 
(fibrele meridiane), antrenează deschiderea spațiilor intertrabeculare 
și alta lentă, datorită acțiunii directe asupra celulelor endoteliale ale 
peretelui intern al canalului lui Schlemm, pe care le separă unele de 
altele pentru a ușura trecerea U.A. (histamine-like). Creșterea ușu- 
rinţei la scurgere (T.O. mai mică), este parțial contrabalansată de o 
creștere relativă a debitului ciliar fie prin homeostazie tensională, 
care produce o nouă stare de echilibru, a cărei rezultantă este o pre- 
siune oculară mai joasă, fie prin închiderea căilor uveo-sclerale, sub 
influența contracției mușchiului ciliar, ceea ce obligă ca U.A. să treacă 
în totalitate prin calea de scurgere trabeculară. Pilocarpina se admi- 
nistrează în soluție apoasă în diferite concentrații (1—4%) pătrunde 
cu ușurință prin cornee (după 5 minute de la instalații se găsește 
într-o concentrație mare în C.A.); concentrația diminuă însă 
rapid şi dispare după 4 ore. Absorbţia pilocarpinei se poate prelungi 

adăugîndu-i un vehicul retard (metilceluloză), dar. durata sa de ac- 
tiune nu depăşeşte 4—6 ore. Efectul presional este identic oricare ar fi 
concentrația, efectul maxim fiind dat de concentrația de 1%. Dacă glau- 
comul reacționează favorabil la pilocarpină se pot utiliza concentrații 
peste 1% căci în acest caz, ele cresc durata prezenței medicamentului 
(sol. 4% permite, de exemplu, de a reduce instilațiile la 8 ore). Efi- 
cacitatea presională oculară a pilocarpinei este în funcție de culoarea 
ochiului, din cauză că pigmentul irian (melanina) fixează pilocarpina ; 
de aceea, pentru un efect presional egal, trebuie să utilizăm concentra- 
ţii mai mari la melanodermi, ca la leucodermi. 

b) Aceclidine (colinergic de sinteză), în concentrație de 
2%, (Glaucostat) are o influență asupra T.O. asemănătoare cu a pilo- 
carpinei 2%, de care se diferențiază însă prin durata de acțiune puțin 
mai scurtă, mioză ceva mai intensă ; la o scădere egală a T.O. «el 
creşte, comparativ, într-o măsură mai mică ușurința de scurgere decit 
pilocarpina, probabil datorită acțiunii mai reduse asupra sistemului 
homeostatic, prin faptul că micșorează mai puțin profunzimea 
C.A. decît pilccarpina. 

c) Derivaţii de colină (trimetil-oxietil amonium hi- 
droxid) — mai utilizați sînt clorhidratul de carbaminoil colină, 
soluție 2%, (Carbachol sau Doryl), carbamianoil metil colină (Iri- 
coline) soluție 4%. Carbacholul (molecula sa conţine în afară ce 
acetil-colină şi fizostigmină) rezistă bine la acțiunea  colinestera- 
zei şi durata sa de acțiune este mai prelungită ; penetrația corneană 
fiind redusă i se adaugă un agent muiant (benzalkonium). Acţiunea 
sa asupra T.O. este asemănătoare cu a pilocarpinei 2—4% ; se pre- 
scrie în instilaţii la fiecare 8 ore. 

Mioticele anticolinesterazice. Sînt inactive în cursul unei anestezii 
generale, după o anestezie retrobulbară sau după o instilație de atro- 
pină şi nu pot acționa decît în prezența formării de acetilcolină. Ele 
acționează fie prin inhibiţia reversibilă a colinesterazei, cu care se 
combină fără a o distruge-derivaţii de uretan-fie inactivînd prin 
fosforilare (distrugere ireversibilă) colinesterazele  (acetilcolineste- 
raza, psudocolinesteraza serică) — compușii  organo-fosforați sau 
organo-tiofostoraţi care conțin în molecula lor un atom de fosfor 
legat de un radical organic. 

în caz de administrare prelungită, mici doze de anticolines- 
terazice pot trece în circulația generală putînd antrena la persoanele 
predispuse efecte secundare generale de intoxicație muscarinică, 
apoi nicotinică. Anticolinesterazicele trebuie utilizate cu prudență, 
durata lor de acţiune (12 ore pînă la cîteva zile) permițind 1—2 insti- 

laţii pe zi. Ele antrenează un miozis intens și o scădere a T.O. prin: 
ameliorarea ușurinței de scurgere. Se utilizează : 

— derivați de uretan : eserina (fisostigmina) nu se mai utilizează 
decît rareori, din cauza frecvenței efectelor secundare, tosmilenul 
(brometilat de decametilen) ; 

— inhibitorii organo-fosforați sau organo-tio-fosforați: diflupylul, 
(fluorofosfat de diizopropil), mintacolul (ester dietil fosforic a.p. dinitro- 
fenolului mai bine tolerat ca diflupylul), fosfolinul (iodură de dietil 
fosforil tiocolină). 

Efectele secundare ale parasimpaticomimeticelor pot fi: 


„„..— locale (cele mai frecvente) în special la anticolinesterazice £ 
iritații palpebro-conjunctivale (acțiune toxică sau alergică), vaso- 
dilatația conjunctivei bulbare, exagerarea unei blefaro-conjunctivite 
cronice existente, keratită epitelială, spasme ale orbicularului, ticuri 
de clipire, mioclonii palpebrale, efecte miotice (produc o scădere 
de vedere la glaucomatoșii cu cataractă nucleară), chisturi ale mar- 
ginei pigmentate a pupilei, ectropion uveal (care strîmtează cîmpul 
pupilar), reacții plastice ale irisului datorită unui mecanism secretor 
ce determină o producere de U.A. secundară (plasmoidă), respon- 
sabile de apariția de sinechii posterioare, închiderea unghiului prin 
blocaj pupilar la ochii predispuși anatomic (C.A. sub 2,6mm), spasmul 
acomodaţiei, ce produce o scădere a vederii asociată cu cefalee, 
dureri oculare, miodesopsii (efect stenopeic, decolare posterioară de 
vitros), decolare de retină, caracter cataractogen, diminuarea rigi- 
dității sclerale, şi i 

— generale: excitația sistemului parasimpatic (anemii, stare de 
denutriție, infecții severe, colite hemoragice, astm bronșic, boala lui 
Parkinson). Intoxicația începe prin manifestări gastro-intestinale, 
semne cardio-vasculare (bradicardie, hipotensiune arterială) care se 
combat cu PAM (Contrathion Specia), 1 gr, în injecții intravenoase 
lente. Ecotiofosfatul poate declanșa la asmatici o criză de astm, 
lar accelidina poate provoca crize de strănut. 

Substanțele simpaticomimelice Acţionează asupra celui de al 
II-lea și al III-lea neuron adrenergic al simpaticului ocular, prin 
intermediul receptorilor adrenergici alfa și beta. La nivelul ochiului 
acțiunea alfa se manifestă prin vasoconstricție, midriază (excitația 
dilatatorului irian), scăderea T.O. creșterea ușurinței de scurgere ; 
acțiunea beta se manifestă prin vasodilatație, absența de dilatare 
pupilară, tahicardie, scăderea rapidă și importantă a T.O. prin di- 
minuarea debitului ciliar. Adrenalina are o acțiune alfa și beta 

adrenergică ; se utilizează adrenalină bază 0,5% şi 2%, durata sa 


«de acţiune (12 ore la mai multe zile) permițînd instilarea de numai 2 ori 


pe zi. Se poate asocia cu guanethidina (Ismelin Ciba 5%) ceea ce permite 
utilizarea. de doze mai mici de adrenalină, obţinînd totuși scăderi im- 
portante ale T.O. Riscul de tachifilaxie este diminuat. 

Efectele secundare ale simpaticomimeticelor sînt : 

— unele minore: dureri la instilaţii, cefalee homolaterală, 
blefaro-conjunctivite alergice ce se combat cu corticoizi, (medryson 
sau fluoro-metholone), hiperemie conjunctivală datorită descărcării 
de prostaglandine, care se combate prin indometacin per os, depo- 
zite pigmentare de adrenocrom, după un tratament prelungit (mar- 
ginea palpebrală, fundurile de sac conjunctivale, epiteliul corne- 


ean), midriază relativă ce produce o ceață vizuală trecătoare ; 


— altele, majore : efecte circulatorii generale (tahicardie, extra- 
sistolie), keratopatii (edem cornean), maculopatii (la persoanele în 
vîrstă cu afakie), acțiune vasculară (vasele ciliare), efecte secun- 
dare legate de asociația Ismeline-adrenalină (ptoză de natură 
simpatică). 

Beta-blocantele adrenergice Există numeroase beta-blocante uti- 
lizate în glaucom, dar cele mai multe, deși eficace contra hiper- 
tensiunii oculare, au fost abandonate din cauza efectelor lor secun- 
dare generale (bradicardie) sau locale (anestezie corneană, ulcer 
cornean trofic) ; ele pot produce tachifilaxie. Multe dintre ele nu 
prezintă proprietăți beta-blocante pure; unele au și o activitate 
intrinsecă simpaticomimetică beta-stimulantă sau cu efect anestezic 
local sau stabilizant de membrană, sau ambele acțiuni. Acțiunea 
beta-stimulantă poate explica, pentru unele, acțiunea asupra T.O. 
iar efectul stabilizant de membrană poate explica acțiunea secun- 
dară nefastă asupra sensibilităţii corneene. 

Dintre beta-blocante numai maleatul de timolol are o acțiune 
beta-blocantă pură, fiind perfect tolerat local. El se fixează, în mod 
reversibil pe receptorul beta-adrenergic al membranei celulare și 
inhibă astfel răspunsul biologic, care survine obișnuit după stimu- 
laţia acestui receptor. Acest antagonism specific competitiv blo- 
chează excitaţia receptorilor beta-adrenergici de către cathecolamine, 
fie de origine endogenă, fie exogenă. Această reacție este reversi- 
bilă mărind concentrația agonistă, care restabilește răspunsul bio- 
logic obișnuit. Mecanismul intim de acțiune al timololului este încă 
necunoscut, dar studiile hidrodinamice au arătat că acesta acțio- 
nează prin reducerea debitului ciliar ; această reducere este inde- 
pendentă de aceea legată de anhidraza carbonică, pentru că există 

o sinergie de acţiune între timolol și sulfamide. Sub acțiunea sa, curba 
tensională nictemerală se menține în platou, cu dispariția vîrfurilor 
tensionale. Procentul de reducere a T.O. după timolol este 'mai 
mare (35—40%) ca după epinefrină sau pilocarpină. Eficacitatea 
drogului se menține fără tachifilaxie ; el nu produce efecte secun- 
dare (modificarea acuității vizuale, a diametrului pupilar, a testului 
lui Schirmer, a pulsului sau a T.A.). 

3. Coliruri anhinfecțioase. Se utilizează în infecțiile oculare, 
oricare ar fi agentul patogen : microbian, viral, micotic. 

a) Colirurile antibiotice. Cele mai multe sînt consti- 
tuite din molecule mari a căror penetraţie în C.A. este slabă, dar 
sînt eficace în afecțiunile corneene superficiale, conjunctivite, afec- 
tiuni ale căilor lacrimale. Se vor instila cît mai frecvent posibil, 
pînă la obţinerea vindecării. Antibioticele cu spectru larg, sterili- 
zează flora saprofită normală a fundurilor de sac  conjunctivale, 
ceea ce ar avea ca urmare dezvoltarea afecțiunilor virale și mico- 
tice ale ochiului; de asemenea, și utilizarea de corticosteroizi ar avea. 
același rol. Datorită acestui fapt se recomandă a înlocui la stir- 
situl tratamentului antibioterapia locală, prin instilarea de coliruri 
antiseptice. Se pot prescrie coliruri conținînd o asociație de antibio- 
tice, la care se pot adăuga corticosteroizi. Această asociație ar avea 
o acţiune mai bună, deoarece modul de acțiune al antibioticelor este 
variat (acțiune antimetabolică, enzimatică, blocarea sintezei celulare 
a agentului infectant). În cazul trahomului, aureomicina are o etica- 
citate recunoscută fără să se ştie precis modul său de acțiune. 

b) Colirurile antivirale. Se poate utiliza eterul 
(cu acţiune antiherpetică) în efectuarea abraziei epiteliului (keratită 
herpetică) albastru de metilen 0,5%, 5-iodo-2-dezoxiuridina (IDU), 
antimetabolic al celulelor pe cale de creştere (colir 0,12—0,25% sau 
gel 0,25%, în instalaţii frecvente timp de cel puțin 15 zile, 5-iodo-2-dez- 
oxicitidină (IDC), colir 0,15%, și pomadă 1%. Se mai utilizează : 
gama-globulina local (colir, injecții subconjunctivale), vaccinarea anti- 
herpetică cu virus inactivat prin ultrasunete, distamicina A, care au 
o acţiune sinergică cu IDU, interferonul, citozinul, arabinozidul A. 
sau C, lizozimul etc. 

c) Coliruri cu sulfamide. Acestea, avînd o mole- 
culă de mărime mai mică, pot pătrunde mai ușor în ochi; se pot 
asocia cu antibioticele. Se poate utiliza sulfacetamida (10—30%), 
salazosulfamida, sulfafurazolul, succinylsulfamida, sulfametoxipiri- 
dazina etc. 


A 

d) Coliruri cu acțiune antimicotică. Trata- 
mentul trebuie să fie precoce și durabil. Se utilizează mai frecvent 
în micozele superficiale ale conjunctivei și corneei : 

— Pyramicina, activă față de aspergilus, candida, mucormi- 
coze, sub formă de unguente 1% ; 

— Nistatinul, activ faţă de candida, sub formă de colir 100 000 
u/ml; 

— Amphotericin B, 2,5% în soluţie de glucoză 5%, în ''can- 
dida sau fusarium. 

Se mai utilizează instilaţiile cu coliruri de sulfat de cupru 0,8% 
(în candida, cefalosporium), sulfacetamidă 30%, în ionoforeză 3mA, 
violet de genţiana etc. alături de excizia focarelor micotice sau 
crio- și termoterapia (70°, timp de 1 minut). 

e) Coliruri antiseptice. Se întrebuințează: 

— săruri metalice : săruri de argint (nitratul 1%, proteinatul 
-protargol-2%,, vitelinatul-argirol-10-20%, targesinul 2% ; săruri de 
zinc: (sulfat 0,5—1%); săruri de cupru (sulfat 1—2% ), săruri 
de mercur, ca antiseptice sau conservante (boratul de fenil-mercur, 
mercurocrom 2%, săruri de etanolamina mercurotiolatului sodic 1°/oo, 
mercurosceină sodică, hermofenil 1—2% etc.) ; 

— săruri de acizi graşi (propionatul de Na 5—10% sau Zn). 

4. Coloranţi. Aceștia au, în general, acțiune antialergică și anti- 
septică. Se utilizează tionine : albastru de metilen, cu acţiune anti- 
septică, antivirală și cicatrizantă ; di-sau trifenil metan-violet de 
metil, verde sulfo 1/200, verde brillant 2% ; ftaleine-roz bengal, 
mercurocrom 2%; derivați de acridină-tripaflavin 19/00, rivanol0,5%,; 
un loc aparte îl ocupă fluoresceina, utilizată în scop diagnostic. 

5. Coliruri cicatrizante. Din acest grup de substanțe se utili- 
zează, cu rezultate îndoelnice hormonul trofic al pancreasului (trophor- 
mon), extractul titrat de centella asiatică (modecassol), lizozimul, colire 
vitaminate (vitamina A, By, C). Se mai utilizează chinina muriatică 1%, 
etilendiamino-tetra-acetat de sodiu (EDTA), dimercapto-propanol etc. 

6. Antiinflamatorii hormonale. Corticosteroizi sînt utilizați foarte 
frecvent local, fie în suspensie (acetatul de hidrocortizon, deltahidro- 
cortizon, dexametazon), fie sub formă de soluții (fosfat de deltahi- 
drocortizon, metasulfobenzoat de deltahidrocortizon, fluorocortizon 
etc.), datorită acţiunii lor antiinflamatorii, se vor asocia cu antibiotice 
local și cu vitamine, fiind contraindicaţi în afecțiunile virale ale corneei 
și conjuctivei, leziunile bacilare sau micotice, oftalmie purulentă 
acută. Nu se vor prescrie timp prea îndelungat şi se va face controlul 
T.O. în cursul tratamentului. 

7. Amestezice locale. Acţionează asupra terminațiilor superficiale 
ale nervilor corneei și conjunctivei, însă au dezavantajul că alterează 
troficitatea epiteliului cornean și întîrzie cicatrizarea. Se utilizează 


clorhidratul de cocaină 2—4%,, tetracaina (pantocaina) . 0,5—2% , 


dorsacaina (novesine) 0,20%, lignocaina (xilocaină) 2%, proparcaina 
(ophtaina), dibucaina (percaina) etc. 

8. Tratamentul cataractelor. Prevenirea și mai ales întîrzierea 
apariției sau evoluției cataractelor se face prin utilizarea de colire 
iodate, cu acțiune vasculară (ioduri de potasiu, sodiu, litiu, rubidiu), 
care pot fi asociate cu extracte hormonale (orchitice, ovariene etei) 
se utilizează, de asemenea, ATP, citocrom C, adenozin, trifosadenin 
etc., care, se crede, că ar ameliora metabolismul cristalinului. 

9. Coliruri cu enzime. Unele enzime proteolitice digestive se 
utilizează în scop chirurgical : alfachimotripsina, pentru acţiunea sa 
zonulolitică, tripsina, în obstrucția căilor lacrimale și în tratamentul 
hematoamelor. Enzimele streptococice (streptochinaza sau strepto- 
dornaza), se utilizează pentru acțiunea lor fibrinolitică. Hialuronidaza, 
adăugată la alte coliruri, ar ușura penetrația ; ea se poate utiliza sub 
formă de colir, în tratamentul hemoragiilor subconjunctivale. Lizo- 
zimul se utilizează pentru acțiunea sa antibacteriană și analgezică. 

10. Alte coliruri utilizate sînt : 

— colir cu CINa 5% contra edemului cornean ; 

— colirurile conținînd derivate de heparină (iodoheparinat de 
Na), care au acțiune fibrinolitică și trofică ; 

— antihistaminice de sinteză, utilizate local pentru acțiunea lor 
antiinflamatorie şi antialergică ; 

— siliconii, pentru a se reduce edemele corneei, datorită acțiunii 
lor deshidratante. 

11. Băile oculare. Soluţiile de ser glucozat hipertonic se pot utiliza 
în edemele corneene, pilocarpina 0,5%, în atacul acut de glaucom etc. 


Tratamentul prin agenți fizici 


În terapeutica oftalmologică se folosesc numeroși agenți fizici. 


Radioterapia. Se utilizează fotoni X (electroni accelerați prin- 
tr-o diferență mare de potențial). Energia acestora este invers pro- 
porțională cu lungimea de undă, aceasta fiind cu atît mai scurtă, cu 
cît diferența de potenţial dintre bornele tubului este mai mare. 

După puterea de penetrație a radiaţiilor se disting diferite 
tehnici : 

~ radioterapia de contact (50—60 KV), utilizată în tratamen- 
tul leziunilor superficiale ale pielii pleoapelor și a conjunctivei ; 

— radioterapia penetrantă (100—220 KV), folosită pentru tra- 
tamentul leziunilor infiltrante sau profunde ale orbitei. 

Curie — sau radiumterapia. Se utilizează fotoni gama, emiși de 
corpuri radioactive, naturale sau artificiale, sub două forme : 

— curi-punctura, cu ace de radium, a cărei indicaţii sînt ase- 
mănătoare radioterapiei de contact ; 

— tele-curiterapia și tele-cobaltoterapia, care produc o iradiere 
foarte penetrantă, dar au relativ puține indicații în oftalmologie. 

Betaterapie. Se utilizează emisia de particole elementare beta, 
de energie destul de slibi și de peaetrație mici (ap-oximitiv 0,5 cm), 
contra vascularizației corneene, produsă de diferite cauze. 

Radioizotopi. Fixaţia exagerată a unor elemente radioactive cu 
o perioadă scurtă de emisie, de către tumorile endoculare sau orbi- 
tare, care permite depistarea lor cu ajutorul contuarului lui Geiger- 
Müller, are valoare diagnostică, în unele cazuri dificile : se utili- 
zează mai ales P-32 . 

Punerea la punct a dispozitivelor de protecţie și de vizare eficace, 
a permis evitarea complicatiilor pe care le-ar putea produce iradierea. 
Se constată totuși apariția unor leziuni oculare în cursul iradierilor 
cu raze penetrante. Radioterapia de contact este în general lipsită 
de complicații, dacă este aplicată corect. Vecinătatea ochiului consti- 
tuie totuși adesea un pericol care impune radioterapia numai pro- 
ceselor polimitotice. Betaterapia constituie o tehnică de iradiere, a 
cărei dozaj și aplicație aproximativă, îi limitează mult întrebuințarea. 

Unele opacități cristaliniene, consecutive iradiaţiilor, pot apărea 
după mai mulți ani, de aceea este discutabil, în unele cazuri, dacă 
riscul unor complicații regretabile este justificat de eficacitatea, 
adesea îndoielnică, a unora din aceste procedee terapeutice. 

Curenţii de înaltă frecvenţă. Produși de un circuit oscilant, ei 
sînt constituiți de o succesiune de oscilații alternative, caracterizate 
fiecare printr-o undă: pozitivă apoi negativă, de durată (perioadă) 
și amplitudine (intensitate) determinată. După frecvența lor. (nu- 
mărul de oscilații pe secundă), ei se împart în curenți diatermici și 
unde scurte sau ultrascurte.  Curenţii diatermici se utilizează mai 
ales îu chirurgia decolării de retină, ditermia medicală avînd însă indica- 

ţii şi efecte discutabile în oftalmologie. Undele scurte și ultrasunetele 
degajă o căldură localizată, a căror aplicaţii este încă rău precizată 
în afecțiunile oculare. 

Ionoforeza. Produce un transport activ, printr-un cîmp electric, 
de particole medicamentoase ionizabile ; ea permite astfel concen- 
trații mai mari decît cele obţinute cu terapeutica obișnuită și a fost 
recomandată în diferite afecțiuni oculare (paralizii oculo-motorii 
extrinseci, irite, iridociclite, glaucom, retinite, nevrite optice etc.). 

Termoterapia. Aplicația de căldură, modificînd temperatura țesu- 
turilor tratate, produce reacții vasomotorii, cu acțiune favorabilă 
în unele afecțiuni. 

Crioterapia. În afară de acţiunea sa antiflogistică, analgezică sau 
anestezică, ea poate acționa și prin modificarea țesuturilor, printr-un 
efect de coagulare, echivalent unei cauterizări. În acest scop se folo- 
sește în diferite afecţiuni oculare ; crioextracția cristalinului, profi- 
laxia (criopexie) și tratamentul chirurgical al deslipirii de retină, 
angioamele retiniene, boala lui Eales, conjunctivita primăvăratecă, 
herpesul cornean, hernii iriene, unele tumori etc. 

Iradierea cu ultraviolete Sc utilizează foarte puțin, deși a dat 
rezultate bune, în cursul unor leziuni inflamatorii superficiale ale 
corneei și în kerato-conjunctivita flictenulară. 

Fotocoagularea. Se bazează pe absorbția și transformarea ener- 
giei luminoase în căldură (efect Drapier), în punctul unde fascicolul 
luminos atinge retina, situată pe epiteliul pigmentar, ceea ce are ca 
urmare o coagulare tisulară ; în acest scop, se utilizează un aparat 
prevăzut cu un oftalmoscop cu imagine directă, a cărui oglindă este 
perforată ; prin escamotajul unui ecran sau prin supravoltarea unei 
lămpi cu xencn se poate produce coagularea țesuturilor în punctul 
vizat. Aparatul este prevăzut cu ecrane protectoare sau selective, 
diafragme variate și opturatoare, prin care se reglează timpul de 
expunere. În ultimul timp, se întrebuințează pentru coagulare un 
fascicol de radiaţii laser (în special cu argon) ; efectul de coagulare 
se produce numai dacă mediile oculare sînt omogene şi per- 
fect transparente. Fotocoagularea se utilizează în : prevenirea sau 

tratamentul dezlipirii de retină, cînd retina nu este separată de epi- 
teliul pigmentar decît prin cel mult 1 D, tumori incipiente, afecțiuni 
vasculare ale retinei (angiomatoze, boala lui Eales, tromboze, reti- 
nopatie diabetică etc.), retinopatia seroasă centrală, leziuni macu- 
lare degenerative etc. 

Alte metode fizioterapice (ultrasonoterapia, aerosoloterapia, hi- 
droterapia, mioterapia, climatoterapia, curele termale, etc.) au in- 
dicaţii rare și utilizarea lor este foarte restrînsă în oftalmologie. 

